
GRAY A’R PRYDYDD HIR 


RESYN na fai Alafon yn ei erthygl ddiweddar yn Y 
BEIRNIAD ar y bardd Gray wedi ysgrifennu’n helaethach 

nag y gwnaeth ar berthynas y bardd 4 Chymru a’i barddon- 
laeth, ac, yn neilltuol, ar ei gysylltiadau 4 Ieuan Brydydd Hir, 
neu Ieuan Fardd, i'w alw wrth yr enw a arddelai ef ei hun. 
Oblegid, i Gymro, y pethau mwyaf diddorol yng ngwaith Gray 
ydyw ei ‘‘awdl” Y Bardd, a’i efelychiadau o’r beirdd Cymreig 
y daeth i'w hadnabod trwy gyfrwng y Prydydd Hir. Gwir mai 
gorchestion bychain, o’u cymharu 41 ganiadau goreu, ydyw 
* ehediadau byrion ” fel The Triumphs of Owen a The Death of 
Hoel ; eto, perthyn iddynt hwy ac i ddarnau eraill 0’i waith, 
fel ir Bardd, ddiddordeb neilltuol o edrych arnynt yng 
ngoleuni hanes barddoniaeth yn y ddeunawfed ganrif. Ni fu 
dim yn fwy o foddion i gyfeirio beirdd y rhan olaf o’r ganrif 1 
feysydd newydd a mwy toreithiog nag ymgais Thomas Gray a 
nifer 071 gydoeswyr i ddadlennu trysorau barddonol a thra- 
ddodiadau llenyddol y canol-oesoedd a’r cyfnod tuhwnt a 
elwir yn gyffredin “‘ yr oesoedd tywyll.”” Mewn barddon- 
iaeth, Gray ei hunan, Macpherson—er ei holl hoced—a’r Esgob 
Percy, gyda’i Reliques of Ancient English Poeiry, fur prif 
offerynnau i arwain y beirdd yn ol i “ lannau rhamant hen.” 
Ond gwnaeth ysgolheigion, hynafiaethwyr, a haneswyr hefyd 
eu rhan i ddeffro yspryd rhamant. Ac nid dinod yn hanes y 
defiroad cyffredinol hwn yn y ddeunawfed ganrif ydyw lle y 
Cymry pybyr,—ieithegwyr, hynafiaethwyr, beirdd,—fu’n dyfal- 
chwilio am hen femrynau ac yn ceisio, mewn aml gan a thraeth- 
awd, anadlu bywyd newydd i draddodiadau a llén eu cened!. 

Cyf. II. Rhif 1. Gwanwyn, 1912. 1 

Y mae Cymru heddyw yn dechreu darganfod maint ei dyled i 
ddynion fel Edward Llwyd, y Morusiaid, Ieuan Fardd, a 
chyhoeddwyr y Myfyrian; ond nid yw.eu hanes eto wedi ei 
ysgrifennu fel ag i gyfleu gwir werth ac effaith cyfanswm eu 
Nlafur. Nid oes un 0 honynt, hwyrach, ag y mae llai o gyi- 
iawnder wedi ei wneuthur Ag ef hyd yn hyn na’r Prydydd Hir. 
Amcan hyn o erthygl—a rhaid iddi fod yn fyr, oherwydd brys 
y Golygydd a dawn hwyrdrwm yr ysgrifennydd,—ydyw ceisio 
dwyn i gof ychydig o hanes Ieuan yn ei berthynas 4 Thomas 
Gray, ac yngl¥n 4 chyhoeddiad y Specimens of the Poetry of 
the Ancient Welsh Bards. 

Cwestiwn a gyfyd ar unwaith i feddwl y darllenydd Cymreig 
ynglyn 4 gwaith Gray ydyw,—A oedd y bardd i ryw raddau o 
dan ddyled i Ieuan Brydydd Hir am fater ei awdl Y Bardd? 
Cyhoeddwyd Y Bardd gyntaf yn y flwyddyn 1757, ac ym- 
ddangosodd Specimens Ieuan saith mlynedd yn ddiweddarach. 
Y mae’n ddigon hysbys fod Gray yn gwybod am waith Ieuan, ac 
hwyrach yn gohebu ag ef, ymhell cyn cyhoeddi’r Specimens. 
Naturiol felly yw tybied y gallasai’r ddau fardd fod mewn rhyw 
fath o gyfathrach 41 gilydd mor gynnar a 1757, a bod Gray yn 
ddyledus vr bardd Cymreig am rai “ awgrymiadau ” pan yn 
cyfansoddi e1 awdl. A phe gellid profi 1 sicrwydd fod hyn yn 
wir, ceid enghraifft amlwg a diymwad o ddylanwad union- 
gyrchol llenyddiaeth Cymru ar lenyddiaeth y Sais. Fe sieryd 
ac fe ysgrifenna llawer un y dyddiau hyn yn Illithrig iawn ar 
bwnce fel hyn,—ac yn llithricach fyth ar bwne eangach a mwy 
dyrys, sef dyled Ilenyddiaeth Lloegr i lenyddiaeth “ y Celt.” 
Nid hawdd, ped ystyriem y gamp mewn difrif, ydyw deffinio’n 
fanwl “‘ y Celt,” a’i “‘ athrylith ’”’—chwedl Matthew Arnold ; ac 
y mae lle 1 ofni fod Arnold ei hunan, ynghyd 4 Renan a rhai 
traethodwyr hyfryd eraill, yn gyfrifol am lawer o siarad ofer 
ynghylch “ y Celt.” Sut bynnag, os yw’r Cymro’n Gelt, cawn 
ni Gymry lwybr Iled glir 1 gerdded arno pan geisiwn olrhain 
dyled uniongyrchol Ilenyddiaeth y Saeson i’n llenyddiaeth ni. 
A ellir, wrth ddilyn y llwybr agored hwn, brofi fod Gray mewn 
dyled vr Prydydd Hir am rywheth a welir yn Y Bardd, fel y 
darllenwn y gan heddyw? Fe wyr pawb mai gwaith Ieuan 

oedd ffynhonnell yr “ efelychiadau ”’ o’r Beirdd Cymreig a geir 
ymhlith cyfansoddiadau olaf Gray. Ond ni wnaeth y bardd 
Seisnig ond rhyw chwarae 4 Gwalchmai a’r Gododin,—ai ynte 
““Gododdin,” Mr. Gol. ? Saif Y Bardd, fodd bynnag, ar dir 
llawer uwch. Cenfydd beirniad cymwys fel Mr. Gosse yn yr 
awdl honno un o orchestion pennaf Gray. A dywed Palgrave 
yn ei nodiadau ar y gan yn ei Drysor Aur: “ Gray, whose 
penetrating and powerful genius rendered him in many ways 
an initiator in advance of his age, is probably the first of our 
poets who made some acquaintance with the rich and admirable 
poetry in which Wales from the sixth century has been 
fertile,—before and since his time so barbarously neglected, 
not in England only.’ 

Nid oes gennym braidd ddim ond Ilythyrau i ddibynnu 
arnynt am y ffeithiau—a dyna’r pam y dyfynnir cymaint allan 
o lythyrau yn yr hyn a ganlyn. Mewn nodyn rhagarweiniol i’r 
Bardd, dywed Gray: ‘‘ The following Ode is founded on a 
tradition current in Wales that Edward the First, when he 
completed the conquest of that country, ordered all the bards 
that fell into his hands to be put to death.” Hyd y gwyddis, 
cofnodir y traddodiad disail hwn gyntaf, mewn Ilyfr, yn 
Hanes Teulu Gwydir gan Sir John Wynn oddeutu’r flwyddyn 
1600. Nichyhoeddwyd gwaith Wynn hyd y flwyddyn 1773, a 
rhaid felly nad yn union o’i lyfr ef y cafodd Gray’r traddodiad. 
Yn wir, nid oes fawr amheuaeth mai’r awdurdod y dibynnai 
Gray arno oedd Hanes Lloegr gan Thomas Carte. Diau mai 
mewn llaw-ysgrif o waith Wynn ym meddiant Sir Thomas 
Mostyn y gwelodd Carte yr hanes. gyntaf. Yn awr, y mae ar 


1 Y mae’n werth cofnodi, gan fod pethau’n mynd yn angof mor 
fuan yn y dyddiau prysur hyn, fod Palgrave—bardd lled dda, a beirniad 
gwell,—yn un o’r ychydig Saeson a gymerodd drafferth i wybod rhyw- 
beth i bwrpas am farddoniaeth y Cymry. Gweler ei sylwadau ar yr 
hen feirdd, ac ar Ddafydd ap Gwilym yn ei gyfrol ar Landscape in 
Poetry,—cyfres o ddarlithiau a draddodwyd o Gadair Barddoniaeth yn 
Rhydychen. 

* Cyhoeddwyd gwaith Carte mewn pedair cyfrol rhwng y flwyddyn 
1747 a 1755. Crybwyllir am y traddodiad ynghylch y beirdd yn yr 
ail gyfrol, td. 196. 

gael lythyr! o eiddo Carte at Ieuan, dyddiedig Tachwedd 14, 
1744, yn gofyn i’r bardd ddiolch i Sir Thomas Mostyn am adael 
iddo weled rhestr o’i lawysgrifau, ac yn deisyf ar Ieuan ddewis 
nifer o honynt a’u hanfon iddo ef. Ymhlith y llawysgrifau a 
enwir gan Carte ceir gwaith Sir John Wynn. Os at Ieuan y 
cyfeiriwyd y llythyr hwn, rhaid fod y dyddiad 1744 yn anghy- 
wir, oblegid nid oedd y bardd y pryd hwnnw ond tair ar ddeg 
oed. Cyhoeddwyd yr ail gyfrol o Hanes Carte,—yr un y ceir 
ynddi y traddodiad am y beirdd—yn 1750, y flwyddyn yr 
ymaelododd Ieuan yng Ngholeg Merton, Rhydychen. Rhaid, 
felly, fod Carte wedi cael gafael ar y traddodiad ac ar lawysgrif 
Mostyn beth amser cyn y gallasai Ieuan fod o unrhyw was- 
anaeth iddo, ac mai at rywun arall y cyfeiriwyd y Illythyr.? 
Ymddengys fod Gray, wedi iddo gyhoeddi’r Bardd, mewn peth 
amheuaeth ynghyich y chwedl am gyflafan y beirdd ac yn 
awyddus am gael gafael ar rywheth o Gymru, os yn bosibl, 1 
gadarnhau tystiolaeth Carte. Mewn Ilythyr oddi wrth yr 
Esgob Percy at Ieuan, dyddiedig Gorffenaf 21, 1761, cawn y 
geiriau a ganlyn :—‘‘I am told you are acquainted with Mr. 
Gray, the poet. Pray has he any foundation for what he has 
asserted in his Ode on the British Bards, viz., that there is a 
tradition among the inhabitants of Wales, that our Edward the 
First destroyed all the British Bards that fell into his hands ? 
The existence of such a tradition has been doubted.” Dra- 
chefn, ar y pymthegfed o Hydref, 1761, ysgrifenna Percy at 
Ieuan fel hyn :—“‘ Soon after I received your letter I was down 
at Cambridge, where I had the good fortune to meet with Mr. 
Gray, the poet, and spent an afternoon with him at his cham- 
bers. Our discourse turned on you and the Welsh poetry; I 
shewed him your letter, and he desired leave to transcribe the 


1 Gweler y Cambrian Register, I., 330. 

* [Ymddengys mai gan Lewis Morris y cafodd Carte ei ddefnyddiau : 
‘Mr. Carte has printed in his book of the history of England whole 
paragraphs out of my letters & never owned but once where he got the 
matter (p. 31) & even that without my consent or knowledge.”— 
Llythyr Lewis Morris, dyddiedig July 4th, 1760, at Edward Richard. 
—Report on Welsh MSS., vol. ii., p. 811.—Go..] 

passage relating to King Edward’s massacre of the Welsh 
bards. All the authority he had before, it seems, was only a 
short hint in Carte’s history; he seemed very glad of this 
authentic extract.’”” Diau mair “authentic extract’? hwn 
ydoedd y geiriau allan o Lawysgrif Mostyn a ddyfynnir gan 
Jeuan yn ei ragymadrodd ir nawfed cyfieithiad yn ei Specimens 
(tud. 46 yn argraffiad 1764). Diddorol yw sylwi fod Ieuan a 
Gray, yn ol y llythyr cyntaf y dyfynnwyd ohono, wedi dyfod i 
adnabod ei gilydd rywfodd—drwy lythyrau, mae’n debyg— 
cyn y flwyddyn 1761. Pa bryd, tybed, y dechreuodd y 
gyfathrach rhyngddynt ? Un o gyfeillion cyntaf, a ffydd- 
lonaf, Gray oedd Dr. Thomas Wharton, meddyg, yn byw yn 
agos i Durham. Peidied neb a chamgymeryd, fel y gwna rhai, 
y gwr da hwn am Thomas Warton,—doethur mewn llenyddiaeth 
a thipyn o fardd, ond un a adnabyddir oreu fel y cyntaf a ysgrif- 
ennodd hanes Barddoniaeth Lloegr ar linellau clir ac yn ol 
gwybodaeth eang am lenyddiaeth a hanes gwledydd eraill. 
Gwnaeth Thomas Warton, yn ei ffordd ei hun, fel ei frawd 
Joseph—gymaint a neb i ddeffro llenorion ei ddydd a’u 
harwain i lwybrau newydd; ni chofir am Wharton, heddyw, 
ond yn unig oherwydd ei gyfeillgarwch a’r bardd Gray. Dywed 
Mr. Palgrave, yn ei nodiadau ar Y Bardd, “ the MS (of Evans’ 
Specimens), although not published till 1764, was, as we 
learn from a letter to Dr. Wharton, in Gray’s hands by July, 
1760, and may have reached him by 1757,’”—-y flwyddyn y 
cyhoeddwyd y gan. Anodd yw credu, yng ngoleuni llythyrau 
Ieuan ei hun,—fel y gwelir ymhellach draw yn yr erthygl hon,— 
fod dim tebyg ir Specimens, yn y ffurf y gwyddom ni am 
danynt, yn nwylo Gray yn y flwyddyn 1757. Haws o lawer yw 
tybied—a diau mai hyn ywr gwir—mai darllen Y Bardd a 
barodd i Ieuan anfon rhai 0’i gyfieithiadau i Gray, er mwynrhoi 
min ar ei flas at bethau Cymreig, ac, hwyrach, er ychwanegu 
tipyn at ei lwydd ei hunan. Y mae’n amlwg heddyw i bawb 
syn darllen, ac yn cadw golwg ar amserau cynhyrchion 
lenyddol, fod a wnelai cyhoeddi’r Bardd ag awgrymu i Mac- 
pherson ei ddyfais anturiaethus a chyrhaeddbell ynglyn 4 
barddoniaeth Ossian. ‘‘It cannot be said,’ medd beirniad 

llygadgraff, *“‘ that had the Bard not been published there 
would have been no Ossian ; but Ossian would at least have 
been somewhat different ... The bard of Conway and the 
bard of Cona are exactly the same person. In the days when 
steel engravings were prefixed to works of imagination, a single 
long-bearded rhapsodist, smiting a harp among desert rocks, 
might have done indifferently for either. Even the back- 
ground, the oaks and caves, the torrent whose roar mingles 
with the voice of the minstrel, is the same.”’ Y mae’n eithaf 
posibl mai ymddangosiad Y Bardd a symbylodd Ieuan 1 ddech- 
reu cyfieithu darnau o waith y beirdd Cymreig. O leiaf, y 
crybwylliad cyntaf am y cyfieithiadau a geir yn ei lythyrau 
cyhoeddedig ydyw gair mewn liythyr byr 071 eiddo at Risiart 
Morus, dyddiedig Hydref 12, 1759. ‘“‘I have,” meddai, 
‘‘ occasionally translated some pieces of the Gododin, Meilir’s 
and Cynddelw’s poems in the same manner as those you have 
got already.” Dengys yr un llythyr i ni mai gyda’r bwriad 071 
gyhoeddi ynglyn 4 gwaith barddonol Goronwy Owen yr 
ysgrifennodd Ieuan ei draethawd Lladin ar y beirdd. ‘“‘ Your 
brother told me that you were going to publish Gronwy’s 
poems. If that be the case, I should be willing to contribute 
all in my power to render the edition complete ; and for that 
end have wrote a Dissertation on the Bards in Latin.”” Mewn 
llythyr arall at Risiart Morus, dyddiedig Ebrill, 1760, cawn 
Ieuan yn cyfeirio’n uniongyrchol at Gray, ac y mae’n amlwg 
oddiwrth y llythyr hwnnw mai drwy’r Ynad Barrington—gwr 
fu’n noddwr da i Ieuan—y daeth Gray i wybod am gyfieith- 
iadau’r bardd Cymreig. ‘“ He (Barrington) advises me by all 
means to translate more of the ancient bards after the same 
manner I have done those odes I sent you, and make a small 
book of it by itself which he says will sell well. He says that 
Mr. Gray, of Cambridge, admires Gwalchmai’s Ode to Owen 
Gwynedd, and I think deservedly. He says that he will shew 
the Dissertation to Mr. Gray, to have his judgment of it, and to 
correct it where necessary.” Tystia’r geiriau hyn yn lled eglur 


1 J. S. Smart,—James Macpherson ; David Nutt, 1905. 

mai yn gynnar yn y flwyddyn 1760, neu hwyrach rywdro yn 
1759, y gwelodd Gray gyntaf engreifftiau o waith y Prydydd 
Hir, ac nad oedd a wnelai Ieuan ddim yn uniongyrchol a 
chyfansoddiad Y Bardd. Cadarnheir y dyb yma gan lythyr 
oddiwrth Gray at Dr. Wharton, dyddiedig Gorffennaf, 1760. 
Ar ol cyfeirio at gyfrol gyntaf Macpherson, dywed Gray, “‘ The 
Welsh poets are also coming to light : I have seen a Discourse in 
MS about them (by one Mr. Evans,a Clergyman) with specimens 
of their writings. This is in Latin, and tho’ it don’t approach 
the other, there are fine scraps among it.” Hyd y gwyddom, y 
Cymro a fu’n foddion uniongyrchol i symbylu Gray i orffen y 
gan oedd Parri ddall y telynor. Dechreuodd Gray gyfansoddi 
el “ awdl ” yn 1755, ond ni chafodd fawr hwy] arni nes dyfod 
Parri ar ymweliad 4 Chaergrawnt yn gynnar yn 1757. Yserif- 
enna Gray, ym mis Mai o’r flwyddyn honno, fel hyn at ei gyfaill, 
y bardd Mason. “ Mr. Parry has been here and:scratched out 
such ravishing blind harmony, such tunes of a thousand years 
old with names enough to choke you, as have set this learned 
body a-dancing, and inspired them with due reverence for 
Odikle (Y Bardd) whenever it shall appear. Mr. Parry (you 
must know) it was that has put Odikle in motion again.” Cy- 
hoeddwyd Y Bardd ynghyd a The Progress of Poesy ychydig fis- 
oedd wedi ysgrifennu’r geiriau hyn. Yn yr argraffiad o holl 
waith barddonol Gray a gyhoeddwyd yn 1768, ymddengys nifer 
o “ nodiadau eglurhaol ”’ i’r gan, ac ychydig, os dim, 0 61 dyled 1 
Ieuan a ellir ei ganfod yn y nodiadau hynny. Fel mae’n eithaf 
hysbys, yng ngwaith y Prydydd Hir y cafodd Gray ddefnydd- 
iau’r pedair canig a enwir The Triumphs of Owen, The Death of 
Hoel, Caradoc a Conan. Yr ydym wedi gweled eisoes fod y 
traethawd ar y Beirdd, a’r enghreifftiau o’u gwaith a welodd yn 
llawysgrifau Ieuan, wedi diddori Gray’n fawr, a dichon y bua 
wnelai ei farn ffafriol ef am danynt nid yn unig 4 symbylu Ieuan 
i fyned ymlaen gyda’i Specimens, ond hefyd a4 chymell y brodyr 
Dodsley i gyhoeddi’r gwaith yn y flwyddyn 1764. 

Gellir edrych ar y Specimens of Ancient Welsh Poetry, ar un 
llaw, fel un o gynhyrchion deffroad llenyddol y ddeunawfed 
ganrif; ac, ar y llaw arall, fel gwaith a fu’n foddion 1 ddeffro 

eraill, ac i agor llygaid cylch eang o ddarllenwyr i drysorau 
llenyddol fu mor hir ynghudd. Yn araf, a lled ddi-gynilun, y 
ewblhawyd y gwaith. Fel y gwelir yn un o’r dyfyniadau a geir 
uchod, cyfansoddwyd y traethawd Lladin ar y Beirdd ar gyfer 
argraffiad bwriadedig o farddoniaeth Goronwy Owen. Ond 
wedi i'r traethawd hwnnw fyned trwy ddwylo Rhisiart Morus, 
yr Ynad Barrington, Gray, ac eraill, ac wedi’r ganmoliaeth 
i'w gyfieithiadau a dderbyniodd oddiwrth feirniaid Seisnig o 
fri fel Gray a’r Esgob Percy, penderfynodd Ieuan ddefnyddior 
traethawd a’r cyfieithiadau fel rhannau o waith llenyddol llawer 
mwy anturiaethus. Yr hyn a’i hanogodd ir anturiaeth fu 
cyhoeddio James Macpherson yn y flwyddyn 1760 ei enghreifft- 
iau cyntaf o ganiadau honedig Ossian gyda’r teitl Fragments of 
Ancient Poetry, collected in the Highlands. Fel y dywed ef ei 
hun, yn eiragymadrodd i’r Specimens, yr oedd Ieuan nid yn unig 
wedi dechreu cyfieithu, ond hefyd wedi arfaethu cyhoeddi 
gwaith ar linellau’r Specimens “‘ rai blynyddoedd cyn bod sén 
yn Lloegr am enw Ossian.”’ Ar yr un pryd, y mae’n amlwg mai 
ymddangosiad cyfrol gyntaf Macpherson, a’r poblogrwydd a 
enillodd, fu’r achlysur i Ieuan ymgymeryd o ddifrif 4 dwyn ei 
gynlluniben. Dywed yn y llythyr Cymraeg at Risiart Morus 
a gyhoeddwyd gyda’r Specimens: “* Yn ddiau ni fuaswn i yn 
cymmeryd yr Orchest yma arnaf ond darfod edliw o’r Saeson 
nad oes gennym ddim mewn Prydyddiaeth a dal ei ddangos i’r 
byd, a bod un o drigolion yr Uch Alban, gwedi cyhoeddi swrn o 
waith hen Fardd, neu yn hytrach wedi addurno a thacclu rhyw 
waith diweddar a’i osod allan yn ei enw ef.” Gwelir oddi wrth y 
geiriau hyn fod Ieuan, fel Dr. Johnson a llawer beirniad arall yn 
yr oes honno, yn ameu dilysrwydd gwaith “‘ yr Ysgodog.” Yr 
oedd eisoes wedi datgan ei amheuaeth i Risiart Morus. ‘‘ Mia 
ddanfonais,’”’ meddai mewn llythyr a ysgrifennwyd ym Me- 
hefin, 1763, “ ddarn o’r Traethawd yng nghylch y Beirdd at yr 
Ynad Barrington, ac a gyfieithais bum awdl 0 waith yr henfeirdd 
yn Saesneg, yr un modd ag y gwnaeth Maccwy’r Person i’w 
Ossian ; ac 1 ddangos rhyw ragor rhyngof fi ac yntau, llyma fi 
yn danfon yr originals, y peth yr wyf yn ei ammheu pa un ai 
maidd ef e1 wneuthur ai peidio.” Ymbhlith y rhai a ddrwg- 


GRAY A’R PRYDYDD HIR 7 


dybient ‘“‘ Faccwy’r Person ” yr oedd yr Esgob Percy, a chawn 
sef yn ysgrifennu at Ieuan yn 1761 fel hyn :—-‘‘ Macpherson goe 
on furiously in picking up subscriptions for his proposed trans- 
lation in the Erse language ; though hardly one reader in ten 
believes the specimens produced to be genuine. Much greater 
attention would be due to an editor, who rescues the original 
itself from oblivion, and fixes its meaning by an accurate version. 
I entirely agree with you, that a Latin version, as literal as 
possible, should accompany such ancient pieces, but then, I 
would also have you subjoin at the same time a liberal English 
translation. By this means, your book will take in all readers 
both the learned and the superficial. This method of publica- 
tion has been attended with great success among the northern 
nations, where all their Runic pieces have been confronted 
both with a literal translation in Latin, and a more spirited 
one in the modern languages either of Sweden or Denmark.” 
Y mae’n fwy na thebyg mai’r llythyr hwn oddi wrth Percy a 
awgrymodd yn derfynol i Ieuan y ffurf a gymerodd ei lyfr,— 
oblegid cyhoeddiad Iled hynod ei lun yn yr oes honno ydoedd y 
Specimens, gyda’i adrannau Saesneg, Lladin a Chymraeg. Yr 
oedd Percy eisoes wedi addo cynhorthwyo Ieuan ynglyn 4 
chyhoeddi’r gwaith. “I may modestly pretend,’ meddai 
(mewn llythyr dyddiedig Gorffennaf 21, 1761), “ to have some 
credit with the booksellers, and with Mr. Dodsley in particular, 
who is my intimate friend. I shall be very happy to do you 
any good office with him, and shall be glad to make such an 
attempt as profitable to you as, I am persuaded, it will be 
reputable both to you and your country.” Yn yr un llythyr, 
dengys yr Esgob ei awydd am gael gweled peth o flaenffrwyth 
llafur y bardd, er cael barn ei gyfeillion llenyddol arno,— 
‘and, to mention one in particular, Mr. Johnson, the author of 
the Dictionary, Rambler, etc., who will, I am sure, be glad to 
recommend your work, and to give you any advice for the most 
advantageous disposal of it.”” Nid oes cofnod ar gael 1 brofi 
a welodd Johnson ryw gyfran o waith Ieuan ai peidio—eithr 
anodd yw credu, yn ol yr hyn a wyddom am ei ragfarn yn erbyn 
pethau dieithr o’r fath, y buasai cyfieithiadau Ieuan yn cael 

llawer o ffafr yn ei olwg ef. Pan ofynnodd rhywun iddo a oedd 
yn credu y gallasai unrhyw ddyn yn yr oes honno gyfansoddi 
barddoniaeth fel y cerddi a briodolai Macpherson i Ossian, ei 
ateb swta ydoedd, ‘“‘ Yes, Sir,—many men, many women, and 
many children.”” Gwnaeth Percy, fodd bynnag, ei oreu dros 
Ieuan, a diau y bu a wnelai ef gymaint a neb 4 chael y brodyr 
Dodsley i argraffu’r Specimens. Ond, fel y tystia’r bardd ei 
hun yn un o’1 lythyrau at Risiart Morus (Tach. 26, 1763), y 
gwr a sicrhaodd yn derfynol y cytundeb rhyngtho 4’r cyhoedd- 
wyr ydoedd ei gyfaill y Barnwr Barrington. “ Llyma fi o’r 
diwedd,”’ meddai, “‘ gwedi derbyn clamp o lythyr oddi wrth yr 
Ygnad Barrington. Y mae wedi cytuno drosof ag un Mr. 
Dodsley, o Pall Mall, yng nghylch argraffu fy llyfr, ac fo addaw- 
odd fynnu iddo wyr 1 ddiwallu’r wasg yn y Lladin, y Saesneg, a’r 
Cymraeg; oherwydd hyny yr wyf yn hyderu yn fawr arnoch 
chwi yn y gwaith o ran y Gymraeg.” Ymddangosodd y 
gwaith, mewn cyfrol bedwarplyg, yn lled gynnar yn y flwyddyn 
1764, a derbyniodd y bardd oddi wrth y cyhoeddwyr ddeg punt 
ar hugain am ei lafur. 

Yr ydym wedi ymdroi mor hir 4 hanes y Specimens fel nad oes 
hamdden i fwrw golwg ar werth gwaith [euan Fardd, a’i le yn 
hanes llenyddol Cymru. Terfynwn trwy ddywedyd, unwaith 
drachefn, na wnaethpwyd cyfiawnder eto 4 choffadwriaeth y 
Prydydd Hir, a’i wasanaeth llenyddol i'w genedl. Ni ddylai’r 
gwendid poenus yn ei gymeriad, y cyfaddefai’r bardd yn ddigon 
parod iddo, rwystro neb i gydnabod disgleirdeb ei athrylith, ac 
angerdd ei sél dros iaith a llén ei wlad. Fel y sylwa Silvan Evans, 
golygydd y gyfrol 0°1 waith a gyhoeddwyd yng Nghaernarfon 
yn 1876, diau fod rhai 071 gyfansoddiadau wedi myned yn llwyr 
ar ddifancoll,ond y mae ar gael eto amryw o honynt, yn enwedig 
llythyrau. Y mae lle i ofni fod yr un ffawd wedi digwydd i 
waith llawer llenor Cymreig a’r hon a adroddir gan Silvan 
Evans am gynhyrchion y Prydydd Hir. ‘“‘ Hyspys yw i 
ysegrif-lyfrau y Bardd, yng nghylch cant o gyfrolau, fyned ar ei 
farwolaeth 1 feddiant y diweddar wladgar Paul Panton, o’r 
Plas Gwyn, ym Mon, a’u bod yng nghadwraeth rhai 071 an- 
wladgar ddisgynyddion mewn cwr o’r ynys honno hyd y dydd 

heddyw, os nad ydynt wedi eu hysu gan bryfed neu wedi braenu 
gan leithder.”” Gwnaeth Silvan ei hunan fwy nag un ymdrech 
i gael gafael arnynt, ond methodd gael cymaint ag ateb i un 
o'i lythyrau. Ond erbyn hyn y mae’r llawysgrifau oedd ym 
meddiant Paul Panton wedi eu harchwilio gan Dr. Gwenogfryn 
Evans, a’u disgrifio ganddo yn y Report on Manuscripts in the 
Welsh Language, cyf. Il., rhan ui. Dengys Dr. Evans yn y 
rhagymadrodd ir rhan honno fel yr oedd Ieuan wedi copio 
gwaith yr holl hen feirdd, ynghyda’r Brutiau ac ysgrifeniadau 
eraill, gan feddwl eu cyhoeddi pe caffai gefnogaeth ; fel y bu 
farw heb ei gael; ac fel y bu 1 Owain Myfyr logi W. Owen 
[Pughe] ac Iolo Morgannwg i’w gynorthwyo 1 olygu ysgrifau’r 
Plas Gwyn; “and the Myvyrian Archaiology of Wales in three 
volumes, royal octavo, was the result. If the editing was 
indifferent, the intention was good and worthy of all praise, 
and has been useful to three generations of Welshmen. It 1s, 
however, a pity that the name of Evan Evans [Ieuan Brydydd 
Hir] was omitted from the title-page, because the very idea of 
such a work originated with him, and the honour of its execution 
belongs to him also.t. We admire Owen Jones for his act of 
patriotism in paying for the printing, but we cannot respect any 
man who is willing to accept credit for the work of another.’’— 
Un gair arall. Anghlod i lengarwyr Cymru ydyw fod yr hyna 
ddywed Silvan ar derfyn ei fyweraffiad byr o’r bardd eto’n wir. 
““Claddwyd ef ym Mynwent Lledrod, ei blwyf genedigol, lle 
nid oes na maen na mynor yn cofnodi ‘ man fechan ei fedd.’ ”’ 


Bangor. W. LEWIS JONES. 


[2 Y mae’r copi o'r Myfyrian a gafodd Paul Panton (ieuaf) gan 
Owain Myfyr am fenthyg ei lawysgrifau yn awr yn fy meddiant i. 
Ar y ddalen wag yn nechreu’r gyfrol gyntaf y mae enw “‘ P. Panton”’ 
yn ei lawysgrif ei hun yn y gong! uchaf ddehau, ac odano y geiriau 
hyn yn llaw fras Owain Myfyr: ‘“Llundain 7ed or Gorphenaf | 1801 | 
Anrheg y Cyhoeddwyr gyda| mawrddiolx i B. Panton Yswain | 
am ei gymwymas (sic) ai fwynder|yn exwyn iddynt ei| Ysgrif 
Lyfrau Brytanaidd.’—Got. ] 

ys oedd Abram y Felin yn dad i ryw ddeg o blant ; ac araf 

iawn yr oedd yrhod yn troi. Yr oedd ei felin ei hun 
gan bron bob ffarmwr yn y fro. Heblaw bod yr amser yn wan, 
collasai Abram fuwch; ac nid trychineb bychan oedd gorfod 
blingo hanner ei dda. Yr oedd y fuwch yn bwysicach 
na’r felin yng nghynhaliaeth y teulu. 

Edrychai Pegi’r Felin yn benisel, ac yr oedd ol “ llefen ” ar 
el bochau lIlwydion. Meddyliai’r plant mai hiraeth ar ol y 
fuwch oedd ar eu mam. Nid oedd ganddynt ond rhan or 
gwirionedd. Ni fedrai Abram air ar lyfr; ond nid oedd neb yn 
ail iddo am adrodd stori; yr oedd ei ddychymyg yn fyw, ei 
dafod yn llithrig, a’1 Gymraeg ynrymusaminiog. Digon “ du’r 
ddafad ” yn aml fyddai’r stori, ond byddai bob amser yn peri 
syndod neu chwerthin, ac fel rheol byddai Abram ei hun wedi 
dyfod allan ohoni fel arwr. Rhai a’i cyfrifai fel y gWr mwyaf 
gwreiddiol yn y cwm ; ereill a fynnent ei fod y “ celwyddgi ” 
mwyaf yn y dyffryn ; a mynnai y gweddill, ac yn eu mysg rai o 
ddiaconiaid Bryn y Groes, fod gWr y Felin ar y goriwaered 
anobeithiol i ddistryw. Dynion difrif a dirwestol oedd 
diaconiaid Bryn y Groes; ac nid oedd Abram yn ddirwestwr ; 
pell o hynny. Ac ar brydiau yr oedd yn bechadurus o gell- 
welrus. 

Ar ben ffair, pan fai’r hwyl yn dechreu codi; neu mewn 
ocsiwn pan fai “‘ pethau’n dechreu poethi,” yr oedd Abram ar 
ei uchelfannau, a’i arabedd yn ddidor, a’i hyawdledd fel y mér, 
a chwarddai pawb am ben ei ystoriau, oddieithr rhai o ddiacon- 
iaid Bryn y Groes. Yr oedd Abram newydd fod yn “ gofyn 
am ei le’n ol.” 

Erbyn cyrraedd y trydydd glasiaid, nid oedd fawr wyrth nas 
cyflawnasai Abram, na nemor ryfeddod nas gwelsai, un adeg 
neu’i gilydd oi fywyd rhamantus. Yr oedd wedi gweld 
toiluod, wedi lladd ysgyfarnog 4 revolver, wedi saethu at ladron 
oedd a’u blys ar yspeilio llefrith a “‘ lafur ’”’ iw nos, wedi ennill 

gwobrwyon cystadleuol am adrodd, achanu, a barddoni. Onid > 
ef oedd awdur y cwpled anfarwol i afon Cerdin ?— 


Mae Cerdin yn tarddu yng nghrombil ’r Alltddu, 
Mae’n mynd fel y cythrel heibio’n t¥ ni. 


Yr oedd wedi curo “ gwaddotwyr”’ profedig Ceredigion am 
ddal ‘“‘ gwahaddod,” ac wedi deffro cynddaredd eiddigeddus 
holl “ waddotwyr ” y fro ; yr oedd wedi denu llygod ffrengig y 
gymdogaeth ar ei ol drwy rinwedd rhyw gyffur cyfrin 0 siop y 
druggist ; wedi gwella cleifion o glefydau anwelladwy drwy 
physigwriaeth a ddysgasai gan “‘ shipsiwns’”’ (gipsies) ; wedi 
* brochgau ” (marchogaeth) ceffylau yn sefyll ar eu cefnau yn 
nhraed ei sanau, ac wedi ennill arian diddiwedd am y gwrhydri ; 
ac yr oedd wedi pregethu ar bier y Ceinewydd nes tynnu tor- 
feydd y dref 01 gylch a’u syfrdanu ganrym ei hyawdledd. Yr 
oedd y Parch. Esger Parri yn eu mysg (yn ol tystiolaeth Abram), 
ac yn “‘llefen fel plentyn.’’ Ac yr oedd rhai o ddiaconiaid 
mwyaf parchus Bryn y Groes yn gwelwlasu am ei ryfyg. 

Ond er y rhyfeddodau a gyflawnasai, ni fedrai droi rhod y 
Felin yn gyflymach, nac adgyfodi’r fuwchifywyd ; ac ni allai 
borthi deg o blant, heb son am Pegi’r wraig, ar wyrthiau a 
gwynt. 

Aethai dydd y “‘ cwrw bach ” heibio ers blynyddoedd; ac 
nid gwiw meddwl am wneuthur ceiniog o arian drwy wahodd y 
gymdogaeth ynghyd i dreulio noson lawen drwy gymryd 
** Llymaid ’nawr ac yn y man o’r cwrw melyn bach,” a hynny ar 
draul rhyw chwecheiniog neu swllt y pen. 

Buasai’r “‘ cwrw bach ”’ yn taro Abram i'r dim ; ac onibai am 
un o ddiaconiaid Bryn y Groes oedd yn byw heb fod yn neppell 
o’r Felin, nid yw yn sicr nad aethai Abram ar hyd y wlad 1 wa- 
hodd pobl i’w dy i dreulio noson lawen, a thrwy hynny helpu 
cymydog mewn caledi. Mae blingo buwch yn deffro calon 
gwlad. 

Awgrymodd rhywun ddarlith. ‘“‘ Ond,’? meddai Abram, gan 
droi’r chaw o dybaco main o un “ silfoch ” i’r Ilall, ‘‘ beth gwell 1 
ni o dreio cal darlithwrs, ma’r Satanied mor ddrid; dos dim 
posib cal neb dan ryw bym gini.” “ ’Chawn ni ddim rhiwin 1 

roi tipin o ddarlith ym Mryn y Grés am ddim?” gofynnai 
Wiliam Troedyrhiw. Ond cytunai pawb mai darlith wael 
fyddai’r ddarlith a geid am ddim. ‘“ Bachgen, ’achan, darlithia 
di hunan,”’ meddai Deio Glynmwyar, ‘“‘ rho dipin o hanes dy 
fowyd, a chwpwl o storiae am danat d’hunan, ag mi gai ysgoldy 
Pentrecroes yn llawn hid y twrret. Hal y plant i werthi tickets, 
ag mi ddaw’r wlad i dy glwed di o For i Deifi.” 

Disgynnodd yr awgrym fel fflach ar ymennydd Abram. 
Treuliodd noson ddi-gwsg ; ond yr oedd wedi tynnu cynllun ei 
ddarlith erbyn y bore. Gwelodd fuwch newydd, goch a gwyn, 
yn pori ar feysydd ei ddyfodol, a’i llaeth a’i heppil yn ychwanegu 
nerth a chyfoeth i’w deulu. 

Cyn pen yr wythnos, yr oedd Gwasg Glan Teifii wedi troi allan 
docynnau, swllt y blaen-seddau, a chwecheiniog yr ol-seddau, yn 
hysbysu y traddodid Darlith yn Ysgoldy y Bwrdd, Pentrecroes, 
nos Fawrth, Mai 20fed, 189-, gan Abram Jones, Cerdin Mill, ar 
y Testyn, “‘ Dyledswydd Dyn at Nefoedd a Daear ”’ ; mynediad 
i mewn, etc. 

Difyrrwch a fynnai’r bobl; ond yn nifrifwch ei gymeriad 
newydd fel darlithiwr, penderfynodd Abram mai eu dyrchafu 
oedd eisieu ; felly, yn lle rhoddi hanes digrif ei fywyd, gwnaeth 
el feddwl i fyny i roddi darlith i’r wlad fuasai’n lefeinio bywyd- 
au’r bobl, ac yn ysprydoli holl ddyddiau euheinioes. Nid oedd 
Abram yn credu mewn cymryd sylltau a chwecheiniogau pobl 
am wagedd. Yr oedd peint 0 gwrw’n burion tal am ffolineb. 

Am rai wythnosau, bu plant y Felin yn britho’r bryniau o 
fore i hwyr, yn myned o ddrws i ddrws, o’r bwthyn i’r amaeth- 
dy, ac o’r gweithdyi’r siop, i werthu tocynnau’r ddarlith. Cyn 
pen ychydig amser, adgyfodwyd y fuwch, a chryn ychwanegiad 
ati. Edrychai pethau’n obeithiol, ac yr oedd ffermwyr y fro, 
a'r gwasanaethyddion a’r morynion, a phlant yr ardal, a’r 
ciwrad a’r siopwr a’r gwehydd a’r tafarnwr—a phawb oddieithr 
rhyw ddau o ddiaconiaid mwyaf difrif Bryn y Groes yn edrych 
ymlaen at nos y ddarlith. Yr oedd hyawdledd Abram yn hen 
gynefin ’r gymdogaeth ; ond byddai’n beth newydd ei glywed 
yn darlithio, a hynny ar destyn mor adeiladol a “‘ Dyledswydd 
Dyn tuag at Nefoedd a Daear.” ‘‘ Nid drwg Abram, wir,” 

meddai Wiliam Troedyrhiw, ‘nid ffwl i gid yw e, gewch chi 
weld cewn ni rwbeth i gnoi’n cil arno gidag e.”’ 

Yn y cyfamser, myfyriai Abram ar ei ddarlith. Gan na 
fedrai ei gosod i lawr mewn du a gwyn, rhaid oedd ei hargraffu’n 
glir ar femrwn y cof. Rhaid ei hastudio gyda’r manylrwydd 
mwyaf. Ni fu erioed y fath chwalu meddyliau ar lannau 
Cerdin. Gyda thoriad y wawr, gallesid gweled a chlywed 
Abram yn astudio ei bwne ar y cnwe o’r tu ol i’r t¥, gan yrru 
ofn i galon y cwningod a borai yn y cae gerllaw ; ac ym mrig yr 
hwyr, yr oedd ei fyfyrion yn tarfu’r brithyllod oedd ar fin myned 
i hepian o dan geulannau afon Cerdin. 

Erbyn hyn, yr oedd ei wallt wedi tyfu fodfeddi lawer yn hwy 
nag y buasai erioed o’r blaen, a’i farf wedi ymestyni hyd barf un 
o hen bregethwyr Cymru. Yr oedd ei war wedi crymu, ei 
wyneb wedi gwelwi, a’i gorff wedi colli o leiaf ddeugain pwys 
wrth “ dafol ” y felin. Amlwg oedd i bawb fod darlith Abram 1 
fod yn anfarwol. Ac nid heb aberth mawr yr enillir anfarw- 
oldeb, a thalu am fuwch yn y fargen. 

Wrth ddyfod o’r cwrdd ar y Sul, mewn ffair, ac yn y farch- 
nad, son am ddarlith Abram oedd rhwng pob dau. Yn wir, pe 
cyn amled arian a geiriau, buasai Abram yn fuan iawn yn 
filiynwr. Ond anodd gwahanu Cardi a’i swilt. Dyna’r rhes- 
wm na lanwyd meysydd Abram 4 gwartheg cyn nos y ddarlith. 

Ond yr hwyr hir ddisgwyliedig a ddaeth, a theyrnasai dis- 
tawrwydd Sabathol dros ddyffryn Cerdin. Gadawodd y ceibiwr 
ei gaib, y llyfnwr ei oged, y rhofiwr ei raw, a’r palwr ei bal, 
Golchodd pawb eu hwynebau ganol yr wythnos ; newidiodd y 
gwr el grafet a’r wraig ei ffedog; a gwisgodd y bob] ifeinc eu 
“dillad negesa”’; yn wir, gwisgodd rhai eu dillad dydd Sul. 
Nid bob dydd y ceid darlith gan y fath ddarlithiwr ar y fath 
destun. Yn wir, nid yn aml y ceid darlith o gwbl yn nyffryn 
Cerdin. Ac yr oedd Abram wedi colli buwch. 

Yr oedd yr heol a arweiniai ir ysgoldy yn frith gan wyr a 
gwrageddaphlant. Yn hircyn yr awr benodedig i ddechreu, yr 
oedd yr adeilad yn orlawn, a chyda chryn anhawster y medrodd 
y darlithydd ei hun ymwasgu drwy’r dorf. Gosodwyd cadair 
iddo i eistedd gerllaw desg yr athro. Cymerodd ei sedd yn 

drwsgl, a phlygodd ei ben yn wylaidd, gan daflu Ilygaid dafad 
ar y llawr ac ar y nenfwd. Yr oedd grafet wen o wlan am ei 
wddf yn ychwanegu at ei olwg ddafadaidd. Ond mae nerth 
diderfyn yn aml yn gorwedd o dan wylder. ‘‘ Gadewch i 
Abram sefyll ar i drad,”’ sibrydai Wiliam Troedyrhiw, “ag mi 
fentra i bidd e’n ddigon bowld ” (bold). Trodd Abram ei ben 
tua’r wal, 1 edrych am le i boeri sudd y tybaco main; yna 
chwythodd ei drwyn a charthodd ei wddf. Cafodd gryn dra- 
fferth 1 osod ei gadach yn ol yn ei boced. Ni allai benderfynu 
yn iawn p’un ai yn llogell ei got, ai ei wasgod, ai ei lodrau, y 
dodai ei ‘‘ facyn poced.”’ 

Drwy’r hoil ysgoldy, teyrnasai tawelwch perffaith; ac yr 
oedd pob llygad, o eiddo gWr Penlan Hen hyd at olygon morwyn 
fach Gyfeilon yn syllu’n syn ar y darlithydd. Poerodd Abram 
eto, edrychodd ar ei watch, a charthodd ei wddf. 

Cynhygiwyd fod David Evans, Glynmwyar, 1 gymryd y 
gadair ; ac wedi araith fer a phwrpasol, cyflwynodd hwnnw y 
darlithydd, yn hollol ddianghenrhaid, fel y cyfaddefai, i’r 
gynulleidfa ; asylwodd ar y diwedd, gyda mwy 0 wirionedd nag 
o chwaeth, wrth gyfeirio at Abram Jones, “‘ i bod yn dda cal perl 
o enau llyffan.”” Tynnodd Abram ei “ facyn poced ” allan eto, 
0 logell ei lodrau y tro hwn, a chwythodd ei drwyn yn wylaidd, a 
charthodd ei wddf yn ddefosiynol. Yna galwyd arno iroddi ei 
- ddarlith. Cododd Abram ar ei draed dipyn yn grynedig, ac 
aeth at y ddesc, gan dynnu pwys o ganhwyllau allan o boced ei 
frest, a’i osod o71 flaen. Yr oedd Abram wedi gwneuthur 
trefniant ar gyfer tywyllwch. Gwyddai mai “ siwr sy’ siwra,” 
a’i bod yn bosibl yr anghofid am drefniant y goleuo ym merw’r 
son am y ddarlith. Yna dechreuodd yn gryglyd ei lais :— 

‘“* Anwil Frodir a Whariorydd ; 

Cin dachre ’narlith, se’n dda gin 1 tachi’n cani gaer 
bach tebig i hin. Falle gneith David Evans, Glynmwyar, 
bitsho’r diwn :— 

‘Dima ddarlith yn cal i dachre, 
Ddaw hi byth i’n ewrddid mwy 
Nes bo raid in’ roddi cifri 
Wedi croisi ffin y plwy. 

O am ole i ddarlithio, 
A distawrwydd i’n boddhai, 

Nes bo pawb drwy’r gynlleidfa’n grondo, 
Nid dim ond rhiw un ne ddoi.”’ 


Diolch ir cor plant oedd Abram wedi ei baratoi erbyn yr am- 
gylchiad, canwyd y pennill, er ei gloffed, gyda gwres a hwylustod 
ar yr hen dén “ Diniweidrwydd.”” Dyblwyd y ddwy linell olaf, 
a thrawai Abram ambell nodyn amhersain i mewn yma a thraw, 
gan beri pwff o chwerthin i forwyn fach Gyfeilon. Yna dech- 
reuodd y ddarlith o ddifrif, wedi i Abram y tro hwn dynnu ei 
gadach o boced ei wasgod, a’i ddefnyddio yn wylaidd fel o’r 
blaen :— 

** Anwil Frodir a Whariorydd (carthu). Nhestin i heno yw 
Diledswdd din at Nefodd a Deiar (carthu). Rwi’n credi dyle ni 
bawb garu’n gili (carthu dyfnach). Ma natir yn disgi hin i ni 
(carthu dwbl). Ma’r afon yn carir nant ag yn i chario’n dwt dan 
i chesel ’’r mor (hir-garthu, a chwilio am y cadach). Dina’r pen 
cinta sy geni—ag yn ail—(cael gafael yn y cadach, sychu’r chwys 
ar y talcen ar bochau, carthu’r gwddf, ac ail ddechreu sychu’r 
chwys)—ag yn ail—(pesychu bloesg, sychu’r chwys gyda dwylaw 
crynedig ; distawrwydd llethol vw deimlo drwy’r adeilad ; am- 
ryw’n pesychu, a sychu chwys ; morwyn fach Gyfeilon yn gwelwi a 
gosod et llaw ar ei chalon).”’ 

‘*Mai wedi mynd yn nos arnat ti, sound, Abram bach,” 
meddai’r cadeirydd o’r diwedd. 

Chwarddodd hogyn neu ddau, ond nid atebodd y darlithydd 
ddim; yn unig pesychodd yn floesg. 

** Odi hi wedi tiwilli na Abram,” gofynnodd Deio eilwaith, a1 
lais clochaidd yn adsain drwy’r distawrwydd dwfn. 

**Mai’n diwill post,” oedd yr ateb llesg. 

** Cistal ini find gatre i gid, sound, gyfeillon,” ebe’r cadeirydd ; 
““ma’r ddarlith ar ben am heno yn clo”; ond gan chwerthin 
yn gellweirus, ychwanegodd, “‘ rwi’n credi fod pob un wedi cal 
gwerth i arian, er na pharodd y ddarlith am ddwy awr a hanner 
fel rodd y cyfell Abram Jones yn gweid wrthwi ar y ffordd i’r 


ysgoldy.” 


Cyf. II, Rhif 1. 2 

Ar y ffordd adref, cyfarfu’r bob! dorfeydd o ddiweddariaid yn 
dyfod i’r ddarlith, a mawr oedd eu siomiant a’u syndod pan 
fynegwyd iddynt fod y cyfarfod drosodd. 

“Dou ligad morwyn fach Gyfeilon nath y gwaith, ag mi 
gloiodd rhwbeth yn y mrest i, ag mi weles y llawr yn codi fel 
carthen ar y mhen i nes bo’r cwbwl yn tiwilli; ag wedin fe dorodd 
y whis drostw i bob modfedd, ag mi redodd lawr in sgidie i nes 
rown ni’n teimlo fel tawn i’n shwc-shac’’—dyna esboniad 
Abram ar fyrder ei araith. Mynnai dau o ddiaconiaid mwyai 
difrif Bryn y Groes roddi esponiad arall ar ei fethiant—a'r 
syniad o “ ddial ” yn cymryd lle amlwg ynddo. 

Ond yr oedd buwch newydd braf, 0 goch a gwyn, yn pori ar 
gnwc y Felin ; yr oedd Pegi a’r plant yn raenusach ac yn hapus- 
ach nag erloed. 

Ddeng milltir o gartref, ar ben ffair, neu ddydd y farchnad, 
gellir clywed Abram yn synnu dieithriaid am ei ddawn fel 
bardd, melinydd, meddyg, gwaddotwr, a darlithiwr. Dywed 
wrthynt na chafwyd erioed gystal cyfarfod yn nyffryn Cerdin 
a phan fu ef yn darlithio yno; a phan ofyn y dieithriaid i 
gydnabod Abram am dipyn 0’i hanes, cytunant oll na chafwyd 
y fath amheuthun erioed yn yr ardal a Darlith y Melinydd. 


Yr Ysgol Sir, T. J. THOMAS (Sarnicol). 
Abertileri. 

ID clod bychan i ddyn ydyw dywedyd am dano_ iddo 
ysgrifennu tri llyfr nad oes eu tebyg yn Saesneg; ac 
un llyfr, er mai yn Saesneg y mae, sy’n adnabyddus i Gymry 
ymhobman. Nid peth bach, ychwaith, ydyw fod dyn yn 
medru ysgrifennu nes denu sylw pawb a ddarllenno ei weithiau, 
nid yn unig at yr hyn a ysgrifennodd, ond at ei bersonoliaeth 
ef ei hun hefyd. Gwnaeth George Borrow y ddau. Nid oes 
dim yn hollol yr un fath a Lavengro, y Romany Rye, a’r Bible in 
Spain yn llenyddiaeth Lloegr ; y mae Wild Wales wedi difyrru 
a gwyllitio llu o ddarllenwyr Cymreig ; ac ni all neb ddarllen y 
pedwar llyfr yna heb deimlo ei fod yn dyfod i gyffyrddiad 4 
dyn rhyfedd 4 chymeriad hollol ar ei ben ei hun. Ei anffawd 
yng Nghymru ydyw mai wrth ei lyfr salaf yr adnabyddir ef, 
canys, er cystal a rhyfedded llyfr ydyw Wild Wales, nid yw 
cystal a’r tri arall a enwyd. Pe dechreuid darllen Borrow 
gyda’r Bible in Spain, buasai syniad aml un am dano yn wa- 
hanol, ond yng Nghymru yn gyffredin iawn bodlonir ar Wild 
Wales yn unig. Y mae’n debyg na phoenai hynny rhyw lawer 
ar Borrow ei hun, canys lled ddifater oedd ef erioed am syniadau 
pobl ereill am ei waith, ond ymddengys i mi fod y dyn a gy- 
merodd gymaint diddordeb yn ein gwlad pan nad oedd Ilawer 
or tu allan yn malio dim ynddi yn haeddu tipyn o sylw. Y 
mae, beth bynnag, yn haeddu cael ei enw yn iawn ar wefus 
Cymro, er cymaint a lurguniodd ef ar ein hiaith ; ac nid oes dim 
yn gyrru dyn fwy oi hwyl na chlywed pobl yn siarad yn 
ddysgedig iawn am ‘“‘ George Borrows,” ‘‘ George Burrows,” 
neu ‘“‘ George Barrow.”’ Pe na chyrhaeddai yr ysgrif yma un 
diben arall, bydd enw Borrow wedi ei sillafu’n iawn uwch e1 
phen, beth bynnag. 
Os ydyw dull ei enw yn sicr, prin ac ansicr ar lawer cyfrif 
ydyw ei hanes. Y mae’n wir fod Dr. Knapp wedi gwneuthur 
ymchwiliadau manwl ac wedi cyhoeddi dwy gyfrol ddiddorol am 

dano, ond gorfu arno yntau adael aml fwlch. Y mae ei 
lythyrau at awdurdodau Cymdeithas y Beiblau—y casgliad 
a gyhoeddwyd y llynedd—wedi taflu goleuni ar gyfnod pwysig 
yn ei fywyd, ac efallai y ceir ychwaneg eto yn y ddwy gyfrol 
sydd yn yr arfaeth.1 Ond at ddibenion ysgrif fel hon, gellir 
crynhoi yr hanes i ychydig frawddegau. Ganed ef yn 1803. 
Swyddog yn y fyddin oedd ei dad, a thramwyodd ef a’i deulu 
lawer drwy Loegr, yr Alban, ac Iwerddon. Cafodd Borrow 
flas ar grwydro pan yn ieuanc iawn. Ni wyddai beth oedd 
cartref sefydlog, ac fel rhai felly’n gyffredin, y mae’n amlwg 
nad oedd ganddo, yn ystod blynyddoedd cyntaf ei fywyd, flas 
yn y byd arsefydlu yn unman. Cymysg oedd ei waed er uched 
yr haerai mai Sais pur ydoedd, ac er cymaint ei glod i Loegr. 
Ganed ef yn Norfolk, a dywed Mr. Watts-Dunton, gWr oedd yn 
ei adnabod yn dda, mai dyna’r rheswm paham y canmolai 
Borrow gymaint ar y sir honno. Pe ganesid ef yng Nehymru 
neu Iwerddon, buasai yr un mor boeth o blaid ei wlad enedigol. 
Y gwir yw mai gWr o Gernyw oedd ei dad, a Ffrances o waed 
oedd ei fam; ac y mae hynny i’w gadw mewn cof o hyd 
wrth ddarllen ei weithiau. Y ddau beth yna gyda’i gilydd, sef 
crwydriadau ei ieuenctid a chymysgedd ei darddiad, sy’n cyfrif i 
raddau pell am nodweddion amlycaf ei gymeriad, ei duedd i 
symud o fan i fan ac o wlad i wlad, ei gydymdeimlad 4 phobl 
anghyffredin ac 4 chenhedloedd bychain, anadnabyddus, a’i 
ddawn at ddysgu ieithoedd. 

Bratiog ddigon oedd yr addysg a gafodd mewn ysgolion a 
dilewyrch oedd ei yrfa mewn swyddfa cyfreithiwr. Oddiyno, os 
oes coel ar Lavengro, aeth 1 Lundain i geisio ennill bywoliaeth 
drwy ysgrifennu. Cafodd brofiad chwerw yno, a syrthiodd i 
dlodi. Ond yr oedd tlodi yn llai peth 1 Borrow, yn enwedig y 
pryd hynny, nag i lawer un; yn Ile digalonni, cychwynnodd 
allan i gerdded y ffordd fawr ; ac, os oes coel arno ef, trodd yn 
dincer ac yn amryw bethau ereill. Bu’n byw gyda’r sipsiwn a 
phobl gymysg y ffordd, ymladdodd 4 thinceriaid, a chysurodd 


1 Er pan ysgrifennwyd hyn cyhoeddwyd llyfr Mr. Herbert Jenkins, 
Ni chefais gyfle i’w weled hyd yn hyn. 


———— 

bregethwr teithiol Cymreig oedd mewn ing meddwl am iddo 
gredu ei fod wedi pechu yn erbyn yr Ysbryd Glan. Lavengro 
ar Romany Rye ydyw’r unig sail sydd gennym i’ pethau hyn, ac 
efallai eu bod cystal sail a dim. Ar wahan iddynt, beth 
bynnag, nid oes gennym seiliau yn y byd. Dywed y rhai a fu’n 
chwilio fanylaf i hanes ei fywyd fod bwlch na ellir ei lenwi ond 
or llyfrau hynny tua’r adeg yma. Nicheir dim o’i hanes yn 
unman ond a rydd ef ei hun, ac y mae’n sicr na roddes yntau 
ond a welodd yn dda, gan mai dyn yn medru cadw ei gyfrinach 
ei hun oedd erioed, gWr annibynnol a distaw, yn hoffi cadw rhyw 
fath o ddirgelwch a thywyllwch ynglyn a’i bethau. 

Yn 1837, daw ir goleuni drachefn. Cawn ef yng ngwasan- 
aeth Cymdeithas y Beiblau. Bu’n gweithio ar ran y Gym- 
deithas honno yn Rwsia, Sbaen, Portugal, a Morocco; ac y 
mae’n debyg na bu gan y Gymdeithas erioed ryfeddach goruch- 
wyliwr, na neb, efallai, yn fwy beiddgar. Yr oedd yn fedrus 
mewn llawer cylch. Tra yn Rwsia, cyhoeddodd Targum, 
casgliad o gyfieithiadau, a bu’n brysur gyda chyhoeddi ar- 
graffiad o’r Beibl. Y mae’n nodweddiadol o ynni a beiddgar- 
wch y dyn iddo lwyddo ynrhyfedd, yn wyneb llu 0 anhawsterau 
gyda’r anturiaeth olaf. Llwyddodd i brynu papur ym Moscow 
yn rhatach nag y gwnaeth neb o’i flaen, a daw rr golwg, am 
ennyd beth bynnag, fel dyn busnes llygadog a chraff. Yn 
Sbaen bu mewn helynt gyda’r Llywodraeth fwy nag unwaith, 
ac yno hefyd y casglodd ddefnyddiau y llyir a ystyrir gan rai y 
llyfr goreu a ysgrifennodd, The Bible in Spain. Yr adeg 
honno hefyd y cyhoeddodd The Gipsies in Spain. Yno hefyd 
y cyfarfu 4’i wraig. Saesnes oedd hi, a chanddi gryn gyfoeth. 
Wedi priodi, sefydlodd Borrow yn Lloegr, a rhoddodd heibio 
dramwyo ymaathrawarhydybyd. Yny llonyddwch, troddi 
feddwl am y bywyd rhyfedd ac amrywiol oedd y tu cefn iddo, a 
nyddodd y llyfrau sydd wrth ei enw, mewn rhan o’1 brofiad, 
ac mewn rhan oi ddychymyg toreithiog. 

Yr anhawster mawr gyda Borrow, fel yr awgrymwyd, ydyw 
gwybod ymhle y mae’r terfyn rhwng y gwir a’r dychmygol yn ei 
lyfrau. Pa faint o Lavengro a’r Romany Rye sydd ynwir? Pa 
faint o’r Bible in Spain, hyd yn oed? Y mae Mr. Watts- 

Dunton yn s6n am y ddau lyfr cyntaf fel nofelau ar ffurf hunan- 
gofiant, ac fe ddichon mai dyna ydynt. Y mae y ffurf honno 
wedi swyno aml nofelydd‘o dro i dro: dyna Rob Roy, David 
Copperfield, a Rhys Lewis yn enghreifitiau. Eithr y mae cryn 
wahaniaeth rhwng gwaith Borrow a gwaith Scott, Dickens, neu 
Daniel Owen. Ni feddyliodd neb wrth ddarllen David Copper- 
field nad nofel oedd, faint bynnag o wirionedd allasai fod yn 
sylfaen iddi, ac yr oedd rhai hyd yn oed o’r hen saint oedd yn 
darllen Rhys Lewis pan ymddanghosodd gyntaf yn y Drysorfa 
yn rhyw led-dybio nad oedd y cyfan yn llythrennol wir. Yny 
llyfrau a ennwyd, y mae’r nofelydd yn amlycach na’r cofiant- 
ydd. Y mae’r darllenydd o hyd yn teimlo nad oedd yn bosibl 
ir awdur, os ysgrifennu ei hanes ei hun yr oedd, wybod y cwhl y 
mae’n honni ei wybod. - Y mae’r ffurf yn un anodd ac y mae 
celfyddyd y goreu weithiau yn methu. Ejithr gyda Ilyfrau 
Borrow nid ydych yn teimlo yr un peth. Gyda nofelau ar 
ffurf hanangofiant cwestiwn cyffredin y darllenydd ydyw, pa 
faint o’r chwedl yma sydd yn hanes gwir? Gyda Illyfrau 
Borrow y mae’n haws gofyn, pa faint o’r hanes yma sydd yn 
ddychymyg? Yr ydych yn teimlo mai y gwir sydd amlycaf 
ynddynt, er y gall fod yr awdur wedi ychwanegu tipyn yma a 
thraw, megis y gwna dyn wrth adrodd stori am dano ei hun neu’! 
gymydog. Gwyddom am y Bible in Spain fod y rhan fwyaf 
ohono yn wir, a chawn ddyfod at Wild Wales eto ; Lavengro a'r 
Romany Rye sydd yn drysu’r beirniaid. Ar y cyfan, y mae’n 
debyg fod sylfaen o wirionedd ir ddau lyfr, a bod Borrow wedi 
ychwanegu yma a lliwio acw, er mwyn eu gwneuthur yn rhyw- 


beth mwy nag adroddiadau am ei deithiau, megis ei lyfr am — 


Gymru. Ymae’n anodd credu na bu Isopel Berners yn bod, 
beth bynnag am Peter Williams, y pregethwr. Y mae rhyw 
dinc yn yr hanes am Isopel sydd yn peri i’r darllenydd feddwl 
fod calon Borrow ei hun wedi ei chyffwrdd, ac yr oedd y gyf- 
eillach rhyngddi hi 4 Lavengro mor annhebyg i bethau felly fel 
yu ceir mewn llyfrau yn gyffredin nes ein gorfodi 1 gredu mai 
peth a ddigwyddodd ac nid peth a ddychmygwyd ydoedd. 
Wedi’r cwhl, y mae natur a bywyd yn rhyfeddach na dychym- 
yg, ac nid yw yn anodd iawn eu hadnabod. 


a a ee 

Ar yr un pryd, rhaid addef ein bod yn cerdded tir peryglus 
pan yn ceisio gwahaniaethu rhwng gwir a dychymyg yn llyfrau 
Borrow. Yn un peth, y mae’n amheus gennyf a wyddai ef ei 
hun bob amser ar ba dir y cerddai. Y mae rhai dynion yn 
meddu math o ddychymyg sydd yn eu twyllo hwy eu hunain 
yn gystal a phobl ereill, yn enwedig os byddant,—fel yr oedd 
Borrow—yn hunanol ac yn hoffi eu gweled eu hunain yn arwyr 
ac yn ganolbwynt pob dim, ac y mae’n ddiameu fod Borrow 
yn medru ei dwyllo ei hun mewn pethau a wnelai ag ef ei 
hunan. Ond y mae rheswm arall hefyd, a deuwn ar draws 
hwnnw i ddechreu yn Lavengro, gyda’r hen wraig oedd yn 
gwerthu afalau ar bont Llundain ac yn darllen Moll Flanders. 
Dywed Borrow mai dyna fel y daeth i wybod am Defoe i 
ddechreu, ac efallai mai felly yr oedd; ond prun bynnag, y 
mae llawer nes perthynas rhyngddo 4 Defoe na rhwng neb 0’i 
gyfoedion llenyddol, a dengys hyn ar unwaith paham y mae’n 
rhaid bod yn wyliadwrus iawn cyn dywedyd beth sydd yn wir a 
beth yn ddychymyg yn ei lyfrau. 

Daniel Defoe ydyw tywysog y rhai a ysgrifennodd nofelau 
ar ffurf hunan-gofiantau yn Lloegr. Yr oedd y nesaf peth 1 
fod yn feistr perffaith ar y gelfyddyd, ac yn wir yr oedd ei 
gelfyddyd mor berffaith nes arwain ambell feirniad i feddwl nad 
oedd ganddo gelfyddyd o gwbl. Am ddarllenwyr cyfiredin ei 
unig lyfr poblogaidd, Robinson Crusoe, nid amheuodd un o bob 
cant ohonynt erioed wirionedd perffaith yr hanes. Hyd yn 
oed i’r darllenydd a Wyr yn amgenach, nid oes ond ychydig iawn, 
os dim, yn y stori ei hun yn bradychu mai dychymyg ydyw. 
Ac y mae yr un peth yn wir am lyfrau ereill Defoe, Captain 
Singleton, Moll Flanders, Roxana, ac—yn arbennig—y Journal 
of the Plague in 1665. Y mae’r rhain oll yn darllen yn debyg 
i newyddiaduraeth ddisgrifiadol heddyw; ond eu bod, ar y 
cyfan, yn well. Yr oedd gan Defoe y dychymyg prin hwnnw y 
gellir ei alw—o ddiffyg gwell enw—yn realistic imagination, y 
dychymyg sydd yn gweled pethau fel y buasent wedi digwydd, 
hyd at y ddamwain leiafa’r digwyddiad mwyafdibwys. Yroedd 
manylder y gynneddf hon ynddo yn cyfateb i fanylder sylwad- 
aeth dyn arall, ac yr oedd ef yn defnyddio’r pethau mwyaf 

croes 1 ddychymyg, y manylion ymarferol, a’r arddull syml, foel, 
at wasanaeth dychymyg ei hun. Y canlyniad ydyw iddo 
dwyllo ei ddarllenwyr fel na thwyllwyd darllenwyr odid un 
ysgrifennydd arall. O ran ffurf a syniad, dilynydd y nofelwyr 
Sbaenaidd oedd Defoe, ac y mae’n ddiameu fod y nofelwyr 
hynny gyda’u rhamantau capa y espada wedi dylanwadu llawer 
arno, un ai yn yr iaith wreiddiol ai drwy gyfieithiadau. Cyn 
belled ag y mae eu dylanwad ar Borrow yn y cwestiwn, ym- 
ddengysimiy gellir anwybyddu nofelwyr Seisnig ereill yn ymyl 
Defoe. Y mae’n wir fod rhyw gymaint o debygrwydd rhwng 
Lavengro a’r Romany Rye a l\lyfrau Fielding a Smollett—yn 
enwedig Fielding. Y mae yr un diffyg cynllun, yr un crwydro 
o fanifan ynddynt, a’r un duedd i wneuthur i un o’r cymeriadau 
adrodd stori annibynnol a’r prif hanes. Y mae’n debyg maio’r 
Ysbaen y daeth y cynllun diweddaf yna hefyd. GWyr pawb 
am y “nofelau ” sydd i'w cael yn Don Quijote, man hanesion 
nad oes berthynas yn y byd rhyngddynt 4 rhediad yr hanes ei 
hun, ac yr oedd Fielding a nofelwyr ereill y ddeunawfed ganrif 
yn hoffi gwneuthur yr un peth. Yr oedd gan Borrow duedd 
felly hefyd, fel y gwelir yn ystori hir-wyntog y gyriedydd yn 
niwedd Lavengro, ac y mae hyn yn beth hynotach ynddo ef, gan 
mai yng nghanol y bedwaredd ganrif ar bymtheg yr ysgrifennai, 
pan oedd y syniadau am nofelau a’r dull o’u hysgrifennu wedi 
newid yn gyfangwbl. Nid oes amheuaeth nad cynllun a 
gondemnid yn awr ydyw y cynllun hwn o roddi math o atodiad 
’r stori yma a thraw ; bai mewn celfyddyd ydyw, wedi goroesi 
i amser Borrow o’r adeg y tybid mai swydd nofel oedd dif- 
yrru, ac nid dim arall, a phan gredid hefyd mai po amlaf y 
straeon, mwyaf yn y byd a fyddai'’r difyrrwch. Y mae’n amlwg 
mai i lwyth llenyddol Defoe (os gadawn o’r neilltu am y tro y 
nofelwyr Sbaenaidd), gyda pherthynasau ymhlith nofelwyr 
Seisnig y ddeunawfed ganrif, y mae Borrow yn perthyn, ond 
nid ydyw hynny yn lleihau dim ar ei haw! ef i’w alw yn wreidd- 
iol. Saif yn hollol ar ei ben ei hun, ond y mae ei ddychymyg 
ymarferol, ei arddull syml (sydd, fel eiddo Defoe, yn ymddangos 
bron yn anghelfydd, er ymhell o fod felly), a thebygrwydd ei 
stori i wir i’w cael hefyd yng ngwaith y dyn sydd wedi ych- 
wanegu Robinson Crusoe at restr arwyr hanesyddol y byd. 

Mewn gwirionedd, nid yw 0 unrhyw bwys Ilenyddol pa faint 
01 brofiad ei hun sydd yn llyfrau Borrow. Y gwaith ei hun 
sydd yn bwysig i ni heddyw, ac nid oes amheuaeth am hwnnw. 
Y mae darllen Borrow, fel darllen llyfrau Scott, yn iechyd; y 
mae popeth a ysgrifennodd yn donic ac yn effeithio ar ymeddwl 
fel yr effeithia awyr y mynydd ary corff. Er ei holl ddymuniad 
am gael ei gydnabod yn ysgolhaig gwych—peth nad ydoedd—- 
dyn yr awyr agored a’r wlad oedd Borrow. Yn Lavengro a’r 
Romany Rye rhoddodd i ni ddarlun o’r wlad fel yr oedd yn Lloegr 
cyn ir trén a’r cerbyd motor ddyfod inewid ei hwyneb. Y mae 
pawb sy’n caru’r wlad, gan wahaniaethu rhyngddynt 4’r rhai 
sy n caru golygfeydd yn unig, yn caru’r wlad rydd, lle nad oes 
cloddiau na rhybuddion i dresmaswyr. Rhyddid a rhamant y 
bryniau a’r caeau a’r coedydd sydd yn cyfiwrdd eu calonnau 
hwy ; a dyna, y mae’n sicr, oedd yn cyffwrdd calon Borrow 
hefyd. Y mae rhamant ymhob gwlad, ond i ni _ feddu 
llygad i’w weled a chalon i’w deimlo, a rhamant bywyd bob 
dydd y ffordd fawr ydyw llyfrau Borrow. Y mae’n 
cerdded yn rhydd ac yn llawen, heb wybod beth a fydd yr 
antur nesafa gyferfydd ag ef; ond gan ddisgwyl rhywhbeth 
newydd ac annisgwyliadwy ar y tro yn y ffordd. Iddo 
ef, y mae’r dafarn a’r porthmyn, y sipsiwn a’r crwydriaid, yn 
rhan mor wirioneddol o ramant bywyd a gwylliaid Sbaen neu 
ladron mor yr ynysoedd pell, ac onid ydyw yn ei le? Onid 
cynneddf ym meddwl y dyn ei hun ydyw rhamant, rhywhbeth 
sy'n ei alluogi 1 edrych ar fywyd megis o’r tu allan, ac yntau, er 
hynny, yn cymryd y rhan a fyn yn y chwarae? Paham yr 
ymddengys bywyd dau can mlynedd yn ol yn rhamantus i ni 
heddyw os nad am yrheswm yna? Ac y mae llawer yn meddu 
gallu 1 weled rhamant lIleoedd pell a chyfnodau pell ac am- 
gylchiadau anghyffredin; eithr dawn gymharol brin ydyw’r 
ddawn i weled rhamant o’n cwmpas. Yr oedd honno gan 
Borrow, ac am hynny y cawsom yr ymladdfa a’r Flaming Tin- 
man, ar hanes digyffelyb hwnnw am Lavengro a Belle yn y 
nant. Nid oes yr un stori am gariad mab a merch yn hollol yr 
un fath a’r stori honno, mor syml, mor gynnil, mor llawn o 
deimlad dwys nas mynegir, ac nid oes gymeriad mewn llen- 

yddiaeth yn fwy byw, yn fwy ar ei ben ei hun, na chymeriad 
Isopel Berners. Eto nid oedd y ddau ond crwydryn tlawd a 
geneth a aned mewn tloty ac a dreuliodd ei bywyd i ganlyn 
hoceriaid, wedi digwydd cyfarfod mewn nant fechan yng nghanol 
meysydd Lloegr, ac yng nghanol y bedwaredd ganrif ar bym- 
theg. Er hynny, y maent ar eu pennau eu hunain yng nghanol 
yr holl fyd, ac y mae eu hanes yn anfarwol. A gwnaeth Borrow 
yr un peth yn union gyda’i orchwy] fel goruchwyliwr Cymdeith- 
as y Beiblau yn Sbaen; trodd ysbryd rhydd, anturiaethus y 
dyn y gwasanaeth hwnnw yn rhamant ogoneddus. Ai allan 
fel arwr yr hen oesau, gan gredu fod Duw yn gefn iddo—ar yr 
amod ddealledig bob amser ei fod ef i fod yn gefn iddo ei hun yr 
un pryd. Nid oedd ball ar ei ymddiried yn Nuw nace ar ei 
ymddiried ynddo ei hunan,ac nid oes yrun 071 gymeriadau yn 
fwy byw ini nag ydywefeihun. Hawdd fuasai dywedyd am 
dano mai dyn yn perthyn i’r oesau bore ydoedd, pan nad oedd 
““cwest a fforest a ffi’ ar dir yn unman, a phan oedd daear 
amor yn galw ary tramwyydd anturiaethus, onibaiein bod yn 
cofio fod y ddaear a’r mor yn gwneuthur hynny iddo ef yn yr 
oes yr oedd yn byw ynddi. Gwelodd a deallodd Borrow y 
gwirionedd hwnnw sydd yn guddiedig rhag dynion o ddych- 
ymyg gwannach,—fod pob oes yn rhamantus ac yn llawn antur- 
iaethau ir rhamantus a’r anturiaethus, fel y mae pob oes yn 
fasnacholi’r masnachol ; a dyna paham y trodd Loegr y ganrif 
ddiweddaf yn lle y gallai unrhyw beth ddigwydd ynddo. 
Y mae ei werthwyr ceffylau a’i dinceriaid ef mor ddiddorol a 
marchogion Malory—ac yn llawer iawn mwy byw. Synnodd 
darllenwyr parchus ei oes ato am ysgifennu am y fath fywyd, ac 
y mae’n {wy na thebyg iddo yntau orliwio tipyn er mwyn dych- 
ryn mwy ar fursendod y bobl barchus yr oedd ganddo gymaint 
dirmyg tuagatynt. Ond erbyn heddyw—nid oes ond deng 
mlynedd ar hugain er pan fu farw—y mae’r syndod wedi darfod 
ac nid oes ond y mwynhad a’r edmygedd yn aros. Y mae’n wir 
na all pawb ei fwynhau eto, ond i’rrhai a all wneuthur hynny 
nid oes lyfrau yn y byd y gellid eu gosod yn lle ei lyfrau ef. 

Y mae son am ei duedd i frawychu’r bobl barchus yn ein 
harwain at Wild Wales, llyfr gwahanol iawn, ar lawer cyfrif, 1’w 

lyfrau ereill. Yn yr adeg honno, nid oedd llawer o Saeson yn 
cymryd unrhyw ddiddordeb yng Nghymru—yn ein hiaith na’n 
hanes. Y mae’n wir fod teithiau yng Nghymru a disgrifiadau 
or golygfeydd yn bethau poblogaidd, fel y dengys nifer y llyfrau 
a gyhoeddwyd, ond ni ddengys odid un o’r teithwyr hynny ei 
fod yn deall dim nac yn malio llawer am y bobl oedd yn byw 
yn y wlad. Daeth Borrow yma, fel y dywed Mr. Watts- 
Dunton, cyn i wawr y deffroad dorri, ond yr oedd ef ers llawer 
blwyddyn, yn gwybod am iaith, hanes, a llenyddiaeth y wlad. 
Dysgodd Gymraeg pan yn fachgen, darllennodd a chyfieith- 
odd rannau o gywyddau Dafydd ab Gwilym, a gwnaeth yr un 
peth gyda’r Bardd Cwsg, a phan feur ef, fel y gellir gwneuthur 
yn hawdd, am beidio a gweled pethau sydd yn amlwg iawn 
heddyw, cofier mai yn 1854 y daeth yma, a chofier hefyd faint a 
wyddai Saeson yr adeg honno amdanom. 

Dywedais fod Wild Wales yn annhebyg i’w lyfrau ereill. 
Y mae amryw resymau dros hynny. Yn un peth, yr oedd yn 
Borrow gyfuniad o’r crwydryn Bohemaidd ac o’r dyn parchus. 
Ni fynnwn awgrymu iddo fod erioed yn amharchus yn ystyr 
gyfiredin y gair—buasai hynny yn anwiredd; ond rhywfodd, 
y mae cryn wahaniaeth rhwng yr ochr honno i’w gymeriad oedd 
yn hoffi cyfathrach 4 thinceriaid ar yr un tir, a’r ochr arall, yr 
Eglwyswr a’r gwr bonheddig cysurus ei amgylchiadau oedd yn 
ystyried ymbarelo yn nod angen, ac yn arwydd parchusrwydd. 
Yr ochr gyntaf a ddaw i’r amlwg yn Lavengro a’r Romany Rye ; 
y Wall sydd amlycaf yn Wild Wales. Pan fu Borrow yng 
Nghymru yr oedd yn ddyn canol oed, a daeth ei wraig a’i ferch 
wen yma gydag ef. Ni chymysgodd 4 sipsiwn a chymeriadau 
rhyfedd y ffordd fawr yma,—-ni wnaeth hynny, beth bynnag, ar 
yr un tir a hwythau ; gwr bonheddig, yn cerdded y wlad wrth 
el bleser ydoedd, ac y mae’r hanes sydd ganddo i’w adrodd, er 
yn neilltuol ddiddorol, yn syml a chyffredin 01 gymharu @’i 
lyfrau ereill. Gwyddom fod yn fwy na thebyg fod y cwhl a 
ddywed yn Wild Wales yn wir,—mor wir fel yr ydym ni yn 
medru chwerthin am ben Borrow yn gystal a chydag ef. 
Gwelwn mai Sais garw am holi, rhyfedd yr olwg arno, a rhy- 
feddach ei Gymraeg, ydoedd yng ngolwg y rhan fwyaf ovr 

Cymry a gyfarfu ag ef. Y mae Wild Wales yn rhoddi goleuni i 
ni ar ei ddull o ymgydnabyddu 4 gwlad a phobl, ac oddiwrth yr 
hyn a wnaeth yn ein gwlad ni gallwn ddirnad yr hyn a wnaeth 
yn Lloegr a Sbaen. Beirniadaeth gyffredin Cymry ar Wild 
Wales ydyw mai cwrw da oedd y pennaf peth yng ngolwg yr 
awdur. Annhegwch ydyw hynny, ond y mae’n wir mai pobl 
y ewrw oedd y bobl y deuai i gyffyrddiad 4 hwy fynychaf, a 
hynny i raddau pell am mai cerdded y wlad yr oedd, ac mai 
yn y tafarnau yn unig y cai le i orffwys a chael tamaid. 
Y mae hyn yn tynnu Jlawer oddiwrth werth y llyfr os disgwylir 
iddo fod yn ddarlun o fywyd Cymru’r cyfnod, ond y mae’n 
debyg y buasai Borrow yn gwadu iddo erioed fwriadu’r llyfr 1 
fod yn ddarlun felly. Pan fu ef yng Nghymru, yr oedd 
Ymneilltuaeth yn ei grym, a chewri yn ei phulpudau; yr oedd 
arwyddion y deffroad oedd ar ddyfod eisoes yn y golwg; yr 
oedd Y Traethodydd yn dyfod allan ers deng mlynedd; yr 
oedd yr eisteddfod yn ymadnewyddu, a’r bywyd cenedlaethol 
yn ymegryfhau ac yn paratoi at chwyldroadau y deng mlynedd 
nesaf. Eithr ni welodd Borrow ddim o’r pethau hyn. Cloch- 
yddion, porthmyn moch, beirdd cocos, segurwyr y tafarnau, a 
welodd ef gan mwyaf, ond rhydd ddarluniad campus o’r hyn a 
welodd. Dengys fel yr oedd hyd yn oed y dosbarth yna yng 
Nghymru ar y blaen i’r un dosbarth yn Lloegr, ond pan ddéli 
gyffyrddiad a’r dosbarth arall, ychydig sydd ganddo i’w ddy- 
wedyd am danynt, ac nid oedd yn eu hoffi. Daeth 1 Gymru i 
weled rhai pethau a rhai lleoedd neilltuol ; llannwyd ei feddwl 
gan Ddafydd ab Gwilym, Elis Wynn, Huw Morus, a Goronwy, 
a dibwys oedd pethau y dydd yn ymyl y rheiny. Yr oedd 
ganddo ragfarn yn erbyn Ymneilltuaeth, felly nid clod bychan 
1 Ymneilltuaeth Cymru ydyw fod eglwyswr mor _ ben- 
boeth yn addef, tua diwedd Wild Wales, fod ganddo feddwl go 
lew o’r Methodistiaid Cymreig. Ni welodd ac ni cheisiodd 
weled ond un darn—a hwnnw heb fod y darn goreu—o fywyd 
cymdeithasol y wlad, ond y mae’n ddyled arnom gydnabod iddo 
weled mwy na’r rhan fwyaf o Gymry’r dydd 0 leoedd hanesyddol 
Cymru. Y mae’n nodweddiadol ohono na thalodd ond 
ychydig sylw 1 gestyll Normanaidd Cymru; gair wrth fyned 

heibio sydd ganddo am gastell Caernarfon, ac y mae ganddo 
lawn cymaint am dafarn y “ Castell ’ ag am y castell ei hun, ond 
y mae ganddo lawer iawn i'w ddywedyd am y pethau gwir 
Gymreig. Dyma sydd yn profi ei gariad at Gymru, ei fod yn 
rhoddi penodau 1 ddisgrifio ei daith i fro Goronwy, a’1 ymchwil 
am gadair Kos Ceiriog, ai fod wedi llamu o lawenydd pan 
feddyliodd ei fod yn sefyll ar y fan lle yr ysgrifennwyd y Bardd 
Cwse. Camgymeryd a wnaeth y pryd hynny, y mae’n wir, ond 
nid yw y digwyddiad yn llai ei werth serch hynny. Carai 
Borrow iaith a llenyddiaeth Cymru, ac nid ofnodd ddywedyd 
hynny mewn cyfnod pan nad oedd un o bob mil 01 darllenwyr 
Seisnig yn el gredu nac yn ei ddeall. Ac y mae arnom ddyled 
arall iddo hefyd. Disgrifiodd a welodd yng Nghymru fel y’i 
gwelodd, ac ni faldorddodd, fel y gwna rhai Saeson a Chymry 
heddyw, am y “ Celt breuddwydiol,” a dychmygion o’r fath. 
Ni wyddai neb yn well na Borrow sut 1 ddirmygu rhyw dermau 
gwneuthur, arwynebol ac anghywir fel yna; ac y mae’n debyg 
fod ganddo ei syniad ei hun am Matthew Arnold. Byddaf bob 
amser yn ddiolchgar iddo am hynny, beth bynnag sydd yn 
Wild Wales yn digio Cymro sydd yn adnabod ei wlad yn well 
nag yr oedd modd i Borrow ei hadnabod. 

Ymbhlith ein llyfrau, rhaid cadw congl ar wahan ilyfrau George 
Borrow, a phan fydd rhai ohonom yn blino ar fywyd llac ac 
afiach y dre a’r swyddfa, daw yntau i’n tynnu allan, iswyn y 
ffordd, sWn y coed a’r gwynt, ac arogl iach pridd y ddaear. 
Diolchwn iddo am hynny. 


Caernarfon. E. MORGAN HUMPHREYS. 

EWN newyddiadur Saesneg a gyhoeddir yng Nghymru, 

ymddanghosodd sylwadau fel hyn ychydig wythnosau 

yn ol o berthynas i lythyr a gyhoeddais yn gwahodd cys- 

tadleuaeth mewn cyfieithu geiriau a brawddegau neillduol yn 
y Mesur Yswiriant, yr Athro J. Morris Jones i feirniadu :— 


“Yn hollol anfwriadol, mae’n ddiau, danghosodd Mr. William 
George yn ddigamsyniol yn ddiweddar fel y mae yr iaith Gym- 
raeg yn sicr farw. Dywedir ei fod yn paratoi llyfr ar y Mesur 
Yswiriant, a chaiff fod pob math o eiriau a brawddegau yn y 
Ddeddf nad oes cyffelyb iddynt yny Gymraeg. Y mae hyn yn 
hollol wir. Arferai y diweddar Mr. Gee o Ddinbych ddyfeisio 
cyfystyron Cymraeg i eiriau Saesneg newydd, a gall ysgolheigion 
Cymreig wneuthur yr un peth i raddau yn awr. Ychwanegir 
geiriau newyddion at ieithoedd byw yn barhaus; ond nid 
ydyw ieithoedd meirwon neu yn marw yn gwneuthur cyfystyron 
—mabwysiadu y geiriau tramor a wnant hwy.”’ 


Bum yn meddw! ysgrifennu at y newyddiadurwr hwn i geisio 
el argyhoeddi o’i gamsyniad ; ond ystyriais nad oedd yn medru 
gair o Gymraeg, a chofiais am y ddau fachgen yn ymladd 41 
gilydd—un o bobtu’r ffordd—ac ymateliais. 

Ar yr un pryd, rhaid addef fod y Sais hwn, fel laws 0’i frodyr, 
wedi craffu gyda diddordeb mawr ac ysgafnder ysbryd ar y gwir 
anwadadwy mai gydag anhawster y gwthir y Mesur Yswiriant j 
wisg Gymraeg. “‘ Mae’n rhaid cael darn o frethyn newydd,” 
meddant, “at hen frethyn cartref y Welsh Costume; a’r 
rhwyg oedd yn y wisg Gymreig cynt a wneir yn waeth.”’ 
Yn ara’ deg, gyfeillion, os gwelwch yn dda. Beth sy’n bod ? 
Beth ydyw’r gwir ? 

Y cwhl a addefwn ar hyn o bryd ydyw fod yr Iaith Gymraeg 
drwy y Mesur hwn, wedi ei dwyn wyneb yn wyneb 4 geiriau ac 
4 brawddegau nad oes gennym gyfystyron arferedig ar eu 
cyfer. A oes rhywheth yn hyn i godi gwrid i wyneb yr Iaith ? 
Nid wyf yn credu fod. Oni raid i bob iaith led-led y ddaear 

wynebu sefyllfa gyffelyb drachefn a thrachefn yng nghwrs ei 
hanes? Meddylier am y Saesneg yn arbennig. Mewn oes 0 
ddarganfyddiadau gwyddonol fel hon, prin fod blwyddyn yn 
myned heibio nad ydyw y Sais yn gorfod creu neu gyfaddasu 
geiriau newyddion ar gyfer y darganfyddiadau newyddion 
hyn; ac yn wir y mae ei eiriadurwyr cyn brysured weithiau 
yn bathu geiriau a gwyr y Royal Mint eu hunain. Ond pwy a 
gronyn 0 synnwyr cyffredin wedi ei adael yn ei glopa a ddywedai 
mai arwydd yw hyn fod yr laith Saesneg yn marw? I’r 
gwrthwyneb, onid prawf sicr 0 wanc iechyd ydyw ei bod yn 
gallu llyncu talpiau o eiriau tramor mor awchus, ac yn eu treulio 
mor ddiboen gan eu gwneuthur yn rhan o’i chyfansoddiad, 
serch iddi lyncu llawer o honynt heb hanner eu cnoi; a rhai, 
megis Sanatorium, radium, bona fide, etc., heb eu cnoi o gwhbl ? 

Yn sicr ddigon, dyma’r gwir brawf o nerth, gwerth, a hoen- 
usrwydd iaith,—y gallu a ddengys i dderbyn a datgan pob ffaith 
a syniad newydd a gyflwynir i’w sylw yn nhreigliad y blyn- 
yddoedd. Os nad oes digon o adnoddau ynddi i wneuthur 
hyn, nid ydyw yn werth ei chadw yn fyw, a gwell gadael i’r 
Philistiaid ei thorriilawr. Paham y diffrwytha’r tir? Acosy 
drwg ydyw nad oes digon o gariad yn y plant at yr hen famiaith 
i chwilio 1 mewn 1’w thrysorau, a’u had-drefnu a’u cyfaddasu 
ar gyfer yr amgylchiadau newyddion a’i hwyneba, nyni sydd 
yn anheilwng o’r iaith, a’n diogi, ein hanwladgarwch, a’n 
marweidd-dra ysbrydol ni a ddelir yn gyfrifol gan genedlaethau 
1 ddyfod am ei marwolaeth. 

Ond os myn y darllenydd erthygl o’m Cyffes Ffydd i ar y 
pen hwn yn awr, dyma hi: Credu yr wyf yn ddiffuant nad ydyw 
y Gymraeg mewn perygl o drengi am y naill na’r Ilall o’r achos- 
ion uchod. Mewn geiriau ereill, credu yr wyf fod adnoddau y 
famiaith ac ymlyniad y plant ynddi yn ddigonol i sicrhau ei 
hirhoedledd fel un o ieithoedd byw cenhedloedd y byd am 
oesau i ddyfod. 

Ofer fuasai gwadu, wrth gwrs, fod deddfau Seneddol fel y 
Mesur Yswiriant yn gosod anhawsterau neilltuol ar lwybr y 
cyfieithydd. Y Bibl ydyw safon-lyfr Cymru mewn mwy nag un 
ystyr ; diwinyddiaeth a barddoniaeth fu hoff bynciau astud- 

iaeth y Cymro ar hyd y cenedlaethau ; a phrin y mae’r Gymraeg 
erloed wedi cael cyfleustra 1 ddatblygu ei medr ar faes Masnach. 
Ond nid ydyw hyn yn profi nad oes ganddi dalent yn y cyfeiriad 
yma hefyd pe cawsai fantais ’w ddangos. Onid yw fod y plant 
yn awr yn dysgu rhifyddiaeth yn Gymraeg yn awgrym fyw 0 
bosibilrwydd yr iaith mewn marchnad a maeldy? Wedi 
dysgu’r babanod mai “‘dau ddau yw pedwar,” a throir 
Multiplication Table i Gymraeg ysgafn ac ystwyth, beth a all 
luddias yr hen iaith i ddilyn y plentyn drwy holl gwrs ei 
addysg i’r uwch safonau os myn? 

Ond pwne y dyfodol yw hwn. Ar hyn o bryd, y safle yw 
fod Mesur fel y Ddeddf Yswiriant, sydd yn ymwneud gyda’r fath 
fanylder 4 bywyd masnachol a chymdeithasol y deyrnas, yn 
rhoddi prawf newydd ar adnoddau bywydol yr Iaith. Sut y 
daw allan o’r prawf? Amser a ddengys. Yn y cyfamser, 
meiddiaf broffwydo mai dal ei thir a chryfhau ei gafael ar ei 
phobl a wna. 

Yn awr, er mwyn egluregu ychydig ar yr hyn sydd eisoes 
wedi ei ddywedyd, af ymlaen 1 dynnu sylw’r darllenydd at rai 
or geiriau a’r brawddegau yn y Mesur dan sylw, y teimlais 
fwyaf o anhawster i’w troi 1 Gymraeg y gellid disgwyl iddo 
ddyfod ar lafar gwlad. ‘“‘ Wedispio ar y time table, rhois fy het 
am fy mhen, cipiais fy ambarel, a rhedais ar hyd y stryd i’r 
steshon i ddal y trén ’’—dyna un math o Gymraeg. “ Wedi 
sylwi ar daflenni’r Rheilffyrdd, gwisgais fy niddosben, gafaelais 
yn fy nglaw-len, a rhedais hyd y briffordd ir orsaf i ddal y 
gerbydres ’’°—dyna Gymraeg arall. Ond ni thalai’r naill 
arddull na’r llall mewn cyfieithiad o Ddeddf Seneddol ar gyfer 
gwerin gwlad. Y mae un yn rhy “ werinol,” a’r all yn rhy 
glogyrnaidd. Ac efallai mae wrth geisio osgoi’r clogyrnog a’r 
anystwyth y cafwyd yr anhawster mwyaf. Cyfieithiodd rhyw- 
un “ The Insurance Act” fel “‘ Gweithred Ddiogeledd,”’ a 
chwarddai newyddiadur Seisnig uwchben y geiriau; a chredaf 
y buasai’n haws i ninnau fel Cymry chwerthin am eu pennau 
na’u dywedyd yn aml. A dyna’r rheol gyntaf i’w chofio— 
osgoi geiriau anghymalog o’r nodwedd yna. 

Gair mawr y ddeddf yw benefit ; ac nid oes drafferth o gwhl 
cael gair Cymraeg cymwys ar ei gyfer. Gyda’r rhif liosog y 
daw yr anhawsteri mewn. Y mae budd a buddiant yn burion 
geiriau am benefit. Ond y mae buddiannau fel rhif liosog yn 
myned a ni dipyn allan o'r ffordd pan gofiom ystyr arferol y 
gair. Credaf fod buddiantau yn well, er ei fod yn swnio dipyn 
yn ddieithr ar y dechreu; ond yn ddiameu y gair goreu yw 
buddion. Yr wyf yn ddyledus i Mr. Bodfan Anwyl o Bont-y- 
pridd am dynnu fy sylw at y gair hwn yn y gystadleuaeth 
gyfieithiadol y daeth allan yn flaenaf ynddi ychydig wythnosau 
yn ol. 

Ond pa rai yw y buddion ? Eu henwau yn wreiddiol ydyw 
—Sickness benefit; Disablement benefit; Sanatorium benefit ; 
Medical benefit ; Maternity benefit ; 0’u cyfiertthu dyma ydynt— 
Claf dal; Budd y Methedig; Budd Iechydfa; Budd meddyg- 
ol; Mam dal. Wrth feirniadu y cyfieithiadau hyn, cofier mai 
termau di-ystyr ydynt ar wahan ir ystyr a roddir iddynt yn y 
ddeddf. Er enghraifft, pwy fuasai’n meddwl mai deg swllt yr 
wythnos am chwe mis 0 salwch ydyw ystyr y geiriau Sickness 
benefit oni bai ir ddeddf benodi’r ystyr hwnnw iddynt? Yr 
oedd gennym ddau reswm dros gyfieithu hwn yn glaf dal yn 
hytrach na “ budd afiechyd ’’: (a) am ei fod yn cyfleu’r ystyr 
yn well—tal ydyw y budd hwn; (+) am mai dyma yr enw 
arferedig gan y Cymdeithasau cyfeillgar am ddegau o flyn- 
yddoedd. Buasai raid esbonio cryn lawer ar “ fudd afiechyd ” 
wrth y rhan fwyafo honom ; ond ychydig sydd heb wybod am 
ystyr claf-dal eisoes. 

Enw newydd ydyw ‘“‘y Fam Dal”; ond credaf y deil i'w 
wisgo. Mewn dull cryno a chynhwysfawr, awgryma’r hyn a 
olygir gan y budd hwn, sef tal o ddeg swllt ar hugain i fam, fel 
mam, ar enedigaeth plentyn. Onid ydyw hwn, a dywedyd y 
Neiaf, yn enw llawn mor gywir ac awgrymiadol a Maternity 
benefit ? 

Gyda golwg ar Sanatorium Benefit, methodd y Sais a chael 
gair cymwys ar gyfer y Lladin Sanatorium,ac felly mabwysiad- 
odd y gair tramor yn sych fel yr oedd, a thrwy hynny, profodd 
yn ddigamsyniol, yn ol y golygydd Seisnig y cyfeiriwyd ato i 

Oyfi. Il, Rhif 1. 

y dechreu fod yr iaith Saesneg wedi neu yn marw. Ond daeth 
yr hen Gymraeg ac enw cymwys 0o’i thrysordy yn ddi-lol— 
* Budd Iechydfa.” 

Ond sut y mae y buddion hyn i’w gweinyddu? Drwy y 
Cymdeithasau, gan mwyaf. Ie, ond nid i bob Cymdeithas 
Gyfeillgar y perthyn y fraint hon. Cyn y telir arian y cyflog- 
wyr, y cyflogedig, a dwy geiniog Samaritanaidd y Llywodraeth 
i unrhyw gymdeithas i’w gweinyddu ar ran yr yswiriedig, y 
mae’n rhaid i’r Gymdeithas honno fod wedi derbyn cymeradwy- 
aeth y Dirprwywyr Yswiriol fel un gymwys i’r gwaith, a dyfod 
felly yn Approved Society. ‘‘ Cymeradwyaeth,”’ mae’n ddiau, 
ydyw y cyfieithiad llythrennol goreu o approval, ond braidd na 
chredwn y buasai irwydded yn gosod yr ystyr gyfreithiol allan 
yn well, yn enwedig gan fod tipyn o sawyr ddiwinyddol ar 
‘“*Gymdeithas Gymeradwy.” Ond trodd yr Athro-Feirniad y 
fantol ym mhlaid “ cymeradwy ’’—ac felly y saif.1 

Ond beth am y bob! nad ydynt yn perthyn 1 Gymdeithasau o 
gwbl? Talant hwy eu cyfraniadau ir Llythyrdy, a bydd eu 
cyfraniadau hwy, a’u meistri, a’r Llywodraeth, yno yn gronfa 
fach ar ei phen ei hun, iddynt dynnu arni nes ei dihysbyddu. 
Deposit Insurance y gelwir hyn, a Deposit Contributors y gelwir 
y cyfranwyr. Sut i Gymreigio hyn? Nid gwaith hawdd; a 
chyn fy ngoleuc, dyma fel y deuwn i dros yr anhawster. Y 
Gronfa yw Cronfa’r Llythyrdy, a beth felly ond ‘“‘ Cyfranwyr y 
Gronfa ”’ ydyw y cyfranwyr ? Y mae hwn yn eithaf disgrifiad, 
hwyrach, ond fel y gwelir, nid cyfieithiad ydyw; ac yma dra- 
chefn, daeth y gystadleuaeth yn wasanaethgar ; ac wedi iddo 
dderbyn sél cymeradwyaeth y beirniad, yr wyf yn awr wedi 
mabwysiadu hen-air-newydd am deposit, sef adneu. “Os 


1[Ystyr trwydded ydyw ‘ passage,’ ac o hynny ‘ pass, passport,’ yna 
‘licence’; ac arferir trwyddedig yn awr am ‘licensed.’ Mantais, er 
mwyn eglurder, fydd ei gadw yn y cylch yna. Nid yw fod ystyr 
ddiwinyddol neilltuol i’r gair cymeradwy yn rheswm digonol dros beidio 
ai arfer yn ei ystyr naturiol, yn enwedig gan fod yr ystyr honno yn 
y Beibl: arian cymeradwy Gen. xxiii. 16 ‘current money.’ Y mae 
cymeredig hefyd yn air cymeradwy, ac fe ddynodai yn well mai cym- 
deithas wedi ei derbyn yn gymeradwy a olygir; yr unig amheuaeth 
yn ei gylch ydyw, a fyddai mor ddealladwy a’r Nall.—Got.] 

ceidwad,” medd Llyfr Cyfraith Hywel Dda, “‘ a gyll adneu heb 
golli dim 07i dda ei hun, ef a dal y golled oll ei hun” ; ac ych- 
wanegir fod Llyfr Cynawg yn dywedyd “ fod yn haws ei gredu 
ef os dygir ei dda ef yn lledrad gyda’r llall.”” Diolch am y 
Mesur Yswiriant, onide, pe na bai ond fel moddion 1 ddwyn 
trysorau anghofiedig yr iaith i oleuni a defnyddioldeb drachefn ? 

Ac wrth sén am hen eiriau adgyfodedig, daw enghraifft arall 
im cof. Ynglyn a’r Married Women’s Suspense Account y daw 
hwn i mewn. Pa ryw gyfrif ydyw hwn? Dyna’r pwnc; ac 
heb wybod hyn, amhosibl ydyw cyfieithu’r enw yn gywir; a 
phe buasai’r ymgeiswyr yn y gystadleuaeth ddiweddar wedi 
meistroli ystyr yr ymadrodd yn y Ddeddf yn well, diau y buasent 
yn fwy llwyddiannus yn eu hymgais i’w gyfieithu. Dealler 
felly fod merch yswiriedig sydd yn rhoddi ei galwedigaeth 
i fyny ac yn priodi yn peidio a bod yn yswiriedig tra fo’n briod, a 
chaiff un rhan o dair oi gwerth yn y Gronfa Yswiriol ei dalu i’r 
cyfrif neilltuol yma, fel, os daw yn weddw, y gall ail-yswirio ar 
yr hen delerau, neu barhau ei hen yswiriaeth ymlaen mewn 
gwirionedd, gan anwybyddu tymor ei phriodas yn gyfangwbl. 
Yr un rhan o dair yma sydd yn y llyfrau ar ei chyfer 0 hyd sydd 
yn galluogi’r Gymdeithas i ganiatau iddi ail-yswirio ar delerau 
mor haelfrydig. Yn awr, gan hynny, beth ydyw enw Cymraeg 
y cyfrififod? ‘‘ Cyfrif attal’? medd un. ‘‘ Cyfrif Gohiriol,” 
medd y llall, ac felly ymlaen. Ond tra yr oeddym yn ymbalfalu 
fel hyn am y goleuni, daeth yr Athro o Lanfairpwll 4 hen air 
Cymraeg syml ac ardderchog i’n sylw—“ annod ” ; ac wedi trol 
i eiriadur Silvan Evans, cawn y darnodiadau canlynol o’r gair : 
*“ Annod (noun) a stop, stoppage or delay, a stopping or delaying 
of payment ; (verb) to delay, to defer, to suspend.” Dyna fo 
felly—yr annod gyfrif—Beth well sydd eisieu, a phwy a ddywed 
bellach na ellir masnachu yn Gymraeg os bydd angen ? 

Un siampl eto. I’m bryd i, un o’r termau anhawsaf I’w 
cyfieithu i Gymraeg syml a chywir ydyw Reserve Values. Ni 
ddaeth yr un o’r ceisiadau yn y gystadleuaeth o fewn can milltir 
i gywirdeb, yn ol fy syniadi; a hynny yn bennaf mae’n ddiau 
am. nad oedd y cystadleuwyr wedi meistroli ystyr arbennig y 
geiriau yn y Ddeddf. Beth yw Reserve Values, ynte ? Wel, fe 

wyddis fod pawb a yswirir o dan y Ddeddf (a siarad yn gyffred- 
inol) yn talu yr un faint a’i gilydd. Y mae hyn yn hollol groes 1 
reolau presennol Cymdeithasau Cyfeillgar. Os ydyw Rhys 
wedi oedi myned yn Odydd nes bod yn ddeugain mlwydd oed, 
rhaid iddo dalu cyfraniad trymach na Gwilym, sydd yn uno’n 
fachgen hoyw un ar bymtheg oed. Ond o hyn allan, nid ydyw 
oedran, o fewn terfynau neilltuol, yn cyfrif. Ond, wrth gwrs, 
gwyr pawb fod cyfrifoldeb y Gymdeithas yn drymach dros 
Rhys na thros Gwilym. Sut felly y gall y Gymdeithas eu 
hyswirio ar yr untelerau a’i gilydd ? Gwneir hyn yn bosibl 
drwy ir Llywodraeth waddoli’r Gymdeithas 4 swm yn enw 
Rhys cyfartal i’r gwahaniaeth rhwng ei werth ef i’r Gymdeithas 
a gwerth Gwilym i’r Gymdeithas. Reserve Value Rhys y geilw’r 
Ddeddf y drysorfa bapur hon sydd yn llyfrau’r Gymdeithas ar 
gyfereienw. Gwerth gwaddol y galwn ninnau ef, a pharod wyf1 
haeru fod yr hen Gymraeg y tro hwn yn well, os dim, na’r 
gwreiddiol ! 

Un enghraifft eto, a dyma ni yn tewi 4’n canmol ein hunain 
a’n hiaith. Pwy a Wyr pa beth yw Surplus? ‘“‘ Gormod,” 
meddai un; “‘ Gormodedd,” eb arall; ‘‘ Gweddillwerth,” medd 
y trydydd; ac felly ymlaen hyd y chweched a’r seithfed ; 
ond er fod yr ymgeisiadau hyn yn brofion eglur iawn o 
gyfoeth diderfyn yr iaith Gymraeg, ni theimlai y beirniad mwy 
na minnau fod yr un o honynt yn ddangoseg gywir o ystyr 
arbennig y gair yn y Ddeddf Yswiriol. Fel y cofia’r darllenydd, 
rhaid prisio gwerth Cymdeithasau Cymeradwy bob tair blynedd, 
ac os tystia’r Pristwr Swyddogol fod gan y Gymdeithas arian 
neu eiddo mewn llaw dros ben ei holl ofynion, galluogir y Gym- 
deithas 1 ddwyn Cynllun ymlaen yn darparu Buddion Ych- 
wanegol i'w haelodau. A’r arian neu eiddo dros ben ydyw y 
Surplus, yr hyn 0’i gyfieithu yn yr ystyr hwn ydyw gor-fael, 0’i 
gyferbynnu a deficit neu ddiffyg. Acheblawfod yr hen air hwn 
yn cyfleu meddwl y gwreiddiol yn gywir yn y rhif unigol, fe welir 
hefyd ei fod yn cymryd ei droii’r rhif liosog yn hawdd a naturiol 
—gorfael, gorfaelion—yr hyn sydd ragoriaeth ychwanegol ynddo 
arral o'r geiriau ereill a gynhygiwyd. 


—— =a = lO 

Ond ofnaf fod yr ysgrif hon mewn perygl o gerdded dros y 
terfynau a fwriadwn iddi, ac mai gwell ei chloi i fyny; 
ond cyn gwneuthur hynny, hoffwn ddywedyd gair ar agwedd 
fwy cyffredinol ir pwnc. Yr ydym wedi bod yn sén am y 
Gymraeg 4’r Mesur Yswiriant ; a hyderaf, erbyn hyn, y cyd- 
olygwn y bydd y ddeddf yn foddion dyrchafiad i’ iaith yn 
hytrach nag yn ddarostyngiad iddi, fel y daroganai rhai Philist- 
laid. Ydyw, y mae yn faen-prawf, ond nid yn faen tram- 
gwydd ; a meiddiaf ddywedyd na all neb ymroddi i’r gwaith o 
gyfleu mewn Cymraeg hydwyth ystyr un o’r deddfau mwyaf 
cymhleth ei darpariadau a ysgrifennwyd ar Lyfrau’r Senedd 
erioed, heb deimlo parch cynhyddol at y famiaith. Ond y mae 
gan Gymru ddiddordeb arbennig yn y Ddeddf hon, heblaw fel 
mater o iaith. Onid ydyw yn dwyn ar ei hwyneb dystiolaeth 
bendant ac eglur i’n hunaniaeth annibynol fel cenedl, drwy 
roddi Dirprwywyr arbennig i ni? Mesur Yswiriol y gelwir ef, 
ond Mesur lechydol ydyw yn y pen draw; ac wele yn awr 
gyfleustra i genedl y Cymry i droi rhai 071 delfrydau a’i dy- 
headau am fywyd yn ymarferiadau, ac i fyned ymhell ffordd 
tuag at weithio allan ei hiachawdwriaeth gymdeithasol e1 
hunan. 


Garthcelyn, Criccieth. WM. GEORGE. 

RICHARD WHITE FERTHYR 


E, glywir llawer o s6n, o dro i dro, am y Protestaniaid 
pybyr, a ferthyrwyd yn yr unfed ganrif ar bymtheg; ac 
ni ddymunwn awgrymu na haeddant bob parch gennym. Ond 
tuedd naturiol un blaid ydyw anwybyddu rhinwedd mewn plaid 
arall; ac ond odid nad anghofiodd Protestaniaid i raddau 
pell fod ir Pabyddion eu merthyron—dynion a aberthent eu 
bywyd er mwyn eu hegwyddorion cyn baroted ac mor gyd- 
wybodol a’r merthyron Protestanaidd. Ni fu un Cymro, yng 
Nghymru, o leiaf, farw dros egwyddorion y “‘ grefydd newydd,” 
ond cawn i fwy nac un wneuthur hynny dros yr hén; ac or 
rhain y cymeriad mwyaf diddorol ydoedd Richard White (neu 
Gwyn). 

Mewn llawysgrif a ddarganfuwyd yng Nghapel y Pabyddion 
yn Nhreffynnon, ac a argraffwyd wedi hynny yn y drydedd 
gyfrol o’r Powys Fadog, ceir hanes White yn weddol gryno, er 
nad yw rhediad yr hanes yn ddiduedd, oherwydd ei sgrifennu ef 
gan ryw Babydd gor-selog. 

Ganwyd White yn Llanidloes, o rieni parchus, er nad cyf- 
oethog. Derbyniodd ei addysg yn Rhydychen, ac wedi hynny 
yng Nghaergrawnt, ac yno daeth yn gyfeillgar a’r Dr. Bullock, 
pennaeth Coleg St. Ioan. Cofrestrwyd White yn y Coleg hwn, 
fel is-efrydiwr (sizar), a thrwy. gymorth Dr. Bullock, fe’i 
galluogwydiaros yno. Pan orfui’r Dr. Bullock ymddiswyddo 
oherwydd ei ddaliadau crefyddol, rhaid hefyd oedd i Richard 
White, er parhau yn ei astudiaeth, ymgymeryd a’r gwaith o 
addysgu eraill yn ei oriau hamddenol. Bu yn y brifysgol am 
rai blynyddoedd,a thybir iddo gymryd yradd o M.A. yno. Ar 
el ymadawiad o’r brifysgol, sefydlodd fel ysgolfeistr yn Nwyrein- 
barth Dinbych. Treuliodd un mlynedd ar bymtheg yn y 
gymdogaeth hon, er nad arhosai ond am ysbaid byr yn yr un 
fan. Bu, yn ei dro, ym Maelor, Wrecsam, Gresford, ac 

Overton. Dywed ei fywgraffydd ei fod yn hyddysg mewn 
hanes a llén, ac hefyd mewn gwyddoniaeth. Yr oedd “heb ei 
ail ” yn ei wybodaeth o’r iaith Gymraeg, a gadawodd ar ei ol 
garolau,—ym marn ei fywgraffwyr—“‘ yn dystion tragwyddol 
0°i wybodaeth, ei sél a’1 ddysg.”” Ond cawn sylwi arnynt yn 
ddiweddarach. Priododd yn ystod ei arhosiad yn Overton, a 
bu iddo chwech o blant. ‘* Anfonodd dri o honynt rr nefoedd 
oi flaen yn eu plentyndod, a gadawodd y tri eraill gyda’u 
mam.” Yma hefyd, dechreuodd esgeuluso moddion gras 
Eglwys Loegr, oherwydd Protestant mae’n debyg ydoedd hyd 
yn hyn. Ond trwy ddylanwad Esgob Caer a Roger Pulston, 
aeth ir eglwys unwaith yn rhagor. Ar ei ffordd o’r eglwys, 
dywedir i haid o frain a barcudiaid ymosod arno, ac anafwyd 
ef gymaint, fel yr addawodd, o byddai iddo wella, ymuno a’r 
grefydd Babaidd. A chadwodd ei air. Erlidiwyd ef mor dost 
fel y gorfu iddo adael y gymdogaeth; taflwyd ef i garchar 
unwaith, ond diangodd oddi yno. Yn 1580, dychwelodd i'w 
hen gylch. Yn fuan iawn, daliwyd ef drachefn gan “‘ Buritan 
penboeth ”’ o’r enw Dafydd Edwards. Anfonwyd ef i garchar 
Rhuthyn, gan ei fodisefyll ei brawf gerbron y frawdlys yno. 
Fodd bynnag, ni ddedfrydwyd ef y tro hwn, a throsglwyddwyd 
ef i Wrecsam i ail-sefyll ei brawf. Gorfu arno yno gan ei erlid- 
wyr fynychu gwasanaeth Protestanaidd yn yr eglwys, a chlud- 
wyd ef ir addoldy drwy y dref a’i ben i waered. Gwnaeth 
gymaint st¥r gyda’r gefynnau heyrn a’u rhwymai, fel y gorfu 
rr pregethwr gwtogi ei bregeth,achymerwyd y carcharor an- 
foddog yn ol ir ddalfa gan y swyddogion digllon. Bu yn y 
carchar bedair blynedd, a gwysiwyd ef wythwaith ger bron yr 
ynadon yn eu mysg gallwn enwi—Syr George Bromley y 
barnwr, Simwnt Thelwal o Blas-y-Ward, a’r Dr. Ellis Price, neu 
y “Doctor Coch.”’ Cyhuddwyd ef o deyrn-frad, ond anodd 
ydoedd profi’r cyhuddiad. Mae lle i gredu nad oedd yr ynadon 
yn selog dros gondemnio White, ond y gorfu iddynt yn y 
diwedd wneuthur hynny, ar gais Whitgift, Is-lywydd Cyngor 
Cymru a’r Gororau y pryd hwnnw. Ar ol y prawf diweddaf a 
fu arno, bu y rheithwyr drwy’r nos yn ceisio penderfynu ei 
achos, a chafwyd ef o’r diwedd yn euog; condemniwyd ef 1 

farw fel bradwr, a chafodd y ddedfryd greulon ei chario allan 
’r llythyren. 

Anghydffurfiwr o Babydd cydwybodol ydoedd Richard 
White, er yr ewyllysiai, ar yr un pryd, fod yn ddeiliad cywir i’r 
frenhines Elsbeth.. Ond yr oedd hyn bron yn amhosibl, gan fod 
y Pab ddigon annoeth i ymyrryd ym materion tymhorol y 
deyrnas. Cymeriad cryf, yn ddiameu, ydoedd White, ac yr 
oedd hefyd yn wr o ddylanwad yn ei gylch, ar bwys ei ddysg a’i 
ffraethineb. . 

Nid yw ei garolau o nemor werth llenorol, eto maent yn hynod 
o ddiddorol o safbwynt hanes a chrefydd. Erys dau gopi o’r 
carolau mewn llawysgrif yn y Llyfrgell Genedlaethol, y naill yng 
nghasgliad Peniarth, a’r Ilall yng nghasgliad Llanstephan. 
Amcan White ydoedd hyfforddi ei gydwladwyr yn athraw- 
iaethau’r grefydd Babaidd, ac y mae iaith ac arddull y carolau 
yn ffafriol iawn Yr pwrpas. Gallasai y gwerinwr mwyaf 
diddysg amgyffred dysgeidiaeth White, ond cael rhywun i 
ddarllen y carolau iddo. 

Rhown yma beth crynhodeb, ac ambell ddyfyniad ohonynt. 
Yn y garol gyntaf, cynghora White ei gydwladwyr 1 ymwrthod 
a drygioni; nid yw y diafol nepell, ac ni ddylai neb wastraffu 
el fywyd mewn annuwioldeb. Fel y tawdd gwres wér y gannwyll 
yn raddol, felly hefyd y diflanna bywyd dyn. Anoga’i ddar- 
llenwyr i baratoi gogyfer a’r dyfodol, ac i ochel difaterwch. 
Dylai fod yn edifar ganddynt am eu pechodau :— 


Wyla’r nos am wayth y dydd 
a chymer gystydd kalon 
Gwna drwy gyffes fynwes bur 
ac yna cur dy ddwyfron. 


Ni ddylid gosod gormod o bwys ar gyfoeth, oblegid :— 


Nid ai di ath dda i’r bedd or byd 
ir maint dy fryd ti arno. 


“‘ Ffordd eang lydan ” a arweinia i “‘ wlad y fall,”’ ond “ ffordd 
rwystwys gyfing gaeth ” yw llwybr y saint :— 


Ni ddoir i hon dan chware. 


RICHARD WHITE FERTHYR 41 


Traetha ymhellach ar honiadau trahaus yr eglwys Babaidd. 
Dilynodd Pedr, medd ef, Grist fel pen gweladwy y fam eglwys, 
tra pery Mab Mair yn wir Ben. Honnay bu creiriau ysaint yn 
achlysur o lawer gwyrth, ac yna ymesyd ar y Protestaniaid, 
Pe cyflawnai Luther, y diwygiwr PME EAS un wyrth, fe 
dderbyniai yntau ei i delbaseye — 


O gwnaeth Luther glafer gleke 
Yn ddyscwr ffrek 0 newydd 
Er roed etto wrthie da 

Mine a goelia i’w gelwydd. 


Ond ni allai sylweddoli blannu o Luther y grefydd newydd yn 
eu mysg heb gymorth pennaeth Annwn :— 


Nag o gallwn brofi ochwaith 
a dwyn i'm raith ddiogel 
Blanu o Luther hon i’w mysc 
heb gaffel disc gan gythrel. 


Awgryma mai anaml y cytunai dau Brotestant parthed eu 
hegwyddorion : 


Os kytunodd dau yn i mysc 
ar binkie dysc o newydd 
Mine sith i ddwyn i glod 

a fina fod ’n drydydd. 


Gwadai y diwygwyr awdurdod y Serythyr Lan, a gweithredoedd 
y saint a’r “ doctoriaid ” : 


Mae’n hw yn gwadu’r yscrythyr lan 
y misc i man gelwdde 

ar doctoriaid gida’r saint 

oeth fawr i braint ai gwrthie. 


Apelia ar i’w gydwladwyr ymgadw’n glir a’r grefydd newydd, 
ac 1 barhau yn ffyddlon i’r hen. 

Molawd yw yr ail garol i’r Wyry, ynghyda chrynhodeb o ddig- 
wyddiadau ym mywyd boreol Crist, a’i ddioddefiadau ar ol 
hynny. Anoga y Cymry i beidio a chymdeithasu a’r sawl a 
ddirmygai sallwyr “ eglwys Rhufen ”’ : 

Na fynwch moch dyscu nac ewch im .gymyscu 
a rhai sy’n llysu laswir 
Nag yn agos nag ymhell 
byddwch well ich synwyr. 


Yn y drydedd garol, rhydd White ei resymau am wrthod ohono 
ymuno ag “‘ eglwys Calfin.” O ran ei sylwedd, cyfieithiad yw 
y garol hon o waith Robert Parsons, y Jesuit enwog, a argraff- 
wyd yn Dovay, 1580. Teitl y llyfr ydoedd: “A _ brief 
discours contayning certain reasons why Catholiques refuse to 
goe to church.” Cydnebydd White ei ddyled i “Syr John 
Howlatt,”’ un o fflugenwau Parsons, yn niwedd y garol. Felly 
rhaid mai yn y carchar yr ysgrifennodd y drydedd garol, gan 
nas rhyddhawyd ef wedi’r flwyddyn 1580 ; felly hefyd y bumed 
garol, ac hwyrach y cwbl o honynt. Diddorol iawn yw ei ym- 
osodiad ar y Beibl Saesneg, y personiaid Protestanaidd, a’r 
modd y gweinyddent y cymun. Fel hyn y goganai hwynt: 


Beibl seisnig sy chwim chwam 
yn llawn o gam ddychmygion 
Ar gweinidog chwanog chwith 
yn llewio llith ir lligion. 
Am bregethwr ffrit o tayliwr 
a fo’n dilio’r sintie 
ne rw pedler llesc o radd 
a fetro ladd y pabe. 
yn lle’r allor trestl trist 
yn lle Christ mae bara 
yn lle offeiriad cobler crin 
yn camu i fin iw fwytta. 


Yn y bedwaredd garol, rhydd y merthyr ar ddeall yr hawlia 
crefydd hunanaberth. Er mwyn y ffydd, dylai pob Pabydd 
selog aberthu ei gyfoeth ; gwaded hefyd ei deulu, yn hytrach 
na phechu. Dylid ymwrthod, medd ef, 4 chwantau y cnawd 
ymhob ffurf, hyd yn oed pe peryglai dyn ei einioes wrth 
wneuthur hynny. Pe gweithredasai Efa ar y cyngor yma, ni 
thaflesid hi i “‘uffern bant anhappis.”” Cymer y Wyry Fen- 
digaid le Efa yng nghalonnau dynion, ac aberth Crist ynghyda’r 
Ave Maria a wna iawn dros y ddynoliaeth. Yn ei ymosodiad 

ar y Protestaniaid, teifl lawer o oleuni ar y cyfnod hwn yn 
hanes yr eglwys. Darllener y penillion canlynol : 


Gwadu aberth Crist ’n llwyr 
a gwrthod cwyr ’n ole. 
Llosci’r delwe cablu’r saint 
a gostwng braint y wilie. 


Dyma yr adeg, mae’n debyg, y daeth llawer o ddegwm neu “ log 
pregethe ”’ i law y lleygion, ac ni thal White nemor barch iddynt 
hwy : 

Tincer, pedlar, cobler, crydd 

ar gwydd oddiwrth i brwydre. 

pibidd, pobydd, cigydd, cog 

sy'n llowio llog pregethe. 


Yn y bumed garol, traetha ar y pwysigrwydd o ochel pechod. 
Os dymunai neb fod yn lan oddiwrth heresi—y pechod mwyaf, 
meddylied ei fod ar fin wynebur pedwar prawf olaf yn hanes 
dyn, sef angeu, barn, uffern, a nefoedd. Er creu arswyd yn 
ei ddarllenwyr, rhydd ddisgrifiad materol ac echrydus o’r diafol 
ac uffern. Dyma gyflwr rhai o drigolion Annwn :— 


Am i gyddfe cadwen gaeth 
ag udo gwaeth na gweiddi 
marwor tanllyd yn bob safen 
heb gael un dafn iw hoiri. 


A dyma ddisgrifiad o bennaeth Annwn: 


Cythrel corniog safnog swrth 

a bache wrth i gynphon 

Hwn sydd waeth nar ustys Bel 
a fu yma’n hel y tlodion. 


Rhybuddia bob un duwiol, ar iddo wrthod derbyn y syniadau 
newydd. Cymhara ddyn yn ceisio gwybodaeth ysbrydol gan 
Brotestaniaid 1 un a geisio ddal slywen ynghanol nadroedd. 
Y mae cryn debygrwydd rhwng y syniadau a gyfleir yn y garol 
yma a’r rhai a fynegir yn yr ail ran anghyhoeddedig o’r Drych 
Cristnogawl, a barnu oddiwrth y crynhodeb a rydd Gruffudd 

Roberts yn ei lythyr cyflwyn. Nid annhebyg i White ddarllen 
y llawysgrif o’r Drych a anfonwyd 1 Gymru gan Rhosier Smith, 
ar gais y Doctor. Ymddengys “ chwerwedd ysbryd” yn y 
carolau hyn, yn fwy felly nag yn Nrych y Doethawr, neu yn 
Athravaeth Morris Clynnog. Ac nid rhyfedd, pan gofiwn ddi- 
oddefiadau ac erledigaethau eu hawdur. Er hyn oll, y maent 
yn rhydd oddiwrth dueddiad gwleidyddol y Jesuitiaid. Myneg- 
iant ydynt o syniadau crefyddol Cymro Catholig a gwladgar. 


Yr Wyddgrug. ALUN DAVIES. 

CYWYDDAU [OLO GOCH 


OWAIN Y BROFFWYDOLIAETH 


Y¢ MAE dau Owain—Owain GlyndWr, ac Owain Tudur— 

yn weddol hysbys ym marddoniaeth y bymthegfed 
ganrif ; yn wir, y mae tri, sef y ddau wron a ennwyd ac un arall. 
Owain y pennawd uchod, gWr uchel ei frig, a gobeithion ei 
gened] ynghlwm wrtho. Am hwn y dywed Charles Ashton 
mewn cryn benbleth: ‘“ Y mae yn wir yr enwir rhyw Owain 
amryw weithiau yn y cywydd a briodolir i Davydd Lloyd ; 
ond nis gwyddom yn iawn pa Owain ydoedd, os nad Owen 
Tudur. Ond nid oedd hwnnw—mwy nag Owain Glyndwr— 
yn ‘Owain Wyr Owain’ fel y dywedir ar ei diwedd.”’ 

Ceir cip arno drachefn yng nghywydd Tudur Penllyn i 
Ruffudd Vychan o Gors-y-gedol “pan oedd yn dal gida 
hari seithfed.”” Diwedda y cywydd hwn fel hyn: 


kadw flaen kad y fel ynys 

tros yr iarll torr wayw syr rys 
a chadw di a cheydwad wyd 
oni ddel Owain ddulwyd. 


Y mae Tudur Penllyn yn fwy manwl a phendant na nemor un 
oi gyfnod; a thrwy hyn gellir penderfynu amser yr am- 
gylchiadau y cyfeiria atynt yn Iled sicr. Yn y cywydd uchod 
rhydd ddisgrifiad manwl o’r cytundeb a fodolai rhwng Gruffudd 
Vychan a Siasbar, larll Penfro :— 


mae o frytani amfrittiwr 
rhwng arglwydd arwydd ai wr 
mae sel a ffrif ysgrifen 

ar iarll ai wr ar y llenn 

enw Siasbar a gwr arall 

llun y llong ar llaw yn y Ilall 


Dengys hefyd mai gwaith Gruffudd oedd cadw achos y 
Lancastriaid yn fyw nes dyfod Siasbar yn ol. 

gruffydd gwilia’r ysgraffiwr 
gwilia’r gwin a ddaw gan ddwr 
kaea arnad y carnel 
ag egor y ddor pan ddel 
kau adwy ardudwy’r dydd 

; kadw feirionydd 


kadw flaen kad y fel ynys, ete. 


Yr oedd Siasbar ar ffo ym Mrytani; yr oedd Gruffudd Vychan 
yn uchaf gWr ym Meirionydd yn dal, rhyngddo ef a’i deulu, 
gastell Harlech a’r wlad oddiamgylch. A’r unig adeg y bu 
felly oedd y blynyddoedd 1462—1468. Dyma amseriad y 
cywydd hwn, ac felly ni ddichon yr “‘ Owain ddulwyd ” sydd 
ynddi fod yn Owain Tudur nac yn Owain GlyndWr, canys yr 
oedd y ddau wedi marw cyn hyn. 

I weld pwy oedd, rhaid ini droi i lyfr y broffwydoliaeth. 
Dyma un cyfeiriad ato yn yr Havod MS. 5 (td. 162): 


llyma yr ymddiddan a vy rwng myrddin wyllt a gwenddydd y 
chwaer || gwenddydd a ofynoedd y vyrddin vy annwyl vrawd 
pa amser y daw gorychafiaeth y genel y fryttaniaid || . tite 
Yna ymegir gwenwyn ac y tyf kenvigen rwng maibon arglwyddi || 
ac yr ennynnir y ffagaleryr harri||. . . . heb y gwenddydd 
vy annwyl vrawd pa amser vydd hyny || pan vor kymry tryain 
yn ochain echwydd rac dirvawr dreth a dadlav beynydd || yna 
y kyfyd llew kryf 0 gred a fiydd || ac Owain o’i flaen yn aflonydd. 


Diweddar yw’r ysgrif hon, yn perthyn i hanner ddiweddaf yr 
unfed ganrif ar bymtheg ; ac y mae’n amlwg hefyd mai ar ol 
goruchafiaeth Harri VII. ym maes Bosworth y proffwydwyd 
yn ddoeth iawn am y gWr hwnnw. Ond yr hyn sydd bwysig 
o’n safle ni yw y cyfeiriad a wneir at Owain aflonydd, a’i 
gysylltiad 4 Harri. Rhaid fod hwn yn hen enw gan y beirdd 
cyn y buasai yr ysgrifennydd yn s6n am dano, canys ni enillasai 
neb o’r enw yma oruchafiaeth ar y Saeson. Pwy oedd hwn, a 
pha bryd y daeth i lyfr y proffwydi ? 

Y mae llawer o amser bellach er pan ddangosodd Stephens 
nad yw y farddoniaeth a briodolir 1 Fyrddin a Thaliesin yn 
hyn nag amser y Normaniaid: nid oes a fynno’r cynfeirdd 4 
hi o gwbl. Y gyntaf o ran amser yw “ Kyvoesi Myrddin a 

Gwenddydd ei chwaer,” sef rhestr 0 benillion rhwng y ddeu- 
ddyn hyn yn holi helyntion brenhinoedd Cymru. Fel hyn 
fe geir rhestr o’r tywysogion hyd at ryw un a elwir yn Gyd- 
waladr a oedd i ddisgyn ar fyrder yn Nyfiryn Tywi. A 
dywedir mai’r Cydwaladr hwn oedd Rhys ab Tewdwr a diriodd 
yn y Dehau, ei drefdadaeth ei hun, yn 1077. 

Yng nghanol y gan, y mae nifer o benillion diweddarach. 
Sonia rhif 85 am Owain o Fanaw, tra y mae’r penillion blaenorol 
yn son am Owain arall—Owain Gwynedd, meddir. ‘“‘ Pwy 
[fydd frenin] wedi mab Henri’”’ meddai Gwenddydd ; ac etyb 
Myrddin :— 


Pan vo pont ar dav ac arall ar dywi 
Y daw ar Loegyr dyvysgi 

A mi a disgoganaf gwedi Mab Henri 
Brenin na vrenin brithuyt a vi. 


Y “brenin na vrenin”’ oedd Harri mab Harri II. a goronwyd 
yn frenin 4’i dad eto yn fyw, ac a fu farw hefyd o flaen ei dad. 
Os gwir hyn, yr oedd ysgrifennydd yr atodiad uchod mewn 
dryswch: ni wyddai pwy oedd “ brenin na vrenin”’ onide ni 
ddywedasai mai y fo a ddilynai y “‘ keneu Henri.” Ni lithrai 
camgymeriad sym]! fel hwn i mewn i farddoniaeth oes Owain 
Gwynedd, yr hwn a gydoesai 4 Harri II.; ac ni choeliwn mai 
arno ef yr oedd bryd y bardd pe cawn nodau mwy boddhaol 
yn rhywun arall. 

Ar dueddau Ffrainc y gwelwn yr argoelion nesaf. Owain 
a ymddangosodd yno megis seren wibiog danllyd. Un o 
hil Owain Gwynedd oedd ef—Owain mab Thomas mab Rhodri, 
a’r Rhodri hwn yn frawd i “ Llywelyn ein llyw olaf.” Yn 
Lloegr y ganwyd ac y magwyd ef, ac yn alltud mewn estron 
wlad y bu farw. Yr oedd ganddo beth tir yn Lloegr, a chlwt 
bach yng Nghymru ei hynafiaid ; ond crwydryn fu trwy fore 
ei oes. Wedi marw ei dad (1366) daeth trosodd i hawlio ei 
eiddo, ac ymhen ychydig wedyn troes tua Ffrainc, ac ni 
ddychwelodd mwy. Pan dorrodd rhyfel rhwng y ddwy wlad, 
ymunodd Owain 4 brenin Ffrainc. Brithir tudalennau 
Froissart 4 hanes ei wrhydri. Ar for a thir, mewn cad a 

gwarchae, ef oedd flaenaf, a’ienw yn ddychryn i Edward III. a 
lluoedd Lloegr. 

Sylwch, hefyd, fod cysylltiad rhwng Owain y beirdd 4 
Ffrainc : 


Afallen beren burwen o flodeu 

Melus ei haeron carcharorion geireu 
Yr assen a gyfyd i symmud swyddeu 
Y fineu au gwyr ny synnwyr goreu 
Eryr or wybyr au wyr wharcu 
Wherw bydd sein Ywein arveu 

Amy] i wyr ni wyr ddadleu 
Cynnedloedd dros foroedd a fordwyeu 


Afallen beren llen ar bren briglas 

Bradawg teyrnedd medd yn ninas 

Pyn ddaw Byrgwyn a gwyr Aras 

A mi ddysgoganaf cynhaeaf cneifir yr yd glas 
Pan ddel yr Eryr ar Eryres 

O Ffreinc odyt a dieine yn ddiles. 


Erbyn diwedd y bedwaredd ganrif ar ddeg, cawsai Owain le 
clyd yn nisgwyliad y beirdd; ef yn hytrach nag Arthur neu 
Gadwaladr oedd i arwain ei genedl i dir yr addewid. Ai atgo 
am ysblander Ilwyddiant Owain Gwynedd sydd yma, ynte 
hyder ar allu Owain Gymro a chymorth Ffrainc ? Gwyddom 
fod Owain wedi bwriadu adfer yn ol annibyniaeth Cymru ; 
gwyddom am y Gruffudd Sais o F6n a draddodwyd yng 
Nghonwy (1370) am ei fod yn Wr 0 gyngor Owain Lawgoch 
traetur 1 goron Lloegr; a gwyddom am bryder Edward III., 
a’i baratoadau ar gyfer cynnwrf yng Nghymru. Oes yr ar- 
wyddion oedd hon yng Nghymru a Lloegr. A thebyg, wedi 
pwyso popeth, mai hi a roddodd OwainiGymru. Ond Owain, 
ni ddaeth ; syrthiodd trwy ddwylaw Ileiddiad a wobrwywyd 
am ei anfadwaith gan frenin Lloegr (1378). 

Dechreu y ganrif nesaf, modd bynnag, a roddodd Owain 
GlyndWr i’n gwlad o fysg ei bryniau ei hunan, yn asgwrn 0’i 
hasgwrn hithau. A thafod y proffwydi a aeth yn fud: ffydd 
a droes yn oleu, a gobaith yn fwynhad. Ymhen hanner 
canrif arall, ar ol bod yn hir dan gwmwl, ymddangosodd 

seren Owain yn ffurfafen y beirdd unwaith eto, y tro hwn yn 
wyn danbaid. Yn wir, dyma’r amser y cyrhaeddodd ei han- 
terth. Cysylltiad agos Owain Tudur 4’r teulu brenhinol a fu 
yn ddigon i ganolbwyntio’r holl freuddwydion gwasgaredig. 
Fo, yn ddiau, oedd y gWr a dynnai ymaith wawd a phwn a 
gorthrwm ei genedl. Mewn acen ddolefus fe gyfaddefa Robin 
Ddu hynny, a hoelia ei obaith wrth ereill o’r teulu : 


er tori pen y wenol 
mae eryr ieirll mawr ar ol. 


Wedi codi y ddelw i fyny, modd bynnag, ni wiw mo’i thynnu i 
lawr. Dilynair beirdd yr hen arfer. Galwent fab y bro- 
ffwydoliaeth yn Owain o hyd, er nad hynny oedd ei enw. 
Yn y cywydd o eiddo Tudur Penllyn a grybwyllasom ar y dech- 
reu, yr unig Wr a ddisgwylid yn ol 1 Ardudwy oedd Siasbar, 
Tarll Penfro ; ac felly, fo, ac nid neb arall, oedd Owain ddulwyd 
y linell olaf. 

Fe ddaeth Siasbar o’r diwedd “ gyda tair llong hanner cant 
0 wyr ac ychydig geinioga ” (1468). Cododd y wlad 071 blaid, 
a daeth Wiliam Herbert, Iarll Penfro, i'w erbyn: 


Tri llu aeth trwy Gymru gynt 
Trwy Wynedd y trawenynt. 


Enillodd Gastell Harlech, ac aeth Siasbar ar ffo unwaith eto. 
Amser helbulus o ymladd a brad fu ar ol hyn, nes o’r diwedd 
ddyfod Harri Tudur, nai Siasbar, ac Wyr Owain Tudur yn 
ddewis-ddyn plaid gref yn Lloegr. Troi wna’r beirdd ato ef 
bellach. Ef yw ‘“ Hari tir naturiaeth,”’ a’r “ kyw bach kyv- 
rinachol.” Eto i gyd, nid anghofient mai Owain oeddynt 
wedi ei addaw i’r bobl, ac Owain raid iddo yntau fod—*“ Owain 
wyr Owain ”’: 

May r wadd wedi groni 

eithyr hyn ni tharia hi 

dyred ar gwyddy! gwlldion 

a thir mawr a theirw Mon 

a gyr feilch a ffeils i fo 

y sy yn daros i dirio 

Cyt, II. Rhif 1. 4 

Dilin y Sayson dilwydd 
garw i sarn a gyr oi swydd 
Owain wyr Owain o fon 
a gwnkweria gan koron 
hwn yw fv y nol yn Iaith 
@® wna yn ynys yn vn Iaith. 
—Davydd Llwyd. 


Gan hynny, fe saif Owain y daroganau am dri gwr yn hanner 
olaf y bymthegfed ganrif: Owain Tudur, Siasbar ei fab, a 
Harri ei Wyr, a’r pennaf o’r rhai hyn yw yr olaf. 

Y mae llawer o’r copiwyr diweddar wedi gwneuthur yn hy 
gyda’r Owain hwn. Tybient hwy mai Owain GlyndWr oedd, a 
phriodolent y cywyddau Ile yr enwir ef i Iolo Goch, prif-fardd 
GlyndWr. Trowch at Rif XVI. (Casgliad Ashton). Ymdrech 
rhwng y ddraig goch a’r ddraig wen sy’n nechreu’r cywydd 
hwn. Y goch biau’r dial: 


Darogan uthr benn dragon 

Y bu hi hir y mae byw hon 
Weithion miliast greulon goch 
Owain laif loyw gain loywgoch 


Ymhellach ymlaen, cyfeirir at yr “ hen feistr ” a’i adferiad i’r 
frenhiniaeth ym mhen tridiau :— 


Brenin Las ines nos 


pan ‘ddel fea 
Marchaee ry diriawe drwawdd. 


Oddiyma i’r diwedd (ll. 36—94) ceir disgrifiad o’r galanastra 
a wna’r “ marchog ” ar wyr y Saeson yng Nghors Vochno. 
Dywedir mai“ yr hen feistr’’ oedd Rhisiart II., mai amlyg- 
iad o’r gobaith yr adferid ef i’r orsedd sydd yma, ac mai pro- 
ffwydo y mae’r bardd y byddai i Owain GlyndWr “ orchfygu 
y Saeson mewn tridiau.”” Onid pwynt y rhan hon o’r cywydd 
yw fod Owain yn dyfod drosodd i adfer ei hen frenin eto i’r 
frenhiniaeth ? Ac yn hyn o beth yr ydym yn sicr nad Owain 
Glyndwr oedd. Nid oedd angen i’r bardd alw arno i ddyfod 
drosodd; a phe bai galwad am hynny, gwyddai fod gan 

Lynd¥r ddigon o bethau pwysig yn nes i’w benelin na helyntion 
Rhisiart II. Y mae ysbryd y cywydd yn hollol estronol i 
amser Owain GlyndWr. Mwy cydnaws yw ag amser helbulus 
Rhyfel y Rhosynnau. At Harri VI. yn ddiau y mae cyfeiriad 
“yr hen feistr’? pan oedd yn nwylaw Edward IV. rhwng 
1465 a 1471, a Siasbar, ond odid, oedd y marchog a ddisgwylid 
drosodd i’r hen wlad. 

Rhif XVII. Cyfansawdd yw y cywydd hwn. O linell 57 
ir diwedd yr un yn hollol a Rhif XVI. yw. Gwelais ran arall 
o hono—llinellau 30 i 56—yn nechreu cywydd wrth enw 
D. Llwyd. Wele ddyfyniadau o’r ddau gopi yn gyfochrog : 


mae ar y dyrws or mor hydraw y mae ar draws y mor draw 


kyfeddach kywisc addaw hryveddod hrwydd addaw 
amseroedd a mesurau amserodd a mesurau 
ini y sydd yn nessau, 

a nodau terfynau sir amod i dyvod i dir 
a hanwen ar haianwir hronnwen a hrai annwir. 
mai gwir lladd yma gar law mae gwyr lladd yma garllaw 
pe beiddion i kysuddiwn. ni beiddir i rybuddiaw. 

Casgliad Ashton. D, Llwyd. 


Os yw eglurder y copi yn brawf 0 gywirdeb cyffredinol, eiddo 
Davydd Llwyd yw y rhan hon. Pwy bynnag a’i gwnaeth, fe 
ddengys y cywydd cyfan fod ei olwg ar Harri—Iarll Rismwnt. 

Amlycach yw cyfeiriad y rhan gyntaf—llinellau 1 1 27— 
nag un darn arall :— 


Durinwen nid adwanoch 
Y forwyn gwl ar fron goch 
delid hari weddiwr 
lan i daith i lan y dwr. 


Sut y gallodd neb erioed feddwl am hwn fel Harri IV., yn 
enwedig pan sonnir am dano fel “‘ Cydwaladr,” ‘‘ dewis Mén,”’ 
a “ bwla mawr a beli mon” ? 

Nodau Harri Tudur a geir yn y gweddill o’r daroganau ar 
brudiau yn y casgliad hwn. 


Yr Ysgol Ganolradd, Caerdydd. W. J. GRIFFITH. 

LLWYBRAU'R NOS 


AR rodfa wyllt fy nwydau, lle ni sang 
Un dduwies wen i afael yn fy llaw, 
Ymlwybraf mewn anobaith du, dan bang 
Gwarth am a fu, ac arswyd rhag a ddaw. 


Ond dros fy llygaid llwyd rhyw oleu grynn, 
Fel lledrith ysbryd pur fy mebyd pell ; 

Ac adlun rhywun ddaw yn gysgod gwyn 

_ Rhyngof a’r nos, fel rhith y dyddiau gwell. 


Ac ennyd Jatai’r nos dynera ing 
Arteithiau llosg y dwymyn dan fy ais ; 

Ond cilia’r rhith,—a le bu’r goleu dring 
Cysgod anystyr amwyll, cas a thrais. 


Ac yn y gwyll anghofiaf wén fy mam, 
A gwawdiaf rinwedd dwyfol cariad bun ; 
Rhodiannaf gyda’r annuw gam-yng-ngham, 
Chwarddaf ar ereill, a chashaf fy hun. 


Ac weithion darfu ymgyrch dyddiau ’mhwyll 
Rhwng Serch a Chas ar faes y fynwes hon ; 


Ymserchais 4 chasineb hagr, a thwyll 
I mi yw hen ddyhewyd serch fy mron. 


Yn nherfysg anobeithion gwenaf i, 
Ac ymgellweiriaf gyda chennad hedd ; 
"Rwy’n gwatwar anwadaled serch a bri, 
Coelio mai llwybrau llyfn yw llwybrau’r bedd. 


Ond dros y nos daw llewych gwendal loer, 
Ac “‘Wyt ti’n cofio ?”’ ar ei memrwn glan. 
Y dwymyn danllyd dry’n dynerwch oer, 
A phenics gobaith enir yn y tan. 


Beth ydyw mwynder mam neu burdeb bun 
I atal rhwysg anobaith alltud ff61 ? 

Beth ?—Beth ond cenadwri Duw ei Hun 
Pw alw’n ol! 


T. H. PARRY-WILLIAMS. 

MEGwyh A ALTE CATRAETH 


ny X yr ail pennill o’r Gododdin enwir Madog fel un o’r prif 
arwelnwyr yn yr ymgyrch a ddiweddodd mor drallodus 
Vr Brython. 


Kayawe kynhorawe men y delhei, 

Diffun ymlaen bun med a dalhei. 

Twll tal y rodawr. Ene klywei 

Awr ny rodei nawd meint dilynei. 

Ni chilyei 0 gamhawn eny verei 

Waet. Mal brwyn gomynei gwyr nyt echei. 
Nys adrawd Gododin ar lawr mordei, 

Rac pebyll Madawe pan atcoryei, 

Namen un gwr o gant eny delhei. 


Ceisiaf droi yr uchod i Gymraeg heddyw, linell am linell, fel y 
gellir cymharu yr hen a’r newydd, gyda hyn o eglurhad: 
ystyr caeawe yw gwr yn gwisgo ‘cae’ neu dalaith o aur neu 
arian fel coron am ei ben; cynhorawe yw un o’r ‘ cynhor’ 
(cynt-or) neu fintai flaenaf byddin, a ruthrai yn gyntaf i ymladd 


(4 3 


law-law a’r gelyn. Rheng neu ‘or’ o’r dewraf oll ydoedd 
gwyr y cynhor. 


Gwisgai dalaith ; ymladdai lle delai gyda’r blaenaf. 
Ond daliai ei anadl wrth dywallt medd o flaen bun. 
Tyllog oedd wyneb ei darian gron. Lle clywai 
Ryfelgri, ni roddai drugaredd i’r neb a erlidiai. 

Ni chiliai o frwydr hyd oni ddiferai 

Gwaed. Fel brwyn y cymynnai wyr na ffoent. 

Ni ddywed y Gododdin ar lawr Mordai (plasau ?) 
O flaen pabell Madog, pan ddychwelai 

Fod yno ond un gwr o gant o'r nifer a aethai. 


Milwr dewr ond gwylaidd o flaen rhianedd ; diofn mewn brwydr 
a chreulon wrth ei elyn, dyma’r disgrifiad o un o’r gwyr a aeth 1 
Gatraeth gyda’r wawr faith ganrifoedd yn ol. 

Ymhellach ymlaen yn y Gododdin (651) adroddir yn llawnach 
hanes gwyr Madog. 


Duw Mawrth gwisgyassant eu gwrym dudet 
Diw Merchyr perideint eu calch doet. 
Divyeu bu diheu eu diuoet. 

Diw Gwener calaned am dyget. 

Diw Sadwrn bu divwrn eu kyt weithret. 
Diw Sul eu llavneu rud amdyget. 

Diw Llun hyt benn clun gwaetlun gwelet. 
Neus adrawd Gododin gwedy lludet, 

Rac pebyll Madawe pan atcoryet, 

Namen vn gwr o gant ene delhet. 


Yn yr Atodiad (1288) ceir yr un pennill gyda pheth cyfnewid, 
a’r llinell olaf ar goll. 


Diu Mawrth gwisgassant eu cein duhet. 
Diu Merchyr bu guero eu cit unet. 

Diu Ieu cennadeu amodet. 

Diu Guener calanet a ciuriuet. 

Diu Sadwrn bu didurn eu cit gueithret 
Diu Sul laueneu rud a atranhet 

Diu Llun hyt benn clun gwaetlun guelet. 
Nys adraud Gododin guedy Iludet, 

Hir rac pebyll Madawe pan atcorhet. 


Yn ol y ddau adroddiad, ymwisgasant yn eu harfau gwrm 
(tywyll) a chain ar ddydd Mawrth ; a gwisgo am danynt oedd 
eu gwaith ddydd Mercher hefyd, medd y cyntaf; ond yn ol yr 
ail buant yn brwydro’n chwerw y dydd hwnnw. Drannoeth y 
difawyd hwy medd y naill, sef dydd Iau ; ond anfon cenhadau 
a wnaethpwyd y dydd hwnnw, medd y Ilall. Cytunant fod 
y pleidiau o bobtu wedi cludo a chyfrif eu meirw ddydd 
Gwener. Ni fedraf ddeall yn iawn yr hyn a ddywedir am y 
Sadwrn. 

Y Sul yr oedd y frwydr yn boeth a’u cleddyfau yn gochion, 
a’r Llun y gwaed i’w weled hyd “ben clun.” Cytunir na 
ddychwelodd ond un o gant o wyr Madog i’w wersyll ef. 

Yn yr Atodiad ceir darn o bennill arall i Fadog. 

Neut eryueis y ued ar yg kerdet, 
Gwinuaeth rac Catraeth yn un gwaret. 
Pan ladhei ac lavnawr ynysgoget. 

Yn dayr nyt oed wael men yt welet. 
Nyt oed hyll ydellyll en emwaret. 
Atwythic scyndauc Madawe Eluet. 


Nid yw'r iaith yn rhyw eglur iawn yma, na’r cyfeiriad at yr 
ellyll chwaith. Gall scyndauc fod yn gamysgrif 0 scuidauc, 
sef gwr tariannog; ond sut bynnag, rhoddir darlun inni o 
ymladdwr taer, gwerth edrych arno, a’i gleddyf diysgog, yn 
peri adwyth ir gelyn; ac yn bwysicach byth cawn ei enw yn 
llawn, fel Madog Elfed. 

Os yw yn deg casglu oddiwrth y modd y gelwir Maelgwn yn 
Faelgwn Gwynedd am mai yno y teyrnasai, gellir tybio yn 
hyderus mai brenin neu arglwydd Elfed oedd Madog Elfed 
hefyd. Ond ple’r oedd ei wlad? A pha beth a’i dug 1 Gat- 
raeth ? Os meddyliwn yn unig am Elfed, y cantref yn Nehau 
Sir Gaerfyrddin y coffeir ei enw yn Cynwil Elfed, anodd fydd 
gweld cysylitiad rhwng ei gartref a thestun y Gododdin; ond 
pan gofiwn fod Elfed yn enw ar ardal yn Sir Efrog, oddeutu 
Leeds, ac nad yw Leeds ond rhyw ddeugain milltir ir dehau o 
Catterick, safle Catraeth yr hen Gymry (os yw fy nhyb i yn 
lawn) yna gwelir fod ystyr arbennig i bybyrrwch diwrthdro 
Madog a’iwfr yn y frwydr a barhaodd cyhyd. Safai Catraeth 
ar eu terfynau, os nad o’u mewn. Pe collent y dydd yno, y 
cam nesaf fyddai colli Elfed hefyd. Yr oedd y gelyn ar riniog 
eu drysau. Aeth bechgyn ysgafn galon gosgordd Mynyddawg 
or Gogledd bell i frwydr Catraeth yn llawen feddw, ond ym- 
laddodd gwyr Elfed yn wydn ac ystyfnig am wythnos gyfan, a 
gadawsant y cant namyn un yn gelaneddau ar faes y gad cynir 
gweddill prin ddychwelyd ‘ wedi lludded hir’ i’w cartrefi i 
ddisgwyl am i’r gorchfygwr nesau i’w llwyr anrheithio. Ni ed- 
liwir medd-dod iddynt hwy. 

Yn Historia Brittonum Nennius ceir a ganlyn: “‘ Teyrnasodd 
Eoguin (Edwin) fab Alli(Aelle) am ddwy flynedd ar bymtheg, ac 
ef a oresgynnodd ‘ Elmet,’ ac a yrrodd allan ‘ Certic,’ brenin y 
wlad honno.” Brenin Northumbria ydoedd Edwin, a daeth i’r 

orsedd yn 616 ar ol marw Ethelfrith, y gorchfygwr ym mrwydr 
Caer (615). Pa flwyddyn y darfu am annibyniaeth Elfed ni 
wyddys i sicrwydd, ond gan i Edwin ar ol hynny ymosod ar 
Ogledd Cymru pryd y gwrthwynebwyd ef gan Felyn, ac y 
dywedir i Felyn farw yn 627 yn yr Annales Cambriz, rhaid mai 
oddeutu 620—5 y bu. Brenin y wlad ar y pryd oedd Certic, 
neu Geredig, ac yn 616 dywedir yn yr Annales i ryw Geredig 
farw, ond rhoddir dechreuad teyrnasiad Edwin yn y flwyddyn 
wedyn, 617, ac felly rhaid bod camgymeriad yn y flwyddyn os 
mai hwnnw oedd brenin Elfed. Dyweder 620, ynte, am gwymp 
Elfed. Ar ol y flwyddyn honno, ni ellir tybio ’r un Madog 
Elfed a’1 w¥r gerdded i’r gogledd i ymladd ger Catraeth, ond 
yn unig ar flaen llanw Cadwallon yn 633—4, ac fel y danghoswyd 
o’r blaen y mae amser brwydr Catraeth cyn dyddiau Cadwallon. 
Rhaid felly i ni roi adeg ymgyrch Madog i ryw flwyddyn cyn 
620—5. Ac nid oedd ugain mlynedd cyntaf y ganrif chwaith 
yn fanteisiol i’r cyfryw. Yn 603, ymosododd Aedan, brenin 
Ysgotiaid Dalriada, ar Ethelfrith, brenin Breneich, a gorch- 
fygwyd ef yn llethol fel na feiddiodd Ysgotyn am ganrifoedd 
groesir terfyn yn erbyn y Saeson, medd Bede. Yn 604, unodd 
Ethelfrith wlad Deifr a Breneich odano ei hun; ac yna yn 615 
cawn ef yn gorchfygu llu o Gymry dan Selyf ger dinas Caer 
pan laddwyd mynaich Bangor Is Coed. Pa ffordd y cyrhaedd- 
odd Gaer ni Wyr yr hanesydd, ond prin iawn y gadawsai Elfed 
oi ol heb wneuthur iddi deimlo pwysau ei law haearnaidd, a 
gofalu na byddai nerth na chalon yn ei gwyr i'w lesteirio pan 
yn dychwelyd i’w wlad. Rhaid oedd iddo ddiogelu yr ol, a’r 
ffordd 1 wneuthur hynny oedd drwy ysigo Elfed, a’i dwyn dan 
deyrnged iddo, cyn cychwyn yn erbyn Selyf a gwyjr Powys. 
Y tebyg yw na wnaeth Edwin ond cwblhau y gwaith a ddechreu- 
asai Ethelfrith, drwy feddiannu’r Ilywodraeth iddo ei hun yn 
uniongyrchol, a dileu yr isarglwydd Ceredig oedd yno fel math 
o raglaw iddo. Hwyrach i hwnnw dynnu Northumbria yn ei 
ben drwy geisio adennill ei annibyniaeth pan fu Ethelfrith farw 
mewn brwydr yn 616. <A thybed nad gwendid Elfed ar ol colli 
cymaint o’i milwyr dewraf yng Nghatraeth a rwyddhaodd lwybr 
buddugoliaeth 1 Northumbria? Y mae mwy o le i ddyfalu 

nag 1 benderfynu, ond prin y dywedwn ormod wrth ddywedyd 
fod safle Elfed a phresenoldeb Madog a’1 wyr ym mreithell 
Catraeth yn tueddu 1 gadarnhau y farn mai Catraeth yn Sir 
Efrog oedd maes y frwydr honno. 

Cadarnheir hyn eto gan rai brawddegau yn y caneuon a 
aweryma mai ar derfyn gwlad y Gododdin y bu’r frwydr. 
Cyrhaeddai eu tiriogaethau hyd lannnau dwyreiniol yr ynys o 
Edinburgh hyd at afon Tyne neu Tees, o bosibl, ac nid oedd 
Cataracta ond rhyw wyth milltir ’r dehau o’r Tees. Sylwer 
mor gyson yw hyn a geiriau pennill 73, ll. 713. Canmolir yno 
wron o Wynedd. 


Eillt Wyned, klywer e arderched. 

Gwananhon byt ved. 

Savwy cafiavwy Gwyned. 

Tarw bedin trin teyrned 

Kyn kywese daear kyn gorwed. 

But orfun Gododin bed. 
Ceithion Gwynedd, clywer ei glod. Gwananhon yw ei fedd. 
Gwaewffon ymladdgar Gwynedd. Tarw byddin brwydr bren- 
hinoedd cyn ei roi yn naear, cyn ei orwedd.  Gorffin Gododdin 
yw ei fedd. 


Gwananhon oedd enw’r fro,—enw a ddigwydd amryw weithiau 
yn y caneuon mewn cysylltiad 4 brwydr Catraeth—ac ar ffin 
neu derfyn Gododdin yr oedd y fro honno. Am y cam- 
gymeriad, ‘ but orfun ’ am ‘ bit orffin,’ cymharer 485 ‘ rac tarw 
trin’ a 1253 ‘irac taryf trun.’ 

I’r un cyfeiriad yr a pennill G. xlvii. er mor llwgr yw. 


Llech leutu tut leudvre 
Gododin ystre 

Ystre ragno ar y anghat 

Angat gynghor e leuuer cat 


Tymor dymhestyl, tymhestyl dymor 
E beri restyr rac riallu 
O Dindywyt yn dyvu 

Wyt yn dywovu 


Ysgwyt Rugyn,.rac tarw trin, Y. dal vriw vu. 

Yn yr Atodiad (Skene 103) cawn yr un pennill yn union mewn 
ffurf mwy cyntefig. 


Leech leud ud tut leu ure 

Gododin stre stre 
Ancat ancat eyngor cyngor 

Temestyl trameryn lestyr trameryn lu 
Heidilyaun lu meidlyaun let lin lu 

O Dindywyt en dyowu 
Scuyt Grugyn irac taryf trun tal briv bu. 


Ac eto yn y Gododdin ailadroddir ef drachefn gydag amryw 
gyfnewidiadau (pennill xci.) 


Llech lefdir aryf gardith tith ragon 

Tec ware rac Gododin ystre anhon 

Ry duc diwyll o win bebyll ar lles tymyr 
Tymor tymestyl, tra merin llestyr 

Tra merin llu, llu meithlyon. 

Kein gadrawt rwyd rac riallu 

O Dindywyt en dyuuwyt yn dyvuu. 
Ysgwyt Rugyn rac doleu trin tal vriw vu. 


Ofnaf nad gosgordd Mynyddawg Mwynfawr yn unig a feddwodd 
yn yr oesoedd gynt, ond fod amryw o gopiwyr llawysgrifau 
hefyd wedi eu hefelychu, a dyma waith tri o honynt pan yn 
lawn o ‘ fedd melyn melys maglawr.’ Yr allwedd i’r dirgelwch 
yw arferiad hen feirdd o ailadrodd brawddeg y tu chwith i 
gyrraedd rhyw ddoeth ddibenion sy’n hollol anamgyffredadwy 
imi. Cymharer yn Lilyfr Du Caerfyrddin (Sk. ii. 49): 


Bronureith breith bron 
Breith bron bronureith 


Wrth gofio hyn, nid anodd gweld mai rhywbeth i’r perwyl hwn 
oedd y pennill ar y cychwyn. 


Llech leu dud; tud leu fre 
Gododin stre stre 

Ancat ancat cyngor cyngor 

Tymor dymhestyl, tymhestyl dymor 

Tramerin lestr tramerin lu. 

O Dindywyt yn dyfuwyt yn dyfu 
Ysgwyt Grugyn rac tarw trin tal friw fu. 


Y mae llech a bre yn gyfystyron, yn meddwl craig neu 
fryn; yn yr achau yn Harley MS. 3859, ceir Lleu Hen fab 
Gwydden (Lou hen m. Guidgen) ac yn Llyfr Taliesin, xxxvi. 
(Sk. 190) mewn c4n i Urien cawn 


Hyueid a Gododin a Lleu towys 
Diueuyl dydwyn ygwaet Gwyden. 
ac felly yn y nesaf (tud. 198) : 
Kyn mynhwyf meirw meib Gwyden. 
Yn y Gododdin (p. xl.) enwir yr un un. 


Y am wyr eryr Gwydyen. 


Ac yn Llyfr Coch Hergest (Sk. 270) dywedir 
Yn Aber Lieu ladd Urien. 


Tybia rhai haneswyr mai Afon Low oedd Aber Lleu: rhed i’r 
mor gyferbyn a Lindisfarne. Sut bynnag, dyma afon o’r enw 
Lleu, a thywysog o’r un enw, a thud, sef pobl neu wlad Lleu, a 
bryn yng ngwlad Lleu, a’r cyfan mewn cysylltiad a gwyr y 
Gogledd, ac yn y Gododdin ychwanegir yn bendant : 


Gododin stre stre. 


Ond beth yw sire? Ceir amryw ystyron yma ac acw yny 
Cynfeirdd a gwell fydd rhoi engreifftiau. 

Yn y Gododdin arferir ystre neu sire fel yn gyfystyr 4 ffin 
neu ‘ derfyn’ (Ixix. a lxx) 


Moch dwyreawc y more 
Kynnif aber rac ystre 


Moch dwyreawc y meitin 
O gynnu aber rac fin. 

Terfyn cyffredin iawn oedd rhyd neu afon, ac yno yr ymleddid 
fel rheol, ac felly yng nghan Llywarch Hen i’w fab Gwén (Sk. 
li, 262, 265), rhyd yw’r ystyr. 


Pan wisg glew ir ystre 


Oedd dinas ar ystre. 


Cymharer geiriau Gwén (tud. 261) 


Llym fy mhar, llachar yng ngryd 

Armaafi wyliaw rhyd. 
(Llym yw fy ngwaewffon ; disglair mewn brwydr. Ymbaratoaf 
i wylio rhyd). 


Ond yn y Gogynfeirdd yr ystyr yw rhes o feirch fel yn Myf. 
Arch. 140, 24. 


Perchen pefr ystre o re fyngawe. - 
Perchen rhes hardd o feirch hir eu mwng. 


Hwyrach mai ‘ llinell ’ ydyw’r ystyr gyntefig y tardd y Ileill 
ohono’n fwyaf naturiol: (4) Ilinell, (2) rhestr, (3) linell derfyn, 
(4) rhyd. 

Awgryma ‘ Gododin stre ’ gan hynny fod y frwydr ar derfyn 
gwlad y Gododdin, a chadarnha ‘orffin Gododin’ uchod. 
Gelwir y gelyn yn ‘ dramerin lu’ neu lu o wyr o’r tu draw ir 
mor, enw cymwys i forladron. Yn y tair ffurf ar y pennill a 
ddyfynnwyd gynnau, ceir bob tro mai o Ddindywyd y cych- 
wynnodd Ilu o Frython, ac er nad oes sicrwydd perffaith yn 
bosibl, ni allwn lai na chynnyg mai Dinas ar Afon Tweed 
ychydig i’r gogledd o Gatraeth oedd y ddinas hon, ac felly yn 
ddiau ym mro’r Gododdin. 

I symio i fyny, ymladdodd Madog Elfed yng Nghatraeth, a’r 
tebyg yw mai Elfed ger Leeds yw ei wlad, a bod Catraeth ar ei 
derfynau, a chytuna hynny a’r modd y gosodir hi ar derfyn 
gwyr Gododdin hefyd. 


Coleg y Gogledd. -IFOR WILLIAMS. 

NODIADAU JEITHYDDOL 
Ei Gilydd 


Dineits gennyf nad oes gennyf amser yn awr (heblaw fod gofod yn 

brin) i ganlyn ar yr ymdriniaeth 4’r orgraff. Hyderaf ymhellach 
ymlaen allu fforddio’r amser a’r lle i ystyried yn fanwl yr holl 
faterion petrus ynglyn 4’r pwne. Yn y cyfamser, gellir sylwi dan y 
pennawd uchod ar ryw fanylion ynghylch hanes a ffurf geiriau unigol, 
pethau nad ydynt yn dibynnu ar egwyddorion cyfiredinol. 

Llawer un sydd wedi gofyn i mi pam yr ysgrifennir e¢ gilydd yn Y 
BEIRNIAD yn lle eu gilydd. Nid mater o egwyddor orgraffyddol ydyw 
hynny, ond o hanes y gair ei hun. Diau yr ymddengys ew gilydd i’r 
darllenydd cyffredin yn awr mor gywir na all bod dadl yn ei gylch ; ond 
y rheswm pennaf am hynny ydyw bod e gilydd y Beibl wedi ei newid yn 
yr argraffiadau diweddar i ew gilydd, ac na chafodd y genhedlaeth hon 
fawr o gyfle i weld y gair wedi eisillafu’n gywir. Gan fod y rhagenw 
luosog wedi codi yn y personau eraill ar lafar (yn gilydd, ych gilydd), fe 
ddichon fod amheuaeth ai doeth ceisio dwyn y ffurf gywir yn ol; bid a 
fynno am hynny, fy amcan i yn awr ydyw dangos pa ffurf sydd gywir. 

Yn y lle cyntaf, gellir sylwi nad gilydd ydyw’r gair yn ei ffurf wreiddiol 
ond cilydd ‘ mate, fellow,’ yn cyfateb i céle yn yr Wyddeleg. Arferir y 
gair fel enw cyffredin mewn hen Gymraeg; er enghraifft, dywed 
Bleddyn Ddu am Fair: ‘‘ Duw ei Cheli fu ei chilydd.”” Gan hynny, 
y mae’n amlwg i bawb a Wyr rywbeth am dreigliadau’r cydseiniaid yn 
Gymraeg mai ew cilydd fuasai’r ymadrodd hwn ped ew fuasai’r rhagenw. 

Prif swydd y gair cilydd er yr oesoedd boreuaf ydyw dynodi “ un arall 
yr un fath”’; y mae’r priod-ddull hwn i’w gael yn yr holl ieithoedd 
Celtig. Fel hyn: o ben bwy gilydd, sef yw hynny yn llythrennol yn 
Saesneg ‘ from head to his fellow,’—o ben i un arall yr un fath ; o'r mér 
bwy gilydd o for i un arall yr unfath. Cyfieithais bwy yn ‘to his’; bw 
yw'r arddodiad ‘ to,’ a’r y ydyw hen ffurf 7, a ysgrifennir yn awr e7 ‘ his.’ 
Gwelir felly, gan mai ‘ his’ yw’r rhagenw, y dylai’r enw o’i flaen fod yn 
wrywaidd, ac felly y mae pen a mér yn yr enghreifftiau uchod. Gan fod 
gilydd ei hun hefyd yn wrywaidd diau na arferid enw benywaidd 01 
flaen; a chadarnheir hyn gan y Llydaweg a’r Gernyweg, lle’r arferir 
e-ben sef ‘ ei benyw,’ yn lle e-gile ‘ei gilydd’ ar ol enw benywaidd. 

Ond y prif arferiad ar y gair oedd ar ol pawb neu pob un ; a gwelir ar 
unwaith yng ngoleu’r uchod mor addas yw’r ymadrodd pob un et gilydd 
‘each one his fellow.’ ‘‘ Tangnofeddwyd pawb o naddunt a’i gilydd” 
meddir yn y Mabinogion (Llyfr Coch i. 295, mewn orgraff ddiweddar) ; 
ac medd Sion Tudur yn un o’i farwnadau— 


Yn iach weithian dan y dydd 
Y gwelom bawb 7 gilydd, 

h.y. ‘ Farewell now until the day when we shall see each his fellow.’ 
Nid oes angen efallai ddywedyd mai 7 yr ysgrifennid gynt y rhagenw a 
droes William Salesbury yn e¢ ; y pwne yn awr ydyw mai ¢ neu e ‘ his’ 
ydyw’r rhagenw, ac nid ew ‘ their.’ 

Mewn brawddeg negyddol fe ddodid yr un yn lle pawb, megis “ Ac 
nid atebai yr un mwy no’é gilydd’”’ ym Mab. y Llyfr Coch, td. 211—2, sef 
‘and neither answered more than his fellow.’ 

Rywbryd yn y bymthegfed ganrif fe ddechreuwyd gadael allan y 
geiriau pawb pob un neu yr un oO flaen ei gilydd, ac fe geir y beirdd 
yn canu fel hyn: dyma bennill o waith Gutun Owain : 


Ni a gawn drwy flaenau’r gwfdd 

Roi golwg ar 7 gilydd. 
Dengys y gynghanedd nad ein gilydd a ddywedodd ; ped arferasid ezn, 
ein cilydd fuasai’r ymadrodd, a pha synnwyr a wnai ein cilydd * our 
fellow’? Yr ystyr ydyw “rhoi golwg bob un ar ei gilydd ” ‘ to throw 
a, glance each one on his fellow,’ ond yn unig fod y geiriau bob un wedi eu 
gadael allan. Yr un modd William Llf¥n yn ddiweddarach : 


Natur gweilch hwnt ar y gwydd 
Gyd galyn gyda 7 gilydd. 

Dyna’r priod-ddull gan hynny ; yr eglurhad ydyw mai ‘ his fellow ’ ydyw 
ystyr yr ymadrodd, a bod pob un yn ddealledig o’i flaen; a chan mai 
pob un et gymar ac nid pob un eu cymar sydd gywir, felly hefyd pob un 
et gilydd ; neu, drwy adael y ddau air cyntaf yn ddealledig : ez gilydd. 

Dyna gystrawen Cymraeg llenyddol, a dyna gystrawen y Beibl: 
Yna y discyblion a edrychasant ar et gilydd . . . ar garu o honoch ez 
gilydd : fel y cerais i chwi ar garu o honoch chwithau bawb et gilydd...os 
bydd gennych gariad i’w gilydd, Ioan xiii,22, 34, 35. Byddwch ynunfryd 
a’t gilydd, Rhuf. xii. 16. Anherchwch e7 gilydd, 1 Pedrv. 14. Anwylyd 
carwn e7 gilydd, 1 loan iv. 7, gweler hefyd 11, 12. Prin y mae angen 
dywedyd mai yn y Beibl fel y cyfietthwyd ef y mae’r ymadroddion hyn. 
Yn yr argraffiadau diweddar y mae dynion a wyddai lai o Gymraeg na’r 
cyfieithwyr, ac a dybiai’n ddiau eu bod yn gwybod mwy, wedi “ cywiro ”” 
ez yn yr holl ymadroddion hyn i eu, eich, ein. Gwir fod y llygriad hwn 
wedi disodli’r hen briod-ddull ar lafar gwlad ; ond ni welwyd mohono 
mewn ysgrifen hyd yn ddiweddar iawn. A chan ei fod yn anghywir o 
ran ei ffurf, ac yn gwneuthur yr ymadrodd yn ddi-synnwyr, prin y tybiaf 
fod ganddo eto hawl i’w ystyried yn ffurf lenyddol. 

Pa fodd bynnag, fe welir yn awr, mi obeithiaf, nad mympwy o ddyfais 
Golygydd Y BrErrniap ydyw ez gilydd ond ffurf lenyddol gywir yr ym- 
adrodd ; Cymraeg y beirdd; a Chymraeg cyfieithwyr y Beibl. 


JIMS. 


ADOLYGIADAU 63 


ADOLYGIADAU 


Lloffion yr “ Ardd” : Barddoniaeth Anghyhoeddedig Robert ab Gwilym 
Ddu. GanCybi. Rhagarweiniad gan y Parch. Owen Davies, D.D. 
Pwllheli: arg. Richard Jones. Td.—127; pris ls. 6c. 


Ni thybiaf y camgymerwn lawer pe dywedwn mai Robert ap Gwilym 
Ddu oedd y coethaf o feirdd Cymraeg y bedwaredd ganrif ar bymtheg. 
Nid oedd ei amgyffredion yn eang, na’i wybodaeth yn fawr; ond yr 
oedd greddf yr ysgolhaig yn helaethach ynddo nag yn yr un 0’i gyfoedion 
nai ragflaenwyr er Goronwy Owen, ac 0’i gymharu a'r rhai a ddaeth ar 
ei ol, fel Hwfa Mon a Thudno, y mae’n angel gwyn. Nid ehedodd cyf- 
uwch a Dewi Wyn hyd yn oed mewn mynegiant ; o’r ochr arall, ni chaf- 
odd godymau cynddrwg. Er bod ambell gyffyrddiad rhodresgar fel 
‘¢ Maihafin”’ ac “iaith Omer ” yn ei waith, y mae’n rhyfedd mor lan 
ydyw o’r meflau hyn a anurdda iaith holl feirdd eioes. Fel enghreifftiau 
o berffeithrwydd ffurf, ystyrier yr em o awdl a ganodd ar ol ei unig 
ferch :— 
‘*Ymholais, crwydrais mewn cri ;—och alar ! 
Hir chwiliais am dani ; 
Chwilio’r celloedd oedd eiddi, 
A. chwilio heb ei chael hi.” 


New’r englynion a ganodd yn drigain oed wrth fyfyrio am flynyddoedd 
ei ieuenctid : 
“Fel y niwl o afael nant 
Y dison ymadawsant. 
* * * 
Myned sy raid i minnau—drwy wendid 
Tr undaith a’m tadau ; 
Mae ’mlinion, hwyrion oriau, 
A’m nos hir yn ymneshau.”’ 


Honnir mai Trebor Mai oedd “ prif Englynwr Cymru ”’ ; ond cymharer 
ei waith 4 gwaith Robert ap Gwilym yn nwy Ful Englynion Hifionydd ; 
a saif pertrwydd Trebor am ennyd wrth urddas a mawrhydi’r Du ? 
Casglwyd gwaith Robert ap Gwilym yn ei henaint ; a chyhoeddwyd 
ef dan y teitl Gardd LHifion, a than olygiaeth Caledfryn. Y mae’n 
ddiau fod y bardd ei hun wedi rhoi ar gadw yn y llyfr hwn bopeth o’i 
waith a ystyriai ef yn deilwng; ac os meddai un bardd yn ei ganrif y 
ddawn o’i farnu ei hun, Robert oedd hwnnw. Ni phrofodd Cybi yn ei 
Loffion fod y bardd wedi methu ; nac ychwaith ei fod yn ei ddyddiau 
olaf wedi canu dim hafal i flodau Gardd Eifion. Y mae’n lled sicr mai o 
fwriad y cadwodd y bardd ei ‘‘ awdl ariandlysog,” “‘ Cyflafan y Beirdd ”’ 
allan o’ilyfr. Eto, nid difudd ei chael yma, er ei bod wedi ymddangos 
o’r blaen yn y Traethodydd. Fe ddengys i’r rhai sy’n sén am feirdd yr 
oes hon yn dynwared yr hynafiaid nad oes yr un yn ddynwaredwr 
hanner mor slafaidd a Robert yn ei ieuenctid. Ac fe ddylai ddangos 
iddynt hefyd mai o’r ymarferiad hwnnw yr enillodd ef rym a gloywder 

eiarddull. Y mae'r penillion a eilw Cybi yn‘‘ Odlau Profiad,” td. 96—8, 
i'w cael yn gywirach yng Ngardd Hifion. Pan ddarllenais “ Yn dwyn 
fy meiau dan fy mron,” fe ddug y cam gwag ar gof imi mai “ fy mriw- 
iau ’’ oedd y darlleniad ; a bod y gan yn yr Ardd. Amy rhelyw, rhyw 
rigymau ydynt gan mwyaf, ac englynion, rhai yn dda, a llawer yn 
cynnwys gwallau na cheir eu tebyg yng ngwaith dilys y bardd. Os 
Robert a’u gwnaeth, nid fel hyn y’u gwnaeth ; ond nid oes yma ddim i 
brofi mai ei eiddo ef ydynt. Gwelaf, beth bynnag, un hen ffrind, “‘ Yn 
mangoed,” etc., td. 60; gwaith Dafydd Ddu Eryri yw’r englyn hwn ; 
ac fe’i ceir yn well a llawer cywirach yng Nghorff y Gainc, arg. 1834, 
“Ym mangoed,”’ etc., td. 148. 

Yn lle cael y farddoniaeth gyda’i gilydd heb wastraff geiriau, fe’i ceir 
wedi ei gwasgaru drwy ryddiaith Cybi. YY mae ef megis rhyw showman 
yn arddangos y bardd i ni; ac yn curo’i gefn ar ol pob perfformiad : 
**Mor naturiol, onide ?’”’ ‘“‘ Tlws, onide ?’”’ ‘“‘ Gwir iawn, onide ? ”’ ete. 
‘““ Chwareu teg iddo,’’ medd ef, pan ar fedr collfarnu llinell berffaith 
gywir, “Ein Duw ni sy dan ysol,” a chysura’r bardd drwy basio’r 
un ddedfryd ar un arall berffaith gywir 0 waith Dewi Wyn, “ Chwithau 
holl longau y lli.”” Ni fedr dyn yn ei fyw gael allan oi feddwl y pictiwr 
‘* Dignity and Impudence,’’—y ci mawr a’r ci bach. Gweddusach yn y 
golygydd fuasai mwy o wyleidd-dra a llai o ymgais at ddonioldeb. 
Ceir gwell syniad o’r bardd yn rhagair Dr. Davies ; ond nid teg ei ddar- 
lun yntau ohono fel plentyn mawr yn meddwl gormod o’i waith. Nid 
oedd neb yn ei oes a ddeallai gamp ei gelfyddyd cystal ag ef ei hun. Y 
mae hyn yn wir am lawer oY meistriaid ; mor sicr oedd Horas 07 
anfarwoldeb, ac mor ddifloesgni y daroganai amdano! A phwy a feia 
sheddyw ar Oronwy am ddilyn ei ol ? | 

Dywed Cybi am ei lyfr ‘‘ Nid oes ynddo ddim geir yn Ngardd Hifion,” 
td. 8; ond, td. 10 “‘ gwel y ceyfarwydd un neu ddau o flodau Gardd 
Eifion yn y Lioffion.”” Yn enw’r Gwirionedd ynte, paham na ddilewyd 
y gosodiad cyntaf ? Ceir peth tebyg ar y td. olaf, fel petai pob Gai a 
sgrifenasail Cybi yn rhy werthfawr i’w ddileu er na bai wir. :- 4 

Ni fynnwn er dim roi argraff nad oes yn y llyfr lawer o bethau ree th 
eu cadw ; a diameu ei fod yn llyfr a rydd bleser mawr i lawer. 


J.M.J. 


Y Ford. Gany Parch. T. Valentine Evans. Treforis a Clydach: Jones 
ai Feibion, 1911. Td.—136. Pris ls. net: 


CrerIr yn y llyfryn hwn dair ar ddeg o bregethau a draddodwyd i i blant 
yng nghapel Calfaria, Clydach ; a phregethau i blant yn wir ydynt, ac 
nid anerchiadau a roddwyd o flaen plant gan Wr a’i holl fryd a’i lygad 
ar gynulleidfa o bobl mewn oed y tu cefn iddynt. Mae’r awdur wedi 
myned i mewn i fyd y plant, ac yn troi yn hamddenol yn eu mysg ; 
gwelir aml “‘ ddyn y plant ”’ y dyddiau hyn yn bwrw o’u blaen doreth o 
syniadau trwsgl, trymion, mewn geiriau trwsgl, trymion, a esbonnir 
yn fynych drwy eiriau Saesneg mwy trwsgl na hynny ; nid felly mo 
hwn, caiff plant Capel Clydach wersi syml mewn Cymraeg swynol a 

thipyn o flas y Deheudir arno.f Da gennym weld hyn; eithaf peth 
fydd i blant y Gogledd ddysgu adnabod llafar y De; nid oes yn y llyfr 

ond ychydig frawddegau na allent eu deall yn ddidrafferth. Yma ac 
acw, cawn air Saesneg nad oedd angen yn y byd am dano, yn enwedig 
mewn llyfr printiedig, er enghraifft, td. 42, sod yn lle tir ; td. 24, part yn 
lle rhan ; ond yr oedd Mr. Evans yn llygad ei le pan roes air fel blinds 
(td. 24) yn hytrach na gair Cymraeg anhyspys y byddai raid ei egluro 
& gair Saesneg mewn cromfachau, neu shop (yn lle’r casbeth maelfa),— 
hen air da sydd cyn hyned a Dafydd ap Gwilym a ganodd am 


Yr anad! oll a’r wyneb 
Fal aroglau siopau Siéb. 


Onid gwell fyddai newid orgraff geiriau fel cdénu, a parotot ? Nid hoff 
gennym ychwaith gystrawen y brawddegaua ganlyn: rwy amichi... 
t gofio (td. 23); mae ambell un ddim yn foddlon 7% fod lawr (td. 101) ; 
mor barod y mae i fynd a ni lle bynnag y byddom am (td. 102); wedi vr 
gweithiwr caled 2 orffwys (td. 24). 

Ag eithrio ychydig frychau fel y rhain, mae’r llyfr yn dda drwyddo. 
Rhwng pob pregeth a’i gilydd, ceir penillion gan feirdd adnabyddus ; 
maent wedi eu dethol yn ofalus ar gyfer y bregeth ac yn hawdd eu deall 
au cofio. EHistedded plant Cymru o flaen Y Ford hon, a chant bryd o 
fwyd blasus a maethlon. Cofied pawb eiriau Ieuan Fardd— 


Y cyfaill goreu cofia 
A lleufer dyn yw llyfr da ; 


ac i blant, nid y lleiaf o’r cyfeillion hyn yw llyfr Mr. Valentine Evans. 
Bangor. T. HUDSON-WILLIAMS. 


Diwinyddiaeth Gristionogol. Cyfrol II. Gan y Parch. Owen Evans. 

(Porthmadog). Cyhoeddedig gan yr Awdur. Td.—224. Pris 3s. 
Yr ail o dair cyfrol ar Ddiwinyddiaeth Gristnogol yw’r gyfrol hon. 
Y mae iddi dair adran fawr, sef Person Crist, Gwaith Achubol Crist, a 
Gweinyddiad y Prynedigaeth. Ceir o dan yr adrannau hyn ymdriniaeth 
ofalus a gwrol. Darllenodd yr awdur yn helaeth iawn, ac nid yw'n 
wr rhwydd i’w fodloni. Ni phair enwau fawr ddychryn iddo, eithr 
mynega’i feddwl heb na phryder nac ofn. Cais roi barn deg ar yr hen 
ddaliadau fel ar y newydd, ac, ar y cyfan, ei awydd yw cerdded rhagddo. 
: Byrrybudd a gefais i wneuthur y tegwch a garwn a’r gyfrol, a hwyrach 
yr ymddengys rhai o’r nodiadau a ganlyn dipyn yn anhrefnus neu an- 
nheg. Bid a fynno, nid oes i mi ond traethu’r hyn sydd gennyf yn null 
eofn yr awdur ei hun. Ymddengys i mi na wnaeth Mr. Evans degwch 
ag ef ei hun, heb son am eraill, wrth ddechreu fel y gwnaeth. Dechreu- 
odd yn rhy agos i'r canol, heb roi’r sylw dyladwy i’r feirniadaeth 
destunol a llenyddol ar y Pedair Efengyl a llyfrau eraill y Testament 
Newydd. Dywed am yr Efengylau: “ Nid oes unrhyw arwydd fod yr 
Efengylwyr yn ceisio tynnu darlun yn yr Efengylau. Adroddiadau 
syml ydynt o’r hyn a welsant ac a gly wsant, ac a deimlodd eu dwylaw am 
Air y bywyd”’ (td. 13). Anodd dywedyd hyn am Efengylau Marc a 
Luc, beth bynnag am yr Efengyl sydd wrth enw Mathew. Gofyn Mr. 
Evans, ac mewn peth syndod: “ Pa fodd y gall y beirniaid fyned tucefn 
ir Testament Newydd ?” (td. 50). Nid oes gennyf ond ei gyfeirio at 

Oyf. Il. Rhif 1, 5 

waith Hawkins a Harnack a’u cyffelyb. Dywed am Schmiedel: «nid 
yw'n fodlon cydnabod mwy na naw o adrannau dilys yn yr Efengylau 
Cydolygol”’ (td. 50). Dylasai wybod i Schmiedel, ers tro bellach, ei 
egluro’i hun, a dangos mai naw o fannau 7 gychwyn ohonynt oedd yr 
adrannau a nodir. Go arw yw’ driniaeth a ga Loisy a Wrede, ond 
paham y cyplysir Martineau a Wrede fel “ ysgrifenwyr diweddar ” ? 
(td. 26). Disgwylid gair am Wellhausen ar “ Fab y Dyn,” ac am feirn- 
ladaeth Dalman. GwWyr yr awdur am y feirniadaeth ar y bedwaredd 
Efengyl, ond ni sonia am werth Llyfr y Datguddiad. Hoffwn fwy o 
sylw i’r feirniadaeth ddiweddar ar ysgrifeniadau “Ioan.” Cadwai hyn 
Mr. Evans rhag dianc o’r fagl, fel y gwna, ar dud. 26, wrth ddywedyd : 
“Mor bell ag y mae yr Efengylau Cydolygol yn tystiolaethu, ni ddat- 
ganodd yr Jesu yn ffurfiol mai Efe oedd y Messia (eithr gwel Ioan iv., 
26)” !  Dyry Mr. Evans bwys mawr ar werth hanesyddol yr Efengylau 
ac o ganlyniad, disgwylid iddo wynebu’r anawsterau’n llwyrach. Y 
mae’r un peth i’w ddywedyd ynglfn 4’r defnydd a wneir o wybodaeth 
Paul am Grist. «Mor fanwl yw gwybodaeth Paul am y Swper Olaf ” 
medd Mr. Evans (td. 45). Beth ped atebid mai o ben Paul, neu o’r 
eglwys genhedlig, y daeth y wybodaeth i gyd ? Beth fu dylanwad y 
mysteries ar yr ordinhad ? Ychydig yn rhy rwydd ywvr ymdriniaeth 
ar dud. 49, a da fyddai i Mr. Evans wynebu Hatch ar hyn. Ceir 
arwyddion o gyffelyb wendid drwy’r gyfroli gyd. A dychwelyd at yr 
Efengylau, ymddengys i mi mai cilio rhag rhai o’r anawsterau a wna’r 
awdur wrth sén am adroddiadau Mathew a Luc o enedigaeth yr ITesu. 
Beth am yr achresi sy’n olrhain yr Iesu drwy Joseph ? Beth am destun 
Math. i. 16? Cyn y gellir adeiladu, rhaid edrych yn fanylach o lawer 
ar y sail. Eto, a chymryd y Testament Newydd fel llenyddiaeth 
ysbrydoledig a dianhawster, y mae adeiladu Mr. Evans, yn yr adran 
gyntaf, yn ganmoladwy. Y mae’r hyn a ddywedir am y Temtiad yn 
rhwym o fod yn bur agos i’w le, er y gallesid rhoi gofynnod ar ol y 
frawddeg: ‘Pe gallai dyn adnabod gwir gymeriad y demtasiwn, a’i 
chanfod cyn iddi ddod, byddai ganddo braidd sicrwydd am fuddugol- 
iaeth ”’ (td. 8). Rhy gryf o lawer, yn wyneb Browning ac eraill, yw’r 
frawddeg hon ar dud. 15: ‘Os oes Duw yn bod, ac os ydyw yn Fod 
Moesol, mae dweyd fod pechod yn elfen anhebgorol yn natblygiad ei 
greaduriaid yn gosod y sarhad mwyaf yn bosibl ar ei gymeriad.”” Ceir 
yma sylwadau cywir iawn ar ystyr y term Logos, ac ar werth Crist 
Hanes, ond dylesid cofio i’r eglwys fyw, wedi marw o’1 thystion cyntaf, 
heb fod ir Ysgrythyrau eu hawdurdod lawn, a dywed Papias (Eus. 
H. E. iii. 39) fod yn well ganddo air ar dafod leferydd un a welsai’r 
tystion na’r llyfrau eu hunain. Go amwys .yw dywedyd: “Ni fu 
gan Ariaeth o’r braidd le yn hanes yr Eglwys ”’ (td. 35) ; a pheth, gyda 
llaw, yw ystyr y frawddeg, ar dud. 73, lle y dywedir mai cyngor 
Chalcedon oedd y “ cyntaf, ar ol cyngor Nicea, i ffurfio credo”? 
Am resymau a nodwyd eisoes, y mae’r bennod ar Ymgnawdoliad y 
Mab yn bur anfoddhaol, ac 0’i chymharu a rhai o ddywediadau’r bennod 
nesaf ati, ar Berson Crist mewn Hanes, gallesid cymhwyso ati eiriau 
Mr. Evans, ar dud. 59: y mae “ yn fwy cywrain nag o sylweddol,” aml 
dro. Dywedir nad oes modd rhannu Duw, ac eto ei bod yn bwysig 
cofio, er mai y mab a ymgnawdolodd, fod y Duwdod yn gyfan ynddo ”’ 
(td. 59). Acer hyn oll, dywedir « Nid ydyw yr Ymgnawdoledig byth 

yn gadael yr Ymgnawdoliad ” (td. 88). O’r braidd y credaf y deil y 
gyfatebiaeth rhwng trindod “ ysbryd diranedig dyn’”’ a’r “ Personau 
Dwyfol.” Nirydd yr awdur lawer o le i athrawiaeth yr Ymwacad, ac 
annigonol i rai fydd y sylw a delir i Phil. ii. 5—8 (td. 80). Mynnir na 
roddodd y Mab heibio un “briodoliaeth”’ yn Ilythrennol (td. 90). 
Perthynai i’r priodoliaethau “ anfeidroldeb mewn ansawdd,’’ medd Mr. 
Evans, gyda Martensen. Gwaith anodd fyddai esbonio “ Holl-bresen- 
oldeb”’ y Mab yng ngoleuni “intensive infinitude”’ ; ac ni ddwg yr 
enghreifftiau o “ wybodaeth oruwchnaturiol’’ yr Iesu (td. 90) argy- 
hoeddiad cyflawn, am eu bod agos, os nad i gyd,o’r Efengyl yn ol 
‘‘Toan.”’ Wrth son am Ariaeth, dywedir: ‘Troai y ddadl oddeutu 
dau air: homoiousion a homoousion.’’ Prin y mae hyn yn gywir am 
ddechreu’r ddadl, oblegid ni ddaeth sén am homoiousion hyd ail gyngor 
Sardica yn 357 a.p. Methaf a deall hefyd beth ywr gwahaniaeth 
rhwng Mr. Evans a Dr. Sanday (td. 94). Cred y ddau, hyd y gwelaf fi, 
yn yr hyn a elwir yn “ is-ymwybyddiaeth ” y Duw-ddyn. 

O wynebu’r ail adran, teimlir fod Mr. Evans ar ei dir ei hun. Gwyr 
yn dda am y “ damcaniaethau ”’ oll, a beirniada’r ‘‘ Gosbedigaethol ”’ 
ar “ Lywodraethol’”’ yn drwyadl. Teifl gryn lawer o oleuni newydd ar 
y ‘‘ Ddamcaniaeth Bersonol a Moesol,” ac nid oes galw am sylwadau 
beirniadol, ond ar gyfrif yr hyn a ddywed am gadwedigaeth dynion “ dan 
yr Hen Oruchwyliaeth ” (td. 162—3). Go ffurfiol yw’r ymdriniaeth, 
am na rydd yr awdur le i’r gwirionedd nad yw amser yn bod i Dduw, ac i 
ystyriaethau fel “ aberth dragwyddol ym mywyd Duw ” a’r “ [awn yn 
ffaith i Dduw erioed.” Anghofiwyd sdn eilwaith am gyflwr y cen- 
hedloedd na feddant hyd yn hyn wybodaeth am waith achubol Crist, ond 
gellir dyfalu’r cwrs a gymerid. Hwyrach mai gwendid pennaf yr adran 
ywr bennod ar Ddysgeidiaeth yr Ysgrythyr. Cesglir na Wyr yr awdur 
ddigon am ddatblygiad crefydd yn Israel. Er dywedyd fod “ y gyfun- 
drefn Lefiticaidd yn firwyth cwrsweithrediad maith o ddiwygiadau”’ 
(td. 99), o'r braidd y cedwir hyn mewn cof. Nid y gred gyffredin 
ymhlith beirniaid yw i ‘“‘ Moses ad-drefnu yr aberthau,” ac y mae son 
‘am eilun-addoliaeth ”’ fel pechod rhyfygus (td. 101) yn gofyn eglurhad. 
Pe dywedasid “‘ aml-dduwiaeth,” buasai’r awdur ynnesi’wle. Ni ddar- 
fu eilunod o Israel am ganrifoedd wedi dyddiau Moses. Oni addolid 
Jehofa dan y ffurfo ych ? Y maes6n am faddeuant Dafydd “ ar wahan 
i aberthau’r gyfundrefn seremoniol,’”’ yn ddiystyr i’r neb a Wyr hanes 
datblygiad y gyfundrefn honno. Gwaith ysgol ddiweddarach na 
dyddiau Samuel yw 1 Sam. xv. 22 (td. 103), ac y mae nodi 
datganiadau cryfion fel eiddo Esaia a Jeremia fel ‘‘ ymadroddion yn 
codi o deimladau cynhyrfus”’ yn bradychu anwybodaeth o’r 
‘‘ cwrs-weithrediad.”’ Drachefn, y mae sylfaenu cymaint ar yr 
aberthau (td. 159) yn bur anffodus, a themtir dyn i ofyn i Mr. Evans 
—at bwy yr anfonid y bwch dihangol ? Aca wyddai Origen hynny ? 

Yn yr adran olaf, dyry’r awdur inni ffirwyth meddwl yn eglur ar 
Etholedigaeth Edifeirwch a Ffydd, etc. Er na chydolygir 4 phopeth a 
ddywedir, ni ellir darllen yr adran heb deimlo fod yr awdur fynychaf ar 
dir diogel. Hwyrach fod Israel yn gywir wrth briodoli etholedigaeth 
iddi ei hun, ond byddai’n ddiddorol gwybod barn yr Almaenwr a’r 
Persiad am y frawddeg hon: ‘“ Ymddengys fod Prydain felly yn y 
cyfinod hwn”’ (td. 180). 

Diameu y geilw ffurf lenyddol y gyfrol am beth sylw. Dywedir i’r 
Parch. D. Tecwyn Evans edrych dros y llawysgrifau a’r proflenni, ac i 
hynny gadw’r gwaith “yn lan a pherseiniol.’’ Dengys y dyfyniadau 
uchod pa faint o lendid a pherseinedd sydd yng Nghymraeg Mr. Evans. 
O’r braidd y ceir tudalen glan oddiwrth wallau, o glawr i glawr. Deuir 
ar draws ymadroddion fel «‘ Ymddengys prawf a themtasiwn i fod yn 
anatodol’”’ ac “‘ond pa fath deyrnas ydoedd i fod?” (td. 5). Ceir 
enghreifftiau o Wesleaeth fel “ yn ei ystyr hollol ”’ drachefn a thrachefn. 
Defnyddir “ gyda” yn lle “a4” droion dirifedi bron, megis yn “ am 
undeb gyda Duw”’ (td. 57). Sonnir am “yr ysgol hanesyddol-gref- 
yddol”’ (td.34), am ‘ feirniaid uchel-ryddfrydol ”’ (td. 37), am “ hanfodol 
fabol”’ (td. 58), ac am “ hanfodol-gymdeithasol”’ (td. 93). Ceir 
*‘ tuedd-beniad ”’ (td. 86) ac “ yng nghanolbwynt ei fod” (td. 116), a 
dwy engraifft o frawddeg fel “y pwynt i ba un” (td. 143, a 221). Y 
mae’n digwydd ffurfiau fel ‘ atdaliad’’ a “ disgibliaethol,” a cheir o 
leiaf dri gwall argraffu, sef <«‘ cyfrifofdeb ’’ am ‘ cyfrifoldeb ’’(td. 98), 
‘“‘ yng ngalon ”’ am ‘“‘ yng nghalon“’ (td. 205), a ‘* Horas ’’ am “ Horus ” 


(td. 68). 
GWILI. 


Guth 6n mBreatain, i. Llais o Gymru, Danta is Amhrain, Tadhg 6 
Donnchadha (Torna), d’aistrigh on mBreatnais. Dublin: M. H. 
Gill a’i Fab. Td.—64. Pris Swllt. 


FFRWYTH yr ymgyfathrach ddiweddar rhwng gwahanol adrannau teulu’r 
Celt yw y llyfr hwn, ac ernes hefyd o lu o rai tebyg yn yr amser a 
ddaw, fel y cryfha’r awydd yn ein mysg am adnabod ei gilydd yn well. 
Rhoddes y bardd Gwyddelig enwog, Torna, ni yn ddwfn yn ei ddyled 
trwy gyfieithu rhai o bigion ein barddoniaeth i’w iaith ei hun, er nad 
pigo’r goreuon a wnaeth, nac a geisiodd, ond pigo siamplau. Fel y 
dywed ef ei hun yn ei ragair, “ Yr oedd gennyf ddau amcan wrth 
gyfieithu’r caniadau hyn. Y prif amcan oedd rhoddi rhai o geinion yr 
Awen Gymreig mewn Gwyddeleg, fel y byddai gan fy nghydwladwyr 
syniad cywir am dani. Iaith led wan ywr Wyddeleg weithian, a 
gwaith megis drwy hun a fu ynddi ers llawer blwyddyn. Hynny @ i 
gwnaeth yn annigonol at lawer o’r gwaith a berthyn i lénachelfyddyd y 
dyddiau hyn. Nid felly y mae’r Gymraeg; aeth hi ymlaen yn gyson. 
Defnyddiwyd hi gan res o brydyddion a llenorion nes ei gwneud yn 
atebol at holl ofynion bywyd yr oes hon. Felly, y mae hi yn esiampl 
dda i’r Wyddeleg sydd yn cychwyn ar yr un ffordd. Yr ail amcan oedd 
fy mod yn gobeithio y cynorthwyai y llyfr bach hwn i wneud rhwymyn 
cymwynas a charedigrwydd rhwng pobl Cymru 4 phobl Iwerddon, peth 
a fyddai yn fuddiol i’r naill a’r Nall o honynt yn erbyn y gelyn, canys yr 
un gelyn sydd ganddynt.”’ 

Diolch am gymaint a hyn o glod i’r Hen Jaith am bara mor ystwyth 
ei chymalau yn ei hen ddyddiau. 

Dechreuir y gyfrol a chyfieithiadau da o rannau o gywyddau Dafydd 
ab Gwilym ir Deildy, i Fedd y Bardd, ’r Wylan, i Forfudd, ac ir 
Niwl. Rhwydd y cydnebydd pob Cymro mai gormod fyddai disgwyl i 
neb allu troi geiriau llanw cynghanedd yn ganu awenyddol mewn iaith 
arall, heb weithiau ystumio peth ar yr ystyr. A chofio mor ddyrys 

yw rheolau barddas Gwyddelig, ymgeidw Torna yn wych rhag y bai, 
ond hwyrach fod lle i rwgnach iddo wneuthur cam 4 chwpled Dafydd : 


Y mae gwylanod y mor, 
A ddon’ fil i ddwyn f’elor. 


Fel hyn y troir ef ir Wyddeleg, 


Na bainein on mhuir, go modh, 
is clairfheidh cuir dom iomchor. 


Esbonnir clairfheidh mewn nodyn fel ‘ miolta muighe, no girrfheidh,’ fel 
petai gwylanod ac ysgyfarnogod yn barod i gludo’r elor ; ieuo angym- 
harus i'r eithaf. Tybed nad cymryd mil yn yr ail linell fel yr un ‘mil’ ag 
sydd yn milgi, trych/fil, &c. (anifail) a wnaeth y cyfieithydd yn lle mil (deg 
cant) ? Cynhebrwng gwych fuasai mil 0 wylanod i fardd, ond amheuaf 
addaster ysgyfarnogod i gludo elor yn esmwyth a barnu wrth eu dull o 
redeg. Heb fanylu ar fanion, credaf fod y cyfieithiadau yn bur llwydd- 
iannus. Yn arbennig, dysgodd Nant y Mynydd Ceiriog “ sisial ganu ”’ 
Gwyddeleg yn dwtnais ryfeddol, gan ymgyfenwi yn fawr ei llediaith fel 
‘¢ An Srothan Sleibhe.’’ Digrif iawn yw “ Cerdd y Trén ”’ (Ceiriog), a 
«‘ Spectol Taid ” (T. J. Williams). Ceir amryw o ganiadau Alun, Huw 
Morus, Wil Hopkin, Talhaearn, a Gwynn Jones, heb son am eraill ar 
amryfal destunau, ac ar y diwedd ‘‘ Hen Wlad fy Nhadau ”’ fel Gwy- 
ddeles, ac yn edrych yn gartrefol iawn megis y gweddai, yng ngwisg 
ei chyfnither. 

Gobeithiwn yn fawr yr aiff Torna ymlaen i roi chwaneg o drosiadau 
celfydd a phrydferth i’n brodyr Gwyddelig 0 delynegion goreu Cymru ; 
ac y cymer un o’n beirdd ninnau y gorchwy!l mewn Ilaw o dalu’r pwyth 
drwy droi ceinion yr Wyddeleg ir Gymraeg megis y dechreuodd rhai o 
honynt eisoes. 

IFOR WILLIAMS. 


Hunangofiant Tomi, gan E. Tegla Davies. Llyfrfa’r Wesleaid, Bangor. 
Td.—123. Pris Swllt. 


CyNNYG, a hwnnw yn gynnyg llwyddiannus iawn, yw'r llyfryn destlus 
hwn, ar roi penodau o fywyd bachgen gwledig o’r dosbarth gweithiol. 
Nid yw Tegla yn credu mewn gorlliwio. Dewisodd fachgen naturiol 
o’r math mwyaf cyffredin, heb ormod o dalent na rhy fychan, heb fod 
yn rhy ddrwg, nac ychwaith yn boenus o dda, fel y rhai a bortreedir 
mewn llyfrau Saesneg i blant, nes ein dychrynu rhag bod yn rhy dda 
rhag ofninifarw ynieuanc ; ond yma dywed bachgen direidus, sylwgar, 
calon dyner, ei hanes yn ei ddull a’i eiriau ei hun. Ni chyferfydd dim 
anghyffredin iawn ag ef; serch hynny, y mae bywyd syml gwlad yn 
awnach o’r diddorol ac o wir arwriaeth nag a feddyliodd rhai, a dis- 
grifir yma gyda llawer o gynildeb cain fyd y gwerinwr Cymreig fel y’i 
gwelir gan ei fab. Nid oes yn y stori liwiau ysblennydd, meddaf eto ; 
ond i ni, blant y werin, darlun cywir yw o’n cartrefi. Deffroir clychau 
atgof i ganu am gyfnod mabolaeth pan oedd bywyd yn ddiddadl yn 
werth ei fyw, a’r llygaid glas heb flino ar weled. 

Er fod Tomi yn hollol unplyg ac anymwybodol ohono’i hun, ac hwyr- 
ach am hynny, gyr ei stori ni yn deilchion gan chwerthin bob yn ail @ 
thynnu lleithder i’n llygaid. Credaf mai’r mwyaf gorchestol o’r penodau 
yw yr olaf, sef ‘“ Stori Taid,’’ gan mor berffaith true to nature ydyw. 
Anodd credu mai creadigaeth dychymyg ac nid darn o fywyd a geir 
ynddi. Ceidw Tomos Jones y Tad ei gymeriad ei hun drwy’r llyfr, 
gwr tawel, digyffro, yn byw dan gysgod ei wraig Sarah Jones ; ac ar oli 
ni ei hadnabod hi, ni synnwn ddim mai “‘ Tomi Sarah Jones ”’ oedd enw 
arwr yr hunangofiant, ac mai Tomos “Sarah Jones” oedd ei dad. 
Gwych iawn yw’ disgrifiad o Tomi yn cael trowsus llaes rhesog am y 
tro cyntaf, ac yn cerdded y ffordd dan chwibianu a rhwbio ei goesau 
yn ei gilydd i glywed y siffrwd dynol oedd yn cydfynd 4'i symudiad. 
Buan y dysgodd er cyhyd ei lodrau, mai “‘ un o blant y tonne ”’ ydoedd. 
Gwelais aml Domi, fel yntau, yn cychwyn am y chwarel yn ei “ drow- 
sus llaes melfared gwyn”’ cyntaf, a’r un gogoniant yn ei lygaid, a’1 
glustiau yr un mor effro i’r hyfryd s#¥n hwnnw. Diolchwn i Mr. T. J. 
Roberts, un o fechgyn Ysgol Sir Bethesda, am ei ddarlun penigamp o 
Tomi a’i wén yn dechreu fferru ar ol clywed y cwestiwn, “‘ Machgen i, 
pwy ydi dy deiliwr di?”’ Prin y medr neb wrthod cymryd ei fwynhau 
yn aruthr wrth ddarllen ‘“‘ Nymbar 4,” a’r “‘ Inis,”’ yn enwedig yr olaf, a 
medr aml adroddwr a ymdagodd yn ieuane ar y llwyfan gydymdeimlo 
ir byw avr “ Buddugwr.”’ Hir oes i “‘ Tomi Sarah Jones”! 


IFOR WILLIAMS. 


Llawlyfr ar Areithyddiaeth. Gany Parch. H. Levi Jones (Ialog), Croesor 
Penrhyndeudraeth. Gwrecsam: Hughes ai Fab, 1911. Td-— 
viii., 120. Pris Is. 6c. 


Yr oedd y llyfryn hwn yn gyd-fuddugol yn Eisteddfod Colwyn Bay. 
Gan mai EHlocution oecd y geiriad Saesneg yn rhaglen yr Histeddfod, 4 
thraethu araith yn unig yr ymdrinir yn y llyfr ; mewn ystyr, y mae’n fwy 
o lyfr ar adrodd nag ar areithio. Fel rheol, tipyn yn siomedig ydyw 
- llyfrau ar y gelfyddyd hon; ac ni ddisgwyliwn innau wrth agor y llyfr 
hwn gael ynddo ddim o werth. Ond y tro hwn cefais fy siomi or 
ochr oreu ; y mae’r llyfr yn un sylweddol a da, ac yn cynnwys Nawer o 
wybodaeth fydd yn werth i’r neb a fynnai ddysgu adrodd ac areithio yn 
Gymraeg ddal arni. Elfennol, wrth gwrs, ydywr ymdriniaeth ar y 
seiniau ; ond nid oedd modd yn y terfynau hyn iddi fod yn fanwl iawn. 
Nid cywir y ffigur sy’n dangos y ymhellach yn ol yn y genau nag a ; 
nid iawn chwaith yw’r disgrifiad o sain Jl, lle dywedir am chwalu’r 
anadl heibio ochraw’r tafod ; y peth sy’n hynodi ll ydyw mai ar un ochr 
y seinir hi,—ar y ddehau gan y rhanfwyaf. Ond nid yw camgymeriad- 
au o'r fath yna o fawr bwys, gan nad oes ar Gymro angen cyfarwyddyd i 
seinio y nac Jl. 

Y mae’r rhannau ar acen a phwyslais yn dda; a diameu y bydd y 
bennod ar y pwne olaf yn agoriad llygaid i lawer. Dywed yr awdur 
fod yr acen ar y drydedd sillaf o’r diwedd yn meddwdod a gweddwdod : 
gwir mai ar yr e y mae hi, ond nid iawn son am yr w fel sillaf, na’i chyn- 
hanu felly ; médd’dod a gwéedd’dod ydyw seiniau cywir y geiriau, ac nid 


« 

oes angen taflu’r acen Gymraeg o’i lle oherwydd bod yr w gydseiniol, nad 
ysgrifennid ac na seinid yn y bedwaredd ganrif ar ddeg, wedi ei dwyn i 
mewn gan ysgrifenwyr diweddar. Wrth gwrs, y mae modd eto seinio’r 
w fel cydsain; ond llawer gwell yw gadae lyr w allan yn hollol na’i 
seinio’n sillaf. Un pwynt arall: dywed yr awdur fod y llafariad yn hir 
yn y sillaf acennog olaf yn parhau, paratoi ; gall fod felly mewn rhannau 
o Bywys; ond nid yw yn unman arall. 

Nid oes dim 0’i le mewn annog seinio pob llythyren yn eglur ; ond prin 
y gellir cytuno a’r cyngor i seinio pob gair ar ei ben ei hun. Nid oes 
dorr rhwng geiriau a’i gilydd mewn iaith naturiol ; acelfen beiriannola 
chroes i natur yw dwyn y fath dorr i mewn wrth siarad yn gyhoeddus. 
Y gamp ydyw seinio pob gair yn eglur heb roi gagendor rhyngtho 4’i 
gymydog; gall pob llafarwr da wneuthur hynny’n glir, a dyna’r néd i 
gyrchu ato. 

Diau na ellir erbyn hyn ddisodli’r aceniad Seisnig a roddir i rai o 
enwaur Beibl; ond mwy Seisnigaidd na’r Sais yw dywedyd Nebu- 
chodonosor, fel yr anogir yma, yn lle Nebuchodonosor, fel yr acennid ef 
gan ein tadau. Da gennyf weled Mr. Jones yn cymeradwyo Capernaum 
a Nathanael. Dylasai roddi Barabbas i mewn hefyd, fel y seinir ef gan 
Saeson diwylliedig, i rybuddio Cymry rhag y gor-Seisnigyddiaeth 
Barabbas a glywir weithiau. 

Dyry’r awdur yr hen reol beiriannol ynghylch sefyll tra rhifer wn lle 
bo comma, dau lle bo semi-colon, ac felly ’mlaen. Ond chware teg iddo 
dywed yn y frawddeg nesaf, ‘‘ Nid yw y rheol hon i’w dilyn yn fanwl.”’ 
Gwell fuasai dywedyd nad ydyw i’w ailyn 0 gwbl, ond fod y darllenydd i 
arfer eisynnwyr. Yn wir fe ddangosir yn ddigon eglur gan Mr Jones 
fod eisiau gorffwyso’n fynych heblaw ar atalncdau; a rhoddir cyfar- 
wyddiadau clir a phur gywir ar y pen hwn. Da gennyf hefyd weld yr 
awdur yn dywedyd “ Fel rheol dylid gorffwyso ar ddiwedd pob llinell 
farddonol,”’ lle na bo rhyw reswm penodol dros beidio. Nid oes dim 
mor wrthun a’r cais i ddarllen barddoniaeth fel rhyddiaith, os nad yw’r 
eithaf arall o ddarllen y mesur yn unig heb roi cyfrif ac acen naturiol na 
synnwyr. Yn hyn eto y llwybr canol yw’r goreu: darllener yn ol y 
synnwyr ar bob cyfrif, ond na ddiystyrrer y mesur—nid i’w ddiystyrru 
yr acthpwyd i’r drafferth i’w saernio. 

Dyma eto gyngor rhagorol: ‘‘Sicr ynte fod i ystum briodol le mawr 
mewn. areithio effeithiol. Ond gwylier rhag ei gorarfer na’i chamarfer, 
onide, fe 4’n waeth nag ofer.”’ Er y cyngor da hwn, ni all y symudiadau 
a@ gymeradwyir yn y td. 66—8 beidio ag ymddangos yn ormodol, o’r 
hyn lleiaf y maent yn edrych yn rhy ymwybodol o lawer ar bapur. 
Ond gall yr adroddwr ieuanc eu hastudio, ac ni ddaw drwg o hynny, 
ond iddo ddethol yn unig yr ysgogiadau a fo’n berffaith naturiol iddo 
ef ei hun, a chofio bob amser mai’r gras rheitiaf yn hyn o beth yw 
gras ataliol. 

Ar ddiwedd y llyfr, ceir ychydig ddarnau i’w hadrodd. Y mae gwisg 
lenyddol y gwaith yn lan: ychydig iawn o wallau fel terfynnau (yn lle 
terfynau) td. 50, a nac (yn lle nag) td. 53 a geir ynddo. Y mae’n bleser 
gennyf roi cymeradwyaeth galonnog iddo. Bote 

Sosialaeth. Gan y Parch. D. Tudwal Evans, Casnewydd ar Wysg. 
Abermaw: Wm. Jones a’i Fab, Argraffwyr. Td.—144. Pris ls. 


RHYFEDD mor amheus a drwgdybus 0 Sosialaeth yw’r Cymry gan mwyaf 
hyd ynhyn. Yr egwyddor sylfaenol sy’n gorwedd o dan bob cyfundrefn 
o sosialaeth ydyw fod dyn i fyw nid iddo’i hun ac er ei fwyn ei hun, ond i 
gymdeithas, ac er ei mwyn. Onid dyna egwyddor sylfaenol Cristion- 
ogaeth hefyd ? Onid hunan-aberth dros y lliaws ydyw’r uchafbwynt a 
gyrhaeddodd hi? Rhyfedd fod pobl mor gristionogol a ni mor ddall i 
brif egwyddor ein crefydd pan ddadleuir drosti fel egwyddor wleid- 
yddol. Ac eto nid yw’n rhyfedd chwaith pan ystyrrir mor llawn o’r 
hunan wedi’r ewbhl ydyw’n crefydd. ‘‘ Beth ddaw o honof fi? Dyna’r 
pwne mawr i mi.” Onid hyn yw byrdwn y Seiat ? Ac nid yw ond 
hunanoldeb. “ Arall-fydolrwydd”’ y galwodd rhywun y peth; ac nid 
yw'n fwy nefolaidd na bydolrwydd tymhorol. Tynged yr enaid unigol 
ydyw’r pwnc ; a phob un dros ei enaid ei hun. Nid hawdd i unigolwyr 
mor eithafol edrych yn ffafriol ar ddysgeidiaeth a ddyry les y lliaws yn 
gyntaf, a lles yr unigolyn yn ail. 

Dygwyd y Parch. D. Tudwal Evans i fyny yn nhraddodiadau manylaf 
Ymneilltuaeth ; a dysgwyd ef fod Sosialaeth “yn gyfystyr ag An- 
ffyddiaeth.”’ Pan aethi Gasnewydd fe welodd lawer o bethau anhygoel. 
Wedi treulio blynyddoedd i baratoi ar gyfer y weinidogaeth, canfu 
leied oedd ei baratoad. Pan ddaeth wyneb yn wyneb a4 byd a bywyd 
yno, bu raid iddo ail ystyried yr egwyddorion a fynwesai cynt; a 
daeth yn Sosialydd heb fod yn lai o Gristion. Ysgrifennodd ar y 
pwne ar gyfer cystadleuaeth eisteddfod, aci Seren Cymru ; a thyfodd 
y, llyfr hwn o’r ysgrifau hynny. 

Ofer yma fyddai ceisio ystyried y llyfr yn ei fanylion. Fe gynnwys 
hanes Sosialaeth yn ei gwahanol agweddau, a disgrifiad clir o ddaliadau 
ei harweinwyr, a datblygiad ei dysgeidiaeth. ‘‘ Yr ydym oll yn Sosial- 
iaid yn awr,” medd Syr William Harcourt; mewn gwleidyddiaeth, y 
mae unigoliaeth eithafol wedi marw. Da iawn gweled llyfrau Cymraeg 
yn ymdrin ar egwyddorion sy’n ennill nerth fwyfwy yn ein gwlad- 
wriaeth ; colled i Gymru ac i'r iaith ydyw fod ein hysgrifenwyr wedi 
esgeuluso’r materion hyn cyhyd. Gresyn o’r mwyaf fydaai i Gymry 
ieuainc a ddenir gan y ddysgeidiaeth newydd golli eu serch at Gymru 
ai hiaith. Am hynny, gwaith angenrheidiol iawn oedd ysgrifennu llyfr 
fel hwn ; a da gennyf gydnabod ei fod yn llyfr campus at ei bwrpas. 
Nid hawda fuasai taro ar draethawd mwy addas i’w roi yn law y neb 
a daymunai ddysgu beth ydyw Sosialaeth, a barnu ei daliadau drosto’i 
hun, Y bai mwyaf arno ydyw fod ei Gymraeg yn bur garpiog; trueni 
mawr iawn na chywirasid y cannoedd man wallau sydd ynddo—nid 
yn unig feiau cyffredin fel “can gynted,” ond weithiau wrthuni fel 
“na sydd.” Hyderaf yn fawr, os bydd gofyn am ail argraffiad (ac fe 
ddylai fod), y bydd i’r awdur gywiro’n ofalus yr holl wallau hyn. Y 
mae'r pwne ar ymdriniaeth arno yn teilyngu gwell gwisg. 


J.M.J. 

|. DIWYLLIANT 


AIR mawr yn nydd y pethau newyddion yw diwylliant. 

__Ni sonnir fawr am dano gan hen genedl bendefigaidd a 
fon gallu darllen ei thraddodiadau yn ddi-dor o ddechreu 
hanes ; y barbariaid y tu allan i wlad Roeg, pobloedd newydd- 
ion Rhufain ac Alecsandria, a roes y pwys mwyaf ar ddiwylliant 
y Groegiaid, a Saeson yr ail ganrif ar bymtheg oedd barotaf 1 
syrthio i lawr i addoli diwylliant Ffrainc, ac nid y wlad honno 
ei hunan. Mewn byr eiriau, gellir dywedyd mai cri yw diwyll- 
iant sy’n codi o genedl newydd, neu ynte o werin yn dechreu 
deftfro. 

Os edrychir ar hanes ac os ystyrrir meddwl cenhedloedd y byd 
heddyw, fe geir bod hyn yn neilltuol wir am ddwy genedl ar- 
bennig, sef yw’r rheiny, yr America a Chymru, y naill yn genedl 
newydd yn dechreu hel traddodiadau iddi hi ei hunan, a’r llall 
yn werin yn dechreu dyfod i’w theyrnas. ‘‘ When Chicago 
takes up Culture, Chicago will make Culture hum!” meddai’r 
Americanwr hwnnw, a dyry ei eiriau oleu hollol deg ar yr ag- 
wedd yma ifywyd yr America. Y mae’r genedl honno, ymhob 
ewr iddi bellach, wedi codi ei golwg ar hen wledydd EKurop,—ar 
Loegr a’1 thyfiant tawel, a’i chariad at hen bethau ; ar Ffrainc 
a’i dewrder dibetrus wrth edrych yn wyneb ffeithiau; ar yr 
Almaen a’i chymysgedd rhyfedd o ynni a ffansi; ar Sbaen yn 
eistedd ar lannau rhamant, a gadael ei phopeth tan yfory,—a 
gwyr fod y cynheddfau hyn i gyd yn rhannau bywiol o fywyd 
y gwahanol genhedloedd, yn bethau sydd wedi tyfu i mewn i'w 
natur er cyn cof, yn gynhysgaeth, boed dda boed ddrwg, a 

wna eu hanes yn y dyfodol yn gyfoethocach ac yn fwy arbennig 
ymhlith gwledydd eraill. Teimla’r America a phob cenedl 
newydd nad oes uddunt ran na chyfran yn y pethau hyn,— 
plant ydynt heb fagu’r cymeriad a’u gwahaniaetha oddiwrth eu 
cymdogion, ac fel pob plant, y mae arnunt awydd am fod yn 
fawr, am eu dangos eu hunain yng nghwmni cenhedloedd sydd 
wedi tyfu i oedran gWr. Yr enw a ddyry’r America ar yr hyn 
a estyn iddi drwydded i fod yn gyfrannog o’r hen draddodiadau 
yw culture—‘ diwylliant.’ 

Ni raid 1 neb gerdded mwy na hanner awr yn unrhyw un o 
drefydd hynaf y Cyfandir na wél gannoedd o Americaniaid yn 
ceisio ymrwbio yn yr hynafiaeth anghyffwrdd hwnnw sy’n 
nodweddu Europ. Am yr un rheswm, y mae’n prifysgolion 
hynaf yn llawn o feibion y miliynyddion wedi dyfod trosodd i’w 
** gorfien,”’ a chware teg uddunt, Ilwyddant yn aml i gael yno 
yr hyn a daer geisiodd y Saeson ond a fethasant ei gael. Nid 
yn aml y clywir am feibion pendefigion Lloegr yn gorffen eu 
haddysg yn yr America. 

Y mae gwerin newydd yn debig iawn mewn un peth i wlad 
newydd,—yn y teimlad o ddyfod yn sydyn wyneb yn wyneb 4 
ffeithiau mawr y bywyd cenedlaethol, yn y wybodaeth bod 
yn rhaid iddi hi’r werin bellach, fel y wlad newydd, sefyll ar 
ei throed ei hun, a barnu trosti ei hunan rhwng da a drwg. 
Y mae’n wir fod hyn o wahaniaeth rhwng gwerin yn dyfod 
i'w theyrnas a gwlad newydd,—ni bu’r un ysgariad rhwng y 
werin a’i henwlad, oherwydd ni bu raid i serchiadau’r 
genedl Gymreig, pan ddeffroes ei gwerin, ollwng gafael ar 
wylit Walia a’r hanes gogoneddus sydd eiddi, ond gwelwn yma 
y peth nesaf i hyn, sef dosbarth o bobl yn tyfu 1 mewn i dra- 
ddodiadau a bywyd oedd cyn hynny’n ddieithr uddunt. Bell- 
ach y mae mab y gweithiwr tlawd a chystal siawns ganddo i 
ymyrryd yn hanes ei wlad ar pendefig mwyaf urddasol, a 
naturiol iawn yw iddo ymgyrraedd at yr etifeddiaeth fras sy’n 
perthyn i hanes y llwyth pendefigaidd. Gwlad yw yr America 
yn ceisio’i lle yn yr haul, yn chwilio am ei chyfran yng ngoreu’r 
hen wledydd: gwerin yw Cymru, hithau hefyd, yn ceisio’1 le 

yn yr haul, yn chwilio am ei chyfran yng ngoreu hen gym- 
deithasau. 

Y mae ir ddau gais eu peryglon arbennig eu hunain yn 
ogystal a’u breintiau. 

Ni raid ymdroi gyda pheryglon gwlad newydd ; y.maent cyn 
gliried a’r llyfr brasaf rr neb a allo ddarllen hanes yr America 
heddyw. Wrth geisio’r diwylliant a’i cysyllto a’r byd, ei 
thuedd yw dewis y rhith yn hytrach na’r sylwedd,—bod yn 
fodlon ar hel creiriau o Europ, neu brynu hen gastell yn 
Lloegr neu briodi y merched ag arglwyddi,—ac anghofio prif 
ogoniant y wlad, y cyntefigion dewrion hynny a sefydlodd y 
deyrnas newydd o’u cas at drwm orthrwm Lloegr, anghofio bod 
milwaith mwy gogoniant mewn un pererin llwyd a ysgydwodd 
lwch trais ac anghrefydd oddiwrth ei esgidiau nag yn holl waed 
Normanaidd pendefigaeth Lloegr: bod gwell braint mewn 
ymegnio i adeiladu gwlad, 


@ llunio newydd fyd 
Lle caffai’r galon ei dymuniad hi, 


nac ysgrytian yn bendrist ffansiol rhwng adfeilion y mawredd 
a fu. Mewn gair, perygl gwlad newydd wrth chwilio am ddi- 
wylliant yw tyfu’n addurnol yn lle tyfu’n gryf. 

Trown at y werin. Y mae hithau’n newid trwyddi wrth afael 
yn y breintiau y bu yn disgwyl am danunt cyhyd. Rhaid 
codi ysgolion a cholegau er mwyn i’w meibion gael cystal addysg 
ag a gai’r pendefigion gynt, neu, 1 osod y mater yn gywirach, er 
mwyn gwneuthur pendefigion 071 meibion. Tueddir hii ollwng 
dros gof, ie, i ymwrthod 4 gwahaniaethau a’i cadwodd yn neill- 
tuol am gynifer o oesau,—man ofergoelion gwerinaidd, dulliau 
gwerinaidd o siarad, dulliau gwerinaidd o wisgo, safonau 
gwerinaidd o ymddwyn, ac nid hwyrach na phoena neb ryw 
lawer ar eu hol ond y gWr a garo hen bethau am eu bod yn hen. 
Ond wrth ymgiprys am y diwylliant newydd, fe gollir pethau 
eraill anfeidrol fwy eu pwys; fe gollir rhinweddau arbennig 
y werin a’i sefydliadau daionus. Er enghraifft, nid yw’r byd 
’ mawr oddiallan yn myned i’r Ysgol Sul, a dywedir wrthym bob 


76 Y BEIRNIAD 

dydd fod y werin yn dechreu ei efelychu yn hyn o beth,—a 
rhoir yn esgus fod cyfnod defnyddiol yr Ysgol Sul wedi darfod, 
hynny yw, nad oes arnom eisieu addysg mwy. Neu meddylier 
am brif rmweddau’r werin,—cymdogaeth dda, a charedigrwydd 
at bawb pa un bynnag a ydynt “ deilwng ”’ ai peidio, a gofal 
rhag brifo teimlad neb, onid yw’r rhai hyn yn dechreu ein 
gadael, oherwydd mai rhinweddau gwerinol ydynt ? Y mae 
esgus i’w gael dros hyn hefyd,—y galw am fwy o ryddid per- 
sonol, am fywyd annibynnol, am fyw ein bywyd ein hunain, 
ond nid ywr enwau mawreddog yma ond cerrig beddau ar 
Iwch yr hen rinweddau. 

“Mi fum i dest a thagu’n gorn wrth siarad hefo Mr. X.” 
meddai’r hen werinwr gonest A.B. wrthyf rywdro. “Sut 
hynny, A.B.?’? meddwn innau mewn syndod. “ Wel,” 
atebai’r hen gnowr tybaco, ‘“‘mae o’n un mor glasurol, a chym- 
rwn i ddim hynny welis i 4 nau lygad a phoeri 0’1 flaen 0!” 

Dyma’r dyn oedd yn “ glasurol” i fy hen gyfaill; dyma 
oedd yn cynrychioli iddo’r byd mawr gwybodus oddiallan, yr 
arwyddlun o’r hyn y dymunai i’w blant yn yr ysgol gyrraedd 
ato rywdro,—dyn na feiddiai gwerinwr weithredu’n werinaidd 
yn ei Wydd. Yr wyf yn adnabod Mr. X. yn dda. Dyn bach 
merchetaidd yw, yn gwisgo spectol a’i leferydd yn isel, un o’r 
dynion hynny ag “ eneidiau bach neis neis ”’ ganddunt, chwed] 
Iolo Caernarfon, ac nid oes yn ei holl gyfansoddiad gymaint 
o wir foneddigeiddrwydd a phendefigaeth ag sydd ym mys 
bach A.B., er bod rhinweddau mawr, geirwon, a diffygion 
gwerinol yr hen Wr yn edrych yn bethau diddosbarth ddigon 
yn ymyl rhinweddau bychain nacaol a diffygion bonheddig 
Mr. X. Daw hyn a ni yn awr at berygl gwerin wrth chwilio 
am ddiwylliant,—tyfu’n neis yn lle tyfu’n gryf. 

Nid ein hamcan yw dywedyd bod Cymru wedi syrthio ir 
camwedd; hyd yn oed pe bai hynny’n wir, y mae’n rhy 
gynnar eto i farnu. Ein nod yma yw dangos nad ywr gair 
diwylliant yn ei ystyr gyffredin yn golygu bob amser yr hyn 
sydd oreu i gened] newydd neu i werin newydd. Mynnai 
Socrates gynt mai gwreiddyn pob drwg oedd anwybodaeth, ac 
os syrth Cymru ir perygl, anwybodaeth fydd yr achos, neu 

mewn geiriau eraill, esgeuluso penderfynu drosti ei hunan pa 
beth yw gwir ddiwylliant. 

Wel, beth mewn gwirionedd ydyw diwylliant ? 

Yr ydym yn credu fod pob diffiniad a roed ohono hyd yn 

hyn yn rhy gyfyng ac ynrhy bartiol. Syniad yr Oesoedd Canol 
am dano oedd “ medru’n dda,’—bod yn gwrtais wrth ddieithr- 
laid ac yn garedig wrth feirdd a phobl dlodion eraill ; nid oedd 
lle yn eu diffiniad hwy i’r wybodaeth uchaf nac ir moesau 
uchaf. Erbyn y ddeunawfed ganrif, yr oedd _ terfynau’r 
gair wedi lledu cryn lawer ; delfryd yr oes honno oedd cwrteisi 
a gwybodaeth o lén a chelfyddyd, yr hyn a wndai ddyn yn 
ymddiddanwr doeth ac yn gwmni difyr, a symid y cwhl i fyny 
yn y gair polish,—rhywbeth tebig 1 humanitas y Rhufeiniaid. 
Y lle goreu i ddeall peth mor s4l oedd hwn weithiau ydyw 
llythyrau Arglwydd Chesterfield i'w fab,—y peth mwyaf 
urddasol annynol a ysgrifennwyd erioed. Ochr yn ochr 4a’r 
syniad yma, yr oedd rhai o’r Saeson goreu yn rhoi lle hefyd i 
ddelfryd y Stoiciaid Rhufeinig,—ffilosoffi, sef byw’n dawel gan 
edrych i lawr ar fan gynhyrfiadau bywyd, a gwneuthur eu 
dyledswydd. 
’ Yma, y mae delfryd diwylliant wedi codi i dir go uchel, 
ond arweiniodd y diffiniad hwn genedl y Saeson i beryglon 
anfad erbyn y bedwaredd ganrif ar bymtheg, a chododd 
Matthew Arnold i fyny i ysgyrsio diffygion ei gydwladwyr, ac 
i ddangos mor isel oedd eu nod. Dyma yn fyr ei gyhuddiad ef 
i'w herbyn,—eu bod yn eu bodlonrwydd a’u cysét ynysig 
yn “‘ impermeable to ideas,”’ yn rhy galed eu pennau i syniadau 
newyddion dreiddio atunt, a chymerodd fenthig gair Heine— 
** Philistiaeth ’—i’w roi’n enw ar eu caledrwydd meddyliol, 
gan ddewis yn arwyddair i’r Israel ddau air sydd erbyn hyn 
yn enwog drwy’r byd, ‘“‘ sweetness and light,’”’—tirionwch a 
goleuni. Tua’r un adeg, cododd Ruskin i ymosod ar agwedd 
arall ar Philistiaeth Lloegr,—hacrwch bywyd dyn a chym- 
deithas, a seliodd ei efengyl ar eiriau fel ‘‘ beauty and truth,” 
tegwch a gwir, syberwyd a chyfiawnder. A siarad yn gyfire- 
dinol, gellir dywedyd i’r ddau feirniad hyn dynnu i lawr brif 
geyrydd Ascalon, a dryllio aml Ddagon yn ei df ei hun. 

Ond prin, ni dybiwn, y mae eu diffiniadau hwy yn Ilenwi 
gofynion bywyd Cymru. Nid ar yr arwyddeiriau hwyrach 
yr oedd y bai, ond yn hytrach ar eu cymhwysiad hwy ohonunt. 
Pechodd Arnold yn fawr wrth osod i fyny yn ei holl ysgrifau 
y gwr dysgedig a’r gwWr llengar fel y patrwm i’w ddilyn, ac 
anghofiodd wneuthur lle o gwhl i’r rhinweddau gwerinaidd, 
sydd ar eu goreu bron a bod yn ddiwylliant perffaith, neu o 
leiaf yn gyfundrefn berffaith o foes. ‘“‘Gwyn eu byd y 
tlodion’”’ ; ‘‘ gwyn eu byd y tangnefeddwyr ’’—ac nid oes raid 
inni fyned ymhellach i brofi’r pwne yna. Pe gwybuasai Arnold 
fwy am gwrteisi gweithwyr goreu Cymru, am lendid a thirion- 
deb a goleuni eu bywyd, ac am eu parodrwydd i dderbyn 
syniadau newyddion, ie, pe buasai wedi trafferthu i astudio 
rhinweddau geirwon cloddwyr a physgotwyr Lloegr, eu cym- 
dogaeth dda, eu hoffter o chware teg a’u cas at ragrith, buasai 
orfod arno estyn cortynnau ei ddiffiniad i gynnwys llawer 
mwy nag a olygai ef wrth sweetness and light.” Yng 
ngolwg Arnold, brenhines diwylliant yr holl fyd oedd Rhyd- 
ychen, a gweinidogion ac offeiriaid y diwylliant hwnnw oedd 
athrawon Rhydychen ac eraill a addysgwyd yno. Pan deimlai 
ei fod yntau hefyd weithiau’n tueddu’n ynysig, tawai a son 
am Rydychen, achymhellai i’n sylw hoywder a hoenusrwydd 
meddwl Ffrainc, ond dyma oedd yn rhyfedd,—yn ol Arnold, 
ar yr Académie yr oedd holl ogoniant llén Ffraine yn gorffwys, 
hynny yw, ar yr hyn oedd yn dyddio dros chwaeth Ffrainc fel 
Rhydychen dros chwaeth Lloegr. 

Collodd Ruskin y pen llinyn ar ei syniadau am fywyd 
gwlad yn bur gynnar. Rhannai ef gymdeithas yn ddau 
ddosbarth, meistri a gweithwyr, a thybiodd y ceid pen ar 
holl ddioddef a gorthrwm y byd, nid trwy gyfreithiau a diwyg- 
iadau deddf, ond trwy gael ir meistri gofio bob amser mai 
meistri oeddynt a bod yn garedig ac yn “ frenhinol,” a’r 
gweithwyr gofio mai gweithwyr oeddynt, a bod yn ufudd ac 
yn onest. Mewn un peth, yr oedd yn gliriach ei olygon nag 
Arnold,—yr oedd am gadw y rhinweddau gwerinaidd a’u 
coethi, ond yr hyn a wna’i athrawiaeth yn annioddefol ydyw 
el gais i gadw y rhinweddau hyn fel pethau arbennig ymhlith 

y werin, a magu dosbarth arall o rinweddau ymhlith y meistri. 
Ni raid dywedyd ymhellach am Ruskin, ond bydd enwi dau 
beth yn ddigon i ddangos gwendid ei syniad ef—yn gyntaf, 
yr oedd yn gwadu athrawiaeth Datblygiad am ei bod yn 
*“ hagr,”’—hynny yw, nid oes dim yn wir, os nad yw’n hardd 
oi farnu o safbwynt ffansi; yn ail, yr oedd yn gwrthwynebu 
ffyrdd haearn a phob peirianwaith democrataidd o’r fath,— 
am yr un rheswm. 

Yn awr, fe welir yn eglur, ni gredwn, fod diffiniadau Arnold 
a Ruskin yn colli, pan ddént wyneb yn wyneb 4 bywyd, a 
phan darawo syniad neb yn erbyn bywyd, y syniad sy’n 
dioddef ac nid bywyd, ac am y rheswm yma rhaid cyfaddef i’r 
ddau fethu a chyrraedd pen eu taith, er pelled y cerddasant 
ac er ardderchoced gwaith a wnaethant yn Lloegr. Ysgyd- 
wodd Arnold bendantrwydd y Sais i’w waelodion, a dysgodd 
iddo agor ei lygaid ar ffeithiau newyddion: dysgodd Ruskin 
fod dyledswydd pob dyn yn tyfu fel y bo mwyaf ei eiddo, pa 
un bynnag ai arian ai gallu ai gwasanaeth fo. Ond ni chafodd 
y werin chware teg gan yr un ohonunt. 

Nid ceisio ein gosod ein hunain hyd yn oed ar risyn isaf 
gorseddau’r gwyr mawr hyn yr ydym wrth chwilio am well 
diffiniad o ddiwylliant, ond yn hytrach ceisio rhoi un garreg 
newydd yn yr adeilad gwych a godasant hwy. Dyma a 
gynhygiwn yn ddiffinaid, nid o ddiwylliant yn yr abstract, ond 
o ddyn diwylliedig :— 

Y dyn mwyaf diwylliedig yw hwnnw sy’n cyffwrdd a bywyd 

yn y mwyaf o rannau. 

Y mae hyn, wrth gwrs, yn gosod y delfryd yn uchel iawn, ac 
yn symud y mater o fyd meddwl yn unig i fyd gwaith, o’r 
ysgol ir byd. Nid y dyn dysgedig yw’r dyn diwylliedig, nid 
y dyn ychwaith sy’n gallu trin pobl, nid y dyn crefyddol,— 
ond y mae rhagoriaethau pob un o’r tri yn perthyn i ddiwyll- 
iant. A wyddost ti rywbeth am fywyd, nid bywyd y pen- 
defig a’r ysgolor, ond bywyd yn ei ffeithiau symlaf, mwyaf,— 
geni, caru, marw? Os na wyddost, y mae tant ar goll yn 
dy delyn. A wyddost ti beth yw clywed lIlais plant bach 
yn llefain arnat, neu beth yw gofalu am henaint blin rhai 

annwyl? A wyddost ti rywbeth am Dduw, am euogrwydd, 
am waredigaethau mawrion, am uffern? A wyddost ti beth 
am beryglon ar for neu dir, am gyfaredd gwledydd dieithr 
a llecedd newyddion ? A wyddost ti ystyr mynwent y Llan 
i bobl dy bentref? A wyddost ti am obeithion ieuenctid 
a’i ffolineb ardderchog, am siomiant henaint, am lawenydd 
byw? Os na wyddost rywbeth am hyn i gyd, a llawer o 
bethau eraill, naill ai trwy brofiad neu drwy welediad yr 
ysbryd, nid wyt ti gyfan fel dyn diwylliedig. Ac yn y mater 
hwn o edrych ar fywyd yn ei symledd mawr, y mae gan y 
gwerinwr well cyfle i hel diwylliant nag unrhyw fath arall o 
ddyn, ond rhaid iddo, os myn droi ei brofiadau yn ddiwylliant, 
edrych arnunt fel gWr rhydd ac nid fel caethwas, fel gWr 
wedi clywed y newyddion da o lawenydd mawr, ac nid fel un 
yn bwhwman o dan y ddeddf. 

Nod angen bywyd 071 gymharu 4 pheth marw yw newid, 
newid o’r tu mewn fel llysieuyn byw, ac nid o’r tu allan fel 
corff marw. Gwaith mawr bywyd yw creu gwahaniaethau, a 
rhaid i ddiwylliant perffaith fod yn barod 1 groesawu, ie, 1 
anwylo gwahaniaethau. Dyma’r peth pwysicaf a ddyry di- 
wylliant i werin—dysgu iddi ddeall a pharchu cenhedloedd a 
dynion sy’n wahanol iddi hi. Rhaid i’r werin astudio cen- 
hedloedd eraill yn fanwl a chymhwyso a chymathu y goreu 
ohonunt i’w bywyd hi ei hunan. Y genedl fwyaf diwylliedig 
a’r fwyaf byw, yw’r un sy’n benthyca fwyaf: dyma wahan- 
iaeth rhwng y dyn a’r anifail: anifail yn gallu benthyca yw 
dyn. “ Benthycais fwyall gan gymydog, ond gyrrais hi’n 
ol yn llymach nag y cefais hi,’”’ medd Thoreau. Rhaid i 
Gymru hefyd ddysgu’r un wers. Os oes gennym wir gymydog, 
yr ydym yn benthyca llawer oddiarno. 

Daw hyn a ni at y pwynt diweddaf. Paham, ymhob 
diffiniad o ddiwylliant, fod cymaint pwys ar ddiwylliant 
llenyddol ? Rhaid i ninnau ddilyn yr un ffasiwn a dywedyd 
mai llenyddiaeth rr rhan fwyaf yw prif offeryn diwylliant, 
a hynny oherwydd mai cofrestr bywyd yw Ilén. Y mae 
popeth arall a enwasom i’w gael yma, er mai fel mewn drych 
aneglur y gwelir hwy :— 

Can i fad a rydd adwedd 
O fyd, o fywyd, o fedd, 


ac oherwydd hynny, nid yw’n bosibl i neb ddyfod i gyffyrddiad 
& bywyd y gorffennol ond trwy lenyddiaeth, ac nid llenydd- 
iaeth un wlad yn unig, ond holl gofrestrau gwledydd y byd, pe 
bai hynny bosibl. Y mae gan y llenor a fedro ddwy iaith 
ddau gyfle am un i’ llenor uniaith, a cham mawr 4 llenyddiaeth 
gwerin yw ceisio cadw ei hysgrifenwyr i'w llén hin unig. Nid 
oes ond fiyliaid a wna hynny, a daw eu dydd hwy 1 ben ar fyr 
iawn o dro. a 

Y mae’r ysgrif eisioes yn rhy faith, neu buasem yn ceisio 
*dangos—fel y mae a wnelo hyn a’n haddysg, a phwysigrwydd 
difesur llén i ddyfod 4’r ysgolor ieuanc i gyffyrddiad 4 bywyd. 
Ni eill pawb gael addysg,—nid yw hynny wedi dyfod yn rhydd 
eto i werin Cymru ; ond gall pob gwerinwr a phendefig wneuthur 
yr hyn sydd filwaith pwysicach na darllen am fywyd, na 
theimlo bywyd o bell—geill fyw. Gwyn ei fyd a feiddio fyw. 


Caerdydd. W. J. GRUFFYDD. 

CYWYDDAU IOLO GOCH 
ARFBAIS Y TUDURIAID 


N y llith o’r blaen, soniais am ryw Owain a grybwyllir 
mewn dau o'r brudiau a briodolir i Iolo Goch (casgliad 
Ashton) a cheisiais brofi nad Owain GlyndWr oedd hwnnw, ond 
yn hytrach Siasbar, neu ei nai Harri Tudur, gwyr yn eu blodau 
bedwar ugain mlynedd ar ol GlyndWr. Nodau Harri Tudur 
hefyd, mi gredaf, a geir yn y gweddill o’r brudiau. Ond 
gorchwyl] faith fyddai chwalu yr holl gyfeiriadau hanesyddol, 
gan hynny ni a gymerwn fater pendant yr arfbais. 

Teg yw addef fod amheuaeth ar ddilysrwydd awduriaeth 
rhai o’r cywyddau wedi ei gyhoeddi eisioes. Fe sgrifennodd 
W. J. Gruffydd [Y Cymmrodor, xxi.] erthygl ar y cywydd i 
““Owain GlyndWr ar ddifancoll” lle y dangosir nad Owain, 
ond Harri Iarll Rismwnt, a gyferchir gan y bardd. Ar brofion 
hanesyddol, yn hytrach na phrofion ieithyddol y dibynna’r 
ysegrifennydd :—1. Cyfeiriadau aml a wneir at Fon a lleoedd 
ereill y proffwydai beirdd oes Harri am danynt. 2. Yr oedd 
Harri yn flaguryn o gyff Cadwaladr yn gyffredin iawn yn Ilen- 
yddiaeth yr oes—croniclau y Saeson a barddoniaeth y Cymry ; 
3. Enwau ffigyrol gwahanol bersonau yn y cywydd: Risiart 
III. yn faedd neu hwch, Harri yn darw; 4. Arfbais Harri a 
digwyddiadau ei fywyd. 

Rhoddir pwys neilltuol ar faterion tebyg i’r olaf, a chawn oleu 
lawer o’u dadrys. ‘“‘ When we come to the description of the 
arms in lines 15—16, we are on absolutely certain ground :— 


Y gwr a ddug arwydd iach 

yn ei darian bedeirach 

Tri llew glas fal yr asur 

Trwy wyllt dan a’r tair rhwyll dur. 


Now rhwyll in the Laws of Howel means a ‘cresset’; otherwise, it 
may mean ‘ fretwork,’ that is, in heraldic language, a portcullis. 

Now the arms of Owen GlyndWr were, a shield charged with 
quarterly, four lions rampant, with no reference to the portcullis, 
that is to say, they were the ordinary arms of the Princes of 
Gwynedd. We have been unable to find the arms which Henry 
bore when Earl of Richmond, but we believe that the portcullis 
figured in the arms of the Earl of Pembroke, and the arms of 
Prince Arthur, the eldest son of Henry, were three lions. But 
the following passage from Dafydd Nanmor, a contemporary 
of Henry, may throw some light on the subject. The poet says 
that the arms of Cynan, prince of Gwynedd, ought to be placed 
on Henry’s banner :— 


Llun y tri llew o wyn 


Yn sengi yn y sangwyn 
Ar faner rhodder y rhain 
Llewod [y] ieirll o Owain.” 


Y mae trosglwyddiad yr arf-bais frenhinol yn wahanol i 
arferion cylchoedd ereill. Edrychir ar y bais hon fel arwydd o 
swydd, yn hytrach nag fel eiddo personol; ac nid oes gan 
feibion y brenin hawl i’w harfer heb rhyw wahan-nod, yr hyn, 
yn fwyaf cyffredin, a gymer y ffurf o vmyl fraith ar y darian. 
Cymerwch fel enghraifft arfbais a roes Harri VIII. i’w fab 
anghyfreithlon Harri FitzRoy, Duc o Rismwnt a Somerset : 
“France and England quarterly, debruised by a baton sinister 
argent within a bordure, etc.” (Camden’s Miscellany, i. td. 88), 
hynny yw, arfbais ei dad; bordor liwiedig a berthynai gynt i 
Somerset a Rismwnt; gyda llinell groes i ddangos ei fod yn 
anghyfreithlon. 

Dyma ffordd i oleu ar hanes Harri. Ei fam oedd Margaret 
Beaufort, merch i’r Duc 0 Somerset, ac felly o Edward III., rhyw 
haniad brenhinol gwyrgam, aflan unwaith, ond yn awr yn lan 
trwy ddeddf seneddol. A chan mai ar waedoliaeth ei fam y 
rhoddai y pwys mwyaf i gael gorsedd Lloegr yr un oedd ei 
arfbais ag eiddo ei daid Somerset : tarian bedrannol tri llew yn 
yr ail a’r pedwerydd chwarter,a thair fleur-de-lis yn y ddau arall. 
Yr un yn union, oddieithr yr ymylon, oedd tarian mab Harri 
VI., sef Edward, tywysog Cymru, a laddwyd yn Tewkesbury, 

1471; ac ar ei farwolaeth ef y daeth Harri Tudur yn nesaf i’r 
goron o deulu y Lancastriaid. 

Aer y goron, modd bynnag, oedd Edward, mab Edward IV., a 
anwyd yn 1470, ac a arwisgwyd yn dywysog Cymru ar y 26ain 
o Orffennaf, 1471, pan yn naw mis oed. Yr oedd arfbais hwn 
yn wahanol i bob tywysog Cymru, 0 waed y Saeson, a aeth 0’i 
flaen. Y mae copi oi sél ar gael, a gwelir mai tri llew sydd ar 
ei darian. Tri lléw yn unig oedd ar darian brenhinoedd 
Lloegr hyd yr amser y dechreuodd Edward III. ymladd am 
goron Ffrainc, a dyna hefyd oedd arwydd y tywysogion cyn 
hyn, megis- Edward o Garnarvon. Ond nid llewod (neu lew- 
pardiaid) Lloegr, gyda chynffon droellog ar eu cefn oedd yn 
nharian mab Edward IV., ond llewod a’u cynffon yn eu gafl. 

Pwy yw y rhain, ac o ba le y daethant ? Llewod wedi eu 
magu a’u meithrin yng Nghymru ydynt. Y mae disgrifiad o 
gledd coroni Edward V. ar gael yn y Vetusta Monumenta. Yno 
y ceir rhestr o arfbeisiau y brenin ifanc, ac yn eu plith y mae 
coat-of-arms Rhodri Mawr. Arfbeisiau taleithiau Cymru sydd 
fel hyn :—Gwynedd, pedwar llew ar darian bedrannol ; Powys, 
un llew ; Deheubarth, daulew. Ynnyddiau Rhodri Mawr, cyn 
rhannu o Gymru yn dair talaith, tri llew oedd arwydd y tywys- 
ogion. Dyna ddywed ysgriflyfr yn perthyn i oes Elizabeth 
(Archzologia, xxix.), a dyna darddiad y tri llew yn nharian 
mab Edward IV. 

Cil drws sydd yma i bolitics yr oes honno, a rhan amlwg y 
Cymry ynddynt. Gyda byddin o Gymry yr enillodd Edward 
IV. frwydr Mortimer’s Cross, a Chymry oedd ei osgordd pan yn 
troi tua Towton— 


whereas on the Wednisday next folowing the Kinge’s foote- 
men [were assembled) in a grete numbre, of the which the most 
parts were Wallshmen and Kentishmen. 


Hefyd, ychydig cyn arwisgiad y tywysog collasai Edward IV. 
Wiliam Herbert, gWr, tra bu, a gadwodd ei droed ar wddf y 
ddraig goch. Gwelai Edward fod perygl iddi godi ei phen eto, 
ac wele dri llew 071 gwal hi ei hunan i ymladd i’w herbyn. 

Arthur mab Harri VII. oedd yr unig un arall a fu yn dwyn y 
llewod Cymreig yn ei darian. 

Heblaw y darian, yr oedd gan bob pennaeth arwyddion ereill 
1 nodi allan ei ganlynwyr, rhyw fath o lifrai i'w wahaniaethu ef 
a’1 eiddo mewn heddwch a rhyfel. Arwydd Harri IV. oedd yr 
alarch ; arwyddion Edward IV., llew, tarw, draig, rhosyn, 
haul; Risiart III., baedd, haul, hebog. Arwyddion Harri, 
larll Rismwnt, ar ei ffordd i Fosworth oedd, draig goch Cad- 
waladr, a buwch ddu. Ei hoff arwyddion ar ol ei goroni oedd 
y portcullis a’r sunburst (goddaith o dan). Y cyntaf oedd hen 
arwydd ei daid, y Duc 0 Somerset— 


*‘ The Portecolys is leyd a down.” 
[Pol. Poems ii, p.221.] 


Gwelir ef hefyd ymhlith addurniadau capel Harri VII. 
Yr ydym yn awr mewn cyfle 1 ystyried y pedair Ilinell o’r 
ceywydd, y rhai a gyfieithir gan W. J. Gruffydd fel hyn :— 


The man who bore a sturdy device on his shield for four 
generations (or representing four families) the three liong 
azure, amid wild fire, and the three iron rhwyll, 


a chan H. W. Lloyd fel yma :— 


Who bearest for thy shield’s contents 

A fair escutcheon, four descents, 

Three lions as the empyrean blue 

Three steel frets seen the wild fire through 
[Cymmrodor, cyf. IV.}. 


Yn ol y ddau, fe olyga “‘ wylld dan ” fwy na Iliw y tir y dangosir 
y llewod neu’r rhwyll arno. Efallai fod yma gyfeiriad at 
flamau y sunburst. Ar wahan i hynny, hawdd canfod mai at 
Harri VII. y mae cyfeiriad y geiriau: ni ellir priodoli y rhwyll 
a’r tri llew i neb arall o’r cyfnod hwn. Ni fynnwn awgrymu 
fod y rhain gyda’i gilydd yn ei darian ef, canys ni bu tarian o’r 
fath yn unman erioed. Camgymeriad yn ddiau, yw disgwyl 
anfiaeledigrwydd yn y beirdd pan yn ymdrin 4 materion fel y 
rhain. Dyna engraifit nodedig yn y geiriau a ddyfynir gan 

W. J. Gruffydd am arfbais Gruffydd ab Cynan. Ni wn a oes 
rhywun a Wyr beth oedd honno, ond gallwn ddywedyd yn hy 
nad tri lew gwyn ar faes gwyn oedd. Ni byddai yr hen feirdd 
yn hidlio gwybed ; ac i gors anobaith yr arweinir ni wrth eu 
dilyn yn rhy fanwl. 

Trowch yn awr at y daroganau. Cymerwch rhif XX.a XXI. 
(Casgliad Ashton). Cyfansawdd yw’r olaf, fel rhif XVII. yn 
cynnwys XX. 4 darn oi blaen. Cyfaddefir, mewn gair o 
ragdraeth, nad eiddo Iolo yw y darn cyntaf: y mae enw Dav- 
ydd Llwyd wrtho mewn cywydd arall, ac y mae yr hanes sydd 
ynddo am Iarll Warwic, un o gad-lywyddion Edward IV., yn 
sicrhau iddo amser diweddarach nag oes Iolo. Adeg Rhyfel y 
Rhosynnau yw y gweddill hefyd. Cymerwch y lIlinellau : 


darllenais dariais duw lwyd 
llafyr praff yn llyfr proffwyd 
pryffydoliaeth praff deilwng 
flowrddylis a na blemis blwng 
ffowrddelis medd llyfr ddilis daf 
fal dien a flodeuaf 


brangk blin gorllewin lliwiaw 
ir flowrddelis dilis 1 daw. 


Nid oedd a fynno Owain GlyndwWr 4’r fleur de lis. Dyma arf- 
bais brenhinoedd Ffrainc, a’r unig rai yn hanes Cymru i'w 
harfer oedd meibion Owain Tudur, canys fe briodasai Owain 4 
Catrin, gweddw Harri V., a merch brenin Ffrainc. Am “y 
ddeuwr arglwyddiaidd,” meibion y briodas hon y canodd Dav- 
ydd Nanmor. 


Jarll Rismwnt Emwnt o iaith 
gydwaladr ag oi dalaith 
Ympur i vrenin paris 

ar dail aur ar fflur de lis 
Siaspar yw darpar y dawns 
nai Siarlas o ddinas Orliawns 
iarll hydro hil lyr Nediaith 
pentro yw pennaf or iaith 

Wrth ymgydnabyddu a barddoniaeth Gymreig cyfnod Rhyfel 
y Rhosynnau, ysgydwir yn egr yr ymdrech i ddosbarthu’r 
Cymry yn ganlynwyr Ty Lancaster a Thy Yorc. Cweryl 
Siasbar oedd 1 lawer ar ddechreu yr anffawd. Felly y cyfarcha 
Lewis Glyn Cothi un 0’i ganlynwyr : 


O bai ar Siasbar daro 
Trwy vil y trawai evé 


Galwai un bardd arno i ddial maes Bambri, lle y lladdwyd 
Wiliam Herbert, y mwyaf uchelgeisiol a beiddgar o holl ganlyn- 
wyr Ty Caerefrog. Mewn rhyw ffordd gyfrin, gwelsai y Cymry 
ymwared o’u caethiwed yn yr ymgyrch hon; ac i laweroedd 
ymlyniad wrth Siasbar oedd fynegiad ir gobaith hwn. Arno 
ef yn arbennig y dibynnai y wlad pan oedd yn alltud gyda’i nai 
yn Llydaw, ac at yr olaf, ac nid at Owain GlyndWr, y cyfeirir 
yn Rhif XVII. (Casgliad Ashton) :— 


llong fraith a llong frython 
a llynges i fynwes Mon, 


a honno i gael ei harwain gan 


lediwr 1 bobl llydaw 


y wlad lle y torrodd gwawr i ni unwaith eto. 


Caerdydd. W. J. GRIFFITH. 

NANT YR WYDDFA YN Y 


Trymhau mae’r nos, @ minnau ’mhell o dre, 
Ac “‘ wele, mor ofnadwy yw y lle!”’ 
Anghydgord ynddo ydyw swWn fy nhroed, 
A dyrr y nos-ddistawrwydd hen ei oed. 
Distawrwydd yw a’m lletha dan ei bwys,— 
A wasga’m hysbryd i ryw arswyd dwys. 
Di sain yw ei ofyniad, ond fel rhuthr 
Y disgyn arnaf yn y dyffryn uthr : 
‘*Paham, bererin gwael ei wedd, 
- Y beiddi dorri ar fy hedd ? 
Mor fychan wyt! Dylasai ofn 
Dy gadw o’m gorffwysfa ddofn.”’ 
Mor fychan? I6, hynny a wn yn awr, 
Dan orthrech trem y fath uchderau mawr. 
Ai ofni drychiolaethau’r wyf ? 
Neu grwydrol ddyn all beri clwyf ? 
Na, er y gwybu’m natur wan 
Arswydo’u gwel’d mewn ambell fan, 
Rhy fychan hwy mewn lle fel hyn 
I beri ofn i’m hysbryd syn. 
Agweddau erch y creigiau ar bob tu, 
A dieithr olwg llawer cilfach ddu ; 


NOS 


Ysbrydion cysglyd cewri gwyll chwedloniaeth ; 


Ysbrydion hen bryderon, a gwroniaeth, 

Pan glywid sWn estroniaid mall i lawr 

Yn ymdaith tua Bwlch Eryri fawr : 
Hwynt-hwy sy’n creu 0o’m mewn yn awr 
Annelwig fraw, a sobrwydd trwm 
Yr Ysbryd leinw’r erfawr gwm,— 

Ysbryd dirgelwch a meddyliau pell, 

A gallu dwyfol hyawdl, dwin ei air, 

A mawredd annirnadwy fawr, a bair 

I ysbryd eiddil gofio’i gyfyng gell. 

A! ie, dyna sydd yn Ilethu’n awr 

Fy natur egwan yma hyd y llawr. 


Tydi, yn mynd trwy’r hafn fawreddus fuost 
Yn oriau dydd, ychydig a wybuost : 

O mynni deimlo’i mawr ogoniant, dos 

I mewn i’w hofnadwyaeth ganol nos ! 


ALAFON. 


ib a 

NW’r pentref oedd Llansi, a llawer o ddyfalu a fu ymysg 
y trigolion pwy oedd y Si a roddodd enw i’r Lian. 
Cydolygai hynafiaethwyr y lle mai rhyw sant mawr duwiol o’r 
oesoedd bore oedd Si, ond ni fedrai’r un dewin ddyfod o hyd i 
air o’'i hanes yn unman. Cynygiodd Huws y Siwring ar esbon- 
iad byrfyfyr ryw nos Sadwrn ar sgwaér y pentref—sef mai 
talfyriad o Lusi oedd y Si ac mai Llanlusifer oedd yr enw 
Nawn. Ond gwWr o Sir arall oedd ef, ac felly ni roddid dim 
pwys ar ei farn. 

Un prynhawn ganol haf tua deng mlynedd ar hugain yn 
ol, yr oedd y pentref yn fywiog iawn, a phawb allan yn eu 
dillad Sul. Yr oedd tri phar o ddillad gan bron bawb dros 
ugain oed yn Llansi,—y dillad Sul, y “second best ” ar gyfer 
prynhawn Sadwrn a’r Cyfarfod Diolchgarwch, a’r dillad gwaith. 
Dechreuai pob par ei yrfa yn yr addoldy, ond ymhen tair 
neu bedair blynedd llithrai o’r moddion i sefyllian ar y sgwar 
brynhawn Sadwrn, ac o’r fan honno yn ddiweddaf oll i’r 
felin, y ffatri a’r ffarm. 

Ond ar y diwrnod a nodwyd yn awr yr oedd pob perchen 
anadl yn Llansi yn ei ddillad Sul, a hynny ganol yr wythnos, 
oblegid yr oedd yr Ysgolion Sul am dri o’r gloch i gerdded 
yn un llu banerog drwy’r pentref, a’r cwbl 1 gychwyn o’r sgwar. 
Gwahoddwyd band Llansi i flaenori’r fintai. Prin ddeufis 
oedd er pan ffurfiwyd y band o blith bechgyn yr eglwysi, ac 
felly un saeth oedd ganddynt yn eu cawell—“ Jerusalem, fy 
nghartref gwiw.” Tua thri o’r gloch yr oedd y sgwar yn 
weddol lawn o aelodau’r tair ysgol—Noddfa, Bethesda ac 
eglwys Sant Pedr, a mawr yr awydd yn eu plith i fod y cryfaf 
yn yr orymdaith. Gweithiodd y person a’r Parch. Haydn 
Edwards, Noddfa, yn galed drwy’r wythnos i gasglu gorym- 
deithwyr i’w mintai, a hwy ill dau oedd gyntaf ar y ever 

Cyf. I. Rhif 2. 

yn arolygu’r trefniadau. Tua phum munud cyn amser 
cychwyn, fe ddaeth y Parch. Evan Hywel, Bethesda, ir Ile. 
Teimlai swyddogion Bethesda yn ddig fod eu gweinidog hwy 
mor hwyrfrydig. Mor wahanol oedd ef i’r person a gweinidog 
effro Noddfa. Yn y ty y bu ef wrth gwrs drwy’r dyddiau, 
yn lle efelychu Haydn drwy geisio chwyddo rhif gorymdeith- 
wyr ei ysgol. Onid oedd yn hen bryd i Evan Hywel chwilio 
am eglwys fach wledig? LEisiau dyn effro a phregethwr da 
fel Haydn oedd ar Fethesda. Mor ddiddorol yr oedd Haydn 
yn y pulpud, a rhywun o hyd yn aros yn y seiat; ond ym 
Methesda, nid oedd sén am neb ers blynyddoedd yn troi at 
grefydd. Pum mlynedd ar hugain yn yr un pulpud a dim 
un enaid wedi dyfod at grefydd ers yn agos i ddeng mlynedd ! 
Gresyn na allasai bregethu fel Haydn, Noddfa. Dyna gwrs 
ymddiddan rhai 0 swyddogion Bethesda ar y sgwér. Yn wir, 
cloriennid ef drwy gydol y blynyddoedd, a cheid ef yn brin 
fel pregethwr. Pan ddaeth ir sgwar, cafodd aml frathiad 
gan rai 071 braidd, ond beth ydych well o boeni dyn os na 
welwch ef yn gwingo ? | 

Ynghanol berw’r dorf, clywyd sWn y band yn dyfod i fyny 
dan ganu “ Jerusalem fy nghartref gwiw.” Aeth y tair 
ysgol i’w safleoedd yn yr orymdaith, ac yna er siom ddirfawr 
i Fethesda, gwelwyd fod Ysgol Noddfa yn gryfach na hwy. 
Tybed mewn difrif nad oedd yn hen bryd i Evan Hywel 
symud i ryw eglwys lai neu ir nefoedd, os nad ai i unman 
arall ? 

Yn y fintai a berthynai i Fethesda, cerddai dau gyfaill 
ochr yn ochr—Roland y Garddwr a Huw y Gof. Arferai 
Nansi Ty’r Capel ddywedyd am danynt eu bod bob amser 
gyda’i gilydd fel Deian a Loli. Yn ol yr hen wreigan, rhyw 
ddau féd enwog oedd y rheiny yn yr oesoedd tywyll cyn 
diwygiad 59. Nid oedd dadl am gyfeillgarwch Huw a Roland. 
Nid oeddynt yn aelodau eglwysig, ond ai’r ddau yn gyson ir 
ysgol ym Methesda, a chyfrifid hwy y ddau fwyaf hirben 
yn Llansi. Dau “ berig’’ oeddynt ym marn pawb ar bwne o 
ddadl. Ofnai swyddogion y sét fawr eu bod yn rhy hoff o 
eistedd yn “stdl y gwatwor,”’ a theimlent radd o yswildod 

wrth holi’r ysgol, rhag ofn i’r gof neu’r garddwr eu tripio a’u 
gwneuthur yn destun chwerthin i blant y tywyllwch. Cyrch- 
ai’r ddau hefyd 1 oedfa’r nos, ac eisteddent yn y llofft—Huw 
uwchben y cloc a Roland wrth y pared ar y chwith i’r pulpud. 
Tri dosbarth cymdeithasol sydd yng Nghymru—aelodau, 
gwrandawyr a gwrthgilwyr. Gwrandawyr oedd y ddau hyn 
ac nid oedd eu gwell yn unman, yn enwedig os Mr. Hywel 
fyddai yn y pulpud; ac ef, fel rheol, fyddai yno, gan nad 
oedd fawr o alw am ei wasanaeth yn yr enwad. Edrychai 
Huw a Roland ym myw ei lygaid, ac amheuthun ir hen 
weinidog oedd troi ei olwg atynt oddiwrth y rhew mawr yn 
y seti dan y pulpud. Yn union ar ol yr oedfa, chwiliai’r ddau 
am eu het. Barn rhai ym Methesda oedd eu bod yn rhy 
wybodus i ddyfod byth yn aelodau. Un dyn yn unig yn yr 
holl Lan a’u deallai, a hwnnw oedd Mr. Hywel. Ar ei gais ef 
y daethant i’r orymdaith er mwyn chwyddo rhif ysgol Bethes- 
da. Ond teimlai’r ddau yn swil iawn wrth feddwl am fras- 
gamu ar ol y band drwy’r pentref. Rhaid er hynny oedd 
ufuddhau ir hen weinidog. Am ysbaid ofnent droi eu golwg 
ir dde na’r aswy rhag ofn gweled rhyw watwarwr wrth basio. 
' Wedi iddynt ddyfod atynt eu hunain, dywedodd Huw yn 
ddistaw, ‘“‘ Roland, fasa’r un o nhraed i’n dwad i hoician y 
strydoedd yma, ond mod i’n methu naca Mr. Hywel.” 

“ Felly finna,” meddai Roland, ‘“‘ond bron na cherddwn 
i ar stryd facha i’w blesio fo. Cnafon drwg ydi rhaio bobol 
Bethesda ’na, a chyn wired a’r pader mi lladdan’ 0 cyn pen 
hir. Mae o’n edrych yn ddigon hen i fod dros i ddeg a thrigain. 
Druan o Mrs. Hywel hefyd ynghanol y llymgwn.” 

“ Ydi,” meddai Huw, “‘ mae’r ddau mewn Ile poeth yn siwr 
iti. Glywist ti Dafydd y Gorlan, yr hen gena’ sal, yn deud 
yn y dosbarth y Sul o’r blaen i bod hin lawn bryd i bysgotwr 
yr Efengil hongian i wialen yn y td, os bydd am hydion heb 
ddal yr un brithyil. Mi wyddai pawb mai rhoi bonclust i 
Mr. Hywel yr oedd o.” 

“Dyna sgelffyn ynté?” ebai Roland yn ddigllon; ‘“‘ mae 
mam yn deud y bydd o a’i griw yn camol pob pregethwr 
diarth, boed o’n ddigon sal i’w grogi, ond rydd o byth air o 

glondid i’r hen weinidog. Mi wn i mai pregethwr bach tila 
ydi Evan Hywel ond ’does mo’i well o fel dyn yn yr holl 
wlad, a chwilydd i drin o fel mae rhai yn gneud.” 

‘Wel,’ meddai Huw, “be syddineud ? Mae o’n gwywo'n 
brysur o flaen ’n golwg ni. Wyddost ti beth, Roland, pe tasa 
gyno fo un dyn llithrig i dafod i’w helpu yn yr eglwys, fe 
ddistawai’r corgwn sy’n cyfarth arno, achos ’does dim yn 1 
penna nhw—Rhad ar yr hen fand gwirion ’na yn rhygnur 
hen doén ’na o hyd.” 


Y nos Sul canlynol pregethai Mr. Hywel ym Methesda fel 
arfer—Huw a Roland yn eistedd bob un yn ei glwyd ei hun. 
Nid oedd dim ‘‘ mynd” ar yr oedfa, ac ni allai’r gweinidog 
rwyfo dim yn erbyn y gwrandawiad oer a roddid iddo. Cyr- 
haeddodd yr erlid ei waethaf y noson hon. Ceisiai Huw hoelio 
ei olwg arno i’w helpu ymlaen, ond methai beidio edrych ar 
wyneb trist Mrs. Hywel, gwraig y gweinidog. Tybiodd ei 
gweled unwaith neu ddwy yn sychu ei llygaid yn ddirgelaidd. 
Yn union wedyn clybu Mr. Hywel yn gostwng ei lais “ Ceisiais 
wneud fy ngore er pan y deuthum atoch, ond ofnaf nad oes 
fawr o lewyrch ar fy ngwaith, gan nad oes neb o’r newydd yn 
dod i’r eglwys fel i eglwysi eraill. Hwyrach eich bod yn iawn, 
rai ohonoch, mai gwas anfuddiol ydwyf.” 

Erbyn hyn yr oedd Huw yn sicr fod Mrs. Hywel yn wylo, 
ond cyn pen y funud fe ddaeth yr Amen ynghanol distawrwydd 
oedd a mwy o gydymdeimlad ynddo nag a deimlwyd ers 
amser maith ym Methesda. Chwiliodd Roland am ei het a 
chododd 0’i gongl i fyned allan, ond ar ol dyfod at ben y 
grisiau, gwelodd fod Huw yn glynu fel gelen uwchben y cloc. 
Safodd Roland am eiliad i’w ddisgwy] allan, ond y cwbl wnaeth 
Huw oedd cau un llygad arno (wincio yn iaith Llansi). -Yn lle 
myned allan, aeth Roland i lawr at y cloc 1 ymyl Huw, a 
meddai Huw yn ddistaw yn ei glust: “‘ Roland, mi rydw i 
dan argyhoeddiad.” 

“* Argyhoeddiad bybé, Huwcyn ?”’ ebe Roland yn syn. 

‘“« Rydw i dan argyhoeddiad y dylwn i gadw chware teg i’r 
hen weinidog yn yr eglwys yma,” meddai Huw. 

Ar y gair, eisteddodd Roland wrth ei ochr, a cheisiodd y 
ddau edrych fel y gweddai i rai dan argyhoeddiad. Erbyn 
hyn yr oedd y newydd drwy’r capel fod y garddwr a’r gof 
wedi eu “torri i lawr”’ dan ordd y gair. Anodd oedd am- 
gyfired y wyrth ar unwaith. Y ddau fwyaf talentog yn y 
pentref yn y rhwyd! Cododd Mr. Hywel i’w croesawu, 
ond aeth ei deimlad yn drech nag ef. Ond Dafydd y Gorlan 
a’il bleidwyr oedd yn y penbleth dyfnaf; methent yn lan a 
dirnad sut y saethwyd dau mor gryf eu deall gan wn port 
Evan Hywel. Dibennwyd y seiat rywfodd neu gilydd, a 
llithrodd y ddau gyfaill yn lladradaidd tua chartref. 

** Naethon ni’n iawn, Huw, wrth aros ar ol heno ?”’ meddai 
Roland yn ddifrifol. 

* Naethon ni’n iawn! Be wyt ti’n cyboli, Roland ? Wrth 
gwrs mi naethon yn iawn. Dydi o ddim yn bechod, wyddost, 
i fynd i berthyn i’r capel.” 

** Te,” meddai Roland dan wenu, “ ond ydi o’n iawn i ymuno 
a’r eglwys er mwyn cadw plaid yr hen weinidog ? ” 

“Gwrando funud,” ebe Huw, “Ai nid parch at gymeriad 
Mr. Hywel ddaru’n cadw ni’n dau ar hyd y blynyddoedd rhag 
oeri’n hollol at grefydd ? ”’ 

“Te’n sicir ddigon,”’ meddai Roland. 

“ O’r goreu,” meddai Huw, “ mi gadwn chware teg iddo fo 
o hyn ir diwedd.” 

Aeth y ddau ynghyd ir seiat nos Iau; ac yr oedd mwy 
yn y cyfarfod nag a welwyd ers blynyddoedd. Llwyddodd 
Mr. Hywel y tro hwn i ddywedyd yr hyn oedd arei galon. Ar 
ol estyn ei groeso ir ddau, gofynnodd Dafydd y Gorlan yn 
dduwiolfrydig beth a’u cymhellodd 1 ymuno 4 chrefydd. 
Yr oedd ateb Huw yn barod—mai pregethau cyfoethog Mr. 
Hywel o Sul i Sul drwy gydol y blynyddoedd. Aeth ymlaen 
i nodi rhagoriaethau yr hen weinidog fel pregethwr, a chan fod 
ganddo ddawn siarad a digon o ddeunydd 1 ateb hynny, fe 
ddechreuodd ambell un gredu y rhaid fod rhywheth wedi’r 
cwbl ym mhregethau Evan Hywel os oedd Huw’r gof yn cael 
cymaint ynddynt. Siaradodd Roland ar ei oli’r un cyfeiriad ; 
diolchai am bregethwr mor fawr mewn lle mor fychan a Llansi, 

Nid oedd seiat yn myned heibio nad oedd y ddau wrth y 
gwaith o glodfori pregethau’r gweinidog y Sul cynt, a syn fel 
y chwyddai torth fach geiniog Mr. Hywel yn dorth chwech 
fawr dan ddwylo medrus y gof a’r garddwr. Yn awr y mae’n 
rheol ddieithriad bron fod cyfangorff pob eglwys yn tueddu i 
blygu i farn y ddau neu’r tri callaf sydd ynddi. Nid oedd 
amheuaeth ym meddwl! neb nad Huw a Rolant oedd y ddau 
ben mwyaf deallus yn y cylch, ac wrth eu clywed yn canmol 
gweinidogaeth rymus Mr. Hywel, fe gododd yr hen weinidog 
o dipyn i beth yn syniadau’r eglwys a’r Llan. Fe aeth hyn 
ymlaen am flwyddyn, a’r sén 0 hyd yn ymledu am nerth pulpud 
Bethesda. Pa ryfedd fod Mr. Hywel yntau hefyd yn ddyn 
newydd dan ddylanwad heulwen y ddau gyfaill. Ond yr oedd 
profiad blin y blynyddoedd cyn teyrnasiad y gof a’r garddwr yn > 
yr eglwys wedi cloddio dan sail iechyd y gweinidog, ac ymhen y 
flwyddyn bu farw fel diffodd cannwyll, ar ol wythnos o gystudd. 

Huw a Roland, bob yn ail, a’i gwyliai yr wythnos honno, a 
chlywsant ef yn dywedyd fwy nag unwaith, mai’r flwyddyn 
hapusaf 0’i fywyd oedd blwyddyn dyfodiad y ddau i’ seiat. 
Y noson olaf, gofynnodd yn sydyn i Huw, “ Huw, dywedwch 
y gwir rWan—oeddwn i’n pregethu cystal ag yr oeddych 
chwi a Roland yn dweyd fy mod, neu ynte cadw mhlaid i yr 
oeddych ?” Clywai Huw ei galon yn curo fel y mwrthwl 
mawr ar eingion yr efail, ond penderfynodd ei mentro. “ Y 
gwir a saif, Mr. Hywel: nid yw Roland a minnau yn disgwyl 
clywed gwell pregethau byth o bulpud Bethesda, a dyna farn 
y pentref hefyd.” Gwenodd y gweinidog, ond yr oedd rhyw- 
beth yng nghil ei lygad yn arwyddo y gwyddai ef nad oedd 
Huw ddim ar ei lw mewn llys barn y funud honno. 

Claddwyd y Parch. Evan Hywel ym mynwent Llansi. 
Dymunol oedd clywed llawer yn dywedyd wrth ddychwelyd 
adref fod pregethwr mawr wedi ei roddi yn y bedd; ae fe 
ddichon i’r angel sydd yn cadw’r llyfr anghofio am y tro roddi’r 
mare du ar gyfer enw Huw a Roland am lunio anwiredd mor 
hawddgar. 


Gwaelod y Garth. R. G. BERRY. 

‘¢, . . Danfones y brenin [Seisnig] lu mawr o bobyl i ddistrowio 
Ywainn yr hwn aoedd ynn ymgadw ymynydd Berwyn yng hylch 
goror Main Gwynedd, or man megis ac i mai llyure Kymrv yn 
dangos i diulanodd ef 0 vyse i bobyl oherwydd serttein o eirriau a 
ddyuod abaad Glyn Egwysdyr wrtho ef ar voregwaith yr hwn a 
oedd wedi kyuodi o hir vore ac ynn kerdded ar hydd Ilethyr bron ae 
ynn dywedud i blygain yr hwn a gyuaruu ac Ywain yr hwn a ddyuod 


“‘a Syr abaad chychwi a godasoch ynhryvore,’’ ‘“ Nage’’ hebyr 
yr abad ‘“‘ chychwi a gyuodes yn hryvore o gan mhlynnedd.”’ “Ie” 
hebyr Ywain.... Llawysgrif Mostyn, 158, Ellis Gruffydd. 


Ryw fore gynt ar Ferwyn, 
A’i rug coch yn farrug gwyn, 


A niwl o drum i drum draw 
Yn araf gyniweiriaw, 
Drwy anobaith y crwydrai hen abad, 
Ei lun oedd legach, ai lonydd lygad 
Yn drwm gan ofnadwy dremiad galar 
Na roed i’r ddaear dorri ’i ddyhéad. 


A rhyfedd alar ei chwerw feddyliau 
Yn hel defosiwn oi lwyd wefusau, 

Llefarodd genllif 0 eiriau gwylition, 
A llw oedd é6on, yn lle’i weddiau— 

‘*O Dduw Dad! traws oedd y dydd 
Y’n gwyraist dan dy gerydd ! 
Gwae, ar alwad groew Iolo, 

Na dddi, oi fan gudd, efo! 


*Y gwr hir ni’th gar Harri, 

Adfyd aeth! a wyd fyw, di? 

Ag od wyd, 4 gwaew o dan, 

Dyred, dangos dy darian ! ’ 
Ai dewr wron nad 4i y rhyw eiriau 
Drwyddo 4 than hyd wraidd ei wythiennau ? 

Weithian, paham na ddoit tithau atom— 

Er y bai rhyngom holl raib yr angau !”’ 

A niwl Berwyn yn gwau yn wlybyrog 
Hyd eirwon greigiau a darnau grugog, 
Ei ddwfn ddistawrwydd ofnog a dorrwyd, 
Yn ol llefarwyd o’r niwl llifeiriog :— 
«‘Gresaw, Dad Abad grasol, 
Difarw wyf, od wyf ar ol! 
Tithau, pa le’r ait weithion,— 
Rhyw hynt ry gynnar yw hon!” 


Ag o'r tawch y daeth gwr tal,— 
Brenin ar lwybrau anial,— 
Os gwael ei wisg a’i liw oedd, 
Penadur er poen ydoedd ! 
Yntau ’r hen Abad truan a wybu 
Weled ei wanar, a chan led wenu, 
Chwiliodd am air i chwalu_ ofn calon, 
A mwynder weithion y mynnai draethu. 


“‘Gresaw, fy Arglwydd grasol,”’ 
Medd ef, ‘‘ na throed Nef di’n ol, 
Dwysog, o chodaist eisoes, 
Fel un dewr, o flaen dy oes !”’ 
““I6!’? medd ef. A mwy oedd ei ofid 
Nag ing nad wylo, ag angau’n dilid ; 
Heb air a leddfai’r chwerw lid na’r galar, 
Gwyliai oer ddaear ei glaer addewid. 


Duo ’roedd y llwydoer wyll, 
Daear a nef ae’n dywyll ;sx 
Tr niwl draw yn ol e drodd, 
Fel enaid y diflannodd ! 


T. GWYNN JONES. 


— Pre 

UN ae mewn llén ydyw hynny ynddi a all greu 

hyfrydwch ar wahan i’r efengyl a bregethir ganddi. Fe 
ddywed Matthew Arnold yn rhywle fod sWn geiriau’r Bibl 
yn fwy gwerthfawr na’u hystyr. Peidied neb a’i gamddeall. 
Ni fuasai sWn geiriau’r Bibl yn amgenach na lIlafar iaith 
unrhyw lyfr arall onibai fod y profiad hefyd a’1 cynyrchodd 
yn amgenach. We are children of the fire, ebr Emerson. Y 
mae swn geiriau’r Bibl yn ddwyfol oherwydd dwyfoldeb eu 
hysbrydoliaeth. Yr un modd ynglyn 4 Llyfr Gweddi’r 
Eglwys. Ennyn seiniau’i frawddegau angerdd teimlad ynom 
oherwydd difrifwch a dwyster ysbryd y calonnau mawr a’i 
creodd. Gwrandawer ar hyn: 


By thine agony and bloody sweat ; by thy Cross and Passion ; 

by thy Precious Death and Burial ; by thy glorious Resurrection 

and Ascension ; and by the coming of the Holy Ghost, k 
Good Lord, Deliver us. 


A’r hyn a ddywed Mr. Watts Dunton yn ei gylch: 


This is a cry, where pathos and sublimity and subtlest music 
are so mysteriously blended—blended so divinely that the 
man who can utter it, familiar as it is, without an emotion deep 
enough to touch close upon the fount of tears must be differently 
constituted from some of us. 


Sylwer yn fanwl nad y drychfeddwl yn unig sydd yn creu’r 
teimlad a ddisgrifir. Mae’r subtlest music, y gerddoriaeth gyfrin, 
yr arddull, yn anhepgorol. Ac os na choeliwch hyn, darllen- 
weh y pennill :— 


When we, our wearied limbs to rest, 
Sat down by proud Euphrates’ stream, 
We wept, with doleful thoughts opprest, 
And Zion was our mournful theme. 

Ac yna cymherwch ef a’r gwreiddiol yn ei symlrwydd grymus, 


By the rivers of Babylon, there we sat down, yea we wept when 
we remembered Zion. 


A fu gwell darlun o hiraeth yn y byd erioed ? Oni wylwch 
chwithau wrth gofio’n felys yr un neu’ cyffelyb hiraeth ? 
Ond y mae diffyg arddull y pennill yn peri ei fod yn ofer 1 
ddisgrifio’r teimlad a ddymunir. Y mae’ profiad yn rhy 
angerddol 1 aros mewn gwisg mor anghelfydd. Nid erys calon 
fyth ond mewn teml. Sylwch chwi yn y Seiat. Yr adnodau 
y pwysir arnynt gan y saint ydywr mwyaf celfydd eu saer- 
niaeth. A phaham, tybed, y clywir adrodd y Salmau yn 
amlach na’u cynrychiolwyr sydd ar gan yng ngweithiau Ed- 
mwnd Prys? Onid haws cofio pennill nag adnod? Anodd 
iawn cofio pennill os na fydd ei ffurf yn gain. Y mae’ una 
ganlyn mor syml, mor naturiol, mor fedrus, mor gaboledig, 
mor angerddol, nad anghofir mono byth. Y mae ei hanfod 
yn ddwyfol, a’i arddull heb angen cYn arno: 


Er nad yw’m cnawd ond gwellt, 
A’m hesgyrn ddim ond clai, 
Mi ganaf yn y mellt, 
Maddeuodd Duw fy mai. 
Mae Craig yr Oesoedd dan fy nhraed, 
A’r mellt yn diffodd yn y Gwaed. 


Ni chanwyd telyneg berffeithiach mewn unrhyw iaith. Ond 
bu’r profiad sydd ynddi yn eiddo i gannoedd yn eu tro, a’r 
rheini yn ceisio’i fynegi goreu gallent pan ddoi’r gofyn; ond 
ni chyrhaeddodd y ceisiadau hyn dir digon uchel i’w galw’n 
llenyddiaeth, oherwydd gwendid eu mynegiant. Ni chawsant 
hyd yn oed y fraint o fod yn fynegiant i brofiad neb arall 
a’r cyffelyb brofiad ganddo, oherwydd yn bennaf eu bod yn 
amddifad o’r ffurf anhepgorol honno y dymuna’r profiad ei 
chael cyn y gall fyw. Nid gwahaniaeth profiad a’n gwna ni 
mor anhebyg i’n gilydd ond gwahaniaeth arddull. Y mae 
Ceiriog yn fardd, oherwydd fel y dywedir, iddo ganu “ yn 
el ffordd ei hun.” 

Cyn symud ymlaen, sylwer ar y dyfyniadau a ganlyn i 
weled y gwahaniaeth teimlad a enynnir ynom o ddarllen 
profiad a’1 fynegiant yn gain a’r un profiad a’i arddull yn an- 
nymunol. I ddechrau daw Edmwnd Prys a’i bennill egwan, 


Ein nerth a’n noddfa yw Duw hael, 
Mae help i’w gael mewn cyfwng : 

Ped ai’r mynyddoedd oll i’r mér, 
Nid ofnaf f’angor deilwng. 


Y mae’ gair llanw hael, a’r estron help, a’r gair gwan cyfwng, 
ar ferf farw ai, y trais ar ystyr ofnaf, a’r arfer diachlysur o’r 
gair angor, a bathos dibendraw yr ansoddair teilwng yn gwneuthur 
y pennill yn un o’r cyfansoddiadau mwyaf aneffeithiol yn yr 
laith. 

Ond daw rhyw rym rhyfedd ac anesboniadwy inni yn sWn 
treigliad y geiriau : 


Duw sydd Noddfa a Nerth i mi, cymorth hawdd ei gael mewn 
cyfyngder. Am hynny nid ofnwn pe symudai y ddaear, a phe 
treiglid y mynyddoedd i ganol y mor. 


Wrth Arddull felly y meddyliwn y mynegiant perffeithiaf 
a all fod i unrhyw syniad. A’n diben yn hyn o lith ydyw nid 
ceisio dysgu neb, y mae ein gwendidau ni ein hunain yn 
gwahardd hynny, eithr ceisio pwysleisio wrth ysgrifenwyr 
jeuainc Cymru nid yn unig fod arddull yn anhepgor i iawn 
fynegi, ond sylwi hefyd ar y warogaeth a dalwyd ac a delir 
iddo gan gewri llenyddiaeth byd. 

Yr oedd gan Shakespeare ryw reddf amhrisiadwy i fynegi. 
Ond buasai camp ein bardd mwyaf yn llawer gwell pe bai 
wedi caboli mwy ar ei waith. Ni chymhellir arddull Shakes- 
peare fel patrwm ir rhai sy’n dysgu ysgrifennu. Y mae’r 
beirniaid craffaf o oes Victor Hugo 1 lawr i amser William 
Archer yn ein cynghori 1 beidio a cheisio efelychu Shakespeare : 
y mae gormod o feiau ynddo; ac ni faddeuir mohonynt 1 
neb llai na Shakespeare ei hun. Un o gyfeiliornadau mwyaf 
y crach-feirniaid a’r crach-feirdd ydyw’r dyb sydd ganddynt 
nad oes angen ir gwir fardd fod yn gelfydd: credant ei fod 

yn hanfodol gelfydd; nad oes eisiau ir awenydd wneuthur 
dim amgenach na disgwyl yr awen, ac ar ol ei dyfod, ysgrifennu 
ei chyfrinion yn blith drafflith heb na’u trwsio na’u tacluso 
mewn ffordd yn y byd. Y fath gyfeiliornad! Dywed 
Victor Hugo fod anerchiadau Shakespeare yn rhy hir. Cwyna 
Keats wrth Shelley fod diffyg saerniaeth ar aml linell 0’i eiddo 
yntau: J wish you would take greater pains, meddai. Tystiai 
Robert Louis Stevenson ei fod wedi ysgrifennu rhai brawddegau 
yn ei ryddiaith lawer gwaith drosodd cyn iddynt ryngu ei fodd. 
Beiai Coleridge ar ei gyfaill Wordsworth yn llym oherwydd 
gwendid arddull aml un oi ddyriau: y mae yn ei lyfr, y 
Biographia Literaria, un bennod gyfan ar Wallau Arddull 
Wordsworth. Y Beibl bron o holl lyfrau’r greadigaeth ywr 
unig lyfr a gynnwys rannau nad oes modd cael bai yn eu 
mynegiant a’u harddull; Llyfr Job a’r Salmau yn neilltuol. 

Gwastraff ar le fyddai ymhelaethu ar angenrheidrwydd 
arddull gain i’7n meddyliau. A nin ysgrifennu hyn, syrth 
ein llygaid ar eiriau Frederic Harrison yn yr English Review. 
Dywed yn nechreu’i ysgrif :— 


A good test to judge great literature 1s—what can one read 
again and again and always find fresh ? 


Tarewir yr un tant drachefn a thrachefn : 


It is, no doubt, the charm of style, of the simple, easy music 
of phrase which conveys the idea straight to the mind without 
either discords, conundrums, or redundance . 

It is style alone which can secure perennial delight—and in 
style simplicity, ease, grace . 

Pure, easy, well-bred prose is always welcome, however 
familiar or old . 


Ni awn rhagom i sylwi’n ysgafn ar bwnc neu ddau ynglyn 
a’r testun. 

Crybwyllwn hyn ir neb sy’n ymgeisio at uchafiaeth wrth 
ysgrifennu: Darllened bawb, ac na chanlyned neb. Y bai 
mwyaf a geir yng ngwaith cyfieithwyr Cymreig y Beibl ydyw 
iddynt ganlyn gormod ar y rhai a honnent hwy oedd eu 
meistri mewn celfyddyd ysgrifennu, sef yr awduron Lladin 

goreu. Erys gormod o 61 llaw y Lladinwr arno iddo fod yn 
drwyad] Gymreig. Ac oherwydd hynny, cyll ein cyfieithiad 
mewn naturioldeb ac mewn effeithiolrnwydd yn aml. Geilw 
Golygydd Y Berrnrap sylw at hyn yn ei erthygl ar y Gymraeg 
yn Y Gwyddoniadur. 


Dyfynnwn (meddai) yma adnod neu ddwy o’r groclith, duw 
Sul y blodeu (Mathew xxvi. 36—41) o hen femrwn a ysgrif- 
ennwyd tua diwedd y drydedd ganrif a’r ddeg :— 


** Ac oddyna y doethant hyd y lle a elwir Gessemani, Iesu 
ai ddisgyblion. Edrychwchi, eb ef, yt tra elwyf i ryweddiaw. 
A chymryd Pedr a deu fab Iebedeus i gyd ag ef; a dechreu 
cymryd tristwch ynddaw, a dywedud wrthunt, Trist yw fy 
eneid i hyd angeu; kynheliwchi yma, a gwyliwch i gyd a mi. 
A cherdded ychydig a orug, a digwyddaw ar i-wyneb i weddiaw 
hyd y llawr. Ac yna y dywod, fy nhad i, os gallu a wna, 
kerdded yr angheu hon hebof i, ac eissoes, nid fal y mynnwyf 
i, namyn fel y mynych di, bid.” 


Ac ebe’r Athro: 


Y mae hwn yn agosach atom, yn fwy naturiol. Y mae’n rhydd 
oddiwrth yr “‘ac efe a’’ diddiwedd sydd yn gwneud ein cyf- 
ieithiad ni yn rhy ddi-afael. Nid oes ar y cyfieithydd hwn ofn 
arfer rhagenw cynnorthwyol pan awgrymir un iddo gan ei 
deimlad neu ei athrylith—“trist yw fy enaid 7” ... “fy 
Whadhe 5s). 


Rhydd Maurice de Guérin yn un o’1 lythyrau at ei chwaer 
Eugenie gyngor da yngl¥n ag ysgrifennu : 


Sylwch beunydd a byth ar Natur yn ei manylion lleiaf ac yna 
ysgrifennwch fel yr arweinir chwi gan firwd eich meddyliau— 
dyna’r cyfan. 


Ond rhaid i ni fod yn ochelgar uwchben archiad fel hyn. 
Ei neges yw yr angen am gywirdeb, a thebyg yw mai hanfod 
Arddull ydyw Cywirdeb: the essence of Style is Sincerity. 
Os daw’r meddyliau o’r galon, fe ddaw’r geiriau o’r galon hefyd. 
Nid oes gan y cywir na’r hamdden na’r blas i bentyrru geiriau 
amwys, ac i greu brawddegau di-bwrpas, a llenwi ei femrwn 4 
darnau dianghenraid a dibwynt. Os byddaf o ddifrif ar fy 

neges, ni wiw 1 mi ymdroi, ni fynnaf ymdroi. Yr eiliad y tyn 
yr ysgrifennydd ei lygaid oddiar y néd, aiff ei arddull yn wan, 
ac oherwydd hynny, fe syrth ei waith yng ngolwg y rhai y 
ceisiai ymdrafod 4 hwynt. Dibynna urddas lIlyfr neu lith 
ar y difrifwch yr ysgrifennwyd ef. Cawn enghraifft digon 
pwrpasol o hyn yn llyfr Mr. Tecwyn Evans ar Yr Iaith Gym- 
raeg. Nid oes gennym ddim i'w ddywedyd am wyddoniaeth 
y gwaith na’r angen oedd arnom am dano—mae’r prynu sydd 
arno yn profi iddo gyrraedd ei ddiben. Eto teimlwn nad yw 
wedi ei ysgrifennu 4’r urddas hwnnw yr hoffem ei weled mewn 
cyfrol o’r fath. Gwamalrwydd ac nid Cywirdeb a esgorodd 
ar frawddegau fel y rhain: 


29 EE 


Defnyddir “ pa rai, pa un,” byth a hefyd pan nad oes 
mwy o’u heisieu na gwaew yn nhaleen... . 

Pam na ddywed anweswyr yr “ amrai’”’ dienwaededig hwn. . 

Wrth gwrs, y mae’r Saesneg, “‘ he paid a visit,” yn gywir ; 
ond cae arall yw hynny... . 

Dull arall gwan a chwmpasog sy’n ffynnu’n gyffredin yw gor- 
fynychu “‘cael.’’ Nid da gormod o “ gael’’—mewn brawddegau 
Cymraeg mwy nag unrhyw gylch arall. 


Amhosibl ydyw i Arddull dyn fod yn dda, oni Wyr yn 
drwyadl y pwnc yr ymdrinia 4g ef, canys un o deithi pennaf 
Arddull gain ydyw Lglurder. Ac nid oes modd bod yn glir 
heb fod o ddifrif. Rhaid arall Arddull effeithiol ydyw Syml- 
rwydd. A pho fwyaf difrif a fyddwn yn ein bywyd, mwyaf 
syml yn y byd fyddwn. Prawf o rodres ydyw diffyg syml- 
rwydd. Daw symlrwydd ac eglurder i’r ysgrifennydd ond 
iddo gofio hyn,—y dylai ysgrifennu yn hollol fel y sieryd. 
Nid oes modd inni ysgrifennu’n well nag y gallwn siarad. Ni 
cheir yng ngwaith y llenor mwyaf cyfarwydd gystal patrwm 
ysgrifennu ac a geir ond inni wrando ar ymgom rhwng dau 
gyfaill. Diben Arddull ydyw bod yn naturiol. Pan ymgomio 
dau 4’i gilydd, a’r scwrs hithau yn ddifyr, bydd y siarad yn 
syml, yn glir, ac yn gryno. Efelyched y llenor hyn felly yn 
ei waith. Ac os oes mwynder neu fellten yn ei galon o gwhl, 
daw ir golwg os rhydd chwarae teg iddo’i hun trwy ysgrifennu 
a’r difrifwch dwysaf sy’n bosib] iddo. 

Hwyrach y cawn gyfle eto i ymdrin 4g Arddull mewn 
Rhyddiaith a Barddoniaeth ar wahan i’w gilydd. Terfynwn 
hyn o ragymadrodd gydag apél i’n hysgrifenwyr dalu sylw 
mwy ir hyn a alwn yn “liw” (colour) wrth gyfansoddi, neu 
os mynner, y Gynghanedd a berthyn 1 Ryddiaith. Nid yw 
ein hysgrifenwyr yn talu digon o sylw ir glust. Cofier maj 
at y glust y mae holl apél Arddull gain. Onid at y glust 
y cyfeiria Watts Dunton gyda’i “ subtlest music” 2? Y mae 
i Ryddiaith yn ogystal a Barddoniaeth ei melodi. Tra 
gwahanol i'w gilydd ydyw rheolau cerddoriaeth y naill a’r 
llall. Heresi gyffredin rhai beirniaid ydyw dywedyd,—Fod 
rhyddiaith hwn a hwn yn dda ac yn farddonol. Y gwir yw 
mai yr eiliad y try Rhyddiaith yn farddonol y derfydd a bod 
yn Rhyddiaith dda. Ni ddylai Rhyddiaith ganu o gwbl. 
Nid creu hyfrydwch yw ei diben. MRhaid i Ryddiaith fod yn 
gerddorol, nid er mwyn hynny, eithr rhag bod yn angherddorol. 
Y mae yn rhaid i Farddoniaeth fod yn gain er mwyn y ceinder. 
Rhaid i Ryddiaith fod yn gain er mwyn gofalu yn unig am 
beidio a bod yn amhersain. Pan ddechreuo Rhyddiaith fynd 
yn gain er mwyn y ceinder (yr hyn ydyw amcan Barddoniaeth) 
fe dderfydd ei defnyddioldeb, oherwydd diflannu y Difrifoldeb 
~ a’r Pwylledd hynny sy’n anhepgorol iddi. 

Ceir ymysg gweithiau ein hysgrifenwyr goreu enghreifftiau 
o ddiffyg clustfeinio’n ddyfal a gwrando ar sWn eu geiriau. 
Wele’r Berrniap, er enghraifft, yn colli’i effaith o herwydd 
amhuredd sWn ei ymadrodd : 


Dyma’r cwestiwn i’w benderfynu: A etifeddir nodweddion 
cenedlaethol, ynte rhyw ddamweinio ymdebygu y mae pobl gwlad 
o herwydd eu bod heb yn wybod yn dynwared bob un ei gymydog. 


Yn y dyfyniad hwn annioddefol i’r glust ydyw’r seiniau -od, -eb 
-od, -ed, -ob, -og yn dilyn ei gilydd mor swta. Anodd ydyw 
ir deall gyflawni’i waith a’r clyw wedi ei ferwino yn y modd 
hwn. 

Ceir ynddynt hefyd yn aml olion gorymdrech 1 foddio’r 
glust sy'n sicr yn tynnu oddiwrth effaith eu hymadrodd. 

Wele’r Athro J. Lloyd Jones, o Ddulyn, mewn ysgrif wych ar 
Arwyrain yr Iaith yn canu yn lle siarad ar ei hynt : 


Pan glywaf rianedd telediw pentrefydd fy ngwlad yn ymddiddan 
é’u_gilydd yn iaith y Sais... . 


a’r sylwedydd craff hwnnw, Anthropos, a’i gariad mor fawr 
tuag at natur, syrth yn aml i’r camwedd o ysgrifennu’i rydd- 
iaith fel pe’n cynhyrchu barddoniaeth : 


Onid ydyw y coed deiliog, gwyrddleision, yn y llwyn acw, hardded 
ag oeddynt pan yn trot yn delynau i awelon y dydd yn Eden 
Ardd ? A thrwy y coed yr ydych yn cael cipolwg ar y myn- 
yddoedd pell, ac ambell gwmwl gwyn, fel teithiwr diofal, yn 
gorphwys ar eu copéon fry. 


Dulliau’r bardd yw y rhain, ac y maent yn difwyno rhyddiaith 
bur. Cawn weled mor aneffeithiol fyddai yr unrhyw ddulliau 
mewn rhyddiaith sydd yn ln oddiwrthynt. Sylwch y colli 
urddas o roddi ansoddair tebyg i’r uchod yn nechreu’r Salm : 


Dyrchafaf fy lilygaid i’r mynyddoedd fry, o’r lle y daw fy 
nghymorth. 


Ehed y difrifwch ymaith yn ddiatreg gydag un gair bychan 
or fath. 

Wele ddarn gan Mr. O. M. Edwards am y mynyddoedd : 
rhyddiaith loew, heb ddim ymdroi gyda melysrwydd geiriau, 
heb ddim ymdrech i greu mydr, heblawr mydr hwnnw a 
berthyn i bob ymadrodd difrif, i bob hyodledd naturiol : 


Y brif olygfa geir ym Mern ydyw gweled yr haul yn machliud, 
ac yn gadael ei oleuni ar ei ol ar gopaéu gwynion y mynyddoedd. 
"Does yr un arlunydd wedi ceisio darlunio yr olygfa erioed, a 
dywedodd Calame, un o’r rhai goreu am ddarlunio Illiwiau’r 
mynyddoedd, na fedr neb byth. Gyda fod yr haul o’r golwg 
ymdaena gwrid coch tlws dros yr eira, ac wedi hynny newidia’r 
lliw bob eiliad, ac y mae pob lliw newydd mor dlws, fel yr 
wyt yn anghofio beth oedd y lliw o’i flaen. O’r diwedd, try 
pob peth yn wyn yn ei ol, a diflanna’r mynyddoedd yn awyr 
y nos. 

Sylwer ar fawr ofal yr awdur yn ei ddefnydd 0’i ansoddeiriau 
(yr unig frycheuyn yw’ gair ‘coch’). Y mae’n disgrifio un 
o olygfeydd mwyaf arddunol cread, machlud haul yn yr Alpau, 
a’l unig ansoddeiriau ydyw gwynion a thlws. Cyfreithlonir y 
rhain o safbwynt rhyddiaith, am nad geiriau llanw, picturesque, 
barddoniaeth mohonynt, eithr geiriau anhepgor i gyfleu 
manyldeb y canfyddiad. Diben Rhyddiaith ydyw dywedyd 
rhywbeth yn glir, yn gryf ac yn gryno. Nid ywr darn a 
ganlyn yn gryno, oherwydd ei fod yn wastraff ar inc a phapur 
cymryd cymaint o le 1 ddywedyd mor ychydig. Nid yw yn 
glir oherwydd i’r sWn foddir syniad. Ac yn sicr nid yw yn 
eryf er bod ei gyhyrau’n eliffantaidd. Y mae rhodres o’r fath 
yn ei gondemnio’i hun. Deuthum ar ei draws yng nghanol 
Ceinion Llenyddiaeth Cymru, lle ceir ei debyg, yn rhy aml, 
ysywaeth. 
Ufyddhai y cynorthwywyr; ond nid heb anhawsder y gallent 
gyflawni eirchion y Cardinal weithian ; canys yr oedd goddefol- 
rwydd wedi ei droi yn angerddolrwydd—yr oedd lIlygaid y 
caethwas fel pe y buasent ar neidio o’u tyllau yn ei ben—ei 
aelodau yn ymddangos fel pe y buasent wedi eu donio yn 
ddisymwth 4 nerth goruwchnaturiol. Yr oedd yn gymaint ag 
@ allai egniadau unedig y cynnorthwywyr ei wneud i’w ddwyn 


hanner y ffordd i waered y rhodle—ac ni allent wneud hynny, 
hyd oni ddaeth lludded o’i du ef yn borth iddynt. 


Yr hyn sy’n hudo ambell ysgrifennydd ymlaen i ddistryw 
ydyw ei ymdrech i roi math o ddiweddglo soniarus ar ei fraw- 
ddegau, iddynt ymddangos yn orffenedig a chyfan. Ni all 
glew megys Dr. Lewis Edwards ymatal rhag y swyn, er colled 
iw arddull. Syrth ef yn aml i fombast: 


Ein dyledswydd yw rhoddi i bawb y graddau hynny o addysg 
gyffredinol a fyddo yn angenrheidiol yn y cyflawniad o’u 
galwedigaethau, ac a roddo iddynt hefyd gymhwyster i fyned 
rhagddynt ar ol hynny, os bydd ganddynt ewyllys a modd, nes 
y cyrhaeddant y tiriogaethau eang a bras, lle y preswylia y gwromaid 
sydd yn llywio meddyliau yr hil ddynol. 


Un Grand Style sydd i lenyddiaeth y cyfanfyd. Pan gyr- 
haeddo bardd neu lenor o ba genedl bynnag y pinacl hwnnw 
Oyf, II, Rhif 2. 8 

y gall ysgrifennu oddiarno 4 holl asbri yr Arddull Fawr, fe’i 
cenfydd ei hun yng nghwmnir cewri. Yr un ydywir Hebrewr 
ag ’r Cymro. Cynhwysa ymysg ereill y teithi hyn: Rhyw 
gyfaredd cerddorol tebig 1 eiddo barddoniaeth, a’r hyn a alwn 
yn GEINDER (Grace, Elegance). Gwelir ef yn fynych yng 
ngwaith Theophilus Evans : 


Afarwy at Iwl Caisar. Annerch. 

Ac edryched dy Ddoethineb di ddefnydd ei lid ef. Chwareu Palet 
a orug dau neiaint i ni, a gorfod o’'m Naii ar ei Naief. Ac yna 
llidio a orug Nai y Brenin, a chyrchu fy Naii a chleddyf, ond efe 
a syrthiodd ar ei gleddyf ei hun, oni aeth trwyddo. Ac wrth 
na’s rhoddais y mae efe yn anrheithio fy nghyfoeth innau. Ac 
wrth hynny yr wyf yn gweddio dy drugaredd, ac yn erchi nerth 
gennyt i gynnal fy nghyfoeth hyd pan fo, drwy fy nerth innau y 
ceffych di Ynys Brydain. Ac nac amheued dy Bryder di am yr 
ymadrodd hwn, canys lawer wedi ffoi unwaith a ymchwelant 
yn fuddugol.* 


Nodwedd arall yr Arddull Fawr ydyw’r teimlad a rydd fod 
rhyw allu cryf y tu ol iddi. Rhaid iddi feddu Grym (Power), 
Rhaid i bob brawddeg ynddi wrth guriad y gwaed. Ni allwn 
osgorr demtasiwn i ddyfynnu darn o Hazlitt fel enghraifft. 
Ni cheir yn unman well plethu Grym a Symirwydd : 


One of the pleasantest things in the world is going a journey ; 
but I like to go by myself. I can enjoy society in aroom ; but 
out of doors nature is company enough for me. I am never 
less alone than when alone. I cannot see the wit of walking 
and talking at the same time. When I am in the country I 
wish to vegetate like the country. I am not for criticising 
hedgerows and black cattle. 


1 [Ni pherthyn i Theophilus Evans un gronyn o’r clod am y geiriau hyn; 
yn wir, cydnebydd Theophilus yn onest ddigon mai ‘‘ Geiriau y Chronicl yw 
y rhai hyn, air-yn-air.’”’ Nid “ air-yn-air’’ yn hollol chwaith, canys gadwyd 
allan y frawddeg ar ol trwyddo sy’n egluro ystyr Ac wrth na’s rhoddatis, sef 
« Ac wedi dyfod hynny at y brenin ydd erchis ynteu fy nai i i’w ddihenyddio 
dros y llall.”’ Nid yw dy Bryder di ond camgymeriad Theophilus am dy 
Brudd-der di lle ceir prudd-der yn ei hen ystyr o ‘ bwyll’ a ‘ doethineb.’ 
Gweler The Bruts from the Red Book of Hergest, td. 89, 90.—Goz.] 

Ceir y math hwn o:Rym (ychydig trymach) yn Elis Wyn: 


Gwelwn aml goegen gorniog fel Llong ar lawn hwyl yn rhodio 
megis mewn Ffrém, a chryn Siop Pedlar o’i chwmpas, ac wrth 
ei chlustiau werth Tyddyn da o berlau; a rhai oedd yn canu i 
gael canmol eu Ilais, rhai’n dawnsio i ddangos eu Ilun, ereill 
oedd yn paentio i wellau eu lliw ; eraill wrth y Drych ers teirawr 
yn ymbincio, yn dyscu gwenu, yn symud pinneu, yn gwneud 
munudie ac ystumieu. Llawer mursen oedd yno, na wyddai 
pa sut i agor ei gwefusau i siarad, chwaethach i fwytta, na pha 
fodd o wir Ddyfosiwn i edrych tan ei thraed. A llawer yscogyn 
rhygyngog a allai ridyllio Ffa wrth wynt ei gynffon. 


Elfen arall yn Arddull y Cewri ydyw’r gynneddf honno a 
berthyn i blentyn tlws yn siarad yn hyawdl 41 fam, ac 
yntau’n ddall i’w degwch ei hun. Galwn y nodwedd hon yn 
DDINIWEIDRWYDD (Naiveté, Uncon sciousness). Ceir y rhin hon 
ar el goreu yn y Mabinogion : 


Bedyddio y mab a wnaethpwyd ; ac fel y bedyddid ef, y mor 
a gyrchodd. A chydag y daeth i’r mér, anian y mor a gafodd, a 
chystal y nofiai a’r pysg goreu yn y mor. Ac oherwydd hynny 
y galwyd ef Dylan Hilton. Ni thorres ton dano erioed. 


Gall yr Arddull Fawr fod yn llawn arabedd heb golli difrifwch : 


Yn y rhannau mynyddig yr oedd y bobl yn dyfal weithio, a’r 
arglwyddi yn mynd ar herw ar hyd y gwledydd, i chwilio am 
gariadau, neu ar bererindod i weled bedd eu Harglwydd, neu 
hollti penglogau pobl dduon. 

O. M. Epwarps. 


Gall fod yn nwyfus heb golli urddas: 


Hyd y llawr mi welwn lawer o ferched glaén trwsiadus yn rhodio 
wrth yscwir, ac o’u Iledol drueiniaid o lanciau yn tremio ar 
eu tegwch, ac yn erfyn bob un am gael gan ei beunes un cil 
edrychiad gan ofni cuwch yn waeth nag angau. 

Barpp Cwsa. 


Gall fod yn dlws heb golli grym: 


Ac yna y cymerasant hwy flodau y deri, a blodau y banadl, a 
blodau yr erwain; ac o'r rhai hynny ffurfio, drwy swyn, y 

forwyn decaf a thlysaf a welodd dyn erioed, a’i bedyddio o’r 
bedydd a wnaent yr adeg honno, a dodi Blodeuwedd yn enw 
arni.... 

A daeth tri aderyn gan ddechreu canu iddynt ryw gerdd,—ac 
o bob cerdd a glywsynt, difwyn oedd pob un wrthi hi. Ac er 
fod yr adar i'w gweled ymhell uwch ben y weilgi allan, cyn 
amlyced oeddynt iddynt a phe byddent gyda hwy. 

MABINOGION. 


Ond gwell heb arabedd a nwyfiant a thlysni nag heb Ddifrif- 
wech ac Arucheledd. Y mae y rhai olaf yn ddoniau y gallwn 
oll eu gwneuthur yn eiddo i ni. Medd Sainte-Beauve : 


Na fydded i ni efelychu yr hyn a’n swyna fwyaf yn y cewri 
llenyddol a garwn. Bydded i ni fodloni ar eu hadnabod, a 
threiddio iddynt, a’u hedmygu; yn hytrach bydded i ni sy’n 
eu dilyn ymdrechu bod yn ffyddlon i ni ein hunain. Gwerth- 
fawrogwn naturioldeb a phurdeb ein meddyliau a’n teimladau 
ein hunain—y mae hyn o hyd yn hawdd. Ac at hyn a gawn 
ni ychwanegu peth sy’n anos—ymestyn os yn bosibl at ryw 
ddelfryd sy’n uwch na ni.... 


A chawn ddirgelwch arddull Paul yn ogystal a chyweirnod ei 
fywyd yn y gair 
Yr ydwyf yn cyrchu at y nod. 


Llanllechid. W. H. JONES. 

enn amryw weithiau yn y gwahanol ganeuon 
sydd yn Llyfr Aneirin at Wr o’r enw Cynon, a cheisiaf 
gasglu y cyfeiriadau hyn at ei gilydd. 
Canmolir yn y Gododdin (p. 18) dri chadfarchog Eiddyn a’u 
tri llu: 


Tri llu llurugawe, 
Tri eur deyrn dorchawe, 
Tri marchawe dywal. 


Dywedir ymhellach mai Brython oeddynt o Aeron. 


Tri theyrn maon 

A dyvu o Vrython 

Kynri, a Chenon, 

Kynrein o Aeron. 
‘Daeth tri theyrn pobloedd o’r Brython, sef Cynri, Cynon, a 
Chynrain o Aeron.’ 


Yn nes ymilaen (G. 21) cawn mai i Gatraeth yr aethant ar 
ol gwledda, ac mai hwy oedd y tri a ddiangodd o ‘“ wrhydri 
fossawt ”’ neu ddewrder gyda’r cleddyf, 


Deu gatki Aeron a Chenon dayrawt. 


Yma eto, enwir Aeron fel eu bro, a nodir Cynon fel yr enwocaf 
ohonynt. Rhoddir disgrifiad byw ohono a’i wroldeb yn y 
frwydr yn G. 26: 


Ny wnaethpwyt neuad mor diessic 

No Chynon lary vronn geinnyon wledic, 
Nyt ef eistedei en tal lleithic. 

E neb @ wanei nyt atwenit. 

Raclym e waewawr, 

Calch drei, tyllei vydinawr. 

Racvuan y veirch rac rygiawr, 

En dyd gwyth adwyth oed e lavnawr, 
Pan gryssei Gynon gan wyrd wawr. 


I’r mwyaf anrhydeddus y perthynai eistedd ym mhen uchaf 
y fainc yn y wledd neu gynhadledd. Dyna’r “tal lleithic ” 
neu’r tal being (beznc o’r Hen Saesneg benc; heddyw arferir 
mainc) yn G. 44: 
Ket bei cann wr en vn ty 
Penn gwyr tal being a dyly 
‘Pe bai cann wr yn un ty, y gorau o'r gwfr a ddylai gael pen 
y faince.’ 


Felly, o barch 1 Gynon, credaf y dylid darllen 


Neut ef eistedei en tal lleithic. 


yn lle “‘nyt ef.’ Nid gwadu ond cadarnhau yw amcan y 
bardd, a dyna rym neut, gair a gvmysgir yn ddibaid 4 nid, er 
fod ei ystyr yn hollol groes. Trof y pennill 1 Gymraeg di- 
weddar : 

Ni wnaethpwyd neuadd mor gadarn 

Ag un Cynon hael ei fron, arglwydd Ceinion. 

Yn wir eisteddai ef ar y fainc fwyaf anrhydeddus. 

Y neb a drywanai, nid oedd raid ei ail drywanu. 

Tra llym oedd ei waewffyn, 

Drylliog ei arfwisg: tyllai drwy fyddinoedd. 

Tra buan oedd ei feirch yn rhedeg ar y blaen. 

Yn nydd brwydr angheuol oedd ei lafnau, 

Pan ruthrai Cynon yn y bore glas. 


¢ 


Yr unig air amheus yn y pennill yw “ geinnyon wledic.” 
Cyfieithiad Syr Edward Anwyl yw “ The broadhbreasted Cynon 
supreme lord of handsome men.” Gwell gennyf gymryd lary 
yn ei ystyr gyffredin o hael a mwyn—fel y defnyddiwn 
llariaidd, ac fel y defnyddir y Lladin largus i olygw hael yn 
ogystal a mawr. Ond y mae Ceinion yn ansicr iawn. Arferir 
ef weithiau fel lluosog cain am bethau tlysion a gwerthfawr, 
fel yng Ngorchan Cynfelyn am y Twrch Trwyth, 


Kyrchessit en avon 
Kynn noe geinnyon. 

Yma yr ystyr yw tlysau’r Twrch, ei grib, ei wellau, a’i ellyn, a 
gipiwyd oddiarno gan filwyr Arthur yn chwedl Kulhwch ac 
Olwen, pan nofiai drwy Afon Hafren. 

Yng Nghyfreithiau Hywel Dda ystyr keinion yw‘ y gwirawd 
cyntaf a ddél ir neuadd,’ a’r gof llys o2edd y swyddog a’i 
hawliai. 

Yn yr Atodiad ir Gododdin (Skene II. 103) ceir yr enw 
mewn cysylitiad 4 Chynon, 


Dialgur Aruon cyrchei eur ceinyo 
Arurchyat Urython browys meirch Cynon. 


Profir gan yr odlau gydag Aruon, Urython, Cynon, y dylid 
darllen Ceinyon yma hefyd. Deallaf y llinell gyntaf i olygu 


- Ymosodai dialwr Arfon ar drysorau Ceinion. 


Tybiaf mai enw lle ydyw Ceinion a chartref Cynon, fel mewn 
cerdd arall yn Llyfr Taliesin (Skene II. 155) le dyry’r bardd 
restr hir o’r mannau y bu’n canu: 


Keint rac meibon Llyr in Ebyr Henuelen.... 
Keint rac vd clotleu yn doleu Hafren.... 
Keint yn aduwyn rodle ym more rac Uryen... 
Keint rac teyrned uch med lestri 

Yg keinyon deon im ae dyrodi. 


Ystyr keint yw ‘cenais,’ ac ymffrostia’r bardd iddo ganu o 
flaen Meibion Llyr, Brochfael Powys, Urien, Maelgwn, Elphin, 
Bran, etc. 

Sonia am y Gwyddyl, “‘ diefyl diferogion ”’ : 


O Penren Wleth hyt Luch Reon. 


sef o Benrhyn Wladd (yr Uladh oedd gwyr Ulster mewn 
Gwyddeleg) hyd Loch Ryan, ac yna,—meddai 


Cenais 0 flaen teyrnedd uwch medd lestri 
Yng Ngheinion. 

Yn y fath gyfres a’r uchod, ni ellir o Geinion ond enw lle enwog 
am wledda, cartref tywysogion enwog, cartref Cynon, un 0 
arwyr y Gododdin. 

Ond ple’r oedd Ceinion ? Tybiaf mai yn nehau Lancashire, 
rhanbarth o hen deyrnas Frythonig Ystrad Glud. Yng 
Nghofnodion Lancashire ceir amryw ffurfiau ar yr enw, megis 
Kenyan, Kennyon, Keynyan, etc. Ar drengholiad a gyn- 
haliwyd yn 1212 enwir Robert de Kenien (Lancashire Inquests, 
vol. 48, 73). Rhoir “ Lanton & Kenian”’ fel rhandir marchog 
yn 1302; ac yn nherfynau’r Sir (Lancashire Fines, Il. 7) 
crybwyllir “‘40 acres of moor and pasture in a place called 
Kenyanacres.”” YY plwyf yw Winwick yng nghyffiniau Warr- 
ington, ac i “‘ Jordan Kenyon, Lord of Kenyon,” o’r plwyf 
hwnnw, yn amser Harri III. yr olrheinir yr Arglwydd Kenyon 
presennol, Llywydd Coleg y Gogledd. Digrif yw meddwl 
mai ‘“‘eistedd wrth ben y bwrdd”’ oedd braint y ‘“‘ Gwledic 
Keinion ”’ arall hefyd pan aeth Gwfr i Gatraeth “ gan wyrdd 
wawr.”” 

I adael Ceinion-am ennyd, mewn pennill arall o’r Gododdin 
enwir tad Cynon (Sk. II. 80): | 


O’r sawl a weleis ac a welav 

Ymyt en ymdwyn aryf gryt gwryt gwryaf 
Ef ladei oswyd a llavyn llymaf 

Mal brwyn yt gwydynt rac y adaf 

Mab Clytno clot hir canaf 

Y ty or clot heb or heb eithaf 


sef yw hynny : 
O’r sawl a welais ac a welaf 
Ym mrwydr yn dwyn arf, oedd yn ddychryn i’r dewraf, 
Ef laddai ei elynion a llafn llymaf. 
Fel brwyn y syrthient o flaen ei law. 
Mab Clydno clod hir. Canaf 
I ti o’r clod heb derfyn heb ddiwedd. 


Y gwron felly yw Cynon ab Clydno Eiddyn, un o arwyr y 
rhamantau, cyfaill Gwalchmai ac un o farchogion Arthur 
(Gwel Owein a Luned). O fod yn arwr mewn hanes, gwnaeth- 
pwyd ef yn arwr chwedlau fel Arthur ei hun. 

Bayes 
Yng Nghorchan Cynfelyn, enwir ef yn un o’r tri a ddiangodd 
yn fyw o Gatraeth : 


Namyn tri nyt atcorsant 
Kynon a Chadreith a Chatlew o Gatnant. 


Y mae enwau’r ddau arall yn wahanol ir rhai a gawsom yn y 


Gododdin ei hun, ac felly yn awgrymu bod amryw ffurfiau 
ar hanes y frwydr. 


Yn yr Atodiad (Sk. II. 106) ceir pennill arall iddo, a Ilinell 
rymus yn ei ddisgrifio yn ymwthio 4’i ystlys yn erbyn gwaew- 
ffyn y gelyn: 


Erdyledam canu i Cinon cigueren 

In guanth ac cin bu diuant dilest Aeron 
Riuesit 1 loflen ar pen erirhon 

Luit em rannuit guoreu bwyt i sgliuon 
Ar les Minidauc marchauc maon 

Em dodes itu ar guaiu galon 

Ar Gatraeth oed fraith eurdorchogyon 


Oed odit imit o barth Urython 
Gododin o bell gueil no Chenon. 


Y mae ambell air yn dywyll, ond dyma rediad y pennill :— 


Fy nyled yw canu i Gynon gywrain, 
A chyn y darfu am amddiffynnydd Aeron 
Rhanasai ei law ymborth i eryron 


Llwyd. Fe rannwyd gorau fwyd i fwystfilod ysglyfaethus. 
Er lles Mynyddawg, Marchawg y bobloedd, 

Fe ddodes ei ystlys yn erbyn gwaewffyn y gelyn. 

Ar Gatraeth yr oedd ffraeth eurdorchogion, 


Ond prin yr oedd neb mewn brwydr ar du Brython 
Gododdin a fai lawer gwell no Chynon. 


Anodd peidio a hoffi y meiosis yn y cwpled olaf, a’r disgrifiad 
byw o’r milwr a’i waewfion yn ysgyrion ers meitin, a’i darian 
yn ddarnau, yn methu cyrraedd y gelyn, ac yn ymwthio a’1 
gorff yn erbyn eu picellau, i gael ymladd law-law a rhoi pen. 

Cymerais zmit yma ac ymyt uchod fel “‘ ym mrwydr,” ac 
nid “‘ ym myd,” gan fod mitlan ar gael yn golygu man i ymladd. 

Sylwer hefyd ar dileit Aeron. Hen air prin iawn yw dylaith yn 
golygu clo neu far ar ddrws, megis yn Llyfr Taliesin (Sk. II. 
123) lle bygythir yr annuwolion : 


Ac awch bi wynnyeith 

Gwerth awch ynuyt areith 

Kayator y dyleith 

Arnawch y uffern leith. 
‘ Ac ichwi y bydd cosbedigaeth am eich ynfyd araith; caeir y 
drws arnoch yn uffern drist.’ 


Wrth ganmol, defnyddid termau o’r math hwn yn ddi-ddiwedd : 
colofn cad, post cad, dor cad, clo cad, etc., ac felly dylaith 
Aeron yw amddiffynnydd Aeron, ei chysgod rhag y dymestl. 

I symio i fyny, gwelir oddiwrth y cyfeiriadau yn Llyfr Aneirin 
mai Cynon oedd un o brif arweinwyr y Brython yng Nghatraeth; 
mab ydoedd i Glytno, a gelwir ef yn yr achau yn Gynon fab 
Clydno Eiddyn; ef oedd amddiffynnydd Aeron, a gwledig 
neu arglwydd Ceinion ; diangodd o Gatraeth drwy ei ddewrder 
dihafal, ac enwogwyd ef gan y chwedleuwyr fel un o farchogion 
Arthur. Yr oedd ei hanes mor hysbys, a’r chwedlau am 
dano a’i wrhydri yng Nghatraeth mor boblogaidd, nes bod 
rhaid ei lusgo i mewn i gylch y Ford Gron, ac yn gyfaill 1 
Arthur, er bod Medrawd ac Arthur wedi cwympo yng Nghamlan 
yn 537 cyn eieni, yn ol pob tebyg. Wediei gael i gylch march- 
ogion Arthur, yr oedd yn rhaid wrth fedd iddo yng Nghymru, 
ac felly yn Llyfr Du Caerfyrddin (Sk. II. 29) dywedir yn un o 
englynion y Beddau 


Yn Llan Badarn bedd Cynon. 
Mewn un arall: 


Bedd Cynon yn Rheon Rhyd. 


ac ar derfyn Arfon yn rhywle yr oedd Rhyd Rheon. 
Mewn un arall dywedir : 


Yn isel gwelyddyn 
Bedd Cynon mab Clytno Iddyn. 

Piau y bedd o dan y bryn ? 


Bedd gwr gwrdd yng nghynisgyn, 
Bedd Cynon mab Clytno Iddyn. 


Nid oedd gwyr o’r enw Cynon yn anaml; ac o ganlyniad, lle 
bynnag y ceffid Bedd Cynon yr oedd cyfle i draddodiad 
ddarganfod Bedd Cynon mab Clydno Eiddyn, yr enwocaf o’r 
Cynoniaid. 

Pa bryd yr oedd Cynon yn byw? Nid oes ond siglennydd 
a chorsydd ymhlith yr achau, ond ceir chwedl ddiddorol yng 
Nghyfreithiau Hywel Dda am dad Cynon, ac os gwir, helpa 
ni i benderfynu. Cyn dechreu ar restr o freintiau gwyr 
Arfon, rhoir yr adran a ganlyn fel eglurhad (Myf. Arch. tu. 977) : 


Yman y llas Elidyr Mwynfawr, gwr o’r Gogledd ;_ a gwedi ei 
ladd y daeth gwfr y Gogledd yma iw ddial. Sef gwfr a ddaeth- 
ant yn dywysogion iddynt, Clydno Hiddyn, a Nudd Hael mab 
Senyllt, a Mordaf Hael mab Serwan, a Rhydderch Hael mab 
Tudwal Tudclyd, ac a ddaethant i Arfon. Ac wrth ladd Elidyr 
yn Aber Meweddus yn Arfon, y llosgasant Arfon yn rhagor 
ddial. Ac oddyna y lluyddodd Rhun fab Maelgwn a gwyr 
Gwynedd ganddo, ac a ddaethant hyd yng nglan Gweryd yn 
y Gogledd ; ac yna y buant yn hir yn ymryson pwy a ddyliai 
fyned yn eu blaen trwy Afon Gweryd. Ac yna gollyngodd 
Rhun gennad hyd yng Ngwynedd i wybod pwy oedd piau y 
blaen. Rhai a ddywed mai Maeldaf Hynaf, pendefig Pennardd 
a’ibarnoddiwyr Arfon. Jorwerth mab Madawg trwy awdurdod 
y cyfarwyddyd a’i cadarnha mai Idno Hen, i wyr y pyst penddu. 
Ac yna yr aeth gwfr Arfon yn y blaen, ac y buant dda yno. 


Ar ol manylu ar bedair braint ar ddeg gwyr Arfon, ychwanegir 


Ac o bydd a amheuo un o’r breintiau hynny, clas Bangor a rhai 
Beuno a’u ceidw. 


Felly yr oedd cofnodion ym Mangor ac yng Nghlynnog am y 
breintiau, ac yn ol pob tebyg am y daith ir Gogledd i lan Afon 
Weryd neu Werydd, sef y Fforth (Gwel Sk. I. 175). Yr oedd 
gan lorwerth awdurdod ‘‘cyfarwyddyd” tu cefn iddo, ac 
ystyr y gair hwnnw yw chwedl neu hanes, weithiau ar lafar, 


116 Y BEIRNIAD 


weithiau mewn ysgrif. Seilir Buchedd Gruffudd ab Cynan 
ar gyfarwyddyd o’r fath (Gwél History of Griffith ap Cynan, 
Arthur Jones, 110). Aeth Afon Feweddus fesul tipyn yn 
Afon Wefus ar lafar. Hi yw’r ffirwd a red i Afon Desach yn 
ymyl Clynnog, lle’r oedd clas Beuno (History of Wales Prof. 
Lloyd, 168 n.). 

Er nad oes modd credu i Run fab Maelgwn ddisgwyl am air 0 
Arfon cyn croesi afon ger Edinburgh, y mae’r nodyn uchod, y 
cyfarwyddyd, a’r traddodiad yn ddigoni brofi fod Rhun wedi 
cerdded i’r Gogledd 1 ymladd 4 Chlytno, Nudd, Mordaf, a 
Rhydderch i ddial eu rhyfel hwy ar Arfon. Bu Maelgwn 
farw, yn ol yr Annales Cambriz yn 547; teyrnasai Rhun felly 
tua 550—70. Trown i Hanes Columba gan Adomnan, a 
chawn ir Sant hwnnw addaw i Rydderch mab Tothail (ffurf 
Wyddelig Tudwal) brenin Alclud (Dumbarton) y cai farw yn 
el wely. Aeth Columba i Iona tua 563, a bu farw tua 596; 
rhaid rhoir addewid i Rydderch yn y cyfwng hwn o 570 
ymlaen. Enwir Rhydderch Hen yn y rhan hynaf o Nennius, 
gydag Urien, a Gwallawg fel gwrthwynebwyr meibion Ida, 
brenin Bernicia neu Bryneich, a rhydd hyn ef tua 580—590. 
Gan ei fod yn cyfoesi 4 Rhydderch, rhaid fod Clydno Eiddyn 
hefyd yn anadlu ac ymladd tua 550—580, a buasai ei fab 
Cynon yn ei flodau tua 580—600. 

I geisio cerdded yn ysgafn ar draws rhai o’r achau, trown at 
y diogelaf a’r hynaf ohonynt, sef y rhai yn Harley MS., 3859. 
Yno cawn 


Rhydderch Hen, mab Tudwal mab Clinoch, mab Dyfnwal Hen. 


Yn nesaf ato, daw 


Clinog Eiddin, mab Cynfelyn, mab Dyfinwal Hen. 


A dilynir hwn gan achau Urien, Gwallawg, a Morgan,—digon 
o awgrym fod Clinog Eiddin yn perthyn ir un cyfnod a’r 
Neill. Awgrymodd Phillimore (Cymmrodor 1X. 173) mai cam- 
ysgrif am Clydno Eiddin yw Clinog; ac os gwir hynny, yna 
perthynai i genhedlaeth hyn na Rhydderch, gan mai y trydydd 
yw o Ddyfnwal, ac nid pedwerydd fel hwnnw. Gwna hyn i 


ane 


Y GWYR A AETH GATRAETH 117 


oes Cynon fab Clydno gydredeg yn well 4’r darn olaf i fywyd 
Rhydderch Hen (570—590). 

Mewn Llawysgrif arall (Peniarth 45), ceir 4ch Elidyr Mwyn- 
vawr, mab Gorwst Priodawr mab Dyfnwal Hen (Skene II. 
454), y trydydd yntau o Ddyfnwal, hyn eto yn gyson a’r nodyn 
yn y Cyfreithiau. 

Yng ngoleu y traddodiad uchod am wyr o’r Gogledd, Clydno 
yn eu plith yn llosgi Arfon, a Rhun yn cerdded i’r Gogledd 1 
ddial ei wlad, beth ellir ei wneud a’r cwpled o’r Atodiad a 
ddyfynnais uchod ? 


Dialwr Arfon cyrchei eur Ceinyon. 


Onid Rhun ydoedd “ Dialwr Arfon,”’ ac oni fuasai yn naturiol 
iddo ymosod yn bennaf ar gartref Clydno, arweinydd y fyddin 
a ymosododd ar ei wlad ef ? Ac yn sicr, buasai Ceinion ar 
ei lwybr yn Neheu Lancashire. Y mae yn hollol gyson a’r hyn 
a wyddom am y gymysgfa sydd yn Llyfr Aneirin i gyfeiriad 
fel hwn at ymgyrch Rhun gael lle yng nghanol canu 1 wr 
Catraeth, ac ymddengys yn amhosibl 1 mi y gall “ Dialwr 
Arfon ”’ fod yn enw personol fel y cymer Skene a Silvan Evans 
ef. 

Cyfeirir at rhnyw Run yng Ngorchan Maeldderw (Sk. II. 98) : 


Gogled run ren ry dynnit, 


ond y mae yr adran yn dywyll i mi. 

Ac nid yn unig 4 Cheinion y cysylltir Cynon, ond 4g Aeron. 
Dau “ gatki Aeron” oedd ei gydfarchogion; a gelwir yntau 
yn “dileit Aeron.” Gelwir un arall o arwyr y Gododdin yn 
** Kyndilic Aeron,’ ac mewn man arall ynddo ceir Aeron yn 
enw afon (G. 65) yn ol Skene a Silvan Evans. 


33 


A gwedy dyrreith dylleinw Aeron. 


Yn Liyfr Taliesin (Sk. II. 149) rhoddir rhestr o frwydrau 
Gwallawg fab Lleenawg, cyfoesydd 4g Urien Rheged, ac yn 
eu plith 


Kat yn Arddunyon ac Aeron. 

Ac yn yr un Ilyfr (td. 192) dywedir am Urien Rheged ei fod 
yn gyfoethog ac yn amddiffynnydd yn Aeron. 


Maranhedawe diffreidawc yn Aeron. 


Yn ol Skene, afon ydyw yma hefyd, ond gwell gennyf o 
lawer gredu yr ymleddid brwydrau ar dir sych. Ei ddadl yn 
fyr yw hon: gorchfygwyd y Peithwyr yn 711 ym Manaw 
Gododdin; yn ol Cronicl y Saeson, ymladdwyd y frwydr 
rhwng Haefe a Caere; yn ol Henri o Huntingdon, rhwng 
Heue & Cere, dwy afon yn ol Gaimar; profodd fod Sla- 
mannan neu wastadedd Manaw ger Edinburgh yn gorwedd 
rhwng dwy afon o’r enw Avon a Carron ; hwy felly oedd Haefe 
a Caere y Saeson. Fel y digwydd, ceir un llawysgrif yn y 
Myfyrian, neu hwyrach ddwy, yn rhoi “dylleinw Afon”’ yn 
lle “ dylleinw Aeron ”’ yn y Ilinell a ddyfynnwyd uchod, a dyna’r 
cwestiwn wedi ei benderfynu. Lle bynnag y gwel Skene yr 
enw wedyn, yr Avon ger Edinburgh yw Aeron yn ddiddadl, ac 
ni cheir awgrym ganddo y gall fod yn enw ardal nac arglwydd- 
iaeth. Ond sut y disodlwyd Aeron o’r testun, er mai Aeron 
ydyw yn y llawysgrif hynaf? Credaf mai fel hyn: gwyddai 
pob copiwr fod afon o’r enw Aeron yn Sir Aberteifi ; rhoddodd 
un ohonynt nodyn gyferbyn a’r enw ar ymyl y ddalen—“ afon ” 
—fel y gwelais fy hun mewn achosion ereill mewn amryw law- 
ysgrifau. Methodd copiwr diweddarach a darllen “ Aeron ” 
yn y testun, gwelodd afon ar ymyl y ddalen, a rhoes hynny i 
mewn, ond cadwodd corff y llawysgrifau at y gwreiddiol, 
Aeron. 

Nid wyf fy hun yn bendant o gwbl ynghylch safle Aeron. 
Sicr yw mai enw gwlad ydoedd, oddieithr yn y Ilinell uchod 
or Gododdin ac 0 gymharu y pennill lle digwydd a’r ffurf 
hyn sydd arno yn yr Atodiad cawn mai Th asaar ydyw honno 
yn ol pob tebyg o 


Cin bu diuant dileith Aeron. 


Os oedd yn afon, a barnu oddiwrth y dull y gwnaeth y Saeson 
yr Avon yn Haefe, Heve, a’r Carron yn Caere, Cere, dylem 

chwilio am enw tebyg i Aere yn yr ardaloedd Seisnig, ac wrth 
gwrs ceir amryw o'r enw Aire,—un yn rhedeg o fynyddoedd 
Cumberland i’r dehau o Gatraeth, ac i lawr drwy ganol hen 
deyrnas Elfed ir Afon Ouse. 

Ond awgrymodd gair o eiddo Oman i mi syniad arall. 
Dywed yn ei Hanes (td. 239) am y Gogledd yng nghanol y 
chweched ganrif mai disgynyddion Ceredig, sef Rhydderch 
Hen a’i deulu, oedd yn teyrnasu yn Nyffryn Clyde. I’r dehau 
yr oedd Rheged, gwlad yr enwog Urien, yn cynnwys Cumber- 
land a rhannau o Northumberland. I’r dehau drachefn, yr 
oedd Elfed, yn cynnwys yr holl West Riding neu’r rhan fwyaf. 
“* Rhaid,”’ meddai, “‘ fod arglwyddiaeth arall i’r gorllewin o 
Elfed ar hyd glannau Mor Iwerddon, ond aeth hyd yn oed ei 
henw yn angof.” 

Ceisiais gysylltu Cynon fab Clydno a Cheinion, a safle 
Ceinion yw hanner y ffordd o Lerpwl i Fanceinion, ychydig i’r 
gogledd-ddwyrain o Warrington. Os deil hynyna, ac wrth 
gofio fod Cynon yn amddiffynnydd Aeron, cynygiaf yn hyderus 
mai Aeron oedd enw Cymraeg rhan helaeth o Lancashire. 
Cytunai hynny yn dda a’r dyb mai Catterick oedd Catraeth. 
Naturiol oedd i wjr Aeron fel i wir Elfed ffyrnigo wrth weld 
y gelyn ar eu terfynau, ac ar ol i drillu ohonynt syrthio o flaen 
Catraeth, rhwyddach lawer oedd hynt Ethelfrith i gyfeiriad 
Caer. 


Coleg y Gogledd. IFOR WILLIAMS. 


120 Y BEIRNIAD 


YR ORGRAFF 
III 


N yr ail erthygl, Cyf. i., td. 278, ceisiais ddangos fod orgraff 
gyffredin y dyddiau hyn bron yn hollol gywir yn y 
gwahaniaeth a wneir rhwng w ac y mewn geiriau unsillafog,? er 
fod sain ua sain eglur y yn awr yn un. Ond mewn geiriau 
o fwy nag un sillaf ceir llawer o ansicrwydd mewn ysgrifau 
diweddar parthed iawn arferiad u ac y; ac fe ellir canfod yr 
ansicrwydd yn dechreu yn ysgrifau’r bedwaredd ganrif ar 
ddeg, lle gwelir weithiau, er enghraifft, kymrut yn lle kymryt ‘to 
take,’ berf-enw y ferf cymeraf.? 

Cymerwn yn gyntaf uacy yny sillaf olaf ddiacen. Y duedd 
ddiweddar ydyw tra-mynychu y, nes gwneuthur tudalen o 
Gymraeg yn fwy cynffonnog nag y dylaifod. wusydd gywir yn 
y geiriau a ganlyn: 


amheuthun. Nid yw tarddiad y gair yn hysbys hyd y gwn; ac nid 
wyf yn cofio am enghraifft hen ohono. Ond cawn Ammheuthun gan 
Dr. Davies yn ei Hiriadur (1632), gyda’r lluosog Ammheuthunion. 
Ysgrifenna Ellis Wynne amheuthun yn Rheol Buchedd Sanctaidd td. 60, 
ac yn Nrych y Prif Oesoedd (gweler ad-arg. 8. J. Evans) ceir Amheuthun 
td. 88, ac Ammheuthun td. 91. Ysgrifennodd Pughe ef wrth gwrs ag y ; 
ond dyry Silvan Evans yr u ynddo yn ol y traddodiad. Eithr y mae 
yntau yn gadael yr A allan ar ol yr m, ac yn cam-ddyfynnuv’r enghreifftiau 
uchod fel pe na bai h ynddynt. Pam nis gwn; canys nid yw’n eymryd 
arno o gwhl ei fod yn gwybod tarddiad y gair. 

anoddun. Ni all fod dim petruster ynghylch y gair hwn, canys ceir 
ef yn Llyfr Du Caerfyrddin, ac yn ysgrifau eraill y canol-oesoedd amryw 
weithiau ; ac w sydd ynddo bob tro. Y mae’r gair yn perthyn ir gair 
dwjn, ac y mae’r u yn cyfnewid a&’r wf dan amgylchiadau rhy ddyrys i’w 
hegluro yma. Cam-sillafwyd y gair yn anoddyfn gan Pughe; a cheir 
anoddyn, anoddun, anoddyfn gan Silvan Evans; ond anoddun yn unig 
sydd gywir. y 


1Llithrodd un camargraff i mewn, nid o lythyren ond o acen. Wrth 
gwrs fe ddylasid rhoi acen gron uwehben yr y yn cgn ‘ chisel,’ td. 279, ll. 1. 


2 Ffurf ddiweddar wedi ei gwneuthur o cymeraf ydyw cymeryd ; a chan fod 
yr hen ffurf draddodiadol a chywir cymryd yn fiynnu fyth ar lafar gwlad, 
credaf y dylid ei harfer eto yn yr iaith lenyddol yn lle’r ffurf a’i disodlodd. 
Ond na thybier fod hyn yn golygu ein bod i sgrifennu cymraf am y ferf. 

arofun, darofun. Nid oes un amheuaeth yma eto; wa geir yn wastad 
yn y canol-oesoedd. Y mae d’rofun yn fyw eto ar lafar gwlad ; a phan 
ychwanegir sillaf, wu a seinir yn y goben, gydag un n, fel hyn: m 
ddrofunis lawer fynd ‘I have often meant to go,’ yn hollol wahanol i mz 
ofynnis iddo fo ‘I asked him.’ Nid oes a wnelo arofun ddim a gofyn, 
gofynnaf : eithr fe dardd o’r un gwraidd a dymuno ; mewn gair, -un- 
sydd ynddo, ac nid -ynn-. Fe roes Pughe y yn y geiriau hyn hefyd ; 
ond fe’u sillefir yn gywir gan Silvan Evans. 

credadun. Fe ddigwydd y gair hwn ddegau o weithiau yng Nghym- 
raeg y canol-oesoedd, ac ua geir ynddo yn wastad. Ceir hefyd y lluosog 
credadumion. Ac fe ellir profi oddiwrth yr ansoddair mai wu sydd i fod 
ynddo. Seinir y yn dywyll yn y goben, ac ni effeithir dim arni gan 7 yn 
y sillaf olaf; fel hyn, dywedir dynion, synio a’i sain dywyll ei hun i’r y. 
Ond ar lafar fe seinir uw yn y safle yna yn i o flaen7 ; a dywedir tostirio 
am dosturio, a phechadiriaid am bechaduriaid. Yn awr yr ansoddair 
rheolaidd o credadun ydyw credaduniol ; byrhawyd hwn i creduniol, ac 
yna seiniwyd yr w fel 7, a dywedwyd crediniol. Erbyn hyn y mae’r 
llygriad hwn wedi mynd yn ffurf lenyddol; a lluniwyd ohono luosog 
newydd i’r gair credadun, sef credinwyr. Ond yr hyn y dymunaf alw 
sylw ato ydyw fod y llygriadau hyn yn profi mai wu oedd yn y gair, am 
y rheswm y buasai y yn cadw ei sain ei hun; ac 0 uw yn unig, nid o y, 
y mae modd cael y llygriad 7. Prawf arall ydyw yr a sydd ynddo ; 
canys fel rheol try aie o flaen y, fel yn plentyn o plant, eithr erys yn a 0 
flaen u, fel yn parchus 0 parch. Dengys hyn eto mai u sydd yn credadun. 
Y gwir yw, nid yr un ffurfiad ydyw credadun a geiriau fel plentyn, 
hurtyn, diogyn, ysgogyn, a’u tras; beth bynnag ydyw tarddiad yr -un 
sydd ar ei ddiwedd, nid yw’n perthyn o’r nawfed ach i’r terfyniad -yn a 
arferir i lunio enwau pethau bychain a dirmygus. 

munud. Y mae’n anodd dirnad beth a bair i neb roi y yn sillaf olaf 
y gair hwn. Nid y ond uw a geir yn Gymraeg o uw hir Ladin: mur (nid 
myr) ydyw murus ‘ wall,’ a mud (nid myd) ydyw mutus ‘mute.’ Gallasai 
fod rhyw reswm dros y ffurf mynud gan mai y ydyw cynrychiolydd rheol- 
aidd 7 fer Ladin ; ond y mae tuedd bob amser yn Gymraeg i y ymdebygu 
i wu pan ddelont ynghyd, ac fe wnaeth hynny yma, canys munud, nid 
mynud, ydyw sain y gair. Fe’i cam-sillefir yn munyd ym Meibl 1620 ; 
ond rhoir munud yn gywir gan Dr. Davies yn ei Eiriadur ; a chan mai’r 
ffurf gywir munud a geir yn y Beiblau diweddar nid oes esgus i neb 
am gam-sillafu’r gair. 
_aysbardun. Ysgrifennir hwn yn anghywir gan lawer, er mai yspardun, 
ysparduno sydd yn yr holl eiriaduron. Ni raid crybwyll mai wu a geir 
yn yr hen ysgrifau, megis yspardun yn y Seint Greal td. 2. 


Ni ddylai fod dim petruster ynghylch y geiriau uchod. 
Nid oes amheuaeth ynghylch y ffurf ; ac nid oes dim yn erbyn, 
eithr popeth o blaid eu hysgrifennu’n gywir: amheuthun, 
anoddun, arofun, darofun, credadun, munud, ysbardun. 

Ond y mae rhai geiriau eraill y geill fod petruster ynghylch 
pa beth a ddylem ei wneuthur 4 hwynt, er nad oes dim amheu- 
aeth ynghylch pa ffurf sydd gywir yn ol y tarddiad a’ tra- 

Cyf. 11. Rhif 2. 9 

ddodiad hynaf. Cymerer er enghraifft derfyniad 3ydd person 
lluosog rhagddodiaid, megis arnunt, atunt, rhagddunt, wrthunt, 
hebddunt, uddunt. YY mae’n berffaith sicr, cyn sicred ag y gall 
dim fod yngl¥n ag un iaith yn y byd, mai -wnt ac nid -ynt ydyw 
ffurf gywir y terfyniad hwn MEWN ARDDODIAID. Y mae geiriau 
fel yr uchod yn digwydd filoedd o weithiau yng Nghymraeg 
y canol-oesoedd ; ceir yn fynych liaws ohonynt ar yr un tu- 
dalen, ac ni welir ymysg yr holl gannoedd gymaint ag un wedi 
ei ysgrifennu ag -ynt, fel yr ysgrifennais 1 ohonynt yn awr. 
Ar olisain u fynd yn un 4 sain eglur y nid oedd dim i ddangos 
pa un o'r ddwy a ddylai fod mewn geiriau fel hyn; ni ellid 
cymhwyso atynt y maen prawf o chwanegu sillaf. Fe welir 
wrth y ffurfiau grymuso a melysu mai u sydd yn sillaf olaf 
grymus, ac y yn Sillaf olaf melys. Ond ni ellir chwanegu dim 
at atunt, rhagddunt a’r ‘cyffelyb. Erbyn amser cyfieithu’r 
Beibl yr oedd y traddodiad yn ansicr, a thuedd mewn Ilawer j 
arfer yr y gynffonnog yn lle u fel y gwelsom yn yr erthygl o’r 
blaen. Nid oedd gan y cyfieithwyr ond dewis ar amcan; ac 
yn anffodus dewisasant y ffurf anghywir i’r geiriau hyn, ac 
ysgrifenasant atynt, rhagddynt, wrthynt, etc.; a bu hyn yn 
achos i sefydlu -ynt yn ffurf arferedig byth er hynny. Ond na 
thybier fod pawb yn ddieithriad wedi dilyn sillafiaeth anghywir 
y Beibl; gallaf enwi Griffith Jones, Llanddowror, yn un a 
serifennodd y ffurfiau hyn yn gywir. Edrycher ei Hyfforddiad 
Gynnwys a gyhoeddwyd yn 1749, a cheir ynddunt td. 10, 
ganddunt td. 12, 28, ac felly trwy’r Ilyfr; ond mewn berfau 
ceir -ynt wrth gwrs, megis ydynt td. 42, oeddynt td. 43, yr hyn 
hefyd sydd gywir. Ond wedi i holl ysgrifenwyr y bedwaredd 
ganrif ar bymtheg arfer -ynt mewn arddodiaid fel mewn berfau, 
y mae eisiau ffydd lled gref 1 hyderu y gellir cael yr -unt i'w le’n 
ol. Gan nad oes modd treiglo’r ffurfiau hyn ymhellach trwy 
chwanegu sillaf atynt, nid yw’n ymddangos i mi 0 gymaint 
pwys pa un alr uv gywir air y anghywir a sgrifennir, am mai’r 
un sain sydd ir ddwy yn y sillaf olaf, ac mai’r sillaf olaf yw’r 
unig safle y gall y terfyniad hwn fod. Ond pan fynno ysgrif- 
ennydd arfer y ffurfiau cywir, fel Mr. W. J. Gruffydd yn 
nechreu’r rhifyn hwn, ni allaf yn hawdd warafun iddo. 

Perthyn i’r un dosbarth a’r uchod y mae’r terfyniad -ud yn dywedud 
a dychwelud. Am na ellir treiglo’r ffurfiau ymhellach nid wyf fy hun 
wedi gwneuthur un ymgais i adfer y ffurfiau cywir yn lle’r rhai arferedig. 
A chan mai -yd sydd gywir yn y gair cymryd, nid hawdd fyddai dar- 
bwyllo’r cyffredin fod rheswm digonol dros newid y ffurf arferol ar y 
lleill. A chan fod peth ansicrwydd ynglyn 4’r terfyniad hwn hyd yn 
oed yn llawysgrifau diweddar y canol-oesoedd, ofer disgwyl y gellir 
cyrraedd perffeithrwydd manwl yn eu sillafiaeth yn awr. 


Ond y mae yna un dosbarth arall bychan, ond pwysig, a 
bair betruster : y geiriau sydd ag wu wreiddiol ynddynt, ond yr 
u wedi ei throi’n y yn y goben gan siaradwyr yn gyffredinol 
fel ped fai hi yn y wreiddiol. Beth a wneir a’r rhai hynny ? 
Er enghraifft nid oes amheuaeth yn bosibl ynghylch y gair 
Ysgrythur ; wu sydd i fod ynddo yn sicr, am ei fod yn tarddu 
o u hir Ladin; ac uw yr ysgrifennid ef yn y canol-oesoedd. 
Y mae arwyddion o gam-gynhaniad i’w cael mor gynnar 4 
diwedd yr oesoedd hynny ; a cheir ffurf fel ysgruthyr yn y Seint 
Greal, er nad yw'n hawdd esbonio’r ffurf hon chwaith gan mai 
y sy'n wreiddiol ac yn arferedig o flaen yr th. Ond tebyg yw 
mair peth sydd wedi digwydd ynglyn a’r gair ydyw ei fod wedi 
el newid trwy gam-gydweddiad a’r gair llythyr, lle mae’r ddwy 
y yn gywir. Sefydlwyd y ffurf newydd gan sillafiad y Beibl ; 
ac er fod ysgrythurau Vw ganfod lawer gwaith ar ol hynny, 
rhaid cydnabod fod y ffurf gam-gydweddol ysgrythyrau wedi 
disodli’r ffurf wreiddiol yn llwyr erbyn hyn. Ac os ystyrrir 
fod hynny’n ddigon o reswm dros arfer y ffurf hon, y mae’n 
dilyn o hynny fod yn rhaid i ni sgrifennu’r unigol yn Ysgrythyr. 


Dau air arall o’r un dosbarth ydyw testun a corun. Y mae’n sicr mai 
u sydd i fod yn y ddau air hyn. Yn y naill fel y llall, tardd y sain 0 0 
hir Ladin; ac u (nid y) a geir o honno; fel hyn ceir corun o’r Lladin 
corona, a testun o testiménium yn hollol fel y ceir pechadur o peccatérem. 
Ond drwy ryw gam-gydweddiad fe drodd yr uw yn y yn y ddau air. 
Sonia’r Bardd Cwse am y corynfoel, a dywedir corynau yn awr yn lle 
corunau. Yr unmodd ceir testynau (ag un n yn gyffredin fel telynau) yn 
lle testunau, er fod yr olaf hefyd i?w gael yn fynych yn y ddeunawfed 
ganrif. Ond fe sylwir hyd yn oed yn y ffurf testunau ei hun fod yna ryw 
golled o’r traddodiad gwreiddiol ; canys fe gedwir yr ¢ Ladin o flaen 
llafariad yn gyffredin fel 7 gydseiniol yn Gymraeg; fel hyn, er mai 
myfyr a geir 0 memoria, eto pan ychwaneger sillaf fe geir myfyrio. 
Gan hynny pan ddywedai’r hen feirdd testunion yr oeddynt yn'cadw at 
draddodiad a gollwyd wedyn. Gwelir felly nad yw’r gair testunau ei 


124 | Y BEIRNIAD 


hun yn hollol unol a’r hen draddodiad ; ac odid nad arfer y ffurf lafar- 
edig fyddai oreu. 

Ond yn sicr ni pherthyn dinustr i'r dosbarth hwn. Pan fo y yn y 
goben fe’i seinir yn y ; gwelir felly fod yn rhaid fod dinystrio yn anghy- 
wir, canys ped fai gywir fe seinid yr ystr ynddo fel yr ystr yn ystrad. 
Ond dinistrio a ddywed pawh, ac felly’r ysgrifennir y gair ym Meibl 
1620. Am hynny cymeradwyodd Pwyllgor Cymdeithas yr Iaith 
Gymraeg y ffurfiau dinistr a dinistrio. Ond ni wyddai’r un ohonom 
hen hanes y gair. Gwelais ef wedi hynny droion yng Nghymraeg y 
canol-oesoedd ; ac wa geir yno yn yr ailsillaf. Y peth sy wedi digwydd 
ydyw fod dinustrio wedi troi yn dinistrio am yr un rheswm ag y troes 
creduniol yn crediniol ; ac er na chydnabyddir y cyfnewidiad hwn mewn 
geiriau fel tosturio, efellai mai doethach yw ei gydnabod yn dinistrio, a 
glynu wrth sillafiad y Pwyllgor. Y mae’n berffaith sicr fod y ffurf 
gyffredin dinystrio yn anghywir, fel y gwelem yn eglur y pryd hynny, 
am ei fod yn cyfleu anwiredd am sain y gair fel y mae. Gwelir yn awr 
hefyd ei fod yn anghyson a hanes y gair. 


Cyn tewi am y sain u fe ddylid dywedyd gair am y seiniau 
y gall u gyfnewid 4 hwy. Fe welir w ac u yn cyfnewid yn 
dwg ‘ brings’ a dug ‘ brought,’ ac yn yr hen air amwg ‘ defends ” 
ac amug ‘defended.’ Hynotach o lawer na’r cyfnewidiadau 
hyn ydyw 7 ac u yn cyfnewid yn Jliaws a lluosog. Gwelodd y 
Pwyllgor gynt yn eglur mai /liaws oedd y cyntaf ; a thybiasant 
am hynny mai camgymeriad oedd llwosog, yn codi o’r syniad 
fod a wnelo’r gair 4 Ulu. Ond y mae’r dystiolaeth yn glir iawn 
ar y pwnc: ceir lliaws bob amser ag i yn y canol-oesoedd, a’r 
ffurfiau hir lluosog, lluosydd, lluosogrwydd bob amser ag u. 
Fe gedwir y gwahaniaeth yn gywir ym Meibl 1620. Gwelir 
gan hynny nad gwall argraff oedd y ffurf lluosog yn y rhifynnau 
or blaen o’r Brerrniap, ond cywiriad bwriadol o orgraff y 
Pwyllgor. Y mae’n sicr wrth yr Wyddeleg nad oes a wnelo’r 
geiriau ddim 4 lu ; y mae’r u yn Iluosog o darddiad gwahanol, 
ac yn un or pethau anhawsaf cyfrif am danynt ; yr wyf wedi 
ceisio’i egluro yn fy ngramadeg, ond amhosibl yw cyflwyno’r 
eglurhad yn y fan hon. Ond ar wahan i bob eglurhad y mae’r 
ffurfiau cywir yn ddiamheuol: Jliaws a Iluosog ydynt. 


J. MORRIS JONES. 

“PERSON CRIST” 
GAN YR ATHRO RICHARD MORRIS 


Yw yr ailrifyn o gyfrol gyntaf Y BErRNIAD, ymddangosodd adolygiad 
ar y llyfr hwn. Y Parchedig David Adams ydyw’r adolygwr ; a phe 
buasai eisiau prawf oi onestrwydd, ai annibyniaeth ar bob teimlad 
personol, y mae ei waith yn dodi ei enw wrth yr erthygl yn eithaf digon. 
Ond yn ei amgylchiad ef ni fuasai raid wrth gymaint a hynny. Y mae 
Mr. Adams bob amser wedi bod cyn baroted a neb i ddywedyd ei farn 
heb na llyfrdra na llidiowgrwydd. Heblaw hynny, nid oes gennym, 
hyd y gwelais i, neb y buasai’n ddiogelach i ddyn gymryd ei farn ar lyfr 
heb ddarllen y llyfr ei hunan na Mr. Adams. Ond rywsut, ni fydd cyn 
hawsed gennyf fi wneuthur hynny ar ol darllen yr adolygiad hwn. 

Nid nad oes peth gwir ym meirniadaeth Mr. Adams. Diau osod o 
hono’i fys ar rai mannau gwan yn y llyfr; ond y mae’ rheiny wedi 
teyrnasu ar ddychymyg yr adolygydd a gwialen haearn, ac yntau wedi 
rhoi amlygrwydd iddynt wrth feirniadu tu hwnt i bob cymhariaeth i’r 
amlygrwydd sydd iddynt yn y llyfr. Er siampl, fe gwyna Mr. Adams 
na lwyddodd yr awdur ddim i fod mor syml ei iaith ag yr addawsai fod, 
a chofio mai llyfr i’r werin ydyw’r llyfr. Cydymdeimla Mr. Adams 4 
Mr. Morris yn yr anhawster o wneuthur hyn i'r graddau y byddai’n 
ddymunol. Da gennyf glywed fod Mr. Adams yn cydymdeimlo ; 
oblegid y mae hynny yn golygu ei fod yntau’n teimlo’i ddiffyg yn hyn ; 
a phell ydyw’r Adolygydd yntau o fod yn berffaith yn hynny o bwnce. 
Gellid hel amryw enghreifftiau o’r erthygl gymharol fer hon o briod- 
weddion Seisnig diledryw. Dyma un: “Pan fo athrawiaeth yn 
cyflwyno anhawster, y mae gan yr awdur ffordd ryfedd o ddwyn rheswm 
allan o ddrysni’r anhawster.”’ Beth yw ‘“cyflwyno anhawster”’ ? 

‘Nid oes posibl gwybod heb droi’r ymadrodd yn Saesneg. Gwneler 
hynny, ac fe ddaw yn hollol eglur: ‘‘ When a doctrine presents a 
difficulty,’ dyna’r meddwl. Ni arferir byth mo’r gair ‘“‘ cyflwyno’”’ yn 
yr ystyr yna. Y peth y bwriedid ei ddywedyd, y mae’n debyg, oedd : 
** Pan fo athrawiaeth yn ymddangos yn anodd.”” Y mae’r erthygl yma 
yn lanach na’r cyffredin 0 waith Mr. Adams oddiwrth y bai hwn, ond 
nid yw hithau yn agos i lan. Ac am ddefnyddio ‘‘ mabwysiadu’”’ am 
“adopt”? yn yr ystyr ffigyrol ir gair, bai ydyw hwnnw y mae Mr. 
Adams llawn mor chwannog a Mr. Morris iddo. Ond yr wyf yn cytuno 
a Mr. Adams, pe bai rhyw bwys yn hynny, mai gwell fuasai bod mwy o 
ymdrech i symlhau’r iaith mewn rhannau o lyfr Mr. Morris, yn enwedig 
yn y penodau cyntaf. Ac yn wir, ped ysgrifennai Mr. Adams a Mr. 
Morris yn debycach i’r fel y llefarant, byddai eu gwaith yn ddifyrrach 
i'w ddarllen. Y mae Cymraeg pregethu’r ddau yn batrwm o arddull, ac 
heb ddim o’r llacrwydd gwerinaidd hwnnw y cyhuddir rhai o honom 

o lithro’n rhy fynych iddo. Gwell fuasai gennyf innau i Mr. Morris roi 
heibio’r gair trwsgl ‘‘ bodoli,” a dodi “ bod,”’ neu, lle y bo hwnnw’n rhy 
ddiafael, ‘‘ hanfodi’’ yn eile. Eithr y gWyn drymaf yn erbyn yr adol- 
ygydd ar hyn yw, bod ei eiriau yn rhoi ar ddeall fod yn y llyfr fwy lawer 
o frawddegau dyrys ac o ymadroddion tywyll nag ysydd. A’i gymryd 
drwyddo, y mae’r llyfr yma’n lanach o ddim rheswm oddiwrth y meflau 
hyn na’r doreth o lyfrau Cymraeg. Ar y cyfan, y mae ei ymadroddiad 
yn llifeirio fel afon lawn. Y mae’r disgrifiad a roddwyd o Gymraeg 
Owen Edwards bron iawn cyn gymhwysed i ddisgrifio Cymraeg 
Richard Morris: ‘‘ Y medrus lyfn ymadrodd.”’ 

Pan droer oddiwrth ddawn at ddeunydd y llyfr, yr un gWyn sydd 
gennym eto yn erbyn yr adolygiad, dewis tameidiau cymariaethol 
wan, a gadael yr argraff ar y darllenwr eu bod hwy yn siamplau teg o’r 
llyfr i gyd. Dacw frawddeg ag y mae Mr. Adams yn ei dyfynnu i’w 
hanghymeradwyo: ‘“‘ Y mae ewyllys dyn y tu fewn i’w natur, tra y 
mae personoliaeth dyn y tu allan i'w natur.”’ Yr wyf innau, fel Mr. 
Adams, yn methu a chysylltu unrhyw ystyr bendant iawn a’r frawddeg 
hon; ond ychydig iawn o frawddegau fel hon sydd yn y llyfr. Eithr 
pe darllenaswn yr adolygiad heb ddarllen y llyfr, mi dybiaswn ar dén 
y feirniadaeth ei fod o’n frith o’r cyfryw frawddegau, ac mai amheuthun 
o egwyl oedd cael tudalen hebddynt. Ni ddywed yr adolygwr mo 
hynny, ond dyna a gasglech chwi oddiwrth ei don. Nid beio Mr. 
Adams am nodi peth fel hyn yr wyf, ond ei feio am roddi amlygrwydd 
anghymesur i’r peth. Dylid cofio fod y cwestiwn ai personol ai amher- 
sonol yw natur ddynol y Gwaredwr yn un dyrys iawn. Teimlo y mae 
pawb fod eisiau rhyw oleuni newydd ary pwne. Mi fim i am flynydd- 
oedd yn methu derbyn golygiad Thomas Charles Edwards, fod gan Iesu 
Grist bersonoliaeth ddynol ond heb fod yn berson dynol. Yrwan yr 
wyf finnau, fel Mr. Adams, yn rhyw ddechreu tueddu at y golygiad 
hwnnw, ond i mi gael rhoi f’eglurhad fy hun arno. Yr wyf yn dechreu 
gweled mai’r peth y bwriadai’r Principal Edwards ei ddysgu oedd, 
fod natur dyn o angenrheidrwydd yn natur bersonol, ond y gall sylfaen 
y bersonoliaeth fod yn y Duwdod ac nid yn ydyndod. Nid hwyrach y 
down ni bob yn dipyn i weled mai’r un peth yw personoliaeth mewn 
dyn ac yn Nuw, mai’r elfen gyffredin rhnwng Duw a dyn ydyw’r elfen 
bersonol sydd ym mywyd y ddau. Eithr annheg codi ymadroddion ar 
fater mor ddyrys ac anawdd ei eirio’n foddhaol,a’u rhoddi hwy’n esiampl 
o fethiant, heb ddywedyd gyda hynny mai methiant damweiniol ydyw, 
ac mai ychydig o feflau cyffelyb sy yn y Ilyfr. 

Ond pa sut y bu i Wr sy’n arfer bod mor deg a Mr. Adams, ac wedi 
ceisio bod yn deg yma hefyd, lithro ’r camsyniad hwn? Beth sydd 
wedi tynnu Mr. Adams i gollfarnu’r llyfr ? Y mae efdé’i hun yn cyd- 
nabod fod 61 law ysgolhaig arno. Bethsy o’ile arno, ac mor bell o’i le 
nes cuddio’i ragoriaethau amlwg bron yn lIlwyr, a pheri i’w ddiffygion 
ymddangos yn aml ac yn fawr? Ni fuasai’r man feiau a esyd Mr. 
Adams yn erbyn y gwaith ddim yn edrych yn gymaint pethau, oni bai 
fod rhyw un bai mawr arno; ac hyd y gwelaf fi, dyna ydyw hwnnw, 
fod y llyfr yn rhy hen ffasiwn. Dyma a ddywed yr Adolygiad: ‘‘ Yn 
lle y wybodaeth oreu a diweddaraf, cawn ein hunain yn barhaus yn 
y gyfrol hon yng nghwmni syniadau a dulliau ymresymiadol hen ac 
oedrannus.” Y mae’r Proffesor Morris yn rhy orthodox gennyf innau 

ar ambell beth ; ond pa reswm fyddaii mio herwydd hynny ei gollfarnu 
fel arweinydd diwinyddol. Nid yw yn llawn ddigon orthodox gennyf 
ar bethau ereill. Ond beth am hynny ? Nid y graddau o oleuni yr 
wyf fi wedi ei gael yw’r safon i mi farnu cymhwyster arweinydd diwin- 
yddol wrtho. A dyna, fel yr ymddengys i mi, y mae Mr. Adams yn 
ei wneuthur. Debyg fod dyn yn rhwym o gymryd golygiadau yr 
awduron a ddarlleno i ystyriaeth, wrth benderfynu eu gwerth a’u budd- 
ioldeb iddo ef ei hun. Fe allai daro ar ddigonedd o lyfrau rhy hynafol 
ei golygiadau i fod o fawr fudd iddo ef—rhy bell oddiwrth ei fyd ef i 
fod yn ddim llawer o addysg iddo. Yr un ffunud, o’r tu arall, gall 
awdur fod yn rhy chwyldroadol ei syniadau i fod yn werthfawr gan un 
arall. Wrth ddewis ei bapur newydd, ni warafunir i ddyn ddewis 
rhywheth yn agos i’w farn ei hun. Nid oes dim disgwyl i Radical 
eithafol fwynhau’r Daily Mal, nac i Dori gael blas ar un o bapurau’r 
Sosialiaid. Ni chynghorai neb athro Ysgol Sul cyffredin i ddechreu 
astudio beirniadaeth Ysgrythyrol trwy ddarllen Cheyne ; ac ni chyng- 
horid efrydydd ar gyfer y B.D. i fwrw llawer o’i amser i ddarllen 
Hodge. Ond rheol i efrydydd cyffredin ydyw honyna. Gan feirniad, 
sydd yn arweinydd i efrydwyr eraill, yr ydym yn disgwy] gwell pethau. 
Dylai fo fedru gwneuthur tegwch 4 phob math ar lenyddiaeth o fewn 
cylch ei gyfarwydd-der. Ryw ugain mlynedd yn ol, mwy neu lai, daeth 
papur bach allan yn yr Alban dan yr enw The Modern Church. Cyftrif- 
id ef yn eithafol o ryddfrydig ei ddiwinyddiaeth. Yr oedd a fynnai 
Bruce ag ef; ac yr oedd Bruce yn elyn anghymodlon i bob culni 
ceidwadol. Ac eto yn y papur hwnnw y gwelais i’r erthygl oreu ar 
Spurgeon a welais yn un man. Dro yn ol, yr oedd Sanday yn adolygu 
llyfr o waith Moberley ar athrawiaeth yr lawn. Dywedai Dr. Sanday 
ei fod ef yn dadleu dros olygiad hyn nag eiddo’r Dr. Moberley. Ym- 
wrthodai yn wir 4 phrif syniad y llyfr ; ond dywedai ar yr un pryd, fod 
y llyfr yr un goreu a sgrifenwyd ar ddiwinyddiaeth yn Saesneg ar ol 
Cyfatebiaeth Butler. Fel yna y dylai hi fod. Ni chymerasai Mr. 
Adams ddim a welodd erioed a dyfarnu gwobr mewn eisteddfod i ym- 
geisydd am ei fod o’r un farn ag ef ar bwnc o hanes neu ffilosofi. Ond 
wele Wr sy’n arfer bod mor deg, yn y fan yma, yn troi ar lyfr yn bennaf 
dim am fod y llyfr yn rhy geidwadol ei olygiadau ganddo ef. MReth 
tybed a barodd hyn ? 

Clefyd yr ysbryd beirniadol, y mae arnaf ofn, ydyw hwn. Yr ysbryd 
beirniadol yw un o ragoriaethau mawr ein hoes ni, ond y mae i hwnnw 
ei beryglon; ac un o honynt yw, magu rhyw fath newydd o gulni. 
Bu adeg pryd y collfernid popeth na chyfrifid yn uniongred. Yrwan 
y mae y rhod wedi troi, a newydd-deb golygiadau dyn wedi myned yn 
faen-prawi ar deilyngdod ei waith. Siampl o’r ysbryd beirniadol, 
yn ei nerth ai wendid, ydoedd Thomas Carlyle. I ysgythru hen 
chwyn y codwyd ef gan Ragluniaeth ddoeth ; ond hudid ef weithiau i 
gyfeiliornad dybryd gan y peth oedd yn gymaint gogoniant ynddo. 
Nid oedd ganddo ddim trugaredd at beth a gyfrifai ef yn hen ffasiwn. 
Dywedai fod gan y Cardinal Newman yr un faint 0 feddwl a chwningen. 
Yn awr y mae’n gofyn cofio mai culni rhone ydyw peth fel hyn. Y 
mae ar yr ochr ryddfrydig ir athrawiaeth yn ddiau; ond culni ydyw 
er hynny, ac ni fyddai waeth gennyf fi gulni Spurgeon a Liddon na 
chulni Carlyle. Ni fyddai waeth gennyf fy nghollfarnu gan anathema 


128 Y BEIRNIAD 


fy enwad na chan anathema’r ysbryd beirniadol. Diau fod digon o 
hen chwyn yn aros er popeth a wnaeth Carlyle a’i gyffelyb; ac ni 
warafunwn i Mr. Adams roddi ei oriau hamddenol i godi’r rhai hynny ; 
ond y peth a warafunwn iddo yw penderfynu ymlaen llaw mai chwyn 
ydyw pob peth hen. Y rheol Apostolaidd ydyw’r oreu ar hyn, fel ar 
bethau mwy eu pwys: ‘‘ Na ddiffoddwch yr Ysbryd. Na ddirmygwch 
broffwydoliaethau. Profwch bob peth; deliwch yr hyn sydd dda.” 
Barner yr hen a’r newydd wrth y rheol hon. Yn awr y mae beirn- 
iadaeth yn dechreu cael ei thraed dani yng Nghymru. Bu adeg pan 
fyddai beirniadu naill ai yn ganmoliaeth ddigymysg neu yntau’n ogan 
igyd. Gwnaeth Lewis Edwards o’r Bala lawer i wella pethau, a dilyn- 
wyd ef gan ereill. Y mae Mr. Adams yn y llinach deilwng hon; ond 
gofalwn na chollo beirniadaeth y ffordd eto, trwy osod cyrhaeddiad 
diweddaf athroniaeth yn safon i farnu ac i gollfarnu pawb a phopeth 
wrtho. Y prif reswm gennyf dros ddywedyd dim ar ol Mr. Adams 
oedd fod eisiau i rywun wrthdystio’n groyw yn erbyn y duedd hon. 
Fel y dywedais, y mae rhai o feirniadaethau Mr. Adams ar Mr. Morris 
yn rhai y cytunwn i & hwynt; ond nid dyna’r pwnc. Y cwestiwn 
yw, A ddylai unrhyw adolygydd, pa mor dalentog bynnag y bo, gael 
collfarnu llyfr yn bennaf am ei fod ryw fymryn mwy ceidwadol ei gredo 
nar adolygydd? Dywedodd Mr. Isaac Jones, Nantglyn, yr Isaac 
Jones presennol, wrth hen flaenor Methodist o’r fath gyfyngaf, oedd 
yn dyfynnu Seimon Llwyd yn erbyn y pregethwr ar ryw bwne, “ Yr 
ydw’ i’n fwy diweddar lawer na hwnnw.” Yr oedd yr atebiad o'r 
goreu i roi terfyn ar ddadl mewn tf¥ capel; eithr prin y mae diweddar- 
wch yn safon addas i fesur wrtho ar goedd y miloedd. . 

Heblaw hyn oll hefyd, y mae ochr arall i’r ddalen. Nid golyg- 
iadau Mr. Morris yn unig sydd yn hen. Y mae llawer o’r hyn a ddywed. 
Mr. Adams yn feirniadaeth arnynt bron cyn hyned a hwythau. Ni wn 
pa faint a Wwyr Mr. Adams am hanes yr athrawiaeth. Llai, y mae 
arnaf ofn, a wyr ef, fel finnau, ar y pwnc hwnnw, nag a Wyr Mr. Morris. 
Fy arfer i, fel y mae gwaetha’r modd, gyda hanesiaeth eglwysig, ydyw 
codi fforchiaid wrth fy angen, ac yna gadael i’r pwnc nes codi angen 
drachefn. Ond credu yr wyf, pe gwybyddai Mr. Adams a minnau, y 
synnem ni’n dau mor hen ydyw ambell syniad yr arferem ei fabanu 
ai glodfori fel peth newydd grai. Dywed y Proffesor Gwatkin nad 
oes unrhyw syniad rhyfedd, mympwyol, gwyllt, yn llenyddiaeth gref- 
yddol ein hoes ni, nas ceir gan ryw ddysgawdwr new’i gilydd yn yr ail 
ganrif, ond yn unig y syniad fod cenedl y Saeson wedi deillio o’r deg 
llwyth coll. Pe gwyddai Mr. Adams gymaint am holl ganrifoedd Cred 
ag a Wyr am athroniaeth y ddwy ganrif ddiweddaf, byddai’n haws 
gennyf dderbyn ei ddyfarniad ef ar y cwestiwn beth sydd yn newydd a 
pheth sydd yn hen. 

Hyd yma, yr ydys wedi cymryd yn ganiataol fod syniadau Mr. 
Morris a’i ffordd o ymresymu mor hynafol a rhydlyd ag y myn Mr. 
Adams eu bod, ond y mae hynny ymhell iawn o fod yn wir. Ar ryw 
bynciau yn wir, fe lyn Mr. Morris yn dyn wrth gredo draddodiadol 
yr Eglwys; eithr digon o brawf nad caethiwed i gredo ydyw’r achos 
yw ei fod yn ymadael yn fynych oddiwrth yr hen lwybrau. Os ydyw 
Mr. Morris yn uniongred ar fater y ddwy ewyllys ym Mherson y Gwar- 
edwr, ac ar yr enedigaeth wyrthiol, y mae yn newydd iawn ar bethau 

eraill, Er siampl, fe ddysg fod yr Iesu yn nyddiau ei gnawd yn holl- 
wybodol ar bwnc o wirionedd, ond yn derfynol ei wybodaeth ar bwne 
o ffaith. ‘‘ Y gwirionedd ydoedd fod rhinwedd yn mynd allan o’r 
Arglwydd Iesu i bwy bynnag a gyffyrddai ag ef gyda chyffyrddiad 
ffydd ; y ffaith ydoedd mai y wraig benodol honno, ac nid neb arall 
yn y dyrfa, oedd wedi gwneud y cyffyrddiad. Gallasai y ffaith fod 
yn wahanol, ond nis gallasai y gwirionedd fod yn wahanol. Gallasai 
rhywun arall yn y dyrfa fod wedi gwneud y cyffyrddiad; ond nis 
gallasai neb ei wneud heb dderbyn y fendith. . . Gallasai’r amseriad 
(amseriad y farn) fod yn wahanol; ond nis gallasai’r egwyddorion fod 
yn wahanol. Ni wyddai yr Iesu mo’r amseriad, ond gwyddai yr 
egwyddorion.”’ Ni wn beth a feddwl y darllenydd o’r golygiad 
-hwn. Y mae arnaf fi fy hun eisiau mwy o amser i’w ystyried cyn ei 
dderbyn na’i wrthod ; ond os petruswn ni dderbyn y golygiad—ac 4 
chryn anhyder y mae’r awdur ei hun yn ei gynnyg—am ei newydd-deb 
ni all fod dwy farn ; ac nid llyfr sal ydyw’r llyfr a gynygio i ni olygiad 
newydd ar fater dyrys sydd wedi cadw’r oesoedd mewn penbleth. 

Ac fel y mae wedi mentro ffurfio’i farn ei hun,yn annibynnol ar gredo’r 
Eglwys, y mae fo hefyd wedi dwyn y syniadau uniongred a dderbynnir 
ganddo at faen-prawf diwinyddiaeth foesol ein hoes ni. Erbyn hyn, 
y mae pob diwinydd braidd yn rhyw gymaint o Bragmatist. Credant 
fod gwerth ymarferol golygiad yn un argoel pwysig oi wirionedd. 
Y cwestiwn a ofynnant yw, i beth y mae'r golygiad da? Pa faint 
elwach ydym ni o’i gadw fo yn ein credo? Od yw Mr. Morris yn 
glynu wrth gred yr Eglwys ar lawer o bethau, nid yw’n gwneuthur 
hynny heb ymofyn beth a dal yr athrawiaeth hen oi chredu, beth yw 
eu hystyr ymarferol? Er enghraifft, hen bwne, cyn hyned ag ym- 
raniad y Dwyrain a’r Gorllewin, ydyw deilliad yr Ysbryd o’r Mab yn 
gystal a’r Tad. Nid yw Mr. Richard Morris ddim yn symud yr hen 
derfynau ar y cwestiwn hwn; eithr y mae yn beirniadu’r athrawiaeth 
yn ysbryd ein hoes ni—yn ei dwyn hi at y maen-prawf moesol. Fel 
hyn y dywed: ‘‘ Os yw yr Ysbryd yn deillio o’r Mab yn ogystal ag o’r 
Tad, yna y mae delw arbennig y Mab, os goddefir dweyd felly, ar yr 
Ysbryd yn ei berson ac yn ei waith. Arweinia hyn ni at ystyriaeth 
arall— Yn gymaint a bod y Mab erbyn hyn, nid yn unig yn Dduw, 
ond yn Dduw-ddyn, y mae naws dynoliaeth y Mab erbyn hyn ar 
ddeilliad yr Ysbryd, yr hyn sydd yn gymhwyster arbennig ir Ysbryd 
i wneud ei breswyl mewn dynion. Ambhrisiadwy gan hynny ywvr 
gwirionedd fod yr Ysbryd yn deillio, nid o’r Tad yn unig, ond o’r 
Mab hefyd.” Ni wn i ddim pa well gwasanaeth y gall diwinydd 
newydd ei wneuthur na godror hen athrawiaethau i edrych faint o 
werth sydd ynddynt i ni heddyw, faint o’r gwahaniaethau a wnai yr 
Eglwys foreol oedd yn fater o hollti blew, a pha faint o honynt sydd 
yn gwestiynau byw yrwan. Wrth wneuthur y gwaith hwn, y mae 
Richard Morris, er mai gWr cymharol ieuanc ydyw, ac er ei fod o bosibl 
heb ymdrwytho cymaint a Mr. Adams yng ngweithiau un ysgol o 
ffilosoffi, wedi codi ei hun ir un dosbarth o weithwyr a'r Proffesor 
Stalker a’r Esgob Gore. 

Nid yw fod gwaith Mr. Morris heb gyrhaeddyd eto ris uwch na 
hyn—i gylch y darganfyddwyr, megis Moberley, Forsyth, a Syr Henry 
Jones, ddim digon o reswm dros ei gondemnio fel gwaith anfoddhaol. 

Y mae modd dangos y doniau disgleiriaf o fewn yr hen derfynau yn 
gystal a thu hwnt iddynt. Y mae collfarnu dysgawdwr am ei fod yn 
rhy ddi-antur i chwalu ei adeilad hyd y pridd cyn codi un newydd, 
yn gyffelyb i ddull yr hen lenor Seisnig hwnnw, a ddangosai ragoriaeth 
y Sais ar y Ffrancwr, trwy ddywedyd fod y Ffrancwr, pan gyflawnai 
ladrad pen ffordd, yn rhy lwfr i orffen y gwaith yn daclus trwy fwrdro’r 
teithiwr. Am y Sais, meddai, pan fyddo fo’n yspeilio, y mae yn 
ddigon gwrol i lofruddio hefyd. Os ydyw Mr. Morris yn lled gymedrol 
ei ymosodiadau ar yr hen ddiwinyddiaeth, y mae awgrymu mai llyfrdra, 
neu ddylanwad swydd, neu effaith amgylchoedd ydywr achos o 
hynny, yn drwyadl annheg. Nid o du yr uniongred y mae’r fantais i 
gyd. Pe buasai arnaf fi eisiau bod yn boblogaidd yng Nghymru 
heddyw, buasai llawn cyn hawsed i mi fod trwy gyhoeddi syniadau 
gwylltion a thrwy gyhoeddi rhai uniongred. Os bu gwobr gynt am 
fod yn orthodox, y mae’r gwobrau heddyw yn y byd diwinyddol am y 
newydd yn amiach nag am yr hen. 

Drachefn, beth a all fod yn fwy newydd na’r ymdriniaeth a’r temtiad ? 
‘‘Wrth ddarllen hanes y temtiad yn yr anialwch, hawdd i ni lithro i 
feddwl fod yr Jesu yn gwybod o’r dechreuad mai Satan oedd yr un 
oedd yn ei gymell, ac mai pechodau oedd y pethau y cymhellid ef i’w 
cyflawni. Ond prin y mae gennym hawl i gymryd hyn yn ganiataol. 
Pe gwybuasai y Gwaredwr o’r dechreu mai Satan oedd yn cymell, ac 
mai pechod oedd yr hyn a gymhellid, ni phetrusasai efe am foment 
pa lwybr i'w gymeryd. Cymerer y demtasiwn gyntaf,—troi y cerrig 
yn fara. Gallwn ddychmygu am yr Arglwydd Iesu yn gofyn dau 
gwestiwn iddo’i hunan o berthynas i’r demtasiwn hon: (a) A yw troi 
y cerrig yn fara yn bechod ? (6) Os yw yn bechod, a gyflawnaf fi ef ? 
Anturiwn ddweyd, os bu petruster 0 gwbl ym mynwes y Gwaredwr 
yn y mater, mai gyda’r cwestiwn cyntaf yn unig y bu y petruster. 
Wedi iddo unwaith wybod fod y peth yn bechod, yr oedd y mater 
wedi ei benderfynu am byth yn ei feddwl. Ond gallwn yn hawdd 
dybied fod yr Arglwydd lesu am ennyd yn methu gwybod pa un ai 
pechod ai dyledswydd, oedd troi y cerrig yn fara.”” Nid oes yma ddim 
6l caethiwed i gredo’r Eglwys beth bynnag. 

Nid ydys wedi so6n dim o werth yn y sylwadau gwasgarog yma 
am ddawn y llyfr. Credaf fod honno yn haeddu’r ganmoliaeth uchaf. 
Y mae Mr. Morris, fel y gweddai i bregethwr Methodist, yn dechreu 
yn gymariaethol sych, a’i gerddediad yn ymhoewi wrth fyned rhagddo 
—yr arddull yn troi yn fwy lliwgar a gafaelgar. Ni fyddai dim niwed 
y tro nesaf yr ysgrifenno lyfr i’r werin, i Mr. Morris roi mwy o raff i? w 
ddawn. Fo fedr yn ddiau heb beryglu mynd dros y terfynau. Y 
mae ei chwaeth yn ddi-fethu ; a phan ymollyngo i wneuthur ei oreu, 
gall ysgrifennu yn brydferth ac yn ddawnus dros ben. Ni allaf -ganu’n 
iach iddo’r tro hwn heb ddyfynnu un tamaid eto yn enghraifft: “‘ Ar- 
ferir dweyd mai gyda’r atgyfodiad fore’r trydydd dydd y dechreuodd 
dyrchafiad yr Arglwydd Iesu. Ond cafwyd rhyw rag-gysgod oi 
ddyrchafiad cyn hynny,—yn ei gladdedigaeth. Bu farw rhwng dau 
leidr ; ond claddwyd ef gan ddau foneddwr. ‘ Efe a wnaeth’ (Cyf- 
ieithiad Diwygiedig, ‘ Hwy a wnaethant’) ‘ ei fedd gyda’r rhai anwir ’ 
—dyna eithafbwynt ei ymddarostyngiad ; ‘a chyda’r cyfoethog yn 
ei farwolaeth ’—dyna ddechreu ei ddyrchafiad ; fel pe buasai y Nef- 

oedd (os goddefir yr ymadrodd) yn methu ymdawelu i aros hyd fore’r 
trydydd dydd cyn dechreu dangos ei gwerthfawrogiad ohono.”’ 

Gadawaf ir darllenydd, ac i ddarllenydd llyfr Mr. Morris, farnu 
rhwng Mr. Adams a minnau am deilyngdod y gwaith yr ydym ein 
dau wedi ceisio’i gloriannu. Yn fyr, dyma’r gwahaniaeth rhyngom. 
Nid yw'r llyfr, hyd y gwelaf fi, yn agos mor hynafol ag y myn Mr. 
Adams ei fod. Y mae hynny o ymlyniad sydd ynddo wrth yr hen 
yn ffrwyth meddwl annibynol ar y pwne. Nid athrawiaethau’r 
Eglwys yn unig sydd yn hen chwaith. Na, y mae rhai o newydd- 
bethau ein hoes ni cyn hyned, ac ambell waith yn hyn na hwythau. 
Y mae man ddiffygion y llyfr, fel yr ymddengys i mi, yn cael llawer 
mwy o amlygrwydd yn yr adolygiad nag y sydd iddynt yn y Ilyfr 
ei hun. | 

JOHN PULESTON JONES. 


Drwy hynawsedd a thegwch y Gol., caniatawyd i mi gyfle i ddarllen 
sylwadau beirniadol y Parch. J. Puleston Jones ar fy Adolygiad. Nid 
oes angen i mi ychwanegu nemor ddim yn y ffurf o feirniadaeth arnynt. 
Da gennyf fod yr ysgrifennydd a minnau yn cydolygu ar gynifer o 
bwyntiau. Os buimidalu sylw gormodol i ddiffygion y gyfrol, arwein- 
iwyd fii hynny gan yr anghysondeb oedd mor amlwg rhwng yr addewid, 
sef “‘dwyn y wybodaeth oreu a diweddaraf i gyrraedd y bobl”’ ar y 
pwne, ar cyflawniad yn y llyfr a adolygid gennyf. Gwneuthum fy 
ngoreu o fewn terfynau y gofod a ganiateid, i adolygu’r llyfr mor 
ddiragfarn a gonest ag oedd bosibl. Cydolygaf a4’m cyfaill, Mr. Pules- 
ton Jones, mai’r peth goreu a allwn ei wneuthur ein dau yw gadael i 
ddarllenwyr llyfr yr Athro Richard Morris farnu rhyngom “ am deil- 
yngdod y gwaith yr ydym ein dau wedi ceisio’i gloriannu.’? Ond 
rhaid i mi wrthdystio yn erbyn un frawddeg 0 eiddo Mr. Puleston Jones : 
“Os ydyw Mr. Morris yn lled gymedrol ei ymosodiadau ar yr hen 
ddiwinyddiaeth y mae awgrymu mai llyfrdra neu ddylanwad swydd, 
neu effaith amgylchoedd ydyw’r achos 0 hynny, yn drwyadl annheg.”’ 
Yn sicr, nid wyf fi yn euog o hyn. Dyma fy ngeiriau: ‘“ Ni fynnwn 
geisio priodoli iddo amcanion o gwbl. Rhaid i ni gymryd y gwaith 
fel y mae, a chymryd yn ganiataol ei fod yn adlewyrchiad ffyddlon o 
argyhoeddiadau’r awdur dysgedig.’’ Ni ddylanwadodd yr ystyriaeth 
o boblogrwydd neu amhoblogrwydd syniadau ir mesur Ileiaf ar fy 
marn erioed. Naturiol i mi oedd priodoli yr unrhyw deimlad i Mr. 
Morris. Wedi ymddangosiad yr Adolygiad yn Y Brerrni1ap gofynnwyd 
imi gan amryw gyfeillion a oedd gennyf ryw gWyn yn erbyn yr awdur, 
neu ryw deimlad angharedig tuag ato ? Teimlwn fod ymholiadau o’r 
fath yn ddadleniad difrifol ar feirniadaeth lenyddol Cymru. Ni 
ddylanwadwyd arnaf gan unrhyw ystyriaeth ond hawliau cyfiawn y 
Gwirionedd. Os bu i mi wyro mewn cydbwysedd, digwyddodd hynny 
nid o ragfarn at yr awdur, ond gan yr argyhoeddiad fod ei farn yn 
anghywir ar faterion y cysylltwn i bwysigrwydd mawr 4 hwy. 
Yr eiddoch, 
D. ADAMS. 

King Arthur in History and Legend. By W. Lewis Jones, M.A. The 
Cambridge Manuals of Science and Literature. Cambridge: at 
the University Press, 1911. Pp.—vii. 145. Pris Is. 


LLAWENYDD, yn ddiau, i bob Cymro yw gweled fod awdurdodau Gwasg 
Caer Grawnt wedi neilltuo un o gyfrolau’r gyfres ddiddorol hon i ddilyn 
helynt yr enwocaf o enwogion y Cymry—y gwrolfrydig Arthur. Nid 
bob amser, efallai, y cofiwn mai ni piau ef, ac na pherthyn i ni enw 
disgleiriach yn ffurfafen clod: dyweder a fynner am Ddewi Sant ac 
Owain Glyn Dwr a Thomas Charles, nid oes ond Arthur y mae ei 
foliant drwy’r byd ben baladr, a rhagorfraint pob Cymro yw ei hawlio’n 
gyfathrachwr. Gwir fod rhai’n maentumio nad yw ond arwr dych- 
mygol, heb fwy o sylwedd ynddo nag sydd yn Alawn, Plenydd, a 
Gwron (0 fendigedig goffadwriaeth), ond, gan na cheir mwg un amser 
heb dan, tybiaf fod yn rhaid cael Arthur hanes—pen campwr yn y 
chweched ganrif yn erbyn y Saeson di gred—cyn y gellir esbonio’r 
argraff a wnaed ar feddwl y Brython ym mhob man o lannau’r Loire 
hyd fynyddoedd yr Alban. 

Mae’n hysbys fod yr Athro Lewis Jones ers blynyddoedd bellach 
wedi gwneuthur y cwestiwn Arthuraidd yn bwnc priodol iddo’i hun, ac 
wedi astudio’n fanwl y modd y daeth y Brython hwn yn destun rha- 
mantau dirifedi yng ngwahanol ieithoedd Ewrop. Nid oedd modd, 
felly, ymddiried y gwaith o gyfansoddi’r llyfryn yma i neb cymhwysach ; 
a diau y teimlir wrth ei ddarllen ein bod yn cael mér dysgeidiaeth y 
testun gan un fu’n ddiwyd am flynyddoedd yn ei grynhoi. A ffrwyth 
yr hir astudiaeth ydyw gwelediad clir ar lawer pwne na ddylai fod 
amheuaeth bellach yn ei gylch. Er y dywed yr awdur nad ywn 
disgwyl y gall ddywedyd y gair olaf ar bob mater fo mewn dadl, sieryd 
yn ddibetrus ar ambell un. “It was Geoffrey of Monmouth..... 
who did more than any other man to spread the renown of Arthur as 
a presumably historical character and to give him for centuries an 
assured place in the chronicle literature of Britain ’’ (td. 30). Gwir bob 
gair, meddaf, a’r athro ei hun a’n dysgodd gyntaf i edrych ar Sieffre 
yn y goleuni priodol, fel creawdwr llenyddol Arthur. Mae’r bennod 
(rhif iii.) ar yr hén ramantwr doniol, gyda’i ffug ddifrifwch a’1 ddych- 
ymyg eofn, yn gyflawn o wybodaeth ac o graffter beirniadol. Dengys 
yr awdur nad oes dim sicrwydd fod Sieffre’n Gymro (tybiaf i-mai gwr 
o Lydaw oedd ei dad), nad oedd yn archiagon Mynwy (nid oedd y 
fath swyddog mewn bod yn ei amser), ac nad oedd yn esgob Llandaf 
(bu’n esgob Llanelwy, ond mewn enw’n unig, mae’n debyg). Eithr, os 
prin ffeithiau ei fywyd, gadawodd etifeddiaeth gyfoethog ar ei ol i 
lenorion Ewrop ac yn y ddwy bennod olaf (iv. a v.) gwelwn y ffrydiau 
toreithiog a dihysbydd a darddodd allan yn ystod y canrifoedd o 
*‘Hanes Brenhinoedd Prydain” y gWr o gyrrau Gwent. Dyry’r 
awdur ei bin i lawr yn sWn murmuron odlau Tennyson, a diddorol yw 

sylwi fod ganddo air da i’r bardd ar gyfrif ei ffyddlondeb i ysbryd a 
theithi’r byd rhamantus. ‘‘ However much the ‘Idylls’ may be 
cavilled at on the score of their modern sentiment and occasional 
homiletic strain (onid 4 pob dyn yn bregethwr pan gaffo bulpud 2), 
their general setting and atmosphere are genuinely romantic ”’ (td. 136). 
Rhaid i Arthur pob canrif siarad iaith y ganrif, ond nid yw’r dydd wedi 
dyfod eto pan anghofia siarad fel Arthur, fel arwr rhamant a brenin 
gwlad hud. Erys swyn y chwedl yn dragwyddol ieuanc, a theimlir 
yn ddiolchgar i’r athro am ein harwain mor ddeheuig drwy feysydd 
blodeuog y rhandir ardderchocaf ym myd eang ac amryliw rhamant. 


J. EK. LLOYD. 


Christianity in Early Britain. By the late Hugh Williams, M.A.,D.D., 
Vice-Principal and Professor of Church History at the Theological 
College, Bala. Oxford, at the Clarendon Press, 1912. Pp. viii. 
484. Pris 12s. 6c. 


CoLLED drom i Gymru oedd farw’r diweddar Ddoethur Hugh Williams, 
ac wrth ddarllen ei brif waith, sef y gyfrol uchod, teimlir ei eisieu yn 
fwy fyth. Nid yn unig diflannodd ystér o wybodaeth gyda’i ym- 
adawiad ef ond claddwyd hefyd ysgolhaig a allasai, pe cawsai fyw, 
daflu mwy o oleuni eto ar hanes Cristionogaeth foreuol Cymru. 
Torrwyd ef i lawr ymhell cyn blynyddoedd henaint, a gadawodd fwlch 
ar ei ol na lenwir mohono efallai am genedlaethau. Erys y gwaith 
uchod, ynghyd 4’i weithiau ereill, yn gofgolofn i’w egni, ei ddiwydrwydd, 
ei grafiter a’i ysgolheigdod ; a bydd gan ei Gyfundeb a’i wlad achos i 
fod yn falch ohono am oesoedd i ddyfod. 

Traddodwyd crynhodeb o’r llyfr gwerthfawr a diddorol y cyfeirir ato 
yn wreiddiol fel un o ddarlithiau gwaddolog Davies ar yr wythfed o 
Fehefin 1905, a gresyn na buasai gennym fel cenedl ychwaneg o ddar- 
lithiau gwaddolog tebyg. Bu’r awdur farw cyn dyfod ei waith o’r 
wasg, ond cywirwyd y proflenni gan ei ddau gyd-athro, John Owen 
Thomas a David Phillips. Yn eu Rhagymadrodd, dywedant hwy 
nad ymgymerasant a chywiro ond gwallau amlwg, a chan mwyaf rai 
geiriol. Caniataé hyn y mwynhad i’r darllenydd o allu priodoli eglurder 
nodedig y llyfr i’r awdur hyglod ei hun, oblegid un o brif nodweddion 
y llyfr sydd yn awr dan sylw ydyw ei arddull uniongyrchol a diaddurn, 
ond neilltuol o glir a seml, yn enwedig i ddarllenwyr cynefin 4’r prif 
symudiadau yn Hanes yr Eglwys. Nodwedd arall amlwg iawn a geir 
yn y gyfrol ydywvr ysbryd gwyddonol, diragfarn ac amhleidgar a 
ganfyddir drwyddi. Unig ymgais yr awdur oedd chwilio am y gwir 
ai draethu. Nid ymfodlonai ar chwedlau disail nac ar ddamcan- 
iaethau hedegog, ond chwiliai drosto’i hun yr awdurdodau gwreiddiol, 
ac ni dderbyniai ohonynt hwy ond yr hyn a gyfrifai yn sylwedd. Y 
mae’r ysbryd gwyddonol sydd mor amlwg yn y gyfrol yn addysg 
ynddo’i hun i’r darllenydd. 

Wrth ddarllen hanes boreuol Eglwys Prydain, ni all y darllenydd 
lai na theimlo fod yr hyn sydd wybyddus yn hynod o brin yn y canrif- 
oedd cyntaf. Prif waith Dr. Hugh Williams ynglfn 4’r canrifoedd 

hyn fu gosod yr ychydig wybodaeth sydd ar gael mewn goleuni sydd 
braidd yn newydd i’r darllenydd cyffredin, a gwnaeth hyn o orchwyl 
drwy gyfleu yr hyn a wyddis am Eglwys Prydain yn ei berthynas 4 
hanes yr Eglwys Gyffredinol a hanes yr Ymherodraeth Rufeinig. 
Trwy gysylltu hanes yr Eglwys Gyffredinol 4 hanes yr Ymherodraeth 
Rufeinig, gweithiai yn yr un maes a Harnack, Ramsay, Gwatkin, ac 
ereill, gwfr a ddaliant mai efrydiaeth unochrog ydyw hanes yr Eglwys 
ar wahan i hanes y meddwl dynol a chymdeithas ddynol yng nghyfnod 
yr Ymherodraeth y tyfodd yr Eglwys ynddi a thrwyddi. Dysgasai 
Dr. Williams y wers bwysig hon, a gwelir oddiwrth ei waith mor fyw 
ydoedd i anghenion Cymdeithas yn y cyfnod hwnnw, ac mor graff 
ydoedd i weled pa fodd y cyflawnai yr Eglwys anghenion cymdeithasol 
yr Ymherodraeth tuhwnt i bob un o’r crefyddau oedd yn cydymgeisio 
& hi. Gall y neb a ddarlleno lyfr Dr. Hugh Williams yn ofalus ddysgu 
llawer o wybodaeth werthfawr am yr Eglwys Gyffredinol, ac y mae’r 
gyfrol o’r herwydd yn rhagarweiniad rhagorol i hanes yr Eglwys yn 
y Gorllewin. Gorchest nid bechan fu gwaith yr awdur yn cysylitu 
mor ddeheuig y prif ddigwyddiadau yn hanes Eglwys foreuol Prydain 4 
hanes yr Eglwys yn ei chyfanrwydd ac 4 hanes Ymherodraeth Rhufain. 

Pan ddeuwn at hanes cyfnod dadfeiliad yr Ymherodraeth Rufeinig, 
dengys Dr. Hugh Williams ei fedrusrwydd eto. Darlunia yn eglur iawn 
fel y bu ymwthiad y Saeson rhwng Cymru a’r Cyfandir yn foddion i 
wahanu’r adran Brydeinig o’r Eglwys Gyffredinol oddiwrth ddadblyg- 
iadau newyddion y Cyfandir a pheri iddi ddadblygu i ryw raddau ar 
linellau mwy ceidwadol nag a geid yn y byd tramor. Ar yr un pryd, 
daeth yr Eglwys Geltaidd i gyffyrddiad byw 4’r gyfundrefn fynach- 
aidd ; ond cymerth honno hefyd yn y byd Celtaidd ffurfiau arbennig 
iddi ei hun. Gresyn na buasai’r Doethur dysgedig wedi cael byw i 
ymdrin yn fanylach 4 chysylitiadau yr Eglwys Brydeinig a’r Eglwys 
Wyddelig, oblegid teimlir wrth ddarllen llyfrau fel eiddo’r Parch. 
Charles Plummer ar y Seintiau Gwyddelig nad yw yr Eglwys Geltaidd 
yn ei nodweddion arbennig ei hun wedi ei llwyr ddarlunio eto, er 
gwerthfawroced y gwaith a wnaeth Dr. Hugh Williams, Dr. George 
Stokes, Prof. Bury, Mr. Charles Plummer, ac eraill. Mae lle cryf i 
ameu fod yr Eglwys Geltaidd i ryw raddau yn cynrychioli symudiad 
buddiannol yn gystal a symudiad crefyddol, ac y mae’r elfen o gyd- 
weithrediad a’i nodweddai yn teilyngu ymchwiliad tra manwl. Casglwn 
hyn oddiwrth rai o’r awgrymiadau a ddyry llyfr y Doethur Hugh 
Williams, a gresyn na chawsai fyw i chwilio yn ddyfnach fyth i’r maes 
diddorol hwn. Dichon y bydd i rywrai o’i ddisgyblion ddilyn 61 ei 
draed drwy chwilio yn fanylach nag oedd modd iddo ef i berthynas 
gwahanol adrannau yr Eglwys ymysg y Celtiaid. 

Mwynhad o’r mwyaf fu darllen y llyfr clasurol uchod, ac ni buasem 
yn nodi’r man frychau argraffyddol sydd ynddo, oni bai gredu ohonom 
y bydd galw buan am ail argraffiad ohono, ac mai buddiol fydd symud 
y brychau hyn yn yr argraffiad newydd. Yn y nodyn a geir ar dud. 6, 
dylesid ysgrifennu Tegeingl yn lle Tegengl. Ar dud. 8, llin. 3, yn Ile 
Guar Usic darllener Guar Uisc. Hefyd buddiol fyddai erybwyll 
mai Dewa ac nid Déva oedd ffurf Frythonaidd wreiddiol enw yr afon 
Dyfrdwy, a threiglodd y ffurf honno yn Gymraeg i dwyw- cyn troi yn 
dwyf-. Sylwer hefyd na byddai’r. Hen Gymry yn ysgrifennu Kair fel 


ADOLYGIADAU 135 


ffurf hynafol Caer. Pan ddefnyddid ai am ae, ¢ ac nid k oedd yn gy- 
ffredin mewn arferiad. Ar dud. 32, cywirach fyddai Sarn Elen na Sarn 
Helen. Hefyd, ar dud. 38, dylesid hysbysu’r darllenydd mai ffurf 
Lydewig ydyw heol am haul, ac yn y nodyn a geir ar ymy! tud. 39, 
buddiol fyddai crybwyll fod y terfyniad -dod yn duwdod yn tarddu o’r 
Lladin, ond nad yw'r gair yn ei gyfanrwydd, fel y tybiai’r awdur, 
wedi ei fenthyca o’r Lladin deitatem. Dylid erybwyll hefyd fod trined 
a trindod yn perthyn y naill fel y lall i’r cyfnod Rhufeinig ond fod y 
blaenaf yn tarddu o trinitas, a’r olaf o trinitdtem. Ar dud. 89, cywirer 
Interrr.iInterr. LUle sonia’r awdur ar dud. 105 am ystyr y gair Merthir 
mewn enwau lleoedd yng Nghymru, credwn nad oes ynddo unrhyw 
gyfeiriad at ‘ferthyrdod’ o gwhl, ond ei fod fel y gair Gwyddelig 
martir yn gyfystyr a ‘sant.’ Ar dud. 119, mewn nodyn ar waelod y 
ddalen, rhydd yr awdur y ffurf Pwill Keris(t) ond yn anffodus ni roddir 
unrhyw eglurhad ar y llythyren ¢. Sylwer hefyd ar dud. 120 mai 
EHuddogwy ac nid Hiddogwy yw'r ffurf Gymraeg am Oudoceus. Dy- 
wedir ar dud. 142 mai’r un enw yw Hborius ag Ifor, ond nid oes unrhyw 
sicrwydd fod hyn yn gywir. Dylid dangos yn eglur hefyd ar dud. 125 
nad oes unrhyw gysylltiad rhwng Sulyen a Julianus. Drwy wall- 
argraff ar dud. 129, rhoddwyd Mynwy (yn lle Mynyw) fel ffurf Gymraeg 
Menevia. Yr un modd, eto, ar dud. 186, rhoddwyd rhwng cromfachau 
ar ol y gair escyn y ffturf scando yn lle ascendo. Credwn mai doeth 
fuasai crybwyll ar tud. 216 fod i’r gair lanna (llan) ffurf hfn fyth, sef 
landa. Ar dud. 254, drwy wall-areraff, ceir Paladius am Palladius. 
Rhoddir hefyd ar dud. 269 ffurf anghywir llwan am lleian a Llanwyryfon 
am Llangwyryfon, neu’n hytrach Llan’gweryddon. Buddiol hefyd 
fyddai crybwyll nad yw Lech mewn geiriau Llydewig wedi tarddu o 
locus. Ar dud. 270, ceir syniad anghywir fod Cil mewn enwau lleoedd 
yng Nghymru yn tarddu o cella, fel y gwna Kil mewn enwau Ysgotaidd 
a Gwyddelig. Dywedir, hefyd, yn anghywir ar dud. 271 fod clas yn 
tarddu o claustrum : tardda yn hytrach o’r gair classis. Yn yr enw 
Bodermud (enw ffermdy yn Aberdaron) prin y gall Hrmud darddu 
yn uniongyrchol o eremita fel y tybiai’r awdur. Yn Llyfr Du 
Caerfyrddin nid Caer Sion, fel y dywedir ar dud. 275 a geir, ond Caer 
Seon. Yn y nodyn a geir ar dud. 292, dylid darllen Tudwal yn hytrach 
na Tydwal, ac ar dud. 297, dylid cywiro’r dywediad fod Maedocus yn 
gyfystyr a Madawce. Ar dud. 299, camgymeriad ydyw dywedyd fod 
unrhyw gysylltiad rhwng Melanius a Myllin. Ar dud. 300, drwy wall- 
argraff, ysgrifennwyd Clitawe am Clitawc a “‘ W. I. Rees ” am W. J. Rees. 
Anghywir hefyd ywrhoddi Rychmarch yn lleRhygyfarch am Ricemarchus. 
Dylesid dywedyd hefyd fod y ffurf Rhyddmarch yn hollol gyfeiliornus, 
a’r un modd (td. 302) Malgwn am Maelgwn. Ar dud. 309, cywirer 
Eluanas i Eluanus, ac ar dud. 317 lanhiri lauhir. Ysgrifenner ar dud. 
336 ‘‘ Anscombe ’”’ am ‘‘ Anscome,” ac ar dud. 337 Uthyr am Uthur. 
Ar dud. 341, gwell fyddai Rhydderch na Rydderch. Rhoddir ar dud. 
342 y ffurf Urbien, ond sylwer nad yw hon yn gywir, tra mae Urbgen 
ac Urien yn ffurfiau oedd yn gywir yn eu gwahanol gyfnodau. Yr un 
modd, ffurf anghywir yw Reghed am Rheged. T. Powel, ac nid “T. 
Powell?’ hefyd yw enw cywir yr Athro Powel o.Gaerdydd, ac ar dud. 
343, gwell fuasai ysgrifennu Goidels yn hytrach na Goedels. Yn y 
nodiad ar waelod tud. 343, ar ol y geiriau Guir Cetgueli, darllener 

mewn cromfachau ‘corr. Guir et Cetgueli,” nid “ Guire et Gueli.” 
Rhag camarwain y darllenydd anghyfarwydd, dylid crybwyll fod y 
dernyn a ddyfynnir ar dud. 348 yn llawer iawn diweddarach na’r cyfnod 
pan ysgrifennwyd “ Bucheddau’r Seintiau.”’ Ar dud. 356, da fyddai 
eywiro’r ffurf anghywir Kilminiu. Hefyd, gyda golwg ar enw Meuthius 
(td. 360) ceir ef mewn un man yn y llyfr yn Menthius ac mewn man 
arall yn Meuthus. Ar yr un tudalen hefyd, ceir Llangarvan am 
Llancarvan. Llancarvan sydd gywir, am mai Nantcarvan oedd yr enw 
yn wreiddiol, felly ni cheir y treigliad cyffredin ar ol Llan. Sylwer 
hefyd mai Archatology (ac nid Archaeology) sydd gywir yn enw y Ilyfr 
adnabyddus The Myvyrian Archaiology. Ceir un gwall Ved eithriadol 
ar dud. 361, lle y camgymerir rumen am ‘ Rufain,’ yn lle am y ‘ cylla.’ 
Ar dud. 393, am diocesis darllener dioecesis, ac ar dud. 394 am parrochiae 
darllener parochiae. Yr un modd, eto, ar dud. 398, darllener Enlli 
yn lle Enliz, ac ar dud. 399 weles yn lle wiles. Drwg gennym orfod 
dywedyd fod y cyfieithiad o’r dernyn anodd lle ceir y geiriau hyn yn 
hollol anghywir. Nid oes ychwaith unrhyw gysylltiad o ran tarddiad 
rhwng y gair Periglor a paroecia (td. 400). Yn yr ail argraffiad, da 
fyddai crybwyll fod y ffurf Ardderyd am Arderydd yn hollol gyfeiliornus, 
a da fyddai cywiro arvay yn arveu a Damielis yn Danielis. Ar dud. 418 
yserifenner anifail am anifel ac armell am armel. Hefyd, tynner allan 
o restr y geiriau benthyg o’r Lladin y geiriau aradr, swch, a gwig Nid 
geiriau Lladin ychwaith yw Rhad Duw, ac nid yn uniongyrchol o’r 
Lladin eithr o’r Ffrangeg y daeth Jllusern. Ar dud. 421, darllener 
segyrffyg yn hytrach na segyrffig. Darllener ar dud. 425 Cyvoessi yn lle 
Cyvvessi a Kyffes yn \le Kyffer, a’r un modd ar dud. 427 kyuwyrdy yn lle 
Kyuyrdy, a Gododin yn lle Gododid. Drwg gennym orfod dywedyd 
fod y cyfieithiad a geir ar dud. 428 o bennill o’r Gododin yn hollol 
anghywir, ond yr oedd yr awdur hyglod dan anfantais yn hyn o orchwy]l. 
Ar yr un tudalen hefyd, dylid gadael allan y ffurf anghywir Gwarchen 
am Gwarchan neu Gorchan. Ceir gwallau argraffyddol ar dud. 429, 
sef wun am wnn, ac nid cywir ychwaith yw'r syniad oedd gan yr awdur 
fod Rheged a Rigidunum yn gyfystyr. Buddiol yn yr ail argraffiad 
fydd crybwyll fod y dernyn a ddyfynnir ar dud. 429 yn Nawer iawn 
diweddarach na chyfnod Aneirin a Thaliessin. Ar dud. 433, am pelerdyr 
darllener peleidyr, ac am llanvawr, llavnawr, ac yn yr argraffiad nesaf 
dylid gofalu am gyfieithiadau cywirach o’r llinellau barddonol a ddy- 
fynnir. Yr un modd, eto, ar dud. 434, da fyddai cywiro’r gosodiad 
mai o’r Lladin domit- y tardd Dofydd, ac mai o’r Lladin regem (yn lle 
Regentem) y tardda Reen neu Ren. Ar yr un tudalen, adysgrifennwyd 
yn anghywir, a chamgyfieithwyd y Illinell a ddyfynnir o Lyfr Du 
Caerfyrddin, ac y mae amryw wallau ar y tudalennau 434, 435, 436, 437, 
442, 443 y bydd yn ddoeth eu cywiro yn yr argraffiad nesaf. Fel y 
gwelir, brychau yw’r gwallau a nodwyd a berthyn i faes gwybodaeth yr 
awdur o hanes yr iaith Gymraeg, ac nid ydynt yn cyffwrdd 4’i ogoniant 
fel hanesydd Eglwysig. Ar yr un pryd, gan mai & hanes Eglwys Prydain 
yr ymdriniai yr awdur yn bennaf, teimlem yn awyddus i roddi pob 
cynorthwy ir neb a ddyco allan yr ail argraffiad i wneuthur Cymraeg 
y llyfr mor lan oddiwrth wallau ag ydyw ei Roeg a’i Ladin a’i Saesneg. 
Ni chaniaté ysgolheigion hirben a chraff y Cyfandir mwyach i Gymro 
gael ei gyfrif yn esgusodol am wallau yn ei eiriau Cymraeg ar y tir ei 

fod wedi meistroli’r Saesneg a’r ieithoedd Groeg a Liadin. Yr oedd 
Dr. Hugh Williams ymhell iawn o fod yn ddibris o ieithyddiaeth yr 
iaith Gymraeg, a gweithiodd yn galed i chwilio am wybodaeth yn e 
chyleh, ond y mae erbyn heddyw bob mantais i’r neb a fynno ennil! 
gwybodaeth yn y gangen hon, ac o ganlyniad nid yw’r gwallau hynny 
yn esgusodol y gellid eu hesgusodi mewn gwfr fel Dr. Hugh Williams 
ai gydoeswyr. Nid ywr man frychau a nodwyd gennym yn yr 
adolygiad hwn yn lleihau dim ar ein parch ni i Wr a wnaeth fwy na 
neb arall, ond odid, yn ei oes, i ddangos beth fu gwir hanes Cristionog- 
aeth yn ei chyfnod boreuaf yn yr ynysoedd hyn. Erys ei waith ar hyd 
yr oesau yn un y bydd cenedl y Cymry yn falch ohono. 


E. ANWYL. 


Odlau Cofion Cefnydfa. Gan E. Pan Jones, M.A., Ph.D., Mostyn. 
Merthyr. Tydfil: Joseph Williams & Sons, 1912. Td.—180. 
Pris ls. 


Nip fel bardd y gwnaeth Dr. Pan Jones enw iddo’i hunan yng Nghymru, 
ond yn hytrach fel terfysgwr, fel un yn protestio’n groch ac yn ddiofn 
yn erbyn yr hyn a farnai ef yn dair gormes ar fywyd ei wlad,—Esgob, 
Landlord a Gwr Mawr. Ceid digon i guro ei gefn pan ymosodai ar y 
ddau gyntaf, oherwydd yr oedd hynny’n dechreu dyfod i’r ffasiwn, ond 
yr oedd y trydydd, y GWr Mawr, yn perthyn i’r werin ei hunan. Efe 
oedd “lord”? Ymneilltuaeth, chwedl Scorpion finiog gynt, a chafodd y 
terfysgwr gas ac anfri gan ei bobl ei hun ac yn eiwladei hun. Erbyn 
heddyw, y mae’r hen gwerylon wedi peidio, a llais y gorthrymydd 
wedi dechreu distewi, a’r terfysgwr bellach, yn ei henaint tawel, yn 
cael oedfa i hel ynghyd ganeuon y frwydr, a thelynegion serch ei ieu- 
enctid pell. 

Yr ydym yn nod?’ ffeithiau hyn yn hanes yr awdur, oherwydd bod 
ganddunt oleu nid aneglur i’w daflu ar gymeriad y caneuon a geir yn y 
casgliad hwn. Bywyd y bardd a roes iddo’r hawl i ysgrifennu,—y mae 
wedi teimlo’n angerddol ac wedi byw, yng ngwir ystyr y gair. Nid 
bwrw talpiau diddosbarth o ffansi wag ddibrofiad a wna’r bardd hwnnw 
a Wyr wres hirddydd o frwydro dros yr hyn a dybia ef yn wirionedd, 
ac os oes gan y terfysgwr wreichionen o nwyd y bardd, ni all lai na 
rhoddi ei fywyd ei hun ar gan, weithiau’n annestlus, ac weithiau’n 
feistraidd, ond pa un bynnag ai annestlus ai cynnil a fo’r gerdd, y mae 
barddoniaeth gWr fel “Dr. Pan” fel nodau Banc Lloegr ;—y mae’n 
gorwedd yn rhywle’n ol ddigon o gyfoeth teimlad i dalu’n Ilawn yr 
holl werth a honna’r gan, pan ofynner. GwWyr y darllennydd fod 
pob un o ganeuon Dr. Pan Jones yn werth ugain swllt y bunt ym 
mance bywyd. 

Dau brif destun sydd gan yr awdur—serch a bywyd, ac yn y ddau 
y mae weithiau islais tyner siomiant yn dyfod a nodyn dieithr i’r gan. 
Yn wir, cyflwynir y llyfr i holl “ feibion a merched Cymreig y byd, 
mewn gobaith y bydd o gysur iddynt yn nhrallodion boreu oes, am y 
rhai nis gwyr neb yn well na’r Awdur.”’ Rhaid cyfaddef mai 


Cyf, II. Rhif 2. 10 

“* deffrowr 
Rhwng candryll gestyll ar gwr 
Broydd hud yw’r breuddwydiwr,”’ 


ac yn y caneuon hyn, dyry i ni syniad clir am siomedigaethau ei fywyd 
bore. Y mae wedi blino, a da ganddo groesawu cwsg er mwyn anghofio 
lludded y dydd: 
“* Wel, nos da 
I’r blinedig hirddydd ha’ ; 
Lleni’r nos sydd yn ymdaenu, 
Ni gawn fynd i ddadluddedu, 
Nes daw ’fory gyda’i bla,— 
Wel, nos da’”’; 


ond nid cysgu i adnewyddu ei nerth ar ol brwydr y mae bellach. GwWyr 
mai trist fydd y deffro hefyd :— 


‘* Wel, nos da, 
Cwsg ar waetha’ gwres yr ha’ ; 
Cwsg nes delo gwawr y borau 
I dy lethu a gofidiau ; 
Heda amser fel y chwa: 

Wel, nos da.”’ 


Y mae’n canu hefyd am dragedi’r bywyd gwledig, am yr Angeu sy’n 
drymach ei droed ym mythynod y werin nag yn unman yn y byd, 
ai gerdd ar dud. 40 “ Yr Ystorm ar Plimlimon ”’ yw’r peth tebycaf 1 
gerddi Thomas Hardy yn yr iaith Gymraeg,—os anghofiwn y nodyn 
gobaith yn ei diwedd. Un gwWyn hefyd yw’ gan wir brydferth i'r 
‘““Ddalen Grin,”—yr hen weithiwr yn clywed lleisiau’r bedd yn galw 
arno :— 
““O! mor ddedwydd oedd hi gynt 
Pan oeddwn i fel dalen werdd, 
Yn chwareu fel y chwythai’r gwynt 
Ac yn difyrru’r wlad a’m cerdd. 
Ond aeth heibio’r dyddiau llawen,— 
Crino’r ydwyf fel y ddalen.”’ 


Tannau Villon a beirdd cyfnod Sion Cent yw’r rhai hyn,—** Darfu’r 
ieuenctid dirfawr ’’— 


«‘Ond ble mae eira’r llynedd ?”’ 


 ‘Try’r tristwch hwn yn wawd o’r llymaf pan sonia’r awdur am 
fiasco mawr bywyd. Y mae wedi gweled hen filwyr yn dyfod adref 
o’r rhyfeloedd, wedi bod yn porthi uchelgais brenhinoedd :— 


Cyd-drengodd gobeithion tyneraf fy mywyd— 
Gobeithion y plentyn, yr hogyn, a’r dyn: 

Yn nghanol carneddau y meirwon fe’u claddwyd, 
I mi ni adawyd dim cysgod o un. 

Fe’m dysgid cawn fendith am wisgo fy arfau 
I ymladd ym mrwydrau yr hen Ynys Wen ; 

Ond wedi’m holl ymladd dros Hen Wlad fy Nhadau, 
Fy nhal yw elusen y plwyf a choes bren.”’ 


Dyna ddameg Pan: hawdd i bawb yw ei hesbonio. 

Wrth son am filwyr, ni allwn lai na sylwi ar y gan ar dud. 48—“‘ y 
Milwr Unig,” un o geinion llenyddiaeth Cymru yn ddiameu. Dylai 
pawb brynu’r llyfr pe na bai ond y gan hon yn unig ynddo. 

SwWn cyfnod newydd sydd drwy’r caneuon i gyd, y cyfnod rhyfedd 
hwnnw a ddeffroes awen y beirdd hanner can mlynedd yn ol. Gwelir 
hyn yn amlwg mewn caneuon fel ‘‘Gwynt y Dwyrain”’ (td. 52) lle 
mae’r awdur yn ymloddesta mewn enwau dieithr ac yn sén am wled- 
ydd pell gyda’r awch hwnnw sy’n nodweddu pob deffroad llenyddol. 
Y mae “ Dr. Pan” hefyd wedi bod ar ei long yn chwilio am El Dorado. 

Ceir yma lawer o ddylanwad Wordsworth. Ychydig a wyddai 
beirdd ieuenctid yr awdur am Wordsworth na’i ysgol—Young a 
Thompson a’r man feirdd oedd eu meistriaid hwy. Torrodd Ceiriog a 
Thalhaearn lwybr newydd, ond nid at y prif feirdd yr aethant hwythau 
am eu patrwm, ond at Moore a Byron, gyda’u miwsig haws a’u meddyl- 
iau symlach, ac oherwydd hynny, methasant achael yr afael gadarn ar 
fywyd a gafodd y Dr. Pan. Nid ydym yn ei gymharu fel crefftwr a 
Cheiriog a Thalhaearn, ond yn nechreu ei lyfr y mae ganddo rieingerdd 
““Y Ferch o Gefn Ydfa,” a ddaeth yn ail i gan Mynyddog ar yr un 
testun. Ofer yw proffwydo, ond yr ydym yn methwu’n aruthr os na 
bydd gan Dr. Pan Jones cyn pen hir 0 amser ddeg o ddarllenwyr am 
bob un a fedr ddarllen Mynyddog. Bellach, ni gredwn fod llei ganeuon 
“Pan ’’ ymhlith pethau goreu llenyddiaeth Cymru. 

Nid ydym am geisio dangos yr ychydig aflerwch a geir yn y cerddi, 
ar hen ddulliau digri o sillafu. Digon yw dywedyd fod “ Pan” yn 
pechu’n aml—ond y mae gwerth y caneuon wedi peri ini anghofio 
hynny. Wrth son am sillafu, y mae “‘ Pan” wedi gwneuthur A.B. 
iddo’i hunan, a cheir sylwedd ei holl waith yn yr egwyddor newydd 
hon :— 


“A ywr Amaethwyr sy’n gweithio, yn chwysu, 
B yw y Beichiau sydd Bp0s au llethu : 


T meris Taro ote ee 
U ydyw Uffern eu cartref tragwyddol.”’ etc 


—Dyna’r ffordd i siarad. 
W. J. GRUFFYDD. 


VY Pregethwr ai Bregeth, sef pregethau gan 29 0 weindogion yr Enwad 
Annibynol, ynghyd a darlun ac amlinelliad o bob un ohonynt. Dan 
olygiaeth y Parch. O. L. Roberts, Lerpwl. Merthyr Tydfil) 
Joseph Williams and Sons, Swyddfa’r Tyst. Td.—xi. 477. 
Pris 4s. 


I DDECHREU, dymunaf ddiolch o galon ir golygydd, y Parch. O. L. 
Roberts, am iddo, ynghanol llawer o brysurdeb, gasglu defnyddiau 
y gyfrol hon at ei gilydd, ac ychwanegu yn sylweddol atynt drwy 
ysgrifennu amlinelliad cryno a diddorol o bob pregethwr y mae iddo 
bregeth yn y gyfrol. Y mae dyled Cymru yn fawr i Mr. Roberts, ac 
nid y lleiaf 071 orchwylion yw cyhoeddi cyfrolau a gynnwys ymborth 
iach a blasus i feddwl a chalon ein cyd-genedl. Ychydig, mae’n 

debyg, o elw bydol a gafodd oddiwrth y lliaws llyfrau a gyhoeddodd ; 
llafur cariad yn bennaf yw, a dylai Cymru ddeall hyn, fel na byddo 
cyfrolau gwerthfawr fel hyn yn golled ?w hawduron. Mae hon yn 
gyfrol lanwedd ; a chedwir'.29 0 weinidogion cymwys y Testament 
Newydd yn llawer hwy yng nghof a chalon gwlad trwy ei hymddang- 
osiad. Y mae’n tra rhagori ar y gyfrol gyffelyb a ddygwyd allan 
gan yr un golygydd 19 mlynedd yn ol, parthed papur, lluniau, ete. ; 
prin yr oedd honno yn deilwng o’1 hoes yn y pethau hynny; ond y 
mae hon. Diddorol fyddai ymofyn pa un o’r ddwy gyfrol a gynnwys 
y pregethau goreu. Mae’n debyg na cheid unfrydedd barn yngl¥yn 
aihynny. Un peth sy’n sicr ; y mae diwyg lenorol y gyfrol newydd yn 
rhagori; mae yma fwy o geinder, mwy o 6! diwylliant meddyliol; a 
oes yma fwy o braffiter meddwl, mwy o rym ysbryd, mwy o egni 1 
wneuthur chwarae teg a’r Efengyl, nid wyf yn sicr. Adwaen y rhan 
fwyaf o lawer o’r pregethwyr, ond y mae amryw o’r rheiny na, chefais 
y pleser o’u gwrando yn pregethu erioed ; a da iawn oedd gennyf gael 
y cyfle i ddarllen eu pregethau yn y gyfrol hon. 

' Cyfrol deilwng iawn ydyw, heb gymaint ag un bregeth sal 0’i mewn. 
Yn sicr y mae average y pregethau yng Nghymru yn well nag ydoedd 


20 a 30 mlynedd yn ol. Cwestiwn arall a yw average y pregethu yn well; — 


prin y credaf ei fod cystal ; ond nid oes a wnelo hynny &@’r gyfrol hon. 
Yr oedd gan bob enwad yng Nghymru nifer o bregethwyr ardderchog 
yn yr oes o'r blaen; gwell yn fy marn i nag sydd ganddynt heddyw. 
Meddai pob enwad gewri; prin, onide, y gellir dywedyd hynny heddyw ; 
eto, diau fod gan bob un o’r enwadau nifer luosocach o bregethwyr 
da nag a fu ganddynt erioed. Nid oes yn y gyfrol hon yr un canvas 
fawr iawn, yr un gymaint ag eiddo Gwilym Hiraethog, Ap Vychan, etc. ; 
y mae amryw ohonynt lawn mor goeth a sylweddol, ond nid ydynt 
yn ehedeg mor uchel, nac yn meddu’r fath rym a rhuthr. Ychydig 
enghreifftiau a geir ymao wir hyawdledd y pulpud. Gellid dywedyd 
yr un peth yn ddiau pe cawsem gyfrol gyffelyb i hon gan weinidogion 
unrhyw enwad arall. Yr ydym yn ymdebygu fwyfwy ir Saeson yng 
nghyfansoddiad a thraddodiad ein pregethau; mae peth ennill i’w 
gael o hynny, ond y mae mwy o golled. Pregethau moesegol ydyw y 
rhai hyn o ran eu nodwedd gyffredinol: gwersi ymarferol bywyd a 
ddysgir ynddynt agos i gyd, a dangosir llawer o fedr i'w trafod. 
Mae'r wers weithiau yn lled far-fetched hwyrach ; dangosir ar y mwyaf 
o fancy yn awr ac eilwaith; ac ambell waith teimlaf fod ambell sylw 
flippant i’w gael. Ceir yma lawer iawn o brydferthwch a phertrwydd a 
doniolwch ; gwelir mewn amryw ohonynt graffder meddwl nid bychan: 
yr hyn a deimlaf sydd fwyaf ar ol yw grym. Dyma’ argraff arnaf fi 
wedi darllen y gyfrol yn ofalus drwyddi: hwyrach fy mod yn methu. 
Nid wyf yn teimlo grym meddwl na grym ysbryd ynddi i’r ‘graddau y 
buaswn yn dymuno eu cael. Yn fy marn i, nid oes ynddi ddigon o 
ddiwinyddiaeth: nid diwinyddiaeth bynciol a feddyliaf, ond diwin- 
yddiaeth in solution : nid diwinyddiaeth Paul (os mynnir), ond diwin- 
yddiaeth Ioan. Diffyg yr hyn a elwir mewn ambell gylch yn body. 
Un o arwyddion yr amserau ydyw hwn, mae’n wir, ac nid enwad 
parchus yr Annibynwyr sydd yn pallu yn y pwnc hwn yn unig. Eto, 
efallai eu bod hwy mewn llawn cymaint o berygl (os nad mwy) yn y 
cyfeiriad hwn a neb. Teimlaf fod yna arwyddion lled eglur o gilio 

oddiwrth rai o athrawiaethau amlwg yr Efengyl, fel y’i ceir yn y 
gyfrol flaenorol y cyfeiriwyd ati. Efallai hefyd, mai eu hosgoi fuasai 
oreu a thecach i'w ddywedyd na ‘“ chilio oddiwrthynt.” Mae yma rai 
pregethau nad yw hyn yn wir am danynt, a’r rheiny i’m tyb i yw y 
rhai cryfaf yn y gyfrol. Nid o safle uniongrededd yr wyf yn barnu 
hyn, ond o safle dylanwad ac effeithiolrwydd y bregeth ar feddwl ac 
ysbryd y darllenydd. Nid yw llawer o’r pregethau yn cyrraedd dyn 
yn ddwfn iawn; cynyrchant wén hyfryd, enynnant chwilfrydedd ; 
parod yw dyn i ddywedyd yn aml “ smart iawn,” ‘‘tlws ryfeddol,”’ 
“ tarawiadol iawn” ; ond nid ydynt yn sobri dyn yn ystyr eang y gair. 
Mae yma eithriadau amlwg, ond eithriadau ydynt. Onid hwn yw un 
o ddiffygion mawr pregethu Cymru heddyw ? Mae’n rhaid nad ydym 
yn pregethu fel y dylem, nac hyd yn oed fel y’gallem, neu buasem yn 
fwy o ofn i hyfdra, bydolrwydd, anystyriaeth a gwamalrwydd yr oes, 
pethau sydd yn ddiau heddyw yn rhy ben-uchel yn y tir. Y gwir yw, 
y mae yng Nghymru heddyw doreth fawr o bregethau na bydd iddynt 
wneuthur nemor o’u hol ar y wlad. Caraswn weled a theimlo mwy 
o galon yr Efengyl yn y gyfrol: ‘“‘Syr, ni a ewyllysiem weled yr Iesu.”’ 
Nid wyf wrth ddywedyd hyn yn awgrymu am foment fod y pulpud 
Annibynnol yn fwy diffygiol yn y peth hwn na phulpudau enwadau 
ereill, pell oddiwrth hynny ; ond cyfrol berthynol iddynt hwy sydd 
yn awr o dan sylw. Dylid dywedyd hefyd nad yw yn hawdd cael mér 
yr Efengyl i bob pregeth ar bob testyn; mae yma lawer testyn yn y 
gyfrol hon y buasai yn anodd iawn ei drafod yn well, debygwni; ond 
tybed nad oes gormod o bregethu ar y fath destynau heddyw ? 

Wrth ddarllen y pregethau, teimlwn hefyd nad oedd yn syn yn y 
byd fod llawer o’r pregethwyr yn anwyliaid y cynulleidfaoedd. Nid oes 
fodd i Elfed beidio a swyno, nac i Stanley Jones beidio a gafael, a 
gellid ychwanegu llawer o enwau cyffelyb. Teimlwn hefyd fod yma 
rai pregethau y disgwyliaswn fod eu hawduron yn fwy adnabyddus. 
Pregeth ragorol iawn, yn fy meddwl i, yw pregeth y Parch. E. Evans, 
Llanbedr ; y mae medr e gafael ynddi. Ni pherthyn i'r un dosbarth 
a’r eiddo Mr. Stanley Jones ac ereill; h.y., nid yr un math o bregeth 
yw, ond yn sicr yn ei dosbarth ei hun y mae o deilyngdod uchel. Ni 
chlywais i Pedrog yn pregethu erioed, er fy mod yn gyfarwydd a’r 
cyfaill hynaws ers llawer blwyddyn. Fy marni yw fod pregeth Pedrog 
ymhlith y goreuon sydd yn y gyfrol. Mae ynddi eangder a choethder, 
treiddgarwch a nerth: mae ei diwyg a’i mater yn wir ragorol. Pregeth 
gref a fresh iawn yw pregeth y Prifathro Rees ar “ Gorffennwyd.”’ 
Mae popeth a ddywed yn werth dal arno ; ond tybed na orffennwyd 
ar Galfaria rywbeth ag y dylai gael lle yn y bregeth wych hon; neu 
o leiaf rywbeth a ddylai gael lle amlycach ? Dyna deimlai fy nghalon 
i wedi ei ddarllen, a chael blas mawr arni. 

Ychydig iawn o 6l yr orgraff Gymraeg, sydd yn cyflym ddyfod i fri, a 
geir yn y gyfrol. Ond ar yr argraffydd a rheolau ei Swyddfa y gorwedd 
y cyfrifoldeb am hynny, yn ddiau. 

Nid yw y gyfrol yn glir oddiwrth wallau. Gresyn mawr fod y 
llythyren olaf mewn Ilu o linellau wedi ei gadael allan ; tipyn o anaf ar 
waith glan yw hyn. Mae yma rai gwallau ysmala mewn sillebiaeth 
hefyd, megis lliw yn lle llyw ym mhregeth y Parch. J. Rees, a faedd yn 
le faidd ym mhregeth y Parch. D. Lloyd Morgan. 

Beth hefyd am eiriau fel hyn: eglurebu, ymdaflyd, concwestau, 
moesolrwydd, unaeth, mamon-garol, cyfoeth-garol, etc.? Llyfnach a 
glanach mi goeliaf fuasai y pregethau hebddynt. 

Dywedaf eto, cyfrol ragorol yw hon; a theilynga gylchrediad eang 
iawn. Yr wyf yn ysgrifennu’r ychydig nodiadau hyn ar gais Golygydd 
Y BEIRNIAD, nid o’m dewisiad fy hun, ac yn gwneuthur hynny gyda 
phob gostyngeiddrwydd. Haws o lawer yw beio a beirniadu na 
gwneuthur, mi wn; ond pe caem ni bregethwyr Cymru fwy o gyfnewid 
barn am ein gilydd, er gwahaniaethu oddiwrth ein gilydd yn y farn 
honno, deilliai llawer o les oddiwrth hynny. Onid yw “ arwyddion 
yr amserau’’ yn galw arnom i gyd-gyfarfod er mwyn cyd-ymddiddan 
an gilydd ac ymofyn, Beth yw y genadwri addas ir oes? Cyd- 
gyfarfyddir i bob amcan y dyddiau hyn, tybed na ddylem ninnau 
weinidogion y Gair gyd-ymgynull mewn lle canolog i drafod ystyr ac 
amcan ein “‘ parchus arswydus swydd.’’ Ynddiddadl, dylai’n pregethu 
ddywedyd mwy ar foes a buchedd y wlad ; y mae rhywbeth ar ol yn 
sicr; pwy wyr na buasai cyd-drafod y pwne mawr hwn, ar ol gwahodd 
*“pob llwyth ’’ i ddyfod at ei gilydd, yn esgor ar bethau mawrion ? 


Llwyn Idris. JOHN WILLIAMS. 


Cerddi Brycheiniog a Cherddi Gwladgar Hraill. Gan y Parch. D. Bowen 
(Myfyr Hefin). Caerdydd: y Cwmni Cyhoeddiadol Addysgol. 
Td.—71. Pris 6c. 


RHAGORIAETH fawr y llyfryn hwn o Gerddi yw yr amcan sydd iddo, nid 
amgen, ail-ennyn cariad at Gymru ai Hiaith yng nghalonnau pobl 
Brycheiniog. Prudd yw meddwl fod y Saesneg wedi llwyddo cymaint i 
wthio’r Gymraeg allan oi haelwyd ei hun yn rhai o Siroedd Cymru— 
a Brycheiniog yn eu plith. Dywenydd, felly, yw deall fod ym Mry- 
cheiniog ar hyn o bryd nifer o Gymry ieuainec yn gwneuthur eu goreu 1 
unionir cam: da iawn! Ewch ymlaen gyda’r gwaith rhagorol hwn. 
Parthed y Cerddi hyn, gofidus gennym na allwn ganmol nemor ar- 
nynt. Y maevr syniadau’n aml yn gymylog—os nad weithiau’n ddi- 
bwynt, yr arddull yn llac a rhyddieithol, a’r gystrawen yn wael. Be 
wneir o’r llinellau hyn, yn niwedd y gani “‘ Fugeiliaid Mynydd Epynt ” ? 
‘* Adwaenant ddefaid lawer, 
A’u nodded ni lesgha, 
Ac mewn trugaredd tyner 
Law deg ‘ Y Bugail Da’ ”’ (td. 34). 


Onid oes yna niwl ? A meddylier am gystrawen fel hon :— 


*“Codi blodau addas, 
Megis Olwen gynt, 
Wnawn fo’n llawn o urddas 
Gwladgar ar ein hynt”’ (td. 18). 


Peth dieithr hollol i’r awdur yw’r “ cyffyrddiad cynnil”; a disgyn 
yr acen ganddo ar eiriau gwan yn aml. Gallesid hefyd nodi Hawer o 
wallau iaith a ffigyr, ond ni chaniata gofod i ni roi enghreifftiau. Gresyn 
na chawsid rhagor o ganiadau syml a chlir, tebyg i ‘‘ Dewi Sant ” 

(td. 34), “Fy Noli i a Babi Mam” (td. 39), “‘ Gorsedd yr Aelwyd ” 
(td. 62), a “ Chofio’r Gymraes Fach ”’ (td. 66)—canys dyna’r rhai sy’n 
taro nesaf i’r nod. Y gwir yw: ceir yn y llyfr hwn lawer gormod o 
“hwyl,”’ nes peri ir awdur ddywedyd llawer o bethau ar ei gyfer— 
heb eu meddwl yn ddigon trwyadl. Eto, tebyg y gwasanaetha’r llyfr 
i gyrraedd—i ryw raddau—yr amcan mewn golwg. Nid oes ond can- 
moliaeth i’w rhoddi i’r ysbryd gwladgarol sy’n anadlu trwyddo. 


JOHN T. JOB. 


Yswiriant Cenedlaethol Iechyd, neu Ddeddf Yswiriol 1911; Hsboniad 
a Rhydd Gyfieitthiad. Gan William George. Caernarfon: Cwmni 
y Cyhoeddwyr Cymreig, 1912. Td.—110. Pris ls. mewn lliain, 


Cwrnir yn Lloegr mai gan fargyfreithwyr ieuainc a dibrofiad yr 
ysgrifennir llyfrau cyfreithiol gan amlaf; ond caiff y Cymro y fantais 
o esboniad ar y Ddeddf Yswiriol gan Wr o safle ddiamheuol yn y byd 
cyfreithiol—Mr. W. George. Yn y rhan olaf o’r llyfr, ceir cyfieithiad 
o’r Ddeddf, adran wrth adran, ac ni orwedd arnaf fi ddywedyd dim 
am y cyfieithiad am na feddaf unrhyw gymhwyster neilltuol i’r gwaith, 
er y tybiwn y gellid mewn aml fan droi hyd yn oed frawddegau conglog 
deddf Seneddol i Gymraeg mwy ystwyth. Yn y rhan gyntaf, ceir 
eglurhad ar brif linellau’r Ddeddf, ac yna nodiadau ar ei darpar- 
iaethau. Rhoesom brawf gweddol fanwl ar gywirdeb y gosodiadau a 
wneir gan Mr. George, a chawsom hwy yn gywir ymhob achos, er y 
gallent fod mewn rhai achosion yn fwy eglur. Fel enghraifft: un o’r 
cewestiynau mwyaf diddorol yn yr ardaloedd gwledig yw safle’r Gym- 
deithas Gyfeillgar Leol ac yn arbennig ei dyfodol dan y Ddeddf. Eglura 
Mr. George ddarpariaethau’r Ddeddf, ond nid ymddengys i mi ei fod 
wedi ei gwneuthur yn hollol glir y gall pob cymdeithas—heb unrhyw 
ystyriaeth o rif yr aelodau—gael ei chydnabod tan y Ddeddf, ac na 
raid iddi ymuno 4 chymdeithasau ereill ond yn unig ir amcan o’i 
phrisio (valuation). Cyfyd yr aneglurder mi dybiwn am y defnyddir 
y frawddeg “‘i amcanion y ddeddf” yn Ile “i gael ei phrisio,” gan 
mai i’r amcan olaf yn unig y rhaid i un gymdeithas ymuno ag eraill. 

Anodd, wrth gwrs, yw ysgrifennu esboniad ar Ddeddf Seneddol, 
ac anos gwneuthur hynny yn Gymraeg, yn enwedig ar Ddeddf sydd yn 
ymwneuthur 4 bywyd cymdeithasol cymhlethedig pymtheng miliwn 
o bobl; ond y mae Mr. George wedi llwyddo i gynhyrchu Ilyfr clir a 
chywir, a llongyfarchwn yr awdur ar ei waith, a’r cyhoedd ar fod y 
llyfr o fewn eu cyrraedd. 


Tyr Cyffredin. ELLIS W. DAVIES. 


Speeches and Addresses. By the late Thomas E. Ellis, M.P. Wrexham : 
Hughes and Son, 1912. Pp.—viii., 272. 


Bypp coffadwriaeth Thomas Ellis yn annwyl iawn gan genedl y Cymry 
am oesoedd lawer ; a gloes drom iddi fu ei dorri i lawr ym mlodau ei 

ddyddiau. Fe ddengys y gyfrol hon i ryw raddau paham. Yng 
ngeiriau’r rhagymadrodd, “ fe rydd i ieuenctid Cymru ryw ddirnadaeth 
am y brwdfrydedd tanbaid a’r cariad angerddol at ei wlad a’i hysbryd- 
olai yn ei holl weithredoedd.” Llafur cariad yn ddiau i'w weddw oedd 
casglu defnyddiau’r llyfr ynghyd; ond nid yw'n diolch ni iddi ronyn 
Nai. Diameu, fel y dywed hi, y bydd gweled cymaint 0’i1 obeithion ef 
wedi eu sylweddoli eisoes yn ysbrydoliaeth i lawer i ymdrechu eto & 
mwy o egni a hyder dros les eu gwlad. 

Areithiau ac anerchiadau Saesneg yn unig a geir yn y llyfr. Nid 
oes, ysywaeth, nemor o gofnodion ar gael o’r areithiau a draddodwyd 
ganddo yn Gymraeg. Nid ysgrifennai mohonynt; eithr adrodd y 
byddai, megis wrth ei gyfeillion, y meddyliau a fyddai ynddo ar y 
pryd. Clywais ef yn llefaru’n dawel am ddwy awr helaeth wrth 
gynulleidfa fawr o bobl, a phob clust yn yfed ei eiriau hyd y diwedd. 
Nid oes ond y sawl a’i hadnabu a wybydd byth am ei gyfaredd. 

Ond er nad enillir hynny byth yn ol, fe geir ar gadw yn y llyfr hwn 
y rhan fwyaf o’i feddyliau goreu. Un o anffodion mawr ein cenedl yn 
yr oesoedd diweddar oedd ei bod megis wedi colli ymddiried ynddi ei 
hun. Yn y llyfr hwn gwelir hi’n dechreu ymysgwyd oddiwrth yr hun- 
Nef, ac yn deffro. Iechyd i galon ydyw darllen anerchiadau fel “‘ The 
Memory of the Cymric dead,” a ‘‘ The Influence of the Celt in the 
Making of Britain’”’ ; ac odid na bydd myfyrio arnynt yn iechydwriaeth 
i lawer Cymro ieuane. ‘‘Cymru fechan dlawd,’ meddir. Na, nid 
mor dlawd. Darllener y dystiolaeth yn yr anerchiadau hyn. Ydyw, y 
mae Cymru’n deffro ; ac un o’r pethau cyntaf a wnaeth hi wedi agor ei 
llygaid oedd rhoii Brydain Fawr Ganghellor na welodd y Trysorlys 
ei eofned a’i gyfnerth erioed. Yng ngoleuni hanes Cymru, rhagwelai 
Ellis bethau mawr iddi; a hawdd y gall hithau gredu ei ymadroddion 
wrth weled cyflawni cynifer ohonynt. 

Gwelir yn eglur yn yr anerchiadau y peth a wyddai pawh a’i had- 
waenai, sef fod Ellis yn rhywbeth llawer mwy na gwleidyddwr yn ystyr 
gyfyng y gair. Nid ar bethau materol yn unig nac yn bennaf y sefydl- 
odd ei fryd, ond ar yr ysbrydol,—ar foes a diwylliant, ar fwynder a 
goleuni, ar y coeth a’r cain, ar yr holl bethau sy’n eangu ac yn dyrchafu 
ac yn cyfoethogi bywyd dyn. Nid yw o bwys pa faint oedd ei ddyled 
i Ruskin, a Matthew Arnold, a William Morris, canys yr oedd gwreiddyn 
y mater ynddo ef ei hun. Gwelodd brydferthwch Cymru a’i hanes, a 
phregethodd iddi efengyl mwynder a goleuni. Nid oedd yn ddall i’r 
meflau arni; a phan symudir hwynt, ac y daw bywyd ei wlad yn bryd- 
ferthach, y cenfydd hithau werth ei neges ef. 

Ni ellir darllen ei dystiolaeth gerbron y Ddirprwyaeth Dir heb yr 
ias a ddywed wrthych pa fodd y cynhyrfwyd ef i fynd allan i ymosod 
ar ormes ac anghyfiawnder. Trwyddo ef y cafodd Cymru’r Ddirprwy- 
aeth, ac ni chafodd eto mo’r diwygiadau a ddeillia ohoni. Yn hyn fel 
llawer peth arall gellir dywedyd mai wedi ei fyned ef y bydd y genedl 
oedd mor annwyl iddo yn medi o ffrwyth ei lafur. Yng ngeiriau 
Gutun Owain, a ddyfynnir ar dudalen cyflwyniad y llyfr, 


Hi law a ddaw o’r ddaear 
I roi gwin i’r rhai a gar. 
J.M.J. 

RHA r bawb a ystyrio yn ddwys-ddiragfarn gyflwr 

gwleidyddol a chymdeithasol Ewrop a’r America, gyd- 
nabod nad anfuddiol yw yr ymholiad a roddais uwchben yr 
yserif hon. Ar y naill law gwelwn garneddi o gyfoeth, ar y 
Nall domennydd o dlodi; yn y naill ben i gymdeithas yr 
ychydig yn ymheulo mewn segurdod, glythineb, rhaib, oferedd, 
ac afrad ; yn y pen arall y lluoedd yn suddo yn ddyfnach, 
ddyfnach i siglennydd angen, meddwdod, trythyllwch, llofrudd- 
jaeth, a gwallgofrwydd ; uchod gormes, trachwant a balchter 
fel anghenfil triphen yn brochi ac ysgythru ; isod gwaseidd-dra 
a chyni yn ymgreinio mewn ofn ac anobaith parlysol. Temtir 
dyn i ofyn weithiau ai cysgu y mae Cyfiawnder Dwyfol. Nid 
amlach na duach oedd pechodau Sodom a Gomorra na 
phechodau Llundain, Paris, Berlin, Vienna, a Buda-Pesth. 
Paham na ddisgyn y cawodydd tanllyd o’r nef a’u difa oddiar 
wyneb y ddaear sydd ddirgelwch i bawb ond y sawl a wad fodol- 
aeth y Duw Goruchel. 


. Edrych yn y drych hwn dro, ty 


Gyr galon graig i wylo. 


Ie, edrychwn ar ffrwyth pedair canrif ar bymtheg o wareiddiad 
y “wir grefydd.”” Bethawelwn? Trueni a budreddi teilwng 
o byllau ffieiddiaf Gehenna. 
Beth sydd oi le? Popeth. Dywedaf yn ddibetrus mai 
Moloch a Mamon yw eilun-dduwiau y byd gwareiddiedig 
Oyf. If. Rhif 3. Hyprezr, 1912. ll 

heddyw, nid y Duw Cyfiawn. Trachwant, rhaib, a thwyll yw 
sylfaen, conglfaen, a phigfaen yr Ymerodraeth Brydeinig, 
nid cariad, iawnder, a hunanaberth. O Ryfel y Crimea hyd 
yr ymgyrch warthus ac anwrol yn erbyn y Boeriaid, gwelsom 
yr Eglwysi yn bwrw eu coelbren o blaid trawster a chelanedd, 
ac ni chodasant gri am heddwch nes teimlo bod y rhyfelawd 
yn myned yn ormod o dreth ar adnoddau Prydain Fawr, ac yn 
dechreu ymyrryd 4’i masnach. Nid edifeirwch, nid cywilydd, 
nid trugaredd, a barodd i Brydain roddi terfyn ar yr ymgais 
farbaraidd i ddifodi cenedl fechan y Boeriaid, eithr pryder am 
ei chysuron a’i buddiannau ei hun. Yn groes ir disgwyliad, 
ni throes y rhyfel hwn yn ennill i’r treisiwr a’r ysbeiliwr, ond 
yn hytrach yn golled aruthrol mewn gogoniant ac aur, a dyna’r 
unig beth boddhaol y gellir ei gofnodi am dano. 

Nid yw dylanwad trais a thrachwant byth yn gyfyngedig 
i'w heffeithiau uniongyrchol. Dengys hanes fod nwydau 
traws bob amser yn ennyn cyffelyb nwydau mewn ereill. 
Gwelsom Rwsia, Awstria, yr Almaen, Ffrainc, ac Itali yn 
ymuno i dywallt dirmyg a digofaint ar y Prydeinwyr am fwrw — 
holl rym yr Ymerodraeth ar ddyrnaid 0 amaethwyr yn y 
Transvaal a’r Orange Free State. Nid oedd derfyn ar eu 
llawenydd pan ddelai newydd fod aflwydd yn dilyn rhawd ein 
byddinoedd, a bod yr eiddilyn yn curo’r cawr. Ond mae’n 
eglur erbyn hyn mai ffug a rhagrith oedd y cwbl, mai eiddigedd 
tuag at Loegr, nid cydymdeimlad 4’r Boer druan, oedd wedi 
cynhyrfu cenhedloedd Ewrop. Oddeutu tair blynedd yn ol, 
gwelodd Awstria gyfle i draflyncu dwy dalaith eang ar ei 
therfynau, sef Bosnia a Herzegovina; manteisiodd arno yn 
ddiseremoni, a serch i Rwsia wrthdystio, mae’n ddiau o 
genfigen, cymeradwywyd y lladrad gan yr Almaen, a dyna 
derfyn ar y mater. Rywbryd yng ngwanwyn y llynedd, dan- 
fonodd Ffrainc fyddin gref dros Fér y Canoldir i feddiannu. 
Morocco, a hynny heb fymryn o raid na chysgod o reswm. 
Ond ni fynnai’r Almaen fod ar ol; gyrrodd hithau long ryfel i 
Agadir, porthladd ar dueddau de-orllewinol y wlad honno, fel 
awgrym ei bod am hawlio rhan o’r ysglyfaeth. Ar hynny, 
brochodd Lloegr yn aruthr. Cyhoeddodd i’r byd mai hi oedd 

arglwyddes y moroedd, fod ganddi fasnach anferth i’w ham- 
ddiffyn a dyledswyddau pwysig i’w cyflawni tuag at yr is- 
genhedloedd, ac nad allai ar un cyfrif ganiatau i’r Almaen 
sefydlu naval base ar ymylon yr Atlantic. Yna bu ymdderu 
hir rhwng tri o gewri Ewrop, a phan welwyd na thyciai dadlu, 
cynullodd Lloegr ei llyngesoedd ynghyd, a pharatédd i daro os 
byddai anghenrhaid. Ym misoedd Awst a Medi, 1911, yr 
oeddym fel defaid gwirion yn pori ar lechweddau llosgfynydd, 
heb wybod fod nerthoedd dinistriol yn dygyfor odditanom. 
Ond fe aeth y perygl hwn heibio. O71 hanfodd, cytunodd yr 
Almaen i Ffrainc reibio Morocco, a chafodd hithau ryw fath o 
iawn ym mherfedd Affrica. Ond na thybied neb ein bod wedi 
clywed y gair olaf am yr helynt hwn. Y mae’r Almaen wedi 
cael archoll anaele i’w balchter, ac nid yw yn debyg o faddeu i 
Loegr am ymyrryd yn yr ymgiprys lladronllyd rhyngddi hi a 
Ffrainc am wlad Morocco. Nid wyf fi yn un o’r rhai hynny 
sydd yn credu yn y bwgan hwnnw a elwir “ The German 
Ineasion.” Ond o hyn yr wyf yn berffaith sicr: os deil 
Lloegr ati i fwrw rhwystrau ar draws cynnydd yr Almaen, os 
parha i ymhonni mai John Bull sydd i arglwyddiaethu ar y 
byd, os hawlia nad oes i neb ryddid i drawsfeddiannu gwledydd 
Affrica ond hi ei hun neu y sawl a drwyddedir ganddi, yn hwyr 
neu yn hwyrach fe ddaw’r wlad hon a’r Almaen i wrthdarawiad. 
Ni oddef yr Almaen ei llesteirio yn hwy nag y bydd raid iddi. 
Eisoes gwelwn hi yn cynyddu ei hegnion i gryfhau ei llynges. 
Mae Mr. Winston Churchill wedi datgan ei fwriad i adeiladu 
dwy long am bob un a adeilado’r Almaen, ond y mae yn fwy 
nag amheus gennyf a eill adnoddau cyllidol y wlad hon ddal 
y fath faich. Mae y Naval Estimates am y flwyddyn nesaf 
yn debyg o gyrraedd y swm o £50,000,000. Am yr Almaen, 
onid yw hithau yn cynyddu ei llynges mor gyflym byth ag y 
gall arian a diwydrwydd wneuthur hynny ? Y mae’n amlwg 
bod ymyriad trahaus y Llywodraeth Brydeinig yn argyfwng 
Agadir wedi ennyn digofaint yr Almaenwyr o bob gradd a 
dosbarth hyd y gwaelodion, ac na fyddant yn hir heb dalu’r 
pwyth adref, fel y gwelir oddiwrth y dyfyniad a ganlyn o'r 
Hamburger Nachrichten, un o’r pwysicaf o’u newyddiaduron : 

‘““ ‘Ynghyntaf, rhaid i bawb o honom weithio gyda’n holl egni i 
ddyfod mor gryf ag sydd ddichonadwy ar dir ac ar for. Yn 
ail, rhaid i ni gwrdd y Saeson ar bob achlysur mewn dull mor 
ddiysgog ac mor rymus fel na feiddiont byth geisio ein 
dychrynu. Yn drydydd, rhaid i’n Ilywodraeth osod ei holl 
fryd ar ddyfod i’r fath gyd-ddealltwriaeth 4 Rwsia ag a roddai 
inni gefnogaeth ddisiom pe digwyddai rhyfel, gan nad yw’n sicr 
y gallem ddibynnu ar y naill na’r llall o’n cyd-gynghreirwyr.” 
Felly, nid oes le i amheuaeth nad yw y ddau allu Protestanaidd 
mwyaf yn Ewrop yn paratoi am ryfel, a chyn pen ychydig o 
flynyddoedd byddant yn bwrw eu holl nerthoedd dinistriol 
ar el gilydd, ac yn gwneuthur maes a mor yn foddfa 0 waed 
dynol. Mewn gair, mae pob un o’r ddwy wlad wedi gosod ei 
bryd ar gael y llaw uchaf, petai hynny yn golygu colli miloedd, 
ie ddegau ar ddegau o filoedd, o fywydau, a throi’r ddaear yn 
uffern. Dyna yw gwareiddiad Cristionogol. Beth yw 
gwreiddyn y drwg ? Trachwant am elw. Byth er rhyfel 1870 
y mae’r Almaen wedi cynyddu yn ddirfawr mewn cyfoeth a 
nerth. Mae ei llongau yn ymryson 4’n llongau ninnau ar 
bob mor, a’i masnachwyr yn cystadlu 4’n masnachwyr ninnau 
ymhob gwlad. Hynny sydd wedi ennyn eiddigedd Lloegr. 
Wrth weld llynges yr Almaen yn tyfu mewn rhif a maint, mae 
Lloegr yn gwneuthur mwy a mwy o aberth bob blwyddyn 1 
gadw ar y blaen rhag colli ohoni deyrnwialen y don. Nid heb 
osod baich aruthrol ar y trethdalwr y gwneir hynny. LEisoes 
clywir y bobl yn grwgnach a griddfan. Mae drwgdybiaeth 
wedi ei ennyn ir pwynt eithaf rhnwng y ddwy wlad. Cred yr 
Almaen fod Lloegr yn gwylio am gyfle i daro dyrnod fradwrus. 
Ar y llaw arall, mae Lloegr wedi ei Ilwyr argyhoeddi bod yr 
Almaen a’i bryd ar ymosod ar ein glannau cyn gynted ag y 
bo ei Ilynges yn ddigon cref i gwrdd y llynges Brydeinig. 
Pan welir deuddyn yn dal eu dyrnau yn wynebau ei gilydd 
rhaid iddi ddyfod yn daro. Dyma eiriau Mr. Massingham, 
yr hwn sydd yn Rhyddfrydwr hyd y carn ac yn un o’r mwyaf 
diragfarn a goleuedig ymysg ysgrifenwyr gwleidyddol y dydd : 

THE great German Empire has been beaten and humiliated— 

and by our hand. France gets Morocco and the gift—from our 

hands again—makes her mistress of the Western Mediterranean. 
Spain gets her booty ; Italy, if she can retain it, hers. Germany 
is fobbed off with a great mass of territory on the Congo, which 
she probably does not want... Who are we that we should 
interfere with the threat of war in a quarrel that was not ours ? 
. ... It was our turn over Morocco. It will be Germany’s 
turn next. ... And then there would be war—war on the 
largest scale, and with desolating and horrifying effects. 


Onid yw y cyfrifoldeb am yr ymgipris gwarthus hwn yn 
gorwedd yn bennaf wrth ddrws Lloegr—Lloegr Gristionogol, 
Lloegr Brotestanaidd ? Onid ei bri mwyaf yw ei bod wedi 
trawsfeddiannu gwledydd nad oedd ganddi rith o hawl iddynt ? 
Onid hi sydd wedi myned allan gyda’r Beibl yn un Ilaw a’r 
cleddyf yn y Ilall i ‘‘ wareiddio ’’ cenhedloedd anwar y ddaear ? 
Onid oes ganddi fyddinoedd ymhob cyfandir a Ilyngesoedd ar 
bob mér? A oes gwlad dan haul lle nad yw wedi hau difrod 
a chelanedd er mwyn porthi ei balchter, lledaenu ei hawdurdod, 
a chynhyddu ei masnach? Dan esgus dysgu’r Efengyl ir 
dyn du a’r dyn melyn, onid yw wedi gwneuthur treiswyr, 
meddwon, a llofruddion o honynt? “The White Man’s 
Burden” yw testyn molawd un o71 beirdd. Oni fuasai 
“Gwaradwydd y dyn gwyn” yn Ilawer nes ir gwirionedd ? 
Onid celaneddau a heintiau, gloddest a budrelw sydd wedi 
dilyn rhawd gwareiddiad Cristionogol i eithafion pellennig y 
ddaear ? Darllener hanes Lloegr yn China, yr India, yr 
Aifft, neu Ddeheudir Affrica. 

I] 

Erbyn hyn y mae i Brydain Fawr liaws 0 ddisgyblion. Nid 
rhyfedd fod ei chyfoeth a’i thrahauster wedi cyffroi nwydau 
rheibus a rhyfelgar y gwledydd cyfagos. Yn enw trefn a 
Ilywodraeth dda, cymerodd feddiant o’r Aifft a gwnaeth ei gair — 
yn gyfraith ar lannau’r Nile. Rhoes ei haddewid i’r Galluoedd 
Ewropaidd, ac yn arbennig i Ffrainc, y byddai iddi alw ei 
milwyr adref cyn gynted ag y gorffennai ei chenhadaeth 
heddychol yn y wlad. Wele ddeng mlwydd ar hugain wedi 
mynd heibio a’r Eifftiaid mor ddof a phetris neu golomennod, 
ond yno yr erys y goresgynwyr o hyd, ac ni welir yr arwydd 
lleiaf y deuant oddiyno nes gorfod arnynt. Dyna beth yw 

gwerth ymrwymiad Prydain Fawr! Er mwyn cael free hand 
ys dywedir, i orthrymu’r Eifftiaid goddefgar, sibrydodd wrth 
Ffrainc : ’’ [f you like to go and play the same game in Morocco, 
I'll back you up.” Felly arweiniodd un goresgyniad i un 
arall. Nid hir y bu’r ail heb esgor ar drydydd. Pan oedd 
dail yr Hydref yn dechreu cwympo y llynedd, cynullodd Itali 
ei milwyr a’i llongau ynghyd i wneuthur ymgyrch ar Tripoli, 
gwlad Fahometanaidd dan unbennaeth Twrci. Oherwydd na 
feddai y Sultan lynges gwerth ei henwi, fe gafodd yr Italiaid 
rwydd hynt dros y mor a glaniasant heb lawer o helynt. Ond 
os heb gaerau na llongau, gwyddai yr Arabiaid fod y diffeithwch 
crin yn gefn ac yn darian iddynt. Pan oedd y goresgynwyr 
yn dechreu ymorchestu yn eu gwrhydri a’u llwyddiant, a’u 
hoffeiriaid yn diolch i Dduw y byddinoedd mawr am ei nawdd, 
disgynnodd y llwythau gwylltion yn ddisymwth arnynt o’u 
cilfeydd tywodlyd. Drwy ruthro a chilio a rhuthro drachefn 
blinasant y concwerwyr fel haid o gacwn. Wrth weld yr 
Italiaid yn gwegian a thynnu eu cyrn atynt, cymerodd trigolion 
dinas Tripoli galon, a thybiodd rhai ohonynt mai buddiol 
fyddai iddynt hwythau daro dyrnod dros eu gwlad. Ryw 
ddydd, pan oedd y rhychynwyr Italaidd ar eu goreu yn dal 
eu tir yn erbyn “ penboethiaid ” yr anial, saethwyd atynt o’r 
tu ol, gan y dineswyr. Ni wnaethpwyd llawer o niwed, ond 
collodd yr Italiaid eu pennau yn llwyr. Er na chafwyd mwy 
narhyw gant o’r dineswyr yn dwyn arfau, rhoddodd y Cadfridog 
Caneva orchymyn i ddial arnynt yn ddiarbed, a saethwyd 
oddeutu 4,000 o wyr anarfog, ynghyd 4 400 o ferched a phlant. 
Dyma dystiolaeth Mr. McCullagh, un o’r gohebwyr Seisnig, 
am yr erchyliwaith hwn: 
WHOLE sections of the suburbs were surrounded by soldiers 
who hunted through the huts, houses, and date-gardens exactly 
like sportsmen hunting big game. Not only did they shoot at 
every Arab whom they met. Blinded by perspiration and 


panic, they also fired at one another in mistake, and these 
_ accidents gave rise to fresh massacres. 


Ar gwrr y pentref, a hwnnw wedi ei losgi’n lludw, gwelodd 
Mr. McCullagh dri o gleifion—hogyn o dair i bedair ar ddeg 

oed hanner noeth a thair o hen wragedd—yn gorwedd ar hyd 
y dydd dan haul eiriasboeth Affrica, heb damaid na Ilymaid, na 
llaw i roi ymgeledd iddynt. O fewn ugain o lathenni iddynt, 
wrth ddrws y Red Cross Hospital, safai dau feddyg milwrol, ac 
erfyniodd y gohebydd arnynt wrando cais y trueiniaid am 
ddracht o ddWr i liniaru eu poen. Ond gormod oedd hynny 
bach o gymwynas i Gristionogaeth dan arfau. Wedi hynny, 
apeliodd at y Gwir Barchedig Dad Giuseppe Bevilacqua, 
offeiriad mwythdew a defosiynol oedd gyda’r fyddin, ac addaw- 
odd hwnnw wneuthur a allai, ond aeth 1’w ginio ac anghofiodd. 
Ym mhen yr awr, gwelodd Mr. McCullagh yr hogyn claf 
drachefn, ac yr oedd ei lygaid a’i ffroenau a’i wefusau yn ddu 
o bryfed. Cwynai y truan fod arno eisieu bwyd a diod. Y 
dydd canlynol, cafwyd ef wedi marw a’i safn yn llawn o bridd, 
ac heb fod nepell oddiwrtho yr oedd cyrff y ddwy hen wraig. 
Cludwyd y newyddion hyn i Loegr ar adenydd y trydan. 
Am ddyddiau lawer clywsom y papurau Seisnig o bob lliw yn 
bytheirio melltithion ar yr Italiaid am eu barbareiddiwch. 
Dinoethwyd yr ymgyrch fel “unjust war,” “ unprovoked 
aggression,’ “sordid financial speculation.” Y pulpudau 
hefyd, y rhai oedd mor fud yn ystod y rhyfel yn erbyn y 
Boeriaid, ni fuont hwythau yn hir heb dywallt taranau Sinai 
ar ben yr Italiaid am dorri deddfau y Duw byw. Ond nid 
oedd yr Italiaid yn fyr o gyfeillion ’'w hamddiffyn er mor 
anfad eu gweithredoedd. Yn y Corriere della Sera, papur a 
gyhoeddir ym Milan, ymddangosodd erthygl gan Ffrancwr 
or enw Jean Carrere, gohebydd galluog a phrofedig a fu drwy’r 
rhyfel yn South Africa, ac a gafodd lawer cyfle 1 weled dull 
Prydain Fawr o drin ei gelynion. Medd y Ffrancwr : 
Os oes yn y byd ac yn ei holl hanes bobl na feddant haw] i siarad_ 
am greulondeb a diffyg tynerwch ar faes goresgyniad trefedig- 
aethol, y bobl hynny ydych chwi (sef y Saeson). Ni soniaf am 
wrthryfel y Sepoys, yr hwn a fygwyd gyda chymaint o waed ; 
ni alwaf sylw at sylfaeniad Rhodesia a'r negroaid a laddwyd 
wrth y miloedd 4 gynnau peiriannol; nid adroddaf hanes y 
cadgyrch anhrugarog yn erbyn dilynwyr y Mahdi, y dywedodd 


Arglwydd Salsbri am dano gydag ymffrost yng ngwledd y 
Primrose League—‘“‘ Fe ddileir yr ymerodraeth hon fel nad erys 

dim o’i hél”’; ni ddyfynnaf hyd yn oed arwyddair hynod un 
o’ch cadfridogion yr hwn a ddywedodd ar y Neil Uchaf—‘“ Dim 
elwyfedigion, dim carcharorion,” ac a barodd godi y Mahdi o’1 
fedd er mwyn ei drywanu yn ddefosiynol gerbron ei filwyr. 
Hen hanes yw hwn a ddysgais drwy ei glywed, nid drwy ei 
weled. Ond am yr hyn a welais mi allaf ac middylwn lefaru, a 
chredaf y bydd hynny yn ddigon i dawelu eich digofaint annis- 
gwyliadwy ....A ydych yn cofio’r mesurau mileinig a 
gymerwyd yn erbyn y rebels? A phaham yr oeddynt yn 
rebels ? Y TBoeriaid ardderchog a ymladdasant law-law er 
amddiffyn y wlad a oresgynasant o’ch blaen chwi! Edrychwch 
pa fodd yr ymddygasoch chwi tuag at y rebels hyn a’u gwragedd 
a’u plant. Darllennwch eto y proclamasiwn swyddogol hwn a 
osodwyd i fyny yng Ngorffennaf 1900 ar furiau Krugersdorp. 
** VICTORIA REGINA 
** Rhybudd vr Cyhoedd 

** Rhoddir rhybudd, os na bydd i’r gwfr sydd yn dal cysylltiad 
“a Commandoes ac yn perthyn i dref ac ardal Krugersdorp 
*“ ymostwng a rhoddi eu harfau i fyny ’r awdurdodau ymerodrol 
‘‘eyn yr 20fed o Orffennaf, y cymerir meddiant o’u heiddo ac y 
‘“‘caiff eu teuluoedd eu bwrw allan a’u hamddifadu o bob 
**moddion cynhaliaeth. 

‘* Drwy orchymyn. C. H. M. Rrrcuisg, 
**Capten meirchfilwyr Kitchener, 
‘* Uwcharolygwr heddgeidwaid y rhanbarth.”’ 

A dyna eto yr olygfa a welsom ym mis Medi yr un flwyddyn yng 
ngorsaf Johannesburg. Dim un dyn, eithr merched, genethod, 
babanod, mwy na mil ohonynt, wedi eu pentyrru ar wageni 
ychen a’u hamgylchynu 4 chortynnau rhag iddynt gwympo, yn 
bwrw melldithion a chanu emynau. Yr oeddynt yn myned 
draw ir Velt, vr anial, tua’r Concentration Camps enwog hynny 
na raid ond eu henwi i adgoffa un o’r dalennau tristaf yn eich 
hanes. 


Dyna wrthdystiad Ffrancwr yn erbyn Phariseaeth Brydeinig. 
A ddywedodd ef air o ormodedd ? Er mwyn olrhain y pwne 
yn fanylach buddiol fyddai taflu cipdrem dros anturiaethau 
goresgynnol Prydain mewn gwahanol barthau o’r byd, ac 
wedi hynny ymholi pa les neu fantais a ddeilliodd ohonynt i 
werin ein gwlad. Ymdrechaf wneuthur hyn yn deg a diragfarn 
mewn ysgrif arall. 


ELPHIN. 

GEIRIAU’R GYMRAEG. 


Y MAE geiriau i’r llenor yr hyn yw meini i’r adeiladydd, ac 

ni all y naill, mwy na’r Ilall, gyflawni gwaith da os 
bydd y defnyddiau yn brin neu yn anghyfaddas. | Iaith 
gyfoethog iawn yn ddiameu yw’r iaith Gymraeg, ac iaith dlawd 
iawn yw ar yr un pryd. GWyr pawb sydd wedi cael rhywfaint 
o brofiad o gyfieithu iddi o’r Saesneg mor anodd yw cyfleu yr 
holl ystyr heb dywyllu ac heb amharu dim arno. Y prif 
achos o hyn ydyw prinder geiriau’r Gymraeg. Yr ydys fel 
gWr yn ceisio arllwys cynnwys cwd mwy i gwd Ilai. Gwn y 
gellid dwyn yr un cyhuddiad yn erbyn y Saesneg. Yr wyf wedi 
cael profiad o geisio troi geiriau ac ymadroddion Cymraeg i’r 
Saesneg, a gwn fod hynny yn amhosibl mewn llawer amgylchiad. 
Pa eiriau a geir yn lle awdl, cywydd, gwant, rhagwant, toddaid, 
a’r cyffelyb ? Yn wir, pa air a geir am gynghanedd? Ac onid 
pryddest yw pryddest? Beth yn y byd y gelwir eisteddfod 
ond eisteddfod? A chyda’r ymadrodd yna ymddengys 
dirgelwch cyfoeth y Saesneg. I’r Sais y mae pob gair yn air 
Saesneg os defnyddir ac os déellir ef gan Saeson, yn enwedig 
gan Saeson uniaith. Teimla’r Sais fod ganddo hawl i bob dim 
y gall gael gafael ynddo ; ac os etyb ei ddiben, cymer ef. Yn 
hyn y mae’r Ellmynwr yn fwy gwylaidd nag ef, oblegid ei 
duedd ef yw cyfieithu, fel y Cymro, a llunio geiriau cyfan- 
sawdd a gymerant led y ddalen bron iddynt hwy eu hunain. 
GwWyr y neb sydd wedi cynnyg darllen gweithiau athronyddol 
neu ddiwinyddol Ellmynaidd am yr ymlusgiaid anferth hyn, 
a bu adeg pan fygythid ein Cymraeg llenyddol ganddynt. 
Mantais y Sais yw na raid iddo drafferthu cyfieithu na chyf- 
addasu dim ar eiriau dieithr. Y foment y dechreua deimlo 
diddordeb yn yr hyn a sonnir am dano dechreua arfer yr enwau 
gwreiddiol yr adweinir ef wrthynt. Ar adeg helynt y Penrhyn, 
aeth y ‘“‘rybelwrs ” drwy’r holl wasg Seisnig, ac o’r braidd na 
ddechreuwn innau, serch fy mod yn Gymro, feddwl mai gair 

cyfystyr a “‘rebels’’ ydoedd! A’r foment y dechreua’r Sais 
gynganeddu, cawn weled mwy na mwy am cynganedds, awdls, 
cywydds, englyns, a toddaids, megis y gwelwn yn awr am 
cromlechs, dolmens, a menhirs. Nid s yw lluosog yr un or 
geiriau yna, a gWyr y dysgedigion sydd yn eu harfer hynny 
yn burion, ond cyfrifant hwy yn eiriau Saesneg i bob diben 
ymarierol, ac felly yn ddarostyngedig i ddeddfau’r iaith. 

Y mae’n galetach arnom ni wrth fenthyca. Ymddengys y 
gair mor ddieithr, rywfodd, ac er y gallwn ninnau ei Gymreigio 
o ran sWn, megis y gwna’r Sais gyda’r “ Aistedffod,”’ anodd yw 
ei wareiddio a’i drin fel gair Cymraeg cydnabyddedig. Os berf 
fydd, ni bydd nemor anhawster, gan y gellir ychwanegu 
‘““-i0”” yn y Gogledd, ac ‘“‘-o” yn y Dehau, ato. Clywais 
Broffesor Weatherall yn dywedyd mor hawdd oedd siarad 
Cymraeg, nad oedd eisieu ond ychwanegu “-o” at y ferf 
Seisnig, ac y ceid ei chyfystyr yn y fan mewn Cymraeg pur, 
diledryw! Yn awr, pe dilynesid y rheol hon o oes 1 oes, 
cawsid bellach gyflawnder dihysbydd o dermau Cymraeg 
dealledig a dealladwy am drin pob gwaith. Gyda’r enwau y 
mae ychydig bach yn anos, gan nad oes gennym ni un terfyniad 
byw unffurf i arwyddo’r lluosog. S ySais sydd yn ei chynnyg 
ei hun gyda geiriau benthyg Seisnig yn gyffredin, a dichon 
nad yw y dydd ymhell pan raid cydnabod o leiaf “-us” yn 
lluosog Cymraeg. 

Braf o beth oedd pan allai’r Gymraeg fenthyca slasiau o 
eiriau hirion cynffonnog, a’u treulio yn eiriau bach del, 
diniwed a phersain, megis anterth o ante tertiam, cardod o 
caritatem, cylch o circulus, efengyl o evangelium, egwyddor 
0 abedecarium, elfen o elementum, flurfafen o firmamentum, 
mynwent 0 monumentum, allu mawr o eiriau eraill a geir wedi eu 
erynhoi yn gyfleus yn yr un man ag y codais innau’r rhai hyn 
ohono, sef The Latin Element in Welsh S. J. Evans. Y mae 
cynifer o eiriau wedi dyfod i mewn i’r Gymraeg 0 oes i 0es nes 
peri fod fy ysgolheigiaeth i yn rhy brin i mi fedru penderfynu 
ar odid un gair a yw yn air Cymraeg “ pur” neu “ wreiddiol.” 
Y mae’r hen Gymraeg yn frith o’r benthygedigion bore hyn. 
Myned a lle yn afreidiol fyddai i mi eu nodi yma. Chwiloted 

y darllenydd unrhyw hen Gymraeg, ac wedi iddo ddyfod o 
hyd i hen eiriau da esgeulusedig, troed ir rhestr y cyfeiriais 
ati, ac odid na byddant ynddi hi, ac y mae llawer o eiriau 
benthyg cyffredin iawn yn yr hen Gymraeg heb fod. ynddi hi, 
megis (a sOn am y cyntaf a ddaw i’m meddwl) amws—emys— 
admissus. Gair bach esmwyth a phersain iawn mewn Cymraeg 
diweddar yw elusen, o’r Groeg eleémosuné. O hwn y cawn yn 
berffaith ddiymdrech yr ymadrodd “‘ swyddog elusennol ” am 
relieving officer, er mai “ lifin offis ” y gelwid ef yn Lleyn gynt, 
yn unol a’r un ddeddf ag a roes “ elusen”’ 1 ni ar y cyntaf. 
Dywedwyd mewn dadl yn ddiweddar nad oedd sanatorium a 
tuberculosis yn eiriau Seisnig, a’r casgliad ydoedd ei bod yn 
berffaith weddus a didramgwydd eu defnyddio wrth siarad 
Cymraeg. Pe buasent yn Saesneg, ni byddai! Ymddengys 
imi y rhaid barnu pob gair dieithr fel yna ar ei deilyngdod e1 
hun. Am y sanatorium, credaf fod “iechydfa’” yn well i 
Gymro, gan fod y gair yn ei esbonio ei hun i ryw raddau, a bod 
yr holl son a fu yn y wlad am y cyfryw sefydliadau wedi 
cyfrannu ystyr neilltuol iddo. Am y tuberculosis, y mae yn 
wahanol. Ni wn iam un gair a lanwai ei le i fodlonrwydd. 
““Haint y darfodedigaeth’”’ yw’r ymadrodd a ddefnyddir 
gennyf fi yn ei le. Gellir deall am ba beth y sonnir, ond nid 
yw yn ddigon manwl. Gwelais yn un o gyfieithiadau Yswiriant 
Cenedlaethol Iechyd yr ymadrodd ‘‘ Dolur y Plorynnod! ”’ 
Methwn a dirnad beth ydoedd ar y cyntaf. Oni bai am y sén 
am iechydfeydd ar ei gyfer, tybiaswn mai rhyw fath 0 wahan- 
glwyf ydoedd—neu haint y nodau! Ac nid yw “dolur” 
yntau yn air Cymraeg “ pur,” felly cystal fuasai tuberculosis. 
Y rheol a ddilynaf fi yw defnyddio’r geiriau sydd fwyaf syml 
ac eglur a didramgwydd i Gymro cyffredin, heb holi llawer i’w 
bonedd, os byddant yn eiriau o gymeriad da. Nid awn i 
atgyfodi hen eiriau Seisnig o’r beirdd. Nid wyf yn cofio i mi 
wneuthur defnydd erioed o “ blowmon.” Y mae gair benthyg 
arall a etyb yn well yn ei le, sef “negro.” Y mae’r “ negro 
du” yn hen gyfaill cynefin iawn bellach. Ond cystal gennyf 
fi yr ymadrodd sym] “dyn du.” Bydd yno lai o ddu felly, ac 
ni bydd mor debyg ir ymadrodd “Glyn Valley’! Ond am 

eiriau Seisnig diweddar, holaf yn gyntaf a oes eu heisieu—nid 
a oes eu heisiau yn eu crynswth, ond a oes eu heisieu bob yn 
un ac un fel yr ymgynhygiant. Meddai llanc wrthyf, “’*Dyw 
hi ddim ynrhyw satisfactory iawn.” —Cyfleai’r gair “ boddhaol ” 
lawn cymaint o ystyr i mi. Dywedai gwraig o Gymraes 
ragorol wrthyf fod vr brenin olwg sensible. Atebai “ syn- 
hwyrol”’ y diben yn llawn gwell. Ond beth pe soniesid am y 
multiplication table? Gofynnais 1 awdurdod cydnabyddedig 
ar bethau o’r fath am ymadrodd cyfystyr yn Gymraeg, ond nis 
rhoddes 1 mi, ond gofyn yn hytrach a oedd angen ei gyfieithu ! 
Ac yn aml yr ymadroddion Seisnig diniweitiaf a chynefinaf 
ywr anhawsaf i'w troi rr Gymraeg. Beth er enghraifft y 
gelwir ‘a very business-like man” yn Gymraeg ? Gwn beth 
yw dyn busneslyd, a pha beth yw dyn o fusnes, ond sut mae 
dwyn y “very”? i mewn? Gwelais son gan Emlyn Evans 
am gyhoeddwr “ busnesol.”” ‘Tybed mai dyna yw “ business- 
like’ ? Gwelais grogi’r gair “tebyg” wrth gwt gair, ond 
gwareder ni rhag son fod dyn yn “ fusnes-debyg.’’ Eto, dichon 
pe cymerasai rhyw saer geiriau yn nechreu’r bedwaredd ganrif 
ar bymtheg yn ei ben lunio gair o’r fath, y glynasai yn yr iaith. 
Y mae pobl i’w cael hyd heddyw a gyfrifant mai’r gair “iawn ” 
am het yw “diddosben’”’! Yn awr ni fynnwn ddywedyd dim 
yn erbyn ffurfio geiriau cyfansawdd o eiriau unigol, os bydd 
iddynt ryw ystyr ar ol eu clytio wrth eu gilydd. Ond beth yw 
‘“‘diddosben”’ ? Pen diddos, yn ddiau! ‘*‘ Tynnodd y brenin 
ei ben diddos’”’!!! Dyna ddigon, oni chwanegwn mai’ gair 
‘iawn ”’ am esgid, ar yr un egwyddor, yw “ diddosdroed.”’ 
Ond y mae rhai geiriau nad oes angen trafferthu i’w cyf- 
ieithu. Y maent wedi cartrefu yn yr iaith,a gellir eu trin fel 
geiriau brodorol. Un o’r cyiryw yw “stamp.” “Ga istamp 
dima, os gwelwch yn dda ? ”’—Nid “ Ga i halfpenny stamp ? ” 
Yr wyf wedi cyfieithu cryn dipyni Ddirprwywyr yr Yswiriant, a 
stamp a stampiau a stampio a ddefnyddir gennyf ymhob man. 
Y mae’n debyg mai’r gair “ Ilythyrnod ” yw’r gair Cymraeg 
“iawn,” ond rhybuddir rhag gosod (affix) stampiau llythyrau 
ar y cardiau. Ni thal un stamp ond stamp Yswiriant Cenedl- 
aethol Iechyd. Gwelais alw’r stamp gofynnol yn “ dollnod ” ! 

Ond, atolwg, beth yw tarddiad y geiriau “toll” a “nod” ? 
A phwy drwy Gymru sydd mor uniaith na fedr ddyfalu beth 
yw stamp ? Ond gwn ei bod braidd yn wahanol pan eir i sdn 
am y cancelling. Pechod fyddai annog y Cymro uniaith 1 
“ ddileu ” ’r stamp, oblegid unwaith y gosodir ef ar y cerdyn, 
yno y mae i aros, ac ni oddefir ei ddifwyno na’i ddifetha. 
Gofynnir iddo gennyf fi ei ddirymu, drwy ysgrifennu’r dyddiad 
ar el draws mewn inc. Ond iddo wneuthur y rhan olaf o’r 
cyfarwyddyd, ni raid iddo ofalu dim am y “ dirymu ”’ ! 

Y mae yn yr iaith ryw eiriau digrif fel “ cerbydres.” Ni 
fyn rhyw rai mo’r gairhwn. Addefaf mai “ trén ” a ddywedaf 
fi fy hun, ond os rhaid addef cymaint, ni waeth 1 mi ddywedyd 
mai “‘tréns rhad”’ a ddywedaf, ac nid “‘ trenau.”? Cymer y 
gair ‘‘ cerbydres ”’ y lluosog yn fwy naturiol na’r gair “ trén.”” 
Ac nid yw yn ddim hyllach na’r gair “ agerlong ” ac “ agerfad.”’ 
Y mae’r geiriaduron yn llawn o eiriau o’r un hiliogaeth. Troer 
ir geiriadur Saesneg a Chymraeg a fynner, a cheir mwy na 
mwy 0 eiriau cyfansawdd ofnadwy arhyfedd. Am y mwyafrif 
ni cheir mohonynt ond yn y geiriaduron. Ni buont mewn 
arfer erioed, oddieithr rhyw ychydig, fel y gair bendigedig 
‘‘ cadeirdraw ’”’ am athro coleg, a adwaenwn yn dda ar du- 
dalennau’r Dysgedydd ers llawer dydd. Y drwg yw pan 
lithro’r geiriau gwneud hyn i’r geiriaduron Cymraeg. Diau yr 
arddanghosant “gyfoeth” yr hen iaith, ond cyfoeth an- 
safadwy iawn ydyw. Y mae digon wedi ei ddywedyd am yr 
hen Buw, felly bodlonaf ar ddywedyd nad oes odid eiriadur 
Cymraeg a Saesneg nad yw yn dryfrith o eiriau amheus. 
Weithiau, digwydd y cyfeiliornad yn eithaf diniwed drwy gam 
ddarlleniad. Ceir y fath beth ag eiddyganu, ‘ to approach, to 
approximate,’ drwy gam-ddarllen eiddygavu, sef ‘ niweidio ’. 
Ond y cam-ddarlleniad mwyaf cyffredinol yn ddiau yw 
chwitafad ‘small beer,’ a geir drwy’r holl eiriaduron, hyd y 
sylwais i, ond Geirfa Prifeirdd y Parch. D. D. Williams. Yno 
gwelir mai chwitwasad ‘ whitewashing,’ a olygir gan Dafydd 
ab Gwilym, 

Gildiad, nid chwitwasad. hallt. 
Diau mai’r “s” hir a wnaeth y drwg. 


158 Y BEIRNIAD 


Weithiau deuir o hyd i gaffaeliad o eiriau drwy gloddio 1 
drysorau’r gorffennol. Cefais yr anrhydedd fy hun o atgyfodi 
un hen air, sef y gair “adneu.” Gwn y gofyn rhai “ Beth yw 
hwnnw ?” ond gellir ei ddysgu yn haws na’r un o'r geiriau a 
gynhygir yn ei le. Beth a feddylia’r darllenydd o air fel 
“ owystl-gyfrannydd’”’? Dyna a welais i cyn i mi fathu 
“eyfrannydd adneuol.” Ond rhag y dichon mai rhyw 
gyfaill anhysbys i mi fy hun biau’r llall, brysiaf ddywedyd nad 
yw yr un mymryn gwaeth na’r gair “‘ perdoneg,” gair nad yw 
hyd yn oed yn gynnyg ar gyfieithu piano, ac a atebai yn llawn 
cystal i harmonium, neu ryw offeryn, efallai, ond hurdy-gurdy / 

Ar ol blynyddoedd lawer o gyfieithu o bob math, y casgliad 
anocheladwy a dynnaf yw fod y Gymraeg yn brin iawn 0 eiriau 
ar gyfer anghenion diweddar. Ond nid yw hynny yn gymaint 
rhwystr ac anfantais ag yr ymddengys. Gellir cyfieithu yn 
berffaith gaeth ir ystyr heb gyfieithu air am air. Nid wyf yn 
cyfeirio yn awr at yr aralleirio llac ac anghywir a gamgymerir 
yn aml am gyfieithu yn rhydd, ond at y modd y gellir trin a 
chyfleu geiriau unigol yr iaith i osod allan ystyron geiriau nad 
oes ganddi hi unrhyw un gair cyfystyr ar eu cyfer. Doth arall 
y gWyr pob cyfieithydd cyfarwydd yw nad oes eisiau ansodd- 
elriau o angenrheidrwydd i gyfieithu ansoddeiriau, ac y ceir 
gwell Cymraeg yn aml drwy ddefnyddio enwau. Y mae pwne 
y cyfieithu yn bwne ar ei ben ei hun, ac yn bwne rhy fawr i mi 
ei drin yn y fan hon. Yr hyn sydd eisiau ei gofio yw nad yw 
Cymraeg da yn dibynnu ar ddefnyddio geiriau dieithr eu sain 
a’u hystyr, nac ar osgoi defnyddio geiriau “estronol.” Di- 
bynna yn hytrach ar ryw reddf anghyfranogol a alluoga’r 
ysgrifennydd i ddethol a threfnu ei eiriau, ni waeth pa mor 
anghynefin fo ei bwnc, yn unol 4 deddfau a theithi’r iaith. 
Y gwaethaf yw fod cynifer heb yr anian Gymreigaidd hon yn 
eu mynwesau, a’u bod felly yn ysgrifennu yn glogyrnaidd a 
rhodresgar. Y mae digon o eiriau yn y Gymraeg eto i ddyn 
fedru ysgrifennu yn flasus ynddi, ac ond iddo gymryd ei 
ryddid i chwanegu ati pan fetho ei hystér hi ei hun, cawn iaith 


fyw, ystwyth, a chynhyddol. 
BODFAN. 

Dyn ydym yn dra chynefin 4’r geiriau Sér y nefoedd, ond diau 

y seinia Sér y ddaear yn ddieithr i lawer. Ond er fod 
yr olaf yn llawer nes at ddynion na’r blaenaf, y maent yn llawn 
cymaint o ddirgelwch a hwythau. Y mae’r naill fel y Iall yn 
rhagdybied gwres a goleuni, dau o ddirgeledigaethau mawr 
bodolaeth, a dau o angenrheidiau mwyaf anhepgor cymdeithas. 
Nid ydynt bob amser yn cyd-fodoli, ond pan fo hynny yn 
digwydd, y maent yn bodoli o angenrheidrwydd fel achos ac 
effaith ; oblegid y mae goleuni yn gynnyrch tan, a than yn 
gynnyrch cyd-losgiad. Er hyn, y mae gwres yn bosibl heb 
oleuni, ond nid ydyw goleuni yn bosibl heb wres. 

Y mae’r ffaith fod gwareiddiad yn dechreu gyda dargan- 
fyddiad tan, ac fod cynnydd gwybodaeth a diwylliant yn 
gyfatebol 1 gynnydd gwasanaeth tan 1 gymdeithas, yn brawf 
o’i fawr bwysigrwydd. Ac oni ellir dywedyd fod hanes crefydd 
yn dechreu gyda darganfyddiad tan? Oblegid ni allwn 
amgyffred am ddyn yn meddu syniadau crefyddol cyn iddo 
ddysgu pa fodd i gynneu a rheoli tan. Ar y cyntaf, un o’r 
gorchwylion anhawsaf oedd cynneu tan; ac oblegid hynny, 
cedwid ef i losgi nos a dydd mewn adeiladau cyhoeddus. 
Ymysg yr Eifftiaid, cedwid ef i losgi yn y temlau ; ac ymysg 
y Groegiaid a’r Persiaid mewn lleoedd i’r perwyl yn y trefi a’r 
pentrefi. Yr oedd yn arferiad hefyd mewn amaethdai yng 
Nghymru cyn, ac yn wir, wedi, i fflachelau ddyfod i arferiad, i 
gadw’r tan yn fyw yn barhaus. Mae amaethdy yn un o Siroedd 
Cymru lle y cadwyd y tadn heb ddiffodd am genedlaethau : 
a phan yn ddiweddar yr oedd y teulu yn symud i fyw i fferm 
mewn Sir arall, cymerasant beth o’r tan yn ofalus gyda hwy i’r 
cartref newydd. Diddorol neilltuol oedd ei weled yn mygu 
o’r llestr haearn yng nghwr y celfi ar y wagen, fel y symudent 
ymlaen drwy’r wlad. 

Ond gadawaf dan a goleuni mewn ystyr gyffredinol, gan 
gyfyngu fy sylwadau i dan a goleuni phosphoraidd sydd i'w 
gweled mewn mwnau, planhigion, a chreaduriaid byw. Y gwir 
ydyw fod y bydysawd oll ar dan, a’r ddaear fel y ffurfafen, yn 
llawn sér goleuni. Un prawf o hyn ydyw y berth yn llosgi ac 
heb ei difa, a welodd Moses gynt yn Midian. Mewn gwir- 
ionedd, y mae pob perth yn berth yn llosgi, pob pren yn bren 
yn llosgi, a phob blodeuyn yn flodeuyn yn llosgi; a gwir mor 
ddiamheuol a hynny ydyw fod Duw yn parhaol lefaru o ganol 
y tan. Ffaith ryfeddol arall ydyw fod y mér mawr, llydan, oll 
ar dan! Un prawf o hyn ydyw y myrddiynau man ronynnau 
phosphoraidd, y rhai ar adegau a barant ir eigion mawr 
wreichioni. Creaduriaid byw ydyw y gronynnau hyn, a’u 
maintioli 1’w weled yn gan cymaint gan eu hysblander llachar. 
Dywedir eu bod i’w cael mewn dyfnderau sydd yn cyfateb rr 
mynyddoedd uchaf, a thrwy ddylanwadau _ goruchiannol 
(meteorological) deuant i fyny ir wyneb. Diddorol ydyw 
edrych arnynt yn peri i ol-lwybrau llongau ymddangos fel 
cwysau disglair ar wyneb y mor, ac yn disgyn fel defnynnau o 
arian toddedig oddiwrth rwyfau cychod fel y cyfodir hwynt 
ordwfr. Cefais fwynhad nid ychydig un hwyr hyfryd ddiwedd 
yr haf diweddaf, pan yn croesi Menai o Fangor i Fén yn 
Nhrosfa’r Garth, wrth edrych ar ol fy nhraed yn disgleirio 
ar feini gwlyb glanfa ochr M6én pan gerddwn i fyny. Ac 1 
wneuthur i fyny am ddiffyg goleuni yn nyfnderau’r mor y mae 
Natur wedi cynysgaeddu’r pysgod 4 llusernau phosphoraidd 
er eu galluogi i amddiffyn eu bywyd a sicrhau Iluniaeth. Ac 
ymae’n ffaith ddiddorol fod mwy o’r creaduriaid a ddygirifyny 
o’e dyfnder mewn meddiant o oleuni phosphoraidd na’r rhai 
a ddygir 1 fyny o’r bas-ddwfr. Ym mhysgod y dyfn-for, y mae 
dau fath o ermigau phorphoraidd. Mewn rhai mae ermigau 
llygeidiol cywrain mewn un neu ddwy res ar hyd eu hochrau, 
cyffelyb 1 ffenestri crynion yn ystlysau llongau, i oleuo’r dyfnder 
duiddynt. Mewn pysgod ereill y mae’r llusernau phosphoraidd 
y tu ol rr llygaid, neu mewn Ileoedd amlwg ereill ar y pen, — 
neu yr ysgwyddau. Yn y pysgodyn a elwir Opostomias 
miscripomis ceir enghraifft neilltuol o’r blaenaf. Pysgodyn o 

liw du ydyw, yn byw yn y dyfnder mawr o ddwy fil o wrhydau 
gyda dwy res o’r ermigau llygeidiol hyn yn rhedeg 0’i ben i’w 
gynffon. 

Pysgodyn hynod arall ydyw un a elwir y Pysgodwr (Melan- 
ocetus Murragi). Mae iddo enau anferth, dannedd miniog, 
anwastad, a llygaid bychain. Ar flaen y wialen bysgota sydd 
yn plygu dros ei enau mae ermig phorphoraidd ; ac 4 hwn fel 
abwyd y mae yn denu pysgod bychain i ddinistr yn ei enau 
marwol. 

Ond rhaid i mi adael goleuadau y dyfnder, er mor ddiddorol 
ydyw y pwne, gan mai y Pryf Tan ydyw testun fy ysegrif. 
Mae amryw rywiogaethau o’r cyfryw, y rhai sydd yn amrywio 
mewn maint, ffurf, a disgleirdeb. Yn Neheudir America, y 
mae trychfilod phosphoraidd yn rhoddi allan oleuni neilltuol 
o ddisglair. Adroddir hanes am wraig yno a arferai ddarllen 
y papurau newyddion wrth oleuni trychfilyn a elwir Ednogyn 
y llusern fawr. Yn Cuba y mae’r merched yn gosod y pryfed 
goleu hyn mewn math o lusernau crogedig i oleuo’r ystafelloedd 
yn y tai; ac ar nosweithiau tywyll gesyd y trigolion un wrth 
bob troed i oleuo eu Ilwybrau. Mae’r negroesau hefyd yn eu 
dawnsiau nosawl yn sicrhau yr ednod disglair hyn ar eu 
gwisgoedd, yr hyn a bair iddynt yn eu symudiadau cyflym 
ymddangos fel pe wedi eu dilladu mewn gwisgoedd o dan. 
Ond yr ednogyn goleu mwyaf diddorol i ni yn y wlad hon 
ydyw yr un a elwir Lampyris noctiluca, a eilw’r beirdd, ymysg 
enwau ereill, yn Sér y ddaear. Y mae’r fenyw yn hawlio mwy 
o sylw na’r gwryw, oblegid y mae’n fwy o faintioli, ac yn 
llewyrchu’n fwy disglair. Ond y mae Natur, yr hon sydd bob 
amser yn ddoeth a charedig yn nosraniad ei rhoddion, wedi 
rhoddi adenydd i’r gwryw yn ad-daliad am ei ddiffyg disgleir- 
deb. Ffurfir corff y fenyw o ddeg o gylchrannau (segments), y 
rhai sydd wedi eu huno’n gywrain 4’1 gilydd. Y mae’r pen 
yn meddu gwain lydan o’r un natur a chylchrannau’r corff ; 
ac ir wain honno y tyn y pryf ei ben er amddiffyniad. Mae 
ganddi ddau bar o gyrn neu deimladyddion, y rhai sydd yn 
neilltuol o deimladwy. Yn ychwanegol at ei thri phar o draed, 
defnyddia ei chynffon fel offeryn ysgwthiad (propulsion) neu 

ffon gerdded. Plyga hi yn y drydedd gylchran, ac y mae’r 
ffordd esmwyth a rheolaidd y symuda’r traed a’r gynffon 
gyda’i gilydd yn neilltuol hynod a diddorol. Nid wyf wedi 
gweled un cyfeiriad mewn lIlyfrau at y pryf yn defnyddio ei 
gynffon fel offeryn ysgwthiad. Pa una ydwyf wedi gwneuthur 
darganfyddiad drwy sylwi ar hyn a erys i’w brofi. 

Ond y peth hynotaf mewn cysylltiad 4’r ednogyn rhyfedd 
hwn ydyw ei ddisgleirdeb. Y mae’r achos ohono hyd yn hyn 
yn aros yn ddirgelwch hollol, ond arferai naturiaethwyr 
gytuno ei fod mewn cysylltiad 4 gweithrediad oxygen ar y 
brasder a ddidolir o’r ermigau phosphoraidd. Ond amheuir 
hyn yn awr, fel y gwelir, yn y dyfyniad canlynol o’r Public 
Opinion am Medi 10, 1897: ‘“‘ Hyd yn ddiweddar, credid 
fod yr oxygen yn gwneuthur y byw-ddefnydd (protoplasm) yn 
phosphoraidd drwy ryddhau hydrogen phosphoraidd. Ond y 
mae’r Proffeswr Muraoca, gan ddilyn awgrym Becquerel, y 
fferyllydd Ffrengig, fod salts of uranium yn rhoddi allan 
belydrau o’r un natur a’r pelydrau Rontgen, wedi cael allan fod 
goleuni’r pryf tan o’r un natur a’r pelydrau hyn. Gosodwyd 
tri chant o bryfed tén wedi eu dal yn agos i Kioto (chwareu 
sydd boblogaidd gyda boneddigesau Japanaidd ganol haf) o 
flaen argrafflen heuldebol (photographic plate) wedi ei chysgodi 
gan amryw blygion o bapur du yn gystal a llafnau o bres, copr, 
ac aluminium. Rhoddwyd cerdyn gyda thwll ynddo rhwng y 
plygion hyn a’r argrafflen heuldebol. Gadawyd hwy fel hyn 
am ddeuddydd mewn ystafell dywyll a phob goleuni arall wedi 
ei gau allan yn hollol; a phan ddatblygwyd yr argrafflen, 
cafwyd ei bod wedi ei duo gan y pelydrau oddieithr gyferbyn a’r 
twll yn y cerdyn. Gall pelydrau’r pryf tan gan hynny dreiddio 
drwy lenni metelaidd yn neilltuol copr ac aluminium, ac, fel yr 
ymddengys, achosi disgleirdeb mewn cardboard. Pryd nad 
oes dim rhwng yr argrafflen a’r pryf tan, y mae’n ymddwyn fel 
goleuni arferol; ond pan yn treiddio drwy rhyw fetelau a 
cherdyn-fwrdd mae yn dyfod i feddu proidoleddau y pelydrau 
X, neu y mae’ pryf tan yn rhoddi allan belydrau X yn gystal 
a phelydrau arferol.” Y fath dreiddgarwch rhyfeddol sydd 
yn perthyn 1 oleuni y creadur bychan hwn pan ystyrrir ei allu i 

lewyrchu drwy’r plygion metelaidd a nodwyd! A’r hyn sydd 
yn ei wneuthur yn ganmil rhyfeddach ydyw ei fod yn oleuni 
bywyd ! 

Y mae’n deilwng o sylw fod yr ednogyn rhyfeddol hwn yn 
meddu ar allu i reoli fflam ei lusern yn ol ei ewyllys; ond pa 
fodd, nis gWyr neb. Nid oes Ilygad craff un naturiaethwr 
erloed wedi ei weled yn adgyflenwi ei lusern 4g olew a thrwsio 
ei whig, ac nid oes i’w ganfod un peirianwaith gweledig i’w 
reoleiddio. Ond pa beth ydyw amcan y pryf tan benywaidd 
yn goleuo yn y nos? Wrth geisio cael allan y rheswm rhaid i 
ni gadw mewn cof mai ednogyn hededog y nos ydyw’rr pryf 
tan gwryw, ac nid ydyw byth yn anturio allan yn y dydd; a 
thybir fod y fenyw yn rhoddi allan ei goleuni phosphoraidd i 
dynnu sylw ac ennill serch y gwryw. Pair hyn iddi fod yn 
ofalus i gadw gwydr ei llusern yn lan a disglair. I’r amcan 
hwn y mae ganddi drefniant pwrpasol mewn math o frws wedi 
el gysylitu wrth flaen y gynffon, yr hwn a ddefnyddia i frwsio 
ymaith lwch a llusw y malwod yr ymbortha arno. Ai drwy 
reddf y gwna hyn, ynte a ydyw yn brawf o feddiant gallu 1 
ymresymu ? Ymddengys yn dra thebyg i allu ymresymu, fel 
pe y dywedai wrthi ei hun: ‘“ Mae yn rhaid i mi ymdrechu i 
gadw fy hun yn lan onide ni allaf lewyrchu a llwyddo i sicrhau 
cymar bywyd.” 

Ffaith ddiddorol arall mewn cysylltiad &’r pryfed tan ydyw 
yr amser y rhoddant allan eu goleuni. Dywed Gilbert White 
yn ei Natural History of Selborne: “‘ Drwy sylwi ar ddau bryf 
tan oedd wedi eu dwyn o gaeiglawdd yr ardd, ymddanghosal 
imi fod y creaduriaid bychain hyn yn diffodd eu llusernau rhwng 
unarddeg a hanner nos. A ydyw yr holl bryfed tan yn 
rhoddi allan eu goleuni yr un pryd mewn ufudd-dod i sain 
ddistaw dyhudd-gloch naturiol, clywadwy yn unig iddynt 
hwy ?” 

Beth bynnag am y pethau hyn, y mae gwasanaeth y creadur- 
iaid bychain hyn i ddyn yn deilwng o sylw arbennig. Lawer 
gwaith ar nosweithiau tywyll maent wedi bod yn Newyrch i 
draed a sirioldeb i feddwl teithwyr pryderus. Clywais amaeth- 
wr yn Sir Feirionydd yn dywedyd y bu raid iddo unwaith, ar 

nos bur dywyll, gerdded o dref yn y sir 1 amaethdy i fyny yn 
ybryniau. Yr oedd llanc a wasanaethai yn y fferm yn cerdded 
ifyny gydag ef. Wedi gadael y ffordd fawr yr oeddynt i fyned 
am gryn bellter ar hyd llwybr cul a garw. Tybiai’r amaethwr 
y buasai yn anawdd iddynt ei gadw, a dywedodd wrth ei gyd- 
ymaith ieuanc: ‘“’Rydw i'n ofni, wel di, y bydd yn anodd 
iawn 1 ni ddwad o hyd rr llwybyr yma heno; ’dydw i ddim yn 
cofio i mi fod allan erioed ar noswaith dwllach.” ‘‘ Ydi, mae 
hin dywyll anarferol,” ebe’r dyn ieuanc, “ac ’rydw inne’n 
ofni y bydd yn anodd iawn i ni gadw oddifewn rr llwybyr.” 
Ond er eu llawenydd, gydag iddynt droi i’r llwybr, gwelent fod 
y twmpathau o ddeutu iddo bron wedi eu gorchuddio gan 
bryfed tan. Yn eu goleuni disglair gwelent y llwybr a’r glas- 
wellt gyda’i ochrau yn berffaith oleu. Casglodd y gwas lonaid 
ei law o’r pryfed a chymerodd hwy i’ ty, lle y buont am hir 
amser yn wrthrychau sylw, rhyfeddod, ac ymchwiliad 1 bawb. 

Y tro cyntaf i mi gael y pleser o esgyn i ben yr Wyddfa 
oedd Gorffennaf 21ain, 1881. Yr oedd yn ddiwrnod clir a 
hyfryd, a chysylltir ef byth yn fy meddwl 4 goleuni disglair y 
pryf tan. Yr oedd amryw ymwelwyr yn cyrraedd copa’r 
mynydd yr un pryd 4 mi, a theimlem oll ein bod yn cael ein 
had-dalu yn ardderchog am lafur y dringo, gan y golygfeydd 
ysblennydd. Pan ddechreuais ddefnyddio fy morthwy]l daear- 
egydd i chwilio am ffosylau creigin ar gopa’r mynydd, dechreu- 
odd yr ymwelwyr ymdyrru o’m cylch, gan fy ngwylio gyda 
llygaid astud ; ac yn eu mysg, os da yr wyf yn cofio, yr oedd 
dau Ellmyn. Cefais y mwynhad o roddi ffosylau 1 ychydig 
ohonynt, y rhai a werthfawrogid yn fawr ganddynt. Gwnaeth- 
um yno gydnabyddiaeth 4 dau wr bonheddig o Ross. Yr 
oedd yr hynaf o’r ddau yn llysieuwr rhagorol, ac yn aros ar 
y pryd yng Ngwesty Penygwryd, yr uchaf yng Nghymru, ac 
yn agos 1 fil o droedfeddi uwchlaw arwynebedd y mér. Wedi 
gwledda ein llygaid am beth amser ar y golygfeydd ardderchog, 
cyfeiriasom tuag yno ein tri, ar hyd llwybr Capel Curig, pryd 
y difyrrai’r llysieuwr ni drwy alw ein sylw at wahanol flodau 
oddeutu’r lwybr. Wedi i ni ddyfod i lawer tua hanner y 
ffordd o ben yr Wyddfa dywedodd: “‘ Mae o gylch y fan yma 

flodeuyn prydferth yn tyfu nad ydyw i’w weled 0 gwbl yn is i 
lawr.”” Wedi troi i gilfach gerllaw, gwaeddodd allan, “‘ Dyma 
fo ar y gair,” gan ei ddalifyny o’n blaen yneilaw. ‘‘ Ei enw,” 
ychwanegai, “ydyw Cochwyn yr Wyddfa (Snowdon Pink).” 
Paham yr arhosodd yn yr uchder hwn, heb geisio dringo yn 
uwch ? Nid digon dywedyd mewn atebiad fod rhai planhigion 
fel dynion yn drech dringwyr nag eraill. Galwai y blodeuyn 
bychan prydferth yn ei guddfan gysgodol ein sylw at fater 
diddorol hydyfiant dros diriogaethau iafonol (glacial) ar ol ciliad 
yr iafonau, pryd y dringai’r planhigion yn ol i’w hen gynefin. 
Ond ni pherthyn hyn yn neilltuol i bwne fy ysgrif. 

Cyraeddasom y gwesty’n flinedig, newynog, a sychedig, lle 
y cawsom arlwy ragorol yn barod ar y ford er ein diwallu. 
Yr oedd yn deimlad hyfryd i ni dreulio awr neu ddwy mewn 
lle oedd wedi ei wneuthur yn enwog mewn cysylltiad 4g ym- 
weliadau Charles Kingsley, Thomas Hughes, awdur Dyddiau 
Ysgol Tom Brown, y Proffeswyr Huxley, a Tyndall, ac enwog- 
ion ereill. Gan fod yn rhaid i mi fod gartref yn Abermaw y 
dydd canlynol, penderfynais gysgu’r noswaith honno ym 
Meddgelert. Dywedodd y gWr ieuanc o Ross y buasai yn 
dda ganddo ddyfod gyda mi, gan fod yn rhaid iddo yntau 
ddychwelyd adref yr un diwrnod, a chychwynasom yn union- 
gyrchol. Ond cyn ein bod hanner y ffordd i Feddgelert, dal- 
iwyd ni gan y nos, a daeth yn fuan yn neilltuol o dywyll, pryd 
y dechreuasom bryderu rhag nas gallem gyrraedd yno mewn 
pryd i gael llety. Er craffu ein goreu ein dau, methem yn 
lan a darllen yr amser ar ein horiaduron. Y foment honno, 
tynnwyd ein sylw gan un o Sér y ddaear ar fin y ffordd. Cy- 
merais hii fyny yn dyner a gosodais ar wydr fy oriadur, ac yn 
el goleuni darllenais yr amser yn ddidrafferth. “ Rhaid i ni 
ddyblu ein cerddediad,”’ ebe fi, ‘““ mae gennym rai milltiroedd 
eto i'w cerdded cyn cyrraedd pen ein taith.” Yn ffodus, 
drwy i ni brysuro ymlaen, ar ol gwybod yr amser yng 
ngoleuni’r seren fach siriol, cyraeddasom Feddgelert cyn bod 
Nlety-fannau fforddolion wedi eu cau. 

Pwy ddichon amgyffred yr oesau dirif y bu’r goleuni dieithr 
hwn, fu mor wasanaethgar i ni, yn cael ei drosglwyddo ymlaen 

nes ein cyrraedd wrth odre’r Wyddfa ar y noswaith dywyll 
honno ! 

Yr ydym yn darllen yng Ngwladwriaeth Plato am Wyl a 
gedwid er coffa am dduwies Roegaidd, pryd y byddai rhedeg- 
feydd meirch-ffaglau yn cymryd lle. Byddai’r marchogion 
yn cario ffaglau yn eu dwylaw, ac yn eu pasio o law i law tra 
byddai’r meirch yn carlamu. Y mae’r marchogion dewr hyn, 
a’u meirch ysblennydd, wedi distewi ers canrifoedd, a’r fflaglau 
wedi diffodd am byth. Ond y mae’r pryfed tén yn parhau 1 
redeg eu gyrfa ffaglau, gan eu pasio o’r naill i’r llall, ac o bosibl 
parhaént i wneuthur hynny dros filtynau o oesau 1 ddyfod ! 
Mae eu hwyau, sydd bron yn anweledig i’r llygad noeth, i'w 
gweled drwy chwyddwydr yn disgleirio fel sér bychain. Dyma’r 
ffaglau a drosglwyddant ymlaen! Yn iaith ddistaw ei oleuni 
rhyfedd, dywed y creadur bach hwn: Rhyfedd ac ofnadwy y’m 
gwnaed ! Ni all neb ystyriol edrych arno heb ofyn iddo’i hun, 
pa mor bell y mae yntau yn oleuni i ereill, goleuni gwirionedd, 
goleuni y bywyd uchaf. ‘‘ LLEWyRCHED FELLY EIGH GOLEUNI 
GER BRON DYNION.” 


Abermaw. bal Bary: Z. MATHER 

1. Oll Synnwyr Pen Kembero y gyd. Gan W. Salesbury, 1546. Ail 
Argraffiad, 1902. 


2. Casgliad o Ddiarhebion Cymreig. Gan Dr. Gwenogvryn Evans. 
Liverpool National Eisteddfod Transactions, 1884. 


3. Y Diarhebion. Cyf. I. Casgliad William Jones (Bleddyn). Cyfres 
y Fil, 1912. 

4. Diarhebion y Cymry. Gan y Parch. T. O. Jones (Tryfan), gyda 
Rhagdraeth ar Ddiarhebion amryw Genhedloedd gan y diweddar 
Barchedig John Hughes, D.D., Caernarfon. Hugh Evans a’i 
Feibion, Lerpwl, 1912. Ail argraffiad. 


N ei ragair i gasgliad Bleddyn, dywed Mr. Owen M. Ed- 
wards: “ Y mae llyfr o ddiarhebion fel cadwyn o 
emau doethineb. . . . Ceir troi iddo pan fynnir i gael mwyn- 
iant doethineb, a chyfarwyddyd oesoedd o brofiad... . Sér 
meddwl yr hen fyd yn dal i dywynnu’n dyner a chlir yw 
diarhebion Cymru.” <A dyna oedd barn William Salesbury 
hefyd pan yn dewis teitl i’w gasgliad yntau, neu yn hytrach 1 
gasghiad Gruffudd Hiraethog, a “frith ladratasai’”’?: “‘ Onid 
yr un prydferthwch yw diarhebion mewn iaith a’r sér ir 
ffurfafen ? Ac onid yr un ffunud yw diarhebion mewn iaith 
a gemau a main gwerthfawr ymhlith caregos sathredig? Ie,pa 
beth yw diarhebion onid ryw wreichion o anfeidrawl ddoethineb 
Duw i arddangos gwneuthur dyn gynt ar lun ei anhraethawl 
ddelw ef? Ac i fyrhau, pa beth amgenach, meddaf, yw 
diarhebion onid dywediadau byrion synhwyrol cynghorus, o’r 
rhai ni chafwyd un erioed yn balledig; yn y rhain yr am- 
gyffred ac y cynwysir holl synnwyr a doethineb yr iaith neu’r 
nasiwn ai dychmygawdd yn gyntaf.’”” Mewn man arall 
geilw hwy yn “sylfeini, gwadnau, distiau, cyplau, trawstiau, 
tulathau a nenbrenni” ty yr iaith. Prin y medrwn gydsynio 
ag ef fod “holl synnwyr pen Cymro” yn yr hanner can 
tudalen a gyhoeddodd ef, a phrinnach byth yw ein cred yn 
amhalledigrwydd diarhebion, a’u bod oll yn wreichion o an- 

feidrol ddoethineb Duw. Synnwyr cyffredin yn digwydd 
benthyca tafod athrylith i’°w ddatgan ei hun, mewn chwerwder 
ysbryd, mewn amynedd, mewn direidi, neu ryw brofiad 
cyffredin arall,—dyna’r dull y genir dihareb. Tipyn yn 
hirwyntog, ond cynhwysfawr iawn, serch hynny, yw eglurhad 
Dr. Hughes ar ystyr y gair. “ Diarhebion cenedl,’ meddai, 
“vdyw firwyth ymbwyll, sylwadaeth, a phrofiad ei phobl 
synhwyrol wedi ei wasgu 1 ychydig eiriau, a’i ddodi mewn ffurf 
ddiddorol trwy ei wisgo mewn mydr, ffugr, neu arabedd, ac 
felly ei wneuthur yn hawdd ei gadw yn y cof, a’i drosglwyddo o 
enau i enau.”” Os nad yw hynyna yn ddigon o esboniad gan y 
darllenydd, dylai efrydu’n fanwl ragymadrodd llyfr Tryfan, 
lle caiff Dr. Hughes ar ei led-orwedd mewn cadair freichiau 
yn ymadroddi yn ofalus ar ddoetheiriau detholedig clasuron y 
Paganiaid a diarhebion y gwledydd Cristionogol, fel delw 
berffaith o’r Dr. Johnson hyd at ei “ syr,” yn ddrych byw fel y 
byw beth. ‘‘ Celwydd, syr! ac yr ydych yn gwybod eich bod 
yn dweyd celwydd,” meddai yn rymus wrth awdur y ddihareb 
“Mae migwrn o Wr yn well na mynydd o wraig.” Canmola’r 
Cymro a roddodd ychydig o iawn i’r rhyw deg trwy ddywedyd, 
‘“‘Gwell y tyn merch na rhaff.”” Ac yna eistedd yn araf ac 
urddasol ar Gatwg Ddoeth am roi colyn yng nghynffon y 
gyfres: ‘‘ Nerth llwynog yn ei ddichell, nerth ci yn ei ddaint, 
nerth hwrdd yn ei gorn. . . nerth gwraig yn et thafod.” Ofnaf 
el fod yn gwneuthur cam 4 Chatwg yn hyn o beth. Pell 
oddiwrth yr hen feudwy oedd meddwl sarhau gwraig wrth 
lunio’r gyfres uchod, mwy nag y bwriadai friwio teimladau ci 
trwy gyfeirio at nerth ei ddannedd. Y mae y naill a’r Hall yn 
ddatganiadau o barch diymatal. Gwelodd gi yn cnoi asgwrn : 
gwrandawodd ar wraig yn dywedyd tipyn o’r hyn oedd ar 
ei meddwl wrth ei gWr. Llanwodd y ddau amgylchiad ef a’r 
un ymdeimlad dwys o’i wendid ei hun. Ymdrafferthodd yn 
ddigon gwylaidd i egluro hynny vr byd mewn diarhebion 
gan gydnabod mai safndrwm pob mab o’i enedigaeth, ond 
merch a aned yn freiniol i lefaru. Beth yw gorchest bennaf 
Demosthenes o areithiwr, a ymaberthodd am ysbaid maith i 
berffeithio ei leferydd, wrth lifeiriant anorchfygol hyodledd 

un o’r rhyw deg nad ymboenodd funud awr uwchben rheolau 
areithyddiaeth ? Beth oedd Socrates er ei ddysg wrth 
Xanthippe ei wraig, pan geffid dadl min nos? Pan ganwn 
ninnau i’n gwlad, galwn hi yn “ Wlad ein tadau”’ ; ond nid 
“iaith ein tadau”’ yw'r Gymraeg, ond “iaith ein mamau.”’ 
Y tad biau’r tir, a’r fam biau’r tafod. Vaterland yr Ellmynwr 
yw Germany, ond Muttersprache yw yr Ellmyneg, iaith ei fam. 
A chydnabod uchafiaeth merch ym myd areithio, onid rhyfedd 
yw nad oes un ddihareb 1 wawdio gwendidau dynion fel y 
cyfryw, o safbwynt merch? Yr unig eithriad, os eithriad 
hefyd, lle gellir tybio mai gwraig a ddiarhebodd gyntaf, yw 
‘* Angel pen ffordd, a diawl pen tan.” Clywais un wraig yn 
Nunio dihareb hefyd, wrth gofio. SoniaieigWr yn ysgrythyrol 
ac yn bendant mai’r “ gWr yw peny wraig.” “ Te,” ebr hithau, 
‘“‘ond y wraig yw gwddw’r gWr.”’ Ac yn sicr, ni wiw ir pen 
gyfeirio ond yn ol cyfarwyddyd y gwddf. 

Diddorol fuasai chwilio am arabedd diarhebion. Y chwerthin 
oedd yn llygaid y gWr a ddywedodd gyntaf “ Melys bys pan 
losger ’! Ddigrifed y Llydawwr a ganodd 

Ar iar a goll he vi 
O kana re goude dozvi, 


sef “Yr iar a gyll ei hwy, o ganu gormod gwedi dodwy.” 
Gymaint mwy o athrylith sydd yn “A hauo ddrain, na fid 
(fydded) yn droednoeth,” nag yn “Those in glass houses 
should not throw stones.” Ond neges arall sydd gennyf. 

O’r holl gasglwyr diarhebion hyd yn hyn, Tryfan ddewisodd 
y cynllun hwylusaf. Yn lle llinyn hirfaith o ddiarhebion wedi 
eu clymu wrth ei gilydd yn ol yr abiec, dyry ei destunau yn 
ol trefn yr egwyddor, a dosbartha’r diarhebion fel y tywys eu 
hystyr, bob un dan y prif air ynddi. Er enghraifft, meddyliwn 
am y tafod. Pa sylwadau synhwyrol cynghorus sydd yn 
Gymraeg ar yr aelod defnyddiol hwnnw ? Trown i gasgliad 
Tryfan, a dyna un ar bymtheg yn daclus gyda’ gilydd. 
“Gall y tafod dorri pen. Tafod a dyr asgwrn,” etc. Pe bai 
dawn lithrig gan ddyn, gwelai yma gyfle gwych i elfennu’r 
gwahaniaeth rhwng Cymro a Sais. ‘“ Hard words break no 

bones,” meddai’r olaf, oherwydd mawr galedrwydd lledrog ei 
groen, ei brinder tynerwch, ei hunan-ddigonedd, ei Philistiaeth 
ddall, na wél ac na fyn weled. Y Cymro druan yn deimlad 1 
gyd, ac yn ymglywed ymhob ewrr arno pan ei beirniedir, ei 
groen fel sidan i deimlo gwialen cerydd, a pharch dwfn, fel y 
danghosais o’r blaen, yn ei galon i rym y tafod. Felly’r 
Llydawwr yntau, ‘“‘Gwassoch eun tol teod evit eun tol kleze.” 
Gwaeth yw ergyd tafod nag ergyd cleddyf. Aeth y Jap dros 
ben llestri hwyrach wrth ddywedyd ‘‘ Nid yw tafod merch 
ond tair modfedd, ond geill ladd dyn chwe throedfedd !” 
Dyna’r Celt, a’r Jap, a’r Teuton, a’r gwahaniaeth yn eu crwyn 
a’u diarhebion. 

Ond ar ol canmol cynllun Tryfan, rhaid mynd ymlaen i’w 
feio am geisio esbonio diarhebion nad oedd yn eu deall. Heb 
ei fai, heb ei eni; ond nid bai yw tewi lle bydd gair yn an- 
nealladwy. Nid gwarth ar neb gyfaddef anwybodaeth, na 
methu chwaith os na bydd help i’w gael. Ond mynnodd 
Tryfan ruthro i ddinistr heb ymgynghori. Ni fynnwn ddy- 
wedyd gairifychanu’r argraffiad cyntaf ugain mlynedd yn ol, — 
ond heddyw, nid oes esgus i lenor Cymreig gyhoeddi llyfr ar 
iaith ei fam heb feddu’r wybodaeth ddiweddaraf yn bosibl am 
dani. Manylaf ar rai enghreifftiau lle tramgwyddodd, fel 
cymwynas a’r trydydd argraffiad, gan fod cynllun ei lyfr yn 
haeddu pob canmoliaeth. Esbonia’r geiriau mwyaf dieithr ac 
anodd rhwng cromfachau. 

“’Tario fal yr abad am y cwfaint (penwisg mynach).” Nid 
penwisg mynach yw cwfaint, ond mynachdy neu fintai o fyn- 
achod mewn mynachdy. Daw o’r gair Lladin conventio trwy 
y Ffrangeg covent. Cedwir ef yn yr enw Covent Garden yn 
Llundain hyd heddyw. Ystyr y ddihareb yw aros fel yr abad 
am y mynachod, neu fel iar am ei chywion. 

“ Ceugant (cwmpasgylch anfeidroledd) yw angau.” Ond 
ansoddair syml yn meddwl “‘sicr’” yw ceugant. Y mae 
angau yn sicr, a chyn sicred a hynny, ystyr ceugant hyd Iolo 
Morgannwg oedd “‘sicr.” Ceir ef yn y Gododdin, yn y Llyfr 
Du, yng ngwaith y Gogynfeirdd, ac yn y Brutiau, bob amser a’! 
ystyr yn eglur a phendant. 

** Basaf dwir yn ft lefair (dwndwr).” Golyga yn yt “ yn y lle 
y. Lilefair yw trydydd person unigol “ llefaraf.”” Basaf yw 
y dwfr yn y man y rhed yn dyrfus. ‘“‘ Empty vessels make 
the most sound,” ‘ Still waters run deep,” medd y Sais, ac 
felly y Llydawwr, “E leac’h ’ma ann dour ar sioula, EK vez ann 
douna,” sef y lle mae y dWr ddistawaf, y bydd ddyfnaf. 

‘“Gnawd merydd (corbwll) ym mro (ar wastadedd).”’ 
“Ni moch dielir mefl merydd (diogyn).’’ Diau mai yr ail 
gynnyg sydd iawn ar y gair merydd. (Gnawd, neu arferol, fod 
diogyn mewn bro. Nid cyflym y dielir sarhad diogyn. 

‘‘ Ceisiaw bod yn lleucu (lleian) cyn bod yn fabli (baban).”’ 
Aeth Tryfan yn hollol ar gyfeiliorn, oherwydd tebygrwydd 
mabli i faban. Enwau personol yw Lleucu a Mabli. Dig- 
wyddant yn aml mewn cywyddau ac achau. Canodd Llywelyn 
Goch i Leucu Llwyd cyn bereiddied nes i Iolo Goch ganu yn 
ei farwnad iddo am y nefoedd : 

Hoff fydd gan Ddafydd brofiwyd 
Ddatganu cerdd Lleucu Llwyd. 


Ac nid yw Mabli ond ffurf ar Mabel 0 Aimable. Ni wn beth 
yw ergyd y ddihareb os nad y bai o gymryd gormod o goflaid, 
ceisio gwneuthur peth mawr heb ddysgu gwneuthur peth 
bychan. 

** Gwell can mw (yr hyn sydd ymlaen) i’r can-nyn nag un mw 
Yr un dyn.” Peth rhyfedd na fuasai mw neu mw mw wedi 
datguddio ei ystyr i Dryfan dipyn yn eglurach, ond chwarae 
teg iddo, dilyn Pughe a wnaeth. Nid wyf yn gwadu ei esboniad 
ef o gwhl, ond cwynaf na ddatguddiwyd “ beth sydd ymlaen ”’ 
wrth ei enw. Ffurf gywirach ar y ddihareb yw “ Gwell can 
mu Vr can-nyn nag un bu ir un dyn,” sef ““Gwell can buwch i 
gant o ddynion nag un buwchiundyn.” Paham y buwyd mor 
llednais a darnguddio y mw fel “ yr hyn sydd ymlaen,” pan y 
bu raid i aml un ohonom, wrth lam goesi ar draws y maes at 
y gamfa bell ei alw “yr hyn sydd o’r tu ol” ? Ceir bu yn 
gyffredin yn y cyfreithiau am fuwch, wrth fesur dirwy, megis 
“tair bu celain,’ ‘“‘chwe bu celain.” Digwydd hefyd yn 
bugail a buarth. 

‘““ A garo rien caret y warayen (He that loves yoke let him 
love his bows).”” Y cwhl a ddywedaf ar hon yw, mai hen ffurf 
gyntefig y ddihareb oedd “ A garo rieu caret y waryeu,” h.y.,a 
garo arglwydd, cared ei chwaraeon. Y peth a garo yr arglwydd 
neu’r pennaeth ei wneuthur, rhaid i’w gyfaill a’i gydymaith 
garu yr un peth. “ Love me, love my dog.” Gellid dyfynnu 
digon o enghreifftiau o rhiau pe bai angen. ‘‘ Ef oreu rieu,” 
meddai Prydydd y Moch am Rodri. ‘‘ Canmawl fy rhiau,”’ 
meddai Gruffudd fab Maredudd am Oronwy. ‘“‘ Can wyd rieu 
hael, can wyd roddiad, can wyd athro,”’ etc., meddai Cynddelw 
Brydydd Mawr am Dduw, sef ‘“‘ gan dy fod yn arglwydd 
hael,” etc. 

“Ci chwyrnawt (rhedeg yn chwyrn) halawg (budr) ei bais,” 
medd Dr. Gwenogvryn Evans a Thryfan. Gwell gennyf gredu 
mai “ci yn hoff o chwyrnu ”’ yw ci chwyrnawt, a bod y dymer 
ddrwg a brofir gan y sWn hwnnw yn gyrru ei berchen i helynt 
a brwydrau mynych. 

‘* Gnawd rhian eu rhadau (rhoddion) yn wasgarog.”’ Rhoddir 
hyn o dan y penawd Rhiaint gan Dryfan, ond gwelir oddiwrth 
gasgliad Dr. Evans mai rhiau ywr darlleniad cywir yma 
hefyd. Arferol yw fod arglwyddi yn gwasgar eu rhoddion o 
gwmpas; o leiaf, dyna arfer arglwyddi Cymreig gynt. 

“Ni rygar trugar tra syberwyd (Ni orhoffir trugaredd dra 
mawreddog).”” Nid yw hyn ond Ilinell o ganu Cynddelw ji 
Dduw (Myf. Arch. 180). Syberwyd yw balchder, o’r Lladin 
superbitas, ac ystyr y ddihareb oll, “‘ Ni char y Duw trugarog 
ormod balchder,” aralleiriad o’r ymadrodd ysgrythyrol lle y 
dywedir fod Duw yn casau’r beilchion. 

“ Fflwring (blawd) i dlawd ei geiniog.”” Cymerth Tryfan 
flwring fel gair Saesneg yn tarddu o flour; ond mewn gwir- 
ionedd a sobrwydd, nid yw namyn y gair Saesneg florin, neu 
ddernyn deuswllt. Y mae ceiniog y tlawd mor werthfawr yn 
el olwg a dernyn deuswillt ir cyfoethog. Am y ffurf, cym- 
harer canu Dafydd ab Gwilym ir dail, sydd fel “ iawn fwnai,” 
neu arian Mai: 

Fflwringod brig ni’n digiai, 
Fflwr de lis, cyfoeth mis Mai. 

‘Nid ymgar y llateion (pechgyffeswyr).”’ Ni wn pa esgus 
ellid ei roi dros y cyfieithiad hwn. Llatai oedd yr enw a 
roddid ar negeseuwyr serch, gan y dygai, fel rheol, lad, neu 
rodd ir gariadferch. Os byddai dau neu dri o negeseuwyr 
serch yn ymweled a’r un rhiain deg dros eu hamryw 
gyfeillion, ac yn cyfarfod, onid rhesymol disgwyl iddynt 
chwyrnu a noethi cilddannedd ? 

** Gwae eiddil rhag cis (slap) baran (wynepryd).” Ystyr cis 
‘yn ddiau yw ergyd ysgafn, ond nid wynepryd yw baran, ond 
nerth neu ddigofaint gwyllt. Gwae i eiddil rhag dyrnod dyn 
cadarn, nerthol, serch na bai ond dyrnod chwareus. 

‘* Gwell un crywyn (croen) na dau fuddelw,” medd Tryfan a 
Bleddyn, gan ddiffodd y ddihareb. Buddelw yw post y 
rhwymir buwch wrtho mewn beudy. Crywyn sydd _ ffurf 
arall ar crau,a saif am feudy neu gwt 1 gadw gwartheg neu foch 
neu gynnyrch ffarm. Sonnir yn Arfon am grywyn o datws, etc. 
Yroedd amryw fuddelwydd mewn beudy, a rhwymid un fuwch 
wrth bob un. Gwell o lawer oedd un crywyn cyfan 1 gadw 
anifeiliaid yn ddiogel na dau bost o’r tu mewn. Dyry Silvan 
Evans ddiarhebion ereill a’r gair ynddynt, megis “ Bydawt 
gwaeth budelw no chrowyn,” h.y., gwaeth fydd bod yn rhwym 
wrth fuddelw neu bost na bod mewn beudy yn rhydd. Y mae 
graddau hyd yn oed mewn caethiwed, neu efallai, bydd mwy 
o draul ar y post nag ar y beudy. “Crywyn cyn moch, 
moch a ddamwain,” paratoi cwt ’r moch rhag ofn y ceir rhai 
rywdro. 

** Gnawd i lu ladd eu tachwedd (ychydig weddill).” Liinell 
o foliant Prydydd y Moch i Rys Gryg yw hon wedi ei newid 
ychydig. Gweler Myf. Arch. 207. ‘‘Gnawd y lu y lat eu 
tachwet.” Ystyr tachwedd yw “ l\laddfa,” yn ol fy marn i, 
Cymharer Myf. Arch., 294 :— 


A’i law pan fu draw edrywedd eurdorf 
Y gwnaeth llorf catgorf coetgwn dachwedd. 


Gwnaeth cynhaliwr milwyr dachwedd. a’i law. Felly yn 
Myf. Arch., 297 :— 
Llawch feirdd idr Eingl dachweddu. 

_ Rhoddai loches a charedigrwydd i feirdd, arglwydd a laddai 
Saeson. Felly ar dudalen 166 :— ~ 


Brad Bryneich branes ae canlyn, 
Braw dachwet gyminet gymyn. 


“Lloegr dachwedd,”’ neu lofruddio Saeson oedd néd angen 
tywysog iawn. ‘“‘Galon dachwedd’”’ neu farwolaeth i'w 
elynion oedd Lywelyn fab Gruffudd, etc., etc. Mis Tachwedd 
oedd y mis y lleddid yr anifeiliaid at y gaeaf, pan nad oedd 
ymborth i gadw ond cyfran o’r da yn fyw hyd y gwanwyn. 
Felly yn y disgrifiad uchod o lu Rhys Gryg. Arferol oedd 
iddynt ladd lladdfa pan elid i frwydr. 

‘“‘Gnawd (c)osp er nas gwahodder.” Pam yre? Hysbys i 
bawb fod osb yn air Cymraeg ers canrifoedd, wedi ei fenthyca 
o’r Lladin hospes, ymwelydd; a gwyddis hefyd am arferiad 
dynion 1 ymweled 4’i gilydd heb eu gwahodd, ac weithiau heb 
groeso. 

“Ystig (erys) diog yn nhy ei gymydog.” Nid oes a wnelo 
ystig a thrigo, ond ei ystyr yw “ persistent.”” Bydd gan y diog 
ddigon o amser i eistedd yn hir ar aelwyd ei gymydog, ac yn 
aml rhaid iddo alw yno i gyflenwi ei eisiau ei hun. 

“Pan gysgo pawb ar gylched (gwarchglawdd).” Nid ar 
ddim mor galed a chlawdd y cwsg pawh, o drugaredd. Cylched 
yw “‘llen gwely,” o’r Lladin culcita. 

“Llawen meicheit (moch) pan y bo gwynt.” Nid y moch 
yw'r meichiaid, ond gwylwyr y moch. Gweler hanes y genfaint 
a foddwyd ym Mor Galilea. Boddwyd y moch, ond ffoi a 
wnaeth y meichiaid. Pan ddaw’r gwynt i ysgwyd y deri, dis- 
gynna cawodydd o fés er llondid i’r moch a’r meichaid. 

** Ni bydd dy-un dau Gymro,”’ medd dihareb wir; a da ei 
bod yn wir, neu diflas o le fuasai Cymru. Prin y gallaf gyd- 
synio 4 Thryfan ar amryw esboniadau ereill, ond nid oes ofod i 
fanylu yn helaethach. Y mae degau o’r diarhebion tuhwnt 
im gallu i i’w hegluro oherwydd anhawster eu brawddegiad a 
dieithred eu geiriau; ond gyda phob gwyleidd-dra cynhygiaf 
yr esboniadau uchod, a chan croeso ir neb a’m cywiro. 


Coleg y Gogledd. IFOR WILLIAMS. 

STEPHEN HUGHES 


eRELIn dywedyd yn ddibetrus fod Stephen Hughes yn un o 

gymwynaswyr pennaf Cymru cyfnod yr Adferiad. Er fod 
Charles Edwards yn fwy o ysgolor a llenor na’r un 0’i gyfoedion 
yng Nghymru, yr oedd Stephen Hughes yn fwy o drefnydd ac 
yn rhagori ar ei gyfoedion yng nghyffredinolrwydd ei ymdrech- 
ion dyngarol. Ymdrechai efengyleiddio, addysgu, a rhoddi 
lenyddiaeth i'w genedl. Prin y gellir mesur ei lafur dros ei 
genedl yn y cysylitiadau hyn; y mae hanes y cyfnod mor 
dywyll i ni yn bresennol. 

Ganwyd Stephen Hughes yn nhref Caerfyrddin yn y flwyddyn 
1622; yr oedd ei dad a’i fam o deuluoedd parchus a dylan- 
wadol yn y dref yn yr unfed a’r eilfed ganrif ar bymtheg. 
Enw ei dad oedd John ap Hugh ap William ap Risiart. Yn-y 
cyfnod hwn rhoddwyd heibio yr “ ap,” a daeth John ap Hugh 
yn John Hughes. Yng Nghofnodion Caerfyrddin, dywedir 
mai “‘sidanydd”’ oedd John Hughes. Bu yn Henadur y 
fwrdeisdref am flynyddoedd, ac yn faer ddwywaith, yn 1650 a 
1660—y flwyddyn y bu farw. Enw mam Stephen oedd 
Elizabeth, merch Dafydd Bevan, tanner o’r dref. Bu yntau 
yn Henadur am flynyddoedd, ac yn faer yn 1634 a 1642. 
Ganwyd i John ac Elizabeth Hughes o leiaf ddau o feibion. 
Enw yr hynaf oedd John; bu yntau yn faer y dref yn 1659 ; 
cofnodir ef fel John Hughes, “junior.” Yr oedd yn fyw yn 
1685. Stephen Hughes oedd yr ail fab. Nid yw’r achrestr 
yn cofnodi namyn y ddau hyn. 

Fel y crybwyllwyd, ganwyd Stephen yn y flwyddyn 1622. 
Cesglir hyn oddiwrth y ffaith ei fod yn marw yn 1688 yn 66 
oed. Ni wyddys dim eto am gyfnod bore oes y dyngarwr. 
Cafodd addysg dda yn rhywle. Y mae’n bur debyg mai yng 
Nghaerfyrddin y bu yn yr ysgol. Yr oedd yn y dref fanteision 
rhagorol yn y cyfnod hwn. Methais a chael ei enw yng Nghof- 
nodion Rhydychen na Chaergrawnt, ond gallai ei fod wedi 

treulio cyfnod yn Rhydychen, fel Vavasor Powel. Modd 
bynnag, yr oedd yn Wr dysgedig. YY mae’n bur debyg ei fod 
wedi ei baratoi ir weinidogaeth. Methais i a darganfod ei 
ordeiniad yng Nghofnodion Esgobaeth Tyddewi ; efallai y try 
y rhainifyny ryw dro. Y mae’n bur debyg ei fod yn glerigwr 
ordeiniedig. Y mae’r dybiaeth ei fod wedi cael bywoliaeth | 
Meidrym yn 1645 yn anghywir, fel y dengys cofnodiad ei sef- 
ydliad yno yn 1655. Nid yw’n debyg ei fod ym Merthyr cyn 
1653, oherwydd yn y flwyddyn honno y difuddiwyd William 
James o fywoliaeth Merthyr. Bu Stephen Hughes yn gweini- 
dogaethu ym Merthyr, fel y prawf ei Gyngor i'r Llyfr o flaen 
Cannwyli y Cymry :— 


Gwna’r un neges dros d’ail Feistyr 
Ym mhilwyf Meidrym ac ym Merthyr. 


. Y mae gennyf hefyd gopi 071 gymeradwyaeth i John Rice 1 
fywoliaeth Henllan Amgoed. Enwir ef yn yr ysgrif honno fel 
“Stephen Hughes Merthir.” Y dyddiad sydd wrthi yw 
Hydref 27, 1655. Yr oedd hyn ychydig ddyddiau cyn iddo 
gael ei sefydlu ym Meidrym; y casgliad yw fod Stephen wedi 
bod yn gweinidogaethu am dymor ym Merthyr rhwng 1653 a 
1657 dan y Dirprwywyr. Penodwyd James Davies i Ferthyr, 
Rhagfyr 18, 1657. Ymddengys 1 mi mai tua’r flwyddyn 1654 
y daeth Stephen Hughes i gysylltiad a’r Dirprwywyr, yn swydd- 
ogol, am y tro cyntaf. Bu “ Deddf Taeniad yr Efengyl yng 
Nghymru’”’ mewn grym o 1650 hyd 1653. Nid yw enw 
Stephen o gwbl ymhlith y rhai a gawsant daliadau dan y 
ddeddf honno. Cadarnha hyn y dybiaeth mai tua 1654 y 
daeth Stepheni’r amlwg fel pregethwr a gweinidog Piwritanaidd. 
Dywedir gan Wilym Lleyn iddo gyhoeddi rhan gyntaf Cannwyll 
y Cymry yn 1646. Nid oes gopi wedi ei ddiogelu..o’r rhan 
honno, ond ail gyhoeddwyd hi yn 1672. Tueddir fi i ameu 
1646 fel dyddiad cyhoeddiad y rhan gyntaf o waith y Ficer. 
Ymddengys 1656 yn fwy tebyg i mi o fod yn gywir a chyson 4 
ffeithiau ereill a wyddys am Stephen. Modd bynnag, yr 
ydym yn sicr iddo gael bywoliaeth Meidrym gan ei noddwr, 

David Morgan, Ysw., ar Awst y 30, 1654. Gelwir Stephen 
yn “Clerke” yn yr Institution. Cafodd drwydded gan y “ Prof- 
wyr”’ Hydref 26, 1655, a chyflwynodd hi i’r awdurdodau yn 
Llundain Hydref 27, 1655. Ar yr 20-0 Ragfyr, 1655, codwyd 
£52 10s. y flwyddyn ar ei gyflog. Y mae’n eglur oddiwrth 
gofnodion gweithrediadau y Dirprwywyr fod Stephen Hughes 
wedi dyfod yn awdurdod o ddylanwad ar unwaith yn sir 
Gaerfyrddin, oherwydd fel y dangoswyd yr oedd yn arwyddo 
certificates fel un o’r profwyr dros y Sir, er nad yw ei enw yn 
ordinance 1654. Cymeradwyai wyr teilwng i fywoliaethau 
hefyd. Mae ei enw fel profwr ar certificate William Jones, 
Cilmaenllwyd, Chwefror 25, 1655. Ceir ei enw ar nifer o rai 
tebyg i hon. Trwy ddeiseb Stephen y cafodd David Jones 
fywoliaeth a degymau Llandissilio, Mawrth 10, 1657. Gwelir 
oddiwrth y ffeithiau hyn fod Stephen yn gydweithiwr egniol 
lawn 4’r Dirprwywyr yn yr ymdrech i ad-drefnu gweinidogaeth 
yr Efengyl yn ei sir gynefin. Yr oedd ei dad hefyd yn egniol 
dros y gwaith. Ceir ei enw yntau yn cymeradwyo dynion i 
fywoliaethau. Gwelir ei enw fel John Hughes, senr., ar amryw 
ohonynt. 

Ymddengys i mi mai yn y blynyddoedd hyn y dechreuodd 
Stephen Hughes ar brif waith ei fywyd Ilenyddol, ac ar ei 
wasanaeth pennaf i iaith a llenyddiaeth Cymru, sef casglu, a 
golygu trwy’r wasg, a chyhoeddi “‘Cannwyll y Cymry.” Mae’r 
hanes yn rhamant, a’r gwaith yn golofn goffadwriaeth anfarwol 
iddo yng Nghroniclau ein hiaith a’n Ilenyddiaeth. Cy- 
hoeddodd Stephen Hughes yr “‘ Ail Ran” o’r “‘Gannwyll” yn 
1659; dyddir y Rhagymadrodd i’r gwaith yn “ Llunden y 
pedwerydd dydd o fis Mawrth, 1657.” Argraffwyd hi gan 
T. Webster, tan arwydd y Tri Bibl yn St. Paul, Llundain. 
Ef oedd argraffydd Piwritaniaid Cymru. Argraffwyd y rhifyn 
hwn gydag egluriadau o eiriau y Ficer ar ymyl y dail i bobl y 
Gogledd, o waith Henry Maurice, oedd ar y pryd yn gurad 
Llannor a Dineio, sir Gaernarfon, dan y Dirprwywyr. Daeth ynn 
arfer gyffredin gan Stephen Hughes a’i gydweithwyr i roddi 
geitia ar ddiwedd y llyfrau a eynpenar nt Os byddai’r awdur 


o’r Gogledd, rhoddai Stephen eirfa i’r Deheuwyr, gwnaeth agi 
Oyf. 11. Rhif 3. 

4 llyfrau Charles Edwards, William, a Richard Jones. Henry 
Maurice ddewiswyd i eglurhau’r Ficer i’r Gogleddwyr. Mae 
hanes Stephen Hughes am y blynyddoedd 1660—1669 yn 
guddiedig. Mae’n bur sicr iddo ymguddio yn nhymor yr 
ystorm o 1662 hyd 1665. Ni welais unrhyw gofnodion yn profi 
ei fod wedi dioddef carchar. Yr oedd ei deulu yn ddigon dy- 
lanwadol yn y sir a’r fwrdeisdref i'w ddiogelu rhag llawer o 
erlid. Y tebygolrwydd yw ei fod wedi parhau 1 efengylu yn 
dawel a chyfrinachol yn siroedd Caerfyrddin a Morgannwg. 
Nid yw ei enw yn adroddiad Esgob Tyddewi i Archesgob 
Caergaint yn 1665; enwir Daniel Higgs, John Griffith o Wyr, 
ac Adam Hawkins o sir Benfro fel Anghydffurfwyr o’r parthau 
hyn. Y tebygolrwydd ydyw i Stephen Hughes gael ei ddifuddio 
yn syml yn 1660 trwy atal ei dal. Daeth yn arfer gyffredin, 
ac yn angenrheidrwydd mewn ffordd, ar y gweinidogion a | 
wasanaethent mewn plwyfi, isymud ohonynt ar ddychweliad yr 
hen offeiriaid, neu ar benodiad rhai newydd. Y mae’n bur 
debyg felly i Stephen Hughes adael Meidrym tua 1660 am 
Abertawe. Priododd 4 merch o Abertawe, mewn amgylch- 
iadau bydol pur dda, yn yr adeg hon. Mae’n ymddangos i mi 
nad oedd wedi priodi cyn y flwyddyn 1664. Enw ei wraig 
oedd Catherine. Ganwyd iddynt o leiaf ddau o blant; enwir 
Jane fel ei unig ferch yn ei ewyllys, a Stephen fel ei fab, ond ni 
ddywedir ynddi mai ei unig fab oedd. Nid oedd Stephen y 
mab yn un ar hugain oed ar Ebrill 18, 1688, ac nid oedd 
Jane yn dair ar hugain oed ar y dyddiad hwnnw, oblegid rhydd 
gymunroddion iddynt pan gyrhaeddent un-ar-hugain a thair- 
ar-hugain oed. Ni wn ddim o hanes Stephen y mab, ond 
gwn i Jane briodi’r Parch. David Thomas, gweinidog gyda’r 
Ymneilltuwyr yn Llansawel. Lleddfodd yr erledigaeth yn 
raddol a chynhyddol o 1665 hyd 1672, pryd y cafwyd goddefiad 
gan Siarl. Y mae profion fod Stephen Hughes yn efengylu yn 
ffyddlon yng NgWyr a sir Gaerfyrddin y tymor hwn. 

Yng nghyfnod olaf ei fywyd, 0 1670 hyd 1688, blwyddyn ei 
farwolaeth, y mae gennyf ddigon o gofnodion i ymlwybro 
wrthynt. Cafodd drwydded i argraffu’r “ Drydedd Ran” o 
‘“Gannwyll y Cymry,” a chyhoeddwyd hi yn 1670. Oherwydd 

ofnau’r Eglwyswyr rhag dichellion y Babaeth, dangosent 
awydd fwy-fwy am gyd-ddealltwriaeth a’r Anghydffurfwyr, a 
thyfai ysbryd goddefiad yn y wlad. Sicr yw fod Stephen 
Hughes wedi cymryd pob mantais ar y cyfleusterau hyn i ad- 
drefnu rhengoedd drylliedig ei bobl yn y wlad fel y dengys y 
cyfeiriadau ato yn y cofnodion sydd ar gael heddyw. 

Yn 1672, cyhoeddodd Siarl ei oddefiad ’r Anghydffurfwyr. 
Blwyddyn nodedig oedd 1672 yn hanes Stephen Hughes, ac 
yn hanes Cymru. Yr oedd y wlad yn addfed ac yn awyddus 
am ddiwygiadau ; yr oedd wedi blino ar ddial ac ar erledigaeth 
sectyddol; ac yr oedd gwyr teilwng yn barod gan Ragluniaeth 
1 gyflawni’r gwaith angenrheidiol. Yn y flwyddyn hon y 
dechreuodd Thomas Gouge lafurio yng Nghymru, ac y gosododd 
ilawr seiliau y mudiad mawr efengylaidd, addysgol, a llenyddol 
sydd yn gyplysedig 471 enw clodwiw ef, yn bennaf, yng nghron- 
iclau’r cyfnod hwn. Mae un ffaith yn amlwg iawn yn y 
croniclau hyn. Yr oedd Stephen Hughes yn brysur yn trefnu 
cymwynasau 1 Gymru cyn i Thomas Gouge feddwl am ei gen- 
hadaeth Gymreig. Penderfyniad sydyn a ddaeth a Gouge 1 
Gymru, ac yn 1672 y gwnaed y symudiad ganddo. Treuliodd 
Stephen Hughes lawer o’r flwyddyn 1671 a 1672 yn Llundain 
yn paratoi llenyddiaeth at anghenion y wlad. Yr oedd yno 
pan gyhoeddwyd y “ goddefiad ’”’ gan y brenin. Ar y 30 0 
Ebrill, gwnaeth gais trwy Daniel Higgs am drwydded i gadw 
gwasanaeth crefyddol yn ei dy ei hun yn Abertawe. Ac ar yr 
un dyddiad, gwnaeth Stephen gais ei hun am drwydded 1 
bregethu yn nhy Evan Morris, Llanstephan, ac yn nhy’r weddw 
- Jenkins, ym Mhencader. Ef gafodd drwydded i Samuel Jones 
Llangynwyd, a Rees Powell; ac y mae Receipts yn ei lawysgrif 
fras am drwyddedau i’w gyfeillion, James Davies, Aberteifi, a 
Jenkin Jones, Cilgerran, wedi eu dyddio Mai 20, 1672, ac i 
Peregrin Phillips a Richard Maylors, Hwlffordd, yn annyddiedig 
Ei neges fawr yn Llundain yn 1672 oedd golygu trwy’r wasg y 
llyfrau canlynol :— 

(4) Y Testament Newydd; Y Psalmau (Cyfieithiad cy- 
firedin) ; a Psalmau Can Edmwnd Prys: mae’r tri llyfr wedi 
eu hargraffu ar wahan, ond wedi eu rhwymo’n un llyfr. Prin 

iawn y gellir dychmygu’r draul a’r drafferth oedd argraffu a 
chyhoeddi llyfr Cymraeg yn Llundain yn y cyfnod hwn, 
Cymerai tua thri mis i baratoi’r papur, ac weithiau fwy ; misoedd 
lawer i gysodi, a chywiro’r wasg. Cysodid y gwaith gan 
Saeson, a mawr oedd helyntion y golygydd, fel y dengys 
Stephen Hughes yn ei ragymadroddion a’i atodiadau i’w 
amrywiol lyfrau. Gwaith mawr oedd casglu’r arian 1 ddwyn 
y draul. Printiwyd ‘“‘ Testament a Psalmau 1672” ar “ gost 
amryw wyr boneddigion, Gweinidogion, Cyffredinwyr, a rhai 
marsiandwyr o Gymru, a rhai o Lunden.” 

(2) “‘ Gwaith Mr. Rees Prichard, gynt Ficer Llanddyfri yn 
Sir Gaerfyrddin ; a brintiwyd o’r blaen mewn tri llyfr wedi 
cysylltu oll a chwbl (er nid yn yr un drefn a chynt), ynghyd a 
Phedwaredd Ran y nawr gynta yn brintiedig.” Dyma ym- 
drech gynta’r golygydd i gasglu a threfnu’r Gannwyll yn un 
gyfrol, a’i dwyn trwy’r wasg yn ddiwall. Dygwyd y gyfrol 
hon allan ar draul llyfrwerthwyr Cymru: “ Mr. Goff, Caer- 
fyrddin; Mr. Vertey, Abergafenni; Matthew Jones, Aber- 
tawe; a Mr. Hughes, Wrecsam; a nifer o wyr Llundain a 
fasnachent yn ffeirian Cymru.” Mae’n amlwg fod Stephen 
Hughes wedi cael trafferth fawr yn 1671 i berswadio’r Llyfr- 
werthwyr i osod eu harian yn y gwaith ; a helynt mwy i gywiro 
gwallau cysodwyr Darby’r Argraffydd. 

(3) Cyfrol gyfansawdd oedd y trydydd gwaith a olygwyd ac 
a gyhoeddwyd ganddo yn 1672, ar draul yr un gwyr a gyhoedd- 
asant y “‘ Testament Newydd a’r Psalmau.”’ Gwneir y gyfrol 
i fyny o’r llyfrynnau canlynol :— 

(i.) “Catechism Mr. Perkins a osodwyd allan yn Gymraeg 
ys mwy na thriugain mlynedd a deg, gan Mr. Robert Holland, 
gweinidog Llanddyferwr [Llanddowror yn sir Gaerfyrddin], ac 
ar ol hynny gan Mr. E. Ivan Roberts, gweinidog Llanbadarn 
Fawr yn Sir Aberteifi: Ac yn awr y drydedd waith wedi ei 
wneuthur yn fwy eglur i’r cyffredin bobl gan ewyllysiwr da i 
Gymru.” Stephen Hughes ei hun oedd yr ewyllysiwr da, 
wrth gwrs. 

(ii.) “Sail y Grefydd Gristnogol,” traethodyn a argraffwyd 
liaws o weithiau cyn ac ar ol hyn. 

(iii.) ““Amryw Reolau Duwiol i bob Christion i’w harfer.” 

(iv.) “* Rhodfa feunyddiol y Christion, neu addysg fuddiol,”’ 
cyfieithiad Richard Jones, Dinbych, 0 Christian’s Daily Walk 
Henry Casland. 

(v.) “ Amdo neu Amwisc i Babyddiaeth,” cyfieithiad Richard 
Jones eto 0 Winding Sheet Richard Baxter. 

Heblaw y llyfrau hyn oll, cymerodd ran flaenllaw yng 
nghyhoeddiad “ Holl Ddyledswydd Dyn” yn 1672; ac yn 
ledaeniad ‘‘ Hanes y Ffydd Ddiffuant ” a “‘ Dadseiniad Meibion 
y Daran” a gyhoeddasid gan Charles Edwards yn 1671. 
Ymhellach, gwelir oddiwrth ei ragymadrodd i waith Rees 
Prichard, 1671—2, fod ei fryd yn angerddol ar gael argraffiad 
cyflawn o’r Beibl Cymraeg. Apeliai’n daer at Esgobion Cymru, 
trwy rai o’i ffrindiau eglwysig, am iddynt osod y mater ar 
droed rhag llaw. Y ffaith bwysig i sylwi arni ynglyn a’r 
holl lafur yn 1670 0 1671 ydyw fod Stephen Hughes ar waith 
yn brysur cyn 1 Thomas Gouge benderfynu ar Gymru fel maes 
ei genhadaeth. Problem ddiddorol ydyw cyfarfyddiad cyntaf 
Stephen Hughes a’r enwog Thomas Gouge. A gyfarfu’r ddau 
yn Llundain yn ystod ymweliadau Stephen a’r ddinas yn 1670 
a 1671? Mae gennym brawf sicr fod Stephen Hughes yn 
gwybod am gynllun Thomas Gouge i efengyleiddio Cymru yng 
ngwanwyn 1671—2, oblegid yn ei “‘ Lythyr ar rai gweinidogion 
cyfrifol yng Nghymru,”’ dyddiedig o “‘ Fartholomew’s Close,”’ 
yn Llundain, yr 20fed o fis Mawrth, 1671, dywed :— 


Ni ddichon y cyfryw wneuthur defnydd yn y byd ov bibl 
Saesneg, na miloedd ychwaith o Benteuluoedd yng Hymru 
oherwydd fod y iaith yn ddieithr iddynt. Ac pyt fae dros lawer 
oes dri chant ar ddeg o Saeson dyscedig, cydwybodol, ar unwaith 
yn cadw ysgolion yn nhair Shir ar ddeg Cymru, 1 ddysgu saesneg 
in cydwladwyr : er hynny ni byddei bossibl 2 gyffredin bobl ein 
Gwlad golli iaith eu mammau y pum can mlynedd a ganlynant, os 
parhaiff y byd cyhyd a hynny. Canys nid oes ond rhai o’r 
cyffredinwyr yn abl cadw eu plant mewn ysgol. A’rsawl o 
ellir eu cadw yno wedi dysgu Saesneg yn yr ysgol, rhaid iddynt 
ddywedud Cymraeg gartref, ac onid e nis deallir mohonynt, 
ac pan tyfont i fynu i fod yn Benteuluoedd eu hunain, fe wyddys 
mae cymraeg a orfydd arnynt ei ddywedyd ym-mysc eu tylwyth, 
ac yn gyffredinol yn y ffeirie a’r marchnadoedd: A pha fodd 

erbyn hyn y collir y iaith gymraeg ? Ac etto dyma’r fath beth 
y mae rhai yn et phansio ; ac er hynny yn barnu, nad da printio 
math yn y byd o lyfrau cymraeg i gynnal y iatth + fynu ond et fod 
yn weddus vr bobl golli et iaith, a dysgu saesneg. Digon da. 
Ond cofied y cyfryw, mai Haws dywedyd mynydd na myned trosto. 


Syniad gwreiddiol Thomas Gouge a’i gyfeillion ydoedd dysgu 
yr iaith Saesneg i blant Cymru. Hynny yw, mudiad i Seisnig- 
eiddio Cymru ydoedd. I Stephen Hughes a Charles Edwards y 
mai inni ddiolch am droi’r mudiad yn Gymraeg. ‘Trwyddynt 
hwy, a synnwyr cyffredin cryf ac ymarferol Gouge, y chwil- 
drowyd y cynllun yn ei brif amcan, ac y’i gwnaethpwyd yn un 
o’r mudiadau mwyaf Cymraeg a fu erioed yng Nghymru. 

Pan ddaeth Thomas Gouge ar ei genhadaeth ardderchog 1 
Gymru a chyfarfod 4 Stephen Hughes, Charles Edwards, 
William Jones a Richard Jones, gwelodd ynddynt gymwysterau 
neilltuol i’w hyfforddi a’i gynorthwyo ef yn ei waith mawr ; 
ac yn ddiameu, ar dderbyniad eu cyngor 1 wneuthur ei gen- 
hadaeth yn Gymraeg, cafodd eu cydweithrediad calonnog. Yr 
oedd Gouge yn gyfoethog ac yn ddylanwadol iawn yng nghylch- 
oedd dyngarol y Deyrnas. Yr oedd Stephen Hughes hefyd 
mewn amgylchiadau bydol pur dda, ac o ddylanwad mawr yn y 
wlad. Felly unasant yn y gwaith mawr. O 1672 hyd ei 
farwolaeth yn 1688, y mae gweithrediadau Stephen Hughes 
gan mwyaf ynglyn 4 mudiad Thomas Gouge. Gofalai Gouge 
am yr ysgolion, ac am gefnogaeth ariannol y mudiad. Cynorth- 
wyal Stephen Hughes yn fawr yn y canghennau hyn, ond ei 
brif waith ef a Charles Edwards oedd paratoi Ilyfrau drwy’r 
wasg ar gyfer anghenion y gwaith, ac efengylai Stephen yn y 
gorllewin hefyd. Y gwaith cyntaf a ddaeth o’r wasg dan 
nawdd Gouge a Hughes oedd ‘‘ Holl Ddyledswydd Dyn,” a 
‘“ Duwiolder Neilltuol.”” Cyhoeddwyd y ddau yn un gyfrol 
yn 1672, a gwerthid hi am dri a chwech. Prynodd Gouge 
2,000 o gopiau i’w rhannu yn rhad yng Nghymru. Y mae 
Stephen Hughes yn cymell y gyfrol i sylw ar ddiwedd “‘ Salmau 
Can Edmwnd Prys” 1672. Mor fuan ag y daeth Gouge a 
Stephen Hughes i gyd-ddealltwriaeth, ymosododd Stephen ar 
y gorchwyl o baratoi argraffiad newydd o’r holl Feibl. Gwnaeth 

apél daer at Esgobion Cymru yn ei “‘ Lythyr at rai Gweinidogion 
cyfrifol yng Nghymru,” i orchymyn y gwaith hwn yn ei flaen 
er lles i’w cenedl, heb feddwl, ar y pryd, mae’n ddiameu, mai 
ef ei hun fyddai raid gyflawni’r gwaith. Modd bynnag, aeth 
ati o ddifrif yn niwedd 1672 i baratoi argraffiad perffaith o’r 
Ysgrythyrau i’w genedl, a bu wrthi am bum mlynedd cyn ei 
ddwyniben. Y mae geiriau Thomas Charles y Bala yn weddus 
yma ar deilyngdod “llafurus boen ’”’ Stephen Hughes ar Feibl 
1677—8. Printiwyd 8,000 o’r argraffiad hwn. 

‘“ Diwygiwr yr argraffwasg, yn argraffiad Mr. Gouge o’r 
Beibl, oedd Mr. Stephen Hughes, gWr diwyd a llafurus a drowyd 
allan o’r Eglwys ym Meidrym yn swydd Gaerfyrddin am 
anghydffurfiaeth. Y mae gofal a diwydrwydd Mr. Stephen 
Hughes yn ganmoladwy iawn yn diwygio y Bibl Cymraeg o 
lawer o wallau oedd yn y tri argraffiad blaenorol o’r cyfieithiad 
presennol; ac y mae, er nad heb rai gwallau, eto mor ddiwall 
ag un argraffiad a ymddanghosodd gwedi hynny, os nad yn 
fwy. Y mae yr orgraff a’r ataliadau mor addas, os nad yn 
fwy, nag un argraffiad o’r Beiblau Cymraeg.”’ 

Nid yn unig yr oedd y gwaith yn fawr a gofalus, ond yr 
oedd yn gofyn ysgolheigdod; a dengys Stephen Hughes ei 
fod, fel y dywed Charles am dano, “yn Gymro tra hyddysg 
yn ei iaith gynhwynol.”” Heblaw golygu’r gwaith, gwnaeth 
Stephen Hughes ei ran i gasglu’r £2,000 oedd yn angen- 
rheidiol i'w ddwyn trwy’r wasg; ac yn y cyfamser, yn y 
flwyddyn 1675, ysgrifennodd Hirfa i gyfieithiad Richard Jones, 
Dinbych, o ‘“‘ Hyfforddiadau Cristianogol’”? Thomas Gouge ; 
ac un arall i’r ‘‘ Ymarfer o Dduwioldeb,” cyfieithiad 0 Practice 
of Piety yr Esgob Bayly; dau lyfr a olygwyd trwy’r wasg 
gan Charles Edwards, yn 1675, ar gost Thomas Gouge. Ac yn 
1677, y flwyddyn y cyhoeddodd y “Testament Newydd,” 
cyhoeddodd ddau o lyfrau cyfansawdd: (1) “Trysor rr 
Cymru,” yn cynnwys (a) “Pregeth Arthur Dent” ; () “ Drych 
i dri math o Bobl,”’ 0 waith Oliver Thomas ; (c) “ Bellach neu 
byth,” cyfieithiad Richard Jones Dinbych o Now or Never 
Richard Baxter. (2) ‘‘Cyfarwydd-deb ir Anghyfarwydd,” yn 
cynnwys (a) “Galwad i’r Annychweledig,” cyfieithiad campus 

Richard Jones o Call to the Unconverted Richard Baxter ; 
(b) “‘Carwr y Cymru”; (c) “ Agoriad byr 1 Weddi’r Arglwydd,” 
cyfieithiad Robert Holland o waith Perkins ; a (d) “ Cannwyll 
Crist ”’ Vavasor Powell. Ymhob un o lyfrau Stephen Hughes 
ceir yr Egwyddor Gymraeg, dalen a’r A B C arni. Torrid 
ymaith y ddalen hon, a gludid hi ar astell deneu—dyna 
‘““Lyfr Corn” yr hen bobl. Credai Stephen lawer yn y 
‘“Llyfr Corn,’’ a chymhellai braidd ymhob lIlyfr rr bobl 
ddysgu darllen. 

Yn y flwyddyn 1679, ysgrifennodd ‘ Eirfa i bob] deheudir 
Cymru yn egluro geiriau annealladwy ” “‘ Gwyddorion y 
Grefydd Gristnogol,” cyfieithiad Charles Edwards o Principles 
of the Christian Religion Thomas Gouge. 

Bu wrthi yn brysur yn y ddwy flynedd nesaf yn paratoi 
argraffiad cyflawn o waith yr ‘“‘ Hen Ficer,”’ a chyhoeddodd ef 
yn 1681 dan ei enw adnabyddus “‘Cannwyll y Cymry.” 
Ynglyn 4 hwn ceir cyfieithiad gan Stephen Hughes o waith 
Francis Perraud dan yr enw “ Adroddiad Cywir o’r pethau 
pennaf a wnaeth yspryd aflan ym Mascon yn Burgundy,” a 
“Dau Gymro yn Taring,” llyfryn yn erbyn dewiniaeth. Yn 
1682, ysgrifennodd Eirfa i “‘ Lwybr Hyffordd ”’ Robert Llwyd 
o’r Waun; ac yn 1687—8 cyfieithodd ef a thri ereill “ Taith 
neu Siwrnai Pererin,” gwaith anfarwol John Bunyan ; gwnaeth- 
pwyd cryn lawer o’r gwaith hwn yn Llundain tra bu ef yn tario 
yno yngl¥yn 4 rhyw orchwylion yn perthyn i argraffiad newydd 
o’r Beibl. Gwnaeth Stephen Hughes gryn dipyn 0 newid yma 
ac acw ar waith Bunyan—‘“‘ er mwyn ei wneud yn ddealladwy 
vr Cymry,”’ ac ychwanegodd sheet at y “ Llyfr ynghylch 
mynediad y pererin tua mynydd Sinai, ynghyd 4 llawer o 
egluriadau ereill fel a gellit ei ddeall yn well,” meddai wrth y 
darllenydd. Bwriadai ddwyn argraffiad o’r Beibl allan heb y 
Llyfr Gweddi a’r Gwasanaeth, etc., er mwyn “‘ printio lawer- 
oedd ohonynt”’; argraffwyd a chyhoeddwyd hwn yn 1689— 
1690 dan olygiad ei gyfaill a’i gydweithiwr Dafydd Jones, gynt 
o Landysilio ; ac yr oedd yn ei fryd i ddwyn allan “ Gannwyll 
y Cymry” heb y traethodau a osodwyd yn yr argraffiadau 
blaenorol. Paratédd hefyd argraffiad o “‘ Lyfr y Tri Aderyn,”’ 


STEPHEN HUGHES | 185 


ond methodd a’i orffen tra yn Llundain, felly anfonwyd allan 
ddarn ohono wedi ei wnio gyda “‘ Sail y Grefydd Gristnogol.”’ 
Aeth adref 0 Lundain yng ngwanwyn 1687—8 a chymerwyd ef 
yn glaf yng nghanol llawer o anturiaethau newydd i lesoli ei 
genedl. Yr unig beth a wyddom ymhellach amdano yw ei fod 
wedi gwneuthur ei ewyllys ar Ebrill 18, 1688, ac fod yr ewyllys 
wedi ei phrofi ar yr 16eg o Orffennaf, 1688, ac fod y Cymro 
gwladgar a thwymgalon wedi huno rhwng y dyddiadau hyn, 
a’i fod wedi ei gladdu ym mynwent Sant Ioan, Abertawe. 
Ni wnaeth neb erioed fwy dros Gymru mewn amser mor fyr, 
ac anhawsterau mor fawr. Mae’n amheus gennyf a wnaeth neb 
gymaint o wasanaeth mewn unrhyw gyfnod i achub a diogelu’r 
iaith, a llenyddiaeth Gymraeg i oesoedd dyfodol. Yn ystod yr 
ymdrech biwritanaidd o 1640 hyd 1660, daeth gorlif Saesneg 
dros Gymru. Coleddai blaenoriaid y Piwritaniaid yr iaith 
Saesneg. Mae’r holl gofnodion wedi eu hysgrifennu yn yr 
iaith honno. Ond trodd Stephen Hughes at werin Cymru. 
Ysgrifennodd, fel yr “‘ Hen Ficer ” 071 flaen, ’r Werin Gymraeg, 
torrodd yn lIlwyr a’r hen Gymraeg clasurol, am ei fod yn 
ddieithr i’r werin, ac ysgrifennodd nifer mawr o Eirfaoedd yn 
llafar y wlad, a thrwy ledaeniad miloedd lawer o lyfrau ynglyn 
ag ysgolion Thomas Gouge, a’r Beiblau a rennid drwyddynt yn 
rhad, nid yn unig fe achubwyd yr iaith, ond gosododd y mudiad 
Nenyddol, yr oedd ef yn un 0’i flaenoriaid, i lawr seiliau Cymraeg 
diweddar fel offeryn llenyddol. Nid wyf wedi crybwyll nemor 
ddim am Stephen Hughes fel sefydlydd achosion Ymneilltuol, 
etc., am fy mod am gadw at ffeithiau profedig trwy gofnodion 
sydd yn fy meddiant am dano. Diau fod Stephen Hughes wedi 
gwneuthur llawer yn y cyfeiriad hwnnw, ond carwn argraffu 
yn ddwys ar feddwl ein haneswyr eglwysig 0 bob enwad, yr 
angen mawr am adchwilio holl seiliau hanesiaeth Ymneilltuaeth 
ac Anghydffurfiaeth y cyfnod hwn, oherwydd yn ddiau y mae 

llawer iawn o’n hanesion yn sylfaenedig ar draddodiadau ac 
nid ar ffeithiau. Am hynny yr wyf yn gadael y Cofnodion 
sydd yn hen eglwysi Annibynnol Sir Gaerfyrddin 1 ddwylo 
ereill i’w chwilio cyn damcanu dim ar y mater. 

Bangor. T. SHANKLAND. 

WEINDIO’R CLOC 


66 RWAN, John, am weindio’r cloc,” ebe Mali Jones yn 

foddhaus wrth weld yr adeg wedi dyfod. Yr oedd hi 
newydd orffen tynnu llwch oddiar y dodrefn a’r lluniau am y 
bumed waith y diwrnod hwnnw, ac wedi penderfynu unwaith 
yn rhagor mai ofer ceisio dadrys problem llun y capel bach. 
Diweddai Mali ei thynnu Ilwch, fel y gwna’r Cymro ei bopeth, 
wrth y capel bach, ac ochneidiai gan mor dywyll a dyrys y 
broblem, ac nid oedd gan John ei hun oleuni i’w roi arni. 
Llun capel bach Cymreig gwledig a sym] ydoedd, a rhyw hanner 
dwsin o bererinion yn tynnu tuag ato, ac odditano yr enw 
cartrefol “‘ BETHEL,” a’r hyn a flinai Mali oedd “ Bethel ple ? ” 
Yr oedd John yn eistedd 4’i goesau ymhleth, a’i draed yn y 
tan, yn ysmygu ; ymdrechu ymarfer y gWr profiadol yr oedd ef, 
drwy edrych yn ddihidio a dirmygu’n ddistaw chwilfrydedd 
Mali, druan, na fynnai fod yn guddiedig. Yr oedd hithau yn 
ei ffordd ei hun yn ceisio gwneuthur yr un peth drwy roi 
ymenyn ary fodrwy i’w dylu, yn ol cyngor ei nain, ac edrych yn 
ymarferol yn ei chlocs wrth fwydo’r iar, er fod yr ieir hwythau 
yn bradychu’r gyfrinach am nad oeddynt ond dau mewn rhif 
—ceiliog a chywen a gawsant yn rhodd i’w helpu i gael tipyn 
o’u cwmpas. Dridiau’n ol yr oedd Mali a John yn canlyn ei 
gilydd, ond erbyn hyn yr oeddynt yn dechreu byw, a cheisiai’r 
ddau anghofio mai dechreu yr oeddynt, ond yr oedd rhyw ym- 
deimlad o hyd yn y fynwes nad oeddynt eto wedi cael eu traed 
danynt fel gWr a gwraig. 

*““’Yrwan te am dani hi,” meddai Mali, a throdd John ej 
wyneb yn hamddenol at y cloc, gan geisio cuddio newydd-deb 
y peth, ond gwenai’r wyneb lleuad 4 gwén lawn groesawus 
cyfaill newydd arno, am hyn gwasgodd John ei ddannedd yn 
reddfol, oherwydd nid oedd erioed wedi sylwi ar yr wyneb 
lleuad yn gwenu mor hawddgar o’r blaen, a dychmygodd fel 

pawb yn yr un cyflwr ag ef mai gwawdio ei ddiffyg profiad yr 
ydoedd. Trodd John ei wyneb yn ol at y tan, curodd y llwch 
oi getyn, a gosododd ef ar y pentan. Yna aeth i’r drws yn 
hamddenol i edrych sut dywydd oedd hi, ac er ei flinder ofnai 
fod ei gam yn bradychu’r cynnwrf a guddiau hamdden ei 
wynepryd, ac mai hir fyddai’r ymdrech cyn y caffai ei draed 
dano yn llwyddiannus fel gWr y t¥. Yr oedd hithau Mali yn 
tynnu Ilwch oddiar wyneb y cloc i aros nes byddai John yn 
barod. Ni ddymunai brysuro ei gamre, am fod ganddi gyd- 
ymdeimlad cudd 4’i ymdrechion, a gwyddai am eu grym, yn 
ei methiant ei hun. Wedi sicrhau ei hun nad oedd dim yn y 
tywydd i beri anesmwythder, daeth John yn ol. “* Ei weindio 
ddeudest ti?” ebe fo. “Ia,” ebe Mali, “‘a dyma iti’r stol o 
dan dy draed,” a gwasgodd John ei ddannedd drachefn, 
oherwydd gwelai nad oedd hyd yn oed wedi medru argyhoeddi 
Mali ei fod yn gwybod popeth am weindio’r cloc. Aeth 
ymlaen a dechreuodd, a Mali’n ceisio ei ddiddori 4’i gofyniadau 
gan feddwl ei gysuro drwy fod yn foddion datguddio ei wy- 
bodaeth am gyfrinion yr hen gloc. Hen gloc ei daid ydoedd, a 
ddaeth i’w dad ar ddydd ei briodas, ac a gyflwynwyd i John ar 
ddydd ei briodas yntau. 

** John,” ebe Mali, “‘ bedi ystyr y gwyneb yma sy’n gwenu ?”’ 

“‘Llun y lleuad ydio,” ebe John. 

“Pam ei fod o’n gwenu ?”’ ebe Mali. 

“Wel,” ebe John, “‘ gwenu mae’r lleuad ynte ? ”’ 

“Fel arall yr oeddet ti’n deyd pan ddigies i efo ti yr adeg 
honno,” ebe Mali. 

‘“‘ Ta, ond mae hynny yn dibynnu ar y dyn sy’n edrych arni, 
wyddost,” ebe John. 

‘** Be mae hi da yn y cloc ? ” ebe Mali. 

“*Symud y mae hi,” ebe John. 

“Ac mi fyddwn wedyn yn gwybod pan fydd y lleuad yn 
oleu,”’ ebe Mali. 

“* Synnwn i ddim,” ebe John. 

Athawodd Mali a myfyriodd, ac aeth John ymlaen i weindio. 

** John,” ebe hi yn y man, “ bys munud ydi hwn ynte ?” 

“Ta,” ebe John, gan ddechreu ar y pwysau taro. 

Meddyliodd Mali am ennyd, a dwedodd “ Iawn 1 ferwi wye 
ynte, John? a dene’r ieir gennon ni a phopeth.” Yr oedd 
y ffaith fod y cloc a’r ieir wedi eu cyfaddasu i’w gilydd wedi 
swyno Mali yn fawr, ac yr oedd Mali yn falch o ddeall fod John 
yn gwybod am yr un cyfaddaster, ac am hynny cynhesodd e1 
chalon tuag ato yn fwy nag erioed. Wedi gorffen y weindio, 
caeodd John y drws gwydr yn bwyllog, ac aeth yn ol 1’w gadair, 
a dechreuodd ysmygu drachefn, 41 goesau ymhleth,—a’l 
draed yn y tan, a heddwch fel yr afon ar ei wynepryd. Yr 
oedd o’r diwedd wedi teimlo ei draed dano fel gWr y ty,—’does 
dim a ddengys safle dyn mewn ty yn debyg i’w awdurdod 1 
weindio’r cloc. Hyn a edmygai yn ei dad bob nos Sadwrn, ac 
at hyn yr edrychai pan godai dy iddo ei hun, a hyn a wnaeth 
iddo deimlo ei fod wedi cael ei draed dano fel gwWr. 

Yr oedd John yn fodlon, a Mali yn ceisio ymfalchio yn ei 
ddedwyddwch, ond rhyw ogor-droi 01 gwmpas yr oedd hi, gan 
deimlo’n anesmwyth. Toc, wedi edrych ar ei sefyllfa o bob 
safle iddi, rhoddodd John ei law yn ei logell, tynnodd bymtheg 
swllt allan, a gosododd hwy ar y bwrdd, a dywedodd, “ Mali, 
dyma nghyflog 1." Edrychodd Mali ar y pymtheg swilt, dyna 
lle yr oeddynt yn loywon 071 blaen, a John yn ysmygu ac yn 
edrych rr tan, wedi gwrido er ei waethaf, ond yn lle eu cymryd 
aeth Mali i’r siambar i grio, 1 grio ei gwynfyd allan,—dyna 
hithau 4’1 thraed dani fel gwraig bellach, cyflog ei gWr yn ei 
llaw ei hun,—ac am bymtheg swllt mewn dim ond wythnos 
yr oedd yn annirnadwy. Sychodd ei dagrau, ac aeth i eistedd 
yn ymyl John, 1 wenu a breuddwydio am bosibilrwydd pymtheg 
swllt yr wythnos, ac ar orwel y freuddwyd yr oedd cae a 
buwch. 

Y noswaith honno, aeth John a Mali i gysgu mewn gwynfyd, 
yr oedd Mali wedi cael cyflog ei gWr a John wedi cael weindio’r 
cloc. Wrth fynd drwy ddrws y siambar safodd Mali’n sydyn, 
“ Glywaist ti o’n taro, John?” ebe hi; “ Do,” ebe John, ac 
aeth yn ei flaen. 

Erbyn nos Lun nid oedd cyflog John mor annirnadwy ag 
yr oedd nos Sadwrn, na’r fuwch mor glir yn y cae ar y gorwel,— 
Mali oedd wedi bod yn siopa a thalu’r rhent ; ond yr oedd yr 

wyneb lleuad wedi symud ar wyneb y cloc, ac am hynny yr 
oedd y ddau yn ddedwydd. 


** * %* * * * * 


**P’yd ’dech chi’n mynd i falw, dada?” ebe William yr 
hogyn bach wrth ei dad un nos Sadwrn, pan ddaeth gWr y tf 1 
mewn yn flin ei wala o’r ardd. 

** Mynd i farw, machgen 1 ?”’ ebe ei dad, dan chwerthin, “‘ be 
sy'n mynd drwy dy ben di dywed ?”’ 

“Gal i William windio cloc,’ ebe William yr hogyn. 

““O!” ebe John, “ mi ddaw’r adeg i weindio’r cloc yn ddigon 
buan, William bach, welest ti rioed fel y mae’r amser yn mynd 
wedi i ti ddechreu weindio dy gloc dy hun; am be mae’r 
bachgen yma’n meddwl, dywed,” ebe John, gan droi at ei 
wraig Mali. 

* Hisio’ch gweld chi’n weindio’r cloc cyn iddo fynd i’w wely 
oedd 0,” ebe Mali, dan ymfalchio yn ei mab, “‘ a chan nad oedd- 
ych chi’n dWad roedd o eisio ei weindio fo ei hun, a minne’n 
deyd na chae o ddim am yn hir, hir, nes byddech chi wedi 
marw ac yn y twill du.” 

** Windio fo, dada,” ebe William y mab, a chododd John j 
weindio’r cloc, ac nid y wobr leiaf am wneuthur hynny oedd 
yr edmygedd digymysg oedd ar wyneb ei gyntaf-anedig. 
Adferwyd iddo wrth wylio ei wyneb ychydig o hyfrydwch y 
weindio cyntaf, oedd wedi diflannu ers blynyddoedd. 

“Dos, William, i dy wely yrWan, yn fachgen da, ” ebe Mali, 
“ac mi gei bar o sgidie newydd ddydd Llun.” Yna aeth 
William i’w wely, ac eisteddodd arno i weindio cloc dychmygol 
ar ffiram y gwely, gan grychu ei enau a dal ei anadl fel ei dad 
rhag i’r lleithder rydu’r gwaith. Syrthiodd i gysgu a breu- 
ddwydiodd, ac yn ei freuddwyd gwelai’r hen gloc yn galw am 
ei wasanaeth, ac yn adnewyddu ei ieuenctid dan ei law. I bob 
plentyn a enir ar ei godre, y mae hyd yn oed yr Wyddfa yn 
ieuanc, i’r hen yn unig y collodd hi ei hoed. 

Pan oedd William yn breuddwydio eisteddai John a Mali a’u 
pennau ynghyd i geisio penderfynu beth i dolli arno i gael par 
o esgidiau newydd i William fore Llun. 

‘Bedi o’r gloch, Mali Jones ?” ebe Marged Dafis ryw ben 
bore. ‘‘ Mae’r hen gloc acw wedi stopio, a *dwn i ar wyneb y 
ddaear pryd y dyle Dafydd gychwyn i’w waith.” 

‘“* Chwarter i chwech,” ebe Mali Jones. 

“Ydio ’run fath a’r Ilan ? ” ebe Marged Dafis. 

“Wn i ddim.” ebe Mali Jones, ‘“‘ ond mae o’n siwr o fod yn 
iawn, mi ddaru John ei weindio fo nos Sadwrn.” 

2 * * x 2 * 2 


‘¢ Gwell imi fynd i ngwely rydwi’n meddwl,” ebe John Jones 
ryw fin nos Sadwrn. ‘‘ Waeth imi heb aros yn y fan yma 1 
ddihoeni, dydwi ddim ond poen i mi fy hun a phawb arall. 
Petae’r tywydd yn gwella, hwyrach y gwellwn innau.” 

‘““ Dene’r lle gore i ti, John,” ebe Mali; “‘ rwyt ti wedi aros 
braidd ormod ar dy draed heddyw. Cymer afael yn ’y mraich i 
gael imi dy helpio di.” 

‘“‘ Estyn y stol i mi, Mali bach,” ebe John, “ gael i mi drio 
weindio’r hen gloc yma cyn cychwyn,” ac wedi weindio’r cloc, 
i'w wely yr aeth John ym mraich Mali ei wraig. 

‘Thal hi ddim byd fel hyn,” ebe Mali, “rhaid iti gael 
rhwbeth i dy bigo di i fyny, John, ’dae raid i mi fynd allan 1 
weithio.” 

‘“Ydi, mae hi bron mynd i’r pen, Mali bach,” ebe John, 
“ond chei di ddim mynd allan. Yr yden ni wedi medru dal 
hyd yn hyn, ac mi ddaliwn i’r diwedd bellach.” 

Aeth John Jones i’w wely ac arhosodd yna, a Mali ei wraig 
yn ei wylio, ac yn gweini arno ddydd a nos, a dechreuodd 
danteithion ddyfod i’r siambar i bigo John i fyny. Synnai o 
ble y daethent, a synnai fwy sut yr oedd Mali yn medru 
gadael cymaint ar ei gwaith i aros gydag ef, a hithau 4’i cherpyn 
yn ei llaw o hyd, ond yr oedd y gwaith tynnu Ilwch yn mynd 
yn llai bob dydd, a’r danteithion yn dal i ddyfod, a Mali’n dal i 
weini, ac aeth rhywun arall yn rhywle y dyddiau hynny i betruso 
uwchben problem “ Bethel ple ?”’ Bob yn dipyn aeth John | 
yn gysglyd; cysgai yn hir ac esmwyth, ond tybiodd Mali ryw 
brynhawn ei glywed yn siarad yn ei gwsg, a phlygodd ei chlust 
at ei wefus, a dyna a ddywedai John, “‘ William, rho dy gét 

am danat, machgen i, gael ini gychwyn adre, mae corn yr 
Hafod yn canu.” Agorodd ei lygaid ac edrychodd o amgylch 
yr ystafell; caeodd hwy drachefn, a chychwynnodd adre 
mewn ufudd-dod i gorn yr Hafod. 


« * K * * * * 


Daeth nos Sadwrn yn ei thro. Ejisteddai William wrth y 
tan, 471 gét lwyd ail oreu am dano. Yr oedd wedi tynnu ei 
got ddu pan ddaeth i'r ty. Yn ei ymyl eisteddai Mali ei fam, 
gan syllu i’r tan. Yr unig wynder o’i hamgylch yn y gwyll 
oedd gwynder ei gwedd, a’r unig arwydd bywyd ynddi oedd 
cryndod ei gwefusau. Edrychai William i gongl yr ystafell 
ac ir tan bob yn ail. Yng nghongl yr ystafell yr oedd dau 
bantle yn y llawr pridd ar ffurf pengliniau oedd wedi suddo yn 
amlwg o fewn ei gof ef, ond yno y cofiai hwy erioed. Yr oedd 
y ddeuddyn yn fud yn hir,—ymgomio am yr hen gloc yr 
oeddynt. O’r diwedd cododd Mali Jones, a thaflodd ei golwg 
ar y ddau bantle—dyna ei dull y noswaith honno o gadw 
dyledswydd, yna aeth i oleuo’r gannwyll a chychwynnodd o’r 
gegin ei hun. ‘ William,” ebe hi wrth fynd allan, “nei di 
gofio’i w——,, cofio edrych, machgen i, ydi’r drws wedi gloi cyn 
iti ddwad,” ac aeth yn ei blaen. Trodd yn ei hol ymhen 
ennyd, a chafodd William yn dal i syllu i’r tan, fel petai’n 
disgwyl ei fam yn ol. Safodd i edrych arno am funud, a 
chychwynnodd yn ol drachefn, ond cyn mynd dywedodd, 
“Wel, William, machgen i, mi nei gofio’i w-w-weindio fo, on’ 
nei di?” 

Cododd Mali Jones fore drannoeth, ac edrychodd arno fo, 
ond yr oedd wedi sefyll. 


E. TEGLA DAVIES. 

NEED iawn yw clogwyni sydd heddyw yn gwylio 

tros For Aberteifi: nid arnynt hwy y tarawai pelydr 
olaf ymachlud haul oesau’n ol, ond ar gadwyn hir o rew yn 
ymlusgo’n araf ar hyd mér Iwerddon o fynyddoedd yr Alban. 
Cyn hir, toddodd y rhew, gan adael ar ei ol ei lwyth Ilaid a 
meini yn y bau, a gwnaeth hynny forfa isel o dwyn a phant ar 
finy don. Yng nghyflawnder yr amser, ar ol cilio o’r rhew yn 
ol i foroedd y gogledd oer, daeth dyn yno 1 breswylio: dyna 
ddechreu Cantre’r Gwaelod. 

Wrth guro ddydd a nos yn erbyn y morfa, rhyddhaodd y 
tonnau ei fan gerrig, a gwnaethant ohonynt draethell hir 
garneddog, a chadwodd honno am ryw amser y tonnau 0’r tir, 
Ond fesul tipyn, o hwrdd i hwrdd, chwalodd y mor y garnedd a 
godasai mor ddyfal, a chwympodd darn ar ol darn o’r morfa i'r 
eigion, ac felly y lleihaodd Cantre’r Gwaelod hyd na adawyd 
dim ohono ond morlannau helaeth o dywod a chors mewn 
ambell gongl yma ac acw, a’r sarnau cerrig yn ymestyn or 
tir tua’r gorllewin,—gwlad ryfedd heb graig i dorri ar undonnog 
wyneb ei thwyni isel. Drwyddi crwydrai’r afonydd araf gan 
wneuthur llynnoedd mawrion yn y pantleoedd a chan dannu’r 
corsydd y tu ol i’r sarnau oedd yn ceisio cadw eu dyfroedd o’r 
mor. Dyma baradwys yr eog a’r brithyll a llawer math arall o 
bysgod, a dyma hefyd helfeydd dedwydd ein cyndadau. 

Yr oedd Cantre’r Gwaelod felly yn ardal bwysig, yn ffyn- 
honnell bwyd, ac efallai danwydd o’r coedwigoedd dwyreiniol, 
ac nid bychan oedd y gofal pryderus i gadw gwlad fel hon rhag 
cynddaredd y weilgi fygythiol. O ddarn i ddarn y collwyd hi, 
y mae’n debyg, ac nid rhyfedd fod yr hen draddodiad na Wyr 
neb ei oed yn byw eto yng nghof y werin. Meddyliwch am 
uchel lanw yr hydref yn curo arni ar noson stormus lawog ; 

dyna lyncu’r sarn a’r draethell yng nghrombil y don, ac erbyn 
y bore beth sydd yn aros o’r hen ardal ? Dim ond anialwch o 
ewyn glaswyn, a man gerrig y forlan yn rhygnu yn erbyn y tir. 
Dyna ddiwedd yr hen wlad, aml ei physgod a’i helfa, Ile hawdd 
Vw amddiffyn rhag blaidd, le cyfleus i’r ifanc i ddysgu trin ei 
gwch,—hen wlad hyfryd yn wir, yn tyfu beunydd yng nghof 
y werin nes o’r diwedd i’w dychymyg ei gwneuthur yn frodir 
lawn dinasoedd a thyrau eglwys a chestyll. Onibae fod 
cymaint perygl wrth wadu hen draddodiadau fel hyn, dywedem 
na bu iddi erioed y fath ogoniant,—ond pwy a Wyr beth a 
ddengys ymchwiliad y dyfodol? — 

Pan fo stormydd yr Hydref ar dewi, yn nhymor cwympiad y 
dail, gall Iwybrau crinion y mynydd-dir sibrwd enw yr Angau 
mor eglur 4’r morfa unig a marw, ac am oesau cadwodd ein 
eyn-dadau y tymor hwn 1 goffau am eu meirw a’r cynifer 
colled a gawsant erioed. A welwch chwi hwynt yn cerdded 
oddiwrth y Cantref coll dros lwybr tywyll coed y glyn hyd at 
rhyw faenhir sanctaidd, i oleu yno’r tan coffa i losgi’r hen 
flwyddyn ac i adgyfodi’r flwyddyn newydd, fel y Phenics 071 
Nweh ? Yr Hen Galan oedd gwyl y tan, y mae’n debyg, a 
chadwodd Eglwys Rufain hi, yn unol a’r dealltwriaeth clir 
hwnnw sydd ganddi, dan enw Dygwyl y Meirw, ond diraddiodd 
y Diwygiad Protestanaidd yr Wy] hon, fel llawer peth arall, ac 
ni cheir mohoni bellach ond mewn gwawd yn unig i losgi 
“Guy Fawkes.” Hawdd meddwl am werin y bryniau yn yr 
hen oesau yn esgyn ymhell i’r ucheldir i osod eu hoffrymau ar 
feddau’r hen arweinwyr a’r hen wroniaid, ar fannau lle gyntaf 
y tery pelydr haul y bore, ac yn yr hwyr yn goleu’r tan santaidd, 
ac yn taflu iddo’r garreg wen gyda’r nodau cyfrin, ac yn dyfod 
yn ol yn y bore i edrych a ydyw’r tan wedi hollti’r garreg. 
Gwyddant wrth hynny eu tynged, pa un ai byw ai marw 
fyddant ar ddiwedd y flwyddyn newydd. 

Bydd yr uchel-leoedd cysegredig yn ddiffeithwch, diffydd y 
tan. Gelwir y cof am yr hen grefydd yn ddewindabaeth, a’i 
duwiau yn ellyllon. Masnach ac offer gwaith, a’r credoau 
newydd a ddaw gyda pa —é’r rhai hyn a’r bobl ymhell 

Cyf. II. Rhif 3. 14 

oddiwrth y blodau drain gwynnion sydd o gwmpas pyrth 
gwlad y Tylwyth Teg. Eto, yr wy’n meddwl y cedwir rhyw 
wreichionen oddiar yr hen aelwyd yma ac acw yn y pentrefi 
anghysbell sy’n llechu rhwng y bryniau, ac yn y dyddiau tawel, 
daw allan yn fflam i gynhesu bywyd y caethion a’r taeogion 
yn y dinasoedd sy’n tannu eu mwg dros y wlad—dros eu cyrff, 
eu meddyliau a’u hysbrydoedd. 


he 


Yn y ffatri ac yn y lofa, ceir gweled eto blant y Tylwyth Teg, 
—pobl hirben, lygatu, dywyll. Y mae tynged greulon wedi eu 
caledu yn erbyn y rhan fwyaf o anhwylderau’r corff, oddieithr 
y darfodedigaeth, ac yn erbyn y rhan fwyaf o anhwylderau’r 
ysbryd oddieithr “ diwygiadau.” Ond hyd yn oed yn y lofa, 
cadwant eto o’u cwmpas ryw olion o’r gogoniant sy’n cyrraedd . 
yn ol i’w gorffennol pell. Y pryd hynny, yr oeddynt yn byw 
ar y moelydd diffaith mewn cytiau tyllog oerion,—ac efallai 
nad yw eu newid wedi bod yn ennill i gyd. 

Ar y moelydd anghysbell y rhaid ini wrando am sWn eu 
traed, ac o bob rhan yng Nghymru, yr wyf yn meddwl mai eu 
hoff gartref oedd gwastadedd tonnog Deheudir Ceredigion, 
Gogledd Penfro, a Chaerfyrddin. Ar uchelfannau Morgannwg, 
distawyd eu sibrydion ers tro, er mor aml oeddynt, gan fwg a 
thrwst gweithfeydd y cymoedd, ond y mae’r gwastadedd sydd 
y tu cefn 1 Aberystwyth a chefnau Hiraethog ac Epynt yn 
llawn eto o’r atgofion hyn. Y tu ol i’r Cei Newydd, ymestyn 
gwastadedd uchel heb godiad na disgyniad, a rhaid wrth 
ymehwiliad dyfal i ganfod dyffrynnoedd bychain y trysor cudd 
yn torri yma ac acwar draws y moelydd gwyntog yn llwybrau 
gleision, anghysbell, cysgodol. Gan fod y moelni digysgod yn 
gwrthod cartref i bob pren ond y ddraenen, yma y dewisodd y 
Tylwyth Teg godi eu haneddau. 

Y mae eu llwybrau eto, fel yr oeddynt gynt, yn dilyn rhediad 
y trum er mwyn gochel y codi a’r disgyn ar hyd yr ochrau. 
Ambell dro, tyf y llwybr cyntefig yn ffordd fawr am filltiroedd, 
ond ewch ymhellach dipyn, a chewch weled y ffordd fawr yn 

troi i lawr at ryw bentref neu westy yn y dyffryndir, ond 4’r 
hen lwybr ymlaen o hyd, a’r mwsog yn cynhesu ei ochrau, a 
llygad-y-dydd yn gwenu ar ei wyneb. Ar rannau tawelaf a 
mwyal disathr y llwybr, cewch weled y caerau lle’r oedd y 
Tylwyth Teg yn byw ac yn eu hamddiffyn eu hunain rhag 
dynion a bleiddiaid, y twmpathau lle y coffaent eu meirw, y 
meini hirion, a’r cromlechau (od oes cerrig digon mawr yng 
nghreigiau’r fro) a welodd lawer seremoni sydd yn angof ers 
oesau, a’r banciau lle y tyfai eu cnydau bychain. 

O ble y daeth y bobl hyn? Paham na anturiasant i ddi- 
fodi’r goedwig, ac i fyw yng nghysgod y dyffrynnoedd ? 
Pa iaith a lefarent ? Pa fath fyw oedd arnynt ?>—Dyma rai 
o’r cwestiynau, ac nid ar chware bach yr atebir hwy. 

Ceir olion yr un bobl yng ngorllewin Ffrainc ac o gyleh Mor 
y Canoldir, ac oherwydd hynny geilw y gwyddonwyr hwy 
‘““Mediterraniaid,” a thybiant iddynt grwydro i’r gogledd ar 
hyd llechweddau gorllewinol Ewrop, fel y cynhesai’r hin ar ol 
oes y Rhew Mawr. Meddylia rhai y gellir olrhain yma ac acw 
ambell ddisgynnydd ir bobl oedd o’u blaen, ond nid yw 
hynny wedi ei brofi eto. Yr oedd ganddynt arfau cerrig 
caboledig, ond beth oedd hynny yn erbyn bwystfilod gwylltion 
y goedwig? Yn y dyffrynnoedd, er cynhesed oeddynt, 
byddent ar drugaredd y bleiddiaid, os na allent gadw’r tanau’n 
oleu nos a dydd, neu ynteu gylchynu eu ceyrydd 4 llyn llydan 
o ddwr. Y mae’r Athro J. Morris Jones wedi profi y gellir 
olrhain llawer o gystrawen yr ieithoedd Celtaidd i iaith y bobl 
hyn, y Tylwyth Teg ; ac felly y mae’n debyg mai bob yn un ac 
un y pigodd hen drigolion Cymru y geiriau Celtaidd oddiar 
wefusau’r concwerwyr, ond yr oedd yn rhaid i’r concwerwyr 
osod eu geiriau mewn cystrawen a ddeallid gan y Tylwyth Teg, 
eu gweision. 

Yr oeddynt yn byw, fel y dywedasom, ar y moelydd agored, 
ac efallai yn tyfu math o haidd ar fanciau wedi eu codi’n 
amddiffynfeydd rhag y gelyn, pe bai raid. Nid hwyrach fod 
ganddynt hefyd wartheg a defaid, oherwydd dywed yr hen 
chwedlau fod y Tylwyth Teg yn fedrus iawn ar laeth ac ymenyn, 

a bod ganddynt ddiadelloedd lawer 0 dda. Syml anghyffredin 
oedd eu hoffer coginio; rhoddent ddwfr i ferwi mewn cafn 
wedi ei losgi allan o bren, a thaflent gerrig gwynias iddo, 
Gwyddent yn dda am lysiau a dail, a dywedasant eu cyfrinach 
wrth Feddygon Myddfai a llawer eraill o bobl y wlad ar eu 
hol, ac y mae gan y werin hyd heddyw wybodaeth o lysiau a 
dail nad gwiw i ni fod yn ddiystyr ohoni. 

Dywedir wrthym na wyddent ddim am briodas, a’u bod yn 
cyfrif perthynas drwy’r fam ac nid drwy’r tad: dichon fod y 
ddau haeriad yn wir, ond nid ydym 1 feddwl nad oedd ganddynt 
eu moesoldeb eu hunain er hynny. Y mae eu ceyrydd a’u 
twmpathau mor fawr fel mai hawdd meddwl mai bryniau 
naturiol ydynt, ac felly rhaid eu bod yn neilltuol o fedrus. 
Wrth gwrs, ni gofiwn fod y Iluniau digrif a wneir weithiau o’r 
‘dyn cyntefig ’’ ymhell iawn oddiwrth y gwir. | 

Porai’r da 0 gylch y gaer yn y dydd, a chrwydrent weithiau 
hyd yn oed ir coedwigoedd, ond yr oedd yn rhaid eu cadw 
rhag eu difa gan fwystfilod rheibus. Ambell dro, cronnid y 
firwd yn y gors er mwyn rhoi d¥r iddynt, a thro arall gwneid 
Ilwybr drwy’r coed i’r afon islaw. Yn nhreigliad y canrifoedd, 
sathrwyd y llwybr hwn i lawr, a dyma gychwyn rhai o 
ffyrdd dyfnion y wlad. Yn y nos, rhaid oedd dyfod a’r 
gwartheg yn ol i ddiogelwch, ac ar fryniau Malvern gwneir 
hynny hyd heddyw, er bod y blaidd olaf wedi ei ladd ers oesoedd. 

Cytiau, gan amlaf, oedd eu tai, wedi eu codi ar gylch cerrig, 
ond ymhen amser, tyfodd eu to yn las fel y ddaear o’u ham- 
gylch, a thybiodd y dieithryn mai trwy dwll yn y ddaear y 
mae’r ffordd i wlad y Tylwyth Teg. Efallai mai felly y mae. 


Aberystwyth. H. J. FLEURE. 

NODIADAU IEITHYDDOL 


Sartor Resartus 


yn nhudalennau’r Geninen y dyddiau hyn fe geir enghraifft nodedig 
or peryglon sy’n amgylchu llwybr y neb a geisio sefydlu beirn- 
iadaeth lenyddol deg yng Nghymru. Yn Y Berrniap i. 295, ysgrif- 
ennais adolygiad byr ar lyfryn grét o waith Mr. O. Eilian Owen ; 
nodais ei ragoriaethau, a sylwais yn hollol deg i’m tyb i, ac nid yn 
angharedig, ar yr hyn a gyfrifwn yn ddiffygion ynddo. Y mae’r 
adolygiad wedi ennyn cynddaredd yr awdur ; a byth er hynny y mae’n 
tywallt ei felltithion yn y Geninen arnaf fi a’m holl waith. Ni feddyliais 
erioed y buasai fy sylwadau yn deffro’r fath nwydau ym mynwes un a’m 
cyfarchai gynt yn “‘ Anwyl Gyfaill.””» Mewn un peth dyry Mr. Owen 
ormod o anrhydedd arnaf, sef wrth alw’r orgraff ddiwygiedig ar fy 
enwi. Syr John Rhys ydyw ei sylfaenydd, ac awdur ei phrif reolau ; 
ac nid wyf fi ond yn ceisio llenwi’r manylion yn ei amlinelliad mawr ef. 

Yn lle bod “ arwyddion diflaniad”’ ar yr orgraff ddiwygiedig fel y 
dywed Mr. Owen, y mae pob arwyddion ei bod yn ffynnu. Yr oedd 
mwy na dwy ran o dair o awdlau’r Eisteddfod Genedlaethol eleni yn 
dilyn ei hegwyddorion ; ni bydd raid i mi newid ond ambell lythyren yn 
y rhan fwyaf 0 lawer o gopi’r BEIRNIAD yn awr ; y mae amryw bapurau 
newyddion yn ei harfer gyda graddau mwy neu lai o berffeithrwydd ; 
y maer llyfrau a ddaw o’r wasg yn ymddangos ynddi fwyfwy ; y mae 
Mr. Bodfan Anwyl] yn ail ysgrifennu geiriadur Mr. Spurrell yn ol ei 
threfn—drwg gennyf fod fy amser yn rhy brin i’w helpu; ond gan mai 
ar dystiolaeth hanes y sylfaenir hi, y mae Mr. Anwyl yn ddigon abl i 
benderfynu’r holl bwyntiau pwysicaf drosto’i hun. Yr arwydd goreu 
oll ydyw ysgrifau Mr. Eilian Owen. Y dydd y gwelais ei ail erthygl— 
ychydig amser ynghynt yr oeddwn wedi gweld y gyntaf—darllenais y 
geiriau a ganlyn a ddyfynnid yn y Daily News o araith gan Dr. Jowett : 
“When a@ cause receives the favour of persecution it is in the certain 
way of expansion.”’ 

Y mae’n amlwg i bawb, beth bynnag fo’i farn am yr orgraff, mai 
erledigaeth noeth yw'r erthyglau hyn. Yn rhifyn y Gwanwyn o’r 
BEIRNIAD ysgrifennais nodyn bach diniwed ar yr ymadrodd ez gilydd. 
Er mai pwnc o gystrawen yn hollol ydyw’r pwne, ac fel y dywedais yn 
eglur yn y nodiad ei hun “nid mater o egwyddor orgraffyddol”’ (cyf. 
ii. 61), eto fe gymerth Mr. Owen y nodyn hwn yn destyn ei ail erthygl 
ar yr orgraff, yn amlwg am ei fod yn tybio ei fod wedi cael cyfle i'm 
gwanu. Swm a sylwedd fy nodyn i oedd hyn. Y mae dau ragenw a 
ysgrifennir yn awr yn ez ‘his’ ac eu ‘their’; y cwestiwn oedd, nid pa 
fodd i sgrifennu’r un o’r ddau, ond pa un o’r ddau—pa un ai’r rhagenw 
am ‘his’ ai’r rhagenw am ‘ their ’—oedd y gwreiddiol a’r cywir o flaen 
gilydd. Dywedais mai’r cyntaf; ac mai llygriadau diweddar iawn 
oedd ein gilydd, eich gilydd, eu gilydd ; ac mai e2 gilydd a arferid gan 
gyfieithwyr y Beibl. Y mae’n amlwg ddigon wrth fy ymresymiad a’r 

dyfyniadau mai’r hyn a olygwn wrth “ gyfieithwyr y Beibl” oedd 
awduron y cyfieithiad presennol, a gyhoeddwyd yn 1620. Dywed Mr. 
Owen nad oedd gennyf hawl i alw neb yn gyfieithwyr ond William 
Salesbury a’r Dr. Morgan; a dengys eu bod hwy wedi ysgrifennu ew 
gylydd neu eu gilydd. 

Trai na wyddant ddim am orgraff W.S. a Dr. M., diau yr ymddengys 
y feirniadaeth yna’n derfynol. Ond gwelir ei hannhegwch pan gry- 
bwyllir nad yw’r sillafiaeth yn un prawf yn y cyfnod hwnnw o ba ragenw 
a feddylid. Ped arferasai William Salesbury ez bob amser am ‘his,’ ac 
eu bob amser am ‘their,’ byddai grym yn y ddadl; ond fe arferir ez, 
eu, y, ey oll ganddo am ‘his’ a ‘ their.”. Cymerer ychydig enghreifftiau : 

EI ‘their’: ‘“ gan gyffesy e pechotae ’’ Matt. iii. 6; “‘a chan adar 
y nefoedd et nythot ” do. viii. 20; “‘ A ez llygaid a egorwyt ”’ do. ix. 30 ; 
‘* a” et goyscary eb yddyn vugail”’ do. ix. 36; ‘‘ ac ach yscyrsian yn et 
Synagagae’ do. x. 17; etc., ete. 

EU ‘his’: dyma dair enghraifft yn ymyl ei gilydd: “ val y gellychi 
ganlyn eu olion ef’ 1 Petr ii. 21; “* ac nichad twyll yn ew enau ” do. 22 ; 
‘“*Rrwn y hun a ddug yn pechoday ni yn ew corff ar y pren,” do. 24. 

Yn wyneb yr enghreifftiau uchod a degau o’r fath, pa fodd y gellir 
dyfynnu o orgraff W.S. i brofi pa un ai ‘ his’ ai ‘ their’ yw’r rhagenw ? 
Os yw W.S. yn arfer e7 am ‘ their ’ ac ew am ‘ his’; os celodd Mr. EHilian . 
Owen hynny ; ac os dyfynnodd “ eu gylydd ” o W.S. i brofi mai ‘ their ’ 
a olygid ; os yw hyn oll yn wir, a ellir dywedyd am dano ef “ni chad 
twyll yn EU enau” ? 

Nid dyna’r ewbl. Gan mai ymosod arnaf fi ac nid amddiffyn y gwir 
ydyw amcan amlwg y dyn, ni chrybwyllodd yn ei erthygl fod W.S. dro 
ar ol tro yn arfer y, hen ffurf ganoloesol e7 ‘his,’ o flaen gilydd ; er 
enghraifit: ‘“‘ac y bradychant ygilydd, ac y casaant ygylydd”’ Matt. 
xxiv. 10; ‘‘sydd genwch wrth y gylydd”’ Luc xxiv. 17; “cary o 
hanoch y gylydd”’ Ioan xv. 17; ‘‘ Anerchwch bob vn y gylydd’”’ Rhuf. 
xvi. 16; “bawp y gylydd’’ 1 Cor. xvi. 20, Hebr. iii. 13, x. 24. 

Yn niwedd ei erthygl dywed yr oracl fel hyn: ‘“‘ Awn ymlaen y tro 
nesaf, i ddangos nad oes brawf sicr y ceir y ffurf e7 (his) gilydd yn yr 
iaith o gwbl cyn 1606.” Dynaichwigawr! ‘“‘ Awn ymlaen,” meddai ; 
nid aeth ymlaen, ond troes yn ddistaw bach i lwybr arall. Ni fedrfynd 
ymlaen. Y mae hyd yn oed W.S. ei hun yn arfer “et gylydd”’: “‘ Ac 
wy a ddywedesont wrthyn e? gylydd’”’ Luc xxiv. 32; “ Yno y dyuot y 
discipulon wrth et gylydd”’ Ioan iv. 33; “‘ac y metrwch gygcory et 
gylydd ” Rhuf. xv. 14. Nid oes gennyf gopi o Feibl Dr. Morgan wrth 
law ; ond dyma adargraffiad Dr. Gwenogfryn Evans o’i Lyfr Job, ac, ar 
y cip cyntaf bron, gwelaf ‘‘ Pob vn a l¥n wrth e7 gilydd”’ xli. 8. Rhy- 
fedd iawn! nid oes neb ohonom yn anffaeledig, hyd yn oed Mr. Owen 
Eilian Owen. 

Gwelir yn awr fod W.S. a Dr. M. yn arfer e¢ ac ew ; gwelir felly nad 
yw eu hawdurdod ar y mater yn werth dim. Y gwir yw mai 7 gilydd 
(neu @ gilidd) oedd sain yr ymadrodd yr adeg honno fel heddyw; ac 
mai mater o ddysgeidiaeth oedd ei ddadansoddi. Yr oedd y cyfieithwyr 
newydd yn fwy dysgedig yn yr iaith; yn eu plith yr oedd Dr. John 
Davies, yr ysgolhaig Cymraeg mwyaf a fu erioed cyn John Rhys; ac 
y maent, fel y dangosais yn y nodyn, wedi dehongli’r ymadrodd yn 
gywir. Ond nid oedd y llygriad diweddar wedi codi’r adeg honno. 

Y peth a ddigwyddodd wedi hynny oedd cymysgu cystrawen e¢ 

gilydd & chystrawen ein hunain, eich hunain, eu hunain, a rhoi ein, 
etch, ew o flaen gilydd. Ar oly person cyntaf rhoir ein ; ar ol yr ail rhoir 
eich ; ar ol y trydydd rhoir ew. Yn awr sylwer ar enghreifftiau Mr. 
Owen o “ew gilydd”’: “ac y medrweh gynghori eu gilydd’’ Rhuf. 
xv. 14 (o Dr. M. mae’n amlwg, canys “ et gylydd”’ sy gan W.S.); oni 
wél y dylaf mai “ ezch gilydd ” ydyw hwn i fod os lluosog yw’r rhagenw ? 
** Anerchwch eu gylydd ” 2 Cor. xiii. 12; onid “ etch gilydd’”’ ? “ carwn 
eu gylydd”’ 1 Ioan iv. 7; onid “carwn ein gilydd”? O’r saith ar 
hugain enghreifftiau sydd ganddo o “eu gilydd”’ o W.S. a Dr. M., y 
mae un ar hugain yn enghreifftiau fel yr uchod, lle dylai ein neu eich 
fod, nid ew, os rhagenw lluosog yw. Ai ei ddylni ef yw hyn, ai ynte 
hyderu ar ddylni’r darllenydd cyffredin y mae ? 
& “ Anerchwch eu gilydd!” Os ‘their’ yw eu, pa synnwyr sydd yn 
yr ymadrodd ? ‘“‘ Greet ye their fellow’?! Dywedais, a dywedaf eto, 
mai ystyr y geiriau ydyw “‘ Greet ye [each] his fellow.”’ Camsillafiad, 
cyffredin yr adeg honno, am 7 neu e2 ‘his’ ydyw’r eu; ac felly am y 
26 eraill. Pe ceid “eich gilydd”’ neu “ein gilydd,” gellid dadleu’n 
wahanol. Wedi ir gystrawen ddirywio daeth ein ac eich i mewn; yr 
enghraifft gynharaf o un o’r rhai hyn a noda’r llygriad. Wedi chwilota’n 
ddygn, a benthyca hen lyfrau gan hwn a’r Ilall, yn 1740 y cafodd Mr. 
Owen hyd ir gyntaf. Beth yw hynny ond diweddar yn hanes ein 
hiaith ni ? 

Ond nid yw oed y dirywiad yn hanfodol ir pwne; amcan eglur fy 
nodiad i oedd profi mai dirywiad yw. Y mae’r prawf yn aros yn ddi- 
sig]. Ffurf wreiddiol y gair yw cilydd ; a’r un rheswm yn union sydd 
am yr g yn et gilydd “ his fellow’ agsydd am yr g yn ez galon ‘his heart’. 
Nid ar “ siglennau damcaniaethau ieithyddol ”’ fel y dywed Mr. Owen y 
seiliais y gosodiad mai cilydd yw'r gair; ond dyfynnais e7 chilydd ‘her 
mate’ fel enghraifft ohono; a rhag bod dim amheuaeth yn ei gylch 
dyma’r cyfeiriad: Llyfr Coch Hergest, colofn 1251. Ond ni buasai 
raid i mi ddyfynnu ffurf dreigledig ; nac ychwaith nodi’ ffurfiau yn yr 
ieithoedd eraill. Y mae’ gair cilydd yn y ffurf yna i'w gael yn y 
Gymraeg ei hun; a dyry Silvan Evans amryw enghreifftiau ohono. 
Os na wyddai Mr. Hilian Owen hynny, nid oedd ganddo un hawl i 
draethu ar y mater. Os gwyddai hynny, cyfaddefed yngwydd y bobl 
mai taflu llwch i’w llygaid oedd ei amcan. 


** Awn ymlaen y tro nesaf,’’ medd ef; ond nid aeth. Canfu mewn 
pryd y dibyn oedd o’i flaen, a throes yn ol. Yng Ngheninen Hydref 
nid yw'n s6n am ei addewid i fynd ymlaen 4 chystrawen a hanes e@ 
gilydd ; ond try at yr orgraff eto, a’i bwne yw fy erthygl i ym MErrniap 
yr Haf. Sylwedd yr erthygl honno oedd fod gwahaniaeth gwreiddiol 
rhwng wu ac y, ac fod gwahaniaeth yn eu sain hefyd yn y canol oesoedd ; 
y gellir felly benderfynu drwy ffurfiau’r canol oesoedd pa un ai u ai y 
sydd i fod mewn gair. Ond dywedais yn eglur fod “yr ansicrwydd 
yn dechreu yn ysgrifau’r bedwaredd ganrif ar ddeg”’ td. 120; ac felly 
wrth gwrs nad yw’r ysgrifau hynny, heb sén am rai diweddarach, o 
gymaint pwys i benderfynu’r ffurf gywir. Y mae anoddun ac arofun 
i'w cael yn Llyfr Du Caerfyrddin (12fed ganrif) ; ac nid yw cant a mil 
o enghreifftiau o gyfnod yr ansicrwydd yn syflyd dim ar sicrwydd y 

dystiolaeth gynnar hon. Holl gynnwys erthygl Mr. Owen yng Nghen- 
inen Hydref yw dwyn ymlaen lu o enghreifftiau diweddar 1 wrthbrofi’r 
hyn a sylfaenais i ar y dystiolaeth hynaf a goreu sydd ar gael. Bydd 
dwy enghraifft oi ddull yn ddigon. 

Dyma’r gyntaf. ‘“ Os yw'r Llyfr Du yn awdurdod terfynol ar orgraff 
llafariad, paham nad yw hefyd yn awdurdod terfynol ar orgraff cydsain ? 
Os felly, paham nad ysgrifenir y gair yn anotun ac nid anoddun ? rf 
Gwyddai Mr. Owen cystal a minnau mai ¢ ywr symbol arferol yn y 
Llyfr Du am dd ; gwyddai hefyd fod hynny’n anhysbys i naw o bob deg 
o ddarllenwyr y Geninen. Ni ddywedaf air fy hun; caiff y darllenydd 
farnu ei onestrwydd, a rhoi’r enw a fynno ar ei ymddygiad. 

Dyma’r ail. Dywedais er mai 7 a geir bob amser yn /liaws, na cheir 
byth 7 yn lluossawe, lluossydd, etc., yn y canol oesoedd. I ateb hyn 
dyfynna Mr. Owen lu o enghreifftiau ag 7 ynddynt ; ac nid oes yr un o 
honynt yn hfn na 1567. Y mae hynny’n hollol fel pe dywedaswn i 
na thyf un balmwydden yn Lapland, a phe dangosai yntau luniau o lu 
o olygfeydd yn yr India i brofi nad oes dim ymddiried i’w roi yn fy 
ngosodiadau. Ni wyr y cyffredin nemor am hanes iaith mwy nag am 
ddaeareg ; ac nid oes ond ychydig a genfydd y cast. 

Ynglfn a’r gair lluosog y gwelir ef oreu yn ei liw ei hun. Yn ei 
erthygl gyntaf, a ymddangosodd ar y dydd cyntaf o Ebrill, dengys yn 
eglur fod Pwyllgor Cymdeithas yr Iaith Gymraeg, neu’r Ysgol Jonesaidd 
fel y teitla ef Syr John Rhys ac athrawon eraill y Colegau, wedi methu 
pan gymeradwyent y ffurf lliosog, ac mai lluosog a ddylai fod yn ol eu 
hegwyddor hwy eu hunain. Perffaith wir! A derbyniaswn y gwir & 
chroeso gan Mr. Owen neu rywun arall oni bai fy mod wedi ei ddar- 
ganfod ynghynt fy hun, ac wedi arfer yr u cyn i'w erthygl ymddangos ; 
ceir lluosog hyd yn oed yn yr adolygiad a gyneuodd ei ddigofaint. 

Wedi gweled ohono mai llwosog a arferaf yn awr, gan ddilyn fy 
egwyddor fel y dywedai ef y dylaswn, y peth cyntaf a wna ydyw dwyn 
enghreifftiau i brofi cywirdeb lliosog / Pan dybiai ef mai A oedd fy 
marn, profai’n glir mai B sy’n iawn; pan welodd ef mai B oedd fy 
marn innau, troes i ddadleu o blaid A. Nid oes angen ymhelaethu. 
Bodlonaf ar adrodd ei weithredoedd yn syml, a gadael i eraill basio 
barn arno. 

Y mae’n ddrwg iawn gennyf fod un gair a ddywedais wedi ennyn y 
fath nwydau yng nghalon neb ; a bod dyn o Gymro, o dan eu heffeithiau, 
yn ymddarostwng i bethau fel hyn,—yn neilltuol Gymro o’r dosbarth 
a barchaf fwyaf, rhai sy’n coledd lenyddiaeth Gymraeg, ac wedi 
ennill cryn wybodaeth am dani. Fy unig amcan i ynglfn ar orgraff 
yw cael hyd ir ffurfiau cywiraf yn ol y dystiolaeth oreu. Yr wyf yn 
credu fel Arséne Darmesteter fod safon,—fod y naill ffurf yn gywirach 
ac ynwell na’r llall; a chael hyd ir gwirionedd ynghylch y mater yw 
funig ymgais i. Nid oes gennyf un fwyall fy hun i’w hogi- (chwedl y 
Sais); nid dros fy mympwy fy hun y dadleuaf; ond pan gaf y gwir, 
wrth hwnnw y glynaf. Nid wyf yn honni bod yn anffaeledig; a phan 
fethwyf bydd yn dda gennyf gael fy nghywiro mewn ysbryd caredig, 
ond nid mewn ysbryd erlid. 


J. MORRIS JONES. 


GOHEBIAETH 201 


GOHEBIAETH 


“DIWINYDDIAETH GRISTIONOGOL” (CYF. II), 
GAN Y PARCH. OWEN EVANS. 


Ywn ei adolygiad ar ail gyfrol y gwaith uchod yn rhifyn y Gwanwyn o’r 
BEIRNIAD, dywed Gwili mai “‘ byr rybudd”’ a gafodd i wneuthur y 
tegwch a garai a'r gyfrol ; ac ebe ymhellach, “* hwyrach yr ymddengys 
rhai o'r nodiadau a ganlyn dipyn yn annhrefnus ac annheg.”” Hawdd 
gennyf ei gymryd ar ei air, ar ol darllen yr adolygiad hwn, a choelio 
mai byr rybudd a gafodd. O leiaf, nid ymddengys i mi ei fod wedi 
gwneuthur unrhyw fath ar chwarae teg ar gyfrol ragorol oedd tan 
ei ddwylo. A daeth ei broffwydoliaeth yn wir o leiaf yn hanes un 0’i 
ddarllenwyr,—ymddengys i mi fod y rhan fwyaf 0’i sylwadau yn bur 
annheg. Nid oedd Gwili wrth gwrs yn bwriadu iddynt fod felly; y 
peth pellaf oi feddwl oedd hynny ; ac os ydynt “‘ yn annheg’’ mewn 
gwirionedd, yr unig gyfrif am hynny yw fod yr adolygydd ar ormod brys. 

Ond yn ddiau haedda gwaith y Parch. Owen Evans ir adolygydd 
fynnu hamdden i wneuthur y chwarae teg a garai ag ef. Mentraf 
ddywedyd nad oes dim cystal ar gwaith hwn wedi ymddangos yn 
Gymraeg ar Ddiwinyddiaeth Gristionogol fel cyfangorff. Nid s6n yr 
ydys am draethodau a llyfrau ar athrawiaethau arbennig, ond am yr 
hyn a gyhoeddwyd ar Ddiwinyddiaeth yn gyffredinol. Ychydig 
amser yn ol, dywedodd gWr sydd wedi darllen llawn cymaint a neb, 
hyd y gwn i, ar Ddiwinyddiaeth ac Athroniaeth, nad oedd dim cystal 
@ llyfrau’r Parch. Owen Evans yn Saesneg chwaith ymysg y math yma 
ar lyfrau diwinyddol. Prun bynnag am hynny, credaf fod y llyfr yn 
annhraethol ragorach nag y tybiai neb heb ddarllen dim ond adolygiad 
Gwili. Ymddengys yn rhy debyg i un wedi cychwyn allan ar ei hynt i 
ddim ond i chwilio am fan frychau a meflau, gan basio heibio sylwedd 
y llyfr heb gymryd fawr sylw ohono. 

Dechreua Gwili trwy gwyno fod Mr. Evans wedi dechreu “ yn rhy 
agos i’r canol, heb roi’r sylw dyladwy i'r feirniadaeth destunol a Ilen- 
yddol ar y Pedair Efengyl a llyfrau ereill y Testament Newydd.” 
Ymddengys fel pe’n tybio y dylasai’r awdur wynebu holl fanylion y 
broblem Gydolygol, a mwy, mewn llawlyfr ar Ddiwinyddiaeth. A Wyr 
Gwili am unrhyw gyfrol ar Ddiwinyddiaeth gyfundrefnol sydd yn 
gwneuthur hynny ? Nid wyf yn credu fod cymaint ag un, yn Gymraeg 
nac yn Saesneg chwaith. Mentraf ddywedyd fod y gyfrol hon, er mai 
bechan yw, yn rhoddi mwy o sylw i feirniadaeth bron na’r un gyffelyb 
iddi. Gall Gwili fod yn dawel a sicr ei feddwl fod y Parch. Owen Evans 
yn gwybod beth sy’n mynd ymlaen ym myd Beirniadaeth Feiblaidd, 
ond nid oedd ganddo le i adrodd y cwhl a wyddai yn y llyfr hwn, hyd 
yn oed petai galw am hynny. Nid llawlyfr ar Feirniadaeth Ysgrythyrol 
ydyw hwn, eithr ar Ddiwinyddiaeth. A chan mai dyna ydyw, yr oedd 
gan y Parch. Owen Evans hawl i gymryd yn ganiataol y pethau yr 

oedd Beirniadaeth Feiblaidd wedi’u sefydlu’n ddiamheuol iddo ef. 
Ac wrth Ilwe y mae Beirniadaeth ddiweddar wedi sefydlu rhai pethau 
sy'n ddiamheuol i bawb cyfarwydd, a’r pethau hyn yn wmg a ddylid 
eu hystyried mewn Ilawlyfr diwinyddol. Wrth gwrs, efallai fod rhai 
cwestiynau mewn Beirniadaeth Feiblaidd yr ystyriai Gwili eu bod 
eisoes wedi’u setlo’n derfynol ; eithr eglur yw fod y Parch. Owen Evans 
yn fwy pwyllog na Gwili; ac oherwydd hynny, dichon ei fod yn fwy 
diogel. Osafle go eithafol fel Beirniad:Beiblaidd y sieryd yr adolygydd, 
ac, a barnu oddiwrth ei adolygiad ef, prin y gallai dyn feddwl mai 
Nawlyfr ar Ddiwinyddiaeth sydd gerbron. Ac hyd yn oed or safle yr 
ysgrifennir oddiarni, delio gyda manion hanesyddol y mae Gwili bron 
i gyd. 

EW eden ynglyn ar pethau hynny, y mae’i sylwadau at ei gilydd yn 
annheg. Nodafraienghreifftiau. Tybia fod Mr. Evans yn gofyn mewn 
syndod, ‘‘ Pafodd y gall y beirniaid fyned tu cefn ir Testament 
Newydd’? Yna cyfeirir ef yn garedig at waith Hawkins a Harnack. 
Petai Gwili yn adnabod Mr. Evans ni buasai wedi rhoi’r wers hon iddo. 
Gwybuasai y gwyddai yr awdur am yr amrywiol geisiadau “i fyned tu 
cefn ir T.N.”; ar hyn a ddywedir yn y llyfr yw y buasai’r “ Iesu 
hanes ” hwnnw’n greadigaeth dychymyg y beirniaid a ymgeisiai 4 
hynny. Ac onid yw hyn yn wir?  ODeilyddol, neu os mynner 
dychmygol, fyddai’r ewbl. 

Anghywir ac annheg hefyd yw y cyfeiriad at yr hyn a ddywed Mr. 
Evans am Schmiedel a’i “‘naw o adrannau’”’ hynod. Pe darllenasai 
Gwili yn ei flaen, gwelsai na ddywedid fod y beirniad hwnnw’n gwrthod 
pob adran arall, ond mai’r naw hyn ydoedd y “ colofnau sylfaenol”’ i 
fywyd yr Iesu. Onid yw hynny’n gyfystyr ar “naw o fannau i 
gychwyn ohonynt’”’ y sonia Gwili am danynt ? 

Dymuna’r adolygydd am fwy o sylw ir Feirniadaeth ar ysgrifeniadau 
Ioan. Meddai, ‘ Cadwai hyn Mr. Evans rhag dianc o’r fagl, fel y gwna, 
ar dud. 26, wrth ddywedyd: ‘Mor bell ag y mae yr Efengylau Cyd- 
olygol yn tystiolaethu, ni ddatganodd yr Iesu yn ffurfiol mai Efe oedd 
y Messia (eithr gwél Ioan 4.26)’ ”? ! Mewn difrif, pa “‘fagl”? ? Y mae’r 
holl gyfeiriadau sydd yn y llyfr at Fesseiayddiaeth yr Iesu yn dal 
perthynas a’r Efengylau Cyd-olygol ; ac niseilir dim ar y geiriau diniwed 
sydd rhwng cromfachau. Y mae’n amlwg nad ywr adolygydd yn 
credu fod unrhyw elfen hanesyddol yn yr Efengyl yn ol Ioan. 

Dywed Gwili fod yr awdur wedi adeiladu yn ganmoladwy yn yr adran 
gyntaf, “os ydyw'r T.N. yn llenyddiaeth ysbrydoledig a dianhawster.”’ 
Gan mai Person Crist yw pwnc yr adran hon, gallai dyn feddwl oddiwrth 
y sylw uchod fod syniadau beirniadol Gwili yn ei arwain i ameu’r 
athrawiaeth am Berson Crist,—yr athrawiaeth y mae’r Efengyl i gyd 
yn dibynnu arni. Am y sylwadau a wneir ynghylch gwybodaeth Paul 
am y Swper Olaf, ac athrawiaeth yr Enedigaeth Wyryfol, -mater o 
farn ydyw’r ddau; a diau y byddai’r Parch. Owen Evans yn barod 
iawn i amddiffyn ei safle. Nid ywv gair olaf wedi’i ddywedyd ar yr 
un ohonynt. 

Camarweiniol ywr cyfeiriadau at y gyfundrefn aberthol. A gred 
Gwili na fu gan Foses ddylanwad o gwhl ar “ aberthau”’ ’r genedl ? 
Y mae’n anodd penderfynu mesur ei ddylanwad, ond anhygoel i ni yw 
dywedyd nad effeithiodd y datguddiad a dderbyniodd Moses ar yr 


GOHEBIAETH 203 


aberthau i'w puro (Gweler erthygl Sacrifice yn Hastings). Tybir nad 
yw eilun-addoliacth ddim i’w restru fel pechod rhyfygus. ** Pe 
dywedasai yr awdur ‘ aml-dduwiaeth,’ buasai yn nes i’w le.” Ond oni 
Wyr yr adolygydd fod “ eilun-addoliaeth”’ yn cynnwys dau fath ar 
wyro oddiwrth y wir grefydd? Y math gwaethaf ydoedd addoli 
duwiau dieithr, a’r pechod lleiaf oedd addoli Duw Israel trwy gyfrwng 
delwau. Cynhwysa “ eilun-addoliaeth ’’ y ddau, hyd yn oed yn arfer 
yr Ysgrythyrau o’r gair (Gweler erthygl Idolatry yn Hastings). 

Dywedir fod priodoli datganiadau cryfion fel rhai Esaia a Jeremia 
ynghylech yr aberthau i deimladau cynhyrfus yn “ bradychu an- 
wybodaeth o’r cwrsweithrediad.’’ Ac eto dyma safle Dr. A. B. David- 
son! Nid codi eu llef yn erbyn yr aberthau ynddynt eu hunain a 
wnair proffwydi, ond cyhoeddi mai ffieidd-beth oeddynt yn lle bywyd 
cyfiawn. Credir fod Mr. Evans yn sylfaenu gormod ar yr aberthau, 
‘**a themtir dyn i ofyn,” ebe Gwili, ‘‘ at bwy yr anfonid y bweh di- 
hangol”’ ? Atebed Gwili! Ond nid yw bweh dihangol yn rhan 
hanfodol o’r moddion a sefydlodd Duw i gymodi’r genedl. Enghraifft 
ywr gofyniad uchod o “or-wneud,’ megis y byddai esbonwyr y 
gorffennol yn “‘ gor-wneud ” damhegion yr Arglwydd Iesu. 

Braidd yn anffodus, im bryd i, yw cyfeiriadau diwinyddol yr ad- 
olygydd. Myn fod y frawddeg ‘“ Os oes Duw yn bod, ac os ydyw yn 
Féd Moesol, y mae dywedyd fod pechod yn elfen anhepgorol yn nat- 
blygiad Hi greaduriaid yn gosod y sarhad mwyaf yn bosibl ar ei gymer- 
iad ’—myn Gwili fod y frawddeg hon yn rhy gref o lawer. Ei sail 
dros fynnu hyn yw “ Browning ac eraill.”” Credaf fod gennyf gymaint 
o barchi Browning ac edmygedd ohono—beth bynnag’am yr “‘ eraill ’’— 
a Gwili; ond tybiaf fod y frawddeg uchod yn cyfleu’r mater yn eithaf 
teg i unrhyw un sy’n synio am bechod fel yr hyn na ddylai fod. Ni 
chefais y fraint hyfryd o wrando Gwili’n pregethu hyd yma; ond carwn 
wybod a fydd ef yn condemnio pechod wrth bregethu, ai ynte canu a 
gadael iddo y bydd ? 

Mynnir fod y frawddeg “‘ Nid ydyw’r Ymgnawdoledig byth yn gadael 
yr Ymgnawdoliad’”’ yn anghyson 4’r datganiad nad oes modd rhannu 
Duw, a bod y Duwdod yn gyfan yn y Mab. Fe ddywed Moberly 
rywheth tebyg iawn ir frawddeg a ddyfynnir—os nad ei eiriau ef ydynt 
yn wir. Gwahoddaf yr adolygydd i geisio dangos yr anghysondeb y 
cyfeiria ato. 

** O’r braidd y credaf,”’ ebe Gwili, “‘ y deil y gyfatebiaeth rhwng trin- 
dod ‘ ysbryd di-ranedig dyn’ a’r ‘ Personau Dwyfol.’’’ Ond nisoniwyd 
am gyfatebiaeth or fath (tud. 59). Y gyfatebiaeth—neu yn fwy 
priodol, yr enghraifft—a nodir ydyw y sawl sy rhwng wndod ysbryd dyn, 
ag Undod Duw. Tybiodd Mr. Evans y buasai cofio fod ysbryd dyn yn 
ddi-ranedig ymhob gweithrediad yn gynhorthwy i sylweddoli’r gwirion- 
edd fod Duw yn ddi-ranedig,—wundod sydd yma, ac nid trindod. 

Metha Gwili a deall beth yw’r gwahaniaeth sy rhwng safle Mr. Evans 
ag un Dr. Sanday. Ond y cyfrif ei fod yn methu a deall hyn ywr 
cyfeiliornad y syrth iddo, megis un o’r anghynefin rai,—cymysga’r 
subconscious ar subliminal gyda’i gilydd. Credir yn gyffredinol yn y 
cyntaf ; ychydig sydd wedi mabwysiadu’r syniadau a gysylitir a’r olaf, 
ond yn eu plith y mae Dr. Sanday. 

Yr ydys wedi nodi ychydig o’r pethau sy’n ymddangos yn anghywir 

ac annheg yn meirniadaeth Gwili; a pheth digon diflas yw gorfod aros 
-gyda manion fel yrhain. Ond ar Gwili y mae’r bai am hynny, oblegid 
prin y mae wedi cyfiwrdd (a dyma’r gWyn bennaf sydd i’w erbyn) & 
materion pwysig y llyfr. Sef yw y rheiny,—Person Crist yn Ei amrywiol 
agweddau, athrawiaeth yr Iawn, a'r athrawiaethau sydd ynglfn a’r 
bywyd ysbrydol yng nghalon y credadun. Gwasanaeth gwerthfawr 
fuasai codi’r rhain i sylw, a chytuno 4&’r ymdriniaeth arnynt neu beidio. 
Ond prin y sylwir arnynt yn yr adolygiad. Arhosir gyda manion 
cymharol ddibwys, a beirniedir y rheiny oddiar safle eithafol, ac mewn 
modd esgeulus a diofal. Nid wyf yn credu fod Gwili wedi llwyddo 1 
fod cyn deced ac mor ddiragfarn o gryn dipyn yn ei feirniadaeth, ag 
y bu’r awdur yn ei lyfr, tuag at ereill a’u syniadau. 

Ynglfn 4 “ ffurf lenyddol”’ gwaith Mr. Evans, cyfaddefaf nad yw'n 
gwhbl uwchlaw beirniadaeth. Yr oeddwn innau ar dipyn o frys, fel 
Gwili, pan euthum dros y proflenni; a gwir yw'r gair pan ddywed fod 
“i ba un” wedi diane i mewn ddwywaith, a’r ymadrodd “‘ ymddengys 
i fod”? fwy nag unwaith. Ond am y ffurfiau eraill a noda Gwili, a 
dywedyd y gwaethaf amdanynt, digon prin eu bod yn haeddu’u henwi. 
Prun bynnag am hynny, rhyw hen grafiad go chwerw yw'r cyfeiriad at 
* Wesleaeth.’? Beth yn enw pob rheswm sydd yn Wesleaidd yn yr 
ymadrodd ‘yn ei ystyr hollol”? ? Ac hyd yn oed petai hwn heb fod 
yn gyfieithiad ewbl ddidramgwydd a hysain 0 in its absolute meaning, nid 
teg yw rhoi ergyd i’r enwad y perthyn Mr. Evans iddo oherwydd hyn. 
Gwelais innau ym mhrif gyhoeddiad y Bedyddwyr am eleni ffurfiau ' 
fel y  rhain,—‘‘ clodforeddus,” ‘‘ Crist-ddysgid’’ (Christ-taught), 
*“‘ cyfaddawdi,” “llibyndra,” ‘‘caradwy’’; ond ni chymerwn lawer 
am gyhuddo enwad cyfan am fod ambell un o’r enwad hwnnw yn ddigon 
gwyntog a musgrell i arfer ffurfiau fel yrhain. Ac nid oes dim tebygi 
hyn yng ngwaith Mr. Evans. Ar wahan i ambell fefl a brycheuyn, y 
mae’ iaith a’r arddull, yn enwedig pan gofir mai ar Ddiwinyddiaeth yr 
ysgrifenna, fel y dywedodd Mr. Owen M. Edwards, “‘yn lan a 
pherseiniol.”’ 


Llanrwst. D. TECWYN EVANS. 


O DDARLLEN fy adolygiad yn Y Brrrniap, ac o gael mwy o hamdden 
uwchben y gyfrol, teimlwn innau mai tegwch prin a wneuthum 4 
rhagoriacthau gwaith y Parch. Owen Evans. Am a wnina ddywedwn 
innau nad oes, hyd y gwn i, “ddim cystal a’r gwaith hwn wedi ym- 
ddangos yn Gymraeg ar Ddiwinyddiaeth Gristionogol fel cyfangorff.”’ 
Hwyrach na byddwn cyn baroted i ddywedyd nad oes ei gystal yn 
Saesneg. Daliaf eto i gredu fod y Parch. Owen Evans yn ddiogelach 
i’w ddilyn fel diwinydd nag fel beirniad Beiblaidd ; ac ymddengys i mi 
iddo wahodd beirniadaeth ar yr ochr hon i’w waith, oblegid iddo dalu 
mwy o sylw nag a delir yn gyffredin i gwestiynau fel “‘y Broblem 
Gydolygol.” Ystyriai Mr. Evans fod yn rhaid iddo wrth _sylfaen 
gadarn cyn dechreu adeiladu, ac yr wyf o’r un farn yn union. }, Y mae 
dywedyd, fel y gwna Tecwyn, “fod y gyfrol hon yn rhoddi mwy o, 
sylw i feirniadaeth bron na’r un gyffelyb iddi’’ yn ddywedyd go gryf, 
ond poed felly am y tro. Hoffwn gredu gyda Thecwyn fod y Parch, 

Owen Evans yn “ gwybod beth sydd yn mynd ymlaen ym myd Beirn- 
iadaeth Feiblaidd,”’ ond ni allaf lwyr gredu hynny oddiwrth yr hyn a 
ysgrifennwyd. Addefaf y gall mai Mr. Evans yw’ mwyaf “ pwyllog ”’ 
ohonom, ond ychwaneg o bwyll cyn tynnu casgliadau oedd yr hyn a 
geisiwn hefyd. Y mae s6én am yr Iesu a geir tu ol ir Efengylau fel 
“‘ creadigaeth dychymyg y beirniaid,” yn cynnyg i mi demtasiwn gref i 
ymhelaethu, ond ni oddef gofod Y Brrrniap dudalen ar y pwnce. 
Nid yw'n canlyn o gwhl mai “ deilyddol neu ddychmygol”’ yw’r Iesu 
a erys wedi i ysgolheigdod ddifympwy orffen ei gwaith ar natur a 
neilltuolion y sowrces, Y mae ysfa arnaf i egluro hyn, oddiwrth yr 
hyn a wnaethpwyd eisoes, ond ymataliaf. 

O berthynas i’r cyfeiriad at Schmiedel, barner a ydwyf yn “ anghywir 
neu annheg.’”’ Dywed y Parch. Owen Evans: “‘ Nid yw yn foddlon 
eydnabod fod mwy na naw o adrannau dilys yn yr Efengylau Cyd- 
olygol.”” Ac o ddarllen ymleen, ni chaf ond a ganlyn: ‘ Nid ydym yn 
sicr a wrthodid pob adran arall gan Schmiedel . . . Ac mae’n ym- 
ddangos mai safon ei ddyfarniad ydyw. . . nad yw yr Efengylwyr i’w 
credu mewn dim sydd yn gyson a'r syniad Cristionogol am Grist. . . 
Nid beirniadaeth, mae’n amlwg, ydyw hyn, ond dallbleidiaeth.”’ 
Onid yw'n eglur ir sawl a Wyr na welsai Mr. Evans mo Jesus in Modern 
Criticism ? Y mae’n deg i Schmiedel hefyd gael chwarae teg, beth 
bynnag am danaf fy hun. 

Ni pherthyn i mi adrodd pader i’r person, a thraethu ar neilltuolion 
Efengyl Ioan. Yn unig, gofynnaf a geid y “ geiriau diniwed,” pe 
cadwesid mewn cof mai un anhawster ynglfn a’r Bedwaredd Efengy] 
yw'r modd y datguddir yr Iesu fel y Mesia, o’r bennod gyntaf ymlaen, a 
hyd yn oed i wraig o Samaria ? Er na seilir dim ar Ioan 4.?°, a gyfeirid 
at yr adnod pe cofiesid hyn ? Nid yr un peth yw gwrthsefyll profi ar 
antur o’r Bedwaredd Efengy! a chredu nad oes ynddi “ unrhyw elfen 
hanesyddol.”” O leiaf, ymddengys felly i un o’r “ anghynefin rai.’’ 
Cydnabyddaf nad y gair “‘ ysbrydoledig ’’ oedd y goreu i’w arfer yngl?n 
ar Testament Newydd. Meddwl yr oeddwn am ysgrifeniadau na 
oddefid gwadu eu hawdurdod lawn. Y mae cerdded yn y niwl, a sén 
am “‘ ddylanwad Moses ar yr aberthau,” yn wyneb datblygiadau eglur 
y gellir eu holrhain, a gweithio yn eu goleuni, yn bur anffodus; ac o 
ddarllen y gyfrol drachefn daliaf wrth gywirdeb fy sylw ynghylch 
*‘ eilun-addoliaeth.”’ Purion peth fyddai i Deewyn enwi’r cyfnod y 
cyfeiria ato, pan ddywed mai’r “ pechod lleiaf oedd addoli Duw Israel 
drwy gyfrwng delwau.” Hoffwn wybod a oedd eilunod a oddefid 
ymhlith y genedl yn nyddiau Dafydd, Elias, ac Eliseus. Yn oli beth 
yr oedd cleddyf Goliath yn Nob? Paham y bygythiai Hosea y byddai 
meibion Israel lawer o ddyddiau ‘‘ heb aberth, a heb ddelw, a heb 
effod, a heb deraffim ”’ (3.4)? Ond i ba ddiben yr ymhelaethir, yn 
wyneb Hastings ? 

Clywais o’r blaen mai yn erbyn aberthau, ar wahan i fywyd uniawn, y 
taranai’r proffwydi, a diameu gennyf fod peth gwir yn hyn. Pa fodd, 
er hynny, yr esbonia Tecwyn Amos 5.”° neu Jeremia 7.22? Nid 
enghraifit o “orwneud”’ yw'r cyfeiriad at y bwch dihangol, ond 
enghraifit o ddangos annoethineb “ gorwneud.”’ 

“Ynglfn 4 ‘“ Browning ac ereill,’’ ni phoenais i aros, yn y fan hon. 
Meddyliwn am gryn ddeg o linellau fel ‘“ Why rushed the discords in, 

but that harmony might be prized’ ; ac am yr “‘ereill”’ yr oedd min- 
tai’r felix culpa hwn yn eu cymell eu hunain arnaf o lawer oes. Hwyr- 
ach fod brawddeg Mr. Evans dipyn yn benagored. Os y meddwl yw 
fod y cread y fath ag i osod rheidrwydd ar ddynion i ddatblygu drwy 
bechu, efallai y cytunem ynghylch y “sarhad”’ ar gymeriad Duw. 
Ond os “‘ elfen anhepgorol ”’ yw pechod y mae’n rhaid i ddynion ymladd 
a hi ai gorchfygu, er mwyn datblygu, yr wyf eto o’r farn na raid son 
am y “sarhad mwyaf yn bosibl ar gymeriad Duw.” 

Y mae’n debyg mai am fod y frawddeg nesaf o Moberly y methais 
ai ddeall. Addefaf yn rhwydd fod Atonement and Personality yn llyfr 
seliedig i mi. Credaf i mi gyfeirio at ddyryswch y paragraff dilynol 
eisoes, drwy ofyn am esboniad ar ‘‘ Hollbresenoldeb Duw’”’ yng ngoleuni 
“intensive infinitude.”’ Yr wyf yn barod ar unwaith i gydnabod fod y 
Parch. Owen Evans yn gwthio i’r dwfn yn y penodau hyn, ac ond odid 
mai am ei fod tuhwnt i’m ‘“‘ dyfnder ”’ y mae’n aneglur, ambell dro, i 
mi. Eto Tecwyn sy’n creu’r gwahaniaeth rhwng subconscious a sub- 
liminal. Nid oes dim o hynny yn y lly fr, a phe bai gofod, mi ddyfynnwn 
y paragraff ar dud. 93a 94 yn grwn. Gwell fuasai i’m cyfaill Tecwyn 
ganu a gadael i’r ddau air mawr Saesneg yn lle eu llusgo i mewn yn 
ddieisiau, fel hyn. 

Wel, mater o farn yw a fu i mi aros gyda “ manion cymharol ddi- 
bwys.”’ I mi, y maent yn bwysicach o lawer na’r goruwch-adeiladu a 
gymer le mor fynych yn “‘awyr’”’ y pulpud. Ac ystyried yr amser a 
gefais, nid oes dim yn “ esgeulus a diofal’’ yn fy meirniadaeth, beth 
bynnag am fy “ safle eithafol.”’ Synnaf beth at Decwyn yn dywedyd 
mai “hen grafiad chwerw yw’r cyfeiriad at ‘ Wesleaeth’.”’ Hwyrach 
na ddylaswn fenthyca term oddiar Decewyn ac eraill, a phe gwybuasai 
Tecwyn am fy nghysylltiadau, fe welsai nad oedd chwerwedd yn y gair. 
Nid yw’r hyn a ddywedir am Gymraeg “‘ prif gyhoeddiad y Bedyddwyr ”’ 
yn un newydd i mi, ac mi hoffwn allu cyflawni cystal gwasanaeth i 
Gymraeg yr enwad hwnnw ag a gyflawnodd Tecwyn eisoes i Gymraeg 
ei enwad ei hun. Ofnaf mai “ Bedyddiaeth’’ fydd y gair i’w arfer 
rhagllaw, oni wneir hyn. Y mae i Gymraeg llyfr ar Ddiwinyddiaeth, 
neu unrhyw gangen o Wyddoniaeth, ei anhawster dirfawr, mi wn, ond 
os yw Cymraeg Diwinyddiaeth Gristionogol (cyf. II.) yn “lan a pher- 
seiniol,’’ gofynnaf—I ba ddiben yr ysgrifennwyd Yr Iaith Gymraeg: 
et Horgraff at Chystrawen ? 

Rhydaman. GWILI. 

The Philocalia of Origen ; translated into English by the Rev. George 
Lewis, M.A., Rector of Rudford. Edinburgh: T. & T. Clarke 
1911. Pp.—xvi. 242. Price, 7s. 6d. net. 


Nip oes un o’r Tadau Eglwysig boreol a dal ei efrydu’n fwy nag Origen, 
—y mwyaf athrylithgar a dylanwadol o holl ddiwinyddion y Dwyrain, 
fel yr oedd Awstin y mwyaf cawraidd o holl ddiwinyddion y Gorllewin. 
Diameu y llwyddasai’r eglwys yn well i gadw’n gyfeillgar 4 diwylliant 
goreu oes ar ol oes pe buasai ynddi 0 bryd i bryd fwy o ddiwinyddion o 
rywogaeth y gr mawr o Alecsandria (a fu farw 254 O.C.). Pwy a 
wnaeth fwy i ddangos nad gelyn ond Nawforwyn crefydd yw diwylliant 
nag Origen,—y meddyliwr treiddgar a gwreiddiol, yr athronydd 
anturiaethus, yr ysgolhaig dysgedig, a’r sant duwiolfrydig ? Gwir na 
chafodd ei deitlo’n Sant gan Eglwys Rhufain, fel y teitlwyd llu o rai 
lai, ac yr edrychid arno ganddi am rai canrifoedd fel rhyw hanner 
heretic. Gwir hefyd yr ymddengys llawer o’i syniadau erbyn hyn yn 
bur blentynnaidd a ffansiol. Er hynny, erys ei waith yn etifeddiaeth 
gyfoethog, a saif ei ynni a’i asbri meddyliol o’n blaen yn esiampl ac 
yn ysbrydiaeth. 

Ni all neb a fynno efrydu Origen wneuthur yn well na dechreu gyda’r 
Philocalia, sef detholion allan o’i weithiau wedi eu crynhoi gan ddau o 
brif ddiwinyddion y bedwaredd ganrif O.C., Gregory o Nazianzus a 
Basil Fawr o Cesarea. Trwy y detholion hyn, diogelwyd yn eu ffurf 
wreiddiol rai adrannau o weithiau Origen a fuasent heb hynny wedi 
Nithro i ddifancoll, neu wedi eu cadw’n unig mewn cyfieithiad Lladin 
amherffaith (sef eiddo Rufinus); oblegid yr oedd y rhagfarn cryf a 
goleddid mewn rhai cylchoedd yn erbyn y cawr-ddiwinydd yn peri fod 
ei weithiau mewn peryg! o gael eu dinistrio. Yn y Philocalia, ymdrinir 
a& phynciau pwysig yn null ysgol Alecsandria,—megis egwyddorion 
dehongliad ysgrythyrol, perthynas athroniaeth a Christionogaeth, 
rhyddid yr ewyllys, sut i gysoni rhagwybodaeth Duw 4 chyfrifoldeb 
moesol dyn, rhai agweddau ar Berson Crist, etc. 

Dyma’r tro cyntaf i’r gwaith pwysig hwn ymddangos mewn diwyg 
Seisnig, a da gennym mai i ran Cymro dysgedig y disgynnodd y gor- 
chwyl. Mae’r Parch. George Lewis yn gyfarwydd a’r gwaith o Seisnigo’r 
Tadau ; y mae eisoes wedi dwyn allan gyfieithiadau o rai o weithiau 
Basil a Jerome, a hawdd canfod ei fod yn feistr ar y gelfyddyd. Y mae’r 
eyfieithiad presennol yn seiliedig ar y testun Groeg diwygiedig a 
gyhoeddwyd naw mlynedd yn ol dan olygiaeth Dr. Armitage Robinson. 
Gwyddys fod Origen, gyda’i frawddegau hirion a chymhleth, yn un o’r 
rhai anhawsaf i’w droi i iaith arall ; er hynny fe ddarllena’r cyfieithiad 
hwn ar y cyfan yn rhwydd a llyfn. Hoffasem aml dro pe toresid y 
paragraffau hirion yn fanach, gan nad yw y Saesneg yn meddu ar yr un 
athrylith a’r Roeg i fachu brawddegau yn gywrain yn ei gilydd, ac nad 
yw'r meddwl diweddar yn gallu camu mor fras. Ond ar y cyfan, 

anawdd fuasai cadw’n fwy ffyddlon i briod-ddulliau dwy iaith sydd mor 
annhebyg i’w gilydd a’r Roeg a’r Saesneg. Tr sawl na Wyr Roeg, neu 
sydd heb allu ei thrafod yn hwylus, ac hyd yn oed i’r ysgolhaig cyf- 
arwydd, gall gwaith Mr. Lewis fod 0 wasanaeth dirfawr. Ystyriwn ef 
cystal a’r goreuon yn y gyfres ragorol y perthyn iddi (sef yr Ante-Nicene 
Christian Inbrary). 

Aberhonddu. D. MIALL EDWARDS. 


Cathlawr Bore ar Prydnawn. Gan Alafon. Caernarfon: Cwmni y 
Cyhoeddwyr Cymreig (Cyf.), Swyddfa Cymru. 1912. Td. 110. 
5 plat. Pris Is. 


Cymwys y dewisodd Alafon deit] ei lyfr, canys y mae’r bore a’r nawn 
ynddo, ar cathlau hefyd. Hi aeth weithiau, hwyrach, ar ddamwain, 
yn dipyn o gymysgedd rhwng orgraff a lleferydd y ddau dymor, ond y 
mae blas a gwerth hyd yn oed ar hynny ; ac anaml y ceir llyfr a edrydd 
hynt ei awdur ymhob rhyw fodd cystal a’r llyfr hwn. Cawn ynddo, 
drwy feddw]l tirion Alafon, gip ar bethau gwir bywyd, fel y maent ar 
dawel odre Eryri, o fore hyfrydwch y gynghanedd helaeth, mewn 
inellau fel hyn— 


“Yr eres Eryri, fro hudol fawrhydi, 
Ki lennyrch i’n Nonni rydd hi’n ddi-wahardd,”’ 


hyd fedrusach dewis a chynhilach celfyddyd y nawn yn y cathlau olaf. 
Anodd dwyn ei ieuenctid oddiar ddyn fel Alafon, ac am hynny fe allai 
fod rhai o gerddi’r nawn ynghanol rhai’r bore, ac ambell un o gathlau’r 
bore ymhlith rhai’r nawn. Er hynny, nid oedd Alafon lawn mor hen 
pan oedd yn ieuanc ag oedd Ilawer ohonom ; ac y mae eto yn iau nar 
cyffredin a hithau’n nawn. Rhed ei hoffter at glymiadau’r gynghanedd 
drwy ei gathlau, ag afiaith y medr ieuanc mewn cerddi fel “‘ Tipyn o 
Ymgom ”’ a “ Liwybrau Bro Mebyd’’; 4 sicrach law ym “ Mwlch 
Derwin,” “ Llanycil,” ‘‘ Llys Dinorwig,” “ Anita’r Dd6él”’ a’r “‘ Deryn 
Pur.’ Ceir llawer o ffilosoffi a chelfyddyd yr hen benillion telyn yn y 
cathlau hyn, yn enwedig yn ‘‘ Hen Gerddi’r Werin ’”— 


“Mi glywais gerddi gwerin 
Yr Alban falch ac Erin ; 
I’n cerddi ni nid nes y rhain 
Na thwrw brain Gwytherin ! ” 


> 


Ond sylwer ar adlais can “‘ Y Deryn Pur” a’i gyfoeth o gydseiniau 
meddalion a lafariaid hirion,—dangos pa beth a dal y gynghanedd ar 
el goreu :— 


‘** Aderyn brig y glesni glan 
Mor lan yw’ gan a geni!”’ 


Cawn eto radlon fwynder y nawn ym “ Marged uch Ifan,” “ Nef yr 
Ynys,” “‘ Rhodri a Nest,” ‘‘ Difyr s6n am gyfaill gynt,” a llawer cerdd 
arall. Rhwng rhyw ddifrif a chware y gwelwn Farged, eto mewn go- 
goniant sy bellach wedi diflannu o blith gwragedd y “ gwfr bach ’— 


ADOLYGIADAU 209 


“Traddodiad a ddywed mai bach oedd ei g¥r, 
Yn byw dan ei chysgod yn dawel ddi-st¥r, 
A hithau heb sén am na phieidlais na sen 
Yn canmol y gwron a’i llaw ar ei ben.” 


A’y un olwg & gawn ar “ Nel yr Ynys,” sy rywfodd yn hardd er bod 
yn gartrefol iawn :— 
‘Ni red pan wél ddieithriaid 
Yn cyrchu at y t¥: 
Mae Nel yn dwt bob amser, 
A’i gwallt o’r tlysaf ddu. 
Dirgelwch uwch ei ddirnad 
I rai sy’n gwisgo’n ddrud 
Yw harddwch Nel; a balchder 
Sy’n syllu arno’n fud.”’ 


Y mae’r digrifwoh rhadlon hwn cyn dwtied a Nel ei hun, ac yn gweled 
camp a rhemp lle bént. Oni wél y darllenydd “‘ Ddafydd Grwydryn,” 
ac Alafon, yn y pennill hwn, rhodded y bai arno’i hun :— 


“Fe dynnodd y dilledyn 
Oedd nesaf at ei gorffyn ; 

A chanddo, am resymau- man, 
Fe’i rhowd ar dan yr odyn.” 


Nid rhaid i ddyn, hwyrach, fod yn bysgotwr i ddeall peth ar fwynder 
‘Llyn y Gadair,” nac ychwaith yn arddwr i ganu gyda’r bardd— 


*Diolch am ddydd o ryddid 
Heb neb na dim yn gwahardd, 
I ’mollwng i’r hen gelfyddid 
A gar pob hen gyfaill gardd ! 
Ymaith, ti bin sgrifennu, ae 
Chwi lyfrau, arhoswch draw,” 
Dydd ydyw hwn wedi ei bennu 
Yn ddiwrnod y fforch a’r rhaw ‘ ” 
Y mae Alafon yn feistr ar y tant hwn pan fynno. Clywch yr adarwr 
yn disgrifio cin ‘Llwyd yr Helig” :— 
** Re-mi, re-mi, ré-re, ré-re, 
-’ Darfu son am miserere ; 
Haul a helig i’*m diddanu, 
Rhaid yw, rhaid yw troi a chanu. 
Re-re, re-re, mi-re, mi-mi, 
Oriau haf, mor ddifyr imi!” 
Oni chlywchi “‘ loew floedd ” y cethlydd bach yn y “ ré-re”” a’r “ mf-re” 
(e ac ¢ hir, hir, ac r yn rholio), ei lyfnder llifeiriol yn “ haul a helig,” a’i 
bynciau cwta yn “rhaid yw, rhaid yw” ? 
Neu edrychwech ar ‘ Liwiau’r Hydref,” os adwaenoch waith gWr 
mwyn araf yr awyr agored :— 
“A duach glas y celyn dlysa coch 
A melyn bedw a chyll, 
A thywyll gopr y drain.” 
Oyt. II. Rhif 8, 15 

Ond eto, diau mai’r pethau goreu yn y llyfr yw’r cathlau lle y mae 

profiad y bore a’r nawn yn ymdoddi yn un melyster trist, ac yn cynnil 

awerymu llawer, gan eich gadael rhyngoch chwi 4’ch calon. 
‘“‘Gwerddon y Ffridd,’’ dacw hi— 


“Dim ond ychydig wern, 
A firwd wasgaredig, fas 
Yn llifo rhwng tryblith o lysiau’r dwWr, 
Gyda’u blodau bach gwyn a glas, 
Ac aderyn bach dedwydd yn canu’n llon 
O gangen i gangen am haul ar don, 
Heb gof am ofid na chas.”’ 


Neu ynte darllenwch gerdd ‘‘ Yr Hen Fron’rerw ” a’i dyddyn gwael, ei 
fwyd s4l, a’i ofn am y rhent :— 


** Anair i’w anifail roddai 
Yn y ffair ; 
Pob canmoliaeth a ddiffoddai 
Gyda’i air.” 
*‘ Hen bererin hoff Bron’rerw, 
Mae’n beth syn— 
Prin mae’n cofio am y berw 
Erbyn hyn!” 7 
Dyma fedr mwyaf Alafon. ‘Dros y Ffin” yw teitl un o'1 gathlau 
mwyaf cyfrin. Daw rhywun dros y ffin honno, a gwén a gair ac 
ysbryd gwaith ir bardd. Ac ni Wyr yntau pa fodd :— | 


**Mi wn fod ffin, mi wn fod Ilen, 4 
Yn cuddio’th wlad oddiwrthym ni ; 
Ond gwWyr fy nghalon fwy na’m pen,— 

A’r ddirgel ffordd a wyddost ti.” 
Rhed yr un peth drwy “Hen Fynwent Bro Hud,” y gerdd oreu yn y 
llyfr. Yno y mae rhywun yn cysgu dan “ dair prudd ywen fel chwior- 
ydd,”’ ambell aderyn yno'n canu, a barrau heyrn. o amgyleh y bedd, a 
“ thyner fflamgylch fel o’u hamgylch hwy.” Hwyrach na ddylai dyn 
ddyfynnu peth fel hyn, rhag trysgled y dichon fod hyd yn oed ei 
ddeigryn, ond y mae’n rhy anodd peidio :— 


“Ni ddywedai’i bod hi’n caru 
Nac yn gweled néd 
Un sydd heddyw yn galaru, 
Ac a Wyr ei bod. 
Wyr hi’n awr ei fod, pan ddweto 
Hiraeth, wrth ei bedd ? 
O! fe garai weled eto 
_ Wawr ei gwedd, 
Megis cyn yr hun a’r hedd.” 
Yn ei Ragymadrodd, dywed yr awdur fod ganddo “ rifedi mawr eto o 
ganiadau.”” Rhodded ini ragor o’r pethau hyn, sy’n mynd yn syth ir 
galon ac yn aros yno byth. 


‘T. GWYNN JONES. 


fe ip 

Yr Epistol at yr Hebreaid. Pen. ii—vii. Gan y Prifathraw T. Rees, 
M.A., Coleg Annibynnol Bala-Bangor. Abertawe: Llyfrfa yr 
Annibynwyr Cymreig, 1912. Td.—liv., 168. Pris ls. 6c. 


Dyna un arall o’r llawlyfrau esboniadol a gyhoeddir o bryd i bryd er 
budd Ysgolion Sul ein gwlad. Nid gwaith hawdd ydyw ysgrifennu 
Nlawlyfr boddhaol ar unrhyw bwnc. Yma, fel mewn lawer cylch arall, 
cyflawnir yr hen air Saesneg, a rhuthra ffyliaid lle’r arswyda angylion. 
Ond y gwir yw, nad oes a fedr ar y gwaith i bwrpas ond a fo’n feistr 
llwyr ar yr holl faes yr ymdrinir arno. Anghofio hyn ydyw’r rheswm 
fod cymaint o’n llawlyfrau mor fusgrell ac anniddorol, a’u tuedd i 
ddyrysu a phendroni y neb a’u darlleno yn hytrach na’i oleuo a’i 
hyfforddi. Llawenydd i ni ydyw tystio nad i’r dosbarth hwn y perthyn 
y llawlyfr bychan hwn ar y saith bennod gyntaf o’r Epistol at yr 
Hebreaid. Mae’n wir nad esboniadaeth Feiblaidd ydyw prif faes 
efrydiaeth yr awdur, ac nad ydyw yn honni, hyd y gwelwn, fod ei waith 
yn firwyth astudiaeth hirfaith a gwreiddiol o’r llyfr. Ond amlwg i’r 
cyfarwydd ei fod yn dra chartrefol yn yr esboniadau goreu a feddwn ar 
y maes, ai fod wedi arfer barn a phwyll wrth eu hastudio. Y canlyniad 
ydyw esboniad byr, ond clir a chryno, a fydd yn gynhorthwy sylweddol i 
ddeall yr epistol i bob un a’i hefrydo. . 

Y peth amlycaf yn y llyfr, hwyrach, ydyw’r synnwyr cyffredin crytf 
a nodwedda holl ymdriniaeth yr awdur. Ni fedd y crebwyll cyflym a’r 
dychymyg byw sy’n nodweddu esboniad y Prifathro T. C. Edwards, ac 
yn ei alluogi ef i dreiddio at galon aml adran, gan ddwyn ohoni bethau 
newydd a hén. Cynysgaeth werthfawr i esboniwr ydyw’r rhain; ond 
y mae perygl ynddynt, ac oni chedwir hwynt o dan reolaeth lem, 
rhedant ymaith, a’r esboniwr gyda hwynt, ar ol y cywrain ar mym- 
pwyol yn unig. Yn yr eithaf arall y mae perygl y Prifathro Rees: 
teimlwn weithiau nad oes ganddo’r cydymdeimlad hwnnw &a’r awdur 
ai galluoga i wneuthur llawn chwarae teg 41 feddwl. Mae’r beirniad 
ynddo yn mynd yn drech na’r esboniwr. Ond anaml y digwydd hyn 
ac, ar y cyfan, os cerdda’n arafach na’r Prifathro Edwards, y mae’n 
bur sicr o’i gam, ac fel rheol, y mae’n haws i’ darllenydd cyffredin ei 
ddilyn. 
_. Y peth cyntaf yn y llyfr ydyw rhagarweiniad maith yn trafod yr 

hen gwestiynau anorffen ynghylch awduraeth ac amseriad a chyfeiriad 
y llythyr. lLlawer o ddyfalu a fu o droidro ynghylch yr ateb iddynt, a 
pheth ohono’n ddigon gwylit. Nid yw’r ysfa i ddyfalu wedi gafael ym 
Mr. Rees; o leiaf, nid ildia iddi, ac nid 4 gam ymlaen heb sail go dda o 
dan ei droed. Gyda golwg ar natur y llyfr, tuedda i edrych arno fel 
rhywheth rhwng traethawd a llythyr; ei syniad ydyw “ir awdur 
ysgrifennu traethawd i egluro ac amddiffyn Cristionogaeth at ddarllen- 
wyr arbennig ac adnabyddus iddo, ac fel yr ai ymlaen gyda’i bwne, deuai 
yn nés at eiddarllenwyr gan orffen ei ymresymiad mewn apél ymarferol 
a thyner at eu cydwybodau ”’ (td. xii.). Nid wyf yn sicr na byddai’r 
disgrifiad hwn yn gywirach pe dywedid “ pregeth”’ (neu “ gyfres o 
bregethau ’’) yn lle “‘ traethawd.’’ O leiaf, y mae llawer yn y llyfr yn 
awgrymu’r pregethwr. ‘“ Gair y cyngor’ ydywr enw a roddir arno ; 
gyrrir pob darn o’r gwirionedd adref, fel yr ymdrinir arno, mewn cyngor 
byw a bachog ; ac nid oes lyfr yn y Testament Newydd yn ennill mwy 
oi ddarllen allan yn uchel. Braidd nad ellid clywed llais y cynghorwr 

wrth wrando. Ymha le yr oedd yr eglwys yr anfonai ei genadwri ati, 
niwyddys. Tuedda Mr. Rees i gredu mai yn Rhufain, a dyma’r farn 
boblogaidd yn awr. Ond y mae un anhawster ynglfn 4’r syniad hwn 
na chyfeirir ato. Yn ol y llythyr at y Rhufeiniaid, Cenhedloedd oedd 
mwyafrif yr aelodau yn eglwys Rhufain, ond yn ol Mr. Rees, at Iddewon 
yn bennaf yr ysgrifennwyd yr Hebreaid, a chredwn ei fod yn hyn o 
beth yn gywir. Gan hynny, os i Rufain y danfonwyd y lythyr, nid i'r 
eglwys yno fel y cyfryw y gwnaethpwyd hynny, ond i ryw gyleh 
bychan o Iddewon 0’i mewn, a gyfarfyddai, o bosibl, mewn t¥ annedd, 
fel yr eglwys yn nh? Acwila a Phriscilla. Ond tybed nad oes mwy i'w 
ddywedyd dros ddinas ym Mhalestina, fel Caesarea, nag a gydnebydd 
Mr. Rees ? Gyda golwg ar awdur y llyfr bodlona’r Prifathro i gyfaddef 
gydag Origen “ mai Duw yn unig a Wyr ” pwy ydoedd, a dyna’n ddiau’r 
peth diogelaf. Yr unig beth y mae’n sivr ohono ydyw nad Paul 
ydoedd, a dengys yn glir pa fodd y tyfodd y syniad hwn yn yr eglwys. 
Da gennym weled y gwrthyd y syniad mympwyol (fel yr ymddengys i 
ni) mai Acwila a Phriscilla oedd yr awduron. Ond prin y tybiwn ei 
fod yn gwneuthur chwarae teg &’r tebygrwydd sydd rhwng arddull yr 
Hebreaid ag eiddo llyfr yr Actau, yn enwedig rhai darnau ohono. 
Mae yma wythien nas olrheiniwyd eto fel y dylid, ac un y gall goleuni 
ddeilliaw ohoni ar yr hen gwestiwn dyrys hwn. Er ein syndod, a ni’n 
cofio dawn y Prifathro fel athronydd, yr adran a’n siomodd fwyaf yn y 
Rhagerweiniad ydyw’r un ar ddysgeidiaeth yr Epistol. Mae tipyn o dl 
brys arni, a llithrodd ambell frawddeg aflér ac aneglur i mewn, fel a 
ganlyn: “‘ Y meddylddrych llywodraethol yng nghynllun ymresymiad 
yr awdur yw athrawiaeth ‘ y gair ’ fel y dysgid hi gan Philo, a’r ffeithiau 
a ddwg i’w hesbonio ganddi yw hanes crefydd Israel fel y cyrhaeddodd 
ei uchafbwynt mewn Cristionogaeth.”” Teg er hynny ydyw dywedyd 
y cyflenwir y diffyg hwn i raddau helaeth gan nifer o “‘ adnodiadau ”’ 
gwerthfawr yng nghorff yr esboniad. In tyb ni, dyma’r pethau goreu 
yn y llyir. Carem enwi’n arbennig y nodiadau ar “ Berson Crist’ ac 
r “‘ Orffwysfa Duw i’w bobl.”’ Mae’r nodiad ar yr ‘“‘ Athrawiaeth am 
yr angylion”’ ychydig yn rhy foel i alluogi’r darllenydd Cymreig i’w 
osod ei hun yn safbwynt meddwl yr awdur. MRhoddir lle mawr yn y 
ewhl i’r dylanwad dwin a gafodd athroniaeth Groeg ac yn enwedig 
dysgeidieeth Philo ar feddwl yr awdur, ac y mae y sylwadau yn dra 
gwerthfawr ; ond tybed nad yw Mr. Rees yn gorbwysleisio tipyn yn y 
peth hwn? Yn yr amser a fu, gwendid esboniadaeth Feiblaidd oedd 
ceisio egluro’r Testament Newydd fel petai’n rhywhbeth yn yr awyr, heb 
gysylitiad o gwbl rhyngddo 4’r oes y cynhyrchwyd ef ynddi, a’r syniadau 
a ffynnai ar y pryd. Ond y perygl heddyw ydyw olrhain popeth mewn 
Cristionogaeth i ddylanwadau o’r tu allan iddi. Nid ydym yn dywedyd 
fod Mr. Rees yn euog o hyn, ac eto, yn ei awydd i ddangos dylanwad 
Philo ac ereill ar feddw] ei awdur'tuedda weithiau i adael rhy fychan o le 
i brofiad ac athrylith yr awdur ei hun. _Ymddengys y gosodiad am 
ddylanwad athrawiaeth Philo am ‘ y gair,” yng nghymal cyntaf y 
frawddeg a ddyfynnwyd uchod, i ni yn rhy bendant. Trachefn, 
cnewyllyn y llyfr ydyw’r athrawiaeth am yr “ offeiriad yn ol urdd 
Melchisedec,”’ ond ynghanol llu o sylwadau gwerthfawr ar y modd y 
daeth yr awdur i’w hegluro yn y ffurf y gwnaeth, ac ar y dull alegoriaidd 
o drafod yr Hen Destament, prin y llwydda Mr. Rees i roi syniad clir — 
am y gwirionedd mawr a gwerthfawr a orwedd dani, ac i ddangos fod 


+ 

rhinwedd offeiriadacth Crist yn gorwedd nid mewn unrhyw gymhwys- 
terau’deddfol ond ym mawredd Ei bersonoliaeth Ef ei Hun. Eto, 
amheuwn gywirdeb brawddegau fel hyn, ‘‘ Braidd na ellid galw ei syniad 
am Dduw yn Ddeistaidd,” neu “ Liwyddodd Paul a Ioan yn well na 
Hebreaid i dorri dros derfynau cyfundrefn Philo oblegid yn y dirgelwch 
cuddiedig a phell y saif Duw ganddo ef yn y diwedd.”’ Onid prif neges 
y llythyr ydyw dangos mai Cristionogaeth ydyw’r unig grefydd berffaith 
eam mai ynddi hi y sylweddolir prif nod pob crefydd, ac y dygir Duw a 
dyn at ei gilydd ? Mae’n wir mai yng Nghrist yn unig y sylweddolir yr 
amcan hwn—ond onid dyma safle Paul a Ioan hefyd ? 

Yn rhagflaenu’r esboniad ceir cyfieithiad newydd o’r Epistol. An- 
wybyddir y rhaniad yn adnodau a phenodau, a rhennir yr epistol yn 
adrannau byrion fel y bo’r ymresymiad yn gofyn. Bydd hyn, gobeithio, 
yn help i ambell ddosbarth i sylweddolinad yw’r rhaniad yn adnodau 
yniysbrydoledig, ac i adael yr hen arfer ff61 sydd eto mor gyffredin yn 
ein hysgolion Sul o drafod llyfr bob yn adnod, hyd yn oed petai adnod 
yn dechreu gyda’r geiriau “‘ Gan ddywedyd.” Hawdd fyddai anghytuno 
& chyfieithiad Mr. Rees mewn llawer man, ond amhosibl fyddai cyfieith- 
iad y cytunai pawb arno. Nid oes yma ymgais 0 gwbl at geinder arddull ; 
yn unig ceisir rhoddi cyfieithiad cywir a llythrennol o’r gwreiddiol. 
Nid wyf yn sicr fod Mr. Rees yn gwella’r cyfieithiad Cymraeg bob 
amser. Er enghraiffit, yn i. 1—4, cedwir cyd-bwysedd y frawddeg yn 
well wrth ddechreu gyda’r gair “ Duw’” fel yn yr hen gyfieithiad ; 
yn ij. 14, cedwir y cyferbyniad rhwng amser y ddwy ferf yn well wrth 
gyfieithu’r cyntaf fel y gwna’r Testament Cymraeg, “ gan fod y plant yn 
gyfranogion.” Yn iii. 5, gadawyd allan (trwy amryfusedd, yn ddiau) y 
geiriau “‘ er tystiolaeth vr pethau oedd vw llefaru.” Prin y mae “ brys- 
awn” yn welliant ar ‘‘ byddwn ddyfal”’ yn iv. 11, nac “‘ yn yr un fath 
esiampl”’ ar “yn ol yr un esiampl”’ yn yr unadnod. Gwell gennym 
*‘Ilymach”’ yn iv. 12 na’r ymadrodd “ yn fwy treiddgar ”’ fel y cyfieithe 
Mr. Rees. Maerhyw ddyryswch yn v. 12, a gwell yn lle “ ac o herwydd”’ 
etc., fuasai dechreu brawddeg newydd fel y gwna’r hen gyfieithiad, a 
darllen ‘‘ Canys lle dylech,”’ etc. Ymadrodd amwys, os nad diystyr 1 
Gymro, ydyw “ athrawiaeth dechreuad Crist”’ yn vi. 1, a chan mai’r 
syniad a awgrymir gan y Cyfieithiad Cymraeg a fabwysiedir yn yr es-— 
boniad, gwell fuasai glynu wrth hwnnw. Wrth geisio cadw yn rhy agos 
at y gwreiddiol, llithrodd ambell frawddeg drosgl ac aneglur i mewn, 
megis ‘‘y fath un a gafodd ddechreuad iw llefaru gan yr Arglwydd,”’ 
i. 3; “* Dygaist ef yn ychydig yn is na’r angylion,” ii. 7; “‘ rhag digwydd 
y bydd yn neb o honoch galon ddrwg anghrediniaeth yn yr ymadawiad 
oddiwrth Dduw byw,” iii. 12; ‘a llw iddynt hwy sydd yn ben ar bob 
dadl + sicrhad,” vii. 18. Dylid hefyd ysgrifennu “ diddynur”’ yn le 
“ diddymu”’ yn vii. 18, ac y mae gormod o lawer o’r rhagenwau “ yr 
hwn,” “yr hon,” “y rhai” drwy’r cyfieithiad, a thrwy’r llyfr i gyd o 
ran hynny, lle y gallesid yn hawdd eu hepgor. Ond er mefiau fel hyn 
caiff yr athro meddylgar lawer o gymorth o astudio’r cyfieithiad hwn. 
Onid ydyw’n bryd bellach i nifer o’n hysgolheigion sy’n medru ar 
Roeg a Chymraeg gydweithio er cynhyrchu cyfieithiad cywir a theilwng 
o'r Testament Newydd ? Gwnaent felly gymaint cymwynas a'r Ysgol 
Sul ac 4 chrefydd a phe sgrifennent lawer o esboniadau. 

Carasem sylwi ar amryw bwyntiau yn yr esboniad, ond gofod a balla. 


* 

A gytunwn ag ef ai peidio, llwydda’r awdur i ddywedyd ei feddwl yn 
glir a dirodres heb guro twmpathau na beichio ei nodiadau, fel y mae 
arfer rhai, arhes anorffen o enwau a syniadau esbonwyyr ereill. Rhwydd 
hynt iddo i sgrifennu’r ail gyfrol aci gwblhau’r esboniad. Y flwyddyn 
nesaf bydd y Methodistiaid yn ogystal a’r Annibynwyr yn astudio’r 
Hebreaid, a mantais nid bychan iddynt fydd cael yr esboniad gwerthfawr 
hwn yn ychwanegol at eiddo’r Prifathro Edwards. 

Nid yw y gyfrol yn glir oddiwrth wallau argraff ac y mae yma ambell 
ffurf anghywir, megis “hyd yn nod” (xxi.). Paham hefyd yr ysgrifennir 
cyfietthad trwy’r llyfr yn lle cyfievthiad, a pham y dywedir *‘ Athrawiaeth 
Syrthiad oddiwrth Ras’’ ? Os am ddefnyddio’r gair syrthio o gwhl, 
gwell fuasai arfer y berf-enw a dywedyd “‘ Athrawiaeth syrthio oddiwrth 
ras.’ Ond beth, atolwg, sydd yn erbyn yr hen enw “ Cwymp oddiwrth 
ras’? ? Y mae’n llawer mwy persain. 


Coleg Diwinyddol Aberystwyth. D. WILLIAMS. 


Thomas Coke, y Cymro a'r Cenhadwr. Gan W. O. Evans. Bangor 
 Llyfria’r Wesleaid. T'd.—127. Pris 1s. 


Deppr ryfedd yw honno sy’n gorfodi arwyr y byd yma i orwedd yn 
hir yn dawel yn eu beddau cyn cael eu darganfod a chydnabod eu 
gwerth, ac ymhlith y rhai a aeth dan y_driniaeth hon y mae gwrthrych 
y Uyfr hwn—Dr. Thomae Coke. Y mae’n debyg ei fod yn un or 
dynion grymusaf a gododd Cymru erioed, ond dyma fo wedi gorwedd 
mewn angof am ganrif gyfan cyn cael cofiant gan ei genedl ei hun. 
Ac nid am iddo dreulio ei fywyd allan o Gymru yr anghofiwyd ef ; 
oherwydd, er nad yw fymryn lai arwr na William Carey, am bob deg a 
wyr am Carey nid oes prin un a Wyr am Coke. Er hynny, dioddefodd 
ac aberthodd gymaint ag yntau, ac y mae ei ddylanwad yr un mor 
eang ar y byd. Ganwyd ef yn Aberhonddu o rieni bonheddig, da eu 
byd ; aeth drwy Rydychen yn llwyddiannus ; derbyniodd yno ei LL.D. 
Yna aeth yn gurad i South Petherton. Yno cafodd grefydd yng 
ngwres y Diwygiad Methodistaidd, a dechreuodd bregethu 4’i galon ar 
dan. Am hynny, trowyd ef 0’i guradaeth, a chanwyd clychau’r eglwys 
mewn gorfoledd ddydd ei ymadael. Ymunodd & John Wesley, a 
dechreuodd wneuthur gwrhydri. Ef oedd tad Wesleaeth Gymreig, ac 
adfywiad Wesleaeth Iwerddon. Ef hefyd oedd tad Wesleaeth yr 
America ac Affrica ; croesodd y Werydd ddeunaw gwaith, ac yr oedd 
rywle o dri mis i naw bob tro ar ei daith. Ef hefyd fu’n foddion i 
gychwyn y Genhadaeth Wesleaidd yn yr India; ac ar ei ffordd i 
Ceylon, yn hen Wr, wedi gwario ei eiddo mawr a’i nerth ar ran y Gen- 
hadaeth, y bu farw, a chladdwyd ef yn y mor. Y mae ei deithiau, ei 
lafur, ai aberth, yn anhygoel. Cyfrifir iddo deithio ar ei farch yn 
unig ddau can mil o filltiroedd. Ac yr oedd y gWr hwn yn Gymro gian 
gloyw o waed ac iaith. 

Yn y llyfr hwn gan Mr. Evans, dywedir ei hanes yn gryno a llawn. 
O’i faint, y mae yn un o'r cofiannau mwyaf byw a ddarllenasom erioed, 
ac y mae ei ddarllen yn sicr 0 adael dylanwad dyrchafol ar ol. Y mae’r 

_laith yn syml a digwmpas fel eiddo gwWr sy’n teimlo fod ganddo rywbeth 
jw ddywedyd. 

Y mae ambell wall-argraff wedi llithro i mewn sy’n anurddo tipyn 
ar ral brawddegau, ac hwyrach fod brwdfrydedd yr awdur dros ei 
destun yn ei yrru i siarad am Ragluniaeth weithiau fel petai Dr. Coke 
yn ffefryn ganddi, a’i bod yn gweithio’n fwy brwdfrydig nag arfer hyd 
yn oed gydag yntau ambell dro. Onid yw hi ar ei goreu gyda phob 
un ohonom bob amser, ond fod ganddi well nwydd i weithio arno 
weithiau, a chyfleusterau gwelli arfer ei dawn ? Tynnu tipyn oddiwrth 
ei hurddas y mae hanesyn fel yr un a geir ar dudalen 30, os gwir mai hi 
sy'n gyfrifol am y tan hwnnw. O leiaf, dyna’r argraff a adewir ar y 
meddwl, ond brychau yw pethau fel hyn, mewn gwaith rhagorol. 

Argymhellwn y cofiant fel un o’r rhai mwyaf dyrchafol y gwyddom am 
danynt, ac y maer wisg yn neilltuol o brydferth, yn ei wneuthur yn 
un o'r llyfrau harddaf a SMES yn Gymraeg hyd yn hyn. 


Tregarth EK. TEGLA DAVIES. 


At the Foot of Eryri: A Book about Poetry in Wales. By William 
Hughes Jones, B.A. (Oxon.). Bangor: Jarvis & Foster. Pp.— 
204. Price 2s. 


CasGLIAD sydd yma o draethodau Saesneg ar farddoniaeth Gymraeg, 
yn arbennig gwaith y Beirdd Newydd, Mr. W. J. Gruffydd, Mr. Gwynn 
Jones, yr Athro J. Morris Jones, Eifion Wyn, a Llion. Nid yw Mr. 
Jones, neu fel yr ymgyfenwa yn Y Brython, Elidir Sais, yn honni y 
medd adnabyddiaeth lydan na dofn o lenyddiaeth Gymraeg, ond yn 
sicr y mae yn un fyw ac yn bywhau. Llyfr anghyffredin o ddiddorol 
ydyw ; wedi ei ysgrifennu gyda llawer o swyn mewn arddull wreiddiol ; 
ac ni ellid cael ei well i ddangos i’r Cymry ieuaine hynny sydd wedi 
ymfeddwi ar edmygu ffrwyth awen gwledydd tramor, fod yr un godid- 
ogrwydd gartref ped agorid eu llygaid i’w weld, a’u clustiau i’w glywed. 

Ac os yw y llyfr yn ddiddorol, mwy fyth yw ei awdur fel y daw ir 
golwg ynddo. Bu yn Elidir Sais a’i holl fryd ar Shelley a Keats, 
Wordsworth a Tennyson, ond yn awr cais ddyfod yn Elidir Gymro, 
' a gorfoledda wrth ganfod yr un gelfyddyd, yr un ysbryd, yr un awen 
yng ngwaith beirdd ei fro a’i oes ei hun. Gorfoleddu? Ie, dyna’r 
gair. Nid oes ganddo allu i ymatal nac ymarbed. Enynnir ef yn 
fam, neu tawdd yn llymaid. Llesmeiria bron oherwydd gorfelyster 
sain ambell linell dlos. Meddwir ef ar win cynghanedd cydseiniaid a 
chydgord llafariaid. Fel Leigh Hunt, huda ni o orchest i orchest, o 
gamp i gamp, a rhaid i ni guro dwylaw i'w ganlyn er ein gwaethaf, a 
chydfwynhau a chydwledda. Ni wiw dadleu ag ef, na cheisio cymedroli 
ei ganmol a’i gondemnio. Medd gyflawnder o Saesneg persain at ei 
alwad, a llunia doreth o frawddegau ffraeth a thlws. Ond wrth ym- 
gyrraedd yn rhy awchus am geinder ffurf a phrydferthwch sain, cyll ei 
olwg ar ystyr a chystrawen mewn lle neu ddau. Bete am y cymysgu 
ansoddeiriau a rhagferfau ar dudalen 111 ? 


_“ First, the Cynghanedd is here shyly but sro perfect yet 
modest, the handmaid and not the mistress.’ 


Ac hefyd beth am y frawddeg eiddil ar y tudalen 0’i blaen ? 


** As time proceeds, Awdl yr Ha} will be either a greater poem, 
or a smaller poem than it is to-day.” 


. * 

“Twhi shWar ” fuasai Sylw Tomos Bartley ar hyn. Trwy ddiofalwch 
rhyfedd llithrodd i sén*am “ the gules and cornices of the temple of his 
own heart ”’ (td. 176), pan nad yw gules ond iaith herodr am “ goch,”’ 
ac y meddyliai Elidir am air ym myd y pensaer a’r adeiledydd. Cam- 
parley hefyd ar dud. 121, le dyry 


FpAt gn] YEU Meyt aR Se 


Hf ay gs ae a 66 A lawen y lonyddweh ” 
am Tinell Tene aes 


“'Liawen oedd y ioodawen 
O dan y coed yn y cwch.” 


A’r cwpled nesaf hefyd : 


** TI fewn i fore’m heinioes.” . age 
yn lle’ ’ 
‘*T mewn i fore’m heinioes.”’ 
Collodd air o linell wych arall (td. 113), 


** Am olud y bell bau hiraethodd,” 


yn lle 
«Am olud gwell y bell bau hiraethodd.” 


Llithrodd gwall argraff i mewn ar dudalen 51, omor am “ amor omnia 
vincit.” Prin y gwna llwydrew y tro ar dud. 172, gan ei fod yn gyf- 
ystyr & “ barrug.”’ Barnodd Fynyddog braidd yn rhy frysiog (td. 82). 
Os nad oes melodi yng nghydseiniaid ‘‘ dwyfol orchudd tanllyd,” fe’i 
ceir yn y llinell nesaf, i’m barn i :— 


“Yn moli Duw am wylio dyn.” 


Dywed yn ei afiaith eiriau cryfion am Fitzgerald, Tennyson ac Islwyn, 
a chawn ganddo wawd ganmol ar Odlau Serch Syr T. Marchant 
Williams na ellid dymuno dim digrifach na pherffeithiach yn hynny o 
beth. Cymhara Ymadawiad Arthur Tennyson a Gwynn Jones ; Omar 
Khayyam Fitzgerald a’r Athro J. Morris Jones. Manyla yn orchestol 
ar Yr Haf Llion, a dengys newydd-deb cynllun a gweithiad allan yr 
awdl odidog honno. Cydiodd ambell linell ohoni ynddo fel na all 
ymryddhau, ac yn wir pwy fedr anghofio ?— 


*‘ Hithau yng nghyfoeth eang ei hafau 
Oedd a’i deurudd hefelydd afalau, 
Hyd onid aeth gofidiau—llawer blwydd 
A godidogrwydd ei gwaed i’w dagrau.”’ 


Erys wrth ei fodd uwchben telynegion Eifion Wyn, achais ddatguddio 
nerth tymhestlog awen Mr. W. J. Gruffydd. Yn y traethawd cyntaf, 
y gwerthfawrocaf a’r mwyaf uchelgeisiol hwyrach o’i lyfr, chwilia i 
mewn i swydd ac*ansoddion gwir farddoniaeth. Mewn un arall, 
dadelfenna yn ddeheuig fydrau a llinellau i ddangos anhepgorion celf- 
yddyd barddoni. Ni wn am un Cymro a chlust mor denau i dlysni 
gair, nac athro gwell ar felodi llafariad a chydsain. Caiff y beirdd 
feirniadu ei feirniadacthau, a thawaf innau, gan adael y feirniadaeth 
newydd a’r Beirdd Newydd wyneb yn wyneb #i gilydd. 


IFOR WILLIAMS. 
3s 

Al METHIANT YW GWAREIDDIAD 
CRISTIONOGOL ? | 


IIl. 


PY’ nghyhuddiad yn erbyn gwareiddiad Cristionogol fel 

cyfundrein foesol, gymdeithasol, a gwleidyddol yw ei fod 
yn galluogi’r dosbarth uchaf, ac i raddau hefyd y dosbarth 
canol, i ymgyfoethogi a gwledda ar drueni dynol. Prin y 
gallesid meddwl am gyhuddiad mwy difrifol, ac nid heb 
ystyriaeth ddofn yr wyf yn ei ddwyn. Gartref ac oddicartref 
yr un yw yr hanes. Yr ysbryd trahaus a hunangar a fyn 
amddifadu’r gweithiwr o hawliau dynol a’i wneuthur yn waeth 
ei gyflwr a llai ei barch na cheffyl neu gi, sydd hefyd yn cerdded 
- y ddaear, ac yn ysglyfaethu ar genhedloedd gwan a diam- 
ddiffyn. Nid yw yr Eglwys wedi gwneuthur dim yn ymarferol 
i gadw llanw milwriaeth ilawr. Pan dyr y nwyd ryfelgar drwy 
yr argae rhaid suddo iawnder a dyngarwch mewn rhodres 
ffug-wladgarol. Y pryd hynny cenadwrir Eglwys_ fydd, 
‘“‘Gweddiwn am fuddugoliaeth rn harfau ni.” Dyna’r cy- 
huddiad. Yn awr gwrandawer ar y tystiolaethau. 

Yn y flwyddyn 1840, mynnodd y wlad sydd yn ymfalchio 
cymaint yn y cenhadon a enfyn allan i efengyleiddio a gwar- 
eiddio’r dyn melyn, fyned iryfel 4 China er mwyn ei gorfodi i 
agor ei phorthladdoedd i’r opiwm a godir yn yr India. Ac 
wedi taro’r gelyn i lawr (a hynny’n bur ddidrafferth) ni chollodd 
y cyfleustra i ysbeilio gwlad oedd eisoes yn druenus o dlawd, 
dan esgus codi iawn am y camwri a ddioddefasair blaidd 
oddiar yr oen | 

CyfII. Rhif4. | Gazar, 1912. 16 

The Chinese question was of the simplest. British subjects 
insisted on smuggling opium into China in the teeth of Chinese 
law. The British agent on the spot began war against China 
for protecting herself against these malpractices. There was 
no pretence that China was in the wrong, for in fact the British 
Government had sent out orders that the opium-smugglers 
should not be shielded ; but the orders arrived too late, and war 
having begun, Great Britain felt bound to see it through, with the 
result that China was compelled to open four ports, to cede 
Hong Kong, and to pay an indemnity of six hundred thousand 
pounds. So true is it that Statesmen have no concern with 
pater nosters, the Sermon on the Mount, or the Vade Mecum of 
the Moralist.—Morley’s Life of Gladstone. 


IV. 

Ymffrostia Prydain Fawr mai’r India Ddwyreiniol yw y gem 
harddaf yn ei choron. Gwag-ymffrost anonest! Yn hytrach, 
y gwarthnod duaf ar ei chymeriad yw. Goresgynnwyd y wlad 
eang honno gan yr East India Company, cwmni masnachol a 
freintiwyd A siarter mor bell yn ol ag amser y Frenhines 
Elizabeth. Y moddion a gymerwyd oedd twyll, Illwgr- 
wobrwyaeth, cleddyfau, bidogau, a gynnau, a holl amcan y 
cwmni oedd ymgyfoethogi ar draul ysbeilio a newynu’r trig- 
olion. Drwy ganiatad y Grand Mogul, ymherawdr Delhi, 
cyfodwyd factories a trading stations hyd yr arfordiroedd dwyr- 
einiol a gorllewinol er mwyn godro cyfoeth y wlad. Cyn hir 
troes y tramorwyr cribddail ar eu cymwynaswyr. Nid oedd 
digoni arnynt. ‘“‘Mwy, mwy, mwy,” oedd eu gwaedd yn 
ddibaid. Pan feiddiodd y brodorion wrthdystio yn erbyn eu 
rhaib, cyhoeddasant, “‘ We must draw the sword his Majesty 
has entrusted us with to vindicate the rights and honour of 
the English nation in India.” Arfogwyd y trading stations, 
llogwyd milwyr, a phwrcaswyd Nongau rhyfel. O radd i 
radd llwyddodd y cwmni masnachol i drawsfeddiannu’r wlad, 
diorseddu’r Ymherawdr avr tywysogion brodorol, a sefydlu 
llywodraeth filwrol—oll yn enw Prydain Fawr a’i hanrhydedd. 
Traethir un ochr i’r helynt hon yn y llyfrau hanes a roddir yn 
nwylo plant ein hysgolion, a phaentir gweithredoedd y gwron- 
iaid Prydeinig yn y lliwiau mwyaf gogoneddus, ond gofelir am 

dynnu gorchudd dros y trais, y difrod, y tristwch, a’r dagrau a 
ddug y gorthrech creulon i ran yr Indiaid. Na synnwn os 
cerfiwyd y cwbl yn ddwfn ar galonnau’r brodorion. Yn y 
flwyddyn 41857, torrodd yr Indian Mutiny allan. Cyfleus 
hynod i ragrith a balchter Prydain Fawr yw yr enw hwn. 
Mewn gwirionedd ymgais wladgarol ydoedd i fwrw ymaith iau 
y gormeswr tramor. Rhaid cyfaddef ddarfod i’r gwrth- 
ryfelwyr gyflawni gweithredoedd erchyll yn Cawnpor a mannau 
ereill. Pwy all amgyfired digofaint cenedl wedi dioddef dwy 
ganrif o gamwri a dirmyg? Ond buan y dangosodd Prydain 
nad yw cyfiawnder y gorthrymwr yn ddim gronyn tynerach 
na chynddaredd y gorthrymedig. Wele gofnod o rai o fesurau 
dialeddol y Cadfridog Neill, yn ei eiriau ef ei hun: 


I issued the following order .... ‘Each miscreant after 
sentence of death is pronounced upon him will be taken down to 
the house in question, under a guard, and will be forced into 
cleaning up a small portion of the blood-stains ; the task will be 
made as revolting to his feelings as possible, and the Provost 
Marshal will use the lash in forcing any one objecting to complete 
the task. After properly clearing up his portion, the culprit 
is to be immediately hanged, and for this purpose, a gallows will 
be erected close at hand.’. . . . The first culprit was a Subahdar 
of the 6th Native Infantry, a fat brute, a very high Brahman. 
The sweeper’s brush was put into his hands by a sweeper, and he 
was ordered to set to work. He had half a square foot to 
clean ; he made some objection, when down came the lash, and 
he yelled again; he wiped it all up clean, and was then hung, 
and his remains buried in the public road. Some days after, 
others were brought in—one a Muhammadan officer: he rather 
objected, was flogged, made to lick part of the blood with his 
tongue. No doubt this is strange law, but it suits the occasion 
well, and I hope I shall not be interfered with until the room 
is thoroughly cleansed in this way. I will hold my own, with 
the blessing and help of God. I cannot help saying that his 
finger is in all this—we have been false to ourselves so often. 


Gwelir mor barod yw’r goresgynnwr gormesol i wneuthur yr 
Hollalluog Dduw yn gyfrifol am ei anfad weithredoedd ei hun. 
Ond er ffieiddied a thrymed oedd y cospau uchod, nid oeddynt 
yn ddigon creulon ac arswydlawn i fodloni rhai o’r dialeddwyr, 

er enghraifft y Cadfridog John Nicholson (“‘ the Lion of the 
Punjab,” ys gelwir ef), gWr a hanner addolir hyd heddyw gan 
ei gydwladwyr fel prif arwr yr Indian Mutiny. “Let us 
propose a bill,” meddai mewn llythyr at swyddog arall, “ for 
the flaying alive, impalement, or burning of the murderers of 
the women and children at Delhi. The idea of simply hanging 
the perpetrators of such atrocities is maddening. I wish that 
I were in that part of the world, that if necessary I might take 
the law into my own hands.” Nid colled ddigymysg i ddynol- 
iaeth oedd ir gwron hwn gwympo yn yr ymosod ar gaerau 
Delhi. Diau ei fod yn filwr dewr a swyddog galluog, ond 
owelir oddiwrth yr hanesyn a ganlyn nad oedd y creulondeb 
erchyllaf yn anghydnaws 4’1 anian : 


The alarm soon spread, and the mutineers slewed their only gun 
round to bear upon the advancing infantry. But the men who 
worked it could not get its rusty old screw to act properly at 
short notice, and the shot flew harmlessly over the heads of our 
men. A rush upon the battery was led by Nicholson himself, 
whose keen sword, impelled by a singularly nervous arm, crashed 
down with cut No 1 upon the shoulder of the man who worked 
the gun and clove him literally in two. ‘ Not a bad sliver that !’ 
he remarked to his aide-de-camp.—Iife of John Nicholson : 
Trotter. 


Cyn bod y gwrthryfel wedi parhau yn hir, blinodd y gores- 
gynwyr ar grogi y rhai oedd wedi troseddu yn erbyn cyfraith 
trais. ‘‘The process of suspension became tedious, and 
convicted offenders were blown from the guns’? (Kaye and 
Malleson). Niwnai dim llai y tro na saethu y Sepoys o ffroenau 
y gynnau mawr. Hyd heddyw, ceir rhai a welant law tru- 
garedd (!) yn y dull hwn o weinyddu cosp ar y brodorion 
melynddu a feiddiasant ymwingo yn erbyn awdurdod Prydain 
Fawr. ‘The practice of blowing Sepoys from guns was 
horrible in the sense of inspiring horror, which was its purpose. 
But among methods of inflicting death it is far from being the 
most cruel, and not far from being the most humane ” (Modern 
England: Herbert Paul). 

Cyfiawnheir llymder y gosp a weinyddwyd ar ddewrion yr 

India ar y tir mai gwrthryfelwyr oeddynt. Ond atolwg, pwy 
a roddodd hawl 1 Brydain osod ei chyfraith ar wlad bellennig 
yn cynnwys dros dri chan miliwn o bobl o wehelyth arall ? 
Os yw gwladgarwch yn rhinwedd yn y Prydeiniwr, paham yr 
oedd yn drosedd yn y gwr melynddu ? Ysgrifennwyd Iawer 
0 ffolineb o bryd i bryd am achosion y gwrthryfel. Dywedid, 
er enghraifft, mai dwyn “ greased cartridges’? i fysg y milwyr 
Mahometanaidd a HindWaidd a barodd dramgwydd i’w 
teimladau crefyddol. A ydyw yn debyg y buasai peth cym- 
harol ddibwys yn cyffroi cenedl oedd wedi dioddef mor hir ac 
amyneddgar dan sang gormes? Y gwir achos oedd twyll, 
traha, a thrais y llywodraethwyr. Darllener y dystiolaeth a 
ganlyn :— 
The real cause of the Mutiny may be expressed in a condensed 
form in two words—had faith. It was bad faith to our Sipahis 
which made their minds prone to suspicion ; it was our policy of 
annexation, of refusing Hindu chiefs the permission to adopt, 
with them, a necessary religious rite; of suddenly bringing a 
whole people under the operation of complex rules to which they 
were unaccustomed, and our breaches of customs more sacred 
to the natives than laws, which roused the large landowners and 
the rural population against the British rule.-—Hvstory of the 
Indian Mutiny : Kaye and Malleson. 


V. 

Yn awr, deuwn at yr Aifft. Onid yr un yw anian y gor- 
esgynnwr a’r lleidr penffordd ? Ni fedd y naill na’r Ilall gyd- 
wybod, nid edwyn dosturi. Po mwyaf gaffo, mwyaf ei wanc. 
Ond y mae un gwahaniaeth dirfawr rhyngddynt. Wedi cael 
yr ysbail dianga’r lleidr i'w ymguddfan, ac ni ddaw allan tra 
bo hi’n ddydd rhag i’r ceisbwl ei ddal. Ond am y goresgynnwr, 
heria bob deddf ddaearol neu ddwyfol. Wedi taenu Illiw 
gwaed dros yr India i ddangos mai “ British Possession ”’ 
ydoedd, unig bryder y goresgynnwr oedd suti gadw ysbeilwyr 
ereilloddiyno. Deffrowyd ei ddrwgdybiaeth drwy weled Rwsia 
yn estyn ei chrafangau tua Turkestan a Phersia. “How to secure 
the road to India’? oedd y cwestiwn a roddai ffurf 1 foreign 
policy Lloegr yn ei hymdrafod 4 phob gallu Ewropeaidd. Mae 

y Sais yn enwog am ei fedr a’i barodrwydd i fanteisio ar ddyfais 
neu antur dyn arall. Cyn gynted ag y gorffennodd y Ffrancwr 
Lesseps ei orchestwaith mawr o dorri camlas Suez, troes 
Lloegr ei golygon tua’r Aifft. Gwelodd yn y gamlas short cut i’r 
India. I’r Swltan y perthynai’r wlad, a’i gynrychiolydd ef 
dan yr enw Khedive oedd yn ei llywodraethu. Pan wnaed 
Ismail yn rhaglaw yn y flwyddyn 1860, yr oedd yr Aifft mewn 
cyflwr hynod o lewyrchus,—ei chyfoeth yn fawr, ei threthi yn 
ysgafn, a’i thrigolion yn ddedwydd arnynt. Ond gwWr gwas- 
traffus, moethus, hunanol oedd Ismail, na phetrusai aberthu 
unpeth er mwyn ei fympwy a’i fwyniant ei hun. Dyblodd a 
threblodd y trethi, ond nid oedd yn yr Aifft ddigon o aur 1 
gynnal ei rwysg a’i oferedd. Benthyciodd yn agos i gan 
miliwn o bunnau, a syrthiodd i ddwylo chwiwladron y stock 
exchanges Ewropeaidd. Gwerthodd ei gyfran yn y Suez Canal 
i Loegr am bedair miliwn. Llwyddodd wedyn i gael benthyg 
naw miliwn gan y Rothschilds. Rhwng popeth, dywedir na 
chostiodd ei wastraff a’i ffolineb fawr lai na phedwar can miliwn 
vr Aifft. Erbyn hyn yr oedd y wlad ar fin bankruptcy, a’r 
bobl mewn cyflwr gresynus. Er maint eu tlodi gorfodid hwy i 
weithio yn ddidal, a chesglid y trethi A chwip. Tua’r flwyddyn 
1878 aeth y bondholders—y Rothschilds yn arbennig—i 
anesmwytho, a chytunodd Lloegr a Ffrainc i ymyrryd, a 
sefydlu’r gyfundrefn a elwid y Dual Control i arolygu cyllid yr 
Aifft. I’r diben hwnnw, penodwyd gweinidogion Seisnig a 
Ffrengig a chymerwyd yr awenau 0 ddwylo’r Khedive. Gwaeth 
na dim, codwyd llysoedd tramor i weinyddu barn. I’rrhai hyn 
gwysid y brodorion gan y sharks Ewropeaidd am ddyled, a 
chyn iddynt wybod beth oedd y gWyn yn eu herbyn gwelent 
eu tipyn eiddo yn myned ar werth. Mewn gair yr oedd y wlad 
yn cael ei gwaedu i farwolaeth i dalu gofynion y bondholders a 
chyflogau swyddogion Seisnig a Ffrengig. Dioddefodd y bobl 
yn hir ac yn dawel, ond o’r diwedd pallodd eu hamynedd. 
Ffurfiwyd plaid genedlaethol dan arweiniad Arabi, swyddog 
yn y fyddin Eifftaidd, a gorfodwyd y Khedive i alw math o 
senedd. Amcanion cyntaf y mudiad oedd ysgafnhau’r trethi, 
symud y gweinidogion tramor ymaith neu o leiaf gwtogi eu 

hawdurdod, a chau’r gwindai a’r puteindai a godasai y dieithr- 
iaid yn ninas Cairo er tramgwydd anaele i’r Mahometaniaid. 
Wedi adfer trefn, y bwriad oedd cael llywodraethu’r wlad 
drwy gynrychiolwyr y bobl. Enynnwyd digofaint Ffrainc a 
Phrydain gan y gofynion hyn. Beth? Yr Eifftiaid dof, hir- 
orthrymedig, yn meiddio galw am ryddid yn eu gwlad eu 
hunain? A fu erioed y fath ryfyg? Na, rhaid dysgu gwers 
iddynt. Danfonwyd dwy lynges allan i ddangos gallu unedig 
Ffrainc a Phrydain. Cywilyddiodd y Ffrancod, a galwasant 
eu llongau yn ol. Arhosodd llynges Lloegr a thanbelennodd 
Alexandria ar yr 11eg o Orffennaf, 1882. Ciliodd y fyddin 
Eifftaidd a meddiannwyd y dref gan y Prydeinwyr. Yn fuan 
wedyn anfonwyd y Cadfridog Wolseley allan gyda byddin, 
gorchfygwyd yr Eifftiaid yn Tel-el-kebir, ac alltudiwyd y 
gwladgarwr Arabi i Ceylon. Dyna fu diwedd y deffroad 
cenedlaethol yn yr Aifft, er gwarth oesol i Gladstone a’i Wein- 
yddiaeth. Druan o'r Eijfftiaid. Sawl Pharo sydd wedi 
gormesu arnynt erioed ? Ondo bob Pharo ni bu neb caletach 
ei galon na’r “ European Financier.” Wrth adfyfyrio uwchben 
y ffeithiau uchod, mor hawdd yw cytuno 4 geiriau y diweddar 
Gadfridog Syr William Butler: “It is a misfortune of the 
first magnitude in the lives of soldiers today that the majority 
of our recent wars should have had their origins in purely 
financial interests or sordid Stock-Exchange ambitions.” 


VI. 

Erys pethau gwaeth fyth i’w traethu. Eto ceir chwant yn 
cenhedlu trachwant, a thrais yn dilyn trais. Cododd y Mahdi 
faner gwrthryfel yn y Soudan. Taniodd ei ddilynwyr 4 
brwdfrydedd anniffodd. Yn awr, yr Eifftiaid gorthrymedig, 
dyma orchwyl newydd i chwi. Nac ymboenwch mwyach am 
eich beichiau a’ch helbulon eich hunain. Ewch allan a 
rhowch wylliaid y diffeithwch i lawr. Fe dal Prydain Fawr 1 
chwi am eich gwaith os dowch adref yn fyw. Anfonodd Lord 
Cromer fyddin allan dan swyddog o Sais, Hicks Pasha, 1 lethu’r 
gwrthryfelwyr. Ond nid oedd dim a wrthsafai w¥r y Mahdi. 
Difodwyd y fyddin Eifftaidd a’i harweinydd yn El-Obeyd ym 

mis Tachwedd 1883. Gyrrwyd byddin arall allan dan Baker 
Pasha. Gorchfygwyd honno hefyd yn Teb a Tamanieb. 
Syfrdanwyd Lloegr gan y fath wroldeb. Argyhoeddwyd 
Mr. Gladstone a’i Weinyddiaeth nad gwaith bychan fyddai 
trechu’r Mahdi, a gwelsant yn ddoeth anfon Gordon allan 1 
Khartoum i drefnu heddwch. Rhoddwyd siars ar Gordon 1 
drosglwyddo’r Soudan yn ffurfiol i'w phobl ei hun. Ond pen- 
boethyn hunanol oedd Gordon. Cymerodd yn ei ben fod 
Duw wedi ei ddanfon i ail-orchfygu’r Soudan. | Wedi myned 1 
Khartoum penderfynodd aros yno a heriodd y Mahdi. Gwy- 
ddom y canlyniadau. Bu raid gyrru Ilu arall allan 1 achub 
Gordon, ond yr oeddynt yn rhy hwyr. Cyn iddynt gyrraedd 
Khartoum yr oedd Gordon wedi talu am ei ryfyg a1 fywyd. 
Yna clywyd Lloegr Gristionogol yn gweiddi am ddial ar y 
Mahdi a’i anwariaid mileinig! Sylweddolodd ein swyddogion 
milwrol y cymerai hynny gryn amser i'w gyflawni, ond y 
mae’n werth aros yn hir am ddialedd. Penodwyd Kitchener 
yn Sirdar ar fyddin yr Aifft, a bu wrthi am flynyddoedd yn 
disgyblu’r Eifftiaid, pontio’r afonydd, a gosod rheilffyrdd hyd. 
yr anialwch crasboeth. O’r diwedd daeth yr awr 1 daro. 
Erbyn 1898, wedi pedair blynedd ar ddeg o ddyfal baratoi, yr 
oedd popeth yn addfed i adfer gogoniant Prydain Fawr ac 
adennill y Soudan. Yr oedd y Mahdi wedi marw, ond codasai 
proffwyd arall yn ei le, sef y Khalifa. Wele Kitchener, a’i 
brif gadfridogion Hunter, Macdonald, a Gatacre yn ymdaith 
ymlaen gyda byddin gymysg o Brydeinwyr, Ejifftiaid, ac 
Ethiopiaid. Ar yr ail o Fedi, 1898, ymladdwyd brwydr 
Omdurman. Trais a orfu y tro hwn. Ni thyciai gwroldeb 
yn erbyn gynnau peiriannol. Medwyd y Dervishes fel petris. 
Mwydwyd tywodydd y diffeitthwch 4 gwaed gwladgarwch, a 
threngodd rhyddid. 


Over 11,000 killed, 16,000 wounded, 4,000 prisoners—that was 
the astounding bill of dervish casualties officially presented 
after the battle of Omdurman .... The dervish army was 
killed out as hardly an army has been killed out in the history of 
“ war. It will shock you, but it was simply unavoidable. Nota 
man was killed except resisting—very few except attacking. 

Many wounded were killed, it is true, but that again was absol- 
utely unavoidable.— 


With Kitchener to Khartoum: G. W. Steevens. 


‘“ Many wounded were killed.” Geiriau un oedd yn Ilygad-dyst 
yw y rhai hyn. O! Gristionogaeth, ai dyna dy neges at 
anwariaid y byd ? Ni soniaf am efengyl hedd, ond gofynnaf 
ai dyna’r unig ffordd o ddysgu gwers fawr gwareiddiad i blant 
y diffeithwch ? Gwyddom fel y darfu am ogoniant Ninife a 
Babylon, Groeg a Rhufain. Pwy, atolwg, sydd yn cyfeirio 
rhawd gwareiddiad Cristionogol ? Ai y gwladweinwyr, yr 
esgobion, y personiaid, y pregethwyr? Ynteu’r Stock Ex- 
CHANGE 2? “ Jt was simply unavoidable.’ Paham? A ydyw 
braich yr Hollalluog Dduw wedi eigwanhau ? A sychodd ffyn- 
honnell Trugaredd? A _ ballodd y Cyfiawnder Dwyfol ? 
O! Brydain, pwy biau y gogoniant ? Tydi sydd wedi estyn 
dy deyrnwialen dros yr Aifft a’r Soudan, ynteu’r anwar du a 
roes ei fywyd dros ryddid ? Darllen y dystiolaeth hon :— 


And the Dervishes ? The honour of the fight must still go with 
the men who died. Our men were perfect, but the Dervishes 
were superb—beyond perfection. It was their largest, best, 
and bravest army that ever fought against us for Mahdism, and 
it died worthily of the huge empire that Mahdism won and 
kept so long. Their riflemen, mangled by every kind of death 
and torment that man can devise clung round the black flag and 
the green, emptying their poor, rotten, home-made cartridges 
dauntlessly. Their spearmen charged death at every minute 
hopelessly . . . . Now under the black flag in a ring of bodies 
stood only three men facing the three thousand of the Third 
Brigade. They folded their arms about the Staff and gazed 
steadily forward. Two fell: The last dervish stood up and 
filled his chest ; he shouted the name of his God and hurled his 
spear. Then he stood quite still, waiting. It took him full; 
he quivered, gave at the knees, and toppled with his head on his 
arms and his face toward the legion of his conquerors.—G. W. 
Steevens. 


O! Brydain, cartref Protestaniaeth, pa faint gwell dy grefydd 
di na phaganiaeth yr oesoedd pell? Nid llai dy ffieidd-dra 
na ffieidd-dra Ninifea Babylon. Nid ysgafnach dy ormes na 

gormes Rhufain. Rhagoraist arnynt oll yn dy gyfoeth, a’th 
rwysg, a meithder dy ymherodraeth. Os angof gennyt y twyll, 
a’r creulondeb, a’r loddest waed, oni chyfodant yn nydd barn 
yn dystion i’th erbyn ? Gwrando lais proffwydoliaeth :— 


Thy Empire thou didst build shall be divided, 
Thou shall be weighed in thine own balances 
Of usury to people and to princes, 
And be found wanting by the world and these. 


Thy Empire shall be parted and thy kingdom, 
At thy own doors a kingdom shall arise, 
Where freedom shall be preached and the wrong righted 
Which thy unwisdom wrought in days unwise. 
The Wind and the Whirlwind: Wilfrid Scawen Blunt. 


VII. 

Hwyrach y gofynnir paham yr edliwiaf y pethau hyn i 
Brydain Fawr. Onid yw ei chymdogion hefyd yn euog o 
drawsfeddiannu a gormesu pan gaffont gyfleustra ? Ydynt. 
Os nad yw yr Almaenwyr wedi casglu cymaint o ysbail a’r 
Saeson, nid i’w gonestrwydd y mae hynny i’w briodoli ond ir 
ffaith eu bod yn gorfod gwylio’r gelynion ar eu ffiniau eu 
hunain. Nid wyf heb gofio fel yr ymosodasant ar Denmark 
fechan a chymryd Schleswick-Holstein oddiarni, heb ddim i’w 
cyfiawnhau. Nid wyf heb wybod sut y disgynnodd yr eryrod 
ar Poland a’i darnio yn deir-rhan. A dyna Rwsia, nid wyf 
yn sicr nad yw ei hanes gyn ddued os nad duach na hanes 
Prydain Fawr. Ar hyn o bryd y mae byddinoedd y Czar 
wrthi yn trawsfeddiannu Persia gyda chydsyniad Syr Edward 
Grey. Ofer i ddyrnaid o Ryddfrydwyr godi eu Ileisiau yn 
erbyny trais. Onid gweinyddiaeth Ryddfrydol a wnaeth frad 
yr Aifft yn 1882? Fe hola’r hirben be ddigwydd pan ddelo 
Rwsia 1 gyffiniau’r India. Yn nechreu’r ganrif hon gwelsom 
hi yn estyn ei chrafanc dros Asia tua Manchuria. I gychwyn 
danfonodd ei hoffeiriaid allan i chwilio’r wlad. Wedi cael 
adroddiadau boddhaol oddiwrthynt hwy, gyrrodd ei lluoedd 
milwyr i feddiannu tiroedd y Chineaid yn araf a llechwraidd 
fel y gwnaethom ninnau yn yr India. A glywaist ti, ddar- 

llenydd, am Gyflafan Blagovestshensk ? Os naddo, darllen y 


byr-hanes a ganlyn, yr hwn 0 godais o Russia as it really is gan 
Carl Joubert :— 


The massacre of Blagovestshensk surpasses for savage ferocity 
anything in the history of the Middle Ages. So great was the 
slaughter of men and women and children that the Amur river 
was choked with corpses for many miles. By order of General 
Gribsky the wretched Chinese inhabitants of the town were 
driven by thousands into the river ; and those who would not 
enter the water were murdered in cold blood on the bank by the 
Cossacks. The deputy Pristav Shabanov looked on at this 
orgie of massacre until his gorge rose against it, and sickened by 
the surfeit of bloody horrors he was forced to turn away. In 
Blagovestshensk and the surrounding country more than 15,000 
inoffensive Chinese were slaughtered. 


Tra mae trachwant yn ymdaith y byd ac yn ysglyfaethu 
lle bynnag y cerddo, onid yw angen a thrueni yn gwneuthur eu 
gwaith hwythau gartref ? Mae gwerin Rwsia yn dorcalonnus 
o dlawd ac anwybodus. Mae y Czar gyda chymorth y fyddin 
a’r Eglwys yn eu trethu a’u gorthrymu nes eu gyrru lawer 
gwaith i ymylon chwyldroad. Ond pan ofnir terfysg yn y 
rhanbarth hon neu’r llall danfonir yr agent provocateur allan 1 
dynnu sylw’r bobl oddiwrth gwestiynau gwleidyddol a throi 
eu llid yn erbyn yr Iddewon. O hynny y deilliodd y gair 
rhyfedd pogrom. Enw yw hwn ar helfa Gristionogol, ond nid 
y llwynog na’r dyfrgi yw y pry, eithr yr Iddew. Dyma 
ddisgrifiad ohono :— 


Has the world forgotten the massacres in Kieff in 1880, 1881, 
and 1882, or in Kharkoff in 1882, or in Warsaw in 1881, or in 
Novgorod in 1884, or in Kischinieff and Gomelin 1903 ?. In Kieff 
the houses of the Jews were fired and pillaged. The children 
were torn from their mothers’ breasts and dashed to pieces before 
their eyes. Four hundred souls were destroyed in 2 days. And 
whilst the smoke of Kieff rose to heaven and her streets ran red 
with blood, in a Jewish town, seventy versts away, a fanatic 
priest was inflaming the passions of the moujiks against the Jews. 
He told a story that the Jews had stolen a Christian child, and 
would use his blood for their passover. Not a Jewish family was 
left alive in the place. Then at the massacre of Kischinieff last 

year (1903) the scenes of horror surpassed even those at Kieff. 
The young Jewish girls were outraged before the eyes of their 
parents. One frantic woman tore herself from her captors and 
rushed to her daughter’s rescue, but a blow from the butt of a 
soldier’s rifle scattered her brains. The Kischinieff affair struck 
horror to the Christian world. There were protests from England 
and America. And then? Nothing. 
—Russia as it really is : Carl Joubert. 


Rhaid wrth enau gl4n i oganu. Lloegr Gristionogol nad 
oedd yn gywilydd ganddi lofruddio milwyr Mahometanaidd 
wedi eu clwyfo! America fawr ddiwylliedig sydd mor falch o 
annos negroaid a’u llosgi neu o leiaf eu crogi wrth goeden yn 
ddibrawf! Chwi yn protestio! O! ragrith digyffelyb. 


VIII. 

Pwy sydd yn elwa ar y goresgyniadau ? Pwy sydd yn 
ddedwyddach eu byd oherwydd y creulonderau ? Ni raid aros 
hyd y byddom wedi marw am Nefoedd ac Uffern. Maent yn 
rhy amlwg yn y byd hwn. Gwynfyd ar y naill law, trueni ar 
y llaw arall—dyna yw gwareiddiad diweddar. Gwna’r 
cyfoethog yn gyfoethocach a’r tlawd yn dlotach. Mae incwm 
blynyddol y Deyrnas Gyfunol yn ymylu ar y swm enfawr o 
ddwy fil o filiynau (£2,000,000,000), ac y mae tua hanner yr 
incwm hwn yn cael ei fwynhau gan y nawfed ran o’r boblog- 
aeth. Dywedir fod holl gyfoeth deiliaid y wlad hon yn 
gwneuthur cyfanswm o fwy na deuddeng mil o filrynau 
(£12,000,000,000). Perthyn mwy na dwy ran o dair ohono 1 
ryw 120,000 o bersonau allan o 45,000,000. Mae mwy na 
hanner arwyneb y wlad yn eiddo 2,500 o dirfeddianwyr. 
Dangosai Census 1901 fod teuluoedd cyfain, yn cynnwys mwy 
na 500,000 o bersonau, yn byw mewn un ystafell ar gyfer 
pob teulu. Meddylier, y tad a’r fam, a’r plant, a phan ddelai 
angeu 1 mewn, y corff, a dim ond un ystafell iddynt! Gwar- 
eiddiad yn wir! Be dal siarad am ogoniant Prydain Fawr,— 
ei chyfoeth, ei masnach, ei diwylliant, a’i chrefydd, a 30 y cant 
01 thrigolion yn gorfod byw ar ry fychan o fwyd ac yn barhaus 
ar fin angen? Y capitalist nad yw byth yn gwneuthur 

diwrnod o waith yn pentyrru cyfoeth ar gyfoeth, a’r lafurwr 
yn methu cael living wage! Y tir-feddianwyr yn tynnu dros 
gan miliwn 0 bunnau bob blwyddyn o’r tir, a’r gweithiwr 
amaethyddol yn derbyn rhyw dri swllt ar ddeg, neu y fan 
bellaf, ddeunaw swllt yr wythnos, gyda’r fraint 0 gysgu yn 
llofft y stabl gyda’r llygod, am lafurio o bump o’r gloch y bore 
hyd saith neu wyth y nos. Dros dri chan mil 0 ddynion yn 
gweithio ar lai na 15 swilt yr wythnos, dros chwe chant a 
hanner o filoedd ar lai na phunt yr wythnos, dros filiwn a hanner 
ar lai na 25 swilt yr wythnos! Gormod ac oferedd yn un 
pen, prinder a chyni yn y pen arall. Y Society lady yn gwas- 
traffu danteithion ar ei lap dogs, a gwraig y tyddynwr yn “ rhoi 
angen un rhwng y naw!” Ychydig yn ol, ymddangosodd y 
ddau baragraff a ganlyn mewn papur Llundeinig yr un diwrnod. 
Oni cheir ynddynt grynhodeb perffaith o wareiddiad diweddar 
yn ei rodres a’l garpiau ? 


i, 
Mr. and Mrs. Cornelius Van- 
derbilt are to be the hosts at 
what is expected will be the 
most costly, splendid, and 
famous event in the social 
history of America. To- 
morrow night the hundreds 
of guests will be entertained 
at Beaulieu, the Vanderbilt 
summer home at Newport, 
in a manner that will trans- 
cend the famous entertain- 
ment given by the same hosts 
ten years ago. To that end 
the Vanderbilts have ex- 
pended £30,000. Part of 
this amount has gone towards 
the construction of a tem- 
porary theatre. The play 
will be followed by an Orient- 
al dance. Itis Mrs. Vander- 
bilt’s intention to have the 
dance follow on the lines of 
some of those recently given 
in London and organised by 
Lady Paget, Mrs. George 
Cornwallis-West, and others, 


2. 


We hear of women in mining 
districts continuing their 
domestic work, which is ex- 
tremely laborious, on account 
of the washing, up to the 
moment of their confine- 
ments. This hard work (the 
washing of grimy . clothes), 
entailing the lifting of heavy 
wash-tubs, must do a lot of 
harm. The wants of these 
women in the way of facilit- 
ies for washing and cleaning 
are callously ignored. We 
hear, for instance, of there 
being 168 public houses in 
Middlesbrough (a grimy dis- 
trict, where infant mortality 
is cruelly high) to one solitary 
public wesh-house. In min- 
ing districts there appear to 
be no baths at the pit-head 
for men, who have to go 
home in their coal-grimed 
clothes. What this means 
to a housewife, only the mind 
of a housewife can picture, 

Dychwelaf at y cwestiwn a roddais yn deitl i’m hysgrif: 
“Ai methiant yw Gwareiddiad Cristionogol ?’? Wrth ba 
safon y penderfynwn y pwnc? A ydyw dynolryw yn well ei 
chyflwr heddyw nag oedd ddwy, neu dair, neu bedair mil o 
flynyddoedd yn ol? A oes llai o ladd, llai o ormes, Ilai o dwyll, 
llai o dlodi a thrueni? A yw moesoldeb y byd Cristionogol 
yn burach nag anfoesoldeb y byd Paganaidd ? A yw Cristion- 
ogaeth yn ffyddlon i egwyddorion ei Sylfaenydd ? Pa un ai 
hunan-aberth ynteu trais yw rheol lywodraethol ein gwar- 
eiddiad ? Ai bendith ynteu melltith yw i'r Ilwythau “ anwar” ? 
Pa iawn a ddyry am y meddwdod, yr anonestrwydd, a’r 
anniweirdeb a ddysgodd iddynt, am yr heintiau a’r anhwy!l- 
derau a gludodd i’w mysg? Niryfygaf ateb y cwestiynau hyn 
rhag tynnu llid yr eglwysi am fy mhen. Mwy buddiol fydd 
dyfynnu darn 0 ymgom rhwng Mr. Wilfrid Scawen Blunt 
a’r diweddar Cardinal Manning rywbryd yn 1880. 


Blunt: I look upon European civilisation as doomed to 
perish, and all politics as an expedient which cannot 
materially delay or hasten the end. 

Manning: I take the same view though probably on different 
grounds. Europe is rejecting Christianity, and with it the 
reign of moral law. The reign of force is now beginning 
again, as in the earliest ages, and bloodshed and ruin must 
be the result. Perhaps on the ruins the Church may again 
build up something new. 


Os trengi fydd rhan Cristionogaeth, a oes obaith y daw 
eilwaith 1 fyny o’r Ilwch ? Beth a ddywed hanes? Eilun- 
addoliaeth rwysgfawr yr Aifft, aml-dduwiaeth anianol Groeg a 
Rhufain, derwyddiaeth gyfrin-greulon yr hen Frutaniaid, 
beth a ddaeth ohonynt ? Diffoddwyd yr allorau, adfeiliodd 


y temlau, a’r oraclau a aethant yn fud. 
) ELPHIN. 


OL-YSGRIF 
Canol Tachwedd. 


Prin yr oeddwn wedi ysgrifennu yr uchod pan frawychwyd 
calon dynoliaeth gan y rhyfel enbyd a dorrodd allan yn 

nwyreinbarth Ewrop rhwng y Cristion a’r Moslem. Oni cheir 
yma eto brawf o fethiant Gwareiddiad ? Crefydd, yn Ile 
lliniaru casineb ac eiddigedd rhwng cenhedloedd cymdogol, yn 
ennyn y fath gynddaredd nes peri i fyddinoedd enfawr ruthro 
ar ei gilydd ac ymddwyn yn debycach i deigrod nag i fodau 
rhesymol! A’r gwaethaf yw mai foreign policy Prydain Fawr 
yn bennaf peth sydd yn gyfrifol am y galanastra erchyll 
hwn. Oni bae iddi hi ymyrryd, buasai Macedonia a’r taleithiau 
cyfagos wedi cael eu hannibyniaeth ar derfyn y rhyfel mawr 
rhwng Rwsia a Thwrci yn 1878. Ond rhag niweidio ‘“‘buddian- 
nau Prydeinig,’ mynnodd ei gwladweinwyr ail-orseddu trais 
a rhoddi dolennau newydd yng nghadwyni rhyddid. Oher- 
wydd yr ymyriad gwaradwyddus hwnnw wele’r lladd, a’r 
Nlosgi, a’r difrod anhraethadwy o greigiau ysgythrog Montenegro 
hyd furiau Caer Cystennin. Yn y papurau Seisnig y dyddiau 
hyn y mae rhagrith dan gochl rhinwedd yn dinoethi’r Twre, ag 
yntau wedi bod yn bawen cath 1 uchelgais Prydeinig ers mwy 
na hanner canrif. Hawdd yw edliw “ Bulgarian atrocities ” 
ac “‘ Armenian horrors.” Mor hawdd a hynny fyddai ir 
Twrc lefain “‘ Congo” a “‘ Putumayo.” Os gofyn cyfiawnder 
ir Twrc gilio o wledydd y Cristion, onid yw yr un cyfiawnder 
yn galw ar y galluoedd Cristionogol 1 dynnu eu byddinoedd 
adref o wledydd Mahometanaidd—yr India, yr Aifft, Tripoli, 
a Morocco ? Wedi ymlid y Mahometan allan o Ewrop a oes 
unrhyw debygrwydd y daw y Cristionogion 1 garu ei gilydd yn 
fwy >? A fydd llai o ryfela, lai o orthrymu, Iai o dwyllo ? 
Prin iawn yw yr argoelion ar hyn o bryd. Eisoes clywir y prif 
alluoedd yn ymrafaelio uwchben yr ysglyfaeth, ac ofnir rhyfel 
mwy fyth. ‘‘ Economic interests,” “territorial acquisitions,” 
a “strategic considerations ”’ sydd i benderfynu pob dadl. 
Nid oes dim ymhellach o feddyliau gwladweinwyr Ewrop na’r 
Bregeth ar y Mynydd. Wele dystiolaeth Esgob Lincoln : 
‘It seems to me as if we are drifting rapidly into a condition 
of things similar to that in which the Church of Christ found 
itself in the first three centuries, in the midst of the Roman 
Empire, and surrounded by diverse and alien standards of 
morals and of life.” 

Beth a yrr blaen byth ar blaid ? 
Blaenor a byw ei loniad.—Tudur Aled. 


Ewyllys hwn o’r lle saif 
Ydyw’r achos ai drychaif.—Jeuan Deulwyn. 


» A un oi gywyddau disgrifia Edmwnd Prys yn fyw iawn 
gyflwr truenus gwerin dan orthrwm a gormes, a gwél 
baroted ydyw pawb 1 roddi ei bwys ar arall. Yr eira ar ben y 
bryn a doddir yng ngwres yr haul a red i’r afon, ac union néd 
hon ydyw y mor. Felly y mae’r cyffredin mud na eill symud y 
bwrn a ddyry pawb ar ei gefn, ac fal na eill y mor gyrraedd pen 
y bryn i ddial ei frad, rhaid i'r tlawd ddioddef trais y cyfoethog. 
Y bryn ydyw bonedd y byd, yr afonydd ydyw’r swyddogion, 
a’r eira gerwin ydyw treth aml. 


Wrth rannu treth ar weiniaid 

Trwm ywr llwyth yn tramwy’r laid, 
I rannu hon ar onest 

Ni cheir cydwybod na chwest. 


Golygfa drist ydyw dyn yn ei waed ar lawr, y glaw a’r gwynt yn 
ei guro’n ddibaid, a’i elynion athrugar yn el wawdio a’i ddir- 
mygu. Tristach ydyw gweled dosbarth o bobl dan draed 
dosbarth arall, y gwan yn dal cannwyll ir cryf ’w dwyllo. 
Anhraethol dristach ydyw cenedl gyfan yn ochain dan iau 
anghyfiaith, a’i chalon wedi torri dani, ac o bu cenedl erioed 
a’i hysbryd yn cael ei wasgu’n raddol allan ohoni dan bwysau 
trymion creulondeb ei gormeswyr, [werddon ydoedd honno yn 
nechreu y ganrif ddiweddaf. 

Gwaith hawdd ydyw canu clod cenedl yn nydd ei bis pan 
fydd haul ei Ilwyddiant yn anterth ei nerth. Gorchest ydyw 
ei chanmol ac ymfalchio ynddi yn nos ei hadfyd wedi i'w 
gogoniant fachlud ; a chaiff seren yn y nos fwy 0 groesaw nac 
unrhyw lewych a ddisgleirio y dydd. Yng nghaddug du an- 


THOMAS DAVIS Y GWLADGARWR 233 


obaith Iwerddon y fflachicdd y goleuni tanbeitiaf a oleuodd ei 
ffurfafen erioed, a hwnnw ydoedd Thomas Davis. Ef6 a’i 
swynodd yn y tywyllwch ac a ddangosodd iddi’r ffordd tua’r 
dydd, a heddyw, yng ngoleu’r wawr, efé ydywr anwylaf 071 
holl arweinwyr. 

Pw ddeall ef a’i waith yn iawn rhaid deall cyflwr yr Iwerddon 
y ganed ef ynddi ar y 14eg o Hydref, 1814. Ni cheir yn hanes 
unrhyw wlad anghyfiawnder a chreulondeb hafal i’r driniaeth 
chwerw a dderbyniodd Iwerddon gan Loegr o’r flwyddyn 1169 
pan anturiodd Iarll Penfro groesi i’r ynys o Gymru hyd ymron 
ddiwedd y ganrif ddiweddaf, ac y mae yn destun syndod fod 
cenedl Wyddelig ymhlith pobloedd y byd heddyw. Canrif 
wedi canrif 0 orthrwm ac oes wedi oes 0 ddioddef, a Lloegr fal 
bwystfil yn sugno gwaed ei ysglyfaeth cyn ei fwyta. Cyfnod 
euraidd yn hanes Prydain ydoedd yr unfed a’r ail ganrif ar 
bymtheg, ond dyma’r adeg y llifodd ei digofaint ar Iwerddon 
yn ffrydlif o erchyllderau gwaedlyd. Er mwyn dinistrio 
arferion a gwareiddiad Celtaidd dechreuwyd ar ffurf eang 
alltudio’r brodorion a sefydlu gwaddod a gwehilion cymdeithas 
Lloegr ar eu tir, a than yr Iago cyntaf glaniodd dros ugain mil 0 
yspeilwyr gwancus, Albanwyr yn bennaf, yn y Gogledd, a 
dyma gychwyn Ulster ein dyddiau ni. Yn y flwyddyn 1649 
croesodd Cromwell i ddifetha’r Pabyddion o’r tir, ac yn ystod 
un mlynedd ar ddeg dywedir i dros drigain mil drengi. Nid tras 
nac iaith na chenedl ydoedd asgwrn y gynnen wedi hyn, ond 
crefydd, ac yn nechreu’r ganrif nesaf ffurfiodd Senedd Brotest- 
anaidd Iwerddon ddeddfau yn erbyn Pabyddiaeth. 

Ffodd y rhan oreu o’r trigolion o’r wlad a gellid eu cyfrif wrth 
y miloedd ym myddinoedd y Cyfandir, ac nid oecd y rhai a 
adawyd ond cenedl “‘sorth dan orthrech.” Er hynny tua 
diwedd y ganrif, gwellhaodd yr amgylchiadau, ac oherwydd 
anhawsterau Lloegr yn ei rhyfel 41 threfedigaethau yn yr 
America, gorfu iddi, yn y flwyddyn 1782, gydnabod annibyn- 
iaeth y Senedd Wyddelig. Ond ysywaeth, nid oedd hon ond 
llawforwyn Lloegr, ac yn erbyn ei gormes y bu gwrthryfel mawr 
y flwyddyn 1798 a ddilynwyd gan gosp a dial, a darostyngwyd 
Iwerddon yn hollol dan iau Lloegr. Wedi hyn 4i cyflwr y bobl 

Cyf. Il. Rhif 4. 17 

yn waeth y naill flwyddyn ar ol y Ilall. Dygai arglwydd y tir 
elw eu gwaith mewn ardrethi, a chwerwid y cwpan gan newyn 
parhaus. ‘“‘ Drwy blygu aml,” ebr rhywun, “ aeth y genedl yn 
wargrwm,” fal pe na allai ymsythu ac fal pe na fynnai ei chy- 
suro. Ni-welai oleuni yn unman, a rhag ei siomi ni chodai ei 
phen gan fodloni ar edrych tua’r llawr. 

Dyna’n fyr y trychinebau alaethus a ddarostyngodd Iwer- 
ddon o fod yn gartref gwareiddiad, llenyddiaeth a dysg, yn 
lloches i drueni, trythyllwch ac anwybodaeth, ac ynddi y ganed 
Thomas Davis. Hanoedd o deulu Cymreig drwy ei dad, ac 
yr oedd gwaed Gwyddelig ynddo drwy ei fam, ond 1 blaid 
gormeswyr Iwerddon y perthynai ei deulu, h.y., Protestaniaid 
a Thoriaid oeddynt. Wedi marw ei dad y ganed ef, a phan 
oedd yn bedair blwydd oed ymfudodd y teulu bychan i Ddulyn, 
lle y cafodd yntau ei addysg yn ysgol Mongan, ac yny flwyddyn | 
1831 aeth i goleg y Drindod yn y ddinas, a graddiodd yn y 
flwyddyn 1836. Tawel a neilltuedig ydoedd ei yrfa athrofaol 
ac ymddengys nad oedd ganddo awydd nac uchelgais i ennill 
clod fel ysgolor. Ychydig a feddyliai ei gyd-efrydwyr fod 
defnydd arweinydd ynddo, ond gwyddai ei gyfeillion ei fod 
yn darllen llawer er na wyddent e1 amcan yn casglu gwybodaeth 
eang ymhob cyfeiriad. Yn unigedd ei fyfyrgell astudiai y gwr 
ieuanc hanes ei wlad, a meddyliai yn ddifrifol am gyflwr isel y 
bobl, ac eisoes gosododd ei fryd ar ei dyrchafu a’i gwasanaethu. 
Bellach nid er mwyn arholiad na gradd y darllenai ac yr ef- 
rydai, ond er mwyn ei wlad a’i genedl, a ffirwyth myfyrdod 
maith ydoedd yr annerch odidog a draddododd fel Llywydd 
Cymdeithas Hanes Dulyn yn y flwyddyn 1840. 

Dyma’r pryd y fflachiodd athrylith Davis ar feddyliau ei 
gyfeillion ac y peris ei syniadau i'w wrandawyr synnu, ie, 
frawychu. Dangosodd i efrydwyr beilchion ei goleg fod 
dosbarth o ieuenctid Iwerddon y caeesid drysau Coleg y 
Drindod yn eu herbyn yn dechreu derbyn addysg, a rhybudd- 
iodd hwy, oni wnelent y defnydd goreu o’u cyfle, y gorchfygid 
hwy gan y rhain ym mrwydr boeth Ilenyddiaeth a gwleidydd- 
iaeth. Condemniodd gyfundrefn addysg yr athrofa, a galwodd 
arnynt 1 efrydu hanes eu gwlad. “‘ O’r bedd,” meddai, “ Ilefair 

y doeth ; o’r garnedd yr arwr ; o’r deml yr areithydd gwladgar ; 
a chan y bardd yn ei amdo. Genedigaeth fraint ei meibion 
ydyw hanes cenedl. Gyfeillion, y mae gennych wlad. Y bobl 
y ganed ac y magwyd ni yn eu mysg, y bobl y dylem gyd- 
ymdeimlo 4 hwy, y mae gennym allu i’w gwneuthur yn ddoeth, 
yn fawr ac yn dda. Dywed rheswm mai ein gwlad ydyw 
maes ein hymdrechion, gwlad ein genedigaeth, ein haddysg 
a’n hatgofion, gwlad ein serch, ein cyfeillion a’n gobeithion. 
Dyngarwch ydyw gwladgarwch.” 

Wedi hyn ymdaflodd gyda brwdfrydedd dihafal i wasanaeth 
el genedl. Ysgrifennodd erthyglau i’r Citizen a’r Dublin 
Monthly, ac ymunodd 4a’r Repeal Movement a arweinid gan 
O’Connell. Yn niwedd y flwyddyn 1842 cychwynnodd ef a 
dau gyfaill neu dri bapur newydd a greodd chwyldroad drwy 
holl Iwerddon. Papur y genedl ydoedd y Nation, ac ynddo 
amcanai yr ysgrifenwyr ddysgu a diwyllio’r bob] ymhob dull a 
modd. Codi’r genedl ar ei thraed ac ennyn ynddi hunanbarch 
drwy ddangos a phrofi na chollasai, er gwaethaf trais a gormes, 
el hysbryd a’i nerth, ydoedd néd y gwladgarwyr ieuainc; ac 
yn y gwaith aruchel hwn safai Thomas Davis yn uwch na neb. 
Aberthodd bopeth er mwyn hyn, a phrawf cyflawnder ei 
erthyglau yn ystod y tair blynedd nesaf hyd ei farwolaeth 
gynnar ym Medi’r flwyddyn 1845 lwyred ei serch a chymaint 
y tan a losgai yn ei fynwes. 

Ni fu gan arweinydd erioed well amgyffred o anghenion 
gwlad nag ef, ac ni arferodd neb well moddion i’w gwella. 
Gwyddai gyflwr truan y werin a gorthrwm ei bonedd. Yn lle 
bod yn urddas ac yn anrhydedd i’r wlad nid oedd y boneddigion 
ond cywilydd. Hwynthwy ydoedd y cyntaf i’w bradychu a’r 
olaf i’°w hadennill. Blingent y gweision a’u cyfoethogal, ac 
ni enynnai eu tlodi a’u trueni un teimlad o drugaredd neu 
dosturi yn eu calonnau. ‘‘ Mewn hin,” medd Davis, “ dyner 
fal cariad mam, a thir ffrwythlon fal cariad Duw, wyla’r Gwy- 
ddel, ac nid oes a’icysuro. Dyry ei ffydd ym mwynderau byd 
arall, a ddwysheir gan ei ofidiau yn hwn, iddo oriau y geill 
ddiystyru ei boenau ynddynt. Ysbrydol ydyw ei gysuron, ond 

cynnwys ei drueni bob dioddefaint corfforol. Dechreu ei 
ofidiau yn y crud—gorffennant yn y bedd.” 

Er i Senedd Lloegr drwy ddeddf hwyr ryddhau’r Pabyddion 
a rhoddi etholfraint a hawl iddynt iddal unrhyw swydd, eto yr 
oeddynt yn rhwym a chaeth yng ngwasanaeth eu meistri, ac 
ni allent bleidleisio na gwneuthur dim arall yn groes 1 ewyllys 
yrhain. Eglwys Loegr ydoedd yr eglwys sefydledig, ac y mae 
sylwadau Davis ar ddatgysylltiad yn ddiddorol iawn yn wyneb 
digwyddiadau diweddar yn Iwerddon a chri Cymru am 
gyfiawnder. Pan gofiwn mai Eglwyswyr a Thoriaid ydoedd 
ei deulu, rhaid mai o gydwybod a thrwy argyhoeddiad dwin y 
gwrthododd syniadau ei geraint anwylaf. Dyma ddywed: 
‘““'Y mae saith miliwn a hanner ohonom yn Ymneilltuwyr ac 
yn Babyddion, ac 4 ein holl gronfeydd i gynnal gwychder 
offeiriaid yr wyth gan mil Eglwyswyr. B’le arall yn y byd y 
ceir y fath anghyfiawnder a chywilydd ? Ynunlle. A wanheid 
yr Ymherodraeth pe dileid hyn? Na wneid yn sicr, onid 
rhoddid gobaith undeb ini. A niweidiai hyn Brotestaniaeth ? 
Na wndi. Y mae cyfoeth segur yn andwyo eglwys, ac uchaf- 
iaeth yn rhwystr i barch a haelioni.” 

Ym marn Davis, fal pob Gwyddel gwladgar 071 flaen ac ar 
ei ol, nid oedd dim meddyginiaeth ond Llywodraeth Gartrefol. 
Ni wndai cyfreithiau gwell symud y drwg, nac ysgafnhad y 
beichiau a’r gorthrwm ariannol iachau’r clwyf a dileu’r graith. 
Cyn y gallai Gwyddel sefyll yn wrol ac yn hy o flaen y byd, 
rhaid ydoedd yn gyntaf osod y wlad ei hun ar ei thraed, ac 
ysgrifennodd yr arwr ieuanc rai o’1 frawddegau cryfaf o blaid 
hyn; E.e., “‘ Ped yspeiliech holl drysordai’r byd 1 dywallt aur 
ger ein bron, a phe dihysbyddech holl deithi eich athrylith in 
haddoli a’n hanrydeddu, eto—ac yn enw rhyddid a gwlad, myn 
y gorffennol, y presennol, a’r dyfodol y dywedwn—ni a ddi- 
ystyrem eich rhoddion os yr amod fyddaiiIwerddon aros yn 
dalaith. Doed a ddél, twyll neu iawnder, heddwch neu ryfel, 
dywedwn wrthych yn enw Iwerddon y bydd hi’n genedl.” 

Gwyddai mai undeb fyddai nerth a gobaith Iwerddon, a 
mynnai i bawb anghofio ei iaith a’1 grefydd er mwyn y wlad. 
Anghydfod a gelyniaeth fuasai yn achos eu holl drueni, ac er- 

fyniai ar y naill blaid a’r llall gytuno ac ysgwyd dwylaw. 
Adgoffai’r Pabyddion mai yn onest ac yn ddoeth, trwy deg a 
chariad, y gallent ennill cydymdeimlad y blaid arall, ac nid 
trwy sarhau ei theimladau a’i rhagfarnau. Pan glywodd i 
bobl Munster wrthryfela a thywallt gwaed llawer 0’u gormeswyr, 
gofynnodd yn ddigllon: ‘“ A wna llofruddiaeth eu bwydo ? 
A oes rhyw rinwedd rhyfedd yng ngwaed arglwydd tir fal y 
gorchuddir meysydd y Dehau a chnwd toreithiog lle y llifo ? 
Os rhoes yr Israeliaid waed ar yr ystlysbyst ar y Pasg, a gysgoda 
gwaed agent gabanau Tipperary ? Cywilydd! Y dwylaw a 
galedwyd trwy lafur diniwed yn rhudd gan waed!” Gwyddai 
hefyd yr ofnai’r Protestaniaid erledigaeth gan y Pabyddion, 
ond nad oedd unrhyw sail i’w hofnau, ac na cheid prawf mewn 
dim a wnaethpwyd neu a ddywedwyd o’r ysbryd annheg a 
thrahaus yr arswydent rhagddo. A allai cenedl gyfan a fagesid 
mewn ffydd a gobaith rhyddid crefyddol ddywedyd celwydd 
cyhoeddus a pharhau i’w gyhoeddi flwyddyn ar ol blwyddyn ? 
Pe dymunai’r Pabyddion orthrymu ac erlid, ni fyddai hyn yn 
ddiogel nac yn bosibl iddynt dan unrhyw lywodraeth. 

Yr oedd ei farn yn hollol glir ar werth hanes 1 genedl, a chyng- 
horai ei gydwladwyr bob amser i’w wybod, a chadw gyda’r 
gofal mwyaf bopeth a oedd yn gofadail i orffennol gwych a 
disglair _Iwerddon. Yr oedd olion ei diwylliant ar faen ac 
adeilad, mewn mynydd a maes, mewn llawysgrifau a defodau, 
a rhybuddiai bawb rhag dinistrio’r gweddillion hyn a adawsai 
eu hynafiaid iddynt. Eto, nid digon hyn. Yr oedd yn rhaid 
cadw eu hiaith. ‘‘Y mae’r iaith a dyf ac a ddatblyga gyda 
chenedl, yn gydnaws 4’i lleferydd, yn ddisgrifiadol 0’1 hinsawdd 
a’i harferion, wedi ei chymhlethu a’i hanes ac 4’1 thir, ac yn 
fwy defnyddiol na’r un arall i draddodi ei meddyliau a’ 
theimladau yn y dull mwyaf naturiol ac effeithiol. laith 
ieuenctid cenedl ydyw’r unig iaith hawdd a Ilawn i’w chanol 
oed a’i henaint, a phan gyll iaith ei chrud, chwilia hithau am 
fedd.” Gyda’r iaith, yr oedd yn rhaid cadw hefyd alawon a 
chaniadau y genedl, canys ynddynt hwy y mae ei henaid a’i 
hanes. Disgrifiant y cyfnodau mwyaf rhamantus, y cymer- 
iadau enwocal, y golygfeydd rhyfeddaf a’r teimladau dyfnaf yn 

yr iaith hawsaf ei deall gan bawb. Cysurant yr alltud, taniant 
yr arwr, a swynant ein cartrefi’n fwy na chyfoeth na moethau. 
Heblaw annog ei ddarllenwyr 1 gadw a pharchu’r gemau 
hyn, ysgrifennodd Davis lawer, a chymhellodd ei gyfeillion 1 
arfer eu doniau yn y cyfeiriad hwn. Nid cyn ceisio barddoni y 
gwyddai fod ganddo ef ei hun allu arbennig i brydyddu, ac y 
mae el ganeuon yn fwy hyglod a hyddysg, ac yn anwylach gan 
el genedl na gwaith unrhyw fardd arall. Enynnodd ei fardd- 
oniaeth serch a brwdfrydedd mewn aml galon, nid yn unig yn 
Iwerddon ond mewn gwledydd eraill. Canai i’w wlad fal i’w 
gariad, ac yr oedd ei chlod a’i Iles fal cannwyll ei lygad. 


May Ireland’s voice be ever heard 
Amid the world’s applause ! 

And never be her flagstaff stirred, 
But in an honest cause ! 

May freedom be her very breath, 
Be Justice ever dear, 

And never an ennobled death 
May son of Ireland fear ! 

So the Lord God will ever smile, 

With guardian grace, upon our isle. 


Yr oedd yn wladweinydd craff, ac yn ddiameu pe cawsai oes 
hwy a chyfle i brofi ei alluoedd, enillasai glod iddo’1 hun ar 
lwyfannau ei wlad. Gwahanol iawn yn ei dymheredd ydoedd 1 
O’Connell, ac ni allai ei natur dyner ac addfwyn ddygymod 
ag areithiau brwnt a bygythiol yr olaf. Hefyd ni thalai 
O’Connell sylw na pharch i hen iaith y Gwyddyl, ac nid hyn 
ydoedd y lIleiaf o’i1 gamweddau. Gellir canfod addfeted 
ydoedd barn Davis ar bynciau gwleidyddol yn ei syniad clir 
ynghylch gwerth cytundeb a chyfeillgarwch 4 gwledydd 
tramor, ac yn ddiameu, pe bai raid, anogai Iwerddon i lunio 
rhai er ei chryfhau yn erbyn Lloegr. Gwyddai mai dirgelwch 
llwyddiant rhyfeloedd yr unfed a’r ail ganrif ar bymtheg, o 
adeg Huw O’Neill hyd yr ail Iago, ydoedd cynhorthwy arfau a 
minteioedd Yspaenaidd a Ffrengig, ac mewn un erthygl ceir 
geiriau fal hyn: ‘ Bydd cenedl a adweinir ac a berchir mewn 
gwledydd eraill yn fwy urddasol, yn fwy cyson ac yn fwy 

syberw ymhopeth a wnél. I arferion cenedl nid ydyw clod 
nemor lai gwerthfawr nag ydyw rhinwedd i’w moesau. Y mae 
urddas gwlad yn well i filwr na gwisg neu faner, ac yr oedd gan 
fawredd Rhufain fwy o ddylanwad ar ysbrydoedd ei dineswyr 
nac ar galonnau ei gelynion.” 

Er mwyn Iwerddon yr oedd y cwhl a wnelai, a mynnai i 
eraill wneuthur popeth gyda’r unig amcan o leshau eu gwlad 
a’u cenedl. Os adref yr arhosent, byddent yn frwd ac yn 
ddewr yn ei hachos, ac os i wledydd tramor yr ymfudent, 
dylent gofio mai Gwyddyl oeddynt, mai clod Iwerddon ydoedd 
eu clod hwy, ac mai hi oedd biau y llawryfonaenillent. Cwynai 
yn barhaus oherwydd fod mawrion y wlad yn myned i Brydain 
a’r Cyfandir 1 foddi eu blinder heb ystyried cyfoeth rhamant a 
cheinder mynyddoedd a dyfirynnoedd Iwerddon, a beiddiai 
ddywedyd nad oedd gan Ewrob lyn mor freuddwydiol brydferth 
a Chillarney, na bau y cyfunid ynddo ysgythredd Llychlyn a 
lliwiau Naples fel a geid ym Mantry. Os aent i wledydd eraill, 
dylent ddwyn yn ol gyda hwy bob gwybodaeth a addurnai eu 
hen gartref annwyl, ac y mae ei gyngor ir Gwyddel a fwriadai 
ymweled 4 Chymru yn ddiddorol iawn. Yn ddiameu nid 
anghofiodd fod gwaed Cymreig yn ei wythi, a dengys ei lythyrau 
a’i erthyglau yn y Nation fod ganddo wybodaeth eang am 
Gymru, a meddwl uchel 0 Gymro. Dyma’i eiriau :—‘‘ Os 41 
Gymru archwn iddo beidio a dychwelyd heb glywed ac ysgrif- 
ennu gymaint ag a allo o alawon y delyn a’r crwth ; heb gasglu 
enghreifftiau o blanhigion a mwnau Cymru i’w cyflwyno 1 
amgueddfa ei dref; heb archwilio cyfrifon ei gweithfeydd 
haearn mawrion; ac os bydd ganddo’r synnwyr a’r ysbryd 1 
gymryd geirlyfrau Cymraeg a Gwyddeleg, heb chwilio rywfaint 
i debygrwydd honedig y ddwy iaith. . . . Hefyd rhybuddiwn 
ef na chaiff wybod ond ychydig iawn am y werin, ac y dychwel 
yn ol heb wybod dim am Rebecca os na eill siarad Cymraeg. 
Bu’r Cymry’n ffyddlonach i’w hiaith na ni. Pregethodd ei 
gweinidogion ynddi, a gwrthododd y bobl roddi eu tafodau i’r 
Saesneg fal pe bae wenwyn, a chroesawodd eu tywysogion er 
eu temtio gan Loegr, y bardd a gwynai am Forfa Rhuddlan, 
ac yr oeddynt yn falch o fuddugoliaethau aml Glyndwr.” 

Pan gofier mai ychydig iawn dros bedair blynedd y llanwodd 
gylch cyhoeddus, gellir dychmygu natur y tan a losgai ynddo, 
maint ei gariad a ffynnon ddihysbydd ei athrylith a’i wreiddiol- 
deb, oddiwrth swm a sylwedd ei waith. Y mae’n anodd credu 
y gallai neb ysgrifennu cymaint mewn cyn lleied amser, a gWr 
mor ieuanc feddu addfeted barn a choethed crebwyll, ond ar 
ddiwedd ei yrfa fer gallasai ddywedyd gyda thelynegwr 
Rhufain :—Exzegi monumentum aere perennius. Yr oedd yn 
frwd ond nid yn benboeth, yn selog ond nid yn gul, yn 
wladgar ond nid heb barch i oreu gwledydd eraill, ac os 
canmolodd ei genedl, nid oedd yn ddalli’w diffygion. Anogodd 
el gydwladwyr i efelychu cenhedloedd eraill yn eu dysg, eu 
diwylliant a’u celfyddyd, ond gosododd ei wyneb fal callestr 
yn erbyn popeth a allai lygru serch a moesau Gwyddel a 
hunaniaeth Iwerddon. Yr oedd ganddo groesaw calon i 
fendithion a fai yn fudd ac yn Iles i’w wlad, a chas enaid at 
unrhyw beth a ystyriai yn anfad ac yn felltith iddi. Nid 
pawb sydd yn ddigon craff i ganfod y rhain, ac yn ddigon 
dewr hefyd i agor llygaid ei genedl i’w gweled, ond nid oedd 
trawst yn llygad Davis na gweniaith yn ei natur. 

Bodlona rhai ar efrydu’r gorffennol ac ystyried y presennol 
yn ei oleuni, heb gofio nad yw doe a heddyw ond esgyn-feini 
at gyrraedd yfory. Y mae’n sicr fod gan Davis wybodaeth 
eang am hanes ei wlad, ac na fu neb erioed a ffydd gryfach nag 
oedd ganddo ef yn ei dyfodol. Sail ei obaith ydoedd ei fiydd 
yn ei genedl. Gwyddai os caffai unwaith ei phen uwch wyneb 
y dwir y cyrhaeddai’r lan, ac os symudid y beichiau a’i 
gorthrymai a’r gefynnau a’i cloffai, y rhodiai eilwaith yn hy, 
yn wrol ac yn glodfawr ymysg cenhedloedd byd. Cyflym iawn 
y dirwyn y duwiau edau oes y rhai a garant, a dygwyd Davis 
ymaith o ganol ei lafur, ond nid cyn iddo wneuthur digon i 
ennill clod a serch ei dud a barhao tra bytho hithau. Bu farw 
heb 1 newyn y tair blynedd dilynol beri dolur i’w lygaid a 
gloes i’w enaid, ond daliodd yr hadau gwerthfawr a heuodd 
ef ym mywyd ei genedl y dioddefaint a’r caledi, a phan dy- 
wynnodd yr haul eilwaith eginasant a thyfant heddyw. 

Dulyn. J. LLOYD JONES. 

R_ oedd Elin Tomos, ers tro bellach, wedi croesi’r bar 
hwnnw sydd rhwng dyddiau ievenctid a’r dyddiau blin 
nad oes diddanwch ynddynt, ac wedi hwylio am fordaith 
dymhestlog ar y cefnfor agored fel hen ferch. O ran rhifedi 
ei dyddiau, gallasai cyn hir iawn ddathlu ei silver crossing, ond 
prin y gallesid disgwyl] iddi sugno llawer o gysur o’r ystyriaeth 
honno,—er fod gan aml hen ferch fwy o reswm gwirioneddol 
dros ddathlu ei silver crossing nag sydd gan lawer par priod 
dros ddathlu eu silver wedding. 

Nid 0’i bodd yr aeth Elin Tomos yn hen ferch. Gwnaeth 
ymgais ddigon selog a digon cyfreithlon mewn blynyddoedd 
fu i fynd yn fore dan yr iau; ond pan aeth yn brynhawn 
arni, ac i ddechreu hwyrhau, ymdaflodd gyda Ilawn cymaint o 
sél ir gwaith o geisio argraffu ar feddyliau yr oes oedd yn 
codi y gallasai hi fod wedi priodi ganwaith pe buasai hi yn 
ddigon gwirion. Pregethodd lawer ar y testun hwn mewn un 
cyfnod, ond nid oes hanes iddi argyhoeddi neb. Cafodd ei 
thalu’n dda, fodd bynnag, am ei hymroddiad ir gwaith, 
oherwydd hi ddaeth bob yn dipyn i gredu ei phregethau ei hun, 
a derbyniodd lawer iawn o gysur, beth bynnag am les oddi- 
wrthynt ; a derbyniodd ei gwrandawyr anghrediniol fwy na 
mwy o ddifyrrwch. Gofidus yw gorfod tystio mai pregethu 
cyfeiliornad yr oedd, ond gellid yn hawdd maddeu iddi, oher- 
wydd yr oedd yn gyfeiliornad cysurlawn iawn iddi hi, a 
diniwed iawn i bawb arall. Y gwir oedd, ni fu natur, pan yn 
rhannu hawddgarwch, yn rhyw hael iawn wrth Elin Tomos, ac 
ychydig o dalent a gafodd erioed i fod yn ffafr cariadau. 

Byw ei hun yr oedd—mewn bwthyn o’r enw Singrig. Yno y 
bu ei thad a’i mam byw o’i blaen, ac yno y buont feirw pan 
oedd Elin oddeutu deugain oed. Hi oedd biau’r bwthyn ar 
ol ei rhieni, a gadawsant iddi dipyn o geiniog heblaw hynny,— 
digon i sicrhau iddi incwm o goron yr wythnos. 

Pan argyhoeddwyd Elin Tomos, ar ol] hir ddisgwyl yn 
amyneddgar ac ofer am gymar bywyd, nad oedd darpariaeth 
felly ar ei chyfer, penderfynodd gysegru gweddill ei dyddiau 
ar y ddaear ir gwaith mwy gogoneddus a phroffidiol o gadw 
ieir. ‘Os na fedra i gael gWr fel rhywun arall yn ffair fawr y 
byd,”’ ebe hi wrthi ei hun, “‘ fedar byd cnawd na diafol mo fy 
rhwystro i gael yr un bris a rhywun arall am fy wya ym 
marchnad Llanrwst.” Yn y cywair yna y galwodd hi yn 
sydyn un diwrnod am wasanaeth John Huws y Saer i godi cwt 
ieir helaeth iddi yn yr ardd. 

Arferai cyn hyn gadw rhyw dair o ieir bob amser ar hyd y 
blynyddoedd, ond cadwai y rheini nid yn gymaint er mwyn eu 
hwyau, ond er mwyn 6l eu traed ar lawr y ty. Yr oedd gan 
Elin Tomos wrthwynebiad cyfansoddiadol, os nad greddfol, i 
olchi’r llawr, a chai lawer o gysur wrth fedru rhoi y bai ar yr 
ieir pan ddigwyddai rhywun dieithr droi i mewn. Ac ni bu 
gan fam erioed dair o ferched mwy medrus mewn fancywork. 
Cerddent yn ddiorffwys o’r t¥ 1’r baw, ac o’r baw rr ty, gan 
weithio ar lawr y gegin garped cywrain o batrwm crafanc y 
fran. Dechreuodd un ohonynt yn selog lawer gwaith ar table 
centre, ond gomeddodd y fistres bob tro ganiatau amser iddi i'w 
orffen. Yr oedd gan yr hen ferch wrthwynebiad cyffelyb i 
olchi ei hwyneb hefyd, ond ni fedrai yr ieir roi fawr o help iddi 
yn y gymdogaeth honno,—ac nid oedd raid iddynt, oherwydd 
yr oedd brain y blynyddoedd yn cerdded yn droetrwm yno, ac 
yn gwneuthur cywreinwaith o’r un batrwm a’r carped ar y 
llawr. 

Ufuddhaodd John Huws y saer ir alwad,—ar ol iddo ei 
chael rhyw hanner dwsin o weithiau, a chododd gwt ieir yn yr 
ardd. Caeodd hefyd ddarn i mewn 071 gylch hefo wire netting. 
Ychydig feddyliodd y saer pan wrth y gorchwyl hwn ei fod yn 
adeiladu teml i oruchwyliaeth newydd yn hanes yr hen ferch, 
Pan orffennwyd y cwt, ffarweliodd yr ieir 4’r aelwyd, a bwrias- 
ant eu coelbren gyda chynulleidfa luosog o rai tebyg iddynt yn 
y cartref newydd. Am unwaith, torchodd Elin Tomos ei 
llewys 1 olchi’r llawr, i weld sut yr edrychai. Arweiniwyd hi o 


MWGWD YR IEIR 243 


olchi un peth i olchi peth arall, nes oedd yr holl fwthyn a’i 
amgylchedd wedi eu gweddnewid, ac aeth Elin Tomos ei hun 
trwy fwy o gyfnewidiad na dim oedd yno. Pan oedd hi’n 
treulio ei hamser i ddisgwyl gWr, diraen ydoedd popeth. 
Ond pan argyhoeddwyd hi fod hynny yn waith ofer, ac y 
dechreuodd feddwl am gynilun i chwyddo ei cheiniog a’i 
hannibyniaeth, deffrédd drwyddi, a gloewodd ei hun a phopeth 
o’i chwmpas. Daeth i gael blas ar gadw ei thy yn lan, ac ar 
wneuthur busnes 0’r ieir, a’i pherygl yn awr oedd ymgolli yn 
y byd a’r twh golchi. 
_ Lled tri chae o’r Singrig yr oedd bwthyn o’r enw Moelogan, 
GwWr gweddw diblant, o’r enw Harri Roel, oedd yn byw yn hwn. 
Hwsmon ym Mwlch y Gwynt ydoedd, ac yno y byddai ar hyd y 
dydd,—ond cysgai bob nos yn ei fwthyn ei hun. Yr oedd yn 
weddw ac unig ers oddeutu pymtheng mlynedd. Ceisiodd ei 
fistar ganddo adael y bwthyn a byw yn gyfangwbl ym Mwlch y 
Gwynt, ond dewisodd yn hytrach gadw enw o gartref iddo ei 
hun ym Moelogan. Ohono ef y cychwynnai bob bore yn 
blygeiniol, ac iddo ef y cyrchai am loches ar derfyn dydd, 
Dan amgylchiadau fel hyn nid oedd ei gysur ond nwydd prin 
lawn. Yr unig ddiwrnod o’r wythnos y byddai tan trwy’r 
dydd yn y bwthyn oedd y Sul. Ambell waith cyneuai dan 
gyda’r nos ar ol mynd adref,—yn enwedig os byddai’r tywydd 
yn wlyb a chanddo yntau ddillad i’w sychu. Ond fel rheol 
ai i'w wely yn ddiymdroi heb drafferthu i gynneu tan. 
Rhyw gymeriad ar ei ben ei hun oedd Harri Roel, a chy- 
mysgfa ryfedd o ddiniweidrwydd a direidi. Hoffid ef gan 
bawb. Royal oedd yr enw,—yn y gwreiddiol—ond ni an- 
rhydeddid neb o’r teulu 4’r enw yn y ffurf yna hyd nes y 
byddent farw. Gorweddai llu 071 berthynasau yn y fynwent, 
a thystiai’r cerrig oedd yn gwylio eu llwch fod pob un or 
rheini yn Royal. Harri yn unig oedd yn aros erbyn hyn, ac 
er nad oedd dda ganddo yr enw Roel,—oherwydd yn un peth 
ei fod yn rhy hawdd ei ddefnyddio fel gair mwys,—yr oedd 
yn well ganddo ymdroi ar dir y byw na phrysuro i orffwyso 
gyda Royalty’r teulu. Yr oedd yr enw Roel wedi bod yn 
brofedigaeth iddo yn awr ac yn y man ar hyd eioes. Pan oedd 


244 Y BEIRNIAD 


yn blentyn yn yr ysgol, mynnai ei fam gadw ei wallt yn Ilaes, a 
dangosodd y plant eu gwerthfawrogiad ohono ef a’i fam trwy 
alw Harri yn Roel Gwallt, a’1 fam yn Beti Roel Gwallt. Bu 
ganddo hefyd ddau o frodyr, a phan brentisiwyd un gyda Wil 
Ifan y saer, ac yr aeth y llall yn gowman i’r Plas Ucha,—er 
mwyn eu gwahaniaethu yn hwylus galwodd yr ardal y naill yn 
Roel Coed, a’r llall yn Roel Traed Gwartheg. 

Fe wneid un defnydd o’r gair Royal y tuallan i lidiart y 
fynwent, ond defnydd oedd hwnnw na wyddai Harri Roel am 
dano. Cadwai hwch fagu ym Moelogan, a chan y byddai ef 
oddicartref ar hyd y dydd, byddai’r hwch a’i thylwyth o 
berchyll cyn amled ar y ffordd fawr ac ym Moelogan, ac ni 
feddyliai neb yn yr ardal am gyfeirio atynt, yng nghefn eu 
perchennog, ond fel y Royal family. 

Fel yr oedd y blynyddoedd yn cerdded, deuai Harri Roel i 
deimlo ei fwthyn yn llai o gartref o hyd. Dechreuodd flino ar 
fod ei hun yn eifwthyn. Ond yr hyn yn bennaf a greodd 
anesmwythdra yn ei feddwl oedd y ffaith fod y cyfnewidiad a 
ddaeth dros Elin Tomos wedi peri iddi gael ffafr yn ei olwg. 
Cyn iddi gael y diwygiad y cyfeiriwyd ato, nid oedd ei phres- 
enoldeb mewn bwthyn gerllaw wedi creu unrhyw anniddig- 
rwydd yn ei fynwes,—er ei bod hi ar un cyfnod wedi bod yn 
ddyfal yn amcanu gwneuthur hynny. Ond pan drodd Elin 
Tomos ei gwegil arno, ac yr ymdaflodd i’r gwaith o gadw ieir 
a chadw ei thy yn lan, gan ddangos y medrai hi fyw yn gysurus 
heb Harri Roel na neb arall, daeth yr hen ferch i gael llawer o 
le ym meddwl yr hwsmon. Pan ddeuai adref i’w fwthyn yn 
yr hwyr byddai yno y lle mwyaf digroeso yn ei ddisgwyl,— 
heb gymaint ag esgus o dan: ond trwy y ffenestr medrai 
weled y mWg yn esgyn yn ddefosiynol 0 gaban Elin Tomos. 
Yn ei fyfyrdodau, aeth i ymdroi mwy nag erioed 0 gwmpas 
Singrig. Yr adeg yma, pan ddaeth y math hwn o afiechyd 
calon i’w flino, cyfrifai Harri Roel fod noswylio a mynd adref 
ac yn syth i’w wely yn annheilwng o ddyn dan argyhoeddiad, 
ac felly trefnodd i gael tipyn o oriau hamddenol cysurus ar ei 
aelwyd ei hun. Dechreuodd gynneu tan bob nos ar ol mynd 
adref,—yn bennaf er mwyn cael congl gyfforddus i fyfyrio ac 

i freuddwydio ynddi. Eisteddai yn y fan honno lawer noson 
a’i draed ar y pentan i ddechreu cyfrif rhagoriaethau Elin 
Tomos, ac yr oedd y rheini mor Iluosog nes ffurfio un orymdaith 
ddiddarfod trwy ei feddwl; a phan fyddai ef wedi ymgolli yn 
yr olwg arnynt byddai Nafur a lludded y dydd yn dringo ei 
amrantau’n ddistaw, a syrthiai yntau i gysgu. Deffroai ryw- 
bryd rhwng un a dau o’r gloch y bore wedi rhynnu, ac wedi ei 
ddiddyfnu yn effeithiol dros amser gan yr oerni oddiwrth 
bob eilunod, ac Elin Tomos yn eu plith. Byddai’r tan wedi 
diffodd, a phrysurai yntau i’w wely yn ddifrif ac anfarddonol. 

Yn anffodus, daeth Jacob—y gwas bach oedd yn gweini 
gyda Harri Roel ym Mwlich y Gwynt,—i ddeall fod yno yn 
awr dipyn o glydwch a chysur aelwyd ym Moelogan ym min 
nos, a gwahoddai ei hun yno gyda’r hyn oedd i’r hwsmon 
yn gysondeb poenus. Byddai presenoldeb Jacob yn tarfu 
pob ysbryd serch ac yn torri ar felyster ei fyfyrdodau, a gorfu 
ir hwsmon o’r diwedd mewn hunan-amddiffyniad, nodi dwy 
noson yn yr wythnos pan y byddai at home ir gwas bach. 
Trwy’r cynllun hwn cafodd dipyn o heddwch ar nosweithiau 
ereill i fynd ymlaen gyda’i astudiaeth arbennig o Elin Tomos. 
Ond protestiai’r gwas bach yn erbyn y driniaeth hon, a thystiai 
wrth ereill ei fod yn adnabod y salwch oedd ar Harri Roel. 
Derbyniai, mae’n wir, letygarwch a charedigrwydd yr hwsmon 
am ddwy noson o’r wythnos, ond trefnai gylchdaith genhadol 
iddo ei hun y nosweithiau ereill hyd fythynnod a ffermdai yr 
ardal i gyhoeddi arwyddion yr amserau, fel y gwelid ac y 
deonglid hwynt ganddo ef ar aelwyd Moelogan. 

Ar ol cymryd digon o hamdden i ystyried y mater, pender- 
fynodd yr hwsmon fynd i'r Singrig i siarad hefo Elin Tomos 
ryw fin nos ar ol cadw noswyl. Felly fu. Daeth yr hen ferch 
ir drws, a gwahoddodd ef i mewn, ond heb wastraffu dim 
croeso arno. Bu yno yn hir, ac amgylchodd y byd a’r betws 
cyn dyfod at ei neges. O’r diwedd, pan oedd wyneb y cloc yn 
prysur ennill mwy o sylw Elin Tomos na’i wyneb ef,—gofyn- 
nodd iddi yn sydyn :— 

‘“* Fasech chi ddim yn leicio dwad i berthyn i’r Royal family, 
Elin Tomos ?” 

“T’r Royal family ? ” ebe hithau, a daliodd ei hanad] mewn 
sobrwydd am eiliad, ac yna dechreuodd chwerthin nes oedd yn 
siglo. 

Llonnodd yr hwsmon wrth ei chlywed yn chwerthin, a bu 
agos iddo godi 0’i gadair i geisio diolch iddi wyneb yn wyneb, 
ond gwelodd ei bod bron mynd yn sal gan chwerthin, a chym- 
rodd hynny fel arwydd anffafriol am lwyddiant ei genhadaeth. 
Pan leddfodd poenau a dirdyniadau’r ferch dipyn, gofynnodd : 

** Pam rydach chi’n chwerthin ? ” 

**Synnu rydw i atoch chin gofyn 1 mi ddwad i berthyn i'r 
Royal family,” ebe hithau. 

“Pam ?” ebe Harri. 

“Wel, mi ddylech chi wybod pwy ydi Royal family yr ardal 
yma,” ebe hi, a dechreuodd chwerthin drachefn. 

‘“*’Does yma neb yn Royal ond yn teulu ni,” ebe yntau, “a 
fi ydi’r unig un o’r teulu yn yr ardal yma heddyw.” 

‘“* Roel ydi’ch teulu chi,” ebe hithau, “ y tu yma i ldiart y 
fynwent,—ond mi wn i bod nhw rywsut yn mynd yn Royal 
tu hwnt iddi hi.” 

““O, dyna pam ’roeddech chi’n chwerthin,” ebe’r hwsmon, 
““meddwl mod i yn ych gwadd chi i’r ochr arall i’r llidiart ?” 

** Nage wir,” ebe hi: ‘mi fasa’n well gin i, pe buasa raid 
imi ddewis, fynd i’r ochr draw i lidiart y fynwent i fod yn 
Royal, na chael fy nghyfri yn un o’r Royal family yr ochor 
yma iddi hi.” 

Methai Harri Roel yn lan a dirnad beth oedd gan yr hen 
ferch : gwelai hithau ei benbleth, yna cododd ac agorodd drér 
yn y dreser, a daeth a darn o bapur newydd oddiyno. Kis- 
teddodd yn ol yn ei chadair, a’r tamaid papur yn ei llaw, a 
chai drafferth fawr yn ymgosbi rhag ymollwng 1 ffit o ddirdyn- 
iadau eto. 

‘“‘-Ydech chi’n cofio,”’ ebe hi, “ fod hwceh a pherchyll oedd 
gynnoch chi y llynedd wedi cael drws eglwys y plwy yma yn 
*gored, ac wedi mynd i mewn ?” 

‘“*'Ydw yn iawn,” ebr yntau. 

‘‘Wyddech chi ddim fod yna lith wedi bod yn y papur 
newydd ynghylch hynny ?” 

“Na wyddwn i, neno’r tad,” ebr yntau. 

“Wel, dyma hi i chi,” ebe hi, a dechreuodd ddarllen :— 

“Ar y 10fed cyfisol, bu y Royal family ar ymweliad 4g 
eglwys y plwy ynghwr uchaf Sir Ddinbych. Ymddengys mai 
yr hyn a dynnodd fwyaf 0’u sylw, ac a adawodd fwyaf 0 argraff 
arnynt,—yn enwedig ar un—oedd bweed a ddigwyddai fod ar 
ganol y llawr wedi ei adael yno gan Betsan Jones wrth wyn- 
galchu’r muriau. Tybiodd y penteulu fod bwced yn debyg o 
gynnwys yr un peth mewn eglwys ag mewn buarth, a rhoddodd 
el thrwyn ynddo dipyn yn fyrbwyll, a phan gododd hi ei phen 
nid oedd y tywysogion oedd wrth ei throed yn ei nabod gan 
ddisgleirdeb ei hwyneb. Dialodd ei mawrhydiei siomedigaeth 
trwy ddymchwelyd y bweedaid whitewash am ben un 0’i phlant 
ei hun, a rhuthrodd hwnnw yn ei wenwisg a’i fraw i rai o’r 
mannau mwyaf cysegredig yn yr eglwys. Yn ffodus daeth 
Betsan Jones 1 mewn a choes brws yn ei llaw, a daliodd y Royal 
family yn cyfeiliorni, ac am bum munud bu yno un 0’r erledig- 
aethau mwyaf chwyrn a bywiog a fu yn hanes yr eglwys 
erioed.”’ 

Wrth wrando ar Elin Tomos yn darllen hanes y Royal 
family, daeth tro Harri Roel i’w anghofio ei hun ; a chwarddai o 
’wyllys ei galon wrth feddwl fod anturiaethau ei dylwyth 
perchyll wedi eu hysbysu ar goedd gwlad dan deitl mor urddasol. 
Ac wrth ei anghofio ei hun bu bron iddo anghofio ei neges, a’1 
anghymwyso ei hun i fynd ymlaen gyda’i ymbiliau. O’r 
diwedd, ar ol i’r tonnau lonyddu tipyn, ac iddo yntau aildanio 
ei bibell, penderfynodd ailofyn ei gwestiwn, a hynny y waith 
hon heb s6n am y teulu brenhinol. 

““Ydech chi ddim wedi blino byw ych hun yma bellach, 
Elin Tomos ?” ebr ef. 

‘“¢Mi fum i wedi blino rai blynyddoedd yn ol, ond rydw i 
wedi dadflino erbyn hyn,” ebr hithau. ‘‘ Pe dasech chi wedi 
gofyn y cwestiwn yna i mi y pryd hwnnw—a mi fum yn 
disgwyl,—mi faswn wedi ateb yn wahanol ; ond rwWan rydw i 
wedi dysgu byw yn gysurus fy hun. Mi gés i gwt ieir yn lle 
gwr, a synnwn i ddim nad ydi 0 yn haws byw hefo fo.” 

‘“ Hwyrach'y newidiwch chi’ch meddwl eto,” ebe’r hwsmon. 

“Na, mi ellwch gymryd y ngair i,” ebe hithau, *“‘ Welwch 
chi byth mona i yn gwisgo yr enw Roel.” 

‘““.Wel, mi adawn ni’ mater yn y fan yna heno,” ebr yntau, 
a chododd i fynd adre. 

Aeth Harri Roel ’'w fwthyn y noson wedi colli’r ffordd i 
galon Elin Tomos. Nid oedd hynny, rhaid cyfaddaf, ond yr 
hyn a ofnai cyn cychwyn. Credai fod yr hen ferch wedi troi 
ei gwegil ar hudoliaethau serch, ac nad oedd obaith ei chael i 
wrando ar lais cariadlanc mwy. O leiaf, yr oedd yn hollol 
siwr yn ei feddwl ei hun o un peth: nad oedd siawns i neb 
bellach fynd i mewn i galon Elin Tomos heb fynd iddi trwy 
gwt -yr leir. 

Daeth cyfle cyn hir i Harri Roel guro wrth y porth hwnnw, 
ac nid oedd dewin allsai ddywedyd pa un ai direidi ynteu 
cariad a’i cymhellodd i wneuthur hynny. 

Tarawai Elin Tomos a Harri Roel ar ei gilydd beunydd 
wrth fynd a dyfod, a sylwodd yr hwsmon mai pris yr wyau 
oedd y cwhl a feddyliai Elin Tomos wrth yr ymadrodd “ stad 
masnach.” Olrheiniai hi bob dirwasgiad masnachol y gwyddai 
amdano i gwt yr ieir. A phan fyddai’r ieir ar streic, ac heb 
ddodwy dim, tywalltai ei chwynion a’i helbulon yng nghlustiau’r 
hwsmon bob tro y cai gyfle. 

Yn yr Hydref ar ol i Harri Roel gael ei wrthod fel ymgeisydd 
am sedd yn y Singrig, yr oedd ieir Elin Tomos ar streic, a’r 
wyau yn ddwy geiniog yr un. Digwyddodd y ddau gyfarfod 
ar y ffordd, ac ar ol y cyfarchiad arferol,— 

“Sut y mae’r ieir acw yn dodwy rwan, Elin Tomos ?” 
gofynnai’r hwsmon. 

““Dodwy!” ebe hithau, “dydyn nhw ddim yn treio, ac 
mae’r wyau yn ddwy geiniog. Daswni yn i lle nhw mi fasa’n 
gwilydd gin i, a mae nhw yn byta mwy na rioed.” 

‘“‘ Mi ddeyda i chi pam rydwi yn gofyn,” ebr yntau, “‘ rydw 
i wedi cael hanes powdwr campus 1 ieir ar streic. Mae o yn 
anffaeledig 1 rywun wnaiff ei ddefnyddio fo yn iawn.” 

‘“‘ Bendith ichi,”’ ebe hithau, ‘‘ dowch a thipyn ohono fo i mi.” 

‘* Q’r gora,” ebe’r hwsmon, “‘ ond ar un amod cofiwch, rhaid 

i chi beidio deyd yr un gair amdano fo wrth un enaid byw, na 
holi gair arna inna yn i gylch o.” 

Aeth yr hwsmon adref gan chwerthin llawn cymaint am 
ben ei ffolineb ei hun ag am ben Elin Tomos. Byddai gan 
Harri Roel bob amser amryw fathau o lysiau wedi eu cyn- 
haeafa. Maluriodd rai ohonynt yn Ilwch, a thrannoeth aeth 
a thipyn ohono gydag ef i’r Singrig, a chyfarwyddodd yr hen 
ferch 1 roddi peth ohono ym mwyd yr ieir. ‘‘ Rhowch o bob 
pnawn am dridiau a pheidiwch am y tridiau wedyn,” meddai 
wrthi. 

“O’r gora,” ebe hithau, “mi ddechreua i arno fo pnawn 
yfory, a gobeithio’r annwyl y gwnaiff o les iddyn nhw.” 

** Rydach chin siwr o chwaneg o wya,” ebe Harri. 

Nos drannoeth, rywbryd rhwng hanner nos ac un, yr oedd 
Harri Roel yn tresmasu ac yn ymbalfalu yn y tywyllwch am 
gwt ieir Elin Tomos. Yn ei bocedau yr oedd ganddo ddau 
ddwsin 0 wyau. Aeth 1 mewn ir cwt heb fawr o drafferth, 
ond bu raid iddo danio mwy nag un fatsen 1 fedru dod o hyd 
ir nythod. Rhannodd yr wyau rhwng hynny o nythod oedd 
yno, ac aeth adref mewn llawenydd am fod effeithiolrwydd 
ac enw da ei bowdwr wedi ei ddiogelu am y noson gyntaf beth 
bynnag. Pan aeth yn ol i’w dy yr oedd yno fymryn o dan, ac 
eisteddodd am un mygyn i ddathlu’r llwyddiant cyn mynd 1 
orffwyso. Yn y fan honno cofiodd, er ei fraw, nad oedd wedi 
cyfrif yr ieir,ac ofnai yn ei galon ei fod wedi difetha popeth 
trwy rol mwy 0 wyau yn y nythod nag oedd o ieir yn y cwt. 
Ond mawr obeithiai, os oedd hynny yn ffaith, na wnai ond 
dyfnhau’r argraff ar feddwl Elin Tomos am effeithiolrwydd 
gwyrthiol y powdwr. 

Pan oedd Harri Roel yn mynd oddiwrth ei waith drannoeth, 
yr oedd Elin Tomos yn disgwyl amdano ar y ffordd. 

‘** Wel dawn i byth o’r fan yma, dyna’r powdwr rhyfedda : 
yr ieir i gyd wedi dodwy, a thair wedi dodwy dau. Baid y 
powdwr a gwneud drwg iddyn nhw, deydwch ? ” 

“Ona,” ebe yntau, ‘‘ mae o yn berffaith ddiniwed, ond 1 chi 
i roi o fel yr ydw 1 yn deyd.” 

“Os deil y powdwr i gael yr un effaith,” ebe’r hen ferch, 

Cyf. II. Rhif 4. 18 

‘mi fydda i yn siwr o fynnu cael chwaneg o ieir yr wythnos 
nesa,—mae pris mor dda ar yr wya.” 

Dychrynodd yr hwsmon wrth y bygythiad diweddaf yma, 
oherwydd nid oedd wedi meddwl am y posibilrwydd i 
Elin Tomos estyn cortynnau’r cwt ieir, ac ofnodd ei fod wedi 
ei osod ei hun ar y ffordd i’r tloty, er fod ganddo geiniog go 
dda wedi ei chynilo. 

“ Bob pnawn am dridiau, a pheidio am dridiau wedyn, felly 
mae o i’w roi ynte ?”’ gofynnai’r ferch. 

Gwelodd Harri Roel gyfle yn y fan yma i dynnu y gést 1 
lawr dipyn, a dywedodd,— 

‘*Rydw i yn barnu wrth i fod o yn effeithio mor dda, y 
bydda yn well i roi o ddwywaith a pheidio deirgwaith.” 

Am y deng niwrnod cyntaf ar ol dechreu defnyddio’r powdwr 
yr oedd yr hen ferch wedi ymgolli mewn llawenydd ac edmyg- 
edd o “‘ bowdwr y streic,” fel y galwaief. Ond ymhen oddeutu 
pythefnos daeth bore pan nad oedd y powdwr wedi cael yr 
effaith arferol. Ni wyddai Elin Tomos mai yr hwsmon oedd 
wedi maglu gefn nos wrth ddod dros y gamfa, ac wedi torri 
pob wy oedd ganddo ar ei elw. Daeth popeth i'w le fel o’r 
blaen y nosweithiau dilynol, ond yr oedd ysbryd beirniadaeth 
wedi ei ddeffro yn yr hen ferch. Bob yn dipyn fe sylwodd 
fod yr wyau yn amrywio’n annaturiol o noson i noson mewn 
lliw a Ilun. Bu arni flys aros ar ei thraed dros nos i wylio’r 
ewt, ond yr oedd arni ormod o ofn tarfu yr ysbryd, a phris 
mor dda ar yr wyau. Tyfodd ei hamheuaeth, ac o’r diwedd 
penderfynodd gau’r ieir i gyd yn nghwt y glo dros nos. Aethi 
owt yr ieir yn y bore ac yr oedd yno ddeunaw o wyau. Gwnaeth 
yr un peth drachefn gyda’r un canlyniad. Ni rodd unrhyw 
brawf pellach, ac ni cheisiodd wylio yn y nos, ond gwnaeth 
gydwybod i ymorol am y powdwr yn gyson ac ystoriodd ef yn 
ofalus heb ei ddefnyddio mewn tyn ar y silff-pen-tan. 

Erbyn hyn yr oedd y gost a’r drafferth o chwilio am wyau 
wedi mynd i bwyso yn drwm ar ysbryd yr hwsmon, a sugnai 
ofidiau beunydd oherwydd ei ynfydrwydd yn dechreu ar y 
gwaith, ond yr oedd yn benderfynol o ddal ati hihyd nes y cai 
gyfle i gilio allan ohono yn raddol fel y byddai y tywydd yn 

cynhesu, a’r ieir yn dyfod 1 ddodwy’n well. Ond pan oedd 
Harri Roel yn fawr ei helbul a’i drafferth yn hel digon o wyau i 
gyfarfod 4 gofynion ei gynllun direidus a phenchwiban ei hun, 
fe’i goddiweddwyd yn sydyn gan brofedigaeth chwerw ac 
annisgwyliadwy. Yr oedd ei olygon yn pylu yn raddol ers 
tro, ond nid ystyriai hynny ond fel prawf ei fod yn perthyn 
yn agos i'w deulu ei hun. Gwyddai fod gwendid felly wedi 
blino llawer 071 deulu. Ond un pnawn pan oedd wrthi hi yn 
cau hefo’1 gryman a’1 ddyrnwyl aeth yn dywyllwch sydyn 
arno. Diffoddodd llewyrch ei lygaid yn Ilwyr fel diffodd 
llusern mewn storm. Jacob ddigwyddodd ddyfod o hyd iddo 
yn ymbalfalu am ei ffordd adref, ac adref i Foelogan y mynnodd 
ir gwas bach ei arwain, heb fynd i fuarth Bwlch y Gwynt o 
gwhl. Ni siaradai ddim hefo’r gwas bach, ond cerddai adref 
yn ei fraich mewn distawrwydd. Ni cheisiai Jacob ychwaith 
dynnu sgwrs gydag yntau am reswm da,—ni fedrai. Yn wir, 
el arwain yn ddilun iawn yr oedd, oherwydd nid oedd golygon 
y gwas bach mor glir ag arfer ar ol dyfod o hyd i’r hwsmon yn 
y cyflwr hwnnw. Cyraeddasant Foelogan. 

“‘ Well i ti fynd yn ol at dy waith rWan, Jacob bach,” ebe 
Harri Roel. 

‘“*Gaiddwad yma i gysgu atoch chi heno ? ” ebe’r gwas bach. 

‘* Cei wir,” ebe yntau, “‘ mi fydd yn dda iawn gin i gael dy 
gwmni di.” 

Eisteddai Harri Roel wrtho ei hun yn ei fwthyn, a’i haul 
wedi machlud. Ehedodd ei feddwl at Elin Tomos, a rhoddodd 
ffarwel am byth i’r syniad o fedru gofyn iddi eto fod yn wraig 
iddo. Teimlai fel dyn wedi cadw noswyl nid am y diwrnod 
ond ameioes. Nielwid ym Mwlch y Gwynt am ei wasanaeth 
mwy. Meddyliai am y geiniog a gynilasai, ac edrychai ir 
dyfodol yn ddigon pryderus. Ond yng nghanol ei bryder a’i 
brofedigaeth, ceisiai ddyfeisio pa ffordd i anfon wyau i nythod 
Elin Tomos nos drannoeth,—yr oedd raid i hynny fynd 
ymlaen fel cynt tra daliai ei bres neu hyd nes y medrai gilio 
yn ol yn anrhydeddus. ‘“‘ Ffwl oeddwn i pan ddechreues i,” 
meddai wrtho ei hun, “‘ ond fedra i ddim bod yn ffyddlon i mi 
fy hun nag i Elin Tomos heb actio’r ffWl i’r diwedd bellach.” 

Daeth yr hen ferch i edrych amdano drannoeth, a gwnaeth 
amryw o fan gymwynasau iddo; ond cyn mynd oddiyno, 
mentrodd ofyn am ychwaneg o bowdwr, a chafodd beth i fynd 
hefo hi. Gan na fedrai Harri Roel ymlwybro mwyach yn 
hwylus fel cynt i’r Singrig gefn nos, bu raid iddo droi at Jacob 
am swewr. Gyda mesur helaeth o gywilydd datguddiodd ei 
gyfrinach i’r gwas bach, a bu agos 1 hwnnw dagu gan lawenydd 
pan ddeallodd y byddai cyn dau o’r gloch y bore yn aelod o 
ffirm Roel g& Jacob, moonshine merchants,—fel y dewisodd 
eu galw. 

Rhwng hanner nos ac un, ar ol gwrando yn astud ar gyfar- 
wyddiadau’r hwsmon, cychwynnodd Jacob allan fel trafaeliwr 
dros y ffirm am y tro cyntaf. Yr oedd cét ucha Harri Roel 
amdano,—nid er mwyn clydwch,—ond er mwyn yr hwylustod 
oedd yn helaethrwydd ei phocedau. Cyrhaeddodd y ewt ieir, 
ymbalfalodd am y nythod yn ol cyfarwyddyd yr hwsmon, a 
dadlwythodd bocedau y gob fawr gyda llawer mwy o bleser 
nag a gaiff dyn fo’n prysur wneuthur ei ffortiwn. 

Aeth yr hen ferch i’r cwt bore drannoeth heb fawr feddwl y 
cawsal wyau yno y waith hon,—ond yno yr oeddynt, deg ar 
hugain, mwy nag a gawsai o gwhbl,—Jacob, yng ngwres ei 
gariad cyntaf at y gwaith, wedi rhoi bonus o bump heb yn 
wybod i’w bartner. Yr oedd tolciau a chraciau sylweddol 
mewn tri ohonynt, a phan sylwodd Elin Tomos ar y rheini,— 
** Jacob,” ebe hi wrthi ei hun. 

Gadawodd yr hen ferch 1 hyn fynd ymlaen am gryn amser, 
ond o’r diwedd gwrthryfelodd ei chalon yn erbyn tolli yn hwy 
o geiniog brin Harri Roel. Penderfynodd wylio ryw noson, a 
rhywbryd oddeutu un o’r gloch y bore gwelai greadur cobog yn 
mynd at gwt yr ieir ac i mewn; aeth hithau i mewn ar ei ol, a 
gafaelodd ynddo,— 

“Jacob, tisydd yma? Roeddwn i yn colli wyau ers tro, a 
dyma fi wedi dal y lleidar o’r diwedd,” a theimlodd ei bocedau, 
a chafodd hwynt yn llawn o wyau. 

‘“‘Gnewch fadda i mi am y tro yma, Elin Tomos,”’ ebe 
Jacob, “da ia run wy byth oddiyma eto.” 

Llusgodd Elin Tomos y gwas bach i’r t¥, bygythiodd y 
plismon arno, ond yr oedd y bychan yn rhy gyfa i’r hwsmon 
i gyfadde’r gwir. Toc gollyngodd ef allan gyda rhybudd 
iddo beidio dyfod yn agos i’r Singrig eilwaith wedi nos. 

Aeth Jacob dros yr hanes a’i wynt yn ei ddwrn wrth Harri 
Roel, ac yr oedd yn amlwg fod arno beth ofn cael ei alw o 
flaen ei well. Trannoeth aeth Elin Tomos i edrych am yr 
hwsmon, ac ni chafodd ond prin ofyn sut yr oedd cyn iddo 
ddywedyd wrthi,— 

** Rydw i yn dallt ych bod chi wedi dal Ileidar neithiwr.”’: 

“Do, a rydw i am i gosbi o hefyd,” ebe hithau. 

“Wel y fi ydi’r lleidar, Elin Tomos,” ebe yntau, “‘ mynd ar 
neges drosta i yr oedd Jacob,” ac yna cyfaddefodd Harri Roel 
y ewbl, ac aeth dros yr holl hanes mewn cywair edifeiriol iawn. 

*“* Well i minna gyffesu rwan,” ebe’r hen ferch. ‘‘ Roeddwn 
i wedi ameu mai fel yna roedd hi cyn pen pythfenos; ac un 
diwrnod mi gaees yr ieir i gyd yng nghwt y glo, ac roedd deunaw 
0 wya drannoeth yng nghwt yr ieir. Pan welesi fod y powdwr 
yn gwneud ir nythod ddodwy,—a’r ieir yng nghwt y glo, mi 
werthes yr ieir ar unwaith. ’Does acw run rwan ers dros dri 
mis.” 

Dechreuodd yr hwsmon rowlio chwerthin yn ei gadair: 
cododd yn sydyn ar ei draed, ac wrth balfalu am rywbeth i 
ymgynnal wrtho tarawodd y ci pot oedd ar un pen i’ silff 1 
lawr yn deilchion, gan wneuthur gweddw o’r cymar oedd yn 
eistedd ar ei gynffon yn ddidaro yn y pen arall. 

*“Ac y maer powdwr,” ebe’r hen ferch, gan anwybyddu’r 
gyflafan, ‘wedi cael i storio yn ofalus mewn tyn ar silff-pen- 
tan.” 

** Wel rydech chi wedi ngwneud i yn fiWl glan,” ebe’r hwsmon, 
gan wasgu ei ddwylo. 

“ Ddim cymaint o fiWl ag ydech chi wedi neud o hona i,” 
ebr Elin Tomos, “ oherwydd yr ydw 1 wedi dwad yma yn 
unswydd heddyw i ofyn ydech chi’n fodlon i mi ddwad 1 
berthyn—nid i’r Royal family,—ond i deulu Roel. Mae gin 1 
fwthyn cysurus, ceiniog wrth gefn, a stoc 0 bowdwr gwyrthiol 
ar silff-pen-tan. Ga i ddwad ?” 

Newidiodd Harri Roel ei wedd yn y fan. Ymdaenodd 
sobrwydd a dwyster dros ei wynepryd. Ceisiodd ddywedyd 
rhywbeth—tagodd. Teimlodd am ei gadair—disgynnodd iddi 
a thorrodd i wylo fel plentyn. Bu raid i’r hen ferch fynd allan 
heb atebiad i’w chwestiwn; ac eithrio yr atebiad oedd yn 
yr olwg arno. 

Ni fu yno fawr o firi ddiwrnod y briodas ; ond pan oeddynt 
yn y gwasanaeth bu Jacob yn chwilota pob trér a chwpwrdd 
yn y Singrig am hen rubanau, cadachau sidan amryliw, a 
darnau o wisgoedd Elin Tomos yn nyddiau ei gogoniant, a 
gosododd hwynt i chwifio croeso rr ddeuddyn oddiar grib 
cwt yr ieir. Pan ddaeth cwmnir briodas ir golwg 
gollyngodd Mrs. Roel ochenaid ddofn o ddiolch am unwaith 
oherwydd na fedrai ei gwr fanylu ar y dirgeledigaethau a 
ddygasai Jacob yn ei frwdfrydedd i oleuni dydd. Ond ni © 
themtiwyd hii ddiolch eilwaith am yr un peth,—cafodd well 
testun. Yn gwhbl sydyn, ar ganol y wledd briodas, daeth 
Harri Roel i weled cystal a neb ohonynt. Yr oedd yna 
lawenydd mawr oherwydd ei adferiad, ond gwnaeth ei adferiad 
un o'r cwmni yn amheuwr rhonc, a Jacob oedd hwnnw, ond 
bu yn ddigon cyfrwys i gadw ei amheuaeth iddo ei hun am y 
diwrnod er mwyn y seigiau amheuthun oedd ar fwrdd y 
Singrig. Yn ystod yr wythnos ddilynol llwyddodd y gwas 
bach i gael yr ardal yn weddol gyfan i edrych ar y briodas,—yn 
gam neu gymwys,—fel “ priodas mwgwd yr ieir,” ond ni 
thynnodd hynny’r un iot oddiwrth gysur Harri Roel a’i wraig. 


Penmaen Mawr. R. DEWI WILLIAMS. 

ae rhifyn Mehefin 1911 o’r Betrniap dywedodd yr Athro 

J. Lloyd Jones, wrth gyfeirio at ddirywiad yr Wyddeleg 
yn ystod y bedwaredd ganrif ar bymtheg, fod yn rhaid “ nad 
yw cariad at ei iaith cyn ddyfned yn anian y Gwyddel ag yn y 
Cymro.”” Mae yn Iled amheus gennyf, fodd bynnag, ai yn 
gywir y gwneir y fath gyhuddiad yn erbyn y Gwyddel. Ni 
ddylid disgwyl i ddyn sydd yn newynu fod yn rhy ofalus pa 
un ai yn ei iaith ei hun ai yn eiddo’r estron y gofyn am fara. 
Ar y llaw arall, ni ellir gwadu bod y gangheniaith Wyddeleg 
a alltudiwyd dros y mor i’r Alban oesoedd lawer yn ol, yn cael 
cynhaliaeth annigonol iawn gan Ysgotiaid y dyddiau hyn. 
Oherwydd hynny, mae yn anodd ymhelaethu ynglfn a’r testyn 
y traethir arno yn yr erthygl fer hon. 

Rhaid imi grybwyll yn gyntaf wahaniaeth mawr, yn yr hyn 
a berthyn i iaith, sydd rhwng ein gwlad ni a’r gwledydd eraill, 
sef Cymru, Llydaw ac Iwerddon, y coleddir iaith Geltaidd 
ynddynt hyd heddyw. Yn y rhai olaf, Celtaidd oedd iaith y 
mwyafrif o’r trigolion, os nad yn yr amser diweddar, eto o leiaf 
hyd at ddechreu’r bedwaredd ganrif ar bymtheg. Ni fedd yr 
Alban, o ran iaith, yr un hawl i gael edrych arni fel gwlad 
Geltaidd o gwhl yn yr un ystyr a Chymru. Er ys deg canrif, 
Saesneg, neu ryw iaith o’r un fath, oedd cyfrwng cyfathrach 
y dosbarthiadau mwyaf eu gwareiddiad a’u dylanwad gwladol. 
Gwyddel o ran iaith a chenedl oedd Brian, a Chymro oedd 
Llywelyn Fawr. I farwn Normanaidd y mae’r Alban yn 
ddyledus am ei hannibyniaeth gwleidyddol. Ymbhellach, pan 
sonnir am lenyddiaeth Albaneg, enwau megis Dunbar, Blind 
Harry, Henderson, Scott a ddaw i gof nid Iain Lom, Rob 
Donn, Donncadh Ban. A’r rheswm am hynny yw bod yr 


1 [Bydd o ddiddordeb neilltuol i’n darllenwyr ddeall fod yr erthygl hon wedi ei hysgrifennu 
fel y’i gwelir yn Gymraeg gan un 0 ddarllenwyr Y BEIRNIAD yn yr Alban, gWr na bu ei droed 
erioed ar ddaear Cymru. Ni bu raid diwygio nemor arni heblaw cywiro ambell dreigliad cevd- 
seiniol, ac ambell yw, oes neu sydd, a newid trefn y geiriau mewn ychydig fannau.—GOL.] 

Aeleg, oherwydd amgylchiadau gwleidyddol, wedi ei chyfyngu, 
er ys oesoedd, 1 ardaloedd mwyaf anhygyrch yr Alban heb ~ 
allu effeithio nemor ar helyntion y wlad nac ar ei bywyd cy- 
hoeddus. 

Felly, tra dysgir y Gymraeg yn awr ymhob un o Golegau 
Prifysgol Gymru, a’r Wyddeleg yn holl Brifathrofeydd Iwer- 
ddon, hyd yn oed ym Melfast a’r sefydliad estronol Trinity 
College yn Nulyn, mewn dwy yn unig o Brifysgolion yr Alban 
y rhoir addysg mewn Gaeleg. I’n Ultima Thule ni y cyrhaedd- 
odd yn olaf oll y symudiad dylanwadol hwnnw a gychwynnwyd 
gan Windisch yn Leipzig yn y flwyddyn 1871; ac yma, mae 
arnaf ofn, y bu’n fwyaf aflwyddiannus. Nid oes ond deng 
mlynedd ar hugain er pan grewyd ym Mhrifysgol Eiddin, drwy 
hir ymdrechion Professor Blackie, Gadair i addysgu yr ieithoedd 
Celtaidd. I gymryd y gadair hon penodwyd Mr. D. Mac- 
kinnon. Tua deng mlynedd ar hugain wedyn cychwynnwyd 
dosbarth 1 astudio llenyddiaeth Geltaidd ym Mhrifysgol Glas- 
gow, a chyfarwyddwyd am dair blynedd gan yr Athro Kuno 
Meyer. Yn y flwyddyn 1905 y crewyd yn y Brifysgol honno 
Ddarlithiaeth sefydlog i ddysgu ieithoedd a llenyddiaethau 
Celtaidd, a phenodwyd y diweddar Dr. Henderson yn ddar- 
lithydd. Dyma sefyllfa addysg Geltaidd yn yr Alban yn awr. 

O’r hyn a ddywedwyd eisoes, hwyrach y gellid dychmygu y 
trefnir hyfforddiant mewn Gaeleg, o leiaf, mewn ffordd gym- 
harol foddhaol, er na fedd yr iaith ei lle dyledus. Ond nid 
felly y mae, acam yrheswm hwn. Os disgwylir i’r Prifysgolion 
roddi’r fath addysg mewn ieithoedd Celtaidd ag a rént, er 
enghraifft, mewn Groeg neu Ffrangeg—ac er rhoddi hyn, neu 
rywbeth gwell, hwyrach, y mae Prifysgolion yn bod—rhaid 
iddynt gael sylfaen gadarn 1 adeilio arno, hyn ydyw, mae’n 
angenrheidiol i’r myfyriwr fod yn lled gynefin 4’r iaith a ddy- 
muna astudio cyn iddo ymaelodi. Ond ar hyn o bryd, nid 
oes gennym ni foddion i sicrhau cyfiawni’r egwyddor anhepgor 
hon. Gwelir oddiwrth erthygl Mr. Caleb Rees (BEIRNIAD i., 
225 seq.) nad yw’r trefniadau i’r diben hwn yn hollol berffaith 
yn ysgolion Cymru. Pa fodd bynnag, “ dysgir y Gymraeg 
mewn rhyw fodd neu’i gilydd’”’ ynddynt. Hyn, mi gredaf i, 

ywr peth pwysig. Yn yr Alban, ar y Ilaw arall, hyd yn oed 
yn yr ardaloedd gwledig le mae’r Aeleg yn iaith frodorol, 
mewn ychydig iawn o’r ysgolion y rhoir cyfle i’r plant ddysgu 
darllen ac ysgrifennu’r iaith a siaradant gartref—yr unig 
jaith, aml dro, a allant ei deall. 

Am hyn o beth nid anodd rhoddirheswm. ‘Yn rhy aml, fel y 
eredaf, ar y rhieni y mae’r bai. Ceir cryn lawer o bobl yn 
eoleddu, hyd yn oed heddyw, y syniad rhyfeddol fod rhywbeth 
amharchus yngl¥n a’r Aeleg, am nas siaredir, mae’n debyg, gan 
“y boneddigion ” ardderchog hynny a ddaeth o Loegr. Pobl 
na ddeall yr un gair o Saesneg a feddylia felly, gan mwyaf. 
Hwyrach nad yn yr Alban yn unig y ceir pobl 4 syniadau 
eyffelyb. Mwy yw’r nifer sydd yn credu bod gwybodaeth o’r 
Aeleg yn rhwystr anorchfygol i fachgen a ddymuna ‘“‘ ddyfod 
ymlaen yn y byd.” Mae’r Saesneg, meddant hwy, yn an- 
hepgorol : mae yn haws dysgu un iaith na dwy ; felly pa ddiben 
gwastraffu nerth ac amser i ddysgu iaith na ellir ei defnyddio i 
werthu ceffyl neu fochyn, neu 1 wneuthur llawer o bethau eraill 
o’r un fath y bydd yn rhaid eu gwneuthur os dymunir “ dyfod 
ymlaen yn y byd.” Y mae’r fath syniadau yn gyffredin 
iawn, a chan hynny, clywir yn ddibaid oddiwrth ddynion a 
feddant fwy o benboethni breuddwydiol nag o nerth i ddeall 
yn iawn paham y teilynga iaith ei gwared rhag diflannu, bod 
gan yr Aeleg hefyd ei gwerth ymarferol. Mi gredaf nad 
argyhoeddair honiad hwn lawer o bobl heddyw. Pa fodd 
bynnag, canlyniad y syniadau y cyfeiriwyd atynt yw bod yr 
awdurdodau lleol ymron yn ddieithriad yn anfoddog i gychwyn 
trefniadau arbennig i roddi hyfforddiant mewn Gaeleg yn yr 
ysgolion. 

Ond nid hynny, ysywaeth, ydyw’r gwaethaf. Yn awr ac yn 
y man ceisir cymell y School Boards i ganiatau i’r plant gael 
cyfle i ddysgu Gaeleg, ac yn ambell un o’r ynysoedd gorllewinol 
rhoir rhyw hyfforddiant yn yr iaith frodorol yn gyson. Ond 
gan nad astudir yr Aeleg yn y Prifysgolion, fel rheol, ond gan 
efrydwyr Diwinyddiaeth, daeth yr awdurdodau yn y lleoedd 
hyn wyneb yn wyneb @’r ffaith helbulus nad oes i’w gael ddyn 

sydd yn gymharol gymwys i gymryd at y gwaith o ddysgu’r 
iaith. Tebyg iawn hefyd fod yr awdurdodau, fel rheol, heb 
yr un dychymyg mai doeth fyddai i’r hwn a gymer arno roddi 
addysg mewn Gaeleg ennill mwy o feistrolaeth ynddi nag a 
fedd pob dyn a eill ei hysgrifennu, a darllen y Beibl Gaeleg. 
Prun bynnag, diamheuol yw yr ymddiriedir, yn gyffredin, y 
gorchwyl o ddysgu’r iaith anodd hon 1 ddynion sydd, er iddynt 
fod yn ddigon selog, heb yr un cymhwyster ato. Os oes 
ymhlith yr athrawon un sydd yn cael edrych arno fel “‘ ysgolhaig 
Gaeleg,”’ hynny ydyw, un yn gallu ysgrifennu llythyr Gaeleg 
a darllen ystoriau wedi eu hysgrifennu mewn Gaeleg yn y 
newyddiaduron, caniateir iddo gynnull dosbarth 1 ddysgu 
Gaeleg cyn i’r dosbarthiadau eraill ddechreu neu wedi iddynt 
orffen. Darllennir y. Beibl Gaeleg ac efallai ryw benillion o 
waith bardd diweddar, cyfieithir i’r Aeleg ambell ddarn syml o 
ryddiaith Saesneg, a dyna’r cwbl. 

Y canlyniad yw bod arholiadau ymaelodi’r Prifysgolion, a’r 
rhai a drefnir gan y Scotch Education Department, yn eithaf 
iselradd. Effeithia hyn er niwed ar y Prifysgolion, am fod yn 
rhaid i’r athrawon roddi addysg ar bynciau elfennol y traethir 
arnynt ynglyn ag ieithoedd eraill, yn y drydedd safon. 

Gellid crybwyll yma am y Comunn Gaidhealach (Cymdeithas 
Aeleg) a chymdeithasau lawer eraill. Ond er ir gyntaf 
wneuthur gwaith da iawn ynglyn 4 cherddoriaeth Aeleg a’r 
cyfielyb, y mae ei hymdrechion o blaid yr iaith yn llai llwydd- 
jannus. 

Mi gredaf, a drwg gennyf ei ddywedyd, fod y cyfrif yr wyf 
wedi ei roddi o gyflwr addysg Geltaidd? yn yr Alban yn o deg. 
Mae gennym areithwyr lawer sydd, bob amser, yn barod i 
ganmol ein hen iaith yn hwyliog. Ond nid drwy ganmol yn 
unig y cedwir yr Aeleg yn fyw, ac yn y cyfamser laudatur et 
alget. 


Aberdeen. J. FRASER. 


1 Hwyrach y dylwn ddywedyd, ‘‘ addysg Aeleg.” I roddi addysg mewn ieithoedd Celtaidd, 
mi gredaf, y sefydlwyd y Gadair a’r Ddarlithaeth y soniwyd amdanynt, ond am ryw reswm new'i 
gilydd ni ddysgir Cymraeg 0 gwbhl ym Mhrifysgolion yr Alban. 

ay yr Amgueddfa Brydeinig yn Llundain y ceir yr ysgrif 
bwysicaf am hanes bywyd Dewi Sant. Ymhlith y 
dliaws hen gyfrolau o lawysgrifau sydd ar gadw yn yr ystordy 
hynafiaethau mawr hwnnw, y mae un yn dwyn yr arwyddnod 
Cottonian Collection Vespasian A xiv. Casgliad ydyw’r gyfrol 
mewn gwirionedd o amryw weithiau gwahanol, a chynnwys 
un or gweithiau hyn “ Fucheddau”’ rhai seintiau Cymreig, 
wedi eu hysgrifennu yn yr iaith Ladin. Ymysg y Bucheddau 
hyn ymddengys yr eiddo Dewi Sant ; a hwn ydyw’r copi goreu 
a’r llawnaf, os nad y boreaf, sydd yn awr, hyd y gwyddys, ar 
gael. 

Ysgrifennwyd y dalennau sydd yn cynnwys Buchedd Dewi 
tua’r flwyddyn 1200, ond cyfansoddwyd y Fuchedd ei hun 
tua chan mlynedd ynghynt; Rhygyfarch, a gyfenwid y 
Doeth, oedd yr awdur, a gwyddom iddo ef farw ychydig cyn 
4100. Copi felly ydyw ein llawysgrif ni sydd yn traethu ar 
fywyd Dewi o Fuchedd a ysgrifennwyd gyntaf cyn y flwyddyn 
1100. 

Mab oedd Rhygyfarch i Sulien, yr olaf ond un o esgobion 
annibynnol Ty Ddewi, a etholwyd rr swydd gan Gymry. Ni 
bu erioed yn esgob ei hun. Yr oedd y teulu y perthynai iddo 
yn enwog yn ei ddydd am ddysgeidiaeth. Yr oedd Rhygyfarch 
felly cyn gymhwysed ag y gallai gWr fod 1 ysgrifennu hanes 
bywyd Dewi: nid yn unig yr oedd ef ei hun yn Wr dysgedig, 
ond yr oedd yn hawdd iddo gael golwg ar hynny o ysgrifau 
hynafol oedd ar gael yn ei ddydd ym mynachdy mawr ein 
nawddsant ym Mynwy. Yn wir, dywed wrthym yn bendant 
iddo gasglu defnydd y Fuchedd o’r ysgrifau hynaf oedd yn y 
wlad ac yn bennaf oll yn Nhy Ddewi; yr oedd yno, medd ef 
ysgrifau o law Dewi ei hun. Sieryd am lawysgrifau a welsai 
wedi eu hysgrifennu yn hen arddull y cyn-dadau, ac wedi 
gorfyw ymosodiadau’r gwyfyn a dinistr y blynyddoedd. O’r 

ysgrifau hyn codasai ddyfyniadau, a’u bwrw at ei gilydd ar 
ddull cyffredin Bucheddau Saint y Canol-oesoedd. Er truaned 
gennym na chyhoeddodd Rhygyfarch yr hen olion llenyddol 
hyn yn null Dr. Gwenogfryn Evans, teimlwn ddiolch diffuant 
iddo am s6n am y defnydd a wnaeth ohonynt, ac am roddi i ni 
ei enw ei hun. Trwy hyn, cawn sicrwydd nad chwedl bur a 
ysgrifennodd Rhygyfarch er ei wahanu oddiwrth Ddewi gan 
chwe chanrif o amser, ond ei fod yn ymdrechu ei oreu i roddi i 
ni hanes dilys. Y mae yn ysgrifennu cyn y flwyddyn 1100, ac 
y mae ganddo o0’i flaen ysgrifau o’r hen amser pell, a rhai 0 law 
Dewi ei hun. Cadarnheir y dystiolaeth hon i ddilysrwydd y 
Fuchedd yn helaeth gan gynnwys y gwaith, gan yr elfennau 
sydd ynddo o hynafiaeth ddiamheuol, na allasai Rhygyfarch 
na neb arall yn ei amser ef eu dyfeisio. 

Argraffwyd ‘“ Buchedd Dewi Fendigaid gan Rygyfarch ” 
ynghyd 4 chyfieithiad Saesneg o dan olygiaeth y Parch. W. J. 
Rees, Rheithior Cascob yn Sir Faesyfed, yn ei Lives of the 
Cambro-British Saints, yn 1853. Gwnaeth Mr. Rees ei waith 
yn ddigon diraen ; ond dylai’n cenedl ddiolch iddo am wneuthur 
bodolaeth a natur yr hen fywgraffiad hwn yn fwy hysbys. 
Ni chyfododd neb ar ol Mr. Rees i roddi i ni argraffiad cywir o’r 
testun gwreiddiol nac hyd yn oed gyfieithiad gweddol gywir; y 
canlyniad ydyw camarwain rhai o’n haneswyr goreu megis 
Dr. Hugh Williams o’r Bala, yr Athro J. E. Lloyd o Fangor 
(yn ei waith diweddaf), a Dr. Gwenogfryn Evans, trwy ddilyn 
testun 1853. Prudd ydyw meddwl, wedir holl glebran 
gwladgarol am Ddewi Sant yr arferwn ei glywed, a’r baldordd 
gwladgarol a wthir arnom gan y wasg gyhoeddus, y goddefir i’r 
llawysgrif werthfawr hynafol, sydd yn cynnwys prif hanes 
ei fywyd, orwedd yn esgeulus fel y gwneir. 

Hanoedd Dewi—-ffurf gwta Dyfed o Dewidd (0 David-us) 
ydyw Dewi—ar ochr ei dad o linach Cunedda Wledig, trwy 
dywysogion Ceredigion. Mab ydoedd i Sant ap Cedig ap 
Ceredig ap Cunedda Wledig. Y mae peth amheuaeth am 
Gedig; ni sdn Rhygyfarch amdano. Codwyd dadl hefyd yn 
erbyn Sant (o Sanctus), am fod yr enw ei hun yn un annhebygol, 
ac am y gallasai godi’n hawdd o wyrdroi Dewi Sant yn Ddewi 

ap Sant. Ond ceir ffurf sydd yn perthyn, sef Sannan (o Sanct- 
anus) yn Llan Sannan; ac y mae hanes Sant wedi ei blethu 
yn rhy ddwfn yn y chwedl i’w droi ymaith heb reswm cryf. 
Hanoedd Dewi hefyd, drwy wraig Ceredig, Meleri, o’r Gwyddel 
neur hanner Gwyddel Brychan, sefydlydd tywysogaeth 
Brycheiniog. 

Nonnita, neu fel y mae’n fwy adnabyddus, Non, oedd mam 
Dewi. Ganwyd hi yn nhalaith Wyddelig Mynyw, a gyn- 
hwysair rhan honno o Sir Benfro sydd tua’r gogledd o “ St. 
Bride’s Bay.” Niddaeth y cylch hwn o dan lywodraeth tylwyth 
Cunedda hyd y ddegfed ganrif, pan briododd Hywel Dda 
Elen o Ddyfed. Hyd y pryd hwnnw, eithafbwynt gwledydd 
Cunedda tua’r dehau oedd afon Gwaun, y saif tref Aber Gwaun 
(Fishguard) arni yn awr. Yr oedd Mynyw felly yn nyddiau 
Non o gryn bellter y tu hwnt i gyfoeth Cymreig gwyr y Gogledd 
ac yn perthyn 1 ranbarth Gwyddelig Dyfed. Cynyr o Gaer 
Gawch ym Mynyw oedd tad Non. Ni sonnir gan Rygyfarch 
am Gynyr nac am Gaer Gawch ; ond ceir yr enwau yn y copiau 
hynaf a’r goreu 0 Fonedd y Saint. Pennaeth lleol, yn ddiameu, 
oedd Cynyr (Conaire), a Chaer Gawch oedd ei ddinas, er na 
chafwyd eto’r lle y safai. Codwyd amheuaeth ynglfn a’r enw 
Non, am fod iddo’r ystyr ‘ lleian’ (ond y mae Nonnita, fel y 
gwyddys, yn enw personol cynnar), ac hefyd yngl¥n a’r gosodiad 
mai lleian ydoedd. Ond yn y rhestri Cymreig dilys, ni olrheinir 
iddi yr un plentyn arall: dywedir yn y Fuchedd mai Dewi 
oedd ei hunig blentyn: gelwir llawer llan wrth ei henw, ac y 
mae hynny’n brawf 0’i chymeriad mynachaidd. Nid oes felly 
reswm digonol dros ameu’r ach a briodolir gan y traddodiad 
hynaf i Ddewi Sant. Ganwyd Dewi yn y rhan Wyddelig o 
Gymru mewn rhanbarth oedd yn terfynu ar gyfoeth llinach 
Cunedda Wledig. Yr oedd iddo ach Frythonaidd a Gwyddelig ; 
ond magwyd ef yn ei ieuenctid mewn awyrgylch oedd yn fwy 
Gwyddelig na Brythonaidd. Felly cyfarfu elfennau’r ddwy 
brif genedl sydd yn ein pobl ynddo ef. 

Ni phallasai’r genedl na’r iaith Frythonaidd ym Mynyw yr 
adeg hon. Cyn ymfudo o Ddewi a’i ddisgyblion i ddyffryn 
Alun lle y saif yr Eglwys Gadeiriol yn awr, yr oedd ei gefnder 

Guistilianus eisoes yn esgob yn Vetus Rubus, lle ym Mynyw 
fel y mae’n debyg; a dywedir y gelwid y Vallis Rosina, enw o 
darddiad Gwyddelig, yn Hodnant gan y Brythoniaid ; dengys 
hyn fod Brythoniaid yn byw yn y cyffiniau. Dirymir y syniad 
nad oedd a fynnai Dewi 4 thylwyth ei dad trwy’r hanes hwn 
am Guistilianus (Gwestlan y gelwir ef yn y ‘“‘ Fuchedd ” Gym- 
raeg). Cyn ymdaro o Ddewi ar y cynilun o ymfudo ir Vallis 
Rosina, ymgynghorodd a’r esgob Guistilianus, ei fratruelis 
hynny ydyw, mab brawd ei dad. Ymddengys felly nad oedd 
Mynyw yn amddifad o ddylanwadau Brythonaidd er y rhaid 
addef mai’r Gwyddyl a ffynnai’n bennaf. 

Yn ffodus, gallwn gyrraedd sicrwydd ymron am flwyddyn 
geni Dewi, er ir awduron diweddar esgeuluso neu anwybyddu 
mewn modd rhyfedd dystiolaeth Rhygyfarch. Eto wrth 
feddwl am eu hanwybodaeth amlwg (hyd yn oed y goreu 
ohonynt) o waith Rhygyfarch, y mae ein syndod yn lIlai. 
Dyry Rhygyfarch amryw brofion 1 benderfynu terfynau bywyd 
Dewi; ni nodaf yma ond ychydig ohonynt. Dechreua trwy 
ddywedyd geni Dewi ddeng mlynedd ar hugain wedi i Badrig 
lanio yn Iwerddon fel esgob. Gwyddys 1 sicrwydd mai yn 
432 y digwyddodd hyn; felly ganwyd Dewi Sant yn 462. 
Ystyriaf 462 fel blwyddyn geni Dewi y sicraf yn amseroniaeth 
hen y Cymry. Dywed Rhygyfarch hefyd fod Tryffin a’i feibion 
yn llywodraethu yn Nyfed tuag adeg genedigaeth Dewi. Yn 
awr, yr oedd Tryffin yn daid i Voteporix, yr ymosodir arno gan 
Gildas yn yr Epistola Gildz, ac yr oedd yn hen Wr pan ysgrif- 
ennai Gildas, ei ben yn llwyd ac yntau bron ag ymadael a’r 
bydhwn. Yroedd Maelgwn Gwynedd hefyd yn fyw, a chytuna 
pob efrydydd o bwys iddo ef farw cyn 550. Tybia’r Athro 
J. E. Lloyd iddo farw yn yr haint fawr—y Fad Felen—yn 
nheyrnasiad Justinian, a ymledodd tua’r gogledd a’r gorllewin 
o ddwyreinbarth Mor y Canoldir. Nid wyf fi o’r un farn a’r 
Athro Lloyd ar y mater hwn am amryw resymau ; un ohonynt 
ydyw, mai lleol oedd yr haint y bu Maelgwn farw ohoni, ac y 
ffoai’r bobl ir Cyfandir er ei hosgoi. Ond beth bynnag am 
hynny, os oedd Voteporix yn hen Wr tua’r flwyddyn 540, ac 
os ganwyd Dewi Sant yn adeg teyrnasiad taid yr hen Wr hwn, 

rhaid myned%yn ol i ail hanner y ganrif o’r blaen am adeg 
geni Dewi. 

Eto derbyniodd Dewi addysg gan Paulens neu Paulinus, gwr 
oedd, fel y dywed Rhygyfarch, yn ddisgybl i Sant Garmon. 
Gan i Sant Garmon farw yn 448, rhaid fod Paulens, hyfforddwr 
Dewi, wedi derbyn ei addysg cyn 448. Felly rhaid fod Dewi 
wedi bod yn ddisgybl i Baulens yn y bumed ganrif, a’i eni heb 
fod ymhell o’r flwyddyn 450. Goddefer i mi roddi un prawf 
yn ychwaneg o waith yr hen Rygyfarch. Dywed fod Dewi 
yn gant a saith a deugain mlwydd oed pan fu farw. Yn hyn, 
camarweiniwyd ef fel yr awduron diweddar gan gofnod yn y 
Cronicl Lladin a elwir yn gyffredin yr Annales Cambriez, \le y 
gosodir marwolaeth Dewi yn yr un flwyddyn a marwolaeth y 
Pab Gregori Fawr. Yn ol Beda digwyddodd marwolaeth 
Gregori yn 605. Ni allai Rhygyfarch omedd derbyn y dyddiad 
hwn yn yr Annales, ond ni allai ac ni fynnai droi heibio’r 
profion eraill oedd ganddo mai yng nghanol y bumed ganrif y 
ganwyd Dewi. Ymddengys i rywun gyfrif yn eithaf cywir 
eni Dewi yn y bedwaredd flwyddyn ar ddeg ar ol 449, y flwydd- 
yn, fel y tybid, y daethai’r Saeson cyntaf i’r wlad. Yr oedd 
y cyfrif hwn yn gywir i’r dim ; 462 yw’r bedwaredd flwyddyn ar 
ddeg ar ol 449, a 462 ywr flwyddyn y ganwyd Dewi. Ond 
tybid hefyd mai’r flwyddyn i. yn yr Annales Cambriz oedd y 
- flwyddyn y glaniasai’r Saeson cyntaf ; felly dyry’r cofnod am 
eni Dewi ar gyfer y rhif xiv. yn y Cronicl 458 yn Ile 462 fel 
blwyddyn ei enedigaeth. Tynnodd Rhygyfarch y 458 hwn o 
605 ac felly cafodd y rhif gwrthun 147 fel rhif blynyddoedd 
bywyd y Sant. Ond a gadael heibio’r cydamseriad ynfyd o 
farwolaeth Dewi a marwolaeth Gregori Fawr yn y Cronicl 
Lladin, dengys y dystiolaeth gynharaf a’r oreu sydd gennym 
mai yn y bumed ganrif y ganwyd Dewi. Ac y mae’r ystori 
am yr ysbaid o ddeng mlynedd ar hugain rhwng dechreu 
esgobaeth Padrig yn Iwerddon a genedigaeth Dewi mor 
gymhleth a hanes Rhygyfarch, fel y gallwn gredu yn hyderus 
mai yn 462 y ganwyd Dewi. 

Nid aethai ond hanner cant o flynyddoedd heibio er pan 
ballasai llywodraeth Rhufain ym Mhrydain, llywodraeth a 

oddefasai’r Cymry am fwy na thri chan mlynedd. Yr oedd 
gwjr a gwragedd eto’n fyw a welsai fyddinoedd y Caesariaid 
yn ein gwlad. Yr oedd hefyd yng Nghymru yn ddiau deulu- 
oedd aruchel yn arfer y Lladin ac yn ymfalchio ar fod yn 
Rhufeiniaid ac o fonedd Rhufeinig, ac a roddai enwau Rhufeinig 
ar eu plant. Ceir enwau Rhufeinig ymhlith cyndadau a dilyn- 
yddion Cunedda Wledig a Brychan Brycheiniog. Dygai 
dilynydd y brenin Tryffin yr enw Rhufeinig Agricola, ac 
yserifennwyd beddysgrif y brenin Voteporix yn y Lladin yn 
ogystal ag yn yr Wyddeleg. Dwg ef y teitl Rhufeinig o 
Noddwr (Protector). Paulens neu Paulinus ydyw athro 
Dewi. Cyferfydd felly yn Newi nid yn unig yr elfennau 
Gwyddelig a Brythonaidd sydd yng Nghymru ond yr elfen 
Rufeinig hefyd ; hynny yw, cyferfydd yr holl elfennau cenedl- 
aethol a ieithyddol oedd yn ei Gymru ef, Cymru’r bumed 
ganrif, yn ein Sant Nawdd. 

Derbyniodd Dewi ei addysg ddechreuol mewn man sydd yn 
awr yn anhysbys, ond a elwir Vetus Rubus gan Rygyfarch, a 
Henllwyn yn y ‘“ Fuchedd’”’ Gymraeg. Eglura Gerallt yn 
gywrain mai Hen Fynyw ydyw Vetus Rubus, ac mai gair wedi 
ei drosi o’r Wyddeleg yn golygu ‘Ilwyn’ ydyw Mynyw. Yn 
Vetus Rubus dysgodd Dewi’r Salmau, y llithiau am bob dydd 
o’r flwyddyn, yr offerennau a’r cymun. Yna aeth i ryw ynys, 
sydd hyd yma yn anhysbys, lle yr oedd Paulens neu Paulinus 
yn athro, gwr a fuasai gyda’r Esgob Garmon. Arhosodd Dewi 
yma am flynyddoedd lawer a chynhyddodd yn nhair cangen 
dysg nes dyfod yn ysgrifennydd. Cyn hyn urddesid ef yn 
offeiriad, ond ni wyddys gan bwy nac ym mha le. 

Wedi hyn aeth yn ei flaen, medd Rhygyfarch, i sefydlu 
mynachdai, deuddeg mewn rhif. Yr ydym yma ar dir ansicr ; 
y mae Rhygyfarch wedi aberthu hanes er mawrygu Dewi. 
O’r deuddeg mynachdy y sonnir amdanynt gellir cau allan ar 
unwaith Glastonbury, Bath (lle y dywedir i Ddewi dwymo’r 
dyfroedd trwy wyrth), Croyland a Repton. Y mae’n debygo 
mai gan rhyw Ddewi arall, nid mab Non, y sefydlwyd Llanllieni, 
os bu hon erioed yn Eglwys Ddewi, a Rhaglan. Am y chwech 
eraill y maent oll o fewn terfynau esgobaeth Ty Ddewi yn 

awr, a gwyddys am Lasgwm a Cholva eu bod ym meddiant 
Ty Ddewi yn ddiweddarach; am Langyfelach yng Ngwyr 
mae’n debygol bod enw ei sefydlydd—Cyfelach—i’w weled yn 
enwr eglwys; perthynair ddwy eglwys yng Nghydweli i 
ddau sant y gwyddys iddynt ymddarostwng i Ddewi; a’r olaf 
oll yw Ty Ddewi ei hun. Felly am y deuddeg eglwys nid oes 
sicrwydd am sylfaenu yr un ohonynt gan Ddewi ond yr olaf. 
Y mae hyn yn bwysig pan gofiwn mai amcan Rhygyfarch oedd 
mawrygu Dewi. Dengys mai sant oedd yn caru ei fro gartrefol 
oedd Dewi, gWr y gyflawnodd ei waith yn ei fro gynefin, sef 
ym Mynyw. Gwyddom nad Ty Ddewi oedd yr unig sefydliad 
crefyddol ym Mynyw; yr oedd gan y Sant Aelfyw, y g¥ra 
fedyddiodd Ddewi, sefydliad yno. Ac y mae arwyddion o 
ryw gystadleuaeth gynnar rhwng Ty Ddewi a thy rhyw sant 
Gwyddelig (Aelfyw ei hun, fe ddichon) y gorfu arno gilio i 
Iwerddon. Nid ymddengys i lywodraeth Dewi ymledu yn y 
modd a arwyddir gan Rygyfarch yn yr hanes uchod. Dechreu- 
odd ym Mynyw ac estynnwyd hi gan ddisgyblion Dewi dros 
weddill Dyfed a’r Deheubarth, nes iddo o’r diwedd hawlio’r 
oruchafiaeth dros holl Gymru a rhan o Iwerddon. 

Dychwelodd Dewi 1 Vetus Rubus wedi derbyn gwrogaeth y 
ddau sant yng Nghydweli, ac yna, wedi ymgynghori 4’i gefnder, 
yr esgob Guistilianus, cyrchodd at ddyffryn y nant fechan 
Alun, Vallis Rosina, Glyn Rhosin, neu Hodnant, fel y’i gelwid 
gan y Brythoniaid. Aeth ei ddisgyblion gydag ef; rhoddir i 
ni enwau tri ohonynt, sef Aeddan, Elydd ac Ysfael. Sant 
Llawhaden ydyw Aedden, fu wedi hynny yn Esgob yn Ferns 
yn y swydd Wexford bresennol. Yr un ydyw Elydd a Theilo 
enwog Llandaf. Coffheir enw Ysfael yn siroedd Penfro a 
Chaerfyrddin. Wedi cyrraedd y glyn, cyneuasant dan. 
Gwyddel o’r enw Boia neu Baia, y gelwir Clegyr Foia (Craig 
Boia) hyd heddyw ar ei ol, oedd pennaeth y fro honno. Pan 
welodd fwg y tan, cynhyrfwyd ef yn aruthr. Cymbhellodd ei 
wraig ef i ddifetha’r dieithriaid. Ond diwedd y mater fu 1 
“Faia roddi’r Vallis Rosina oll 1 Ddewi Sant yn feddiant 
tragwyddol.” 

Yna daw hanes rhyfedd iawn am wraig Boia, fel y cymhellodd 

ei law-forynion i ymolchi yn afon Alun er ennyn chwantaur 
saint. Tybia Rhygyfarch, fel y mae’n amlwg, mai er cyth- 
ruddo’r dieithriaid y gwnaethpwyd hyn; ond dichon mai 
cynllun eithaf arferol ydoedd yn ei chened] hi i briodi merched. 
Y mae’r hanes hwn a hanes treisio Non, yn ol fy marn i, yn 
arwyddion o arferion priodasol cyntefig na allai Rhygyfarch 
eu deall bellach. Rhaid i mi sylwi yma hefyd, fel y cysylltir 
Dewi, fel Brychan, 4 gwlad ei fam, ac nid 4 gwlad ei dad. 
Yngljn 4 phob un o’r ddau, y tarddiad o du’r fam ydywr 
pwysicaf. Ond am ystori Rhygyfarch, dywed i ddisgyblion 
Dewi, gwyr ag addunedau gwyrfdod arnynt, adrodd eu cwyn 
wrtho ef am y blinder a osodid arnynt, a’r diwedd fu i Ddewi 
wneuthur araith benigamp, a gadarnhaodd eu meddyliau i 
wrthwynebu’r brofedigaeth. 

Wedi hynny daw hanes sydd yn Ilawn cyn rhyfedded am 
ferthyru Dunod, llysferch i wraig Boia. Ond ymgais yw hwn 1 
egluro enw lle, sef Merthyr Dunod, a ddangosid gynt yn Nhy 
Ddewi ac a elwid yn Ffynnon Ddunod yn y bedwaredd ganrif 
ar ddeg. Ni cheir enwau lleoedd a Merthyr yn rhan ohonynt 
ond yn y parthau hynny y gwyddys am ffynnu dylanwadau 
Gwyddelig ynddynt, ac arwydd ydynt o gladdu seintiau yn y 
Neoedd hynny. Bu farw Boia o’r diwedd trwy ergyd gelyn, 
Lisci, y gelwir Porth Lisci, lle ar lan y mor gerllaw Ty Ddewi, 
wrth ei enw. 

A Rhygyfarch yn ei flaen i ddarlunio pa fath fyw oedd ar 
fynaich Ty Ddewi. Dyma un o'r tudalennau mwyaf diddorol 
yn hanes Cymru, yn cyfleu traddodiad bywyd mynachaidd 
Cymru cyn y cyfnod Normanaidd. Llafuriai’r brodyr yn 
feunyddiol a’u dwylo, ac yr oedd popeth ganddynt yn gyffredin. 
Darparent eu hunain ar gyfer holl anghenion y frawdoliaeth. 
Ni oddefid yr un ymddiddan afraid. Wrth lafurio, gweddient 
a myfyrient. Wedi gorffen llafur y maes, dychwelent ir 
mynachdy, ac ymroddent i ddarllen neu i ysgrifennu neu i 
weddio. Ar ganiad y gloch, gadawent eu gwaith yn union— 
nid arhosai un oedd yn ysgrifennu i orffen un llythyren, heb s6n 
am gwhlhau gair—ac ymdeithient ir eglwys yn ddistaw. 

Wedi gorffen canu Salmau, gweddient nes ymddangos o’r sér 
yn y nefoedd. Dewi yn unig arhosai ar ol i weddio am lwydd- 
iant yr eglwys. 

Yna ymgynullent i swper. Ni fwyteid yr un bwyd 
moethus. Bara a llysiau wedi eu tymheru 4 halen oedd eu 
hymborth yn gyffredin. Ymwrthodai Dewi 4 phob diod 
feddwol, ac nid yfai ddim ond dwWr, ac am hyn rhoed arno’r 
enw Dewi Ddyfrwr. Ymwrthodai hefyd 4 chig, fel y gwnaeth 
holl esgobion Ty Ddewi ar ei ol nes torri’r traddodiad 
hwnnw gan yr esgob Morgeneu, a laddwyd gan y Daniaid yn 
999. Ond gosodid bwydydd mwy amheuthun o flaen yr hen, 
y cleifion a’r dieithriaid. Ar ol swper aent yn ol i'r eglwys i 
wylio a gweddio. Yr oedd hyn yn brawf pur lym, ac yr oedd 
rheolau yn gwahardd dylyfu gén a thisian a phoeri. Yna 
aent i orffwys ac ar ganiad y ceiliog ymroddent i weddio yn 
ddiymdroi. Ni chysgent o gwbl yn ydydd. O hwyr dydd 
Gwener hyd doriad gwawr ar fore Sul, gweddient yn ddibaid 
ag eithrio’r un awr blygain ar ddydd Sadwrn. 

Mynegent eu meddyliau dirgelaf i’r tad sanctaidd, a cheisient 
ei gennad hyd yn oed er cyflawni rheidiau natur. Nid oedd 
son am “yr eiddof fi” a’r “‘eiddot ti.” Gosodid penyd 
chwerw ar y neb a droseddai’r rheol hon. Gwisgent grwyn 
yn lle dillad. 

Os dymunai neb ymuno, profid ef yn gyntaf yn dost. Am 
ysbaid deng niwrnod safai’n eirchiad wrth byrth y mynachdy, 
o fewn ergyd gwawd a gwarthrudd. Yna gwasanaethai wrth 
arch y porthor, gwr oedd fel yr ymddengys yn wastad o natur 
sarrug. Wedi dioddef hyn am amser maith nes Ilethu’n 
Ilwyr y rhan ystyfnig 01 natur, derbynnid ef 1 mewn i’r frawd- 
oliaeth. Nid peth hawdd oedd bod yn fynach, a thrwy 
ddameg weithredol fel hyn y dysgodd pobl Cymru (neu 
Brittania fel y gelwid Cymru’r pryd hwn) nad peth hawdd oedd 
bod yn Gristion. 

Darparai’r tad sanctaidd ei hun yn ofalus cyn gweinyddu 
Swper yr Arglwydd, ac wedi hynny ymolchai 4 dWr oer er lladd 


A 

iadus, gan foli Duw, gan addysgu ac arolygu’r brodyr, porthir . 
newynog, derbyn dieithriaid, ac iachau’r cleifion. Ei unig ndd 
oedd efelychu mynaich enwog yr Aifft. 

Fel yr ymledai’r sén am D¥ Ddewi, ymadawodd tywysogion 
o bob gradd &’u gwledydd er ymuno 4’r frawdoliaeth. Yn eu 
plith daeth un brenin, Cystennin, o Gernyw, a phlygodd i reo] 
y tad sanctaidd ei wddf balch na wyrasai o’r blaen. 

A Rhygyfarch yn ei flaen yn awr, wedi nodi llawer o ryfedd- 
odau, i groniclo rhai eraill, megis agor ffynhonnau drwy 
wyrth neu fwyta bwyd gwenwynig heb dderbyn niwed. Dyma 
hanesion cynefin adroddwyr chwedlau, ac ni raid i ni aros 
wrthynt. Ond gellir dywedyd yr ymddengys ei bod yn brin 
ar Rygyfarch am wyrthiau, ac iddo fenthyca hanesion 0 
Fucheddau seintiau eraill, y sonnir am Ddewi ynddynt, er nad 
i Ddewi y priodolant y gwyrthiau. Dywed wrth fyned heibio 
fod rhan o Iwerddon yn ddarostyngedig 1 Ddewi, drwy Aeddan 
o Ferns. Ni Wyr i sicrwydd pa gymaint—“ y drydedd neu’r 
bedwaredd ran.” . 

Gwelsom eisoes fod manylion hanes urddo Dewi yn offeiriad 
yn guddiedig rhagom. Y mae’r un peth yn wir am hanes ei 
gysegru yn esgob, er y gosodir chwedl fanwl yn Ile’r hanes. 
Ymddengys fod Buchedd Padarn Sant, sefydlydd mynachdy 
Llanbadarn Fawr ger Aberystwyth, a hawliai gyfuwch breintiau 
a Thy Ddewi, eisoes wedi ei chyhoeddi pan ysgrifennai Rhy- 
gyfarch. Yn awr, adroddai’r Fuchedd honno am fyned o 
Badarn, Dewi a Theilo i Gaersalem i’w cysegru’n esgobion gan 
Batriarch y Ddinas Sanctaidd. Amcan yr hanes hwn oedd 
hawlio breintiau esgobol i Lanbadarn Fawr dros Seisyllwg, 
hynny ydyw, dros bedair cantref Ceredigion, ynghyd 4 thair 
cantref Ystrad Tywi, er addef o’r awdur o’i anfodd na chyd- 
nabyddid y breintiau hynny gan y brenhinoedd yn ei oes ef. 
Derbyniodd Rhygyfarch y chwedl hon, ac fe’i harddunodd er 
mawrhau clod Dewi; felly ni feddwn heddyw ffeithiau cywir 
am gysegriad Dewi. 

Adfywiodd yr heresi Belagaidd, y buasai Garmon yn offeryn 
i'w hatal yn 429 a 446. Cyfarfu llu mawr ym Mrefi (lle a 
elwir yn awr yn Llan Ddewi Brefi), offeiriaid ac abadau ac 

urddau eraill, brenhinoedd a thywysogion, a lleygwyr, yn wir 
agwragedd. Cymaint oedd y dorf fel na allai neb lefaru nes 
clywed 0 bawb. Cyfododd yr Esgob Paul Hen (Paulinus) a 
chymhellodd alw am Ddewi o Fynyw; ond ni fynnai Dewi 
ddyfod. Anfonwyd Deiniol o Fangor a Dyfrig 0 Erging i’w 
gyrchu. Daeth o’r diwedd, a chyflawnodd wyrth ar y ffordd. 
Llefarodd fel utgorn nes clywed o bawb, a chodi o’r ddaear 
dan ei draed, fel yr oedd bryn o hyn allan Ile nad oedd yr un 
cynt. Erlidiwyd yr heresi o’r tir, a chadarnhawyd y ffydd. 
Wedi’r rhyfeddodau hyn, cytunodd pawb i osod Dewi’n 
Archesgob ar “ Brittania ” (Cymru a olygai Rhygyfarch wrth 
hyn) a Thy Ddewi yn Fam Eglwys y Cymry am byth. 

Dyry Rhygyfarch yma’r wybodaeth bwysig fod penderfyn- 
iadau’r Senedd hon yn Mrefi i'w cael yn Ilawysgrifau hynaf 
mynachdy Dewi, wedi eu hysgrifennu, rai ohonynt, a llaw 
Dewi ei hun; hefyd, adnewyddu’r penderfyniadau hyn, rai 
blynyddoedd wedi hynny, ac ychwanegu rhai atynt, mewn 
senedd arall, a elwid Senedd y Fuddugoliaeth; eto, ac yn 
arbennig, fod holl Eglwysi Cymru yn adeg Rhygyfarch yn 
olrhain eu disgyblaeth i’r ddwy Senedd yma. Yr oedd Dewi, 
medd ef, yn bresennol yn Senedd y Fuddugoliaeth, ac yr oedd 
holl benderfyniadau’r Senedd honno wedi eu hysgrifennu 4 
llaw Dewi ei bun. 

Bu farw Dewi Sant ar ddydd Mawrth, y dydd cyntaf o fis 
Mawrth. Y mae blwyddyn ei farwolaeth, fel y’i1 rhoddir yn 
gyffredin, yn rhy ddiweddar o lawer; y mae’n amlwg mair 
amryfusedd gwrthun a welir yn yr Annales Cambrie a esyd 
farwolaeth Dewi a marwolaeth Gregori Fawr yn yr un flwyddyn 
ydyw sail y dyddiad hwn. Credai Rhygyfarch, fel y gwelwn 
yn yr hanes hwn, a thrwy iddo ymdrechu i gysoni’r dyddiad 
yma a’r traddodiad cywir a feddai am flwyddyn geni Dewi, 
cyfrifodd i Ddewi farw yn gant a saith a deugain mlwydd oed. 
Y peth sydd yn sicr gan Rygyfarch ydyw geni Dewi ddeng 
mlynedd ar hugain wedi i’r Esgob Padrig lanio yn Iwerddon, a 
dyry hyn, fel y danghosais eisoes, 462 fel blwyddyn geni 
Dewi. Bu Dewi farw cyn i Deilo Sant ddychwelyd o Lydaw, 
lle y floesai rhag yr haint y bu Maelgwn Gwynedd farw ohoni. 

Cyfeirir at yr haint yma ym mhennod 220 Excidium Brittaniae 
y gau-Gildas. Digwyddodd yn y cyfnod rhwng 446 a “ dyfod 
y Saeson,” ac nid cyfnod bychan ydyw hwnnw. Ceisiais, 
mewn ysgrif arall, ddangos mai dyfodiad Saxoniaid y Gorllewin 
o dan arweiniad Stuf a Wihtgar yn 514 a olygir yma; ac yr 
wyf yn gosod marwolaeth Dewi, am resymau nad oes angen i 
mi eu nodi yma, yn y flwyddyn 505, ar y dydd cyntaf o fis 
Mawrth ag yntau yn 44 mlwydd oed. Dichon mai o’r Fad 
Felen y bu Dewi yntau farw. Beth bynnag am hynny, ni ellir 
credu i wr oedd yn byw bywyd cyn galeted ag y gwnaeth 
Dewi, ar fwyd mor annigonol a bara a dwWr, gyrraedd oedran 
mawr. 

Dyma yn fras hanes ein Dewi Sant, a llawer o fylchau ynddo 
y gellir eto eu Ilenwi. Dywedwyd llawer gair ynfyd am dano 
yn yr hen amser ac wedi hynny ; ond daw ei le priodol yn ein 
hanes yn eglurach fel y traidd yr ymchwiliwr i leoedd tywyll 
gorffennol y Cymry. Yr oedd yn Gristion selog, ac yn ol ei 
ddoniau yn ogystal ag yn ol ei swydd yn arweinydd yn yr 
eglwys. Sut bynnag y mynegasai ef ei hun y peth, yr oedd un 
peth yn eglur ac yn sicr iddo: sef y dylai corff a meddwl dyn 
fod yn ddarostyngedig i’w ysbryd, a’i ysbryd yn ddarostyng- 
edig i Grist, fel yr ymddangosodd yn Iesu hanes. I’r amcan 
yma y trefnodd ei fywyd ei hun ac y sefydlodd ei frawdoliaeth 
ym Mynyw, y frawdoliaeth aeth yn enwog drwy’ gwledydd 
Brythonaidd a Gwyddelig o gwrr i’w gilydd. Pan ysgrifennai 
Rhygyfarch, mae’n amlwg mai Ty Ddewi oedd y prif dy 
crefydd yng Nghymru. Yn 1081 ymwelodd Gwilym Orch- 
fygwr a’r ty. Yn 1120 canonwyd Dewi yn Sant gan Ben 
Bugail Eglwys y Gorllewin. Cyfrifid fod dwy bererindod i 
feddrod Dewi cystal ag un i Rufain ei hun. Erbyn heddyw 
cydnabyddir ef fel Nawdd Sant Cymru. O ran yr hanes, nid 
oes reswm dros dybied ei fod mewn unrhyw ystyr yn Wr 
pwysicach na’i gydoeswyr Gildas, Cadog, Teilo ac eraill. Yn 
wir, dichon y rhoddir rywbryd gyfuwch Ile i Gildas ag i Ddewi. 
Ond gall enw Dewi Sant sefyll yn ddigon priodol dros holl 
sefydlwyr selog y mynachdai, dros y gwfr a drefnodd Gristion- 
ogaeth yng Nghymru yn y bumed ganrif ar gynllun brodorol. 

Dyma’r gwfr a lanwodd Gymru 4 llannau, ac a weodd y Cymry 
yn ei gilydd drwy’r llannau, fel na allasai unrhyw beirianwaith 
gwladwriaethol ei wneuthur. Fel hyn gosodasant, yn y canrif- 
oedd cyntaf a ddilynodd ymadawiad y Rhufeiniaid, y sylfeini 
cyntaf cedyrn i adeilad cenedlaetholdeb Cymreig. 

Colectau hynafol ydyw’r rhai hyn a adroddid yng ngwas- 
anaeth y Cymun ar ddydd Gwyl Dewi. Gosododd Rhygyfarch 
hwy ar ddiwedd ei “‘ Fuchedd Dewi Sant ” : 


MISSA. 

O Dduw a rag-ddangosodd i Badrig, trwy rag-fynegiad 
angel, Dy gyffeswr a’th esgob bendigaid, Dewi, ddeng mlynedd 
ar hugain cyn ei eni, erfyniwn arnat roddi i ni drwy eiriolaeth 
y gwWr y cadwn ei goffhad, gael dyfod i’r mwyniannau tra- 
gwyddol, drwy Dy Fab, ein Harglwydd Iesu Grist, etc. Amen. 


SECRETA. 

Holl-gyfoethog Dduw, rhynged bodd i ti edrych ar yr ebyrth 
maw! a’r gweddiau duwiol a offrymwn i Ti o barch i’th gyffeswr 
a’th esgob bendigaid, Dewi; a’r hyn ni all ein haeddiant ni el 
ennill gwneled Dy drugaredd Di a’i aml eiriolaeth ef drosom, 
drwy Dy Fab, etc. Amen. 


POSTCOMMUNIO. 
Wedi ein cyflenwi trwy gyfranogi o’r sagrafen, erfyniwn 
arnat, o Arglwydd, roddi i ni drwy haeddiannau Dewi Sant, 
Dy gyffeswr a’th esgob, y cadwn heddyw ei wy! ogoneddus, 


amgyffred nawdd Dy drugaredd anhraethadwy, drwy Dy 
Fab, etc. Amen. 


A. W. WADE-EVANS, 
Person France Lynch, Swydd Gaerloew. 

YWEN LLANDDEINIOLEN 
GOLWG ARNI O BELL 


AR draws y gorwel, lle’r a’r haul i lawr 
Dros rynau eithaf y caregog dir, 

Mae eglwys Llanddeiniolen, a du wawr 
A chysgod trwch ei hisel gangell hir 

Yn dristwch gwan dros arwy! ola’r dydd. 


O amgylch hon ymestyn dulas lu 
Anhyblyg wyliedyddion bro y bedd, 
A’u ceinciog gnotiog freichiau’n codi fry 
I guddio llawen iechydwriaeth gwedd 
Haul y rhai byw o dir y meirwon prudd. 


Ymbhlith y rhain, gwyr llys yr Angau, cwyd 
Penadur yw-wydd llannau Cymru oll, 
Yn fras ei fyd ar lawer saig o fwyd, 
Ac ar ei farwol ddarmerth ni bu goll, 
Maer tref y meirw, ysgweier balch y plwy, 


Ysgweier balch y llan yn wych ei fyd 

Ar gig a gwaed ei ddeiliaid eiddil o, 
Heb ofni achwyn ei dyddynwyr mud 

Na’u gweld yn gado’i stad i newid bro,— 
Mae hyn yn hen gynefin iddynt hwy. 


O gylch yr ywen hon ddechreunos daw 

Holl ddeuoedd llon y plwyf i ddwedyd rhin, 
I ddysgu yma wrth gyntedd Brenin Braw 

Y camre cyntaf ar yr yrfa flin ; 
—Hirymarhous ywr ywen; daw eu tro. 


Fe ddaw eu tro’n ddiogel,—ond pa waeth ? 
Ni leddfir tinc y chwerthin melys rhydd, 
Ni ddelir adain maboed un yn gaeth 
Wrth gofio am drueni’n meirwon prudd, 
A’u dwylo’n groesion, yn eu gwely gro. 


W. J. GRUFFYDD. 

MAE gan yr Almaenwyr air cyfleus iawn, Sonderabdruck, yn 
golygu erthygl o ryw gyhoeddiad wedi ei phrintio ar wahan, ai 
gwnio’n bamffledyn. Purion peth fyddai i ninnau eu hefelychu, a 
ehyfieithu neu aralleirio’r gair. Bum yn ceisio gwneuthur y ddau: 
buasai gwahanbrint yn gyfieithiad llythrennol ac yn ddigon dealladwy ; 
ond tybiais y byddai rhyw ffurf fel gwahanlith yn ystwythach yn 
Gymraeg, ac yn mynegi’r peth yn llawn mor glir. Beth bynnag, yr 
wyf yn mentro’i gynnyg am y tro. 

Anfonir i mi o brydi bryd amryw wahanlithiau, yn bennaf ar bynciau 
ynglyn ag ieithoedd a llén a hanes y Celtiaid ; a chan i mi’n ddiweddar 
dderbyn nifer o rai mwy diddorol na’r cyffredin, ac awgrym gydag un 
y byddai sylw arni’n dderbyniol, tybiais nad difudd fyddai ysgrifennu 
tipyn amdanynt yn y rhifyn hwn. Fy amcan fydd adrodd beth sydd 
ynddynt yn hytrach na’u beirniadu, er mwyn cludo peth o’r goleu sydd 
ynddynt i ddarllenwyr Y Berrniap; ond nid ymwadaf yn hollol 4 
sylwi ar rywbeth a all ymddangos yn amheus. 


The Origin of Druidism. By Julius Pokorny. From the Smithsonian 


Report for 1910, pages 583—597. Washington: Government 
Printing Office, 1911. 


Y mae misoedd lawer er pan dderbyniais y wahanlith hon. Cyfieithiad 
ydyw o’r Almaeneg ; gwelir oddiwrth ymadrodd fel “ aside from this ”’ 
mai Americanwr yw'r cyfieithydd, ac ymddengys nad ydynt yno mor 
ofalus a’r Saeson i osgoi split infinitives fel “‘ to merely mention.” Ond 
eyfieithiad da a chlir ydyw. 

Dechreua’r awdur drwy ddyfynnu’r frawddeg hon o waith Schrader : 
“The Celtic Druid caste stands outside of all priestly connections of 
ancient Europe. The impulses to its formation remain shrouded in 
darkness’ ; a dywed ei fod yn hyderu gallu dwyn peth goleuni i mewn 
ir tywyllwch hwn. Crybwylla’n fyr am y syniadau rhyfedd a ffdl a 
draethwyd o dro i dro am y derwyddon wrth geisio eglurhad arnynt ; 
a dywed fod disgwyliad mawr am oleuni pan gyhoeddwyd llyfr ar y 
pwne yn 1906 gan y diweddar ysgolor enwog D’Arbois de Jubainville ; 
ond wedi’r cwhl na chafwyd gan D’Arbois ond crynhodeb o’r peth oedd 
eisoes yn hysbys. Dywed fod gan y Galiaid ddau ddosbarth o offeir- 
iaid, y derwyddon a’r “ gutuatri”’ ; a chyn i’r derwyddon ddyfod yno o 
Brydain, nad oedd ganddynt ond y gutuatri. Ystyr yr enw hwn, medd 
D’Arbois, ydyw ‘ gweddiwyr’ (o’r un gwraidd a’r Gwyddeleg guth 
‘llais’’); a chymhara hwynt 4’r offeiriad (hiereus) yn Homer, & Chryses 
a gyfenwid “ y gweddiwr,” ac 4 flamines y Rhufeiniaid. Nid oedd yr 
olaf yn gorfforaeth ; ond tyb D’Arbois fod y derwyddon, a bod ganddynt 
bennaeth yn Gal, Iwerddon, ac efallai Brydain. Ni chytuna Dr. 
Pokorny 4 hyn; nid oes dim i brofi fod yn Iwerddon arch-dderwydd, 
ond un crybwylliad am ryw “brif ddewin,” peth a all olygu mai 

hwnnw oedd yr enwocaf ar y pryd. Sefydliad Galiaidd yn unig oedd 
yr arch-dderwydd. Yr oedd i’r derwyddon, fel proffwydi, gystadleuwyr 
yn y vdtes (a elwir hefyd mantets gan Diodorus). Y casgliad y daw 
D’ Arbois iddo ydyw mai i’r Gaeliaid (Gwyddyl) y perthynai’r derwyddon 
yn wreiddiol; dywed mai’r Gaeliaid a ddaeth i Brydain gyntaf, ac ir 
Brython eu gorchfygu yno (a’u hymlid i Iwerddon) ; ond mai oddiwrth 
y Gaeliaid yr ymdaenodd y derwyddon drwy Brydain ac oddiyno i Dir 
Gal. Ni chytuna Dr. Pokorny yn hollol; dywed ar waelod y ddalen 
ei fod yn credu fel Zimmer mai’n uniongyrchol i Iwerddon yr aeth y 
Gwyddyl, ac na buont ym Mhrydain ond ar herw oddiyno. 

Yna & Dr. Pokorny ymlaen i roi crynhodeb o’r hyn a ddywed ysgrif- 
enwyr hynafol am y derwyddon. Anodd crynhoi crynhodeb; ond 
dyma’r prif bwyntiau: Yr oedd y derwyddon yn fawr eu bri. Un 
frawddeg yn unig o’u dysgeidiaeth a gadwydini: “ Parchu’r duwiau, 
peidio a niweidio neb, ac ymddwyn yn ddewr.”’ Eu prif athrawiaeth 
oedd anfarwoldeb yr enaid; mor gryf oedd cred y bobl ynddi fel y 
gwneid bargeinion a chytundebau i’w setlo yn y byd addaw. Pender- 
fynid achosion cyfreithiol gan y derwyddon; a’u cosp eithaf oedd 
esgymundod. Ond y mae ochr arall i dderwyddiaeth: aberthid ir 
duwiau droseddwyr a rhai diniwed hefyd ; llosgid hwynt yn fyw mewn 
rhyw anferth gewyll. Disgrifir y derwyddon gan y Pliny hynaf fel 
offeiriaid y derw, fel physygwyr a swynwyr, fel hocedwyr cyffredin. 

Y mae’r Celtiaid yn perthyn o ran iaith i’r tylwythau Ariaidd ; ond 
nid oes dim tebyg i dderwyddiaeth ymysg y tylwythau hynny yn 
Ewrop nac Asia. O ba le y tarddodd y grefydd hon ynteu? Rhaid 
mai o fysg trigolion cyn-Geltaidd yr ynysoedd hyn. Nid Dr. Pokorny 
yw'r cyntafiroi’r atebiad hwn ; ond y mae ei ymdriniaeth ef a’r mater 
yn newydd. Sylwodd ar ddwy genedl an-Ariaidd a chyn-Geltaidd yn 
Iwerddon, lle y cafodd fwyaf o gyfleustra i astudio’r pwne. Y gyntaf 
yn y gogledd,—pobl ben-lydan, fyrion, “‘ with the lower half of the 
face unusually long, the profile running almost straight from the 
under lip to the chin, swelled thick lips, slightly prognathic, with black 
wiry hair and dark eyes, resembling the Samoyeds; the women of a 
' peculiar, fascinating ugliness, which could almost be called beautiful.” 
Dyma medd ef ‘‘ neolithic northern race, perhaps related to the Lapps 
or Finns.” Yr aili’w chael yn bennaf yn y deheu,—pobl hirben “ of tall 
and slender build, with dark hair and eyes, of the Mediterranean type,” 
tebyg iawn i’r Spaenwyr. Ystyrrir yn gyffredin mai byrion ydywr 
bobl o’r genedl Ganoldirol yn yr ynysoedd hyn, fel ‘“‘ Iberiaid ’’ deheudir 
Cymru, nid tal fel y dywed y Dr. ; ond gall nad yw maintioli yn elfen 
sefydlog—y mae, beth bynnag, lawer o bobl hirben pryd tywyll tal ’w 
canfod, yn enwedig yn neheu’r Alban.—Yr oedd y ddwy elfen uchod yn 
adnabyddus o’r blaen. Geilw Dr. Beddoe y gyntaf yn “ Mongoloid 
type,” a dywed ei bod yn gyffredin yng Nghymru (Races of Britain 
1885, td. 9—10); yr ail yw’r genedl adnabyddus a elwir yn “‘ Iberaidd.” 
Awgrym newydd Dr. Pokorny ydyw mai oddiwrth y gyntaf y tarddodd 
derwyddiaeth ; eglura hyn pam na cheid derwyddiaeth ar y Cyfandir, 
ond a ddaeth o Brydain. ‘Yr oedd Iberiaid ar y Cyfandir ; ond nid eu 
crefydd hwy oedd derwyddiaeth. 

Pa fodd y gallodd y cynfrodorion wthio’u crefydd ar eu concwerwyt 
Celtaidd ? Dengys yr awdur fod llawer o arferion an-Ariaidd wedi 

aros ymysg llwythi Prydain ; crybwylla am dystiolaeth o olion canibal- 
iaeth, a dywed fod rhyw gysgod o’r gwrthuni o fwyta corff marw wedi 
parhau’n hir yn y ddefod o fwyta ymborth a osodid yn gyntaf ar gorff ; 
coffeir inni fod Zimmer wedi profi mai drwy’r fam yr air etifeddiaeth 
ymysg y Pictiaid, a bod olion o’r peth yn y Mabinogion. Dyma 
nodweddion an-Ariaidd. Paham y parhaodd y cyfryw yn yr ynysoedd 
hyn yn anad unman arall? Ateb y Dr. ydyw fod y gorchfygwyr 
Celtaidd wedi cymysgu mwy avr cynfrodorion; ni cheid castes yn 
Iwerddon fel mewn gwledydd eraill a orchfygwyd gan Ariaid; a’r 
rheswm am hynny, medd ef, ydyw prydferthwch a swyn anghyffredin 
merched y brodorion. Gorchfygwyd y gorchfygwyr gan bryd merched 
y gorchfygedig. Llefara’r awdur am degwch eu hil heddyw, a’u gwallt 
au llygaid duon, an-Ariaidd ; ac, medd ef, ‘‘ Among no other people 
does woman play such a great réle as among the Celts. Their literature 
is the cult of women.” 

Ond y mae rheswm arall hefyd dros barhad y grefydd frodorol. 
Y mae’n naturiol i anwariaid neu bobl hanner gwar edrych ar genedl 
ddieithr, yn enwedig os o wareiddiad is na hwy eu hunain, fel bodau 
rhyfedd, lledrithiol ; a hawdd y gall y gorchfygwyr gredu fod y brodorion 
yn meddu ar gyfrinion dewindabaeth, a’u bod, ond odid, mewn cyng- 
hrair 4 hen dduwiau’r tir. Naturiol iawn felly oedd i’r Celtiaid edrych 
& pharchedigaeth neilltuol ar y medicine men brodorol, sef y Derwyddon, 
yn enwedig pan welent yr ofnid hwy gan eu pobl eu hunain. Dengys 
Dr. Pokorny mai swynwyr neu ddewiniaid oedd y derwyddon yn 
Iwerddon ; gallasai ychwanegu nad oes un ystyr arall i’r gair derwydd 
yn hen lenyddiaeth y Cymry. Dewiniaid (magicians, sorcerers) yn ddiau 
oedd y derwyddon, fel y dywed Pliny’n eglur, ac y dengys Dr. Pokorny’n 
helaethach. Y mae arwyddion hefyd fod y genedl ogleddol Lappaidd 
yn nodedig am ei dewindabaeth. Yn un o ganiadau’r Edda Scandinav- 
aidd olrheinir yr holl ddewiniaid i “‘Schwartzkopf”’ (‘ Penddu’), a 
gynrychiola, wrth ei enw, y genedl ddu ogleddol. Crybwylla’r Dr. y 
tebygrwydd sy rhwng llawer 0 cave-dwellings yr Alban arhai’r Ffiniaid. 

Eglurir y cymysg sy mewn derwyddiaeth o athroniaeth uchel a 
dewiniaeth isel gan yr awdur fel canlyniad cymysgu’r grefydd Ariaidd 
a'r grefydd frodorol. Dyma, i’m tyb i, y man gwannaf yn yr erthygl. 
Petai’r uchel yn Ariaidd, byddai grym yn yr eglurhad; ond y mae’r 
athroniaeth mor an-Ariaidd a’r ddewiniaeth. Y gwir yw mai mewn 
dewiniaeth y mae hadau pob athroniaeth a gwyddoniaeth ; nid oedd 
division of labour mewn gwybodaeth yr adeg honno; a gallai’r hen 
ddoethion weled yn gliriach i un cyfeiriad nac i'r llall. KEdrycher ar 
Aristotl ei hun ; pa werth sydd yn ei wyddoniaeth wrth ei athroniaeth ? 
—Da er hynny ydyw cael profion yr awdur fod modd i grefyddau 
gymysgu. Fe fu cymysg yn ddiau yma. Offeiriaid y grefydd Ariaidd 
oedd y gutuatri ; a beirdd-broffwydi’r Ariaid oedd y vdtes (‘ gwawdwyr ’) 
a’r bardi (‘beirdd’). Ir grefydd Ariaidd y perthyn addoli’r derw (pa 
faint uwch yw hynny na chredu mewn enaid anfarwol?) Yn nhir Gal 
yr oedd y derwyddon yn offeiriaid y derw; ond dengys Dr. Pokorny 
nad oes a wnelo’r derw ddim 4 derwyddiaeth yn Iwerddon, ac felly 
nad yw’ addoliant hwn yn rhan wreiddiol o dderwyddiaeth. Nid o 
derw y tardd derwydd ; eithr ei ystyr wreiddiol, fel ei ystyr arferol yn 
Gymraeg a Gwyddeleg, ydyw ‘ dewin.’ 

Ysgrifenna Dr. Pokorny nid yn unig yn glir ond yn gryno dros ben ; 
a bu raid i mi adael allan amryw bwyntiau a llawer o’i ymresymiad. 
O myn neb astudio’r erthygl drosto’i hun, anfoned am dani at agents y 
Smithsonian Institution, sef William Wesley & Son, 28 Essex Street, 
Strand, London. Heblaw’r teitl nodir hi fel ‘‘ Publication 2044 ”’. 


Der Gral in Irland und die mythischen Grundlagen der Gralsage. Von 
Dr. jur. et phil. Julius Pokorny, Wien. Sonderabdruck aus 
Band XLII. der Mitteilungen der Anthropologischen Gesellschaft 
in Wien. 


Dyma erthyg] arall o waith yr un awdur ; anfonwyd hii mi ganddo ef o 
Vienna “for review in Y BeErrniaD,” a phleser gennyf gydsynio. 
Amean yr erthygl yw olrhain ystori’r Seint Greal iw tharddiad yn 
chwedloniaeth yr Ariaid cyntefig. O hen chwedlau Brytannaidd, wrth 
gwrs, y ffurfiwyd rhamant y Greal; ond yr oedd y Brytaniaid wedi eu 
Cristioneiddio’n bur gynnar, ac nid hawdd sicrhau pa beth yn eu 
chwedlau sy’n tarddu o’r hen chwedloniaeth baganaidd. Ond yn 
ddiweddarach o lawer y Cristioneiddiwyd Iwerddon; ac heblaw 
hynny y mae gwybodaeth am ei hen chwedlau hi yn cyrraedd i oesoedd 
cynarach o lawer, hyd yn oed ir 7fed neu’r 8fed ganrif. Felly ni all 
ond y chwedlau Gwyddelig roi i ni faen prawf eglur o beth sy’n wir 
Geltaidd yn y chwedlau Brytannaidd (neu Gymreig) ; ac ni ellir ystyried 
yn Geltaidd yn y rhai hyn ond y pethau a geir hefyd yn y chwedlau 
Gwyddelig. Dywed Dr. Pokorny ei fod nid yn unig wedi cael hyd i 
ffurf Wyddelig rhamant y Greal, ond hefyd wedi sefydlu i sicrwydd ei 
sylfaen yn chwedloniaeth anianyddol y Celt. 

Ystyrrir yn gyffredin mai Perceval ydyw gwir arwr y Greal; ond y 
mae Miss Weston wedi profi’n sicr nad Perceval (Peredur) ond Gawan 
(Gwalchmai) ydyw’r arwr hynaf. Nid yw’r awdur yn s6n am yr arwr 
diweddar, Galahad ; os llygriad yw’r enw hwn, fel y tybir, o Gwalch- 
hafed, nid yw namyn aralleiriad o Gawan, sef Gwalch-mai : a thybiaswn 
y buasai hyn yn ategiad go bwysig i’r syniad mai Gawan oedd yr arwr 
gwreiddiol. 

Y meae’r ffurfiau Gawan-aidd i’r stori, medd yr awdur, yn fwy 
cyntefig, ac heb eu trwytho 4 symboliaeth Gristionogol yn agos cymaint 
a’r adroddiadau lle ceir Perceval yn arwr. Yn yr adroddiad hynaf ar 
gael, o waith “ Bledericus Fabulator,’’ bardd o Gymro o’r hanner 
cyntaf o’r 12fed ganrif, Gawan yn unig yw arwr y Greal. Yn wir, 
cyn dyfodiad Morte D’ Arthur Malory, Gawan ac nid Arthur, medd yr 
awdur, oedd arwr cenedlaethol traddodiadol Lloegr (der traditionelle - 
englische Nationalheld). Dangosodd Miss Weston fel y mae Perceval 
yn cymryd lle Gawan fwyfwy yn y traddodiadau diweddar ; diau, fel y 
Cristioneiddid y chwedl, y teimlid nad oedd Gawan, mab brawd a 
chwaer, a chariad ei lysfam, yn rhyw batrwm o filwr Crist. 

Yr enwocaf a’r hynaf o’r chwedlau Gwyddelig yw chwedl Cachulainn, 
arwr cenedlaethol Ulster. Y mae hon medd Dr. Pokorny yn ecyfateb 
yn hollol yn ei theithi sylfaenol i chwedl Gawan ; nid elfennau chwedlonol 
wedi eu trosi o’r naill i’r llall, ond perthynas organaidd a geir rhwng y 
ddwy. Dyfynnaf dair neu bedair o’r cyfatebiaethau a enwir: 1. Y mae 
tad Gawan, sef Arthur, yn fab i wraig o’r byd hwn a brenin o’r byd 

isod (Unterweltsherrscher), sef Uthr Bendragon ; y mae tad Cachulainn, 
sef Conchobor, yn fab i wraig o’r byd hwn, sef Ness, a brenin o’r byd 
isod, sef Lug. 2. Y mae Gawan yn fabi Arthur a’i chwaer, Cuchulainn 
yn fab i Conchobor a’i chwaer. 3. Y mae Gawan yn ymladd heb 
wybod ai fab, felly Cuchullainn... 6. Gawan, yn wreiddiol, oedd 
carwr Ginevra (Gwenhwyfar); Cuchullainn yw carwr Findabair, yr 
un enw yng Ngwyddeleg a Gwenhwyfar yn Gymraeg. 

Ond ni fedd Gawan y diweirdeb sydd, yn ol L. v. Schroeder, yn rhan 
bwysig o’r myth gwreiddiol ; Peredur a fedd hwnnw. Ond gall hynny 
fod wedi ei drosglwyddo o’r naill i’r Ilall, ac nad oedd Gawan cynddrwg 
ag yi gwneir yn y chwedlau diweddar. LEithr dylanwad Cristionogaeth, 
yn ddiau, yw datblygiad diweirdeb yr arwr diweddar Perceval. 

Er hyn fe berthyn i’w hanes yntau rai pethau a geir yn hanes yr 
arwr Gwyddelig; enwaf un o’r rhai a nodir: antur Perceval ar y 
*‘ Bridge Perilous”? ac antur Cuchullainn ar y “ Bridge of Leaps.” — 
Y mae dau eglurhad yn bosibl: naill ai tardd Gawan a Perceval o’r 
un ar unrhyw arwr gwreiddiol, ai ynteu priodolwyd peth o hanes y 
naill i’r llall. 

Yn awr, beth am y Greal? Beth oedd y llestr hwn yn ol syniad 
y rhamantwyr ? Liestr a ddyry fwyd a diod ddigonedd ac ni bydd 
gwag, llestr 0’i ennill a wna’r wlad oddiamgylch yn firwythlon. Mewn 
lle anhygyrch y cedwir ef; sonnir weithiau yn rhamantau’r Greal am 
gastell a dry ar eiechel ; gelwir castell y Greal yn “ gastell yr eneidiau ”’ 
ac yn “‘ Eden’’; diau felly mai bro’r eneidiau neu wlad y meirw yw. 

Yn chwedl Cuchullainn hefyd cyfarfyddwn 4 rhyw lestr rhyfeddol. 
Ceir dau hanes am dano ; yn y naill ni lwydda’r arwr i’w ennill, ond cipir 
ef gan ryw gawr; ond yn y lJlall enillir ef gan yr arwr, a chyfetyb 
hynny’n hollol 4 rhamantau’r Greal. Dyfynna’r awdur ddisgrifiadau 
o’r llestr o’r ddau adroddiad yn yr hen benillion Gwyddelig: “‘llestr 
yn y castell, (a’i enw oedd) llo’r tair buwch, a deng muwch ar hugain 
yn ei wddf”’ medd un; a’r llall, “ tri aderyn bach ar glust yfuwch.. . 
y llestr oedd ei llo. Deng muwch ar hugain yn y llestr yn ei lenwi a’u 
llaeth, a’r adar yn canu.”’ Mor hynafol yw dull y penillion fel y 
tybiai dyn ei fod yn darllen darn o’r Rig Veda; a diau eu bod yn 
cynnwys hen symboliaeth anianyddol. Nid anodd, medd y Dr., ir 
neb a Wyr chwedloniaeth Ariaidd ei dehongli. Nid oes dim yn fwy 
cyffredin mewn chwedloniaeth na llestr yn arwyddo’r lloer. Beth yw 
llo’r tair buwch ? Y lleuad, a enir o’r tair nos dywyll. Beth yw’r 30 
muwch yn y llestr ? 30 nydd y mis. Ym mis y lloer oleu cyfrifai’r 
Ariaid 27 o ddyddiau ; ond yn fynych ychwanegir y tair nos dywyll 
atynt. Edrychai’r bobl gyntefig ar y lloer fel llestr, yn gwagio fyth ac 
yn llenwi, o soma, nectar, neu laeth nefol. Yn y Rig Veda gelwir 
llestr y lloer yn caru, gair o'r un gwraidd a’r gair Gwyddelig corre, a 
arferir yn y penillion a ddyfynnwyd (y gair Cymraeg cyfatebol yw 
parr). 

Edrychai’r hen Indiaid ar y glaw fel llaeth y gwartheg nefol; a 
chan mai llestr nefol yn gwagio a llenwi oedd y lloer, pa ryfedd i’r hen 
Geltiaid synio ei bod yn dal y llaeth i’w dywallt ar y ddaear? Felly 
y daeth y lloer ymhlith llawer o bobloedd-yn dduwdod twf a ffrwyth- 
londeb. 


Oed Cachullainn yn marw oedd 27; am 27 o ddyddiau y pery’r lloer 


278 Y BEIRNIAD 


oleu. Y mae i’r rhif hwn le pwysig yn hanes yr arwr ; ceir ef drosodd 
a throsodd mewn gwahanol gysylitiadau. Aml hefyd y dywedir fod 
yr arwr yn cysgu am dridiau a theirnos heb ddeffro ; dyma eto beth o 
chwedloniaeth y lloer, hi fydd dywyll am dridiau a theirnos. 

Y mae’r llestr a ennill Cuchullainn yn cyfateb yn hollol i’r Greal, fel 
y dengys y cymariaethau hyn: y mae castell y Greal yn y byd arall ; 
y mae pair Cuchullainn yn “nhir y cysgodion.”” Yn stori’r Greal ceir 
rhyw gaer dro; y gaer lle cafodd Cuchullainn y pair oedd caer Curoi, 
a dywedir mewn mannau eraill fod honno’n troi ar ei hechel. Gellir 
sylwi yma fod y lloer hefyd mewn byd arall ac ym mro’r cysgodion ; 
a’i bod yn troi ar ei hechel wrth deithio drwy’r nef. 

Nid yw cysondeb perffaith yn beth i’w ddisgwyl yn yr hen chwedlon- 
iaeth ; gwelir yma fel y cymysgir y llestr a’r gaer y’i ceir ynddi—y 
lloer yw ddau. Felly hefyd am gymeriad yr arwr ; fel gorchfygwr ac 
enillwr y llestr, lloer-arwr (Mondheld) ydyw. Ond fel gwr ieuanc 27 
oed, a gwsg deirnos a thridiau, lloer-dduw (Mondgott) ydyw, sef y lloer 
ei hun. Nid oes yr un chwedl Ariaidd, medd yr awdur, ag arwyddion 
myth y lloer mor amlwg ynddi a stori Wyddelig Cuchulainn ; a phrofir 
drwy hynny hynafiaeth mawr y traddodiad Celtaidd. Llawer gwaith 
y erybwyllir fod yr arwr yn ddifarf, un o nodweddion arbennig y 
lloer-dduw. MRhoir amryw enghreifftiau eraill na allaf eu dyfynnu yma. 
Y mae yn y stori hefyd, ac yn stori Gawan, arwyddion o chwedloniaeth 
adar ; nid yw hyn yn anghyson a’r hyn a nodwyd. canvs mewn llawer 
myth Ariaidd fe edrychir ar y lloer fel aderyn. 

Nid yw’r awdur yn honni mai ei ddarganfyddiad ef ydyw olrhain 
stori’r Greal i chwedloniaeth y lloer. Dywed mai L. v. Schroeder a 
ganfu gyntaf mai o symbol y lloer y tardd y Greal, megis yr ymddengys 
y lloer yn y Rig Veda hefyd fel llestr rhyfeddol. Y peth a wna Dr. 
Pokorny yn y papur hwn yw dwyn profion o wirionedd y peth a ganfu 
el ragflaenydd. Cydnabyddaf, a diau y cytuna’r darllenydd & mi (er 
na ellais roi ond amlinelliad o’r prawf yn y fan hon) mai ames bo y 
gwelir prawf mor gyflawn ac mor gadarn o bwne o’r fath. 3: 


Wrth ddechreu ’sgrifennw’r nodiadau hyn yr oedd yn fy mryd sylwi 
ar wahanlith arall neu ddwy o waith awduron eraill; ond gwelaf nas 
gallaf heb gyfyngu ar yr adolygiadau. LEfallai er hynny y bydd yr 
amlinelliad uchod o ddwy erthygl Dr. Pokorny yn ddigon am y tro; 
os derbyniol, ac o cheir hamdden, gellir yn hawdd fynd ymlaen ryw- 
bryd eto. 

J.M.J. 

The Life of Saint David and other tracts in Medieval Welsh from tha 
Book of the Anchorite of Llanddewivrevi A.D. 1346. Oxford, at 
the Clarendon Press, 1912. Pp. 92. Price 3s. 6d. 


Dyma lyfryn y dylai efrydwyr y iaith Gymraeg yn ein Colegau a’n 
Hysgolion ddiolch yn gynnes i wasg Prifathrofa Rhydychen amdano 
(Wrth fynd heibio, pa bryd y caiff Prifathrofa Cymru ei gwasg ei hun ?) 
Bu awdurdodau ein Prifathrofa yn ddiweddar mewn tipyn o benbleth 
eisiau darnau cyfaddas i’w darllen yn y dosbarthiadau, a charedig iawn 
y gwnaeth y Clarendon Press & ni drwy gyhoeddi’r gyfrol fechan hon. 
Iawn ini ddiolchi’r Athro J. Morris Jones hefyd am ei lafur fel golygydd. 

Prin y mae angen hysbysu mai rhan yw’r gyfrol o Lyfr Ancr Llan- 
ddewifrefi, casgliad o draethodau diwinyddol (gan mwyaf) a ysgrifen- 
nwyd yn y flwyddyn 1346 ac a gyhoeddwyd drwy wasg Rhydychen 
yn 1894 dan olygiaeth yr athrawon J. Morris Jones a John Rhys. 
is. Cynnwys y gyfrol dri-ar-ddeg o ddarnau amrywiol eu hyd a’u gwerth. 
Mae’n debyg mai’r pethau mwyaf eu gwerth yng ngolwg y darllenydd 
Cymreig fydd “‘ Buchedd Dewi ”’ a “‘ Buchedd Beuno ’’—cyfansoddiadau 
a ddarllenid, efallai, yn gyhoeddus ar gofwyliau y ddau sant. Ir 
darllenydd anghyfarwydd 4 llenyddiaeth y Canol Oesoedd bydd yn 
ddiddorol gweled pa beth a ystyrrid yn adeiladol i’r Cymry defosiynol 
yn y bedwaredd ganrif ar ddeg. 

Mae’r iaith hefyd yn nodweddiadol. Cymerer a ganlyn fel enghraifft 
o arddull y pregethwr yn yr “hwyl” fawr ar ddiwedd ei arawd,— 
“-Dyw Mawrth, y dydd cyntaf o Galan Mawrth, y cymerth Iesu Grist 
enaid Dewi Sant gyd 4 mawr fuddugoliaeth, a llawenydd, ac anrhydedd. 
Gwedi ei newyn, ai syched, a’i anwyd, ai lafuriau, a’i ddirwest, ai 
gardodau, a’i flinder, a’i drallod, ai brofedigaethau, a’i feddwl am y 
byd, y cymerth yr angylion ei enaid, ac y dugant i’r lle y mae goleuni 
heb ddiwedd, a gorffwys heb lafur, a llawenydd heb dristyd, ac amledd o 
bob rhyw dda, a buddugoliaeth a chlaerder, a thegwch; y lle y mae 
moliant rhyswyr Crist; y lle yr ysgaelusir y cyfoethogion drwg; y lle 
y mae iechyd heb ddolur, a ieuenctyd heb henaint, a thangnefedd heb 
annuundeb, a gogoniant heb orwagrwydd, a cherddau heb flinder, a 
gobrwyau heb ddiwedd ; y lle y mae Abel gyd a’r merthyri, etc., etc.” 

Ymysg y darnau ereill gellir sylwi ar “ Freuddwyd Pawl Ebostol.” 
Ceir yn hwn ddisgrifiad erchyll o boenau anaele uffern yn ol syniad y 
Canol Oesoedd. Bydd yn naturioli ddarllenwyr y Bardd Cwsg gymharu 
yr hen ddarlun yma 4 Gweledigaeth Uffern gan Elis Wyn. 

Cawn yma hefyd ddau damaid o’r Testament Newydd wedi eu troi 
yn Gymraeg o Ladin y Vulgate. Y cyntaf yw ‘‘ Rhybudd Gabriel at 
Fair,” a elwir “‘ Cyfarchiad neu Gennadwri Mair Wyryf fendigedig ’ 
yn ein Llyfr Gweddi Gyffredin. Mae yn y dernyn byr yma amryw 
frawddegau diddorol i’w cymharu 4’n cyfieithiad presennol ni. Er 
enghraifft, darllennwn yma, “ gyflawn o rad” yn lle “ yr hon a gefaist 

ras”?; ‘gan ni chytsynniaf i 4 chyd gwr”’ yn lle “ gan nad adwaen 1 
¥r ” (Lladin virwm non cognosco).—At y frawddeg “‘ A grym y Goruchaf 
a fydd gysgod’”’ ychwanegir ‘‘ ac amddiffyn i ti rhag pob pechod.” 
Ymddengys bod y cyfieithydd yn awyddus i brofi bod Mair yn ddi- 
bechod.—Yn lle “‘ ammhlantadwy ” y gair yw “ anfab.” Y cyfieithiad 
o adnod 35 yw ‘‘ Canys pob rhyw beth a’r a allo fod yn air gwir, a 
ddichon Duw’”’: ymgais lled gywrain i ddangos neilltuolrwydd y fraw- 
ddeg Ladin, Quia non erit impossibile apud Deum omne verbum, yr hon 
sydd gyfieithiad llythrennol o’r Groeg. Ysgrifenna’r hen gyfieithydd 
yn fwy Cymreig na’i ddilynwyr yn gyffredin, ‘‘dinas 0 Alilea,’’ ‘“‘ Ioseph,”’ 
“ty Iago,’’ ete. 

Y darn arall, ‘‘ Huegyl: Ieuan Ebostol,” cyfieithiad, gyd ag esboniad 
byr, o Ioan 1. 1—14 ydyw. I efrydydd y Beibl Cymraeg ceir amryw 
bethau diddorol yn y dernyn hwn. Yn adnodau 3 a 4 darllenir: 
“* A hebddo ef ni wnaethpwyd dim: a’r hyn a wnaethpwyt ynddo ef, 
bywyd oedd,” lle y dilynir atalnodiad yr hen awdurdodau : atalnodiad 
gwahanol i’r un a geir yn ein cyfieithiad ni ond a roddir ar ymyl y 
ddalen yn y Saesneg diwygiedig. Yn yr unfed adnod ar ddeg (“ At ei 
eiddo ei hun y daeth,” etc.) cyfeiliornodd William Salesbury drwy 
ddefnyddio “‘ yr eiddo ei hun ” i ddynodi dau beth gwahanol, a dilynwyd 
ef gan Morgan a Parry. Ond y mae yr Ancr (os ef oedd y cyfieithydd) 
yn gywir: ‘“‘Oe briawt y deuth,” h.y. I’'w briod (wlad ?) y daeth; 
** Ae eidaw nys aruollasant,” h.y. A’i eiddo ni’s arfollasant (derbyn- 
iasant). Yma yn briodol dilynwyd y Liadin: “ In propria venit et sut 
eum non receperunt.”’ 

Gellid “‘ ymhelaethu’”’ ar y traethodau eraill yn y casgliad onibai 
perygl vr adolygiad fynd yn hwy na’ llyfr. Ceisiwyd dangos fod y 
gyfrol yn cynnwys pethau diddorol i'r “ darllenydd cyffredin,” a 
gobeithiwn y caiff ei derbyn a’i darllen gan lawer tu allan ir Colegau 
ar Ysgolion. Diau y bydd yn dda gan rai o ddarllenwyr Y BErRNIAD 
wybod fod Llyfr yr Ancr yn gyflawn i’w gael eto, gyda nodiadau helaeth 
a goleulawn gan y golygydd. 

Caerdydd. T. POWEL. 


The Darkness, the Dawn and the Day. By J.C. Thomas, B.Sc. (Keridon). 
London: Watts & Co. Pp. 92. Paper covers, 6d.; cloth ls. 


Y mag’ ‘“ Wasg Resymyddol”’ drwy gyfrwng Watts & Co., wedi 
lledaenu eu cyfrolau rhad wrth y miliynau yn ystod y blynyddoedd 
diweddaf hyn, ond ychydig ohonynt sydd yn gynnyrch ysgrifell 
meddylwyr Cymreig. Y mae’r gyfrol y gelwir sylw ati yn yr ysgrif 
hon yn eithriad. Cymro graddedig ac un fu unwaith yn weinidog 
urddedig yw ei hawdur. Crybwyllir hyn fel prawf ei bod yn gynnyrch 
argyhoeddiad dwfn a gonest, ac fel y cyfryw yn haeddu sylw parchus 
gan y sawl a’i darlleno. Cynhwysa’r gyfrol Ddarlithiau ar y testynau 
canlynol :— 

1. The danger and duty of quitting one’s ancient moorings. 

2. The modern reversal of critical values. 

1Yn un o gyhoeddiadau bychain Oymdeithas y Beiblau dywedir: ‘“ When our Flemish 


Colporteur speaks of the Gospel, he is often told, ‘ But Sir, I know the Gospel by heart.’ By 
the Gospel is meant just the first fourteen verses of St. John.” 

3. The Pulpit—its functions in Past and Present. 

<= 4, Rescue the Child. 

Y maent oll wedi eu hysgrifennu o safbwynt un wedi cefnu ar Grefydd 
ddatguddiedig yn ogystal a chrefyddau paganaidd, ac un sydd yn 
cofleidio syniadau’r Ysgol Foesegol. 

Y mae’r Tywyllwech y cyfeirir ato yn nheitl y llyfr yn golygu cyfnod 
cred yn yr hyn sydd uchanianol, crefyddol a dwyfol. 

Torrodd y Wawr adeg Adenedigaeth feddyliol Ewrob yn niwedd y 
ld5fed ganrif, a daeth yn Ddydd yn ymddangosiad haul Sicrwydd 
Moesegol a Gwyddonol y byd diweddar. 

Er nad oes yn y gyfrol gyfeiriad uniongyrchol at Comte, y mae’n 
amlwg fod yna lawer o debygrwydd yn eu syniadau o barthed i yrfa 
gwirionedd a gwareiddiad. Awgrymwyd pennawd y ddarlith gyntaf 
gan eiriau o eiddo Lloyd George o Gadair Undeb y Bedyddwyr yn 
Nhreorci ychydig amser yn ol. “‘ Ychydig a all fforddio torri eu 
cysylitiad au hen angorfeydd heb beryglu syrthio ar greigleoedd.”’ 
Gall hyn fod yn wir ynglyn 4 hanes llawer un. Ond y cwestiwn yr 
ymdrinia’r awdur ag ef yw hwn: Onid yw hanes Syniadaeth yn 
nhiriogaethau Crefydd, Gwyddor a Moes yn profi’7n amlwg mai gwneu- 
thur hyn yw amod Cynnydd? Hawdd ir awdur yw dangos mai 
gwroniaid yn meddu ar ysbryd diofn ac anturiaethus yn eu hymchwil 
am wirionedd sydd wedi llwyddo i’w ddarganfod a’i feddiannu. Ond 
ni allwn gydolygu a’r awdur mai Cristionogaeth sydd yn gyfrifol am yr 
ysbryd ofnus a cheidwadol sydd yn nodweddu llawer o athrawon y 
grefydd honno. Digon yw atgofio’r awdur mai am adael yr hen 
angorfa Iddewig y croeshoeliwyd ei Sylfaenydd fel cyfeiliornwr peryglus. 
Nid teg yw dal y grefydd Gristionogol fel y cafodd ei dysgu a’i byw gan 
ei Sylfaenydd yn gyfrifol am fod llawer 071i hoffeiriaid wedi llygru ei 
ddysgeidiaeth a darostwng y safon foesol uchel a osodwyd ganddo Ef. 
Ac os yw Cristionogaeth o ran dylanwad ei swyddogion urddedig yn 
geidwadol iawn, dylid cofio. hefyd mai disgyblion yr un Iesu sydd wedi 
bod yn brif arweinwyr diwygiadau yn nhiriogaeth Moes a Chred. 

Yn yr ymdriniaeth a gawn yn yr ail ddarlith, cydnabyddwn wirionedd 
ei osodiadau fod gwareiddiad diweddar yn raddol ond yn sicr wedi 
effeithio trawsbrisiad llawer o’r nodweddion y cysylltai’r gorffennol 
werth a hawliau uwehraddol 4 hwy. Nodir y rhai canlynol ganddo : 
Perthynas y Gwryw a’r Fenyw ; Rhienia’u Plant; yr Etifedd a’r Plant 
Teuangaf; y rhai talentog a’r rhai di-dalent. Mae’n hollol gywir y 
gwneir ymgais gan nifer gynyddol i sicrhau hawliau’r rhyw fenywaidd, 
a hawliau plant ar ofal eu rhieni, a bod mwy o ofal am addysg y rhai 
cyffredin eu galluoedd meddyliol nag a fu erioed o’r blaen. Cyd- 
lawenhawn a’r awdur yn yr olwg ar hyni gyd. Ond prin y credwn ei 
fod yn gywir pan yn llwyr anwybyddu Cristionogaeth yn ei gwirioneddau 
a’i hysbryd fel un o’r gweithredyddion, os nid y prif weithredydd, sydd 
yn cyfrif am y trawsbrisiadau y cyfeiria atynt. Gwir yw ei sylw: 
‘There was in human nature the germ of an emancipating principle 
manifesting itself on the emotional side of consciousness as pity, and 
on the intellectual as reason,” td. 34, 35. Ond yn sicr ni chyfrif hyn 
ond yn anghyflawn iawn am yr ynni diwygiadol a effeithiodd y traws- 
brisiadau y cyfeiriwyd atynt. Rhaid cloddio’n ddyfnach er cael o hyd 
i wir ffynhonnell y nerthoedd moesol sy’n cyfrif am y diwygiadau. 


Cyt. Il. Rhif 4. 20 

Os apelir at y natur ddynol rhaid bod yn deg ati a derbyn ei holl 
dystiolaeth. Os felly, cawn yn hanes llawer o’r prif ddiwygwyr cym- 
deithasol mai esiamp!l Iesu oedd eu hysgogydd hwy i dosturio wrth y 
gwan avr gorthrymedig. Ymbhellach tystiant na allant esbonio 
dylanwad yr Iesu ar eu bywyd ond trwy dybied ei fod yn adlewyrchiad 
cywir o deimladau, syniadau, a bwriadau Duw. 

Gall y moesegydd mae’n wir haeru mai cyndybiau (hypotheses) yw'r 
syniadau uchanianol hyn. Ond y cwestiwn i’w ofyn yw hwn: A 
allasai y tosturi weithredu gyda’r unrhyw nerth pe nas cysylltid ef a7 
ffynhonnell Ddwyfol dybiedig. Daliwn ni fod Hanes yn tystio nas 
gallasai. Hawdd iawn i ni yw cytuno ar awdur yn ei gondemniad 
llym o ormes cyfoethogion traws, ac o’r Mammon addoliad y mae gwerin 
gwlad yn rhy chwannog iddo. Nid elusen ond cyfiawnder yw angen 
gweithwyr pob gwlad. Llawenhawn am na fodlonir gwerin weithfaol 
gwledydd gwareiddiedig ar ddim llai na chydnabyddiaeth o’u hawl 
gyfiawn i dal teg am eu Ilafur.: Ond prin y mae’r awdur yn deg pan 
yn dal yr Eglwys Gristionogol yn gyfrifol am y camwri a ddioddefodd 
meibion llafur ar law’r cyfoethogion. Ni alwodd yr un athro crefyddol 
erioed gymaint o sylw dynion at beryglon moesol a chymdeithasol 
cyfoeth ag a wnaeth Iesu. Y mae’n wir fod ei ddisgyblion proffesedig 
wedi anwybyddu ei ocheliadau i raddau peryglus. Ond yma eto 
daliwn mai drwy dderbyn dysgeidiaeth yr Iesu parthed gwerth uwch- 
raddol rhinweddau yr effeithir gostyngiad cymharol yng ngwerth 
cyfoeth a rhwysg. Daw gwaredigaeth i gymdeithas yn bennaf drwy 
dderbyn dysgeidiaeth Iesu am frawdoliaeth dynion a’u cyd-ddibyniaeth, 
ac na ellir dyrchafu a dedwyddu y rhan ar wahan i’r cwbl. 

Ar dud. 50, dywed yr awdur, ‘“ At first the gods demanded abject 
adoration and worship as their divine right and man’s duty. This is 
by far the most prominent feature of the Decalogue.”’ 

** Again the God of the New Testament—or at all events the God of 
the Christian Church—damned to all eternity the soul that neglected 
its due devotions.”’ 

Synnir ni fod yr awdur yn gallu coleddu syniadau mor lythrennol 
am natur ysbrydoliaeth y Beibl. Oni all wahaniaethu rhwng yr 
hyn yw Duw yn wirioneddol o ran ei gymeriad a’i deimladau tuag at 
ei addolwyr a’r hyn y tybia dynion ei fod ? Oni Wyr yr awdur mai 
tyfiant araf iawn yw syniad cywir am Dduw, a hynny am y rheswm 
syml na all datguddiad ddyfod i ddyn ond yn a thrwy ei ymwybyddiaeth 
bersonol? Crea ei dduw ar gynllun ei ddelfrydau a’i gymeriad ef ei 
hun. ‘It has now become the fashion to represent God as a being 
whose essence is love.’ Gwir, ond atolwg, beth a achosodd hyn ? 
Onid y datguddiad ym mywyd ac angau Iesu o Nazareth? Nid 
caredig yw dibrisio’r blodeuyn am fod ei hadau yn awr yn galluogi 
llawer i dyfu rhai tebyg ! : Set 

Ar rai ystyron y bennod fwyaf diddorol yw yr un ar ‘“‘ Y Pulpud, ei 
swyddogaeth yn y gorffennol ac yn y dyfodol.”’ Diddorol yw sylwi ar 
y modd yr edrychir ar y pulpud gan un fu unwaith yn ei ddefnyddio 
ei hun. Ofnwn y byddai iddo gerfio ar ei dalcen y geiriau: “ Y 
gogoniant a ymadawodd.”’ Ond prin y disgwyliwn ddarllen y con- 
demniad llwyr. ‘‘ Pwyswyd di yn y cloriannau ac a’th gaed yn brin.” 

Yng ngoleuni “ Dydd y Symudiad Moesegol,” ymddengys y Pulpud 

Cristionogol mor hen ffasiwn ac mor ddiwasanaeth a‘char llusg ein 
tadau yn ymyl modur-gerbyd ein dyddiau ni. Druan o’r pulpud! 
Nid oes ynot na phryd na thegwch i hawlio edmygedd y saw] a gaiff yr 
anrhydedd o sefyll ar fanlawr eglwys y Moesegwyr! Ond, rywsut, y 
mae un o hoff foddau (mannerisms) gwfr y pulpud yn mynnu glynu 
wrth yr awdur. : Rhanna ei destyn yn bregethwrol i’r tri phen canlynol : 

1. Cyfnod y sylw a delid ganddo i hawliau “‘ y byd arall.” 

2. Cyfnod ei honiad o awdurdod a chyfaddaster i fod yn athro ar 
bob gwybodaeth—fydol a chrefyddol. 

3. Cyfnod ei ymgais ofer i ddiogelu Uniongredaeth, neu, yn well, i 
rwystro Syniadaeth i fyned rhagddi. 

Wedi darllen y bennod yn ofalus, rhwymir ni i ofyn yn ddifrifol, ai 
nid yw'r awdur yn edrych ar y pulpud drwy ddrychau lliwiedig rhagfarn 
a chwerwder ? 

Mae’n wir fod llawer o gyfeiriadau at ddiwedd y byd, dydd y farn, a 
nef ac uffern wedi llithro i mewn rywsut i’r Testament Newydd. Ond 
anodd penderfynu pa un ai geiriau’r Jesu ai ynteu gwaith yr apostolion 
yn eu camddeall a’u camgymhwyso sydd yn gyfrifol am yr eschatology 
sydd ynddo. Y mae’r mater yma, fel y gwyddys, yn destun dadl frwd 
ymysg beirniaid ysgrythyrol yn ein dyddiau ni. Fodd bynnag, nid 
gonest yw anwybyddu’r geiriau canlynol a briodolir i’r Iesu: ‘‘ Deled 
dy deyrnas. Gwneler dy ewyllys, megis yn y nef, felly ar ein daear 
hefyd,” neu y geiriau hynny, “‘ Teyrnas Dduw o’ch mewn chwi y mae.” 
“Nid wyf yn gweddio ar i ti eu cymeryd o’r byd, eithr ar i Ti eu cadw 
oddiwrth y drwg.”’ sb pe 

Pan yn ceisio esbonio geiriau’r Iesu dylid cofio bob amser ei rag- 
ocheliad Ef i’w wrandawyr, “ Fy ngeiriau i ysbryd ydynt a bywyd 
ydynt.”’ Anodd i ddarllenydd diragfarn o’r Testament Newydd lai na 
sylwi fod y cyfeiriadau at ddylanwad ffydd yn Iesu i gynyrchu 
bywyd pur a sanctaidd yn y presennol yn cael lle amlycach na’i ddy- 
lanwad fel paratoad ar gyfer barn a thragwyddoldeb. Mae’n gywir 
dywedyd mai clerigwyr Cristionogol oedd prif addysgwyr Ewrob am 
gyfnod maith. Ond ni allwn weled yn hyn gysgod o reswm dros feio’r 
Eglwys. Y mae’n sicr, fel y dywed yr awdur, fod y Renascence wedi 
lleihau awdurdod yr Eglwys fel addysgydd. Ac er ini orfod cydnabod 
fod yr Eglwys Babaidd wedi parhau i wgu ar ymchwiliad rheswm 
dynol i’w hawdurdod, dylid ar yr un pryd gofio fod yr adran Brotest- 
anaidd o’r wir Eglwys, o ran egwyddor, wedi parhau i gefnogi hawl y 
farn bersonol. Ar dud. 62, gan gyfeirio at y pulpud o gyfnod y Renas- 
cence hyd yn awr, dywed yr awdur, “‘ During this struggle the pulpit 
was changed from an oracle of all wisdom and learning into a war cry 
denouncing reason and thinking.’”’ Anghyflawn ac unochrog iawn, a 
dywedyd y goreu amdano, yw yr haeriad uchod. Os yn wir am rai 
pregethwyr y mae’r un mor anghywir am ereill. Oni cheir yn y 
pulpud, o ddyddiau’r Apostolion i lawr heibio i Savonarola hyd at ein 
dyddiau ni, bregethwyr a godant eu llais yn enw eu Duw yn erbyn 
anfoes ac anghyfiawnder eu hoes? Nid digon yw galw’r asbri diwyg- 
iadol yn Ysbryd yr Oes neu yn gynnyrch y Symudiad Moesegol. Rhaid 
cloddio’n ddyfnach os am gael hyd i’w darddle. Yn sicr, nid yw’n 
rhesymyddol (rational) na moesegol ar ran ysgrifennydd haeru fod yn 
athrawon Cristionogol yn ddeiliaid ofergoeledd pan yn tystio mai eu 

cred yn Nuw a’u ffydd yn Iesu oedd ffynhonnell y nerth diwygiadol 
a’u hysbrydolai i wneuthur eu gwaith. Ni ellir cael firwyth ar wahan i 
bren, a’i wreiddiau yn y ddaear, a’i ddail yn yfed glaw a goleuni’r 
nef. Yn gyffelyb credai’r athrawon hyn na allent hwythau barhau i 
ddwyn ffrwyth yn niwygiad moesau cenedl heb ir bywyd wreiddio 
yn naear cred yn Nuw a ffydd yn Iesu. 

Os gwrthodir eu hesboniad hwy ar darddle eu hysbrydoliaeth gan 
Foesegwyr diweddar, yna rhaid iddynt hwy ddangos y gellid parhau i 
gynyrchu gwell cymeriadau ped anwybyddid Duw a Iesu yn gyfan- 
gwbl. Ond y mae hyn yn amhosibl i’r neb sydd yn credu ym Mewn- 
fodaeth Duw, neu ei Breswyliad yn y Natur Ddynol. Yn unol ar 
syniad yma, gall Duw fod yn weithgar yn is-ymwybyddiaeth y moeseg- 
ydd, er yn anymwybyddol iddo. Nid yw cydnabod ffynhonnell y 
dylanwad bob amser yn amod ei weithgarwch. Ond er hynny, cryfheir 
y dylanwad, ac ychwaneger at ei nerth, pan fo cyfrwng dynol yn 
cydnabod personoliaeth Bod anfeidrol dda fel ei wreiddiol ffynhonnell. 

Yr ydym yn llawn gydymdeimlo 4’r ysgrifennydd yn ei eiddigedd 
moesol yn erbyn y trais a’r anghyfiawnder sydd yn atal tyfiant daioni 
yn natur dyn. Gresynwn fel yntau fod y cynnydd wedi bod mor araf 
yn y gorffennol. Gofidiwn fod Cristionogion, i ba eglwys bynnag neu 
gred y perthynant, mor ofnus yn wyneb pob newydd-beth ym maes 
syniadaeth. Ond er hyni gyd, daliwn nad yw ei esboniad ar yr arafwch 
poenus yma yn gywir. Ym marn yr awdur, crefyddau—Paganaidd, 
Iddewig neu Gristionogol—yw prif elynion Iawnder, Moes a Gwirionedd ! 
Mae’n deg cydnabod mai yn enw crefydd y cyflawnwyd rhai o’r gweith- 
redoedd mwyaf anfad. Ond dylid bod yr un mor barod i gydnabod 
mai camddefnydd o grefydd a thrawswyriad ar wir amecan crefydd 
oedd hyn i gyd. 

Daw meddylwyr athronyddol a gwyddonol diweddar i gydnabod, yn 
fwyfwy eglur, grefydd ac addoliad yn rhan hanfodol o natur dyn. 
Nid cynnyrch ofn, budd personol, ac nid dyfais offeiriaid cyfrwys, yw 
crefydd ac addoli. Ond yn raddol iawn y daw dyn i feddiant o syniad 
cywir am wrthrych addoliad. A hynny am y rheswm mai yn araf iawn 
y moesolir ac y sancteiddir natur dyn. Pe bai’n wahanol, hynny yw, 
pe gallai rhyw Fod dynol neu Ddwyfol ddonio dyn 4 chymeriad moesol 
perffaith, difodid ystyr y gwahaniaeth tybiedig rhwng drwg a da, rhwng 
rhinwedd a bai. Nid crefydd sydd yn gyfrifol am arafwech cynnydd 
moesol dynoliaeth, ond y ffaith fod yr anifail a’r angel, blys yr anifail 
a rheswm, nwyd a chydwybod, hunan ac arall, mewn rhyfel anghymod- 
lawn ynom. Ond os cred dyn mai i orchfygu pob drwg gan ddaioni y 
crewyd ef, ac fod hyn wedi cael ei sylweddoli yn ei natur gan Iesu o 
Nazareth, ac fod yn bosibl iddo gael ysbryd hwnnw ynddo i’w gynorth- 
wyo, yna bydd ei gynnydd lawer yn gyflymach, a’i lawn ‘nde 
yn sicr yn y diwedd. 

Cymeradwywn y llyfr i’r sawl sydd am wybod am yr ysbryd chavebw, 
a deimlir gan ddosbarth o ddynion da yn erbyn Cristionogaeth ein 
heglwysi. Dylia hyn yrru pob Cristion i fyw yn fwy teilwng o’r Iesu 
y proffesa ei ddilyn. 

D. ADAMS. 

Welsh Painters, Engravers, Sculptors (1527—1911). Arranged Alpha- 
betically, with thirty portraits. By the Rev. T. Mardy Rees. Car- 
narvon: The Welsh Publishing Co., Ltd. Pp.—188. Price 10s. 


Tra’n wir ddiolchgar i’r awdur parchus am y gyfrol hon fel ag y mae, 
rhaid ini gyfaddef ein bod yn disgwy] cywirach, cyflawnach a rhagorach 
cynnyrch oi law ef yn y maes arbennig hwn o’n bywgraffiaeth. Gwy- 
ddom yn dda, a chydnabyddwn yn rhwydd, fod y gwaith yn fawr ac 
yn anodd iawn. Eto, er cymaint fu esgeulustod y gorffennol, y mae 
defnyddiau lawer, yn ffodus, ar gael heddyw, yn enwedig i Wr yn byw 
yn Llundain, i gyflawni diffygion ein tadau yn y gangen hon o fyweraft- 
iaeth Gymreig. Mae’r awdur wedi lloffa rhan helaeth 0’i ffeithiau o 
Hiriaduron Redgrave a Bryan; y Dictionary of National Biography, a 
chyhoeddiadau’r Amgueddfa Brydeinig; prin y gallesid disgwyl i 
Redgrave a Bryan wneuthur ymchwiliadau arbennig iawn i fanylion 
cofiannau Cymry cymharol anadnabyddus, tra mae’n naturiol a phriod- 
ol i ni ddisgwyl i fywgraffydd Cymreig, yn cyfyngu ei faes i'w genedl 
ei hun, wneuthur yr ymdrech eithaf i chwilota’r manylion hanfodol i 
grynhodeb bywegraffyddol rhesymol a ddylesid ei roddi mewn cyfeirlyfr 
o’r math hwn. 

Tua chant a hanner ydyw’r nifer 0 wfr celfydd yn y canghennau hyn 
a allodd yr awdur eu darganfod o 1527 hyd 1911! Dyma’r nifer a 
groniclir ganddo; eto, y mae degau o'r nifer bychan hwn na cheir 
ond o dair i bymtheg Ilinell am danynt, ac ugeiniau heb ond ychydig 
neu ddim manylion byweraffiadol ohonynt. Er enghraifft, dyma 
esiampl nodweddiadol iawn o ddull yr awdur :— 


John Kelt Edwards, Portrait Painter. A native of Blaenau. Fes- 
tiniog, who has studied Art in France and Italy. He has visited 
Rome, Florence, Munich, and other important centres of Art, etc. 


Nid oes ond un dyddiad yn yr holl erthygl ar fy nghyfaill Kelt! Yn 
ffodus, mae’r dyddiad hwnnw a’r enwau yng nghyfres ei weithiau yn 
ddigon i’w leoli yn yr ugeinfed ganrif. Dyma esiampl arall :— 


Charles Jones, Animal Painter. Of Welsh extraction and born 
somewhere near Cardiff. He was an animal painter, and was 
generally known as “Sheep Jones”? because he loved to paint 
sheep in his landscapes (Private Information). 


Nid oes dim i’n cynorthwyo i osod hwn. Gall ei fod yn byw yn yr 
unfed ganrif ar bymtheg neu’r tair dilynol! Un eto :— 


H. Dyke Pearce, Merthyr: A native of Merthyr Tydvil. He,was 
an artist of great skill, and wrought in iron and wood. Some of 
his pictures were very striking—‘‘ The Poacher,” and ‘‘ The Street 
Boy” forexample. He also painted ‘‘ Still Life.” Died at Merthyr. 


Mae’r erthyglau ar Richard Morris, a Thomas Waters, Caerphilly, a 
nifer eraill, wedi eu hysgrifennu yn yr un dull aflér a difudd. Nid 
gwaith fel hyn a ddisgwylir oddiwrth ysgolor ieuanc heddyw—yn 
enwedig mewn cyfrol fechan hanner gini! ; 

Trwy’r gwaith rhoddir gormod o lawer o ofod cymharol i’r Anglo- 


286 Y BEIRNIAD 


Welsh mewn cyfrol o faint hon, ac am nifer o’r rhai hynny, prin y goellir 
cyfiawnhau eu cynhwysiad o gwbl. Gwell o lawer fuasai i’r awdur fod 
wedi chwilota mwy yn y maes ac am ychydig flynyddoedd yn hwy, er 
mwyn lluosogi nifer y Cymry “o waed coch cyfa’’ a ddylasai fod 1 
mewn ar bob cyfrif mewn gwaith fel hwn. Pa le mae Evan Williams 
y limner a wnaeth lun Eben Fardd, a William Jones, Beaumaris, a 
wnaeth lun Dafydd Ddu Eryri, William Meredydd, a llu eraill a allasem 
eu henwi yn y canghennau hyn ? 

Mae brychau fel hyn yn tynnu llawer oddiwrth werth y gwaith. 
Eto i gyd, fel y dywedasom, yr ydym yn ddiolchgar i’r awdur am 
grynhoi ynghyd gynifer ag a wnaeth o ddefnyddiau ar yr adran hon o 
fyweraffiaeth Gymreig. “ Deuparth gwaith ei ddechreu’”’ meddai’r 
hen ddihareb. Mae Mr. Rees wedi dechreu—wedi gosod y fframwaith 
i lawr—gellir ei gywiro a’i gyflawni yn y dyfodol. 

Nid yw’r argrafiwyr wedi gwneuthur eu gwaith mor ddymunol ag y 
gwnant fel rheol. Mae’r unrhywiaeth mewn teip yn y bywgraffiadau 
a'r cyfresi o weithiau’r arlunwyr, etc., yn annymunol iawn ir golwg, 
ac yn flinderus i’w darllen; ac y mae’r cyflead hwn wedi chwyddo’r 
gyfrol yn ormod o lawer. Dyma’r gyfrol leiaf a welsom ers llawer o 
amser o’r wasg Gymreig am yr arian. Pwy ddododd yr “ All rights 
reserved’ ar yr wyneb-ddalen ? Mae’r geiriau hyn yn darllen yn 
ddigrif ar wyneb cyfrol sydd wedi benthyca cymaint oi sylwedd o 
lyfrau mor adnabyddus a’r geiriaduron a enwyd. 

T. SHANKLAND. 


Rudolf Hucken. A Philosophy of Life. By Abel J. Jones, M.A.,B.Sc., 
Ph.D. London: T. C. & EH. C. Jack. Pp. 94. Price 6d. 


PERTHYN y llyfryn hwn i gyfres “ Llyfrau’r Bobl”’ a gyhoeddir gan 
T. C. & E. C. Jack, ac a werthir am chwecheiniog y gyfrol. I Dr. 
Abel Jones yr ymddiriedwyd y gorchwyl o ysgrifennu ar Eucken, a 
meddai ar gymhwysterau uchel at y gwaith. Wedi dechreu efrydu 
Athroniaeth yng Ngholeg Aber ystwyth, bu’n astudio wedi hynny ym 
Mhrifysgol Jena, lle’r eisteddai wrth draed Eucken ei hun, ac yn ddi- 
weddaf yng Nghaergrawnt. Credaf mai dyma anturiaeth gyntaf yr 
awdur ym maes Athroniaeth, ac ar y cyfan bu’n dra llwyddiannus. 
A chymryd y llyfr drwyddo, y mae’n ddiddorol a darllenadwy. Cyn- 
hwysa lawer o wybodaeth fuddiol ynghylch golygiadau Eucken; a 
bydd yn sicr o greu awydd mewn darllenwyr meddylgar am wybod 
ychwaneg amdanynt. Annichon i amlinelliad byr o athroniaeth 
meddyliwr fel Eucken fod yn hollol foddhaol o ran eglurder. Y mae 
Eucken gyda’r anhawsaf gwneuthur cyfiawnder 41 olygiadau mewn 
llyfryn dan gant o dudalennau. Esgusodai crwt o fugail ei hun un tro 
wrth ei feistr am adael dafad neilltuol allan o’r cyfrif trwy ddywedyd ei 
bod yn rhy afionydd iddoi’wrhifo. A dylai’r darllenydd gofio os bydd 
yn methu dilyn esboniadaeth Dr. Jones ar rai pwyntiau y gall yr achos 
fod gymaint yn yr athronydd ag yn yr esboniwr. 

Mae Eucken gyda’r mwyaf gwreiddiol a dylanwadol o feddylwyr y 
dydd. Acer nad yw ei weithiau yn meddu’r eglurder a’r diddordeb sydd 
yn gwneuthur eiddo William James a Bergson, awduron yr ymdebyga 
iddynt mewn llawer pwynt, mor swynol a darllenadwy, y mae'r galw 
amdanynt yn cynyddu’n gyflym, a’r pwysicaf ohonynt eisoes wedi eu 


ADOLYGIADAU | 287 


cyfieithu i’r Saesneg ac ieithoedd eraill. Yr esboniad am ei boblog- 
rwydd yw ei fod yn cyfuno yn ei berson yr athro a’r proffwyd, ac, o 
ganlyniad, yn ei ddysgeidiaeth athroniaeth a chenadwri i’w oes. 
Dengys ymdriniaeth Dr. Jones y ddwy wedd hon sydd i fywyd a gwaith 
EKucken, a dyry’r pwyslais a’r arbenigrwydd dyladwy ar brif feddyl- 
ddrych ei athroniaeth—y Bywyd Ysbrydol. Ystyriaf fod yr hyn a 
ddywedir ar y pen hwn yn dda, ac ar y cyfan yn gywir. Ond ym- 
ddengys i mi fod sylw a geir ar dud. 88 yn gamarweiniol. ‘‘ He assumes 
as axiomatic certainties .... the existence of the spiritual life in 
man,” etc. Gan y gwél Eucken arwyddion mewn hanes, celfyddyd, 
crefydd, gwyddoniaeth, etc., fod y ‘““ Bywyd Ysbrydol ’’ mewn dyn, nid 
cywir ydyw dywedyd mai “ axiomatic’? ydyw ei osodiad ar y pen 
hwn ; y mae mewn rhan yn gorffwys ar sylwadaeth a phrofiad. Unig 
fai pwysig y gyfrol ydyw bod ei harddull yn anwastad a chyffredin. 
Oddiwrth aml ddarn gofalus a grymus, mae’n amlwg y gallai yr awdur, 
pe dewisai, ysgrifennu’n amgen. Nid wyf heb ofni fod ynddo beth 
tuedd i anwybyddu arddull, a meddwl mai sylwedd yr hyn a ysgrifennir 
yn unig sydd o bwys, oblegid fel hyn yr ysgrifenna mewn un man gyda 
chyfeiriad at Eucken, ‘‘ An inspired and profound philosopher cannot 
be expected to spend much time over verbal niceties.’”? Oherwydd 
diffyg gofal wrth lunio ei frawddegau, dwg rhai ohonynt wedd hynod 
Elimynig, megis, ‘‘ Both types of culture are apt to deceive themselves 
in regard to their own emptiness,” etc. (td. 31), a nodweddir eraill gan 
gyffredinedd, megis ‘‘ And the study of history has caused questions to 
be raised ” (td. 17). Wedi’r ewbl, ar ddiwedd y gyfrol ni allaswn lai na 
theimlo fod yr awdur wedi llwyddo i roi syniad da am safle Eucken fel 
athronydd, a chymorth effeithiol i ddeall yr ysbryd aruchel sydd yn 
cyniwair trwy ei holl feddyliau. Yr oedd Ilwyddo yn hyn yn gamp 
nid bychan. 
Coleg Aberystwyth. W. JENKYN JONES. 


Llewyrch y Cwmul. Gan J. G. Moelwyn Hughes, M.A.,Ph.D. Aber 
Teifi: Wm. Joseff Thomas. Td.—157. Pris 2s. 


CasGLIAD yw’ llyfryn hwn o ddarnau byrion mewn rhyddiaith (o’r 
hyn lleiaf o ran eu fiurf allanol), ynghyd 4 chanigneuddwy. Cynwysant 
ddalennau o ddyddlyfr yr awdur ; hynny, medd ef, sy’n cyfrif am y 
‘“‘ oraddau o fyfiaeth”’ a welir ynddynt. Ni buasai raid hyd yn oed 
cymaint a hyn o ymddiheurad ; y mae myfiaeth Moelwyn yn hollol 
ddi-dramgwydd—nid myfiaeth chwydd a ffrost yw, ond myfiaeth 
awen a ystyria’r ego mor gyfreithlon a’r non ego yn destyn i’w dawn. 

‘“‘ Atgofion personol am Mr. Lloyd George ” yw teitl y papur cyntaf. 
Moelwyn oedd clere cyntaf y Canghellor, medd ef ; ac yma ceir ei gof 
a’i ddychymyg yn edrych yn ol at y dyddiau hynny, a phrin y gWyr 
ef ei hun, efallai, pa ran o’r pictiwr a baentia’r naill neur Nall. Beth, 
er enghraifft, yw'r sylwedd a orwedd dan stori englyn “ y breuddwyd ” 
yn yr ewyllys? Ai breuddwyd ei hun yw? Difyr, er hyn, ywr 
bennod. Ceir ynddi lawer sylw pert, megis—“ Nid yw'r gwr a gollo’i 
ben ddim yn cael rhyw golled fawr,” e’r sylwadau ar athroniaeth 
ysgwyd llaw. (Wrth basio, nid “ Pwlston,” ond Pulston, ag u Gymraeg, 
yw enw’n cyfaill diddan, fel y gWyr ei gyfeillion oll). 

Myfyrdodau Moelwyn a geir yn y penodau eraill; ac y mae ynddynt 
feddyliau tlysion lawer, wedi eu gwisgo gan mwyaf yn ddeniadol. 
Arweinir ni megis trwy ardd flodau; sylwn ar y blodeuyn hwn ar 
blodeuyn arall, ond nid oes gynlilun eglur i’r ardd, nac ir rhan fwyaf 
o'r gwelyau ynddi. Y bennod oreu a chryfaf, i'm tyb i, yw “‘ Llewyrch 
y Cwmwl’’; ac felly y tyb yr awdur ond odid, gan iddo enwi’ llyfr 
wrthi. Nid yw’ syniad sylfaenol ynddi yn newydd—“ Ni wybuasem 
am gysgod oni bai’r goleuni’’; ond ceir ymdriniaeth newydd arno, a 
lawer o enghreifftiau a chymwysiadau i ddangos ei wir ai werth. 
Y mae i’r bennod gynllun a phwrpas ac unoliaeth ; fel llinell o gyng- 
hanedd “ wedi ei chydgysylitu ynddi ei hun ’’—i arfer un 0’1 ffigurau ef. 

Temtasiwn yr awdur ydyw chware ar eiriau: ‘“‘Od yw gogoniant 
machludiad mor odidog, pa mor arddunol fydd machludiad gogoniant ?” 
Tric digon rhwydd yw hwn, ac nid oes dim ynddo._ Blina’r darllenydd 
ar ormod o’r fath siwglaeth ; ac nid hawdd ganddo synio fod yr awdur 
o ddifrif. Y mae’r gelfyddyd uchaf yn ei chuddio’i hun; ond y 
mae'r pose yn rhy amlwg yng ngwaith Moelwyn. Meddylier, mewn 
difrif, am droi ar ganol annerch cynulleidfa ar ddydd cof-wyl capel i 
annerch y meirw :—‘‘ Yr wyf, am heddyw, wedi darfod 4 chwi, farwol- 
ion; ac yn awr yn cefnu arnoch er mwyn cyfarch y rhai hynny sydd, 
trwy farw, wedi mynd yn anfarwol.—Gynulleidfa anweledig /—Cwmwl 
tystion ydych,” etc., etc. Pwy all gredu fod peth fel hyn yn naturiol 
ineb? Beth a dybiai’r gynulleidfa ? 

Y mae’r iaith a’r orgraff ar y cyfan yn gywir; ond y mae ynddynt 
lawer o frychau ; megis.y 0 hyd ar ol pan, ac weithiau ar ol os, fel pan 
y canfwr diffyg am pan ganfu ; os y dygaist am os dygaist ;—mat md 
am nad ;—y radd gyfartal o hyd heb cyn mewn cymhariaeth “ er nad 
gynared ai gilydd ”’ yn lle “ er nad cyn gynared a”’ ;—bo yn lle yw ar ol 
os (cymer os y modd mynegol) ;—goddaeth am oddaith, toraeth am doreth ; 
—pe 4 ddim yn lle “ pe na bai i ddim ”’ ;—blwyddi am flynyddoedd, a 
benyr am fanert ; clyboedd (beth yw'r unigol, ai clyb ?)—chwe’ nydd am 
chwe dydd (‘‘ chwe diwrnod y gweithi’’). Yr wyf yn enwir pethau 
hyn rhag i eraill eu dilyn ; brychau ydynt, a gellir yn hawdd eu cywiro 
mewn argraffiad arall. Nid ydynt yn tynnu nemawr o werth un or 
llyfrau mwyaf swynol a ymddangosodd yn Gymraeg ers tro. 


IMJ. 
EPILOG 


NID oes angen ond am ychydig o eiriau ar ddiwedd yr ail gyfrol fel y 
llynedd ar ddiwedd y gyntaf. Credaf y cytunir fod yr addewid a 
wnaethpwyd y pryd hwnnw wedi ei chyflawni. Credaf hefyd y gallaf 
ddywedyd fod rhagolygon y drydedd gyfrol yn ddisglair iawn. Y mae’r 
derbyniad a gafodd Y Brrrniap yn galondid ac yn symbyliad i’w 
hyrwyddwyr, ac yn brawf ei fod yn lenwi bwlch yn ein llenyddiaeth. 

Eirfyniaf hynawsedd y darllenydd am anghysonderau a gwallau 
mewn orgraff ac iaith. Gobeithiaf cyn bo hir gael mwy o amser i 
ofalu am fanylion, ac hefyd i ymorol am y defnyddiau goreu. Un 
anhawster yw cael lle i’r adolygiadau; y mae amryw lyfrau yn aros 
sylw ; ac o bydd raid fe helaethir rhifynnau i gael lle i’r adran hon. 
Efallai hefyd, os ceir cyd-weithrediad y cyhoeddwyr, y gallwn roi rhestr 
o'r holl lyfrau Cymraeg a gyhoeddir yn y chwarter, er na ellir adolygu 
ond y pwysicaf ohonynt.—Got. 


Ms 2, 


ODLAU A: CHANEUON, 


wea A ING s) a 


W. J. GRUFFYDD. 


Bwniedir cyhoeddi'r Ilyfr uchod yn fuan iawn os ceir digon o 
Danysgrifwyr. 


———Pris 2/6—— 


Anfoner enwaui W. J. GRUFFYDD, 
Coleg y Brifysgol CAERDYDD. 


At Gyhoeddwyr, ac Ereill. 


. Dymuna Thomas a Parry, Cyf., hysbysu eu bod wedi 
pwrcasu Argraffdy y Mri. W. H. Smith a’i Fab, 
Heol Fawr, Abertawe (hen argraffdy yr enwog 
E. Griffiths ai Fab), ac wedi symud y cyfryw 1 
adeilad arall yn Heol Gaer. Gwahoddir ymholiadau 
am waith argraffu o bob natur, a chant sylw manwl 


a phrydlon. 
Cyfeirier pob gohebiaeth 1 
THOMAS a PARRY, HEOL CAER, ABERTAWE. 


A ddarllenasoch chwi y Llyfrau isod? 


Y mae pob un ohonynt yn werth eich sylw. 
Gofynwch ich Llyfrwerthwr eu dangos i chwi. 


NEWYDD EI GYHOEDDI. 


YR EPISTOL AT YR HEBREAID: Sef 
Cyfres o Anerchiadau Esboniadol ac Ymarferol. 
Gan y Parch. O. L. ROBERTS, Lerpwl. 
Llian, 2/- 

Yn yr anerchiadau gwerthfawr hyn ceir traethiad 
syml, cyson, a chryno, ar wahanol rannau yr 
Epistol. Rhoddir i bob anerchiad wedd esboniadol 
ac ymarferol, a bydd y llyfr yn sicr o fod yn 


gymhorth amhrisiadwy i efrydwyr yr Epistol 
cyfoethog hwn. ; 
AREITHYDDIAETH: Llawlyfr Cyd-Fuddugol 


Bisteddfod Genedlaethol Colwyn Bay. Gan 
y Parch. H. LEFI JONES, Croesor. Lilian, 1/6 
‘‘ Fel rheol, tipyn yn siomedig yw lIlyfrau ar y 
gelfyddyd hon; ac ni ddisgwyliwn innau wrth 
agor y llyfr hwn gael ynddo ddim o werth. Ond 
y tro hwn, cefais fy siomi o’r ochr oreu; y mae y 
ilyfr yn un sy!lweddol a da, ac yn cynnwys llawer 
o wybodaeth fydd yn werth i’r neb a fynnai ddysgu 
adrodd ac areithio yn Gymraeg ddal arni. Y 
mae’n bleser gennyf roi cymeradwyaeth 
galonnog iddo.’’—Proff. J. Morris Jones, M.A. 


LLYFR ADRODD CENHADOL: Detholedig 
gan v Parch. R. PERIS WILLIAMS. Gyda 
90 Ddarluniau. Llian, 1/6. Amlen, 1/- 
** Anodd meddwl am ei ragorach.”— Yr Hurgrawn. 
** Llwyddodd y casglydd i gael gan amryw o’n prif 
feirdd i anfon darnau rhagorol yn uniongyrchol 
ar gyfery gwaithhwn. Y maeynllyfr gwirdda.”— 
Y Greal. ‘“* Casgliad rhagorol, a’r oll ohonynt o 
chwaeth uchel.’’—Seren Gomer. 


CEIRIOG A MYNYDDOG: Pigion allan o 
weithiau y ddau fardd poblogaidd, gyda 
Bywegraffiadau byrrion, Cynllun-wers i Athraw 
a Disgybl, Geirfa helaeth a Darluniau. Golyg- 
wyd gan J. M. EDWARDS, M.A. Llian, 1/3. 

“The selection is a capital one, the verses are 
simple and striking, and the selection excellent. 

In addition to the cream of Welsh lyric poetry of 

Ceiriog and Mynyddog, there is an object lesson in 

Welsh Grammar, and a good vocabulary of words. 

Such a book in the handy form presented, will be 

heartily welcomed.’ —South Wales Daily News. 

PERSON CRIST: Gan y Proff. RICHARD 
MORRIS, M.A., B.D., Y Bala. Lilian, 1/6. 

‘““Mae’r ymdriniaeth yn gref a meistrolgar, y 
rhesymiad yn dég ac eithriadol alluog, a’r ysbryd yn 

ddwys a hollol gydnaws &’r pwne gogoneddus y 

traethir arno. Yn wir, llyfr campus ydyw.”—Y 

‘“Llawlyir meddylgar a chyfoethog.”— 

“* Liyfr tra rhagorol.”—Y Goleuad. 

Yn gwerthu yn gyfiym. 
GWEITHIAU Y PRIF NOFELYDD CYMREIG, 
DANIEL OWEN. 

RHYS LEWIS. Lilian, 2/6. 

ENOC HUWS. lLlian, 2/6. 

GWEN TOMOQS. Lilian, 2/6. 

Y DR&FLAN, Lilian, 2/- 

STRAEON Y PENTAN. Anlen, 1/- 


Y DREFLAN A STRAEON Y PENTAN, 
yn un gyfrol. Llian, 2/6. 


Tyst. 
Cymru. 


‘PERLAU AWEN 


LLYFR NEWYDD AR Y DWYRAIN. 

TRO YN Y DWYRAIN: Gan y Parch. J. 
GRIFFITHS, Llanfairfechan. Gyda lliaws o 
Ddarluniau hardd. Llian, 2/6. 

Yn y gyfrol dra dyddorol hon, ceir hanes taith yr 
awdwr, a desgrifiadau byw o’r gwahanol leoedd 
yr ymwelodd a hwy, ac ychwanegir yn fawr at werth 
y llyfr gan y nodiadau hanesyddol ar rai o’r prif 
leoedd, megis Athen, Caercystenyn, Damascus, &c., 
&e. Hefyd, ceir Trem ar y gwahanol wledydd, 
a phenodau ar eu Pobl, eu tarddiad, arferion, 
Credoau, &c., &c. 

Cyhoeddir hefyd mewn tri o lyfrau, 1/- yr 

un, mewn Llian. 
Llyfr I—O GYMRU I DAMASCUS. 
Liyfr 11.—TRWY WLAD Y DEG LLWYTH. 
Liyfr 111.—O JERICHO I GYMRU. 


SPEECHES AND ADDRESSES: By the late 
T. E. ELLIS, M.P. Collected and Edited by 
Mrs. Ellis. Superior Antique Paper, Uncut 
Edges, with an excellent Portrait of Mr. Ellis. 
Art Vellum, 2/6 Nett. 

*‘ Bydd coffadwriaeth T. E. Ellis yn anwyl iawn 
gan genedil y Cymry am oesoedd lawer. Ceir yn y 
llyfr hwn y rhan fwyaf 0’i feddyliau goreu. Iechyd 
i galon ydyw darllen anerchiadau fel ‘“‘ The Memory 
of the Cymric Dead,” a “‘ The Influence of the Celt 
in the making of Britain;” ac odid na bydd 
myfyrio arnynt yn iechydwriaeth i lawer Cymro 
ieuanc. Anerchiadau Saesneg a geir yn y llyfr.”— 
Proff. J. Morris Jones, M.A. yn “ Y Beirmad.” 


ISLWYN: Wedi eu dethol 
a’u golygu gan J. M. EDWARDS, M.A. Gyda 
Nodiadau, Geirfa, a Darluniau. Llian, 1/3. 

“Y rhai hyn ydynt berlau yn wir. Brithir pob 
tudalen o’r llyfr gan emau, yn ddarluniau llawn 

swyn o'r gweledig, ac aml hynt a’n dena i'r 

anweledig.”—Yr Athraw. . “‘Dylai y llyfr hwn 

fod yn wasanaethgar i ddosbarthiadau Cymreig.’”’— 

Rhondda Leader. 


DUW, EI FODOLAETH A’l NATUR: Gan 
y Prifathraw T. REES, M.A., Bangor. Lian, 
1/6. 


** A better introduction to Theism, as far as a 
book of 134 pp. could do so, than any the present 
writer has come across, either in English or German. 
Welsh readers are privileged to have within their 
reach such a capable, sensible, and modern presenta- 
tion of this difficult subject in such a handy form.”— 
Christian Commonwealth. 

Yn gwerthu yn gyfiym. 


FFUG-CHWEDLAU CYMREIG GAN 
AWDURON CYMREIG. 


IFOR OWAIN Gan ELWYN. Lilian, 1/6. 
Amlen, 1/- 

NANSI: Gan WATCYN WYN ac ELWYN. 
Llian, 2/- 

MERCH Y TELYNOR: Gan ANTHROPOS. 
Llian, 1/- Amlen, 6ch. 

pf GOLUD GWELL: Gan ANTHROPOS. 

CIT: Gan FANNY EDWARDS. Lilian, 1/- 


Llian, 1/-, Amlen, 6ch. 
YSTORIAU DIFYR: Gan y Parch. T. MARDY 
REES. Lilian, 1/- 


Nid yw yr uchod ond detholiad bychan iawn o’r Ilyfrau gyhoeddir genym. Y mae genym 


ugeiniau o lyfrau ereilli—Nyfrau i gyfarfod a phob chwaeth. 


Gofynner i Lyfrwerthwr 


Lieol am eu gweled, hefyd am ein Catalog Llyfrau (80 t.d.), Catalog Llyfrau Ysgol (84 
*.d.), Catalog Cerddoriaeth (72 t.d.), neu anfoner atom ni. 


HUGHES A’I FAB, CYHOZEDDWYR, WREXHAM 


JOHN WICKENS’ HUGHES’. 
STUDIOS, pot OG Wicklow Temperance Hotel, 


BANGOR. 
BANGOR, 


the Students of the Bangor Colleges. 
For excellence in all branches Caterers for Dinners, Ball Suppers, etc. 


of Photography. Branches—23 GARTH ROAD. 
KIOSK, BANGOR PIER. 


The above Hotel has the best connection with 


LET ME MEND YOUR FOUNTAIN PEN, 


Very likely you have a Broken Fountain Pen. The Cap is missing—the Nib or Feed gone wrong. 
Don’t throw it aside because of that. Bring itto me. Ican mend it for you. Broken, it is 
money lying idle—a labour-saving device rendered useless. Mended, it means money and time 
saved to you. I mend Fountain Pens, fitting Nib, Cap, or Feed. 


PARK HALL BUILDINGS. | 
<i SCHOLASTIC BOOK DEPOT. =- 
feed. DYER, 


Discount Bookseller and Stationer, 


Late Manager for the ScnoLastic Trapine Co., Lp. 


University, Municipal and Technical School Books and Requisites. 
Discount 3d. in the Shilling off Books not net. 

JUVENILE BOOKS suitable for Rewards or Sunday School Libraries kept in Stock, Inspection 

invited. TEXT CARDS, in Sheets or Packets. FOUNTAIN PENS, from ls. to 30s. CHILD- 

REN’S PICTURE BOOKS from One Penny. BIBLES, bound in Morocco, yapp edges, all sizes 

from 2/6. TEACHERS’ BIBLE, with Maps, Illustrations, Concordance, &c., 6s. Purses, Letter 

Cases, Pocket Books, Day Books, Ledgers, etc. Office Files from 1/3. Pens, Ink, Paper. 


95 Queen Street, Cardiff. 


~~. MORGAN a HIGGS, 24 


Cyhoeddwyr, Llyfrwerthwyr, Gc. 


Y mae gennym y casgliad goreu yng Nghymru o Lyfrau Diwinyddol, ac o 
Lyfrau Cymreig. Gwerthir yr hol! Lyfrau Cymreig fel y dont allan o’r Wasg 
SYR LEWIS MORRIS. Gan y Parch. D. Eurof Walters, MA., B.D. 6ch (drwy’r post, 7g.) 
GWYMON Y MOR. Gan Eluned. 3/6 am 1/= (drwy’r post, 1/2). 
HANES PONTARDAWE A’R CYLCH. Gan Hirfryn. (Traethawd Buddugol). Amlen 1/6 
(drwy'r post, 1/9). Llian 2/6 (drwy’r post 2/9). 

HEN GYMERIADAU GELLINUDD. Gan Hirfryn. Amlen 1/= (drwy’r post, 1/2). 


18 HEATHFIELD STREET, ABERTAWE. 


CLORIAU == 
BEIRNIAD 


CON Pa oel he 
@ Er galluogi y Derby nea 1 rwymo 
y Beirniad yn inftiee mae y Cyhoeddwyr 
wedi darparu Cloriau ian prydferth. 
Gellir eu cael trwy y Llyfrwerthwyr, 
neu or Swyddfa, I/- yr un. 


Fyddwch chwin gweld y “Brython ? 
‘Gweld y ‘ Brython’! Pam ‘rydych yn gofyn >” 


WEL, DYMA’R PAM :— 


Yn laf.—Am mai y fo ydyw’r newyddiadur mwyaf llenyddol ei fryd a’i 
flas yng Nghymru ; 

Yn 2il—Am ei fod yn cael croeso wythnosol ar aelwyd pob Llenor ac — 
Efrydydd drwy Gymru, Dde a Gogledd ; 

Yn 3ydd—Am fod prif ysgrifenwyr y genedl yn cyfrannu iddo, ac yn trafod 
eu hoff bynciau yn ei, golofnau ; 

Yn 4ydd—Am fod ei holl newyddion a’i ysgrifau’n cael eu cymhwyso a’u 
cyfleu mewn arddull sy’n cyfuno Swyn a Sylwedd ; 

Yn 5ed.—Am ei fod yn ddrych cyflawn o bopeth sy’n digwydd a damwain 
ym myd y Beirdd a’r Llenorion, Byd yr Eisteddfod a’r Efrydwyr ; 

Ac yn 6ed—Am y byddech, os hebddo, yn amddifad o ‘r pethau mwya u pwys 

a’u diddordeb sy’n digwydd yn y byd llenyddol ’rydych chiw’n byw 
ynddo. 


Y mae pob Llyfr Cymraeg ac ynglyn 4 Chymru ar gael o Swyddfa’r 
“ Brython”’; ac heblaw y lliaws llyfrau a gyhoeddant eu hunain, y 
mae Hugh Evans a’i Feibion yn barod i argraffu pob llyfr a chyhoedd- 
iad a ymddiriedir iddynt yn y modd mwyaf destlus a rhadlon, ac yn 
gyfuwch ag arddull ddiweddara’r dydd. 


Mri. HUGH EVANS A’I FEIBION, Cyhoeddwyr, 
356 a 358 Stanley Road, LIVERPOOL. 

